
ĮVADAS 


Kartais sakoma, kad klaida pabrėžinėti lyčių skirtingumą, 
kuris skaldo mus, juk pirmiausia turėtume galvoti apie save 
ir apie kitus kaip žmones, kurių skirtumai yra nereikšmin- 
gi. Iš tiesų pastaruosius 200 metų idėja apie prigimtinę žmo- 
nių lygybę yra pagrindas, kuriuo remiantis svarbios teisės 
ir laisvės buvo traktuojamos kaip vienodos moterims, taip 
pat vergams ir kitoms nepalankioje padėtyje esančioms gru- 
pėms visame pasaulyje. Tačiau, pastaraisiais dešimtmečiais 
Vakarų filosofiniame diskurse vis labiau reiškiantis mote- 
rims, juodaodžiams ir kitoms anksčiau atstumtoms gru- 
pėms, tampa aišku, kad nepakanka matyti vien mūsų - kaip 
žmonių - panašumus. Apskritai gana svarbu įsisąmoninti, 
jog iš tikrųjų yra begalė dalykų, kuriais mes labai skiriamės 
vienas nuo kito. Ko gero, tai įsisąmoninti yra kur kas sun- 
kiau, negu manoma. 

Kaip ir rasė, žmogaus lytis yra skiriamasis bruožas — kiek- 
vieno individo tapatumo ir patyrimo pagrindas tiek sąmo- 
nėje, tiek ir pasąmonėje. Nuo pat gimimo mes pažymėti 

lyties skirtumo — nuo to momento, kai duodamas lemia- 
mas klausimas: „Berniukas ar mergaitė?“ Ir vis dėlto iki šio 
šimtmečio nebuvo įprasta sąmoningai apmąstyti savo vy- 
riškumą ar moteriškumą. Buvo visuotinai manyta, kad as- 
mens lytis yra paprasčiausiai tai, kas įgimta, ir kad tai visai 
nesusiję nei su kultūra ir istoriniu laikotarpiu, kada buvo 
gimta, nei su materialiomis sąlygomis. Bet, kaip pripažintų 
visi modernybės eros istorikai, XX a. įvyko beprecedentis 
požiūrio į lytį ir lyčių socialinius santykius pokytis. Nuo- 
mone, kad asmens lytis turi nulemti jo ar jos pasirinkimus, 
vaidmenį gyvenime, savęs suvokimo industriniame pasau- 
lyje būdą išstūmė pripažinimas, kad, be biologinių lyčių 
funkcijų, tai, ką mes „darome“ iš lyties, yra ir labai kintamas 
dalykas. Nors moterys ir vyrai ir toliau „natūraliai“ atlieka 
atitinkamus savo vaidmenis pratęsiant giminę, beveik visa 
kita, kas susiję su lytimi, yra kvestionuojama. Daugumą 
šių pokyčių lėmė vaidmuo ir tapatumas tų moterų, kurios 
ne tik reikalavo visų pilietinių teisių, bet iš tiesų tapo visų 
profesijų atstovėmis: nuo ugniagesių ir policininkių iki chi- 
rurgių ir politikos lyderių. Dar labiau pasikeitė tapatumo 
suvokimas ir tarpasmeniniai santykiai: vyrų ir moterų, tėvų 
ir vaikų, tos pačios ar kitos lyties draugų ir mylimųjų. Čia 
vyksta tikra revoliucija, kurioje iškyla iš esmės naujos tapa- 
tumo, skirtingumo ir kito sampratos. 

Kadangi sovietinis režimas taip sistemiškai ribojo bend- 
ravimą su laisvuoju pasauliu, Lietuvoje šių pokyčių tikroji 
įtaka iki šiol nebuvo pajausta. Sovietinė prievartinės lygybės 
politika, užuot išlaisvinusi moteris, tam tikru mastu turėjo 
atvirkščią efektą. Kaip rodo naujausi sociologiniai tyrimai, 
visiškas moterų užimtumas darbo rinkoje kiek labiau nepa- 
keitė pažiūrų į lyčių santykius. Nors, viena vertus, moteriai 
buvo užkrauta dviguba atsakomybės už šeimą ir pareigų 
darbe našta, tačiau, kita vertus, tradiciniai barjerai, siekiant 

moteriai užimti aukštesnę padėtį visuomenėje, išliko kaip 
buve. Ir socialiniuose, ir intymiuose lyčių santykiuose sena- 
madiškas galantiškumas pridengia mizoginiją: moteris buvo 
žavi, bet, šiaip ar taip, žemesnė būtybė. Po plonyčiu pseu- 
dolygybės sluoksniu lyčių santykiai Lietuvoje atrodo tary- 
tum įšaldyti būtajame laike. 

Šios antologijos tikslas - supažindinti skaitytoją su nau- 
jausiais laimėjimais teorinio lyties supratimo srityje ir at- 
skleisti istorinę moters ir lyčių skirtumo sampratos evoliu- 
cijos prasmę. Dauguma straipsnių yra grynai teoriniai ir iš 
pradžių gali pasirodyti tolimi kasdienėms daugumos mote- 
rų ir vyrų gyvenimo realijoms. Tačiau vis dėlto tikiuosi, jog 
šie tekstai atliks tai, kas, mano manymu, yra geros filosofijos 
funkcija, t.y. jie iškels žmonėms klausimų. Tikiuosi, kad jie 
padės moterims geriau suprasti, ką reiškia kultūriškai ir 
istoriškai būti moterim, ir kartu padės vyrams kritiškai įver- 
tinti ir savo požiūrį į moterį, ir savo pačių vyriškumo supra- 
timą. Kaip ir kitais mūsų egzistencijos aspektais, istorinė 
perspektyva leidžia mums pamatyti, kaip drastiškai keičiasi 
mūsų elgesys, moraliniai įsitikinimai, tapatumas ir socia- 
liniai vaidmenys pereinant iš vieno istorinio ar kultūrinio 
laikotarpio į kitą. Kaip politinės sistemos ir drabužių stiliai, 
taip ir reikšmės, kurias mes suteikiame lyčiai, nuolat kinta 
dėl socialinių, ekonominių, religinių, politinių ir kitų veiks- 
nių įtakos. Tokioje istorinėje perspektyvoje lyties tapatumas 
iškyla kaip paini lengvai nustatomų ir neaiškių, sąmonin- 
gų ir pasąmoningų elementų mozaika. Savasis „aš“, arba 
subjektas, kalbant filosofiškai, nebėra statiška visuma, o 
nuolat kintanti, save kurianti ir perkurianti būtybė, atvira 
nesuskaičiuojamoms įtakoms. Šiuo požiūriu žmogaus lais- 
vės prigimtis visiškai atsiskleidžia sugebėjimu kurti pras- 
mes nepriklausomai nuo gimimo aplinkybių, mūsų istorinio 
konteksto, mūsų psichologinės sanklodos ir mūsų lyties. 


10 ĮVADAS 
Feminizmo istorija 


Neįmanoma kalbėti apie lytį be nuorodos į feminizmą — 
idėjų ir socialinių santykių revoliuciją, kuri per pastaruosius 
tris dešimtmečius iš esmės pakeitė lyties supratimo būdą. 
Pradžioje norėčiau pabrėžti, kad, kai kalbu apie feminizmą, 
turiu galvoje pačią plačiausią įmanomą šio žodžio reikšmę. 
Siauresne prasme feminizmas suprantamas kaip organi- 
Zzuoti moterų judėjimai, kurių, dažnai sakoma, esančios dvi 
bangos. Pirmoji banga - tai moterų kova dėl balsavimo tei- 
sės visą XIX a. bei XX a. pradžioje. Antroji banga iškilo šio 
amžiaus septintojo dešimtmečio pabaigoje, kai moterys su- 
prato, kad įstatymu suteiktos teisės išlaisvino jas tik iš da- 
lies, ir kai jos pajuto, kad būtina iš esmės keisti lyčių ir 
socialinius santykius, šeimos struktūrą bei kultūros nuosta- 
tas. Tačiau feminizmas yra kur kas daugiau negu šie judė- 
jimai. Nei septintojo dešimtmečio moterų judėjimo feminiz- 
mas, nei XIX a. kova dėl politinių teisių neatsirado tuščioje 
vietoje. Veikiau šie judėjimai buvo dalis ilgos istorijos, kuri, 
aš teigčiau, yra viena iš pagrindinių žmonijos istorijų te- 
mų - tai pasakojimai apie lyčių skirtumus, panašumus ir 
santykius, apie lyties reikšmę. Todėl šioje antologijoje sten- 
giamasi atskleisti dvi susipynusias istorijas: lyties ir moters 
sampratos Vakarų kultūroje istoriją bei feministinės min- 
ties kaip šios istorijos esminės dalies raidą. 

Lyties prasmės klausimas senas kaip ir pati filosofija, o 
gal net dar senesnis. Jeigu grįžtume prie mitologinių siste- 
mų bei religijų, egzistavusių iki Vakarų filosofijos, pamaty- 
tume, kad lytis buvo visų jų pagrindinis organizuojantysis 
principas. Visose senovinėse mitologijose - ar tai būtų Grai- 
kijos, senosios Europos ar Azijos — patys svarbiausi žmo- 
gaus egzistencijos klausimai formuluojami per lyčių skir- 
tumus ir per juos išreiškiančius simbolius. Gyvenimas ir 

mirtis, šventumas, bendruomenė ir civilizacija suprantami 
kaip akivaizdžiai sulytintos kategorijos. Senovinėse matri- 
centrinėse mitologijose motina simbolizuoja gyvenimo ga- 
lią; kuriantis hierarchiškai organizuotoms visuomenėms, 
dievai vis labiau remia patriarchalinę valdžią, o moteriš- 
kumas pradeda atstovauti tamsai, nepažinimui ir grėsmei. 
Graikų mitologijoje Dzeuso viešpatavimas visatoje, sukur- 
toje moteriškos dievybės Gajos (Žemės), yra įtvirtintas nu- 
slopinant maištingos jo žmonos Heros moteriškumą. Jos 
galia danguje suvaržyta iki to laiko, kol ji pripažins savo 
klusnumą. Pasak Marijos Gimbutienės, perėjimui nuo seno- 
sios Europos prie indoeuropietiškos mitologijos būdinga tai, 
kad derlingumo ir taikingumo deivės-motinos atmetamos 
vyriškųjų dievybių, įkūnijančių valdžią ir atstovaujančių 
karo kultūrai, labui. Judėjiškoje krikščioniškoje tradicijoje 
Dievo vaizdinys sukurtas pagal tėvo valdžios modelį, o mo- 
teriškumas reprezentuoja pasyvią ir nuolankią meilę. Visose 
žinomose kultūrose visuomenė yra organizuota pagal tėvys- 
tės, vedybų, giminystės santykius, kurie visi savo ruožtu 
apibrėžiami lyčių skirtingumo kategorijomis. 

Todėl nenuostabu, kad pirmieji vakarietiškos tradicijos 
filosofai — ikisokratikai - lyčių skirtumui kaip filosofinei ka- 
tegorijai teikė itin daug reikšmės. Pasak Kanados filosofės 
Prudence Allen (jos Šv. Augustino veikalų analizė yra šioje 
antologijoje), lyčių skirtumo prasmė ikisokratikams buvo 
tokia svarbi, kad, siekdami ją apibrėžti, jie kėlė visų keturių 
rūšių klausimus, liečiančius priešybę, generaciją, išmintį ir 
dorybę. (Plačiau žr. Allen teksto įvadą.) Lyčių skirtumo 
problematika yra susipynusi su daugybe svarbiausių filo- 
sofinių sąveikų, ypač su tomis, kurios egzistuoja tarp ma- 
terialumo (kūno) ir nematerialumo (dvasios), subjekto (sa- 
Vęs) ir objekto (kito). Vakarietiškoje mąstysenoje moteriš- 
kumas ir vyriškumas yra bene įtaigiausi simboliai, vartojami 

minėtiems santykiams nusakyti. Kaip nurodo prancūzų fe- 
ministė rašytoja Hėlėne Cixous savo garsioje esė Išėjirmai (čia 
spausdinama ištrauka), Vakarų mąstyme veikia priešybių 
seka, pagal kurias moteriškumas yra nuosekliai tapatinamas 
su neigiamu arba mažiau vertingu poros elementu: 

Aktyvumas / Pasyvumas 

Saulė / Mėnulis 

Kultūra / Gamta 

Diena / Naktis 

Tėvas / Motina 

Protas / Jausmas 


Suprantamybė / Juntamybė 
Logos / Pathos.! 


Problema ta, kad šios binarinės opozicijos nėra neutra- 
lios, o veikiau kuria griežtą vertybių sistemą, kuria rimtai 
pradėta abejoti tik mūsų laikais. Lyties vaidmenį Vakarų 
mąstyme geriausiai atspindi tai, kad kūno (juslingumo, ma- 
terialumo) susvetimėjimą pirmiausia įkūnija moters (mo- 
teriškumo) suobjektinimas. Kaip lyties tapatumas vaidina 
pagrindinį vaidmenį kiekvieno individo tapatume, taip ly- 
čių skirtumas yra ašinis filosofijos klausimas. Kai kuriais 
laikotarpiais, pavyzdžiui, Šviečiamajame amžiuje, jis buvo 
nuslopintas arba ignoruojamas. Kitais amžiais, pavyzdžiui, 
ikisokratikų senovės Graikijoje arba mūsų laikais, jis iškyla 
į patį refleksijos apie žmogaus būvį paviršių. Aš sutikčiau 
su Luce Irigaray, kad tai yra didysis mūsų epochos klau- 
simas, tai ašis, kuriai sukantis pereinama į naują žmonijos 
istorijos skyrių. 

Esu įsitikinusi, kad tai, ką mes šiandien vadiname femi- 
nizmu, turėtų būti apžvelgta kiek įmanoma platesniame 
istoriniame ir filosofiniame kontekste. Parinkdama šiai anto- 
logijai tekstus ir rašydama jų įvadus, mėginau perteikti šios 
perspektyvos prasmę. Tad jeigu į feminizmą pažvelgsime 
filosofijos istorijos kontekste, pamatysime, kad moters san- 

tykis su filosofija iš esmės pasikeitė. Kol moterys nesiėmė 
rašyti pačios apie save, moteris Vakarų filosofiniame kanone 
buvo apskritai laikoma objektu - amžinai kitas, kaip apibū- 
dino Simone de Beauvoir. Kai, pavyzdžiui, XV a. rašytoja 
Christine de Pisan analizuoja save ir savo situaciją kaip 
moteris, remdamasi savo —- moters - patirtimi, galime drąsiai 
teigti, jog buvo sukurtas moters-subjekto požiūris. Taigi į 
feminizmą galima žvelgti iš dviejų perspektyvų. Viena ver- 
tus, jis reiškia, kad moteris įgyja subjekto statusą. Tačiau 
daug platesne prasme feminizmas yra tęstinis socialinis, 
istorinis ir kultūrinis procesas, kai skirtingos kilmės, rasės, 
įvairių kultūrų ir laikotarpių moterys prabyla savo balsu, 
pradeda apibūdinti pačios save ir imasi iš naujo apibrėžti 
savo vaidmenį, savo santykius gyvenime. 

Nors feminizmas yra tebevykstantis procesas, kurį sunku 
apibūdinti paprastais apibrėžimais, keletas pagrindinių te- 
mų beveik nuolat iškyla feministinėje mintyje, todėl ją gali- 
ma laikyti diskursu. Susiaurinčiau šias temas šitaip: sąmo- 
ningumas, lygybė (lygios teisės), pasirinkimas ir skirtingumas. 
Šiame įvade pabandysiu apžvelgti, kaip šios temos buvo 
rutuliojamos feministiniame mąstyme ir kokį vaidmenį vai- 
dino moterų judėjimų raidoje. 

Feminizmas visų pirma domisi lyčių santykių bei su jais 
susijusių tapatumo politikos ir galios struktūrų sąmoningu- 
mu. Istoriškai feminizmas iškilo kaip abejonė dėl egzistuo- 
Jančių lyčių modelių ir naujų modelių paieška. Jis radosi (ir 
prasideda, pavyzdžiui, šiandien Lietuvoje) tada, kai moterys 
ėmė abejoti moteriškumui teikiamomis reikšmėmis ir jo sta- 
tusu, kada jos įsitikino, jog šios reikšmės ir pažiūros nėra 
amžinos ar nekintamos, bet tik žmonių sugalvotos. Šitaip 
Suvokiama, kad, nors moteriškumas simboliškai išaukštin- 
tas, moterų kultūrinė, socialinė, ekonominė ir politinė pa- 
dėtis visais laikais ir visose kultūrose buvo akivaizdžiai 

žemesnė. Tad kiekvienam asmeniui, kuris tiki bendru visų 
žmonių žmogiškumu, nepaisant lyties, rasės ar klasės, ši 
nelygybė, kaip ir visos kitos nelygybės formos, turėtų iškilti 
kaip pamatinė etinė problema. 

Ketinant rašyti istoriją, - o toks sumanymas visuomet šiek 
tiek šališkas, — Christine de Pisan galima laikyti viena iš 
pirmųjų feminisčių, nes ji rašė suvokdama, kad jos amži- 
ninkų požiūris į moterį iš dalies neteisingas. Christine įsi- 
tikinimas, kad mizoginizmas paremtas tam tikra neteisybe, 
mums parodo, jog iš pat pradžių feministiniame mąstyme 
glūdėjo stiprus etinis pradas. Prancūzų filosofė feministė 
Luce Irigaray įtikino, kad feminizmo etika (arba tai, ką ji 
vadina „lyčių skirtumo etika“) turi du aspektus. Pirma, fe- 
minizmas priešinasi neteisingumui, kurį lemia tas faktas, 
jog, nustumiant moterį į antraeilę objekto padėtį, jai ati- 
mama galimybė visapusiškai patirti savastį (arba subjekty- 
vumą); neteisinga ir tai, kad moterims nepripažįstama tei- 
sė būti žmogumi plačiąja šio žodžio prasme; tai atsitinka 
kiekvieną kartą, kai moteris yra žeminama, įžeidinėjama ar 
varžoma. Antra, feminizmas kritikuoja etiką, kuri tradiciš- 
kai suprantama kaip atskirta nuo fizinių ir juslinių žmogaus 
egzistencijos aspektų (tai ypač išryškina tokios sąvokos: 
„abstrakčios teisės“ bei „abstraktus teisingumas“). Daugelis 
feminizmo teoretikų moterų pajungimą traktuoja esant kū- 
no susvetimėjimo dalimi, kai motinystės funkcija nuvertina- 
ma kaip imanentiškų, materialių gyvenimo aspektų įsikū- 
nijimas. Todėl Irigaray ir kitos feministės mąstytojos siūlo 
pasvarstyti, ar nereikėtų kurti naujos etikos sampratos, kuri 
atsižvelgtų į lyčių bei kitokius skirtumus ir į žmogaus eg- 
zistencijos materialumą. (Plačiau žr. Irigaray teksto įvadą.) 

Amerikietė istorikė Joan Kelly procesą, kai moteris ima 
kritiškai vertinti savo padėtį, vadina „sąmoningumo krize“, 
kurią išgyvena kiekviena feministė (žr. Kelly ir Christine de 

Pisan tekstus). Ši sąmoningumo krizė visuomet pirmiausia 
patiriama asmenybės lygmenyje: pavyzdžiui, Christine yra 
priversta klausti Dievą, kodėl jis pasmerkė ją būti moteri- 
mi. Kaip rašo Kelly šiame rinkinyje pateiktame straipsnyje, 
pirmosios feministės, tokios kaip Christine, pirmiausia rū- 
pinosi ugdyti sąmoningumą lyčių struktūrų dirbtinumo 
atžvilgiu. Sekdamos Christine, jos apeliavo į humanistų 
bei Šviečiamojo amžiaus iškeltą racionalumo idealą, savo 
plunksna gindamos moterų kaip žmogiškų būtybių verty- 
bes ir dorybes, jų lygiavertiškumą santykiuose su vyrais. 
Pasirodžius Anglijos filosofų Mary Wollstonecraft ir Joh- 
no Stuarto Millio (jų tekstai yra šioje antologijoje) kūriniams, 
feministinėje mintyje iškyla nauja tendencija - pradedama 
pabrėžti moterų lygiateisiškumo svarba. Šis liberalusis femi- 
nizmas tiesiogiai kilo iš liberaliosios politinės filosofijos, 
ypač iš individo laisvės, pilietinės visuomenės ir piliečio 
teisių bei pareigų sampratų. Kaip išsamiau aiškinama Wolls- 
tonecraft teksto įvade, moters padėtis liberalizmo filosofams 
iškėlė dilemą: jeigu jie teigia, kad kiekvienas individas iš 
prigimties laisvas ir kad ekonominės ir socialinės asmens 
gimimo sąlygos neturėtų nulemti jo vietos visuomenėje, ta- 
da sugriaunamas tradicinio patriarchalinio moters pavergi- 
mo pagrindas. Jeigu moterys yra žmonės - logiška, kad jos 
turi tas pačias prigimtines teises kaip ir vyrai. XIX a. pa- 
grindinės teisės, už kurias kovojo vidurinioji ir darbininkų 
klasės, buvo teisė turėti nuosavybę, balsuoti rinkimuose ir 
užimti valstybines pareigas. Liberaliojo feminizmo tikslas 
buvo iškovoti šias teises moterims. Kadangi moterų rei- 
kalavimai gauti šitas teises daugiausia buvo sutikti su pa- 
juoka ir panieka, Vakarų šalyse kūrėsi organizuoti moterų 
Judėjimai, raginantys kovoti už jas. Anglijos moterys buvo 
lyderės ir 1847 m. įsteigė pirmąją Moterų politinę asocia- 
ciją. (Anglijos moterų judėjimo aktyvistės buvo pramintos 

sufražistėmis — nuo žodžio „suffrage“, reiškiančio balsavi- 
mo teisę.) 1848 m. Jungtinėse Amerikos Valstijose įvyko 
garsusis Seneca Falls suvažiavimas. Jį organizavo kovotojos 
prieš vergiją Lucrezia Mott ir Elizabeth Cady Stanton, kurias 
kovai už moterų teises įkvėpė tai, kad jos, drauge su savo 
vyrais nukeliavusios į Londone 1840 m. vykusį pasaulinį 
suvažiavimą vergovės klausimu, sužinojo, jog jos kaip mote- 
rys negali jame dalyvauti. Šitos moterys aiškiai suvokė ryšį 
tarp lyties ir rasės diskriminacijos, ir šis suvokimas iki šių 
dienų yra svarbus amerikietiškojo feminizmo bruožas. Sene- 
ca Falls suvažiavimo Nuomonių ir išvadų deklaracija, suda- 
ryta Amerikos Nepriklausomybės deklaracijos pavyzdžiu, 
apgailėjo antrarūšį moterų statusą, politinių bei nuosavybės 
teisių stoką, švietimą ir galimybes įsigyti rimtas profesijas. 
Suvažiavime nutarta, kad, siekiant pakeisti šią padėtį, „šios 
šalies moterų pareiga yra garantuoti sau šventą balsavimo 
teisę“, be to, ir vyrai, ir moterys turi siekti, jog „moterys 
lygiomis teisėmis su vyrais galėtų verstis įvairiais amatais, 
įgyti profesiją, dalyvauti komercijoje““. 

Nors buvo loginių ir juridinių argumentų už moterų bal- 
savimo teisę, kova, kad ši teisė būtų laimėta, buvo ilga ir 
įnirtinga. Iš tikrųjų istorija rodo, jog nė menkiausia pažanga 
dėl moters statuso nebuvo pasiekta be konflikto. Daugumoje 
Europos šalių ir Šiaurės Amerikoje moterų judėjimai turėjo 
organizuoti gatvėse didžiules viešas demonstracijas; Angli- 
joje moterys griebėsi nedidelių terorizmo aktų, kol galiausiai 
įgijo teises, kurių manė esančios vertos. XX a. pradžioje 
daugelyje Europos šalių moterys jau galėjo studijuoti uni- 
versitetuose, gavo nuosavybės teises ir skyrybų įstatymus. 
Anglijoje teisė balsuoti buvo iškovota 1918 m. Nors pirmoji 
moterų judėjimų banga gali būti pavadinta liberaliuoju fe- 
minizmu, svarbu pažymėti, kad šis pavadinimas, kaip ir 
visos etiketės, aptemdo prieštaringą argumentų, naudojamų 

reikalaujant moterų teisių, prigimtį. Buvo remiamasi dviem 
visiškai skirtingo pobūdžio argumentais — lygybės ir skir- 
tingumo argumentais. Pasak lygybės argumento, moterys 
turėtų gauti balsavimo teisę, nes vyrai ir moterys iš esmės 
yra vienodi; lyčių lygybė yra grindžiama žmonių vienodu- 
mu. Toks yra tikrasis liberalaus feminizmo požiūris, ir kai 
kurie šiuolaikiniai feministiniai judėjimai išpažįsta jį iki 
šių dienų. Skirtingumo argumentas tarytum teigia visiškai 
nesuderinamą dalyką. Kaip tik todėl, kad moterys yra kito- 
kios negu vyrai, jos turėtų reikšti savo nuomonę politikos 
ir kitais klausimais, nes jų įnašas suteikiąs naują perspek- 
tyvą. 1891 m. Millicent Garrett Fawcett, Nacionalinės mote- 
rų sufražisčių sąjungos vadovė, pareiškė: „Mes remiame 
moterų atstovavimo teisę ne todėl, kad nėra skirtumo tarp 
vyrų ir moterų, bet greičiau todėl, kad šis skirtumas egzis- 
tuoja (...) Mes norime, kad savita moterų patirtis darytų įtaką 
įstatymų leidybai“ [pabraukta mano. - K.G.]?*.Amerikos is- 
torikas Thomas Lagueuras šiuos prieštaringus požiūrius 
aiškina kaip pamatinių pokyčių, įvykusių XVIII ir XIX a. 
biologijos bei politikos teorijose, liečiančiose lyties prigimtį, 
padarinį. Plačioje mokslinių teorijų apie lyčių skirtumą isto- 
rijoje Lagueuras atranda du modelius: vienos lyties ir dviejų 
lyčių modelius. Iki Šviečiamojo amžiaus lyčių skirtumas 
buvo suprantamas kosminės hierarchijos, palaikančios visa- 
tos tvarką, kontekste. Šioje „hierarchijos metafizikoje“ visi 
universumo santykiai buvo suvokiami kaip tobulumo pa- 
kopos - nuo arčiausių tobulybei būčių iki labiausiai nuo jos 
nutolusių. Moteris buvo įsivaizduojama kaip netobulas vy- 
ras; moteris neegzistavo kaip savarankiška būtybė, o vien 
kaip žmogiškosios būtybės, kurios modelis buvo vyras, va- 
riantas. Ir Aristotelis, kurdamas savo biologines teorijas, ir 
II a. pr. Kr. gyvenęs anatomas Galenas išpažino šį vienos 
lyties modelį, pasak kurio „moteris yra tuščia kategorija“. 

Tik atrodo, kad moteris turi „lytį“, kadangi pačią katego- 
riją apibrėžia toks socialinių santykių aspektas, kuris nuro- 
do lyčių skirtumą, o matas visada buvo vyras“*. Remiantis 
šiuo lyčių skirtumo modeliu, į moters lyties organus buvo 
žiūrima tik kaip į vyriškųjų priešingybes ir buvo visiškai 
neigiamas visoks įmanomas jų savitumas. 

Pasak Lagueuro, XIX a. pradžioje pradėta abejoti šiuo 
vienos lyties modeliu dėl anatomijos mokslo atradimų, kad 
moters dauginimosi sistema funkcionuoja savitu, išskirtiniu 
būdu. Pavyzdžiui, buvo įsitikinta, jog moters pastojimas ir 
ovuliacija, kitaip negu vyro sėklos išsiliejimas, nėra susiję 
su orgazmu. Pamažu formavosi dviejų lyčių modelis. La- 
gueuras tai vadina „nepalyginamumo anatomija“, kai mote- 
rys įsivaizduojamos kaip iš esmės skirtingos nuo vyrų ar 
net priešingos jiems. Tačiau Lagueuras pabrėžia, jog nauja- 
sis modelis galutinai neišstūmė senojo modelio, jie veikiau 
suderinami ir toliau išlaikomi kartu iki šiol. Lagueuras aiš- 
kina, jog taip atsitiko todėl, kad biologinė lyties samprata 
yra susipynusi su politiniais ir socialiniais interesais. Pasak 
Lagueuro, dviejų lyčių modelis buvo suformuotas tik XVIII 
ir XIX a., nes iki to laiko nebuvo ieškoma mokslinių įro- 
dymų, jog egzistuoja dvi lytys. Tačiau, įsigalint liberalizmui, 
moterų lygių teisių priešininkams politiškai prireikė įrody- 
ti, jog Moterys iš esmės skiriasi nuo vyrų ir todėl negali 
naudotis tomis pačiomis kaip vyrai teisėmis. Anglų biologas 
ir socialinio gyvenimo analitikas Patrickas Geddy 1889 m., 
prieštaraudamas moterų teisėms, rašė: „Tai, ką ikiistoriniais 
laikais nusprendė Protozoa, negali būti panaikinta Parla- 
mento aktu““. 

Maždaug amžių sandūroje, kai dar nebuvo pasiekti libe- 
raliojo feminizmo tikslai, ėmė formuotis nauja feministinio 
diskurso perspektyva, kurią galėtume pavadinti radikaliuo- 
ju feminizmu. Skirtumai tarp radikaliojo ir liberaliojo fe- 

minizmo yra labai dideli. Liberaliojo feminizmo šalininkai 
iki šiol teigia, jog reikšmingų skirtumų tarp lyčių nėra ir 
jeigu moterims bus suteiktos visos tos pačios politinės, pro- 
fesinės ir socialinės teisės kaip ir vyrams, ilgainiui lyčių 
nelygiavertiškumas natūraliai išsilygins. Šiame požiūryje 
glūdi tariamai universalių vertybių, struktūrų ir standartų, 
kurie istoriškai buvo sukurti būtent vyrų, pripažinimas. 
Julios Kristevos nuomone, liberaliojo feminizmo tikslas — 
pasiekti, kad moterys visiškai įsilietų į vyrų sukurtą sim- 
bolinę tvarką (žr. Toril Moi straipsnį, kuriame ji aptaria 
Kristevos pateiktą įvairių feminizmo tipų analizę). Kita ver- 
tus, radikaliosios feministės kelia klausimą, ar tos socialinės 
ir teorinės struktūros, kurias mes laikome esant neutraliai 
„Zmogiškomis“, nėra kaip tik vyriškosios sielos kūriniai ir 
ar neatspindi pirmiausia vyriškosios patirties. Priešindamo- 
si vyriškosios perspektyvos ir vyriškosios galios persvarai 
mūsų kultūroje, radikaliosios feministės nagrinėja pasaulį 
moters požiūriu. Jos stengiasi atskleisti įvairius moteriškojo 
pažinimo, išminties, sugebėjimų ir kūrybingumo aspektus, 
kurie buvo nuslopinti patriarchalinėje kultūroje. Tai dary- 
damos, jos viliasi ne tik išlaisvinti moteris, bet ir paskatinti 
siekti esminių pokyčių mūsų kultūroje, socialinėse struk- 
tūrose ir asmeniniuose santykiuose. Šis feminizmas yra radi- 
kalus, nes iš naujo peržiūri pamatines mūsų kultūros (ypač 
moderniosios) pažiūras į visuomenę, individą, teisingumą 
ir siekia iš esmės pakeisti šias sampratas. (Nors patriar- 
chalinių struktūrų ir vertybių kritika paskatino kai kurias 
feministes iškelti moteris aukščiau vyrų ir netgi ginti „se- 
paratistines“ nuostatas, į šią reakciją reikėtų žiūrėti kaip į 
ekstremalią radikalaus feminizmo idėjų atmainą ar netgi jų 
iškraipymą. Tikiuosi, kad šios antologijos tekstai rodo, jog 
feminizmas nemenkina vyrų ar vyriškumo ir netgi ryžtingai 
priešinasi tokiems užmojams.) 

Nors radikalusis feminizmas apskritai laikomas šiuolai- 
kinio moterų judėjimo rezultatu, jo prielaidų randama mūsų 
amžiaus pradžioje ar net anksčiau. Pavyzdžiui, kai Chris- 
tine de Pisan rašo apie alegorinio „Damų miesto“ statymą, 
ji siūlo labai šiuolaikišką ir radikalią idėją, kad moterims 
būtina sukurti kultūrinę (o gal ir fizinę) erdvę, kurioje jos 
galėtų laisvai ugdyti savo tapatumą ir kūrybingumą. XX a. 
pradžioje radikalias feministines idėjas formavo dvi naujos 
srovės, atsiradusios moterų judėjime: feministinis socializ- 
mas ir pacifistinis feminizmas. Feministinis socializmas, 
propaguojamas tokių garsių veikėjų kaip Alexandra Kol- 
lantai ir Clara Zetkin, laikėsi nuostatos, kad moterų padėtį 
galima pagerinti tik iš esmės pagerinus visuomenę. Jung- 
tinėse Valstijose rašytoja ir socialinės teorijos kūrėja Char- 
lotte Perkins Gilman, sakydama: „Aš nesu feministė; pa- 
saulis yra maskulinistinis“, nurodė, kokiu mastu visuomenė 
yra persmelkta vyriško šališkumo. Emma Goldman, garsi 
rašytoja anarchistė (beje, gimusi Lietuvoje ir emigravusi į 
Ameriką), teigė, kad visos egzistuojančios socialinės struk- 
tūros yra prievartinės ir kad vedybos yra lygiavertės pre- 
kybai vergėmis. 

Pacifizmas į feministinį diskursą įsiterpė apie XIX a. vi- 
durį. 1848 m. prancūzų socialistė feministė Jeanne Deroin 
rašė: „Drauge su jumis norime kurti naują pasaulį, kuriame 
viešpataus taika ir tiesa; mes norime, kad teisingumas ap- 
sigyventų kiekvienoje sieloje, o meilė - kiekvienoje širdyje““. 
Iš tikrųjų pirmoji Nobelio taikos premija buvo įteikta mo- 
teriai, „balsuotojai už taiką“ iš Austrijos, Berthai von Sut- 
tner — 1889 m. išleistos knygos Sudėkite ginklus? autorei. Pir- 
masis pasaulinis karas privertė abiejų stovyklų moteris - ir 
socialistes, ir lygių teisių gynėjas - sustabdyti savo feminis- 
tinę veiklą tam, kad paremtų savo valstybių karines pa- 
stangas. Vis dėlto kitos kategoriškai priešinosi karui kaip 

prieštaraujančiam moterų interesams ir moterų požiūriui į 
pasaulį. 1915 m. įvyko dvi moterų pacifisčių konferencijos: 
Tarptautinė socialisčių, pasisakančių už taiką, konferencija 
įvyko Berne, Šveicarijoje, o liberalus Tarptautinis moterų 
kongresas - Hagoje, Nyderlanduose. Nors bendra pasiprie- 
šinimo karui idėja ir nesuvienijo šių priešingų feministinių 
stovyklų, abu šie suvažiavimai „kvietė baigti karą ir ragino 
moteris stengtis paveikti savo šalių vyriausybes, kad šios 
sudarytų taiką““. 

Nepaisant nesutarimų tarp įvairių politinių orientacijų 
feminisčių, buvo sutariama dėl to, kad visuomenės ir vy- 
riausybės veikia kažkaip labai neteisingai ir kad moterų 
indėlis galėtų suvaidinti pagrindinį vaidmenį gerinant vi- 
suomenę. Tik šiame šimtmetyje tapo įmanoma kelti klau- 
simą, koks galėtų būti moterų indėlis, nes moterys pirmą 
kartą istorijoje ėmė aktyviai veikti visose visuomenės gyve- 
nimo srityse. Nereikėtų nepakankamai vertinti istorinės šio 
fakto svarbos, ir tik dabar, XX a. gale, pradedame suprasti 
visas jo išdavas. Vokiečių sociologo Georgo Simmelio teks- 
tas yra įtrauktas į šią antologiją todėl, kad šis mąstytojas 
tiesiog aiškiaregiškai įžvelgė istorinę feminizmo svarbą ir 
numatė, kaip jis galėtų paveikti Vakarų kultūros ir visuo- 
menės raidą. Savo esė „Moteriška kultūra“ Simmelis atvirai 
ir tiesiai klausia, kuo moterų judėjimai galėtų papildyti tai, 
ką jis vadina „objektyviąja kultūra“. Nors jo kultūros teorija 
yra šiek tiek prieštaringa, Simmelis įžvalgiai numatė, jog 
vienas iš svarbiausių feminizmo rezultatų bus naujų, mo- 
terų pasaulio patyrimu ir suvokimu grindžiamų (arba iki 
tol neišryškėjusių) kultūrinio ir socialinio gyvenimo formų 
atsiradimas. 

Virginia Woolf savo ilga esė Savas kambarys (1929) žymi 
išties postmodernaus feministinio diskurso atsiradimą. Kartu 
tai vienas iškalbingiausių Simmelio tezės patvirtinimų, kad 

moterys, ko gero, sukurs naujas kūrybingumo, tapatumo ir 
žmonių santykių formas?. Woolf postmodernizmas yra aki- 
vaizdus - jis išryškėja ir Savo kambario turinyje bei formoje. 
Esė prasideda pasakotojos paaiškinimu, kad ji nesugebės 
pateikti auditorijai „tiesos grynuolių“ tema „Moterys ir gro- 
žinė literatūra“. Užuot tai darius, ji sąmonės srauto būdu 
pateikia apmąstymus apie tai, kaip ji, lankydamasi išgal- 
votame „Oxbridge“ universitete, asmeniškai patyrė, kaip 
moteris pašalinama iš kultūrinės tradicijos. Tai darydama, 
Woolf mums atskleidžia paslėptus psichologinius moterų 
pavergimo padarinius jų tapatumui ir savimonei. Kaip nu- 
rodo Toril Moi šioje antologijoje spausdinamame straipsny- 
je apie Woolf, stilistinė Savo kambario strategija lygiai taip 
pat prasminga kaip ir jo turinys. Dekonstruktyvus stilius, 
kuriuo ji rašo apie lytį, tiesiogiai pranašauja tokių šiuolai- 
kinių feminizmo teoretikių kaip Kristeva, Flax ar Irigaray 
pastangas artikuliuoti alternatyvią skirtumo sampratą, esan- 
čią anapus hierarchinių binarinių priešstatų ir reduktyvių 
lygybės sampratų. 

Tačiau tuo pat metu Woolf tekste galime įžvelgti, kad 
moterims tebėra svarbūs lygybės siekiančio liberalaus fe- 
minizmo tikslai. Pagrindinė Savo kambario tezė yra tokia: 
siekdamos patenkinti savo kūrybinius ar kitus intelektua- 
linius interesus, moterys privalo būti finansiškai nepriklau- 
somos ir turėti „savą kambarį“, t.y. fizinę ar bent psicho- 
loginę erdvę, kurioje jos galėtų laisvai išreikšti save. Woolf 
nuomone, Moterys nesukūrė daug didžių meno, literatūros, 
filosofijos kūrinių, netapo didelių mokslinių atradimų au- 
torėmis ne dėl paveldėto protinio nepilnavertiškumo, bet 
visų pirma dėl savo ekonominio ir socialinio pavergimo. 
Kas būtų nutikę, pabrėžtinai klausia Woolf, jeigu Shakes- 
peare'as būtų turėjęs seserį, tokią pat talentingą kaip jis? 

Be išlygų remdama moterų balsavimo teise, Woolf vis 


ĮVADAS 23 


dėlto primygtinai teigė, kad, moteriai siekiant intelektua- 
linės ir emocinės laisvės, finansinė nepriklausomybė esanti 
svarbesnė sąlyga. Tai pabrėždama, Woolf atskleidžia, koks 
svarbus XX a. feminizmui yra pasirinkimo principas. Indivi- 
do pasirinkimo laisvė yra, žinoma, pagrindinė liberalizmo 
atrama. Kartu šis principas yra ir radikaliojo bei postmo- 
dernaus feminizmo pamatas, nes tik tuomet, kai moterys 
pareiškia savo teisę pasirinkti, kaip jos nori gyventi, t.y. ką 
pasirinks savo partneriais, kaip išreikš savo tapatumą ir 
seksualumą, kokiomis sąlygomis gimdys vaikus, - tik tuo- 
met jos gali pradėti kurti naujus subjektyvumo ir tarpas- 
meninių santykių modelius. Todėl liberalizmo individualios 
laisvės principas yra būtina radikaliojo bei postmodernaus 
feminizmo prielaida; šis principas ir toliau bus svarbiausias 
viso pasaulio moterų judėjimų tikslas. 

1949 m., kai buvo išleista išsami Simone de Beauvoir stu- 
dija apie moterį Antroji lytis, atrodė, kad moterys industri- 
nėse šalyse išsikovojo teisinę ir politinę lygybę, apie kurią 
svajojo XIX a. sufražistės. Antrosios lyties įvade Beauvoir, 
sakydama, kad feminizmas „praktiškai baigėsi“, atspindi 
tuo metu populiarią sampratą". Ironiška, bet kaip tik Beau- 
voir tapo naujos ir netgi stipresnės feminizmo bangos sim- 
boliu. Įvairių faktorių sankaupa lėmė tai, kad septintojo 
dešimtmečio pabaigoje iškilo „antroji feminizmo banga“. 
Antrojo pasaulinio karo metais Europoje ir Šiaurės Ame- 
rikoje moterys gausiai įsitraukė į darbo rinką, užimdamos 
tas darbo vietas, kurios liko laisvos vyrams išėjus kariauti. 
Po karo dauguma šių vyrų grįžo atgal prie savo darbų ir 
šimtai tūkstančių moterų, jau spėjusių patirti ekonomi- 
nę nepriklausomybę, neturėjo kito pasirinkimo - tik grįžti 
į namus. Nors juridiškai moterys turėjo teisę balsuoti, tu- 
rėti nuosavybę, įgyti išsimokslinimą ir siekti karjeros, ta- 
Čiau pokarinis konservatizmas skatino jas tenkintis ribota 

egzistencija, panašia į jų likimo draugių, gyvenusių XIX a., 
egzistenciją. Simone de Beauvoir gyveno laisvą intelektua- 
linį ir seksualinį gyvenimą - ir tik todėl, kad ji atvirai su- 
laužė visuomenėje įprastus „deramo“ moters elgesio stan- 
dartus. Panašiai buvo ir Lietuvoje sovietiniu laikotarpiu: 
moteris, tokia kaip Beauvoir, galėjo siekti intelektualinių ar 
meninių aukštumų, bet tai būdavo tik reta išimtis, tarsi 
iššūkis. Itin Šiaurės Amerikoje to meto konservatizmą įkū- 
nijo tikras namų šeimininkės kultas. Kaip niekad anksčiau 
istorijoje „tikrasis moters vaidmuo“ buvo agresyviai propa- 
guojamas per masinės informacijos priemones: televiziją, 
radiją, žurnalus, knygas ir filmus, kurie teigė itin griežtą 
moteriškumo modelį. Buvo manoma, kad ideali moteris su- 
sitapatina su namų šeimininkės vaidmeniu ir atranda visiš- 
ką pasitenkinimą tenkindama kiekvieną savo vaikų ir vyro 
poreikį. Buvo vėl atgaivintas XIX a. būdingas viešosios — 
laikotarpio skelbimus, susidaro įspūdis, jog visi laimėjimai, 
kuriuos pasiekė moterys praėjusiame šimtmetyje, nereikš- 
mingi. Moters būties pilnatvę įkūnijo nauji namų apyvokos 
prietaisai —- orkaitės ir dulkių siurbliai buvo pristatomi kaip 
moters draugai ir pagalbininkai jai atliekant vienintelę sa- 
vo gyvenimo funkciją, t.y. prižiūrint namus. 

Tačiau pamažu tapo aišku, kad daugelis moterų, kurių 
gyvenimas, buvo manoma, įkūnija Amerikos svajonę, toli 
gražu nėra patenkintos savo vaidmeniu. Betty Friedan savo 
knygoje Moteriškumo paslaptis (The Feminine Mystigue) - svar- 
bioje tradicinio amerikietės žmonos-šeimininkės įvaizdžio 
studijoje, atskleidė, jog nesuskaičiuojama gausybė moterų 
šį moteriškumo idealą išgyvena kaip frustraciją ir savęs 
naikinimo košmarą. Baigusi vieną iš geriausių moterų ko- 
ledžų, Friedan atsisakė prestižinės stipendijos studijoms 
tęsti vien dėl to, kad akademiniu požiūriu nepralenktų savo 

vyro. Galiausiai viskas baigėsi tuo, kad ji pajuto, jog joje 
kovoja noras būti tobula žmona ir troškimas siekti žurna- 
listinės karjeros. Rašyti Moteriškumo paslaptį ji ryžosi tik po 
to, kai ištyrė, kaip gyvena 200 jos universiteto bendramoks- 
lių; ji atskleidė, jog dauguma jų kenčia nuo pačių įvairiausių 
įtampų, atsiradusių dėl didelės prieštaros tarp jų įgyto išsi- 
mokslinimo ir vaidmens, kuris joms skirtas. Išplėtusi savo 
tyrimą ir apklaususi žmonas-šeimininkes visoje šalyje, Frie- 
dan sužinojo, kad nemaža dalis Amerikos moterų patiria 
stiprių psichologinių kančių dėl savo vaidmens neadek- 
vatumo ir daugelis jų savo nepasitenkinimą stengiasi nu- 
malšinti trankvilizatoriais. Friedan taip pat atskleidė, kad 
daugelio šių moterų vedybos toli gražu neatitiko idealių 
santykių, paremtų tarpusavio supratimu ir pagalba, ir kad 
moterų infantilizacija žalinga ir jų vaikams, kurie dažnai 
nepajėgia pakankamai subręsti. 

Moteriškumo paslaptis buvo tikras bestseleris ir Jungtinė- 
se Valstijose sukėlė masinės informacijos priemonių sen- 
saciją, nes šimtai tūkstančių Amerikos moterų atpažino sa- 
ve knygos puslapiuose. Panašiai kaip Simone de Beauvoir 
Prancūzijoje, Friedan ragino moteris paimti likimą į savo 
rankas ir turėti drąsos pakeisti save ir savo vaidmenis. Beau- 
voir 1949 m. nesiejo savęs su organizuotu feminizmu, o 
Betty Friedan suvokė, jog būtina moterims telkti jėgas ko- 
lektyvinei kovai, kad pakeistų savo situaciją, ir greit tapo 
naujo moterų judėjimo šaukle. 

Nors išsilavinusių namų šeimininkių kančios sudarė są- 
lygas kilti antrajai feminizmo bangai, tačiau realų postūmį 
lėmė moterys, kurios dalyvavo įvairiuose socialiniuose ju- 
dėjimuose. Septintojo dešimtmečio pabaiga ir Europoje, ir 
Šiaurės Amerikoje — tai didelio politinio ir socialinio sąmy- 
šio laikotarpis. Septintojo dešimtmečio hipių judėjimas ir 
seksualinė revoliucija parodė, kad jaunimas masiškai atmetė 

griežtai apibrėžtus socialinius vaidmenis ir tradicinės šei- 
mos modelį, kurie jų tėvams buvo šventas dalykas. JAV 
buvo organizuota masinė kampanija prieš Vietnamo ka- 
rą, pakilta į kovą už tai, kad spalvotieji gautų visas pilieti- 
nes teises. 1968 m. Prancūzijoje ir Vokietijoje kilo studentų 
maištai prieš universitetų vadovybę ir darbininkų klasės 
išnaudojimą. Nors šiuos judėjimus rėmė tiek moterys, tiek 
ir vyrai, daug moterų, įsitraukusių į maištą, pradėjo suvok- 
ti, kad, nepaisant šūkių apie laisvę ir socialines permainas, 
jų kolegos vyrai savo bendražyges moteris traktuoja kaip 
antrarūšius piliečius. Šie vyrai nepajėgė suprasti, kad kaip 
tik viena iš didžiausių engiamųjų grupių yra moterys, ir 
vadovavosi XIX a. menančiomis seksistinėmis pažiūromis. 
Kurdami naujos, laisvėjančios visuomenės viziją, jie tikė- 
josi, kad moterys vaidins tą patį antraeilį vaidmenį, kaip 
buvo visada. Buvo tikimasi, kad namuose jos tarnaus sa- 
vo draugams vyrams, o visuomeniniuose sąjūdžiuose joms 
buvo patikėta spausdinti manifestus ir tiekti kavą. Stokely 
Carmichaelis, juodaodžių išsilaisvinimo grupės „Juodosios 
Panteros“ vadovas, tiesiai pareiškė, jog „mūsų judėjime mo- 
terys gali dalyvauti tik horizontalioje padėtyje“. Šiuose ju- 
dėjimuose dalyvaujančių moterų (dauguma iš jų turėjo uni- 
versitetinį išsimokslinimą) nepasitenkinimas „kritinį tašką“ 
pasiekė septintojo dešimtmečio pabaigoje. Tada pradėjo kur- 
tis savarankiškos moterų išsilaisvinimo grupės. Moterys 
pradėjo burtis į nedideles „sąmoningumo ugdymo grupes“, 
kuriose jos dalydavosi savo patirtimi ir idėjomis. Šių priva- 
čių, neformalių susibūrimų vaidmuo buvo lemtingas - da- 
lyvaudamos šiose grupėse, moterys išsiaiškino, jog tų, ku- 
rios jaučia prislėgtumą ir vidinį priešiškumą, yra daug, ir 
jos pradėjo suvokti savo gausumo jėgą. Tokiuose susiti- 
kimuose buvo aptariami visi su moters gyvenimu susiję 
dalykai. Jos sužinojo, kad dauguma moterų tam tikru savo 

gyvenimo momentu yra patyrusios fizinę ir seksualinę prie- 
vartą ir kad taip jau visuomenėje nusistovėję, jog savo sek- 
sualinį malonumą jos turinčios aukoti partnerio labui; jos 
atskleidė, jog dauguma moterų yra nusivylusios tradicine 
šeima, kuri vien ant moters pečių užkrauna atsakomybę už 
vaikų auginimą ir namų priežiūrą; kai kurios atvirai ėmė 
kalbėti apie tai, kad jos jaučiančios potraukį prie moterų; 
jos išsiaiškino, kad jų kūrybingumą ir profesines aspiracijas 
varžo ir sociokultūrinės normos, ir jų pačių vidiniai psicho- 
loginiai barjerai. Šiose grupėse jos įsitikino, jog reikia plėtoti 
feministinę visuomenės analizę - viziją, kaip nepanaudotas 
moterų žinojimas gali padėti tobulinti visuomenę, kad ši 
būtų priimtina ir vyrams, ir moterims. Sąmoningumo ug- 
dymo grupių populiarumas parodė, kad reikia nuolatinės 
vietos, kur moterys galėtų susitikti ir pasidalyti savo rūpes- 
čiais ir įgautų jėgų bendraudamos ir paremdamos viena 
kitą. Šis poreikis paskatino steigti moterų klubus, kavines 
ir knygynus; buvo sukurti centrai, kuriuose moterys galėjo 
gauti informacijos apie medicinos ir kitas paslaugas, teisinių 
patarimų, įgyti galimybių persikvalifikuoti kitokiam darbui. 
Kadangi viena iš baisiausių prievartos formų, kurią patiria 
moterys, yra tai, kad jas muša vyrai ar sugyventiniai, buvo 
įkurti specialūs namai, kur moterys galėjo rasti prieglobstį, 
kai kritinėse situacijose būdavo priverstos palikti namus. 
Iki 1970 m. organizuotas moterų judėjimas jau buvo susi- 
formavęs. Žodis „judėjimas“ turėtų būti vartojamas atsar- 
giai, nes ši antroji feminizmo banga jokiu būdu nebuvo 
vieninga — reikšmingų nesutarimų iškilo aiškinantis, kokio 
masto permainų siekiama ir kokiais būdais jų siekti. Pavyz- 
džiui, Betty Friedan 1970 m. Jungtinėse Valstijose įsteigė 
Nacionalinę moterų organizaciją (National Organisation of 
Women, NOW), kuri politinio lobizmo būdu gintų moterų 
teises, bet greit ši organizacija suskilo. Mat Friedan gynė 

liberalų reformistinį feminizmą, kuris rėmėsi baltųjų rasės 
viduriniosios klasės moterų patirtimi; radikaliau nusitei- 
kusios organizacijos narės reikalavo iš esmės keisti sociali- 
nę struktūrą ir aiškino, kad tokie ginčijami klausimai kaip 
lesbiečių vaidmuo moterų judėjime turi būti sprendžiami 
pirmiausia. Šios radikalios pažiūros buvo išdėstytos žymios 
rašytojos feministės Robin Morgan antologijoje Seserystės 
galia (Sisterhood is Powerful, 1970), į kurią buvo įtraukti spal- 
votųjų Moterų, lesbiečių ir radikaliųjų feminisčių rašiniai. 
Tokie nesutarimai yra būdingi visiems masiniams judėji- 
mams ir tiktai atspindi judėjimo dinamiškumą. Tačiau tai 
nesutrukdė feministėms telktis sprendžiant svarbiausius — 
teisės gimdyti, smurto prieš moteris, ekologijos ir taikos — 
klausimus. 

Tai, kad klausimai, susiję su moterų seksualumu ir tarpas- 
meniniais santykiais, labiausiai jas domino, parodo, kad šios 
moterys pasiekė naują sąmoningumo lygį: jos suprato, kad 
moterų priespaudą lemia ne vien įstatymai — pasidavimas 
prievartai tiesiog įaugęs į jų kūną ir dvasią. Labiausiai rei- 
kėjo lengvai įgyjamų ir patikimų kontraceptinių priemo- 
nių ir teisės daryti abortą - jis tuo metu daugelyje Vakarų 
šalių buvo nelegalus, - nes moterų galimybė tvarkyti savo 
gyvenimą daugiausia priklausė nuo to, ar jos pačios gali nu- 
spręsti, kada turėti vaikų. Moterų judėjimų nuomonė abor- 
to klausimu buvo vieninga dėl labai svarbių priežasčių, 
kurias, prieš jas atmetant, būtina suprasti. Pirma, feministės 
įrodinėjo, kad dėl aborto, kurį rinktis, kad ir kokios būtų 
aplinkybės, yra sunku ir skausminga, apsispręsti turi tik 
pačios moterys, nes tai susiję su jų kūnu. Visi vyriausybės 
apribojimai dėl abortų buvo traktuojami kaip tiesioginis 
individo laisvės pažeidimas, be to, ir kaip demokratinės 
visuomenės principų pažeidimas. Antra, feministės negy- 
nė aborto kaip idealios kontraceptinės priemonės. Moterys 
itin puikiai suprato, kokie žalingi jo padariniai. Jos tiesiog 

aiškino, kad aborto klausimą reikia nagrinėti realybės ir 
istorijos kontekste: mes gyvename visuomenėje, kurioje gau- 
su smurto prieš moterį, kurioje moteris ne visuomet lais- 
va spręsti, kada lytiškai santykiauti ir todėl kada pastoti. 
Tokiame kontekste vyriausybių įstatymai, draudžiantys 
abortus, gali būti laikomi dar viena smurto prieš moterį 
forma, kurios rezultatas - milijonų moterų mirtys nuo ne- 
legalių abortų bei daugybė paliktų kūdikių. 

Taigi moterų judėjimas dirbo šviečiamąjį darbą tarp vyrų 
ir moterų, suaugusių ir paauglių, kad suteiktų būtiniausių 
žinių apie jų seksualumą ir apie patikimas kontraceptines 
priemones. Įvairiausiais būdais visuomenei buvo keliamos 
ir smurto prieš moterį problemos. Pavyzdžiui, 1976 m. Briu- 
selyje vyko Tarptautinis nusikaltimų moteriai tribunolas. 
Jo metu buvo atskleista daugybė pačių įvairiausių moterų 
skriaudimo formų visame pasaulyje - pradedant klitoridek- 
tomija Afrikoje ir baigiant kraujomaiša, žaginimu ir žmonų 
mušimu vadinamosiose civilizuotose šalyse. Priešingai negu 
XIX a. puritoniškos feministės, šiuolaikinis moterų judėji- 
mas apskritai neprieštarauja prostitucijai, bet palaiko prosti- 
tučių kovą su valstybiniu reguliavimu ir policijos priekabia- 
vimu. Apskritai feminizmas siekė parodyti dvigubą patri- 
archalinės visuomenės moralę. Šioje visuomenėje moters 
seksualumas yra varžomas ir kontroliuojamas, kad galėtų 
tenkinti „natūralius vyrų troškimus“ pagal jų pageidavimą. 

Aštuntojo dešimtmečio viduryje ir ypač devintajame de- 
šimtmetyje taika ir ekologija tapo svarbiais klausimais dau- 
geliui moterų, kurios karo ir technologijos kultus siejo su 
vyrų dominavimu. Sąvoka „ekofeminizmas“ buvo sukur- 
ta norint pabrėžti įsitikinimą, jog moterys turi kažką da- 
ryti, kad būtų išvengta planetos sunaikinimo. 1981 m. 
Anglijos moterys įkūrė taikos stovyklas prie Greenham 
Common raketinės bazės ir apjuosė ją gyva grandine, 
mėgindamos užkirsti kelią branduolinių raketų įvežimui. 

1982 m. Skandinavijos moterys organizavo Šiaurės moterų 
taikos žygį nuo Oslo iki Paryžiaus ir iš Stokholmo į Minską, 
stengdamosi sulaužyti šaltojo karo politinius barjerus!!. Šios 
ir kitos akcijos prisidėjo prie to, kad pasikeitė viešoji nuo- 
monė apie visuotinio nusiginklavimo svarbą ir aktyvias 
priemones siekiant apsaugoti aplinką. 

Feminisčių kampanijų rezultatai buvo svarūs. Daugumoje 
Vakarų šalių buvo laimėtos visos teisės, susijusios su gimi- 
nės pratęsimu. Buvo pertvarkyti ir skyrybų įstatymai. Vy- 
riausybės tapo jautresnės moterų klausimams, kurie dabar 
yra tokie svarbūs, jog įtraukiami į visas politines darbotvar- 
kes. Nuo 1979 m., kai Jungtinės Tautos priėmė Konvenciją 
dėl visų moters diskriminacijos formų panaikinimo, moterų 
teises gina tarptautinė teisė. Tarptautinėje Žmogaus teisių 
konferencijoje, 1993 m. vykusioje Vienoje, moterų teisių 
gynimas buvo vienas iš svarbiausių klausimų. Buvo pri- 
pažinta, kad industrinėse šalyse smurtas ir priekabiavimas, 
kurį moterys patiria ir namuose, ir už jų, yra problema, 
kurią siekdama išspręsti visuomenė turi padirbėti. Buvo 
pagerintos moterų sveikatos apsaugos, švietimo ir įdarbi- 
nimo tarnybos, nors jos dar toli gražu netenkina visų jų 
poreikių. Politiniame gyvenime buvo visuotinai pripažinta, 
kad moterys turi būti skatinamos tapti lyderėmis tiek dėl 
jų sugebėjimų, tiek ir dėl vertingų požiūrių, kuriais jos pra- 
turtina valdymą ir administravimą. 

Tačiau, be šių laimėjimų, dar reikšmingesnių pokyčių ra- 
dosi tarpasmeninių santykių srityje. Solidarumas, kurį pa- 
tyrė į judėjimus įsitraukusios moterys, leido joms pamatyti, 
kad jos gali mylėti ir pačios save, ir viena kitą, o nėra vien 
tik potencialios konkurentės. Šiandien santykiai tarp se- 
serų, kolegių, motinų ir dukterų kupini naujų aspektų ir 
pilnatvės. Santykiuose tarp vyrų ir moterų vyksta tikra re- 
voliucija. Pirmą kartą žmonijos istorijoje mes mokomės my- 
lėti vienas kitą kaip lygius. Tai lėta ir skausminga pradžia. 


ĮVADAS 31 


Šeimininko ir vergo, seksualinio užpuoliko ir seksualinio 
objekto vaidmenys yra giliai įsišakniję kiekviename iš mūsų, 
ir kol kas dar neįmanoma numatyti, kaip atrodys naujieji 
mūsų vaidmenys. Meilės ir draugystės, vedybų ir tėvystės 
santykiuose vyksta intensyvūs eksperimentai, padedantys 
ir moterims, ir vyrams atskleisti naujų tiek savo pačių, tiek 
ir kito bruožų. Naujieji santykių modeliai neištrina lyčių 
skirtumų. Šie skirtumai tyrinėjami ir plėtojami siekiant tikro 
papildomumo tarp lyčių. Mesdamos iššūkį tradicinei šeimai 
ir vaikų auklėjimo nuostatoms, moterys skatina vyrus labiau 
domėtis tėvystės pareiga. Kol motinos dirba - ar dėl pasi- 
rinkimo, ar dėl finansinės būtinybės, - daug tėvų įsitikina, 
jog auginti naują individą yra tiek pat prasminga, o gal ir 
prasmingiau negu vien finansiškai išlaikyti šeimą. Šiuolai- 
kiniame Vakarų pasaulyje vyriškumo samprata transfor- 
muojasi, dabar, be kitų dalykų, atsiveria galimybė verčiau 
rūpintis kitu negu dominuoti - nesvarbu, ar tas „kitas“ būtų 
sūnūs, dukros, seserys, žmonos ar draugai. Baigiantis XX 
a., galima sakyti, jog moterys visiškai įžengė į vyrų pasau- 
lį. Galbūt kitame šimtmetyje išvysime, kaip vyrai pradeda 
įZengti į moterų pasaulį. 


Šiuolaikinės mintys 


Šiuolaikinį moterų judėjimą sukėlė ir įkvėpė tiek moters / 
lyties tyrinėjimų* sričių plėtimasis, tiek ir feministinė teo- 
rija. Per pastaruosius 25 metus moters/lyties tyrinėjimus 
plėtojo humanitariniai ir socialiniai mokslai, filosofija ir 


* Dabartiniu metu vietoje termino „moters tyrinėjimai“ (studijos) pradėtas 
vartoti terminas „lyties tyrinėjimai“ (studijos), nes siekiama tiksliau api- 
būdinti lyties /gimties kategoriją apskritai, o ne tik moters ar moterų 
perspektyvų tyrinėjimą. Aš kalbu apie moters /lyties tyrinėjimus todėl, 
kad šiandien šios sritys jungiamos praplečiant tyrinėjimo sritį. 

kritinė teorija, medicina ir teisė. Moters /lyties tyrinėjimai, 
atsiradę Vakarų šalyse ir pamažėl įsitvirtinantys visame 
pasaulyje, pripažįstami ir kaip vertinga kryptis tradicinėse 
disciplinose, ir kaip atskira studijų ir tyrinėjimų sritis. Dabar 
viso pasaulio universitetuose įmanoma specialiai studijuo- 
ti moters ar lyties problematiką kartu įgyjant pagrindinę 
specialybę arba ji gali būti kaip dalis tarpdisciplininių stu- 
dijų. Daugelyje svarbiausių universitetų buvo įkurti mo- 
ters/lyties studijų centrai. Lietuvoje pirmasis Moterų studijų 
centras buvo įkurtas Vilniaus Universitete 1992 m. Šios nau- 
jos tyrinėjimų srities plėtojimasis ir populiarumas atspindi 
ir didžiule moterų judėjimo įtaką viskam, kas šiuolaikiška, 
ir parodo, jog lyties problemos tebėra svarbios moterų (ir 
vis daugiau vyrų) asmeniniame ir profesiniame gyvenime. 

Kadangi ši knyga, kaip ir visos knygos, turi ribotą pus- 
lapių skaičių, čia galima tik iš dalies parodyti, kokie gausūs 
ir įvairūs yra moters/lyties tyrinėjimų ir feministinės teo- 
rijos laimėjimai. Pagrindinis tikslas, kurio siekiau parink- 
dama šiai knygai tekstus, buvo parodyti skaitytojui, kaip 
smarkiai plėtojosi moters samprata ir teorinis lyčių skirtumo 
suvokimas. Todėl stengiausi parinkti tokius tekstus, kurie 
atskleistų esminius koncepcinius pokyčius, išryškėjusius 
idėjų apie moterį istorijoje, ir kai kuriuos reikšmingesnius 
klausimus, kurie lėmė šį plėtojimąsi. Be to, stengiausi pa- 
rinkti įvairių disciplinų tekstų, kad taptų aišku, jog femi- 
nistinį požiūrį galima taikyti įvairiose srityse. Beje, tekstų 
atrinkimas šiai antologijai, kaip ir kiekvienai kitai, apiman- 
čiai ilgą laiko tarpą, yra ir šališkas, ir neišvengiamai atspindi 
šitą Istoriją taip, kaip aš ją suprantu. Tačiau galiu skaity- 
tojams garantuoti, kad šių tekstų autoriai yra gerai žinomi, 
o jų darbus į antologijas įtraukdavo daugelis už mane au- 
toritetingesnių sudarytojų, be to, šie tekstai jau yra femi- 
nistinės minties „klasika“. 

Daugelis šiuolaikinių šios antologijos tekstų gali būti trak- 
tuojami kaip postmodernūs. Pirma, kadangi feministiniai ra- 
tymo struktūroms, tai jie savaime postmodernūs (žr. Jane 
Flax teksto įvadą, kuriame ši tezė nuodugniau paaiškina- 
ma). Antra, jie postmodernūs todėl, kad čia ieškoma naujų 
teorinių paradigmų, leidžiančių suprasti atstovavimą lyčiai, 
subjektyvumą, lyčių skirtumą, be to, minėtais klausimais 
rašoma akivaizdžiai postmodernia teksto forma. 

Reprezentacija — vienas iš pirmųjų klausimų, kuriuos ėmėsi 
tyrinėti feminizmo teoretikai, nes moterims buvo svarbu 
išsiaiškinti, kaip jos buvo konceptualizuojamos istorijoje, t.y. 
kokia buvo kultūrinė ir simbolinė moters reprezentacija, 
kurią daugiausia kūrė vyrai, nes jie kontroliavo socialines, 
politines ir religines institucijas, reguliavusias moterų gyve- 
nimą. Knygoje Antroji lytis Simone de Beauvoir, nagrinėda- 
ma vyrų sukurtus literatūrinius moterų paveikslus, numatė 
šį susidomėjimą reprezentacija. Moters madonos arba ištvir- 
kėlės, išaukštintosios arba pažemintosios įvaizdžius Beau- 
voir traktavo kaip „mitus“, kuriuos sukūrė vyrai, kad galėtų 
regėti moterį kaip objektyvuotą kitą, su kuriuo santykiau- 
dami jie galėtų jaustis esą pranašesni. 

Pirmoji su šiuolaikiniu moterų judėjimu susijusi literatū- 
rinė analizė buvo Amerikos rašytojos Kate Millett bestsele- 
ris Lyties politika'“. Čia autorė analizuoja, kaip moterų bei 
moterų ir vyrų santykius savo literatūros kūriniuose vaiz- 
duoja D.H. Lawrence'as, N. Maileris, HA. Milleris ir J. Genet. 
Šių autorių kūrybą susiedama su XIX ir XX a. feministine 
kova, Millett teigė, kad jų kūriniai vaizduoja tai, ką ji vadina 
„lyties politika“, t.y. „aprašo procesą, kaip valdančioji lytis 
siekia išlaikyti ir išplėsti savo galią pajungtosios lyties at- 
žvilgiu“*“. Kaip teigia Toril Moi, Millett analizė priklauso 
ankstyvosios feministinės kritikos etapui, kai daug kas buvo 

pateikiama gana suprastintai. Ji skaito tekstus netradiciškai, 
skrodžia juos kiaurai, siekdama atskleisti tikrąją jų ideolo- 
giją, ir pateikia vyriškosios galios — monolitinės, homogeniš- 
kos jėgos, visiškai pavergiančios moteris, — teoriją. Toks 
požiūris, aišku, problemiškas, nes jis neigia tą įtaką, kurią 
moterys nuolat turi ir kaip vertybių bei tradicijų perteikėjos, 
ir kaip moteriškosios subkultūros kūrėjos. Po Millett dau- 
gybė feminizmo tyrinėtojų ir autorių visas jėgas atidavė 
tam, kad atskleistų ir paliudytų ilgam primirštus moterų 
laimėjimus. Literatūros tyrinėtojai išryškino moterų litera- 
tūros tradicijas, istorikai rašė apie moteris valdoves, mąs- 
tytojas ir įvairių laikotarpių kasdienybę, kurioje kaip tik 
moterys vaidino svarbiausius vaidmenis. Nors teoriniu po- 
žiūriu ši pirminė „primityvios akumuliacijos“, kaip pava- 
dino viena prancūzų istorikė, tendencija nesofistikuota, ji 
buvo ir tebėra svarbi, nes padeda moterims įsisąmoninti, 
kad jų indėlis kuriant kultūrą buvo reikšmingas. 

Kur kas reikšmingesni poslinkiai tiriant lytį įvyko, kai ši 
ankstyvoji tendencija užleido vietą (bet nebuvo išstumta) 
savikritinei refleksijai. Amerikos feministės Marion Smiley 
nuomone, šis pokytis — tai rezultatas iššūkio, kuris feminis- 
tinei teorijai buvo mestas iš dviejų pusių: pirma, įvairių 
rasių ir nevakarietiškosios kultūros moterys pareiškė, kad 
Vakarų feministės bando kelti tikslus ir pateikti universalų 
moters apibrėžimą, remdamosi savo pačių savita kultūrine 
patirtimi ir poreikiais; antra, ankstyvąsias pozityvistines 
feministinio mąstymo tendencijas sužlugdė postmoderni 
filosofija, radikaliai suabejojusi moderniąja objektyvia tie- 
sa, savojo „aš“ ir pažangos samprata. Pradinis radikalaus 
feminizmo impulsas buvo noras sureikšminti moteriškumą, 
o išties postmodernus feminizmas domisi platesniais lyčių 
skirtumais ir ieško naujų teorinių, epistemologinių ir etinių 
modelių, kurie padėtų iš naujo suvokti patį skirtingumą 

apskritai. Tai darydami, feminizmo teoretikai plačiai perima 
struktūralistinę ir poststruktūralistinę metodologijas, pra- 
dedant semiotika, baigiant psichoanalize ir dekonstrukty- 
vizmu. 

Moteriškumo ir vyriškumo reprezentacijos šiuo metu yra 
analizuojamos siekiant atskleisti struktūrinius ir pasąmoni- 
nius reikšmės suteikimo procesus, kurie formuoja lyčių skir- 
tumus. Šioje antologijoje yra Britanijos kino kritikės Lauros 
Mulvey straipsnis „Vizualinis malonumas ir pasakojamasis 
kinas“, kuriame ji parodo, kaip struktūralistinė semiotika 
ir Jacgues'o Lacano psichoanalizė gali būti panaudojamos 
dekoduojant tradicinio vizualinio moters suobjektinimo ki- 
ne ištakas pasąmonėje. Priešingai negu Kate Millett, kuri 
vyrų dominavimą aiškina kaip iš anksto apgalvotą, sąmo- 
ningą sąmokslą ir kuri atsisako psichoanalizės kaip vyriško 
konstrukto, postmoderniojo feminizmo teoretikai plačiai 
naudojo ir plėtojo psichoanalizės teoriją tam, kad galėtų 
tyrinėti gelmines pasąmonines lyčių skirtumo, tapatumo ir 
galios sąveikos žmogaus psichikoje ištakas. Todėl neatsitik- 
tinai penkiuose šios antologijos tekstuose (Mulvey, Mitchell, 
Kristevos, Flax ir Irigaray) arba liečiama psichoanalizė, arba 
akivaizdžiai į ją atsižvelgiama. Kaip matyti iš Julios Kriste- 
vos esė „Stabat Mater“, kaip tik psichoanalizė suvaidino 
lemiamą vaidmenį suprantant ir iš naujo konceptualizuo- 
Jant motinystės reikšmę vyrų ir ypač moterų patirčiai. 

Moters subjektyvumas (moters individualumas, tapatumas) 
Iš pat pradžių buvo vienas iš pagrindinių šiuolaikinio mo- 
terų judėjimo keliamų klausimų. Moterų tikslą įgyti kuo 
didesne asmenine ir seksualine laisve feminizmo teoreti- 
kai įvardijo kaip moterų poreikį apibrėžti (arba iš naujo 
apibūdinti) save. Kaip rašo Laura Mulvey, moterų santykis 
Su kalba kaip pirmine saviraiškos priemone buvo šiuolai- 
kinio moterų judėjimo „tapatumo politikos“ šerdis: 

Moterų judėjimas raišką ir kalbą įtraukė į politinę darbotvarkę; tai, 
kas sakoma ir kaip sakoma, pradėta sieti su autorystės politika. 
Staiga atsiskleidė pasaulio perspektyva, atverdama moterims gali- 
mybę prabilti (...) O į asmenį nukreipta politika kaip tik reikalavo, 
kad kiekvienas galėtų prisitaikyti sau vienus ar kitus dalykus (...) 
Kalbos ir kalbinės produkcijos kontrolės klausimas iš pat pradžių 
buvo iškeltas kaip politinis klausimas. Buvo prieštaraujama tam, 
kad moterys neturi teisės viešai pareikšti savo nuomonę, ir kultū- 
ros bei politikos kalbai; buvo prieštaraujama ne įtraukiant moterų 
nuomonę į patriarchalinį diskursą, bet aplinkiniu keliu - siekiant 
autonomijos, atmetančios esamas idėjas apie kūrybingumą“. 


Viena iš sunkiausių postmodernistinės feministinės teo- 
rijos užduočių —- sukurti alternatyvų subjektyvumo modelį. 
Irigaray ir kiti teoretikai teigia, kad atomizuotas, izoliuotas 
modernybės individas - tai subjektas, besiremiantis vyriška 
patirtimi; šis subjektyvumo modelis tradiciškai išstūmė mo- 
terį, kartu atrodo kaip vis mažiau adekvatus pamatas tiek 
savęs supratimui postmoderniame kontekste, tiek ir tarpas- 
meniniams santykiams. Todėl feminizmo teoretikai, ieško- 
dami kitokio subjektyvumo modelio, neišvengiamai susidu- 
ria su subjekto dekonstrukcija postmoderniojoje teorijoje 
bei su Jacgues'o Lacano psichoanalitine teorija, apibrėžian- 
Cia šio subjekto „aš“ kaip iš esmės suskilusį. Tačiau many- 
čiau, kad įmanoma teigti, jog feministinė teorija subjektyvu- 
mo klausimu yra pasistūmėjusi toliau ir konstruktyvesne 
linkme. Juk, atsiradus feminizmui, istorijoje atsitiko prece- 
dento neturėjęs dalykas - kartu su moterų bandymu suteo- 
rinti savo pačių subjektyvumą, kitas (tradiciškai įkūnijamas 
moters) pradėjo kalbėti, reikšti save ir save apibrėžinėti. Ilgą 
laiką buvusi kita, moteris, kaip subjektas, vidujai žino, kas 
yra suskilimas. Tuo pat metu ji atsisako pripažinti primyg- 
tinį postmoderniosios filosofijos reikalavimą visiškai išskai- 
dyti savąjį „aš“, nes ji ir gerai žino psichologinę kainą, ir 
tik dabar pradėjo apibrėžinėti save. Žinojimas, kaip išlai- 
kyti pusiausvyrą tarp suskilimo realybės ir psichologinio 

poreikio turėti savojo „aš“ branduolį, tiesiog glūdi moters 
subjektyvume. 

Šie subjektyvumo ir tapatumo paradoksai iškyla dauge- 
lio postmodernaus feminizmo teoretikų rašymo praktikoje. 
Kaip ir tokiems postmoderniems filosofams kaip Foucault 
ir Derrida, autorystės klausimas feminizmo teoretikams yra 
itin problemiškas. Jeigu atmetame tradiciškai autoriui pri- 
skiriamą autorystę, objektyvumą ir intencionalumą, jeigu 
atmetame autoritetą ir jo autorystę kaip patriarchalinius 
dalykus, kaip mes toliau rašome? Kaip neredukuojant api- 
brėžti, kaip neobjektyvuojant aptarti, kas yra moteriškumas 
(ar vyriškumas, ar kas nors kita), kaip išreikšti savąjį sub- 
jektyvumą neteigiant viską išmanančio autoriaus galios? 
Nors šios problemos atrodo neišsprendžiamos, daugybė 
šiuolaikinių (feminizmo ir kitų sričių) teoretikų sprendžia 
jas perimdami griežtą savirefleksinio, savimonės nušviesto 
rašymo praktiką, kai atvirai atsisakoma pretenzijų į tobulą 
objektyvumą ir tiesą. Tokį teorijos rašymo būdą Jane Flax 
vadina „mąstymo fragmentais“. Šis autorystės ir santykio 
su aptariamuoju dalyku iškėlimas į priekį yra labai įprastas 
moters /lyties studijose. Labiausiai žinomo Amerikos mote- 
rų studijų žurnalo SIGNS leidėjai 1987 m. vedamajame rašė: 

Moters tyrinėtojos „aš“ kartais išryškinamas pabrėžiant kūrybinę 

lyties tyrinėjimo įtampą. Taigi, kai mokslininkės „aš“ atsiskleidžia, 

feministinis tyrinėjimas įgyja keistą lyties dvilypumą. Mes esame 
savo pačių tyrinėjimo objektas; mes gyvename, mąstome ir rašome 
ribojamos lyties interpretacijų, kurias apmąstome ir tyrinėjame. Pa- 


sakojamasis moters „aš“ gali sugriauti subjekto /objekto dichotomiją, 
atskiriančią tai, kas individualu, nuo to, kas bendra“. 


Subjekto/objekto santykio suprobleminimas yra svar- 
biausias dalykas feministinei teorijai kvestionuojant Vaka- 
rų mąstymo kultūros ir visuomenės struktūras. Daugelyje 
šios antologijos tekstų aptariami šias struktūras grindžian- 
čių hierarchijų binarinių opozicijų padariniai. Tai itin aiškiai 

atsiskleidžia, kai kalbama apie šias opozicijas: 


kultūra /gamta; 
viešumas /privatumas; 
siela/ kūnas; 
sąmonė/pasąmonė. 

(Tai, kad dauguma feminizmo teoretikų abejoja šių opozi- 
cijų kilme ir sąranga, yra pagrindinė priežastis, kodėl jie 
negali pritarti tokioms struktūralistinėms teorijoms, kurios 
pripažįsta šias opozicijas kaip imanentines duotybes.) 

Tad turėtų būti aišku, kad feministinę teoriją iš esmės 
nulėmė pirminis lygybės pabrėžimas. Įtampa tarp lygybės 
ir skirtingumo lyčių santykiuose nuo pat pradžių buvo svar- 
biausias dalykas feministinei minčiai. Kol feministai visame 
pasaulyje ir toliau pabrėžia, kaip svarbu įtvirtinti moterų 
teisinę ir socialinę lygybę su vyrais, daugelio šiuolaikinių 
feminizmo teoretikų teisingesnio pasaulio vizijos yra pagrįs- 
tos skirtumo rekonceptualizavimu. Pripažinti individų lygy- 
bę nepaisant jų lyties, rasės, tautybės ar klasės yra lengvas 
žingsnis, palyginti su tais sunkumais, kurie atsiranda pripa- 
žįstant jų neredukuojamus skirtumus. Be abejonės, ši nau- 
jausia feministinės minties tendencija atsirado daugiausia 
dėl to, kad vis daugiau spalvotųjų moterų įsitraukė į femi- 
nistinį diskursą. Vis dėlto dar didesne įtaką darė vadina- 
masis pokolonijinis diskursas, t.y. teorinė rasinių grupių, 
kurios tradiciškai buvo pavergtos ir nutildytos Vakarų in- 
dustrializuotoje visuomenėje, intervencija. (Tarp iškiliausių 
pokolonijinės kritinės minties atstovų yra Stuartas Hallas, 
Homi Bhabha, Gayatri Spivak ir Edwardas Saidas.) Skirtu- 
mo pabrėžimą tiesiogiai lemia šiuolaikinės moters poreikis 
rasti naujus savęs supratimo būdus, rasti galimybes tiek mo- 
terims, tiek ir vyrams gyventi drauge išlaikant visus savo 
skirtumus. 

Peržengę lygybės rėmus, feminizmo teoretikai atidžiau 

įsižiūri į tokias žmonių ypatybes kaip savitumas ir kito- 
niškumas, kurie buvo ignoruojami kartu su moterimis. Dau- 
gelis feminizmo teoretikų su motinyste susijusias vertybes 
laiko nauju etiniu Žmonių santykių pagrindu. Vakarų civi- 
lizacijoje (kaip ir daugumoje kitų kultūrų) tėvo santykis su 
kitais yra tradiciškai autoritariškas; jo dominavimui paklūs- 
tama, o tie, kurie atsisako paklusti, maištauja. XVII a. anglų 
patriarchalizmo teoretikas seras Robertas Filmeris galutinai 
išplėtojo šią koncepciją: tėvo valdžia kyla iš Dievo suteiktos 
Adomui galios valdyti Ievą ir jų vaikus; slenkant amžiams, 
buvo manoma, jog šią valdžią labiausiai įkūnija karalių ga- 
lia, tačiau ją turėjo ir kiekvienos šeimynos tėvas, absoliučiai 
valdęs savo privačią karalystę. Tėvas gali mylėti savo val- 
dinius, bet pirmiausia juos valdo; o iki šio šimtmečio buvo 
pripažįstama dar ir tai, jog jie yra jo nuosavybė. Motinos 
santykis su kitais (pradedant vaikais) yra visų pirma meilės 
santykis. Kaip priešybę teisingumo etikai (jos pamatas — 
abstrakti, nediferencijuota lygybė) daugybė feminizmo teo- 
retikų siūlo ąlobos etiką, pagrįstą motinos santykiu su kitais. 
Julia Kristeva savo esė „Stabat Mater“ pabrėžia, jog reikia 
naujo motinystės diskurso, kuris pateiktų moterims iš es- 
mės kitokį negu mergeliškas (Marijos) modelis ir kartu ga- 
lėtų tapti platesniu (moteriškos) meilės etikos — to, ką ji 
vadina „hėrėtigue de V'amour“ (t.y. „meilės eretika“) - pag- 
rindu. Aišku, šios teorijos pabrėžia ne biologinę motinystę, 
bet iškelia motinos meilę kaip žmonių santykių modelį. 
Alison Jaggar nuomone, ši feministinė globos koncepcija 
remiasi tradicine moters patirtimi ir tuo pat metu ją trans- 
Cenduoja; tokia koncepcija „atsižvelgia ir į mūsų bendra- 
žmogiškumą, ir į mūsų neišvengiamą ypatingumą“, mūsų 
neredukuojamą skirtingumą. 


40) ĮVADAS 
Lietuviškasis feminizmas 


Jūs galite pagrįstai klausti, ar feminizmas svarbus Lietuvai, 
o jeigu taip — koks feminizmas. Kai kurie pasakys: „Mes 
turėjome lygybės per akis, pažiūrėkite, kur ji nuvedė mo- 
terį“. Aš pirmoji sutikčiau, kad sovietinės sistemos įtvirtinta 
pseudolygybė, dirbtinai pašalinusi lyčių skirtumus, padarė 
didžiulę žalą moterų ir vyrų santykiams bei moterų padėčiai 
Lietuvoje. Akivaizdžiausia priežastis, kodėl Lietuvoje reikia 
feminizmo, - tai, kad moterų socialinė padėtis yra tokia 
bloga, jog daugelis moterų net nenori apie tai kalbėti. Jeigu 
iš tikrųjų norime tapti demokratine ir „civilizuota“ šalimi, 
kaip dažnai deklaruojame, būtina šią padėtį iš esmės keisti. 

Antra priežastis, kodėl būtinas feminizmas, yra susijusi 
su moterų sąmoningumu, su jų savęs supratimu. Nors dau- 
guma moterų iš desperacijos ar iš inercijos nuolankiai su- 
sitaiko su savo antraeiliu statusu („moteris yra vyro drau- 
gas — kaip šuo“), tačiau vis daugiau moterų, kurios visai 
nepatenkintos esama padėtimi ir ima ja abejoti, nori ją pa- 
keisti ir ryžtingai ieško būdų, kaip tai padaryti. Geriausiai 
tai liudija faktas, kad Lietuvoje bei visame buvusiame sovie- 
tiniame bloke kuriasi įvairios naujos moterų organizacijos. 
Jau daugiau kaip trejus metus aš dėstau kursą „Moters kon- 
cepcijos ir feministinės teorijos raida“ Vilniaus Universitete 
ir Vilniaus Pedagoginiame universitete ir galiu paliudyti, 
kad daug jaunų moterų jaučia būtinumą išsiaiškinti, kas yra 
moteris, kaip istoriškai kito moters samprata, koks moterų 
vaidmuo visuomenėje. Kadangi, esant sovietams, buvo rei- 
kalaujama, kad visos moterys dirbtų ir kartu vykdytų vi- 
sas šeimynines pareigas, šios jaunos moterys jaučia, jog yra 
priverstos rinktis tarp darbo ir šeimos, tarsi suderinti aktyvų 
dalyvavimą viešojoje ir privačioje gyvenimo srityse būtų iš 
principo neįmanoma. Tačiau kartu jų netenkina tradicinis 

atsakymas, jog moteris turi pasyviai susitaikyti su savo da- 
lia. Ilgokai padirbėjusi su tokiomis jaunomis moterimis, 
įsitikinau, kad daugelis iš jų ir toliau ieškos joms priimtino 
sprendimo, bandys rasti naujų reikšmių ir vertybių, kurios 
padėtų sukurti visuomenę, teikiančią daugiau laisvės mote- 
rims. 

Trečia, feminizmas Lietuvoje turi gana seną tradiciją. Nuo 
XIX a. pabaigos tokios rašytojos kaip Žemaitė, M. Pečkaus- 
kaitė-Šatrijos Ragana ir G. Petkevičaitė-Bitė gerai suprato, 
kaip svarbu pagerinti moterų padėtį, ir daug jų kūrinių — 
tai moterų pavergimo kilmės ir prigimties apmąstymai. XX 
a. pradžioje jos ir kitos moterys, kurios buvo įsitraukusios 
į tautinį judėjimą, viešai kėlė moterų problemas, rengė susi- 
rinkimus ir dalyvavo tarptautiniuose forumuose. Trečiajame 
ir ketvirtajame dešimtmečiuose buvo sukurtos įvairiausios 
moterų organizacijos, įsteigtos institucijos ir pradėti leisti 
leidiniai, o Lietuvos moterys tapo aktyviomis tarptautinio 
moterų judėjimo narėmis. Ši ankstyvoji lietuviškojo femi- 
nizmo istorija pateikia pakankamai rimtą prielaidą manyti, 
kad, jeigu šalis būtų toliau buvusi laisva, visi pokyčiai, per 
pastaruosius 50 metų įvykę Vakarų feminizme, nebūtų ap- 
lenkę ir Lietuvos. Geriausiai šį teiginį įrodo tai, jog, prasidė- 
jus Nepriklausomybės judėjimui, „moterų klausimas“ vėl 
iškilo Jurgos Ivanauskaitės, Viktorijos Daujotytės, Zitos Če- 
paitės ir kitų tekstuose. Taigi feminizmas Lietuvoje nėra 
kokia nors naujovė ar užkratas iš Vakarų, bet sudėtinė mūsų 
tautos ir jos istorijos dalis. 

Jeigu klaustumėte, kokios pakraipos feminizmo reikia Lie- 
tuvai, nedelsdama atsakyčiau: visų pakraipų. Pirmiausia to- 
dėl, kad nereikia nieko slopinti, nes pliuralizmas yra gy- 
Vybinis visų laisvų visuomenių elementas; antra, be abejo, 
plėtosis visų pakraipų feminizmas — kai kurios iš jų at- 
spindės tas tendencijas, kurios kyla Vakaruose ar kituose 

besivystančiuose kraštuose, kitos pakraipos skleisis kaip 
autentiškai lietuviškos. 

Surizikuosiu pasakyti, kad šiandieninėje Lietuvoje itin rei- 
kia kaip tik postmodernios, pokolonijinės feminizmo atmai- 
nos, plėtojančios globos etiką, kuri paremta žmonių skir- 
tingumo pripažinimu. Tokio tipo etika mūsų postsovietinei 
visuomenei tiesiog būtina, nes totalitarizmo patirtis sėkmin- 
gai sunaikino daugelio žmonių pakantumą kitam, ypač tam, 
kuris yra kitoks. Nepriklausoma Lietuva netaps laisva vi- 
suomene, kol nebus pradėti girdėti kitų — moterų, tautinių, 
religinių ar seksualinių mažumų - balsai. Ir užtenka rytme- 
čiais atsiversti laikraštį, kad išvystum, jog šie balsai vis dar 
negirdimi. Paplitusių požiūrių į moterų klausimą ir į žydų 
Lietuvoje problemas panašumas žadina nuojautą, jog bijoma 
kaip tik kitoniškumo, kaip tik jam priešinamasi, kaip tik jis 
tampa atpirkimo ožiu. Visoje Rytų Europoje belikę nedaug 
žydų, bet antisemitizmas vis auga. Panašiai yra ir su femi- 
nizmu, kuriam dar nespėjus atsirasti Rytų Europą užplūdo 
antifeminizmo bangos. Psichologines šių nuostatų ištakas 
galima aiškinti įvairiai. Tačiau etinės tokių nuostatų išda- 
vos yra labai rimtos, kadangi tai susiję su giliai glūdinčia 
netolerancija, neapykanta ir baime to, kas yra kita arba skir- 
tinga. Dėl tam tikrų priežasčių nepakanka to, kad šių grupių 
atstovai (o moterys vargu ar yra mažuma) aiškintų, jog jie 
turi savo problemų, jog jiems nelengva (o kartais tiesiog 
neįmanoma) gyventi šioje visuomenėje. Didžioji mūsų vi- 
suomenės etinė problema yra akivaizdus mūsų nesugebė- 
jimas tiesiog išklausyti. Vieno iškiliausių dabartinių pasaulio 
filosofų - Emmanuelio Lėvino, kilusio iš Lietuvos, - teigi- 
mu, polinkis ir sugebėjimas išklausyti kitą ir yra tai, kas va- 
dinama etika, nes nurodo sugebėjimą mylėti jį ar ją tokius, 
kokie jie yra dėl savojo kitoniškumo. Kaip daugelis feminiz- 
mo teoretikų motinų meile aiškina tokios etikos modeliu, 

taip Lėvinas kalba apie tėvo ir vaiko santykį, apie tėvo meilę 
sūnui, kuris yra jo kūnas ir kraujas ir tuo pat metu visiškai 
kitas'“. 

Neturiu naivių iliuzijų dėl greitų socialinių pokyčių, ta- 
čiau pažymėsiu, kad šiandien Lietuvoje atsirandantis naujas 
feminizmas jau plečia šios visuomenės etikos ir diskurso ri- 
bas. Nors iki šiol tarp moterų vyrauja nepasitikėjimas vie- 
na kita, tačiau jau pradedama kurti tokias darbo, gyvenimo 
ir bendravimo formas, kurios įgalina mus atpažinti ir pripa- 
žinti tarp mūsų egzistuojančius skirtumus bei tuos skirtu- 
mus ir panašumus, kurie yra tarp moters ir vyro. Ir tik pri- 
pažinus kito skirtingumą, tikras dialogas, o gal kurią dieną 
ir polilogas Lietuvoje bus įmanomas. 


1993-ųyjų lapkritis KARLA GRUODIS 
Iš anglų k. vertė ZITA ČEPAITĖ 


LYNDA LANGE 


Senovės Graikijos kultūroje ir filosofijoje galime įžvelgti 
daugelį šiuolaikinės lyčių skirtumo bei tarpusavio ryšių 
sampratos šaltinių. Nors senovės graikų mene, mitologijoje 
ir literatūroje akivaizdi simbolinė moteriškumo galia, graikų 
polis buvo vienas iš reikšmingiausių moterų socialinio pa- 
vergimo precedentų. Moteris negalėjo tapti polio piliete. Mi- 
tologija bei filosofija puikiai atspindi patriarchalinių verty- 
bių dominavimą senovės graikų kultūroje. 

Pradžios mitą, kurį pasakoja Heziodas, iš dalies galima 
interpretuoti ir kaip moteriškumo pažeminimo ir pavergimo 
mitą. Kaip ir daugelyje kitų mitologijų, graikų mituose visa- 
tos atsiradimas siejamas su moteriška dievybe - Gaja (Že- 
me). Pasaulis ir dievai atsiranda iš chaoso, o valdovo val- 
džia atitenka Gajos anūkui Dzeusui, vyriausiajam Olimpo 
dievui. Marijos Gimbutienės žodžiais tariant, pereinant iš 
matristinės į patriarchato kultūrą, pirmiausia pasikeičia val- 
džia - ima dominuoti vyriška dievybė. Šią mintį galima pa- 
grįsti taip pat ir tuo, jog Dzeusas kietai paima į nagą savo 
žmoną Herą, kuri jam prieštaravo ir ginčijosi su juo dievų 
tarybose: „Ji atsimena, kaip sukaustė ją auksinėmis gran- 
dinėmis, pakabino tarp žemės ir dangaus, pririšęs prie jos 
kojų du sunkius priekalus, ir išplakė rykštėmis“!. Pirmųjų 
žmonių sukūrimas taip pat yra pasakojimas apie vyro pra- 
našumą prieš moterį, nes pirmoji moteris Pandora buvo 
dievų sukurta nubausti Prometėją. 

Vis dėlto graikų mitologijoje, kaip ankstyviausioje jų filo- 
sofijoje, lyčių ryšiai ir prasmės dar tebėra dinamiški, dar 
neįgiję griežtesnių funkcijų, kurių įgis plėtojantis Vakarų 
civilizacijai. Būtent šioje antikos kultūroje galima rasti dau- 
gelį vyriškumo bei moteriškumo archetipų, kuriais remda- 
miesi lytį suprantame šiandien. Dzeusas simbolizuoja ga- 
lingą autoritarinį valdovą, o deivės Atėnė ir Artemidė bei 
amazonės įkūnija tiek pat įtikinamą moterų išminties ir jė- 
gos modelį. Sapfo, tuo metu pripažintos esant viena iški- 
liausių iš lyrikų, poezija ir mistika, supusi Lesbo salą, kurio- 
je poetė gyveno, parodo moterų kūrybingumą ir sugebėjimą 
stipriai, aktyviai ir kūrybiškai mylėti tiek vyrus, tiek ir savo 
lyties atstoves. Tai buvo alternatyva griežtai apribotai jų, 
kaip žmonų ir vyrų nuosavybės, egzistencijai. 

Kanados filosofė sesuo Prudence Allen (šioje antologi- 
joje pateikiamas jos darbas apie Šv. Augustiną) parodė, jog 
lyčių skirtumo prasmė buvo pagrindinė pirmųjų Vakarų 
tradicijos filosofų, ikisokratikų problema. Dar svarbiau yra 
tai, jog šie filosofai sukūrė labai įvairias ir prieštaringas 
lyčių skirtumo teorijas. Jie pateikė visas pagrindines filo- 
sofinio klausimo, kurį galima kelti apie lyčių skirtumo svar- 
bą, sąvokas: priešybę, generaciją, išmintį ir dorybę. Taigi 
priešybės sąvoką Pitagoras laikė labai svarbia, pradėdamas 
moteriškumo-vyriškumo priešybe; Parmenidas teigė, jog 
visos priešybės, taip pat ir skirtumas tarp lyčių, yra klaidin- 
gos regimybės, ir meldė deivę Tėją padėti jam žengti proto 
keliu. Panašios nuomonės egzistavo ir generacijos klausi- 
mu: vieni ikisokratikai teigė, kad tik vyras pajėgia gaminti 
„sėklą“, būtiną dauginimuisi, kiti (kaip antai Empedoklis) 
tvirtino abi lytis dalyvaujant šiame procese. 

Tačiau geriausiai tai, jog senovės Graikijoje susiformavu- 
si žemesnė moterų padėtis buvo institucionalizuota, įrodo 
jų padėtis polyje. Formuojantis ankstyvosioms politinėms 
visuomenėms, moterims niekur nebuvo suteiktos pilietinės 


LYNDA LANGE 47 


teisės ir apskritai jos teisių turėjo ne ką daugiau nei vergai. 
Moterų nuosavybės teisės įvairiuose Graikijos miestuose= 
valstybėse buvo skirtingos. Antai Kretoje moteris pati viena 
galėjo valdyti savo nuosavybę, o Atėnuose nuosavybė pri- 
klausė tik vyrams. Bet niekur ji neturėjo teisės apsispręsti 
savo santuokos klausimu - sprendimą priimdavo jos tėvas. 
Ištekėjusios moters gyvenimas būdavo griežtai įspraustas į 
privačią namų sritį. Pasak Allen, Sokrato Oecomenicus dia- 
loge filosofas Izomachas pirmąsyk teoriškai gynė vyrų ir 
moterų veiklos skyrimą į viešąją ir privačiąją sritis. Sokratas 
plėtojo teoriją, jog abi lytys turi viena kitą papildyti tvar- 
kydamos savo bendrą turtą. Kita vertus, Izomachas prade- 
da brėžti griežtą ribą tarp privačiosios ir viešosios veiklos 
sričių: moterų bei vyrų veiklų atskyrimas esąs nustatytas 
dievų ir pagrįstas skirtingomis jų kūno galiomis. Taigi jis 
įrodinėja, kad tai, ką dabar vadiname „darbo pasidalijimu 
tarp lyčių“, buvo nustatyta dievų ir todėl nuosekliai įtrauk- 
ta į įstatymus. Mat vyro dorybė yra valdyti, o moters dory- 
bė - paklusti. 

Tad nenuostabu, kad didžiausi senovės Graikijos filoso- 
fai - Platonas ir Aristotelis - pasiūlė nepaprastai skirtingas 
lyčių skirtumų prasmės ir tikslių lyčių vaidmenų teorijas. 
Aristotelio teoriją galima laikyti tiksliu Atėnuose, kur jis 
gyveno, vyravusio visuomenės požiūrio į lyčių skirtumus 
ir vaidmenis atspindžiu. Pasak Allen, Aristotelis išplėtojo 
pirmą išsamią teoriją apie vyro pranašumą prieš moterį. Dėl 
viską apimančios Aristotelio įtakos Vakarų filosofijai, jo ly- 
čių nelygybės teorija iš esmės ir smarkiai paveikė apriori- 
nio seksizmo tradiciją, kuri eina per didžiumą Vakarų fi- 
losofijos. 

Pateikiamoje esė kanadiečių filosofė feministė Lynda Lan- 
ge pabrėžia, jog Aristotelio lyčių nelygiavertiškumo sam- 
Prata išplaukia tiesiog iš generacijos teorijos, kuri buvo ir 

biologiškai nepagrįsta, ir nelogiška. Tačiau Lange teigia, 
kad klaidingas Aristotelio dauginimosi proceso supratimas 
neturėtų būti lengvai pamirštas kaip naivus ir pasenęs, nes 
kaip tik juo pagrįstos šio filosofo mintys apie moters ver- 
tę, proto galimybes ir socialinę bei politinę padėtį. Pasak 
Aristotelio, moteris menkesnė už vyrą ne vien todėl, kad 
jos kūnas išskiria mažiau šilumos ir dėl to yra susijęs su „Že- 
mesniais“ vandens bei žemės elementais; vyras pirmiausia 
yra protingas gyvūnas, o moters sieloje iracionalumas valdo 
racionalumą. Todėl natūralu, kad šeimoje ji paklūsta vyrui 
ir nedalyvauja socialiniame bei politiniame gyvenime kaip 
pilietė. 

Kalbant politiniais terminais, konservatyvi Aristotelio 
mąstymo prigimtis ypač išryškėja lyginant jį su radikaliu 
Platono idealizmu. Aristotelio filosofiją galime laikyti so- 
cialinių lyčių santykių, egzistavusių graikų polyje, gynimu, 
Platono Valstybė siūlo naują visuomenės tipą — be despo- 
tiškai įtvirtintų vergų ir šeimininkų bei moterų ir vyrų san- 
tykių. Idealus miestas=valstybė, kurią įsivaizduoja Platonas, 
turi racionalią struktūrą, padedančią tam, kad būtų galima 
laiduoti didžiausią gėrį jos piliečiams. Valdomas filosofų, 
šis miestas pagrįstas broliškais bendruomenės ryšiais; jo 
nariai bendrai naudojasi visa nuosavybe ir atlieka skirtin- 
gas pareigas, atitinkančias jų sugebėjimus ir pasirengimą. 

Lyčių skirtingumo filosofinio supratimo istorijoje Plato- 
no pateiktas argumentas dėl moterų vaidmens buvo laiko- 
mas revoliuciniu (ir daugelis laikė jį įžeidžiančiu) ligi pat 
šio amžiaus, o kai kam ir dabar tebeatrodo toks: moterys 
yra pajėgios ir turi vykdyti tas pačias pareigas kaip ir vy- 
sofų) tarnybą. Bet, kaip pabrėžia amerikiečių filosofė Su- 
san Moller Okin, Platono požiūris į moteris buvo gerokai 
nenuoseklus, nes, vaizduodamas Įstatymuose antrąjį pagal 

tobulumą miestą=valstybę, jis siūlo moterims pavaldžią pa- 
dėtį, labai panašią į tuomet egzistavusią Atėnuose. Nors 
Valstybėje moterys galėjo dalyvauti valdant valstybe, nes 
vaikų auklėjimas turėjo būti visuomenės reikalu, antrajame 
pagal tobulumą mieste=valstybėje moterys vėl yra asmeni- 
nė vyrų nuosavybė ir jų veikla apribota namais. Pasak Okin, 
šį moterų „pažeminimą“ tiesiogiai nulemia tai, jog antra- 
jame pagal tobulumą mieste=valstybėje vėl atkuriama pri- 
vati nuosavybė; filosofas perteikia senovės graikų požiūrį, 
jog Moteris savaime yra vyro nuosavybės dalis drauge su 
jo vaikais ir vergais. Kadangi šeima vaizduojama kaip šios 
valstybės funkcionavimo pagrindas, moterų padėtis ir veikla 
turi būti griežtai kontroliuojama, kad vyras būtų tikras, jog 
turės kraujo paveldėtojų. Platono teiginius, jog moterys iš 
prigimties prastesnės nei vyrai, Okin aiškina tuo, kad jis su- 
sieja moterį su privačia nuosavybe, kurią filosofas traktuoja 
esant pagrindiniu Žmonių ydų šaltiniu“. 

Platonas plėtoja savo radikalią teoriją apie moteris Vals- 
tybėje ne tik panaikindamas privačią nuosavybę ir šeimą, 
bet taip pat savo tezės, jog siela yra belytė, pagrindu praktiš- 
kai neigdamas lyčių skirtumų svarbą. Vienintelis skirtu- 
mas, kurį Platonas pripažino, - tai skirtingos vyrų ir moterų 
funkcijos dauginimosi procese. Šių funkcijų skirtumo jis 
nelaikė svarbiu, nes, jei moterys atleistos nuo išskirtinės at- 
sakomybės auklėti vaikus, tada jos turėtų pajėgti tiek pat 
ugdyti savo sugebėjimus kaip ir vyrai. Tad Platonas prieina 
lyčių lygybės idėją tiktai neigdamas lyčių skirtingumą. Pru- 
dence Allen pavadintų tai „lyčių vienybės“ teorija. Svarbu 
pažymėti, kad Aristotelis, pabrėždamas lyčių skirtingumą, 
remiasi prielaida apie neginčijamą vyro pranašumą, o Pla- 
tonas skelbia lyčių lygybės teoriją vien tik neigdamas, jog 
egzistuoja reikšmingi skirtumai tarp lyčių. 

Šių dviejų filosofų teorijos nubrėžė ribas, tarp kurių filo- 
sofinė diskusija apie moters prigimtį truko tūkstantmečius 
ar dar ilgiau: kai lyčių skirtumas laikomas svarbiu, neiš- 
vengiamai pripažįstamas vyro pranašumas. Kai teigiamas 
lyčių lygiavertiškumas, remiamasi tik platoniškuoju idea- 
lizmu, neigiančiu materialumo svarbą. Abi šios teorijos yra 
iš tų, kurias amerikiečių istorikas Thomas Lagueuras vadi- 
na „vienos lyties“ modeliu, pasak kurio moteris gali būti 
laikoma tik žmogiškosios būtybės — vyro - modelio varian- 
tu (bendrajame šios antologijos įvade išsamiau aptariama 
Lagueuro teorija). Tol, kol Vakarų filosofijoje dominavo 
aristotelizmas ir platonizmas, moteris buvo pasmerkta arba 
tiesiog būti pašalinta iš diskurso, arba dalyvauti tik kaip 
menkesnė būtybė, netobulas vyras. 


KARLA GRUODIS 
Iš anglų k. vertė SOLVEIGA DAUGIRDAITĖ 

MOTERIS NĖRA PROTINGAS GYVŪNAS: 
APIE ARISTOTELIO 
REPRODUKCIJOS BIOLOGIJĄ 

Aristotelis... įsivaizduoja moteris ne kitaip kaip pabaisas. 
Kas gi nepatikės tokios įžymios asmenybės autoritetu? Pa- 
sakyti, jog tai įžūlumas, būtų tas pats, kaip pernelyg atvirai 
paremti jo spėliojimus. 

Jei moteris (nors ir labai išsimokslinusi) būtų šitaip para- 
šiusi apie vyrus, ji būtų praradusi savo gerą vardą ir vyrai 
būtų įsivaizdavę, tarsi tokiai pamaivystei paneigti pakaks 
atkirsti, kad tai bus sugalvojusi greičiausiai moteris arba 
kvailys. 

Iš: Francois Poulain de la Barre (1647-1723) De I ėgalitė des 
deux sexes (Paris, 1673), anonimiškai išversta į anglų kalbą 
kaip Moteris tokia pat gera kaip vyras (The Woman as Good as 
the Man. - London, 1677). 


Filosofai jau seniai diskutuoja dėl Aristotelio konservatyvu- 
mo. Tačiau jo nuomonė apie vyriškosios lyties pranašumą, 
nors ir nenustumta visiškai į nuošalę!, iki šiol nuodugniau 
netyrinėta. Kelią praskynė Christine Garside-Allen, kuri 
savo straipsnyje“ atkreipė dėmesį į tai, kad Aristotelio veika- 
luose iš tikrųjų veikiau kalbama apie vyriškąją giminę negu 
apie žmogų apskritai, ir pabrėžė, jog tai gali būti būdinga 
didžiumai įtakingiausių filosofų. Kadangi filosofų idėjos 
apie lyčių skirtumą ir dabar nėra plačiai žinomos, tai šis jos 
darbas buvo itin reikalingas. Įvairūs politikos ir moralės 
filosofai vadinamosiose „pagrindinėse“ teorijose lyčių skir- 
tumus retai mini, ojei ir trumpai užsimena, tai taip, tarsi jie 
būtų teorijai neesminis dalykas. Norėčiau tarti, jog priežastis 


52 LYNDA LANGE 


nėra tai, kad jų pažiūros į lyčių skirtumus nesusijusios su 
jų teorijomis, bet tai, kad beveik visuomet jos laikomos ap- 
riorinėmis palyginti su bendraisiais etikos ir politikos klau- 
simais. Taip gali būti nepaisant to, ar tie požiūriai iš tikrųjų 
detaliau aptariami, ar ne. Tačiau kažin ar surasime daugu- 
mos šių mąstytojų po kokį traktatą šia tema. Dvidešimtaja- 
me amžiuje didesnės moterų lygybės akivaizdoje įsigalėjo 
tokia praktika, kad mokslininkai ir švietėjai paprasčiausiai 
nekreipė dėmesio į tokius veikalus, laikydami juos menkes- 
nės vertės arba šalutiniais, o galbūt keistais, pavyzdžiui, 
Berkeley'o vėlesniosios esė apie deguto vertę. Deja, tokia 
politika nėra protingai pagrįsta ir neatsižvelgia į tikrąjį šitų 
požiūrių vaidmenį didžiajai politinės bei socialinės filo- 
sofijos daliai. Tikiu, kad ir Aristoteliui šie požiūriai yra dau- 
giau negu „analogija tarp biologinių bei etinių vyro ir mo- 
ters santykių“, kaip siūlė Garside-Allen*. Pasak jos, Aristo- 
telis išveda šią analogiją, bet nepaaiškina, kodėl moteris, 
kaip jis sako, yra vyro stoka“. Aš norėčiau su tuo nesutikti, 
nes, nepaisant to, kad šitoks moterų apibūdinimas gali būti 
itin nepriimtinas, vis dėlto savo paties minčių sistemoje jis 
tobulai viską paaiškina, pasiremdamas keturių tipų priežas- 
timis. Iš tikrųjų, sprendžiant iš to, kiek Aristotelis sugrįž- 
davo prie šio klausimo, moterų egzistavimas ir prigimtis 
jam buvo iš tų gyvenimo aspektų, kuriuos žūtbūt reikėjo 
paaiškinti. Aristoteliui, kaip matysime, nekėlė abejonių tai, 
kad moterys priklauso žemesnei rūšiai, nes jos nesuaktua- 
lina unikalios žmogaus potencijos vadovautis protu. Tikslo 
priežasčių požiūriu Aristotelis čia įžvelgė klausimą: kodėl 
jos apskritai egzistuoja kaip atskiri individai, užuot buvę 
vieno tipo žmonėmis, kurie galėtų daugintis hermafrodi- 
tiškai. 

Daugelis Aristotelio biologijos veikalus apskritai, ne tik 
tuos, kuriuose kalbama apie moteris, laikė esant nebūtinus 

jo filosofijos studijoms. Faktiškai tai skatino ignoruoti Aris- 
totelio seksizmą. Tradicija tapo nagrinėti Aristotelį remiantis 
jo logikos ir metafizikos veikalais, nors esama įrodymų, jog 
pats mąstytojas biologijos veikalams teikęs didelę reikšmę. 
Pasak J. H. Randallo, „jo būdingiausios perskyros (distink- 
cijos) ir akcentavimai natūraliai išaugo iš intelektualinių 
gyvenančių būtybių poreikių““. Šis teiginys ginčytinas, ta- 
čiau, nepaisant to, teisingas jis ar ne, faktas yra tas, kad 
Aristotelis, norėdamas atskirti vyrą ir moterį, rėmėsi viso- 
mis svarbiomis savo distinkcijomis — tarp „formos“ ir „ma- 
terijos“, tarp „judintojo“ ir „judinamojo“, tarp „aktualybės“ 
ir „potencijos“. Jo lyčių skirtumo teorija bent jau nuosekliai 
įausta į jo filosofijos audinį, todėl sunku įsivaizduoti, kaip 
būtų galima lengvai ją atmesti nepasvarsčius, kaip atrodys 
likusioji filosofijos dalis. 

Šiame straipsnyje aš visų pirma supažindinsiu su Aristote- 
lio generacijos ir lyčių skirtumo teorijomis, o po to pereisiu 
prie filosofinio jų pagrindo ir išvadų nagrinėjimo. Apibrėžę 
empiriškesnius „biologijos“ kontūrus, padėsime praskaid- 
rinti diskusiją, tik reikia turėti galvoje, kad tai yra biologijos 
supratimo šiurkštus modernizavimas. Tačiau apibendrinta 
Aristotelio mokslo samprata turi iškilti aikštėn tolesniame 
skyriuje apie Aristotelio metodus ir prielaidas. 


Biologija 


Pradinis Aristotelio vyro ir moters apibrėžimas veikale 
Apie gyvūnų kilmę yra toks: „Vyriškosios lyties gyvūnu mes 
laikome tą, kuris generuoja kitame, o moteriškosios lyties 
gyvūnu - tą, kuris generuoja savyje“ (716 a 13). Aristoteliui 
tai reiškia ne tik skirtingą jų anatomiją, bet ir nevienodus 

jų „pajėgumus ir sugebėjimus“ (716 a 18). „Lyties atskyri- 
mas, - rašo Aristotelis, - yra pirmasis principas“ (716 b 10). 
Iš to išplaukia daug kitų skirtybių. 

Sprendžiant iš konkuruojančių teorijų diskusijos masto, 
Aristotelio generacijos teorija turėjo išsirutulioti didelių bio- 
loginių spekuliacijų terpėje. Daugiausia ginčų, atrodo, yra 
kėlęs klausimas, ar abu — ir vyras, ir moteris - gamina sėklą, 
kuri buvo suprantama kaip „kažkas“, kas skatina naujo gyvo 
individo augimą. Svarbiausias generacijos klausimas Aris- 
toteliui buvo paaiškinti, kaip perduodama arba sukuriama 
siela, kuri suteikia gyvybę iš kūno ir kraujo susidedančiai 
materijai, nes, jo teigimu, ranka nėra ranka tikrąja prasme, 
jeigu ji neturi sielos (726 b 25). 

Kitas klausimas — ar sėkla (ta prasme, kuria šį terminą 
vartojo Aristotelis) susidaro visame tėvo kūne, ar tik tam 
tikroje kūno dalyje. Aristotelis iškelia šiuos du klausimus 
ir teigia, kad jeigu sėkla susidaro ne visame kūne, tai „ga- 
lima būtų manyti, jog ji taip pat negaunama iš abiejų tė- 
vų“ (721 68). Aišku, tai nėra griežta loginė išvada. Šį faktą 
vertėjas mėgina paaiškinti sakydamas, kad Aristotelis nori 
atmesti Hipokrato požiūrį, kuris suderina dvi skirtingas 
teorijas, ir, atrodo, mano, jog, sugriovus vieną iš jų, atsi- 
randa prielaidų nepasitikėti kita. Tačiau, aš manau, yra šiek 
tiek naivu vertinti Aristotelio dialektinę diskusiją dėl vėliau 
paaiškėsiančių priežasčių. Pateikęs apsčiai argumentų prieš 
nuomonę, kad sėkla susidaro visame gimdytojo kūne“, Aris- 
totelis iš naujo kartoja: „jei susidaro ne visame vyro kūne, 
tai nebus neprotinga manyti, kad ji nesusidaro ir moteryje“ 
(724 a8), o vertėjas paaiškinimuose prideda: „Aš nesupran- 
tu šio argumento!“ Iš tikrųjų priešingas požiūris, regis, tiek 
pat įmanomas: jei sėkla susidaro visame kūne, tai naujam 
individui sukurti pakaktų, kad ji pasigamintų viename iš 
tėvų. Priešingai, jei ji susidaro specializuotoje vietoje, tai 

turėtų dalyvauti abu tėvai. Šis požiūris visiškai patenkin- 
tų moderniąją biologiją, pasak kurios pusė genetinio pa- 
veldo gaunama iš vyro spermos, o kita pusė glūdi moters 
kiaušinėlyje. Kaip paaiškinti, kad palikuonis kartais būna 
vyriškos lyties, o kartais — moteriškos, yra visiems šiems 
požiūriams būdinga problema, su kuria susidūrė ir Aris- 
totelis. Išvada, kuri išplaukia iš požiūrio, jog sėkla nesusi- 
daro visame kūne, yra ta, jog griežtai loginiu požiūriu yra 
įmanoma, kad ji atsiranda ne iš abiejų tėvų. Jei tai yra spe- 
cializuota tam tikros vietos funkcija, tai visų pirma nėra 
loginio pagrindo teigti, kad abu tėvai turėtų atlikti tą pačią 
funkciją arba pasidalyti šitos funkcijos aspektais. Aristote- 
lis apsisprendžia toliau laikytis hipotezės, kad sėkla neat- 
siranda iš abiejų tėvų, ir nesusiduria su jokiais prieštara- 
vimais šiam požiūriui. Tada jis pereina prie klausimo, kas 
gi yra sėkla. 

Kalbant Aristotelio terminais, sėkla turėtų būti arba ma- 
terija, iš kurios kuriamas palikuonis, arba forma, kuri dar 
kažką paveikia, arba kartu ir viena, ir kita (724 b 5). Kadangi 
sėkla „skatina natūralų augimą“, ji veikiau turėtų būti nau- 
dingo maisto sekrecija, bet ne atliekos ar kitokios išskyros. 
Aristotelis samprotauja, kad sėkla yra kraujo sekrecija, nes 
visos kitos kūno dalys sudarytos iš kraujo, jam „išvirus ir 
kažkaip išsiskyrus“ (726 b 5). Tai paskutinis ir subtiliausias 
kraujo viralas, nes jį gerai pagamina sveiki individai 
pačiame jėgų žydėjime, o pagyvenę ir nesveikuojantys vi- 
sai nepagamina arba pagamina nevaisingą. Vaikai, Aristo- 
telio manymu, sunaudoja visą maistą augimui, kol pasie- 
kia šį „virimo“ etapą. Tolesnis įrodymas, kad sėkla yra itin 
išvalytas ir koncentruotas maistas, pasak Aristotelio, yra 
faktas, kad net nedidelio sėklos kiekio išleidimas sekina, 
Panašiai kaip tai būna netekus maisto medžiagų kraujuo- 
jant (725 b 6). Požiūriu, kad sėkla yra kraujo „viralas“, taip 

pat buvo remtasi aiškinant panašumą, kadangi sėkla yra 
tarsi kvintesencija kraujo, atitekančio iš visų gimdytojo kū- 
no vietų. Taigi sėkla potencialiai „jau yra ranka arba veidas, 
arba visas gyvūnas“ arba „dėl jos pačios“, arba dėl to, kad 
turi tam tikrą galią (726 b 13). 

Aristotelis įrodinėja, kad moterų katamenija (menstruaci- 
jos) yra analogiška vyrų sėklai. Čia jis savo argumentus 
grindžia keletu biologijos principų, kuriuos jis vadina bū- 
tinais ir kurie visi susiję su vitalinės, arba sielos, šilumos 
koncepcija. Pasak Aristotelio: 1) „silpnesnis gyvūnas turėtų 
daugiau ir prasčiau išvirusių išskyrų“, 2) „tas, kuriam Gam- 
tos duota mažiau šilumos, yra silpnesnis“ ir 3) moteris turi 
mažiau vitalinės šilumos nei vyras (726 b 30). Iš šių princi- 
pų išplaukia, kad katamenija ir yra ši sekrecija (išskyros), o 
tai, kad jų buvimas siejamas su generacija moteryje dar 
sustiprina išvadą. Aišku, jei katamenija dėl mažesnio šilu- 
mos kiekio nėra toks išbaigtas kraujo viralas kaip sėkla, tai 
moteris negali turėti sėklos (727 a 27). Todėl Aristotelis daro 
išvadą, kad „moteris teikia gimdymui materiją, kuri glūdi 
katamenijos substancijoje“ (727 b 31). Faktą, kad moteris gali 
pastoti nepatirdama per sueitį malonumo, Aristotelis laiko 
dar vienu įrodymu, jog ji neturi sėklos (727 b 8). Žinoma, 
nutylima prielaida, kad sėklos išleidimą lydi malonumas — 
ir tai yra vienas iš lėkštesnių pavyzdžių, rodančių Aristo- 
telio biologijos vyrišką šališkumą. Sėkla, kaip ją supranta 
Aristotelis, iš tikrųjų būtų moters kiaušinėlis, bet, žinoma, 
jai ištekant, moteris paprastai nepatiria jokių pojūčių. 

Kadangi moteris teikia naujam individui materiją, nega- 
li atsitikti taip, kad ji turėtų ir galios įlieti į jį sielą, nes tada 
ji galėtų daugintis pati, be vyro. Tačiau egzistuoja vyriško- 
ji lytis, ir, pasak Aristotelio, „Gamta nieko nekuria veltui“. 
Taigi Aristotelis, remdamasis eliminavimo procesu, prieina 
išvadą, kad vyras turi išjudinti ir suteikti formą, o vyro sėkla 

yra šitos veiklos priemonė, analogiška dailidės įrankiui. 
Vaiko forma potencialiai egzistuoja vyro sieloje, o sėkla, 
kaip įrankis, turi „judėjimą aktualybėje“ (730 b 21). Sėklos 
vaisingumą lemia gyvybinė šiluma. Įdomu pažymėti, kad 
iš Aristotelio pastabų vargu ar galima numatyti vyrui kokį 
nors vaidmenį, išskyrus tai, kad jis prisideda prie materi- 
jos sėklos pavidalu, kitaip tariant, vyrui priskiriama tokia 
dauginimosi funkcija, kurios, remiantis apibrėžimu, nega- 
lima stebėti, — t. y. sielos formos perdavimas. Jei jis būtų 
sąmoningai ketinęs suformuluoti sunkiai nuneigiamą vyrų 
pranašumo teoriją, tai, turint galvoje intelektualinę jo am- 
žiaus aplinką, vargu ar būtų galėjęs ką geriau padaryti negu 
padarė. 

Kai dėl dviejų atskirų lyčių egzistavimo, tai čia esama 
dviejų skirtingų klausimų. Pirmas: kodėl rūšį sudaro vyrai 
ir moterys, 0 ne save galintys generuoti individai? Antras: 
kas nulemia, kad tam tikras individas būtų vyras arba mo- 
teris? 

Pirmasis klausimas susijęs su tikslo priežastimis ir spren- 
dimu, kodėl geriau, kad yra dvi atskiros lytys. Aristotelis 
paaiškina lakoniškai: 

kadangi pirmoji veikiančioji, arba judėjimo, priežastis, susijusi su 

apibrėžimu ir forma, yra savo prigimtimi geresnė ir dieviškesnė 

negu materija, kurią ji paveikia, tai geriau, kad aukštesnysis prin- 


cipas būtų atskirtas nuo žemesniojo. Taigi, kur tik įmanoma ir kiek 
tik įmanoma, vyras yra atskirtas nuo moters (732 a 6). 


Lyčių atskyrimas reikalingas ne pačiai generacijai, nes 
Aristotelis žinojo, kad egzistuoja hermafroditiški gyvūnai. 
Šie, deja, visi priskirtini žemesnėms gyvybės formoms, 0 šis 
faktas nėra bereikšmis. 

Klausimas, kodėl tam tikras individas yra moteris arba 
vyras, susijęs su veikiančiomis priežastimis. Pasak Aristo- 
telio, moters išskiriamoje materijoje potencialiai glūdi visos 

gyvūno dalys, tarp jų ir tos vyro ir moters dalys, kurios skir- 
ia juos vieną nuo kito. Esama abiejų lyčių dalių, nes vyras, 
jei remsimės Aristotelio analogija su dailide, palikuoniui 
neduoda materijos iš savo kūno (737 a 25). Taigi palikuonio 
materija iki apvaisinimo potencialiai yra arba vyriškosios, 
arba moteriškosios lyties. Esminis skirtumas tarp vyro ir 
moters yra sugebėjimas arba nesugebėjimas išvirti gyvy- 
binės šilumos turinčią sėklą. Pasak Aristotelio, vyras, kuris 
gali tai padaryti, yra karštesnis už moterį, vadinasi, vyriš- 
kumo priežastis yra didesnė gyvybinė šiluma. Besiporuo- 
jančių vyrų gyvybinė šiluma nevienoda, nelygu prigimtis, 
amžius, sveikatos būklė ir oro sąlygos! Sakoma, kad sėkla 
ne taip gerai išverdama, kai esti drėgniau, - taigi jei per 
sueitį pučia drėgnas pietų vėjas, labiau tikėtina, kad pali- 
kuonis bus moteriškosios giminės (766 b 34). 

Moteris gali šiek tiek paveikti embriono lytį. Katamenija 
taip pat gali būti geriau arba prasčiau išvirusi, todėl nėra 
ko stebėtis, „jei katamenija, gimdymo sekrecija, yra tinkamai 
išvirusi, vyro postūmis dar labiau galįs pakeisti embrioną“ 
(767 b 17). 

Pasak Aristotelio, lytis nulemiama pačioje embriono vys- 
tymosi pradžioje, kai gamta apdovanoja tuo pačiu metu ir 
lytinėmis funkcijomis, ir organais. 

Toliau generacijos teorija buvo tobulinama siejant ją su 
protingąja siela. Tai būtina, nes generacijos teorija apima vi- 
sus gyvūnus, tačiau tik žmonės turi protą. Protingoji siela, 
pasak Aristotelio, gali egzistuoti be kūno, „nes jokia kūno 
veikla nėra susijusi su proto veikla“ (736 b 29). Tačiau mai- 
tinančioji ir juntančioji sielos nėra būtybės, bet aktualybė 
to, kas turi potencialumą įgyti sielą (Apie sielą, 414 a 28). 
Kitaip tariant, jos organizuoja materijos gyvenimą. Kadangi 
šios sielos neegzistuoja be materijos, tai logiška, kad jų ne- 
galima perduoti neperkėlus materijos: to kaip tik ir nedaro 

dailidė-tėvas. Aristotelis išsprendžia šį uždavinį padary- 
damas išvadą, kad šitos sielos potencialiai egzistuoja mo- 
teryje. Todėl „belieka, — rašo filosofas, - vienam tik įeiti ir 
vienam būti dieviškam“ (736 b 29). Protingoji siela, be abejo, 
tik žmogui būdingas sielos tipas. 


Generacijos archai 


Aristotelio mokslo samprata apima ne tik „faktų“ rinkinį, 
bet taip pat ir „priežastis, kodėl“ faktai yra kaip tik tokie. 
Kiekvienu atveju „priežastys, kodėl“ susideda iš formalių 
ir/arba tikslo priežasčių. Norint išsamiai paaiškinti, pap- 
rastai įtraukiami kai kurie principai, kurie gali būti arba 
metafiziniai, arba daugiau ar mažiau empirinio pobūdžio 
apibendrinimai. Kiekviena tema turi savo „išeities taškus“, 
tarp jų esama ir būdingų archai, arba „principų“, kuriais 
vadovaujamasi tyrinėjant ir kurie, pasak Randallo, „visada 
funkcionuoja labai panašiai kaip tai, ką šiandieną pavadin- 
tume hipoteze“'. Prie pačių archai yra prieinama per proce- 
są, kuris yra indukcijos forma. Tačiau šį procesą, kaip matyti 
iš Aristotelio darbų, neabejojamai slegia gerai žinomos epis- 
temologinės mokslo filosofijos problemos, susijusios su in- 
dukcijos analize. Klausimų iškyla bent jau tiek, kiek gauna- 
ma atsakymų. Procesas pasirodo esąs reiškinio stebėjimo, 
kuris, kaip manoma, padeda reiškinį „suprasti“, refleksijos 
forma. Pasak Randallo, „patys šie archai nustatomi ir patvir- 
tinami ne protaujant ir įrodinėjant, bet per nos: „matant“, 
kad taip yra, kad tik šitokiu būdu galima suprasti faktus“ė. 
Archai leidžia nustatyti priežastis, turinčias suformuluoti 
prielaidas, kurių išvada parodomi besą „stebimi faktai“. 
Aristotelio nuomone, mokslų archai yra nulemti protingos 
pasaulio tvarkos. 

Šis požiūris, jei tarsime jį esant mokslo praktikos aprašy- 
mą, yra vienas iš tų, kuriuos daugelis šiandien laikytų iš es- 
mės korektiškais, nes atsižvelgiama į hipotezės formavimą 
ir bendrųjų hipotezių santykį su priežastiniais dėsniais ir 
stebėjimu. Daugiausia taip yra todėl, kad manoma, jog hipo- 
tezės formavimas vis dar iš esmės nepaaiškintas. Šiuolai- 
kiniu požiūriu „priežastys“, be abejo, visuomet esti „veiks- 
mo“, t. y. fiziškos. Prieštaravimų tarp archai ir „faktų“ eg- 
zistavimas Aristoteliui reiškė archai paneigimą, o logika čia 
iš esmės yra ta pati, kuria vadovaujasi šiuolaikinė praktika. 
Iš tikrųjų Aristotelis neeikvojo didžiosios savo energijos 
dalies ieškodamas paneigimų, ką šiuolaikiniai mokslinin- 
kai laiko jiems privalomu dalyku. 

Turint galvoje Aristotelio, mokslo filosofo ir mokslininko, 
svarumą bei įtaką, feministiniam mokslui turėtų būti įdomu 
paaiškinti, kaip, naudodamasis savo metodu, Aristotelis 
priėjo kaip tik prie tokių išvadų, juo labiau kad jis nepri- 
skiriamas prie blogiausių praktikų'. Nepakanka pasakyti, 
kad Aristotelį ribojo tai, jog jam stigo mikroskopo arba ter- 
mometro, kurį jis būtų manęs esant kur kas jam reikšmin- 
gesnį. Kad ir kokie būtų šiuolaikinio mokslo prietaisai, iki 
šiol iš esmės nepažinti aukštesnės „prigimties“, o gal ir ap- 
skritai jokie, skirtumai tarp vyro ir moters; ir vargu ar kas 
gali pasakyti, ko gi mums dabar trūksta, kad neįstengiame 
jų įžvelgti? Taip pat nepakanka, aš manau, nustumti teoriją 
į šalį kaip akivaizdžiai menkesnę, nebent esame pasirengę 
taip pat nerūpestingai traktuoti ir kitus mokslo bei filoso- 
fijos istorijos aspektus. Aristotelio generacijos teorija nesu- 
kėlė didesnių abejonių beveik tiek ilgai kaip ir jo logika!“. 
Ir anaiptol nepražuvo nuojautos, kurios inspiravo šią teori- 
ją bei jos sustiprintos, ypač kalbant apie etines ir politines 
teorijos implikacijas moterims. Todėl pravartu būtų pasi- 
stengti tiksliau nustatyti Aristotelio biologijos darbuose tuos 
momentus, nuo kurių prasideda specifinis jos šališkumas. 

Pradiniu uždaviniu Aristotelis laikė nustatyti objektą 
pagal rūšį. Hintikka šią identifikaciją vadina Aristotelio 
„bendrąja prielaida“, kuri apibūdinama kaip apibrėžimas 
tiesioginių terminų, „susidedančių iš nereikalingų įrody- 
mo teiginių apie esmę“ (Antroji analitika, II, 94 a 9)". Daiktų 
rūšys yra, pavyzdžiui, gyvi ir negyvi. Gyviems priklauso au- 
galai ir gyvūnai, nuosekliai pagal gyvybinės šilumos kiekį 
surikiuoti į eilę, kur žemiausieji jos turi mažiausiai. Veikale 
Gyvūnų istorija Aristotelis rašo: „Visi gyvūnai yra laipsniškai 
suskirstyti pagal gyvybingumo kiekį“ (588 b 21). Rūšyje yra 
patelė ir patinas. Regis, nesukelia prieštaravimų pradinis 
Aristotelio patelės apibūdinimas kaip tokio daikto, kuris 
„generuoja savyje“. Tačiau iš jo tiesiogiai išplaukia paste- 
bėjimas, kad tikriausiai kaip tik dėl to poetai žemę vadina 
Motina, o saulę ir dangų (t. y. dievus) - Tėvu! Ši poetinė 
analogija yra nesvarbi, palyginti su kitais moters apibū- 
dinimais, kurie atsiranda ginče vėliau. Iš jų kyla rimtos 
išvados, bet, atrodo, Aristoteliui jos buvo tik paprastas tipo 
nustatymas, o ne racionalaus svarstymo išvados. 

Atrodo, kad Aristotelio žmogaus tyrinėjimuose kažkas 
yra ne taip, kas apskritai išliko iki šių dienų kaip kontrover- 
sija. Jis pasinaudoja gamtos tyrinėjimui tinkančiu moksli- 
niu metodu ir pritaiko jį žmogaus (vadinasi, ir socialinių 
santykių) prigimties studijoms, tikėdamasis, kad ir čia jis 
tiek pat tiks. Tačiau, kaip ir jo modernieji kolegos, jis gauna 
abejotinų ir ginčytinų rezultatų. Kodėl taip atsitinka Aristo- 
telio biologijai? Pasak Hintikka, „bendrosios prielaidos“ 
turėtų būti pagrindas apibrėžiant terminus išsamaus svar- 
bių faktų žinojimo požiūriu“. Net jei toks požiūris tinka 
žuviai (Aristotelio žuvų klasifikacija iki šiol išliko), tai 
nesunku pamatyti, kad, kalbant apie žmones, šis požiūris 
neišvengiamai yra šališkas to laiko ir atvejo, kai daroma 
analizė, atžvilgiu. Be to, kadangi Aristotelio sielos (t. y. gy- 
vybės) samprata buvo teleologinė, jis matė gyvų būtybių 

prigimtį iš funkcijos ir tikslo perspektyvos. Pavyzdžiui, jei 
akis būtų gyvis, tai jos siela būtų žvilgsnis. Taigi nenuosta- 
bu, kad tokių socialinių grupių kaip moterys arba vergai 
sielos tipas, pasak Aristotelio, padėjo joms prisitaikyti atlikti 
tą funkciją, kurią jos ir atlieka. Aristotelio metodas nekrei- 
pia dėmesio į tai, kad biologinės ir socialinės funkcijos ski- 
riasi. Pavyzdžiui, jei iš tikrųjų nėštumas gali atsirasti tik tarp 
žemesnių (socialiai) būtybių, tai šis metodas verčia natū- 
raliai manyti, kad pats nėštumas yra žemesnė funkcija už 
apvaisinimą. 

Kaip matėme, baigdamas kritiškai nagrinėti egzistuojan- 
čias nuomones apie tai, ar moteris įneša sėklos į gimdymą, 
ar ne, Aristotelis pasiūlė keletą teiginių, kurie įgalina jį iš- 
sklaidyti abejones. Tarp jų yra ir tokių apibendrintų teigi- 
nių kaip „tas, kuriam Gamtos duota mažiau šilumos, yra 
silpnesnis“ ir „jau nustatyta, kad tai yra būdinga moterims“ 
(726 b 32). Ankstesnio teiginio apie moteris nėra veikale 
Apie gyvūnų kilmę, bet, pasirodo, jis yra nuoroda į Apie gy- 
vinų dalis. Samprotaudamas apie kraują, Aristotelis ra- 
šo, kad „kilmingiausi iš visų yra tie, kurių kraujas yra karš- 
tas“, ir kad šiais aspektais vyras yra pranašesnis už moterį 
(648 a 10-15). 

Jei karščio kiekį kraujyje Aristotelis laiko tikru dalyku, o 
didesnė jo šiluma didesnių sielos sugebėjimų požymis, tai 
veikiau šitos sugebėjimų pakopos, o ne karščio kiekis per 
se ir yra paaiškinimas. Pagal šią schemą vyriškumo prana- 
šumas savaime suprantamas kaip didesni sugebėjimai. Tai- 
gi moteris yra, suprantant paraidžiui, vyro stoka arba, kaip 
Aristotelis nusako: 

Moteris - tai tarsi vyras impotentas, nes kaip tik moteris yra moteris 

dėl tam tikro nesugebėjimo - negalėjimo išvirti maitinamosios me- 

džiagos paskutinėje sėklos pakopoje (728 a 18). 


Veikale Apie gyvūnų kilmę teiginiai apie moterų silpnumą 

ir mažesnę jų šilumą išvardinti drauge su kitu stebėjimo 
„faktu“. Jis rašo, kad silpnesnis gyvūnas turės daugiau dau- 
ginimosi sekrecijos, bet ji prasčiau išvirta, o mažiau išvirusi, 
ji bus panašesnė į kraują. Tai būdinga moterims. Kadangi 
Aristotelis klasifikavo gyvūnus pagal jų gyvybinės šilumos 
kiekį, moteris iš pradžių laipsniškoje gyvūnų diferenciacijoje 
atsidūrė pakopa žemiau už vyrą. Taigi numanomą moters 
menkumą Aristotelis traktuoja kaip vieną iš mokslo „išeities 
taškų“, pagrįstų ta patyrimo ypatybe, kurią turėtų paaiškinti 
gamtos filosofija, bet kuri nėra racionalaus samprotavimo 
išdava. 

Hintikka vartoja frazę, kuri tiksliai pagauna prigimtį tokio 
principo kaip tas, jog moterys turi mažiau gyvybinės šilu- 
mos negu vyrai. Šitaip diskusija nutraukiama. 

Štai kaip maždaug galėtų vykti aristoteliškas klausinėji- 
mas apie moterų statusą: 

„Jokia moteris nėra (ir privalo nebūti) pilietė.“ 

„Kodėl?“ 

„Mat kiekviena moteris yra menkesnė už bet kurį vyrą 
pilietį.“ 

„Kodėl?“ 

„Todėl, kad jokia moteris neturi tobuliausios Žmogaus 
proto formos.“ 

„Kodėl?“ 

„Mat kiekviena moteris turi nepakankamai gyvybinės ši- 
lumos, kad galėtų naudotis tobuliausia žmogaus proto for- 
ma.“ 

„Kodėl?“ 

Diskusija užbaigiama: „Kadangi turėti mažiau gyvybinės 
šilumos negu vyras ir yra tai, kas yra būti moterimi“, arba: 
„tai ir yra, kaip turi būti apibrėžiama moteris“. 

Pasak Hintikka, „nagrinėjamų elementų baigtinumas Aris- 
toteliui yra esmių žinojimo išdava“"?. Kadangi pasaulis yra 

protingai sutvarkytas, daiktų prigimtis turi būti racionaliai 
nulemiama. Deja, gamtos mokslų istoriškai sėkmingas meto- 
das, kai juo remiantis imama tyrinėti žmogaus prigimtį ir 
socialinius santykius, pasirodo esąs kupinas vilkduobių. 

Yra ir kitas, taip pat svarbus šališkumo šaltinis. Pasak 
Aristotelio, sielos formos pasiskirsčiusios tarsi pagal pira- 
midės struktūrą, kurioje žemiausioji pakopa (maitinančioji 
siela) yra bendra visoms gyvoms būtybėms. Kiekviena sie- 
los forma atlieka savo funkciją: maitinančiosios sielos veikla 
yra gimdymas ir maisto vartojimas. Gyviams pasimaitinus, 
„Nnatūraliausia veikla yra gimdyti kitą, panašią į save būty- 
bę“ (415 a 28). Tam yra tikslo priežastis, dėl kurios visi gy- 
vūnai daro visa, kas įmanoma pagal jų prigimtį: siekia, „kad 
jie dalyvautų kiek galėdami tame, kas amžina ir dieviška“. 
Kadangi gyvi padarai yra dulūs, jie negali būti amžini kaip 
individai, jie siekia gimdyti kitus, panašius į save, tam, kad 
taptų amžinos rūšies nariais (415 b 1-8). Jų tikslo priežas- 
tis - įamžinti savo rūšį, nes „siela yra geriau negu kūnas, o 
gyvas, turintis sielą, yra geriau negu negyvas, sielos neturin- 
tis, ir būtis yra geriau už nebūtį, gyvenimas - už negyve- 
nimą“ (731 b 29). 

Šie generacijos archai turėtų iš pagrindų paaiškinti, kodėl 
egzistuoja tai, „Kas generuoja“, ir „tas, iš kurio generuoja- 
ma“, nepaisant to, kad šie principai galėtų būti įrodyti. Šios 
tikslo priežastys yra tiesiogiai pritaikomos prie veikiančių 
vyriškumo ir moteriškumo priežasčių. Kadangi to paties 
tipo individo gimdymas yra dauginimosi tikslas, Aristote- 
lis veikale Apie gyvūnų kilmę remiasi hipoteze, kad tikslus 
tėvo atgaminimas palikuonyje yra „natūraliausias“. Sakoma, 
kad Aristotelio mokslo praktikai būdinga, jog egzistuoja 
tokia norma, kuri yra „visuomet tobula veikla“ “. 

Aristotelis neapibrėžtai gimdytojams priskiria motiną ir 
tėvą, bet, aišku, tikrasis gimdytojas yra vyras, nes kaip tik jis 

suteikia Žmogaus sielą. Be to, kaip jau supratome, manyta, 
jog tobuliausiai dauginimosi procesas vyksta, kai sukuria- 
mas vaikas tiek savo lytinėmis, tiek ir nelytinėmis charak- 
teristikomis „panašus į tėvą, bet ne į motiną“. Vadovaujantis 
šia norma, kiekvienas nukrypimas nuo panašumo į tėvą yra 
trūkumas (767 b 23). Tolesnis moters prigimties apibūdi- 
nimas išryškėja, kai Aristotelis rašo: 

Taip pat ir tas, kuris nėra panašus į savo tėvus, jau yra tam tikru 
atžvilgiu bjaurus, nes šiuo atveju Gamta nukrypo nuo tipo. Pirmasis 
nukrypimas iš tikrųjų yra tas, kad palikuonis, užuot buvęs vyriš- 
kosios lyties, tampa moteriškosios (...) Nors tikslo priežasties ir tiks- 
lo atžvilgiu bjaurumas nėra būtinas, vis dėlto jis yra neišvengiamas 
atsitiktinai (767 b 5 ff). 

Matome paradoksą: nors natūraliausiu gyvūno veiksmu 
laikomas kito, panašaus į save, gimdymas, manoma, kad mo- 
teris tobuliausiai atlieka savo funkciją, kai gimdo vyriško- 
sios lyties vaiką, panašų į jos partnerį. Ką gi tai reiškia? Nors 
tai, kad vyras sukuria vyrą, yra panašumo požymis, vide 
„Sakoma, kad Herkulis susilaukęs dviejų ir septyniasde- 
šimties vaikų, tarp kurių buvo viena mergaitė“ (585 b 23), 
tai, kad moteris pagimdo moterį, nėra joks pranašumas, nes 
tai nulemta „netinkamo“ katamenijos išvirimo. Kita vertus, 
tai, kad moteris pagimdo vyrą, taip pat nėra moters didy- 
bė, nes iš to, kaip Aristotelis supranta vyriškų ir moteriškų 
elementų konfliktą, nulemiantį lytį, išplaukia, jog jos mo- 
teriškumas „įveikiamas“, jei ji gimdo vyrą. Peršasi neišven- 
giama išvada, jog ji tobuliausiai funkcionuoja sukurdama 
sąlygas, kad įsigalėtų vyriškas elementas". 

Atrodo, kad reprodukcijos normos logika galioja tik vy- 
riškajai giminei. Individai, kurie siekia dalyvauti tame, 
kas amžina ir dieviška, daugindami į save panašius, nuo- 
sekliai samprotaujant, yra tik vyrai. Ji dalyvauja visai kitaip. 
Ji tėra įrankis rūšies amžinumui ir veikiau potencialus, o 

ne aktualus žmogus. Jos žmogiškosios potencijos suaktua- 
linamos, kai ji gimdo vyriškosios lyties vaiką. 

Aristotelis moterų „bjaurumą“ laikė žmonių rūšies, kurios 
norma yra, aišku, vyriškoji giminė, atsitiktiniu būtinumu. 
Šis požiūris labai skiriasi nuo to, kuris aiškina, kad individai 
atsitiktinai tampa vyrais arba moterimis. Remiantis ant- 
ruoju, visiems individams įmanoma priskirti pačius žmo- 
giškiausius tikslus, o Aristotelio požiūris neleidžia šito da- 
ryti. Jis manė, kad tikslo priežastys veikia visos Žmonių 
rūšies, vyrų ir moterų, arba vien tik vyrų atžvilgiu. Moteriš- 
kosios lyties individo, kaip netobulo žmogaus, tikslo prie- 
žastis, suprantant paraidžiui, esti šalia jos, ir tai yra būti 
vyriškosios lyties žmonių dauginimosi įrankiu. Turint gal- 
voje moters funkciją ir tai, kad Aristotelis kūno organus 
suprato kaip apibendrintus žmogaus „įrankius“, moteris iš 
esmės buvo apibūdinta kaip vyro kūno organas. Kūno or- 
ganai yra apibendrinto individo sielos išjudinta ir dėl jos 
ir žmonių rūšies tikslų judanti materija. Šie organai, arba 
dalys, yra gyvūnų „materialiosios priežastys“, ir galima pa- 
žymėti, kad moteris yra ne daugiau kaip materialioji gyvū- 
no priežastis. Jei parašyta „žmogus“, o perskaitoma „vyras“, 
tai kuo gi dar galėtų būti moterys, jei ne „integruoto vy- 
ro sielos išjudinta ir dėl jos ir žmonių vyriškosios giminės 
tikslų judanti materija“? 


Pabaiga 


Pasak Randallo, Aristotelis nesitikėjo, kad žinojimas - net 
ir tas, kurį dabar pavadintume moksliniu, - duotų ką nors 
daugiau už supratimą. Randallas rašo: „galime sakyti, kad 
Aristoteliui didžiausia žmogaus galia, kurią jis gali parodyti 

pasauliui, - tai suprasti jį, jis supranta jį, nes mato, kodėl 
reikia tai daryti ir kad žmogus kitaip negali“. 

Politinė Aristotelio filosofija, į kurią jis įtraukė ir tai, kas 
vadinama etika, veikiau siekia parodyti mums, kaip būti 
geriems negu kaip būti laisviems, nors iš jo dorybės sam- 
pratos matyti, kad pagrindinis jos akstinas turi būti pačiame 
individe, o ne primetamas iš šalies. Tam būtina autonomija, 
nes ji grindžiama tam tikrų polinkių arba įpročių turėjimu. 
Tiek, kiek laisvė domino Aristotelį, manyčiau, galėtume apie 
jį taip pasakyti: jis tikėjęs, kad žmogaus veiklos laisvė tik 
tada autentiška, kai ji pagrįsta išsamiu supratimu tų tikslų 
ir apribojimų, kurie išplaukia iš pačios žmonijos ir kito gy- 
vojo ir negyvojo pasaulio prigimties. 

Kadangi moters dorybė taip pat turi būti grindžiama jos 
prigimtį atskleidžiančių (visų rūšių) priežasčių supratimu, 
Aristotelio biologija turi akivaizdų ryšį su jo etinėmis ir 
politinėmis pažiūromis į moterį. Į šį ryšį galėtume žvelgti 
kaip į pamatinį, arba gali būti, kad ir biologijos, ir politikos 
„išeities taškas“ yra bendras „faktas“, jog moterys yra men- 
kesnės. Be abejo, pati moteris negali šito žinoti, ji tik gali 
turėti teisingą nuomonę, paremtą vyro autoriteto pripaži- 
nimu. Vadinasi, pagal šią schemą vyro siekimas dominuoti 
ir priversti moterį jam paklusti būtų pozityvios dorybės 
aktas. Priešingai, vyrui būtų gėdinga elgtis su moterimi kaip 
su sau lygia. 

Geriausiai biologijos svarbumą etikai ir politikai patvir- 
tina pats Aristotelis. Veikale Eudemo etika jis rašo: 


„neturėtume net ir politinės filosofijos atžvilgiu manyti, kad tokio 
pobūdžio svarstymas, kuris atskleidžia ne tik daikto prigimtį, bet 
ir jo priežastis, yra nereikalingas, nes šitoks svarstymas kiekviename 
tyrime yra tikrasis filosofijos metodas (Kn I, 6). 


Pasak Randallo, „tai, kas dažnai suprantama kaip aristote- 
liškos dvasios ir būdo „Kkonservatyvumas“, yra konserva- 
tyvumas, neatskiriamas nuo pasitikėjimo patyrimu, „seniai 

pastebimais faktais“. Randallas mano, kad Aristotelis norė- 
jęs remtis kitų stebėjimais ir nuomonėmis, ir primena, kad 
Aristotelis mokslą suprato kaip nuoseklų žinių kaupimą, 
prie kurio galėtų prisidėti ir vėlesni mokslininkai. Aš ma- 
nau, tai gali suklaidinti, nes Aristotelis ne tik rėmėsi anks- 
čiau įgytu „žinojimu“. Biologijoje, prieš imdamas dėstyti 
savo pažiūras kokiu nors klausimu, jis paprastai pradeda 
diskusiją sugriaudamas kitų mąstytojų teorijas. Tačiau yra 
tiesa, kad Aristotelis retai suabejoja „faktų“ stebėjimais, nes 
neįžvelgia, jog jų nustatymas būtų susijęs su kokiais nors 
kitais sunkumais, išskyrus praktinius. Mokslo jis netapatino 
su „faktų“ atradimu. Marjorie Grene žodžiais: 


Gamtos mokslas, kaip jį supranta Aristotelis, lieka kasdieniu suvo- 
kimu ir įgalina mus, jo neperžengiant, tiksliau formuluoti ir suprasti 
visiškai įprastu būdu suvokiamų būtybių esmę ir prigimtį'“. 

Tokį požiūrį į mokslą visiškai atitinka ir tai, kad Aristote- 
lis atvirai pripažino jo laiko „pastebėjimą“, jog moteris yra 
menkesnė, nors nesutiko su jo interpretacijomis, kurios iki 
jo buvo plėtojamos. 

Daugelis žmonių šiandien moterų menkumą laiko „seniai 
žinomu faktu“. Tačiau įsitvirtinus praktikai naudoti teori- 
jų apkrautus stebėjimo duomenis ir „faktus“ — net ir tuos, 
kurie labai nepalankūs koncepcijai, - imta tvirčiau įsisąmo- 
ninti, kad „faktai“ visuomet įvelkami į tam tikros koncep- 
cijos rūbus. Kai kurie žmonės tiki, kad yra nepagražintų 
faktų (vadinamųjų grubių, arba neapdorotų faktų), o kiti 
mano, kad tikrovėje tokių dalykų kaip faktai apskritai nėra: 
tėra „sąvokiniai griaučiai“, tarsi teoriniai sudedamieji rėmai. 
Be abejo, Aristotelio faktai pateikiami su visomis graikų 
filosofijos ir socialinės praktikos regalijomis. Šitaip jis vis- 
ką paaiškina, bet nieko nekvestionuoja, ir visas dangus ir 
žemė yra tvarkingai sudėlioti pagal Graikijos visuomenės 
struktūrą suręstoje hierarchijoje. 

Aš neketinu sumenkinti Aristotelio asmenybės. Deja, tai, 
kas su pelnyta panieka vadinama falocentriniu požiūriu 
(t. y. „vyro“ ir „žmogaus“ sujungimas), vis dar tebegyvuoja, 
todėl yra prielaidų manyti, kad visuomet naudinga žinoti 
idėjos istoriją, jei norime ją valdyti arba veiksmingai opo- 
nuoti. 


Versta iš: Lynda Lange. Woman is Not a Rational Animal: On Aristotle's Biology of Re- 
production. In Discovering Reality: Feminist Perspectives on Epistemology, Metaphysics, 
Methodology, and Philosophy of Science. Ed. by S. Harding and M.B. Hintikka. - Boston: 
D. Reidel, 1983. 


Vertė VILIJA POVILIŪNIENĖ 


PRUDENCE ALLEN R.S.M. 


Tekstas apie Šv. Augustiną - tik dalelė Kanados filosofės 
sesers Prudence Allen viso gyvenimo užmojo išanalizuoti 
moters sampratos formavimąsi Vakarų filosofijoje. Jos kny- 
ga Moters samprata - pirmoji iš trijų tomų kūrinio. Čia apta- 
riama Vakarų filosofija nuo ikisokratikų (750 m. pr. Kr.) iki 
1250 m. po Kr. Sesuo Allen šį laikotarpį vadina „aristoteliš- 
ka revoliucija“ filosofijai plėtojant lyčių skirtumų sampratą, 
nes šio laikotarpio kulminacija tapo Aristotelio filosofijos 
institucionalizavimas 1255 m. sudarant Paryžiaus universi- 
teto mokymo programą. Aristotelio Logika, kur nekalbama 
apie lyčių skirtumą, Etika bei Politika, kur skelbiama žemes- 
nė moters padėtis, Vakarų filosofijoje įtvirtino bendrą nuos- 
tatą moters prigimties klausimu iki pat XIX a.: moteris arba 
visai neegzistuoja filosofijoje, arba apie ją kalbama tik nei- 
giamai. 

Knygoje Moters samprata Prudence Allen itin nuodugniai 
atskleidžia turtingą ir sudėtingą filosofinių svarstymų apie 
lyčių skirtumus aptariamuoju laikotarpiu prigimtį. Kad ga- 
lėtų struktūriškai lyginti įvairias teorijas, ji sukūrė teorinį 
modelį ir kriterijų sistemą, pagal kuriuos analizavo filo- 
sofų darbus. Pasak Allen, pagrindinius filosofijos klausimus, 
susijusius su lyčių skirtumais iškėlė ikisokratikai. Šiuos 
klausimus galima apibendrinti keturių plačių kategorijų 

pagrindu: priešybė, reprodukcija, išmintis ir dorybė. Norėda- 
mi šias kategorijas atskirti, turime užduoti keturis pagrin- 
dinius klausimus: 

1. Kuo vyrai ir moterys yra priešingi? 

2. Kokios buvo motinos ir tėvo funkcijos pratęsiant giminę? 

3. Ar skiriasi moterų ir vyrų išmintis? 

4. Ar moterys ir vyrai turi tas pačias ar skirtingas dorybes?! 

Filosofai, kurių teorijos aprėpia visas šias keturias kate- 
gorijas, yra „lūžio taškai moters sampratos istorijoje““. Iš ap- 
tariamojo laikotarpio Platonas, Aristotelis, Šv. Augustinas, 
Hildegarda iš Bingeno, Šv.Albertas Didysis ir Šv.Tomas Ak- 
vinietis yra laikomi kaip tik tokiais mąstytojais. Taigi rem- 
damasi šiomis kategorijomis, Allen išskiria tris pagrindines 
ir dvi papildomas lyčių tapatumo teorijas, kurios nuolat 
gvildena dvi tradicines filosofines problemas - lygybę ir 
skirtingumą. 

Lyčių vienybė. Pasak šios teorijos, moterys ir vyrai yra 
lygūs, taigi neturi esminių skirtumų. Šiuolaikinėje diskusi- 
joje ši teorija dažnai vadinama „vienalytiškumo“ (unisex) 
teorija. 

Lyčių neutralumas. Ši teorija — išvestinė lyčių vienybės 
teorijos forma, taip pat pripažįsta, jog moterys ir vyrai yra 
lygūs, skirtumai tarp jų neryškūs. Tačiau ši teorija nuo ly- 
čių vienybės teorijos skiriasi tuo, kad ji veikiau ignoruoja 
skirtumus, negu tiesiogiai skelbia vyrų ir moterų lygybę. 

Lyčių poliariškumas. Ši teorija teigia, kad vyrai ir moterys 
iš esmės skiriasi ir kad vyrai yra pranašesni už moteris. 

Atvirkščias lyčių poliariškumas. Ši teorija, išplaukianti iš 
lyčių poliariškumo teorijos, neegzistavo iki XVI a. Ji teigia, 
kad moterys ir vyrai iš esmės skiriasi ir kad moterys yra 
pranašesnės už vyrus. 

Lyčių papildomumo teorija teigia, kad moterys ir vyrai iš 
esmės skiriasi ir kad jie yra lygūs. 

Sesuo Allen, matyt, simpatizuoja lyčių papildomumo teo- 
rijai: 

Man atrodo, kad tai vienintelė teorija, pateikianti vientisą požiūrį į 
materialumo reikšmę žmogaus tapatumui, ir todėl, atrodo, gali pa- 
siūlyti geriausią galimybę vyrui ir moteriai kūrybingai bei vaisingai 
bendrauti. Aš taip pat tikiu, jog nėra tik atsitiktinumas, kad šią 
teoriją pirmieji iškėlė krikščionių filosofai. Lyčių papildomumas 
puikiai suderinamas su pamatiniu krikščionių teologijos tikėjimu 
kūno sukūrimu ir prisikėlimu". 

Susikurtasis teorinis modelis leidžia Allen išskirti tam tik- 
ras atskirų lyties tapatumo teorijų tendencijas. „Pavyzdžiui, 
atrodo, jog lyčių vienybės teorijai būdinga fundamentali 
tendencija nuvertinti žmogaus materialumą. Ši tendencija 
(...) akivaizdi tiek Platono raštuose, tiek ir tokių šiuolaikinių 
lyčių vienybės teorijos šalininkų kaip Shulamith Firestone 
darbuose (...) Ankstyviausioje lyčių poliariškumo apraiško- 
je - Aristotelio darbuose — vienas atskiras Žmogaus materia- 
lumo aspektas iškeliamas kaip raktas visam lyties tapatumui 
įvertinti (...) Aristotelis pasirinko vyro galią gaminti sėklą 
kaip pagrindą teigti, neva vyras iš esmės pranašesnis už 
moterį. Taigi šis atskiras kūniškumo aspektas tampa esmi- 
niu filosofiniu pagrindu vieną lytį įvertinti kaip pranašesnę 
už kitą.“* 

Per du praėjusius dešimtmečius feminisčių teologių dar- 
buose pradėti gvildenti svarbūs moters vaidmens ir moters 
sampratos pokyčiai, įvykę atsiradus krikščionybei. Anot Eli- 
zabeth Schūssler Fiorenza, pagrindinį krikščionybės atotrū- 
kį nuo judaizmo moterų atžvilgiu lėmė tikėjimas, kad vyrai 
ir moterys yra lygūs prieš Dievą" ir yra vienodai krikštijami. 
Krikštas — įžengimo į Bažnyčią ritualas —- yra priešingas 
apipjaustymui“. Fiorenza teigia, jog judaizmas buvo pagrįs- 
tas patriarchalinės šeimos santykiais ir vertybėmis, o krikš- 
Cionybė per krikštą pasiekė naują giminystės ir bendrumo 
su Kristumi ryšį. Fiorenza bei kiti tyrinėtojai ypač rūpinasi 

atgaivinti tai, kas, jų įsitikinimu, yra paslėptoji aktyvaus 
moterų dalyvavimo ankstyvojoje krikščionių Bažnyčioje is- 
torija. (Iš gnostinių evangelijų, pavyzdžiui, galima spręsti, 
jog keletas moterų galėjo būti net tarp apaštalų.) Tačiau, 
kaip įtikinamai parodo Fiorenza, analizuodama apaštalo 
Pauliaus laiškus, Bažnyčia kaip hierarchinė institucija su- 
siformavo smarkiai remdamasi patriarchalinio autoriteto 
simbolika: 
Nors apaštalas Paulius pabrėžia tėvišką meilę savo „vaikams“, ku- 
riuos pats atvertė, jis vis dėlto atveria kelius patriarchalinio auto- 
riteto sugrąžinimui į krikščionių bendruomenę. Šia „dvasine“ bend- 
ruomene apaštalas Paulius įteisina krikščionių bendruomenės kaip 
„naujosios Dievo šeimos“, turinčios ne tik „tėvą“ danguje, bet ir „tė- 
vus žemėje“, sampratą. Nors apaštalas Paulius dar gali „painioti“ 


tėvo, motinos ir žindyvės metaforas, jis vis dėlto suvokia save ir 
savo autoritetą kaip „tėvystę“?. 


Šv. Augustino raštai - bene dramatiškiausias įtampos ir 
prieštaravimų, būdingų ankstyvosios krikščionybės filosofi- 
jos pažiūroms į moterį, pavyzdys. Pasak Allen, didžiausias 
Šv. Augustino indėlis į moters sampratos plėtotę yra tas, 
kad jis —- pirmasis Vakarų filosofas, suvokęs lyčių papildo- 
mumo teoriją, grindžiamą tikėjimu kūno prisikėlimu ir vyrų 
bei moterų lygybe iki Nuopuolio. Šiomis pažiūromis Šv. 
Augustinas labai išsiskyrė iš kitų pagrindinių to meto filoso- 
fijos krypčių — neoplatonizmo ir stoicizmo, kurių mąstytojai 
rėmė lyčių vienybės teorijas bei tokius žydų filosofus kaip 
Filonas, kuris pripažino lyčių poliariškumo teoriją. 

Išsami Prudence Allen studija taip pat atskleidžia, jog tuo 
laikotarpiu egzistavo puikios galimybės moterims filoso- 
fuoti. Dvi filosofės IV a. Aleksandrijoje yra puikiausias 
įrodymas. Hipatija (370-415 m. po Kr.) buvo garsi Alek- 
sandrijos mokyklos neoplatonikė. Nors nėra išlikusių jo- 
kių Hipatijos raštų, Allen teigia, kad ši filosofė statusu vi- 
suomenėje ir pagarba jai kaip mokytojai nenusileido savo 

amžininkams vyrams, tad gali būti laikoma „puikiausiu filo- 
sofinės platoniškos lyčių vienybės tradicijos pavyzdžiu“. 
Šv. Augustino motina Monika, kuri, pasak jo, pasiekė filo- 
sofinės išminties viršūnę pažabodama savo kūną, yra kitas 
pavyzdys, kokias galimybes filosofėms teikė lyčių vienybės 
teorija. 

Šv. Kotryna iš Aleksandrijos - jauna krikščionių filosofė, 
pagonių nužudyta 307 m. po Kr., „išgarsėjo kaip mokslinin- 
kų ir visų krikščionių filosofų globėja“. Nors Šv. Kotrynos 
gyvenimo ir darbų faktus sunku patikrinti, Allen rašo, jog 
dėl to, kad Šv. Kotryna buvo populiari moteriška išminties 
ir tikėjimo personifikacija, jos legenda apskritai gali būti lai- 
koma lyčių poliariškumo teorijos atmetimu, ją galime laikyti 
„pirmąja simboline lyčių papildomumo teorijos įkūnytoja 
krikščioniškoje filosofijoje“?. Tokios filosofės Šv. Augustino 
laikais galėjo suvaidinti itin svarbų vaidmenį jam kuriant 
lyčių papildomumo teoriją. 


KARLA GRUODIS 
Iš anglų k. vertė SOLVEIGA DAUGIRDAITĖ 

Šv. Augustinas iškyla kaip takoskyra moters santykio su vy- 
ru sampratos istorijoje, nes jis atsidūrė tarp trijų skirtingų 
lyties tapatumo teorijų. Dėl šios priežasties jo įnašas į mo- 
ters ir vyro filosofiją yra nepaprastai žavus. Su lyčių vieny- 
bės teorija jis susipažino per stoikus, neoplatonikus ir per 
vieną Šv. Pauliaus raštų aspektą. Augustinas minėjo platoni- 
kus kaip tuos, „kuriems mes deramai teikiame pirmenybę 
prieš visus kitus“ !. 

Su lyčių poliariškumo teorija šis ankstyvosios Krikščio- 
nybės filosofas susipažino per žydų filosofo Filono ir per 
kai kuriuos ankstyvųjų Bažnyčios Tėvų raštus. Šv. Augusti- 
nas buvo skaitęs Aristotelio Kategorijas, bet jam šio mąsty- 
tojo logika nepadarė įspūdžio. Išpažinimuose jis pažymėjo: 
„Kokią naudą davė man šios studijos? Jokios. Faktiškai jos 
sukūrė man sunkumų, nes aš maniau, jog viską galima trak- 
tuoti kaip tas dešimt kategorijų“*. Kategorijos sugestionavo 
lyčių neutralumo filosofiją, o Aristotelio argumentai už ly- 
čių poliariškumą greičiausiai Augustino nepasiekė, nes jis 
graikiškai skaitė sunkiai. Atsivertęs į Krikščionybę, Augus- 
tinas pasinėrė į žydų ir krikščionių mąstytojų raštus. Kaip 
pamatysime, šioje tradicijoje jau slypėję lyčių poliariškumo 
rėmai, kaip ir jos konfliktuojančios vienybės tendencijos, 
tiesiogiai perėjo į filosofo moters sampratą. 

Tačiau reikšmingesnis yra faktas, kad Augustinas taip pat 
buvo originalus mąstytojas, ir jo moters samprata liudija 
proveržį vienoje mąstymo srityje. Jis pripažino kai kurias 
naujas lyčių papildomumo teorijos galimybes, kylančias iš 
religinio tikėjimo kūno prisikėlimu bei tikėjimo, kad moteris 
ir vyras buvo sukurti skirtingi ir lygūs iki nuodėmės. Iš šių 
dviejų teologinių tikėjimų Augustinas padarė išvadą, kad 
moterį ir vyrą amžinai atskiria lytis ir kad nė viena iš lyčių 
nėra savo prigimtimi pranašesnė už kitą. Jis taip pat su- 
prato, jog teologinis lyčių papildomumo pagrindimas turi 
filosofinių padarinių moters ir vyro sampratai, ir tiesiogiai 
pasisakė prieš tuos, kurie siekė ginti lyčių poliariškumo ar 
lyčių vienybės teoriją keliose specifinėse mąstymo srityse. 

Tačiau kartu Šv. Agustinas nesugebėjo perimti šio religi- 
nio tikėjimo lyčių papildomumu kaip pagrindo išsamiai 
lyties tapatumo filosofijai. Užuot tai daręs, jis plėtojo frag- 
mentišką požiūrį į žmogiškąjį tapatumą, kuris vedė prie 
moters ir vyro santykio trijų lygmenų sampratos. Apskritai 
Šv. Augustinas lyties tapatumo sampratas suskirstė taip: 

1. Lyčių papildomumo teorija apie moters ir vyro dangiš- 
kąjį dvasinį egzistavimą. 

2. Lyčių vienybės teorija apie šio pasaulio moteris ir vy- 
rus, kurių aukščiausioji sielos dalis nukreipta į dvasinį eg- 
zistavimą. 

3. Lyčių poliariškumo teorija apie šio pasaulio vyrus ir 
moteris, kurių kūnas ir siela nukreipti į žemišką egzistavi- 
mą. 

Jeigu sudėtingą filosofo lyčių tapatumo teoriją apibend- 
rintume lentele, aprėpiančia keturias moters santykio su 
vyru sampratos kategorijas, mes rastume bendrus kontūrus, 
kurie pateikti toliau. 

Augustino lyčių papildomumo teorijos raktas yra jo tikė- 
jimas kūno prisikėlimu. Dievo valstybėje jis aiškiai teigė: 
„Šventieji prisikeldami turės tuos pačius kūnus, kuriuos 
turėdami jie triūsė šiame gyvenime““. Šis požiūris į žmogaus 
tapatumą, kuris būtinai apima nuorodą į kūną, dvejopai 
atmeta ankstesnes lyties tapatumo teorijas. Kitaip negu lyčių 
poliariškumo teoretikai, Augustinas parodė, jog moters kū- 
nas yra toks pat tobulas kaip vyro ir todėl prisikėlę moterys 
išlaikys savo kūnus: 

Kai kurie mano, kad prisikėlę visi bus vyrai ir kad moterys praras 

savo lytį... Aš manau, kad nuovokesni yra tie, kurie neabejoja, jog 

po prisikėlimo išliks abi lytys“. 

Pagrindinis teiginys apie lyčių poliariškumą, jog vyras 
prigimtimi pranašesnis už moterį, vedė prie logiškos išva- 
dos, kad jeigu danguje išnyks visi netobulumai, moteris 
turės virsti tobulesnės rūšies žmogiška būtybe, t.y. vyru. 
Šv. Augustinas Dievo valstybėje aiškiai atmetė šią tezę: 

Prisikėlus kūno trūkumai dings, bet kūno prigimtis išliks. Ir iš tik- 

rųjų moters lytis yra jos prigimtis, bet ne trūkumas, tiktai prisikėlus 

nebus pastojimo ar kūdikio nešiojimo, susijusio su jos prigimtimi". 

Todėl ir moterys, ir vyrai yra tobuli kūnu ir per kūną abi 
lytys yra amžinai atskirtos. Lyčių papildomumas yra būtina 
teologinė tikėjimo vyriškų ir moteriškų kūnų prisikėlimu 
išvada. 

Kita diskusijos kryptis, kylanti iš tikėjimo prisikėlimu, 
atmeta persikūnijimo teoriją, kurios laikėsi lyčių vienybės 
teoretikai. Savo ankstyvuosiuose raštuose, pavyzdžiui, vei- 
kale Laisvas valios apsisprendimas, Augustinas atrodė svy- 
ruojąs dėl persikūnijimo?. Tačiau iki Dievo valstybės jis aiškiai 
atmetė šią teoriją: „Yra faktas, kad sielos šitaip nekenčia 

bausmės, grįždamos dar kartą gyventi“'. Augustinui žmo- 
gaus tapatumas slypi ne vien sieloje, jis turi remtis kūnu: 
Siela nėra visas Žmogus, ji yra geresnioji jo dalis. Ir kūnas nėra vi- 


sas žmogus, jis yra žemesnioji jo dalis. Veikiau daiktavardis „žmo- 
gus“ (hominis nomen) yra taikomas abiejų dalių visumai“. 


Lyčių papildomumas 
Danguje, dvasiniame egzistavime 


Vyras Moteris 
Priešybės  Lygūs ir skirtingi prisikėlime 
Kilmė Lygūs ir skirtingi pirmajame potencialybės kūrime 
Išmintis Lygūs ir skirtingi savęs pažinime 
Dorybė Šventieji vyrai lygūs ir skirtingi nuo šventųjų moterų 


Lyčių vienybė 
Orientuota į dvasinį egzistavimą pasaulyje 


Vyras Moteris 
Priešybės Abu pagal Dievo atvaizdą (nei vyras, nei moteris) 
Kilmė Siela lygi, sukurta Dievo 
Išmintis Ta pati = Dievo meilė 
Dorybė Ta pati = valios laisvė; viengungystė 


Lyčių poliariškumas 
Orientuotas į žemišką egzistavimą pasaulyje 


Vyras Moteris 
Priešybės Sukurtas pagal Dievo Nesukurta pagal 
atvaizdą Dievo atvaizdą 
Kilmė Moteris žemesnė už vyrą Vyro pagalbininkė 
antrajame aktualybės kūrime 
Išmintis = Aukštesnė sielos Žemesnė sielos 
orientacija orientacija 


Dorybė Valdyti Paklusti 

Lyčių vienybės teoretikams, tokiems kaip Platonas ir Porfiri- 
jus, tikėjimas, kad žmogaus tapatumas slypi belytėje sieloje, 
kuri gali vėl atgimti vyriškame arba moteriškame kūne, 
leido ginti pamatinę moters ir vyro lygybę. Tačiau Augus- 
tino, kuris pabrėžė, jog lyties tapatumui svarbiausia kūnas, 
požiūriu lygybė turėjo būti grindžiama kitu pamatu. Vie- 
ninteliai kiti teoretikai, kurie tvirtino, jog lyties tapatumui 
svarbiausia kūnas, t.y. aristotelininkai, nuslydo į lyčių po- 
liariškumą. Todėl Augustinas turėjo priimti iššūkį - laikytis 
lyčių skyrimo teigdamas kūną ir tuo pat metu išvengti nu- 
vertinti moterį santykyje su vyru. Augustinui pavyko tik ap- 
rašyti dangų. Kai jis susitelkė prie moters ir vyro santykio 
žemėje, jis užbaigė suskaldydamas tiek lyčių santykį, tiek 
ir vidinę paties Žmogaus tapatumo dinamiką. Jis užbaigė 
tai svarstydamas moters ir vyro, kaip „sukurtų pagal Dievo 
atvaizdą“, prasmę. 

Augustinas, pasiskolinęs iš Šv.Pauliaus frazę, veikale Apie 
Trejybę priėjo išvadą, kad aukščiausioje sielos dalyje, kai 
moteris ar vyras kontempliuoja Dievą, lytis tampa nesvarbi: 

Kas tad pašalintų moteris iš šitos draugijos, kai jos yra malonės 

paveldėtojos kartu su mumis ir kai tas pats Apaštalas sako kitoje 

vietoje: ...nebėra nei vyro, nei moters. Visi jūs esate viena Jėzuje 

Kristuje. Ar dėl to tikinčios moterys prarado savo kūniškąją lytį? 

Bet kadangi jos yra atnaujintos pagal Dievo atvaizdą, kuris belytis, 

vyras yra sukurtas Dievo vaizdinyje, kuris belytis, t.y. jo proto 

dvasioje". 
Augustinui lyčių vienybė buvo tinkama teorija aprašyti mo- 
ters ir vyro tapatumus pasaulyje, kai jų sielos sutelktos į 
dvasios sritį. Jis pakartojo šį teiginį Išpažinimuose: 

Tu sukūrei žmogų - vyrą ir moterį, bet Tavo dvasios malonėje jie 

yra kaip viena. Tavo dvasios malonė skiria juos pagal lytį ne labiau 

negu ji skiria žydą ir graiką ar vergą ir laisvąjį!. 
Čia yra svarbus poslinkis, nes Augustinas lyčių poliarišku- 
mo fone, kuris pašalino moteris iš viešųjų pamaldų žydų 

tradicijoje, būtų galėjęs įrodinėti, kad moterys ir vyrai ge- 
riau atspindi Dievo atvaizdą kaip atskiri papildiniai. Iš tik- 
rųjų jis čia tvirtina, kad jie lygiai atspindi Dievo atvaizdą 
transcenduodami savo lyties tapatumą. Šitaip Augustinas 
eina prie neoplatoniško žmogaus tapatumo supratimo, arba 
prie lyčių vienybės teorijos. 

Kaip tik šiame taške Augustinas žengia tolesnį savo argu- 
mentavimo žingsnį, kuriuo pradedama poliariškumo teorija 
apie moters santykį su vyru laiko plotmėje. Veikale Apie 
Trejybę iškeliamas argumentas teigiant, kad žmogiškoji pri- 
gimtis tik tuomet atitinka Dievo atvaizdą, kada ji kontem- 
pliuoja Dievą: 

Kaip mes sakėme apie žmogaus sielos prigimtį, jeigu ji kaip visuma 

kontempliuoja tiesą, ji atitinka Dievo atvaizdą; o kada jos funkcijos 

yra padalintos ir kažkas iš jos yra nukreipta tvarkyti laikinius da- 
lykus, vis dėlto ta jos dalis, kuri ieško tiesos, yra Dievo atvaizdas, 


bet kita dalis, kuri nukreipta tvarkyti žemesnius dalykus, nėra Dievo 
atvaizdas". 


Aukščiau pateikta ištrauka reikštų, kad ir vyrai, ir mote- 
rys, kai jie užimti žemiškais dalykais, nėra, tiesą sakant, 
Dievo atvaizdas. Tačiau Augustinas tęsia savo įrodinėjimą 
naudodamas Filono Aleksandriečio išpopuliarintą techni- 
ką, t.y. simbolinį teorijos reprezentavimą panaudojant skir- 
tingas lytis. Jis įrodinėja, kad moterį galima panaudoti kaip 
orientacijos į žemiškus dalykus simbolį, o vyrą - kaip orien- 
tacijos į dvasinius dalykus simbolį: 

Kadangi ji skiriasi nuo vyro savo kūniškąja lytimi, tą proto dalį, kuri 

nukreipta tvarkyti žemiškus dalykus, gali tinkamai simbolizuoti jos 

kūniškasis dangalas, tad Dievo atvaizdas išlieka tik toje žmogaus 
sielos dalyje, į kurią jis įsikabina kontempliuodamas ir svarstydamas 
amžinąsias priežastis ir kurią - tai akivaizdu - turi ne tik vyrai, bet 
ir moterys! 
Šis moters, kaip žemesnės sielos orientacijos simbolio, 
panaudojimas turėjo kai kurių toli siekiančių padarinių 

Augustinui aiškinant lyties tapatumą. Jis padarė išvadą, 
kad, tiesą sakant, tiktai vyrą galima apibūdinti kaip atitin- 
kantį „Dievo atvaizdą“. Ši išvada išsakyta veikale De Gen- 
esis ad Litteram: 
Iš tiesų tokiu pat būdu moterims nėra atimta ši atsinaujinimo ir 
prisikėlimo malonė po Dievo vaizdinio, nors jų kūniškoje lytyje jis 
iškyla kitaip - ta prasme, jog sakoma, kad tik vyras yra Dievo at- 
vaizdas ir šlovė“. 
Tai yra pakartota veikale Apie Trejybę: 
Moteris kartu su savo vyru yra Dievo atvaizdas, tad visa substancija 
yra vienas atvaizdas. Bet jeigu ji yra paskirta jo pagalbininke ir ši 
funkcija priklauso tik jai, tada ji nėra toks visiškas ir tobulas Dievo 
atvaizdas, kaip kad kai vyras ir moteris yra sujungti į viena“. 


Dabar turintis blogą reputaciją Šv. Augustino posakis, 
kad „moteris nėra sukurta pagal Dievo atvaizdą“, turi bū- 
ti suprastas kaip išplaukiantis iš to gana savotiško žmo- 
gaus tapatumo suskaldymo, kurį jis naudojo kaip skirtingų 
žmonijos orientacijų į dvasinį ar žemišką gyvenimą simbo- 
lį. Simbolinio moters panaudojimo reprezentuoti žemišką 
žmogaus egzistencijos orientaciją padarinys buvo tas, kad 
Augustinas priėjo lyčių poliariškumą, kur vyras buvo pra- 
našesnis už moterį, nes jis galėjo reprezentuoti Dievo at- 
vaizdą pats, o moteris - ne. Taigi, svarstydami šią priešybių 
teoriją, mes baigdami įsitikiname, kad Augustinas pakliu- 
vo tarp trijų konfliktuojančių lyties tapatumo teorijų: lyčių 
papildomumo danguje, lyčių vienybės aukščiausiomis sie- 
los funkcijomis žemėje ir lyčių poliariškumo žemesniosio- 
mis sielos funkcijomis kūno atžvilgiu žemėje. Šis konflikto 
modelis glūdi kitose trijose jo lyties tapatumo teorijos mo- 
ters ir vyro santykio sampratos kategorijose. 

Vadovaudamiesi modeliu, įtvirtintu analizuojant ikiaristo- 
telinius filosofus, išnagrinėsime Augustino kilsmo teoriją 
trijose srityse: kosminio kilsmo, pirmųjų tėvų kilsmo ir kils- 
mo testinumo. 

Kosminio kilsmo plotmėje mes jau matėme poslinkį nuo 
Heziodo dinamiškų Žemės Motinos ir Tėvo Dangaus prie 
pasyvios motinos priėmėjos ir aktyvių tėviškų formų 
platoniškoje tradicijoje. Augustino teorijoje, kuri iš hebrajų 
tradicijos perima tikėjimą Dievą Tėvą žemės Kūrėją, mes 
randame tolesnį kosminio kilsmo sampratos poslinkį: pirmą 
kartą Dievas suprantamas kaip visiškai transcendentinis ir 
nematerialus, be to, Dievas suprantamas kaip Vienis“. 

Išpažinimuose Augustinas aprašo savo kovą pereinant nuo 
tikėjimo į pagonišką materialų dievą prie nematerialaus 
Dievo: „Aš maniau, jog pasityčiojimas būtų tikėti, kad tu 
turi žmogaus kūno pavidalą ir esi apribotas galūnių mat- 
menimis kaip mes“*“. Augustinas taip pat atsisakė pagonių 
filosofų dievo: 

Bet kas yra mano Dievas? Aš uždaviau savo klausimą žemei. Ji 

atsakė: „Aš nesu Dievas“... Aš klausiau jūros ir bedugnės gelmių... 

bet jos atsakė: „Mes nesame tavo Dievas“... Aš kalbėjau pučiantiems 
vėjams ir visam orui, ir viskam, kas gyva, jie atsakė: „Anaksimenas 
neteisus, aš nesu Dievas“. Aš klausiau dangaus, saulės, mėnulio, 
žvaigždžių, bet jie man pasakė: „Niekas iš mūsų nėra Dievas, kurio 
Tu ieškai“... Ir aš pasakiau: „Kadangi jūs nesate mano Dievas, papa- 


sakokite man apie jį. Papasakokite man ką nors apie mano Dievą“. 
Aiškiai ir garsiai jie atsakė: „Dievas yra tas, kas mus sukūrė“ "?. 


Šv. Augustinas priėjo Dievo, kaip visiškai nematerialaus 
ir transcendentiško Visatos kūrėjo, supratimą. Pagaliau jis 
suprato, kad šis Dievas geriausiai apibūdinamas kaip Tre- 
jybė: „Taigi čia yra Trejybė: mano Dievas Tėvas, Sūnus ir 
Šventoji Dvasia, visų padarų Kūrėjas“. 

Trejybė, kuria tikėjo Augustinas, Tėvas, Sūnus ir Šventoji 
Dvasia, kėlė filosofui kai kuriuos klausimus, susijusius su 
lyties tapatumu. Veikale Apie Trejybę jis galynėjosi su klau- 
simu, ar Dievas turi kokią nors moterišką prigimtį, jo klausi- 
nėjimas krypo į tai, ar Šventoji Dvasia galėtų būti moteris: 

Mat aš praleidžiu tokį dalyką, ar Šventąją 
Dvasią laikyti Sūnaus Motina ir Tėvo žmona, 
net galbūt bus atsakyta, jog šie dalykai 
įžeidžia mus dėl kūniškų reikalų, sukeldami 
mintis apie kūnišką pradėjimą ir gimdymą". 

Moteris dar kartą yra siejama su kūniška gyvenimo orien- 
tacija, nes šioje diskusijoje Augustinas baiminosi, kad jeigu 
Šventąją Dvasią jis laikys moterimi, tai reikš, jog nemate- 
rialiame Dievuje įvyko sueitis. Panašu, jog Augustinas ap- 
sisprendė atmesti moteriškumo sąsajas su Dievybe kaip tik 
dėl savo pasiryžimo atskirti krikščioniškąjį Dievą nuo pa- 
goniškų dievų, o šiam atskyrimui reikėjo visiškai atmesti 
Dievo materialumą arba Dievo imanentiškumą. Prielaida, 
kad Trejybė galėtų turėti nuorodą į moteriškąjį tapatumą ir 
per tai reikštų lytinio bendravimo galimybę, Augustinui 
atrodė esąs pavojus, kamavęs pagonis, kurių materialios 
dievybės dažnai bendraudavo tiek su nemirtingaisiais, tiek 
su mirtingaisiais. Dėl tos priežasties jis atmetė visų mote- 
riškumo aspektų buvimą Dievybės prigimtyje. Be to, Augus- 
tinui taip pat rūpėjo išaiškinti, jog trejybiška Dievo samprata 
nenuslysta į politeizmą, kuris irgi buvo būdingas pagoniš- 
koms religijoms. Todėl, pašalinant moteriškąjį matmenį iš 
Dievybės, buvo paprasčiau tvirtinti, kad Dievas yra Vienis 
ir vyras. 

Prabėgom derėtų pažymėti, kad Augustinas neišplėtojo 
Marijos kaip kosminės jėgos, susijusios su Dievu Tėvu, teo- 
logijos. Jis tiesiog apibūdino ją kaip viengungiško gyveni- 
mo ir krikščioniškos dorybės pavyzdį. Tik nuo Šv. Alberto 

Didžiojo pradėjo didėti Marijos kaip kosminės jėgos vaid- 
muo““. Iš tikrųjų Augustinas išplėtojo Motinos Bažnyčios, 
kaip kosminio moteriško Dievo papildinio, sampratą, tai 
buvo žydiško Izraelio, kaip Jahvės Nuotakos, apibūdinimo 
išplėtojimas. Laiške Letui jis rašė: 

Motina Bažnyčia yra taip pat tavo motinos motina. Ji pagimdė jus 

abu Kristuje, ji formavo jus kankinių kraujo įsčiose, ji iškėlė jus į 

amžinąją šviesą, ji maitino jus tikėjimo pienu?!. 

Be to, Augustinas sukūrė teoriją, kad žemė esanti panaši 
į motiną, nėščią „rationes seminales“, kurie buvo pirminio kū- 
rimo akto pirmasis vaisius. „Kaip motinos yra nėščios negi- 
musiu palikuonimi, taip pats pasaulis yra nėščias negimusių 
daiktų priežastimis“?. Augustinas atmetė manichėjiškas ir 
neoplatoniškas tezes, kad materija yra nevaisinga ar bloga. 
Iš tikrųjų jis teigė, jog materija visada yra įdvasinta ir jog ji 
yra gera kaip tik todėl, kad ją sukūrė Dievas. 

Remdamasis šiais duomenimis apie pradinį kūrimą, Au- 
gustinas aprašė pirmųjų tėvų kilsmą. Jis išplėtojo dviejų 
fazių kūrimo proceso sampratą. Pirmoje fazėje moteris su- 
kurta žemesnė už vyrą. Remdamasis elohišku aiškinimu 
Pradžios knygoje, kur Dievas aprašomas kaip sukūręs žmo- 
gų - vyrą ir moterį, Augustinas veikale De Genesis ad Litte- 
ram teigia: 

Iš tiesų niekas negalėtų sakyti, kad vyras buvo sukurtas šeštą dieną, 

o moteris per kitas dienas, nes aiškiai pasakyta, kad tą pačią šeštą 

dieną Dievas sukūrė vyrą ir moterį ir juos palaimino*. 
Čia randame lyčių papildomumo pirmoje kūrimo fazėje gy- 
nimą, t.y. moters ir vyro atskyrimo ir lygybės gynimą. 

Tačiau Augustinas tikslina šį požiūrį, aprašydamas antrą- 
ją pirmųjų tėvų kilsmo faze. Toliau interpretuodamas Pra- 
džios knygą, jis tvirtina, kad pirmasis kūrimas buvo tik 
galimybės, kaip rationes seminales, generavimas. Antrajame 

kūrime, paimtame iš žydiško aiškinimo Pradžios knygoje, 

moteris kūrimo plotmėje aprašyta kaip antrinė po vyro: 
Pirmiausia jie buvo sukurti potencialiai Dievo žodžiu, kaip pasau- 
lyje paslėpta gimdanti jėga... Po to jie buvo sukurti laiko tėkmėje, 
kurioje Dievas veikia iki šiol ir kurioje priderėjo tinkamu laiku iš 
žemės molio sukurti Adomą, o jo žmoną - iš vyro šonkaulio?. 


Augustinas toliau aprašo procesą: 


Jie nebuvo sukurti skirtingai vėliau, bet žmogus visada buvo sukur- 
tas kaip jis, tik pirma vienu būdu, o paskiau - kitu. Galima paklaus- 
ti: kaip jie buvo sukurti vėliau? Aš atsakysiu: regimai, mums žinoma 
forma, net jeigu jie negimė iš tėvų ir Adomas buvo padarytas iš 
molio, Ieva - iš jo šonkaulio. Galima paklausti: o kaip jie buvo su- 
kurti pirmajame kūrime? Aš atsakysiu: neregimai, potencialiai, kaip 
jų priežastys - kaip yra kuriami būsimi daiktai, kurie dar neegzis- 
tuoja??. 

Tai, kad Augustinas dvigubai suskaldė kūrimo procesą, 
kuris pirmiausia egzistuoja konkrečioje potencialybėje, o po 
to - aktualybėje, skamba šiek tiek kaip Filono argumentas, 
jog pirmuoju kūrimu buvo sukurta tik žmonių giminė, o 
tikrieji moterys ir vyrai buvo sukurti antruoju kūrimu. Pa- 
grindinis dviejų teorijų skirtumas yra tai, kad pirmasis kū- 
rimas Filonui reiškė lyčių vienybės teoriją, t.y. čia nebuvo 
skyrimo tarp vyro ir moters rūšyje, o Šv. Augustinui jis 
reiškė lyčių papildomumą, nes vyras ir moteris buvo skir- 
tingi, o abi lytys laikomos lygiomis. Ir Augustinui, ir Filonui 
antrasis tikros moters ir vyro kūrimas, simbolizuojamas 
pirmųjų tėvų - Adomo ir Ievos, suponavo lyčių poliariš- 
kumą. 

Augustinas daro išvadą dėl Ievos sukūrimo iš Adomo 
šonkaulio, kai veikale Apie Trejybę jis klausia: 

Jeigu moteris savo pačios asmeniu užbaigia Trejybės atvaizdą, kodėl 

vyras vadinamas tuo atvaizdu - juk ji buvo paimta iš jo šonkaulio??* 


Mes grįžtame prie požiūrio, kad jeigu moteris buvo paim- 
ta iš vyro šonkaulio, jos tapatumas nėra tobulas, ji negali 

pati simbolizuoti Dievo atvaizdo, o vyras, tobula būtybė, 
tobulai simbolizuoja Dievo atvaizdą. Augustinas savąjį Pra- 
džios knygos interpretavimą užbaigia tvirtinimu, kad mo- 
ters kilsmas iš vyro šonkaulio paaiškino jos pirminę funkciją 
santykyje su vyru, t.y. būti jo pagalbininke generavimo pro- 
cese: 

Jeigu moteris buvo duota vyrui kaip pagalbininkė ne gimdyti vai- 
kams, kuo ji galėtų jam pagelbėti? Ar dirbti žemę su juo? Bet dar 
nebuvo darbo, kad reiktų dar kieno nors pagalbos, ir jeigu prireik- 
tų kito pagalbos, vyrui būtų teikiama pirmenybė. Tą patį galima 
pasakyti apie kito buvimo gerumą, kai asmenį slegia vienatvė. Gy- 
venant ir kalbant vienam su kitu, kiek priimtinesnė yra dviejų vyrų 
draugų draugija nei vyro ir moters draugija!.. Aš nematau, kokiam 
tikslui moteris turėjo būti duota vyrui kaip pagalbininkė, jeigu ne 
gimdyti vaikams?. 

Taigi Augustinas grįžo prie savo simbolinio moters sieji- 
mo su veikla laiko plotmėje, ypač su gimdymo veikla. Jeigu 
vyras pats simbolizuoja Dievo atvaizdą, moteris, kaip vyro 
pagalbininkė, nesimbolizuoja šito atvaizdo, ypač gimdy- 
dama žemiškajame gyvenime. Augustinas visiškai nukirto 
lyčių papildomumo tarp moters ir vyro teorijos galimybę 
bendravimo ar vedybinio gimdymo plotmėje. Vietoj to jis 
pasiūlė lyčių poliarizavimosi žemiškame pasaulyje teoriją. 

Apgailėtina, kad Augustinas neišplėtojo išvadų dėl lyčių 
papildomumo, kurį jis pripažino prisikėlimo teorijoje ir ap- 
rašydamas pirmųjų tėvų atsiradimą potencialybėje. Dievo 
valstybėje jis, atrodo, įgyvendino būtiną ryšį tarp šių teo- 
loginių sąvokų, kai pasakė: „Taigi Dievas, kuris sukūrė mus 
vyru ir moterimi, prikels mus kaip vyrą ir moterį“. Šioje 
ištaroje Augustinas laikė lyčių papildomumo teorijos raktą. 
Tačiau, kaip buvo parodyta, jis atsitraukė nuo šios gali- 
Mybės išvadų, kai aprašė moters ir vyro funkcijas pasaulyje. 
Jo nesėkmę lėmė kūno ir gimdymo proceso nesupratimas, 
taip pat asmens suskaldymas į dvasinę, protinę ir žemišką 
veiklą. 

Pagaliau, svarstydami Augustino kilsmo tęstinumo teori- 
ją, mes randame labai mažai liudijimų, kad jį domino medi- 
cininės šio proceso detalės. Vienoje intriguojančioje Dievo 
valstybės ištraukoje Augustinas teigia, kad rojuje iki nuo- 
puolio gimdymas veikiau turėjęs vykti per pasirinkimą, o 
ne per geidulingą impulsą. Jo aprašymas, atrodo, reiškia, 
jog tėvas teikė sėklą, o motina - vietą gimdymui: 

Taigi, rojuje gimdančią sėklą turėjo sėti vyras, o moteris turėjusi pri- 


reikus pastoti, ir viskas turėjo būti atlikta apgalvotu pasirinkimu, 
o ne nekontroliuojamu geismu??. 


Tačiau po nuopuolio pastojama nekontroliuojant lytinio 
potraukio ir bendravimo. Laiške Opatui Augustinas suka 
galvą dėl tikslaus momento, kada vaisius gauna sielą: 


Bet, kai pradedame svarstyti ir tirti tai, kas čia pasakyta, yra nuosta- 
bu, kad Žmogiškasis suvokimas gali suprasti, kokiu būdu vaisiuje 
yra sukuriama siela iš tėvo sielos... ar nekūniška sielos sėkla atiteka 
savo slaptu ir nematomu keliu iš tėvo į motiną, kai moteris pastoja, 
ar, 0 tuo dar sunkiau patikėti, ji yra paslėpta kūniškoje sėkloje?“ 
Kitame tekste, De Genesis ad Litteram, Augustinas dar nė- 
ra apsisprendęs, ar siela yra duodama vaisiui per tėvą, ar ji 
tiesiogiai ateina iš Dievo: 
O dėl kitų sielų kilmės, ar jos ateina iš tėvų, ar iš aukščiau, leiskime 
parodyti tai kitam, kuris sugebės. Savo ruožtu aš vis dar svyruoju 
tarp dviejų hipotezių, kartais linkdamas prie vienos, kartais - prie 
kitos*!. 
Tačiau, kai Augustinas rašė Dievo valstybę, jis priėjo išva- 
dą, kad sielos nulemiamą vaiko prigimtį duoda Dievas: 
Kad ir kokios kūniškos ar sėklos priežastys galėtų vaidinti vaidmenį 
dauginantis ar veikiant angelams, ar žmonėms, ar kitiems gyvū- 
nams arba maišantis dviem lytims, kad ir kokie motinos troškimai 
ar emocijos gali paveikti bruožus ar spalvą, kol vaisius vis dar yra 


švelnus ir lankstus, vis dėlto kiekviena prigimtis, nors ir veikiama 
aplinkybių, yra visiškai sukuriama Aukščiausiojo Dievo**. 


Reikšminga, jog ši ištrauka atrodo paliekanti atvirą moters 

indėlio galimybę frazėje „maišantis lytims“. Be to, ji palieka 
atvirą galimybę, išsakytą Plinijaus ir Porfirijaus, kad mote- 
ris savo siela gali paveikti fizinius vaisiaus bruožus, kol jis 
formuojamas. Tačiau jis aiškiai teigia, kad Dievas, o ne moti- 
na ar tėvas nulemia vaiko tapatumą. Šitaip Augustinas ne- 
pripažino lyčių poliariškumo pagrindimo, kurį iškėlė Aris- 
totelis, pabrėždamas tėvo vaidmenį suteikiant vaikui sielą. 
Taip pat nėra jokių požymių, kad moteriško vaisiaus for- 
mavimasis būtų kiek nors netobulas palyginti su vyriško 
vaisiaus formavimusi. Augustinui vyro ir moters lytys savo 
verte ir kilnumu buvo lygios. Abi tiesiogiai vaisiui suteikia 
Dievas. 


Išmintis 


Išpažinimuose Augustinas mums pasakoja, kad jį į filosofiją 
atvertė Cicerono veikalo Hortenzijus studijos: 

Mat jūsų yra išmintis. Graikiškai žodis filosofija reiškia „išminties 

meilė“, ir šita meile Hortenzijus uždegė mane“. 

Ankstyviesiems graikų filosofams, taip pat stoikams ir 
neoplatonikams, išmintis buvo įgyjama tiesiog Žmogaus 
proto pastangomis. Žydų filosofijai ir ankstyviesiems Baž- 
nyčios Tėvams išmintis buvo Dievo dovana. Šv. Augustinas 
ryžosi priimti abi šias istorines šaknis ir teigė, kad prie 
Dievo galima priartėti per tikėjimą ir per protą: „Kadangi 
dieviškoji tiesa ir raštas aiškiai moko, kad Dievas, visų daik- 
tų kūrėjas, yra Išmintis, tikras filosofas bus Dievo mylėto- 
jas“?*. Išmintį mylintis filosofas turi atlikti du skirtingus, bet 
susijusius uždavinius: pirma, išmanyti Dievo prigimtį, ant- 
ra, išmanyti savojo aš prigimtį. Veikale Apie tvarką Augus- 
tinas aiškiai formuluoja šį dvigubą uždavinį: 


Filosofams priklauso dvilypis klausimas: pirmasis nagrinėja sielą, 

antrasis - Dievą. Pirmasis verčia mus pažinti save, antrasis - pažinti 

mūsų ištakas“. 

Išminties ryšio su lyties tapatumu klausimas kaip tik susi- 
jęs su antruoju iš dviejų uždavinių — savęs pažinimu. Jeigu 
savęs pažinimas aprėpia visišką savęs kaip vyro ar moters 
supratimą, tada, aišku, vyro ir moters pažinimas reikšmin- 
gai skirsis, tačiau bus lygus, t.y. išmintinga moteris žinos 
kai kuriuos kitus dalykus nei išmintingas vyras paprasčiau- 
siai todėl, kad jos kūniškasis pažinimo šaltinis bus kitoks. 
Iš tikrųjų, skaitant Išpažinimus kaip pirmąjį filosofinės auto- 
biografijos pavyzdį Vakaruose, atsiskleidžia, kad Augustino 
išminties paieškos atvedė jį prie savito jo paties kaip vyro 
prigimties supratimo santykyje su moterimi. Jeigu jis būtų 
vadovavęsis savo paties pavyzdžiu Išpažinimuose plėtoda- 
mas lyties tapatumo ir išminties ryšio teoriją, tai jis būtų 
tvirtinęs, kad moterys ir vyrai turi lygų, tačiau diferencijuo- 
tą pagal lytį išminties turinį, kai jie susitelkę prie savęs 
pažinimo. Išmintis lyčių papildomumo teorijoje reikštų mo- 
terų ir vyrų skirtumą kai kuriais jų savęs pažinimo turinio 
aspektais. 

Tačiau, kai tyrinėjame kai kuriuos kitus Augustino raštus, 
randame akcento perkėlimą prie lyčių vienybės teorijos dėl 
išminties ryšio su vyrais ir moterimis. Akivaizdžiausi tekstai 
yra du jo parašyti dialogai, kuriuose jis savo motinai Moni- 
kai suteikė pagrindinį vaidmenį kaip filosofei. Veikale Apie 
tvarką Augustinas aprašo, kaip jis skatino savo motiną įsi- 
traukti į filosofinį pašnekesį, kai ji įėjo į kambarį įpusėjus 
ginčui apie Dievo ir blogio problemos ryšį: 

(Augustinas): Tuo tarpu motina taip pat įėjo ir paklausė, kokią mes 

padarėme pažangą, nes problema jai taip pat buvo žinoma. Bet, kai 

aš pasakiau, kad pagal mūsų įprotį būtų užrašyta apie jos įėjimą ir 
jos klausimą, ji pasakė: 

(Monika): Ką jūs darote? Ar aš kada nors girdėjau, kad tose kny- 


gose, kurias jūs skaitėte, moterys būtų įtrauktos į tokio pobūdžio 
ginčą? 

(Augustinas): Jai aš atsakiau: man menkai rūpi išdidžių ir nemokšų 
sprendimai... Tad patikėk manim, atsiras vyrų, kuriems faktas, kad 
tu šnekučiuojiesi su vyrais filosofijos tema, bus malonesnis, negu 
jie čia rastų dar ką nors malonaus ar rimto. Be to, senais laikais 
moterys taip pat nagrinėjo filosofijos problemas. O tavo filosofija 
man labai patinka“. 


Šv. Augustinas tęsė dialogą mėgindamas įtikinti savo mo- 
tiną, kad ji jau filosofė, išminties mylėtoja: 
Taigi, motina, kad negalėtum būti nežinanti, graikiškas žodis, iš 
kurio išvestas terminas filosofija, lotynų kalba vadinamas išminties 
meilė... Jeigu tu neturėtum jokios meilės išminčiai, aš į tave visiškai 
nekreipčiau dėmesio, ir daug mažiau kreipčiau į tave dėmesio, jeigu 
tu mylėtum išmintį, kaip aš ją myliu. Ir dabar manydamas, kad tu 
ją myli net daugiau nei myli mane, - ar visa tai turėdamas omenyje 
aš noriai tau nepatikėsiu savęs netgi kaip mokinys??? 
Augustinas tiesiogiai susidūrė su klausimu, ar moterys 
ir vyrai vienodai turėtų ieškoti išminties. Jis nusakė filoso- 
fijai būtinus dalykus: gramatiką, retoriką, dialektiką, skai- 
čiavimą ir muziką. Tada jis atsigręžė į Moniką ir pasakė: 
Bet aš meldžiu tave, motina, neleisk šitam neaprėpiamam tariamam 
dalykų miškui atbaidyti tave tik todėl, kad mums reikia kai kurių 
iš jų tam, ką mes tyrinėjame... Žinoma, daugeliui asmenų juos iš- 
mokti sunku. Bet tau, kurios talentais aš įsitikinu iš naujo kiekvie- 
ną dieną - ir aš žinau, kad tavo siela, smarkiai nutolusi nuo viso 
lengvabūdiškumo tiek dėl tavo amžiaus, tiek dėl tavo nuostabaus 
santūrumo, dabar kylanti virš niekingo kūno skurdo, jau pakilo 


savyje į didžiules aukštumas, - tau šie dalykai bus tiek lengvi, kiek 
jie sunkūs bukesnėms sieloms, kurios gyvena apgailėtiniausiai?*. 


Augustinui Monika galėjo tapti filosofe todėl, kad ji paki- 
lo virš savo kūno, o ne todėl, kad ji ėmėsi filosofijos siek- 
dama suprasti jos operacijas. Jis baigia dialogą raginimu 
Monikai toliau užsiiminėti filosofija: „Ir, motina... mes įpa- 
reigojame tave... nieko labiau nevertinti kaip tiesos įgijimą, 
nieko kito nenorėti, nemąstyti, nemylėti“*?. 

Veikale Apie tvarką Augustinas minėjo kitą dialogą, ku- 
riame Monika suvaidino lemiamą vaidmenį. Veikale Apie 

palaimingą gyvenimą Monika elgiasi ne kaip tiesiog studijuo- 
janti filosofiją, bet ji moko kitus argumentavimo subtilybių. 
Augustinas pristato Moniką taip: 

Mūsų motina taip pat buvo su mumis. Per ilgą artimumą ir uolų 
dėmesingumą iki to laiko aš atskleidžiau jos įžvalgumą ir degantį 
dieviškų dalykų troškimą. Jos protas atsiskleidė man kaip toks retas, 
kad niekas neatrodė labiau tinkamas tikrai filosofijai gana svarbiame 
dispute, kurį aš surengiau su draugais savo gimimo dieną ir kurį 
surašiau į mažą knygą“. 

Dialoge Apie palaimingą gyvenimą Monika pateikė pagrin- 
dinius argumentus. Ji kėlė svarbius klausimus, padarė bū- 
tinas distinkcijas ir pateikė išvadas. Šv. Augustinas dialoge 
minėjo ją kaip pateikiančią „nuomonę, kurią aš gyniau“*!. 
Monika įrodė, kad sielą maitina pažinimas, kad laimė susi- 
jusi su teisingu valios naudojimu, kad nelaimingumas reiš- 
kia tam tikros rūšies trūkumą, kad skepticizmas griauna 
pats save ir kad laimingas gyvenimas reikalingas Dievo 
išminties“. 

Augustinas savo lyčių vienybės teoriją atskleidžia ginčo 
viduryje. Jis aprašė Moniką kaip prarandančią savo lyties 
tapatumą pasiekus jai didelį išmintingumą: 

(Augustinas): Taigi, ar kiekvienas, kuris turi ko nori, yra patenkin- 

tas? 

(Monika): Tada motina atsako: „Jeigu jis nori teisingų dalykų ir turi 

juos - yra patenkintas, bet jeigu jis nori neteisingų dalykų - net jeigu 

jis gali turėti juos - yra nelaimingas“. 

(Augustinas): Motina, tu visiškai suradai patį filosofijos atramos 

tašką... 


Tada filosofas aprašė Cicerono ištrauką ir pridūrė: 
Dėl šių žodžių ji pasisakė taip, kad, nežinodami jos lyties, mes 
galėjome pamanyti, jog su mumis sėdi koks nors didis vyras, o aš 


tuo tarpu supratau, iš kokio šaltinio, iš kokio dieviško šaltinio, 
plaukė šie dalykai“. 


Moteris filosofė, panaudodama savo aukščiausiąjį protą, 

privertė kitus užmiršti jos lytį arba galvoti apie ją kaip apie 
vyrą. Šiame pamokančiame aprašyme matome, kad lyčių 
papildomumas, kurio galima būtų laukti iš filosofijos ir 
savižinos egzistencine termino prasme vienybės, pereina į 
lyčių vienybę. Lyčių skyrimas išnyksta, ir lieka tik neutralus 
vyriškumas. 

Augustino teorija apie lyties tapatumo ryšį su išmintimi 
plėtojama toliau. Jis taip pat, atrodo, įveda poliariškumą 
aprašydamas vyro ir moters tapatumo ryšį su aukštesnio- 
siomis ir žemesniosiomis proto ar sielos funkcijomis. Ši 
tendencija, kuri taip aiškiai pastebėta Aristotelio ir Filono 
veikaluose, kartojama įvairiose Augustino raštų vietose. 
Vieną iš ryškiausių randame Išpažinimuose: 

Ir kaip žmogaus sieloje yra dvi jėgos, viena valdanti, nes jis svarsto, 

ir kita paklūstanti, nes jai vadovaujama, taip fizine prasme moteris 

buvo sukurta vyrui. Protu ir racionaliu intelektu jos prigimtis lygi 
vyro prigimčiai, bet lytimi ji fiziškai pavaldi jam taip pat, kaip mūsų 
prigimtiniai impulsai turi būti pavaldūs mąstančiai sielos galiai“. 

Šį fragmentišką požiūrį į moterį ir vyrą kaip esančius 
lyčių vienybės dinamikoje, kai yra atsižvelgiama tik į aukš- 
čiausią sielos funkciją, bet esančius lyčių poliariškumo di- 
namikoje, kai kūnas atitinkamai dalyvauja jų tapatume, Au- 
gustinas pakartoja veikale De Genesis ad Litteram: 

Taigi, nors lyčių įvairovė dviem skirtingais asmenimis išoriškai ir 

kūniškai vaizduoja dvilypumą, kurį vidujai galime rasti vieno as- 

mens sieloje, vis dėlto moteris, nes ji yra moteris kūnu, taip atsi- 
naujina pažindama Dievą po vaizdinio to, kuris ją sukūrė... ten, kur 
nebėra nei vyro, nei moters“. 

Todėl Augustinas mato skirtumą, panašų į aukščiau nu- 
rodytą Aristotelio, būtent kad moteris turi ypatingą ryšį 
su žemesniosiomis, o vyras — su aukštesniosiomis proto 
funkcijomis. Tačiau Augustinas nedaro išvados, kad moteris 
nesugeba kilniau naudoti proto, veikiau jis naudoja šį ryšį 

kaip simbolinį pačios sielos poliariškumo interpretavimą. 
Veikale Apie Trejybę mes randame kartojant šį požiūrį: 

Ir kaip vyras ir moteris yra vienas kūnas iš dviejų, taip viena sielos 

prigimtis apima intelektą ir veikimą, arba mūsų svarstymą ir įvyk- 

dymą, arba mūsų protą ir protingą troškimą... 
Todėl pripažįstama jų sielų bendra prigimtis, bet jų kūnai sim- 
bolizuoja tos pačios vienos sielos pasidalijimą“. 

Kai siela yra orientuota į žemišką pasaulį, moteris repre- 
zentuoja žemesnes, o vyras — aukštesnes proto funkcijas. 
Šios egzistencijos aspektu lyčių poliariškumo teorija tinka 
aprašyti moters santykio su vyru sampratą. 

Taigi užbaigiant: mes matėme, kad Augustinas plėtojo tą 
pačią trijų lygių lyties tapatumo santykio su išmintimi inter- 
pretaciją, kurią jis anksčiau išdėstė kilsmo ir priešingybių 
srityse. Lyčių papildomumo teorijos galimybė, kuri slypėjo 
jo teiginyje, kad išmintis aprėpia savęs pažinimą, išnyko 
lyčių vienybėje, kai jis interpretavo išmintį kaip visų pirma 
apimančią aukščiausią sielos dalį atsietai nuo kūno. Paga- 
liau, kai Augustinas aptarinėjo aukštesnes ir žemesnes sie- 
los funkcijas, jis nusprendė jas simbolizuoti per moters ir 
vyro ryšį ir ypač per moters pareigą paklusti vyrui, kaip 
kad žemesnės proto funkcijos turėtų būti subordinuotos 
aukštesnėms. 


Dorybė 


Augustinui tobulai dorybingi vyrai ir moterys buvo pap- 
rasčiausiai žinomi kaip šventieji. Šv. Augustinas, kaip Hi- 
ponos vyskupas, buvo vienas pirmųjų, pareiškęs, kad yra 
geras dalykas gerbti moteris ir vyrus, kurie gyvena tobulai. 
Bažnyčios istorijoje kankiniai buvo pirmieji „dorybingi“ mo- 
terys ir vyrai, kuriuos derėjo oficialiai garbinti, ketvirtaja- 
me šimtmetyje buvo taip pat gerbiami dorybingai gyvenę 

išpažinėjai“. Tik dvyliktajame šimtmetyje Bažnyčia pradėjo 
nustatinėti griežtus šventųjų kanonizavimo kriterijus. Vis 
dėlto šiuo ankstyvuoju krikščionybės laikotarpiu šventieji 
buvo neformaliai pripažįstami ir garbinami. Iš lyčių tapa- 
tumo perspektyvos svarbu pažymėti, kad šventaisiais buvo 
laikomi tiek vyrai, tiek moterys. Nei vyras, nei moteris ne- 
buvo laikomi reikšmingesniu arba mažiau ar daugiau šven- 
tu dėljų lyties. Kartu šventieji buvo skiriami pagal lytį iko- 
nografijoje bei jų garbinimo ceremonijose. Šitaip šventumo 
teologija iš pat pradžių apėmė lyčių papildomumo filosofiją. 

Augustinas vadovavosi tradicine platoniška ir stoiška do- 
rybės samprata, apimančia išmintį, drąsą, saikingumą ir 
teisingumą. Jis nesiejo vienos ar kitos dorybės su kuria nors 
lytimi. Faktiškai Išpažinimuose Augustinas išvengė pareikš- 
ti, jog saikingumas ar skaistumas yra ypatingos moterų do- 
rybės, greičiausiai todėl, kad jis pats siekė šių dorybių. Be 
to, Augustinas pamini „teologinių“ tikėjimo, vilties ir meilės 
dorybių svarbą“. Ir vėl nebuvo mėginimo implikuoti, kad 
viena ar kita lytis turi pirmenybinį ryšį su viena ar kita 
dorybe. Vyrai ir moterys panašiai turėjo siekti tobulai do- 
rybingo gyvenimo, ir šito pasiekimą turėjo užbaigti kūno 
prisikėlimas ir šventųjų gyvenimas danguje. 

Be to, Augustinas užsimena, kad rojuje prieš Adomo ir 
Ievos nuopuolį moterys ir vyrai gyveno papildydami vieni 
kitus, niekas nebuvo pranašesnis specifiniame valdymo ir 
paklusimo kontekste. Veikale De Genesis ad Litteram jis 
teigia: „Ne moters prigimtis, bet jos kaltė davė jai vyrą kaip 
šeimininką“*. Ši užuomina, atrodo, reiškia, kad idealiai tarp 
moterų ir vyrų turėtų būti diferencijuotos lygybės, arba 
papildomumo, santykis. Tačiau po nuopuolio tapo būtinas 
pasikeitimas, moteris turėjo atsidurti žemiau vyro. 

Kitoje ištraukoje iš Dievo valstybės Augustinas aptaria mo- 
terį ir vyrą po kūrimo, tačiau iki nuopuolio. Šiame idealiame 

kontekste jis pakartoja požiūrį, kad iš prigimties neturėtų 
būti diferenciacijos valdymo ir paklusnumo plotmėje: 

Nėra prasmės sakyti, kad „vyras“ ir „moteris“ yra dviejų vieno 

asmens savybių alegorijos, pavyzdžiui, kad „vyras“ atitinka dalį, 

kuri valdo, o „moteris“ - dalį, kuri yra valdoma““. 

Ši ištrauka yra ryškus kontrastas kelioms kitoms, kur Au- 
gustinas pabrėžia šios alegorijos pagrįstumą, kai moteris ir 
vyras aptariami žemiškame pasaulyje. Mes jau matėme kai 
kurias iš šitų simbolinių vyro ir moters interpretacijų sky- 
relyje apie išmintį, kitos bus aptariamos toliau, svarstant 
Augustino lyčių poliariškumo teorijos ryšį su dorybės kate- 
gorija. 

Taigi Augustino lyčių tapatumo ir dorybės teorijos anali- 
zės pirmoji dalis parodė, kad danguje po mirties ir rojuje 
iki nuopuolio Augustinas atrodo siekiąs lyčių papildomu- 
mo teorijos. Tai yra šiose tobulose situacijose iki Adomo 
nuopuolio arba po naujo gyvenimo išpirkimo moteris ir 
vyras yra lygūs ir lytiškai diferencijuoti. Tačiau, kai mes 
imamės svarstyti pereinamąją gyvenimo žemėje fazę, vėl 
atsiranda įtampa tarp lyčių vienybės ir jų poliariškumo. 

Ankstesniuose skyreliuose buvo pripažinta, kad Augusti- 
nas rėmė lyčių vienybės teoriją, kai jis svarstė moterį ir vyrą 
jų aukščiausios sielos dalies orientacijos į Dievą požiūriu. 
Vienas iš didžiųjų Augustino įnašų į filosofijos istoriją bu- 
vo valios laisvės reikšmės atradimas. Kadangi protas buvo 
valios buveinė, tai, vadinasi, moterys ir vyrai, panašiai nau- 
dodami savo valią, veikia kaip Dievo atvaizdai. 

Istoriniame kontekste, kuriame moterys dažnai buvo lai- 
komos tiesiog jų tėvų ar brolių nuosavybe, Augustinas nuo- 
latos skatino moteris naudotis savo laisve. Laiške vienuo- 
lėms, kurios sukūrė vienos iš anksčiausių moterų religinių 
bendruomenių regulą, jis rašė: „Tegul Viešpats padeda jums 
laikytis visų šitų taisyklių su meile... ne kaip įstatymo sais- 

tomoms moterims, bet kaip malonės sukurtoms laisvoms 
moterims“?!. Moterys, kaip ir vyrai, privalo siekti būti dory- 
bingos tinkamai naudodamosi savo valios laisve. 

Kitas pavyzdys - Augustinas gynė moters religijos pasi- 
rinkimą prieš jos tėvo norus. Laiške jis rašė: 

Jos tėvas norėjo ją grąžinti į katalikų tikėjimą griežtomis priemo- 

nėmis, bet aš neleisčiau, kad ji būtų priimta, - moteris, kurios siela 

buvo suklaidinta, - kol ji noriai ir laisvai pasirinks geresnį kelią sa- 
vo pačios sutikimu. Čia tėvas smūgiais pradėjo reikalauti, kad jo 
duktė paklustų jam, ką aš iš karto visiškai uždraudžiau“?. 
Čia pavyzdys yra ypač pamokantis, nes Augustinas labiau 
vertina dukters valios laisvę nei tikslą padidinti Bažnyčios 
narių skaičių. 

Šioje situacijoje laisvo valios naudojimo dorybė, lygi mo- 
terims ir vyrams, buvo moterų šuolis į priekį patriarchato 
kontekste, kur moters laisvė buvo menkai vertinama. Kita- 
me pavyzdyje iš Dievo valstybės Augustinas gynė išprievar- 
tautą moterį kaip tik todėl, kad ji tinkamai pasinaudojo savo 
valios laisve: 

Todėl aš tvirtinu, kad smurtinio išprievartavimo ir nepajudinamo 
ketinimo neduoti neskaistaus sutikimo atveju kaltė krinta tik prie- 
vartautojui, o visai ne prievartaujamam. Mano įtikinamam argu- 
mentui tuo reikalu kai kas gali išdrįsti daryti išimtį. Prieš juos aš 
laikausi tiesos, kad krikščionių moterų ne tik sielos, bet ir jų kūnai 
lieka šventi“. 

Kaip ir vyras, kūniškai išprievartauta moteris vis dėlto 
buvo tobulai dorybinga, jeigu buvo tinkamai orientuota jos 
valia. Istoriniame kontekste, kuriame išprievartautos mote- 
rys buvo laikomos žlugusiomis, šio aukštesnio racionalu- 
mo aspekto gynimas buvo svarbus žingsnis plėtojant dviejų 
lyčių dorybės lygybę. 

Pati savaime valios laisvės svarbos lygybė moterims ir vy- 
rams nėra lyčių vienybės gynimas, nes vyrai ir moterys gali 
naudoti savo valią skirtingai priklausomai nuo jų lytinio 

kontekste jis pakartoja požiūrį, kad iš prigimties neturėtų 
būti diferenciacijos valdymo ir paklusnumo plotmėje: 

Nėra prasmės sakyti, kad „vyras“ ir „moteris“ yra dviejų vieno 

asmens savybių alegorijos, pavyzdžiui, kad „vyras“ atitinka dalį, 

kuri valdo, o „moteris“ - dalį, kuri yra valdoma““. 

Ši ištrauka yra ryškus kontrastas kelioms kitoms, kur Au- 
gustinas pabrėžia šios alegorijos pagrįstumą, kai moteris ir 
vyras aptariami žemiškame pasaulyje. Mes jau matėme kai 
kurias iš šitų simbolinių vyro ir moters interpretacijų sky- 
relyje apie išmintį, kitos bus aptariamos toliau, svarstant 
Augustino lyčių poliariškumo teorijos ryšį su dorybės kate- 
gorija. 

Taigi Augustino lyčių tapatumo ir dorybės teorijos anali- 
zės pirmoji dalis parodė, kad danguje po mirties ir rojuje 
iki nuopuolio Augustinas atrodo siekiąs lyčių papildomu- 
mo teorijos. Tai yra šiose tobulose situacijose iki Adomo 
nuopuolio arba po naujo gyvenimo išpirkimo moteris ir 
vyras yra lygūs ir lytiškai diferencijuoti. Tačiau, kai mes 
imamės svarstyti pereinamąją gyvenimo žemėje fazę, vėl 
atsiranda įtampa tarp lyčių vienybės ir jų poliariškumo. 

Ankstesniuose skyreliuose buvo pripažinta, kad Augusti- 
nas rėmė lyčių vienybės teoriją, kai jis svarstė moterį ir vyrą 
jų aukščiausios sielos dalies orientacijos į Dievą požiūriu. 
Vienas iš didžiųjų Augustino įnašų į filosofijos istoriją bu- 
vo valios laisvės reikšmės atradimas. Kadangi protas buvo 
valios buveinė, tai, vadinasi, moterys ir vyrai, panašiai nau- 
dodami savo valią, veikia kaip Dievo atvaizdai. 

Istoriniame kontekste, kuriame moterys dažnai buvo lai- 
komos tiesiog jų tėvų ar brolių nuosavybe, Augustinas nuo- 
latos skatino moteris naudotis savo laisve. Laiške vienuo- 
lėms, kurios sukūrė vienos iš anksčiausių moterų religinių 
bendruomenių regulą, jis rašė: „Tegul Viešpats padeda jums 
laikytis visų šitų taisyklių su meile... ne kaip įstatymo sais- 

tomoms moterims, bet kaip malonės sukurtoms laisvoms 
moterims“?!. Moterys, kaip ir vyrai, privalo siekti būti dory- 
bingos tinkamai naudodamosi savo valios laisve. 

Kitas pavyzdys - Augustinas gynė moters religijos pasi- 
rinkimą prieš jos tėvo norus. Laiške jis rašė: 

Jos tėvas norėjo ją grąžinti į katalikų tikėjimą griežtomis priemo- 

nėmis, bet aš neleisčiau, kad ji būtų priimta, - moteris, kurios siela 

buvo suklaidinta, - kol ji noriai ir laisvai pasirinks geresnį kelią sa- 
vo pačios sutikimu. Čia tėvas smūgiais pradėjo reikalauti, kad jo 
duktė paklustų jam, ką aš iš karto visiškai uždraudžiau?*. 
Čia pavyzdys yra ypač pamokantis, nes Augustinas labiau 
vertina dukters valios laisvę nei tikslą padidinti Bažnyčios 
narių skaičių. 

Šioje situacijoje laisvo valios naudojimo dorybė, lygi mo- 
terims ir vyrams, buvo moterų šuolis į priekį patriarchato 
kontekste, kur moters laisvė buvo menkai vertinama. Kita- 
me pavyzdyje iš Dievo valstybės Augustinas gynė išprievar- 
tautą moterį kaip tik todėl, kad ji tinkamai pasinaudojo savo 
valios laisve: 

Todėl aš tvirtinu, kad smurtinio išprievartavimo ir nepajudinamo 
ketinimo neduoti neskaistaus sutikimo atveju kaltė krinta tik prie- 
vartautojui, o visai ne prievartaujamam. Mano įtikinamam argu- 
mentui tuo reikalu kai kas gali išdrįsti daryti išimtį. Prieš juos aš 
laikausi tiesos, kad krikščionių moterų ne tik sielos, bet ir jų kūnai 
lieka šventi. 

Kaip ir vyras, kūniškai išprievartauta moteris vis dėlto 
buvo tobulai dorybinga, jeigu buvo tinkamai orientuota jos 
valia. Istoriniame kontekste, kuriame išprievartautos mote- 
rys buvo laikomos žlugusiomis, šio aukštesnio racionalu- 
mo aspekto gynimas buvo svarbus žingsnis plėtojant dviejų 
lyčių dorybės lygybę. 

Pati savaime valios laisvės svarbos lygybė moterims ir vy- 
rams nėra lyčių vienybės gynimas, nes vyrai ir moterys gali 
naudoti savo valią skirtingai priklausomai nuo jų lytinio 

yra tvarkingi, kai vyras įsako, o moteris paklūsta. Vadinasi, su 
žmogumi yra viskas gerai, kai jame dvasia įsako, o kūnas paklūsta“. 


Išpažinimuose Augustinas tvirtina, kad netgi situacijoje, kai 
žmona dorybingesnė už vyrą, paklusnumas yra ypatinga 
moters dorybė. Jis apmąsto savo motinos Monikos santykį 
su savo tėvu: „Tu padėjai jai iškilti virš savo vyro, kuriam 
ji geriau pakluso, šitaip paklusdama Tau, kuris taip įsa- 
kei“*0, 

Svarbiausieji šių ištraukų aspektai, susieti su aukščiau 
paminėta nuoroda į Augustino teiginį, kad iki nuopuolio 
moterys ir vyrai buvo lygūs paklusimo atžvilgiu, rodo, kad 
jis netiki, jog moterys privalo paklusti iš prigimties, o vei- 
kiau tai, kad moterys, siekdamos padėti žmonijai grįžti prie 
deramos tvarkos, pašauktos paklusti po to, kai nuopuolio 
būsena įėjo į pasaulį. Pagal analogiją rojuje iki nuopuolio 
lytiniai potraukiai buvo natūraliai tvarkomi proto. Tačiau 
po nuopuolio lytiniai potraukiai iškrito iš tvarkymo proceso 
ir sukūrė kaip tik tuos sunkumus, su kuriais Augustinas 
kovojo Išpažinimuose. Reikalas subtilus, tačiau jis svarbus at- 
sižvelgiant į Aristotelio filosofiją, kuri teigia, jog moteris iš 
prigimties žemesnė už vyrą ir todėl jai dera paklusti vyro 
valdymui, nes jos protas funkcionuodamas nesugeba savyje 
surasti diskursyvinių tvarkymo principų. 

Išpažinimuose Augustinas apmąsto šį išperkamąjį Dievo 
judesį: 

Toliau tu suformavai gyvą ištikimojo sielą, sielą, kuri gyva, nes ji 
išmoko kontroliuoti savo aistras nuolatiniu susivaldymu. Tada tu 
paėmei žmogaus protą, kuris nepaklūsta niekam, išskyrus tave, ir 
kuriam nereikia mėgdžioti jokio žmogiškojo autoriteto, ir kuris at- 
naujintas pagal tavo atvaizdą ir panašumą. Tu padarei protingą 
veiksmą, pavaldų intelekto valdžiai, kaip moteris yra paklusni vy- 
rui“!. 

Augustinas manė, jog ištekėjusios moterys savo santy- 
kiuose su vyrais turi praktikuoti paklusnumo dorybę, nes 

jos reprezentuoja tiek žemesniųjų sielos galių pavaldumą 
aukštesniosioms, tiek žmogaus veikimo žemiškame gyveni- 
me kūniškos orientacijos pavaldumą intelektualiniam mąs- 
tymo procesui. Veikale De Genesis ad Litteram ši analogija 
yra aiškiai išreikšta: 

Joje (dvasiškoje sieloje) yra beveik vyro ir moters vedybos vienai 

daliai įsakant ir kitai daliai paklūstant... 

Ji (Apvaizda) pavedė kūnišką kūrinį dvasiškam, iracionalumą - 

racionalumui, žemiškumą - dangiškumui, moterį - vyrui“?. 

Augustinui moteris privalo paklusti dėl dieviškojo santy- 
kių sutvarkymo po nuopuolio. Jos paklusnumas nebuvo jos 
žemesnės prigimties padarinys. Lyčių poliariškumo teorija 
yra nuopuolio rezultatas ir laikina moters padėtis santy- 
kyje su vyru iki prisikėlimo, per kurį lyčių papildomumas 
tampa santykio modeliu. Todėl lyčių poliariškumas Augus- 
tinui nėra absoliuti lyties tapatumo teorija, veikiau tai yra 
reliatyvi teorija, specifiškai atsižvelgianti į moteris ir vyrus, 
kurie orientuoti į žemišką gimdymo ir šeimos gyvenimo 
darbą. 

Reikšminga, jog Augustino raštuose yra pavyzdys, ro- 
dantis, kad moterys ir vyrai, kurie pasirenka viengungio 
gyvenimą, iškrenta iš lyčių poliariškumo santykio ir paten- 
ka į lyčių vienybės arba lyčių papildomumo santykį. Jeigu 
moterys visada turėtų paklusti vyrams, tada visos vienuolės 
taptų klusnios dvasininkams. Tačiau šiame laiške kažkokios 
religinės bendruomenės seserims, kurios norėjo paklusti 
dvasininkui - jų nuodėmklausiui, o ne vienuolei, kuri buvo 
Jų vyresnioji motina, Augustinas, kaip Hiponos vyskupas, 
kritikuoja šį prašymą: 

Tvirtai laikykitės savo gero tikslo ir jūs nenorėsite keisti savo Vyres- 

niosios, vadovavusios šiam vienuolynui tiek daug metų, per kuriuos 

Išaugo jūsų skaičius ir jūs pasenote, kuri išnešiojo jus kaip moti- 

na - ne savo įsčiose, bet širdyje... Jūs negavote jokio naujo Vyres- 

niojo, išskyrus jūsų dvasinį vadovą, ir jeigu dėl jo siekiate pakeitimo, 

iš pavydo dėl jo sukilote prieš savo Motiną, kodėl jūs greičiau nepa- 

reikalavote, kad jis būtų pakeistas?“ 

Augustinas teigia, kad ne vyresnioji motina, o veikiau 
dvasininkas turėtų būti pašalintas šioje situacijoje. Šitaip 
paprastą moters paklusnumą vyrui įveikia viengungiškas 
gyvenimas. 

Taigi Augustino svarstymuose apie dorybę mes pama- 
tėme tas pačias tendencijas, kurios buvo surastos kitose jo 
mąstymo srityse, t.y. tendenciją skaidyti asmenį bei moters 
ir vyro ryšį taip, kad tam tikrose srityse taisykle tampa lyčių 
papildomumas, kitose - lyčių vienybė, o dar kitose - lyčių 
poliariškumas. Kaip buvo pasakyta aukščiau, Augustinas 
buvo takoskyra tarp ankstyvųjų lyties tapatumo teorijų. Jis 
atrodė pakliuvęs tarp iš Filono bei kitų hebrajų ar anks- 
tyvųjų krikščionių rašytojų paveldėtos lyčių poliariškumo 
teorijos ir stoikų bei neoplatonikų pasiūlytos lyčių vienybės 
teorijos ir tuo pat metu jis pirmasis pripažino lyčių papildo- 
mumo galimybes, kylančias iš krikščioniško tikėjimo kūno 
prisikėlimu. Suvokdamas šio tikėjimo reikšmingumą, kuris 
kyla iš teologinės perspektyvos, Augustinas tvirtino, kad 
moterys nėra netobulos tiesiog dėl jų lyties. Prisikėlimas 
turėtų išsaugoti lyčių diferenciją, ir tai reiškė, kad moteris 
savo kūnu yra lygi vyrui ir reikšmingai skiriasi nuo jo. 

Tuo pat metu Augustinas nesugebėjo toliau gvildenti svar- 
bių šio teologinio tikėjimo kūno prisikėlimu filosofinių iš- 
vadų. Užuot tai daręs, jis izoliavo sielą nuo kūno ir dvasiškai 
orientuotą egzistavimą — nuo žemiškai orientuoto. Skaidy- 
damas asmenį ir skirtingas Žmogaus gyvenimo orientacijas, 
Augustinas sukūrė fragmentišką lyties tapatumo teorijų rin- 
kinį, kuris liko nepajudintas kitus kelis šimtmečius. Šis noro 
užbaigti filosofines lyčių papildomumo išvadas trūkumas 
paliko krikščioniškąją filosofiją su fragmentišku palikimu, 
kol dvyliktajame šimtmetyje Hildegarda iš Bingeno pratęsė 

filosofinių lyčių papildomumo pagrindų apmąstymus. To- 
dėl, nors Šv. Augustinas pradėjo apibrėžinėti lyčių papil- 
domumo filosofiją, jis nesugebėjo užbaigti šio proceso. 


Versta iš: Prudence Allen, R.S.M. The Concept of Woman: The Aristotelian Revolution. - 
Moantrėal: Eden Press, 1985. 


Vertė VYTAUTAS RADŽVILAS 


JOAN KELLY 


1984 m. Prancūzijoje buvo išleistas straipsnių rinkinys, pa- 
vadintas Ar įmanoma moterų istorija?!. Ši knyga - tai kriti- 
nių feministinės istoriografijos apmąstymų pradžia. Tačiau 
klausimas „Ar būtina feministinė istorija?“ nėra dažnai ke- 
liamas, nes ir taip stipriai jaučiame, kaip reikia šios istorijos. 
Vis didėjantį domėjimąsi moterų istorija pastaraisiais de- 
šimtmečiais nulėmė pirmiausia tai, kad feminizmas, kaip ir 
visi visuomeniniai ar kultūriniai judėjimai, praeityje ieško 
savo ištakų, prasmės ir savo istorinės reikšmės. Kaip olandų 
istorikė Selma Leydesdortf rašo: 
Labiausiai feministinės istoriografijos atsiradimą lėmė poreikis turė- 
ti praeitį, su kuria galėtų save tapatinti ir feministiniai judėjimai, ir 
pavienės moterys. Tapatinimuisi, ir ne vien su praeitimi, feministės 
iš pat pradžių teikė ypatingą svarbą. Pasakodamos viena kitai sa- 
vo istorijas ir tapatindamosi viena su kita, moterys išmoko suprasti, 
jog jų problemos nėra vien asmeninės, ir šitaip jos rado bendrą pa- 
grindą, kuriuo remdamosi galėjo pradėti savo politinę kovą. 
Tačiau, vos tik moterys pradėjo savo praeities ieškoti ra- 
šytinėje istorijoje, tuoj pat paaiškėjo, jog jų, kaip socialinės 
grupės, ten iš esmės nėra. Mat istorija dažniausiai apsiribo- 
davo „didžių vyrų didžiais darbais“ — karais, užgrobimais, 
atradimais, karaliavimais. Tai tos gyvenimo sritys, kuriose 
moterys iki šių laikų vaidino šalutinį vaidmenį, jei apskritai 
Vaidino. Nors atsitiktinė karalienė ar šventoji ir pasirodo 
istorijos puslapiuose, vis dėlto įprastinė moterų veikla — 

namų ruoša, gimdymas, vaikų auklėjimas, rankdarbiai - tai 
veikla, kuri iki šio šimtmečio nebuvo laikyta pakankamai 
svarbia, kad ją aprašytų istorikai. Išskyrus kelias išimtis 
(pirmiausia prisimintina J. Michelet studija apie raganas), 
vyrų, rašiusių istoriją, šališkumas nepaneigiamas. 

Vieni iškiliausių prancūzų istorikų Michelle Perrot ir Ge- 
orge'as Duby pernelyg didelę patriarchalinės ideologijos 
įtaką istorijos rašymui apibendrina šitaip: „Užrašant tai, ką 
jos daro ir sako, egzistuoja atrankos kriterijai, kuriais vado- 
vaujasi valdžios raštininkai. Jie abejingi privačiai sričiai ir 
vertina tik viešąją, į kurią jos [moterys] nepatenka““. 

Moterys, nedalyvaudamos ir tylėdamos, gali surasti save 
istorijoje tik kaip simboliškas vyrų sukurtas jų atstoves: 

Nuo antikos iki mūsų dienų konkrečių ir išsamių žinių menkumas 

sudaro kontrastą vaizdinių ir diskursų gausumui. Moterys vaizduo- 

jamos anksčiau negu aprašomos arba apšnekamos, gerokai anksčiau, 
negu prabyla jos pačios. Galbūt pats vaizdinių antplūdis yra propor- 
cingas jų tikrajam atsiskyrimui. Deivės apsigyvena miestų, netu- 
rinčių piliečių-moterų, Olimpe; Mergelės sostas — altoriai, prie kurių 
pamaldas laiko kunigai; Marianne įkūnija Prancūzijos Respubliką — 


vyrišką reikalą. Viską užtvindo įsivaizduota, įsivaizduojama, net su- 
fantazuota moteris“. 


Stipriausią impulsą moterų istorijai suteikė jų judėjimai, 
o XX a. istoriografijos plėtojimasis taip pat smarkiai prisi- 
dėjo prie feministinės istoriografijos atsiradimo. Prancūzų 
„Annales“ mokykla, kur buvo domimasi kasdieniu gyve- 
nimu kaip istorinių tyrinėjimų objektu, taip pat istorinės 
antropologijos ir mentaliteto istorijos atsiradimas, be abejo- 
nės, padėjo tvirtus pamatus moterų istorijai. Šiuo požiūriu 
moterų istorija yra svarbi naujos istorijos dalis". 

Nors moterų istorija yra labai nauja sritis, jau visiškai 
įmanoma jos raidoje įžvelgti keletą aiškių tarpsnių ir ten- 
dencijų. Vakarų šalyse, kur moterų judėjimai prasiveržė sep- 
tintojo ir aštuntojo dešimtmečių sandūroje, pirminei moterų 

istorijos tendencijai buvo būdinga sugrąžinti ir aprašyti isto- 
rines moteris, kurios iki tol buvo nutylimos ar „pamiršta- 
mos“, be to, žmonių pasakojimų apie moteris rinkimas (žr., 
pavyzdžiui, Joan Jensen darbą). Šiuo tarpsniu, kurį Michelle 
Perrot vadina „primityvaus kaupimo“ periodu, buvo sie- 
kiama padaryti moteris matomas istorijoje. Ši kaupimo, po- 
zityvistinė, srovė stengiasi išryškinti feminizmo istoriją, t.y. 
įvairių laikotarpių moterų kovas su mizoginija ir kovas už 
savo teises. 

Šią moterų istorijos sampratą pastarąjį dešimtmetį tęsė 
(bet jokiu būdu neišstūmė) tai, ką Perrot vadina refleksijos 
laikotarpiu. Tai kritinė pirminio — atminties grąžinimo ir 
rekonstravimo — darbo analizė. Šiai tendencijai būdingas vis 
didėjantis domėjimasis lyčių santykiais ir seksualumu (ne 
vien moters), taip pat sudėtingais valdžios bei ideologijos 
funkcionavimo būdais, be to, čia stipriai abejojama įvai- 
riomis teorinėmis bei kultūrinėmis prielaidomis, kuriomis 
grindžiama baltųjų moterų istorija. Ankstesniu tarpsniu mo- 
terų istorija buvo skirstoma į priespaudos, priešinimosi ir 
išsilaisvinimo laikotarpius, o šis naujasis požiūris vis labiau 
pripažįsta, kad dominuojantys diskursai iš tikrųjų niekada 
nebūna visiškai hegemoniški ir kad subtilios griovimo ir 
savęs įtvirtinimo tendencijos būdingos moterims net ir niū- 
riausiais laikais. Knygos Ar įmanoma moterų istorija? įvade 
Perrot siūlo naują požiūrį, kuriam akivaizdi poststruktūra- 
listinių kultūros, skirtumo ir valdžios teorijų įtaka: 

Tyrinėti socialinius papročius, diskurso tipus, reprezentacijas, vaiz- 

dinius atsisakant pernelyg paprastų „gamtos /kultūros“, „privatu- 

mo/viešumo“ dichotomijų; liautis švytruoti „mizoginija“, neva pa- 
aiškinančia moterims skirtą vaidmenį; teikti pirmenybę ne pernelyg 
aiškioms skiriamosioms linijoms, o painiavos, interferencijos, nedi- 
ferencijuotumo ir inversijos zonoms; teikti pirmenybę ne pernelyg 


harmoningoms papildomybėms, o konfliktams ir prieštaravimams; 
pripažinti dalykų dviprasmiškumą ir atmesti visokią „miško kalbą“. 

Tokie turėtų būti kontūrai metodologinio mąstymo, kuriam taip pat 
turėtų rūpėti suvienyti socialines plotmes, kurių negalima atsieti (...) 
siekiama sukurti ne naują teritoriją - moterų istoriją, ramią vietą, 
kur jos patogiai įsitaisytų, ne prieglobstį nuo visų prieštaravimų; 
siekiama sukurti palankias sąlygas pakeisti istorinio žvilgsnio kryp- 
tį, paverčiant lyčių santykio klausimą svarbiausiu“. 

Amerikiečių istorikės Joan Kelly straipsnis galėtų pri- 
klausyti pirmajam moterų istorijos tarpsniui. Šio straips- 
nio, kuris yra Joan Kelly esė rinkinio dalis, nesuformuluotas 
tikslas — padėti šiuolaikinėms moterims, įsitraukusioms į 
feministinę kovą, rašant apie praeities moteris, kurios ka- 
daise darė tą patį. Šitaip Kelly save įrašo į istoriją, kurią pati 
atkuria. Moterų gynėjai, dalyvavę, pasak Kelly, 400 metų 
trukusiame moterų ginče (vadinamajame guerelle des fem- 
mes), vykusiame dar iki Prancūzijos revoliucijos, buvo pa- 
siryžę, kaip ir pati Kelly, įrodyti, kad praeityje būta labai 
daug išsilavinusių, stiprių ir išmintingų moterų. Ir pačių 
moterų užduotis yra sugrąžinti jas į perrašytą istoriją. Tai, 
kad Kelly, išsilavinusi moteris, ieškanti savo pirmtakių, įra- 
šo save į šią istoriją, yra puikus tapatinimosi politikos, kuri 
yra itin svarbi feministiniuose veikaluose, pavyzdys. Mote- 
ris, įsitraukusias į guerelle, autorė laiko feministėmis kaip 
tik dėl jų pažiūrų, nors feminizmo termino bei sampratos 
tada dar nebuvo. 

Kelly pažymi, kad ginčo dalyvės rūpinosi „atkurti tikrąjį 
moters vaizdinį - vaizdinį, kurį drąsiai galima internalizuoti 
telkiant moterų jėgas“. Nors ji remiasi praeities autoriais, 
nėra visai aišku, ar egzistuoja skirtumas tarp „tikrojo moters 
vaizdinio“, kurio ieškojo guerelle rašytojos, to, kurį, Kelly 
nuomone, jos buvo susikūrusios, ir tarp to, kurį ji mato 
žvelgdama į pačias rašytojas. Šiuo atžvilgiu Kelly straipsnį 
galima lyginti su tuo, ką Toril Moi laiko pirmuoju feminis- 
tinės literatūros kritikos tarpsniu, kurį taip pat lėmė siekis 
atskleisti „tikrąjį moters vaizdinį“". 

Tačiau tuo pat metu Kelly parodo, jog guerelle feministės 
pasiekė daug daugiau - sukūrė ne tik peržiūrėtą istorijos 
versiją, kuria moterys gali didžiuotis. Kelly straipsnis svar- 
bus tuo, kad ji atskleidžia, kaip šios XIV-XVIII a. rašytojos 
pradėjo plėtoti keletą pagrindinių feministinės teorijos są- 
vokų, kurias mes vartojame ir šiandien. Pasak Kelly, anks- 
tyvosios feministės poleminėmis nuostatomis prieštaravo 
„dominuojančiai kultūrai“, kurioje gyveno. Lytį jos traktavo 
kaip socialinį darinį, o ne biologiškai nulemtą, o į moteris 
jos žvelgė bendrojo humanizmo požiūriu. Be to, Kelly at- 
skleidžia, kad kai kurios šių rašytojų plėtojo atsirandančią 
ideologinės patriarchalinės kultūros ir santykių prigimties 
kritiką. Dar vienas aspektas, siejantis jų mąstymą su nūdie- 
nos feminizmu,- tai psichologinių, pasąmoninių mizoginijos 
priežasčių ieškojimas. Dėl to ir dėl primygtinio jų tvirtinimo, 
jog moterų padėtį lemia politinės priežastys, ankstyvosios 
feministės labai abejojo dėl privačiosios bei viešosios gyve- 
nimo sričių atskyrimo, kuris buvo vienas iš skiriamųjų mo- 
derniųjų laikų bruožų. 


Pagaliau, analizuodama Christine de Pisan kūrybą, Kelly 
pavartoja „sąmoningumo krizės“ sąvoką, kad aprašytų pro- 
cesą, kai moteris, apmąstydama savo padėtį, susiduria su 
ideologinių išpuolių prieš moteris proveržiu. Tuomet mo- 
teris būna priversta suabejoti savo, kaip Žmogaus, verte ir 
įgyja naują savo orumo bei tapatumo jausmą, pagrįstą jau 
Jos asmeniniais įsitikinimais. Taip Joan Kelly nubrėžia liniją 
nuo Christine patirties per savąją iki aktualiausio nūdienos 
feminizmo klausimo: kaip mums, kurios puikiai suvokiame 
mus skiriančias amžių ir kultūros ypatybes, toliau kurti mo- 
teriško sąmoningumo teoriją? 

Paprastai mes manome, kad feminizmas, taip pat ir feminis- 
tinė teorija atsirado XIX-XX amžiuose. Dauguma anglų bei 
amerikiečių autorių, tyrinėjančių moterų judėjimą, jo ištakų 
ieško Anglijos ir Prancūzijos revoliucijose, taip pat veikloje 
pavienių asmenų, pavyzdžiui, Anne Hutchinson. Tačiau tik 
nuo Seneca Falls prasideda nepertraukiama feministinės 
minties raida. Istorikų nuomone, feminizmo idėjos Prancū- 
zijoje ėmė plisti dar anksčiau. Pirmąja modernių feministi- 
nių idėjų skleidėja jie laiko Christine de Pisan (1364-1430?); 
jie taip pat aptaria ankstesnio laikotarpio profeministinės 


* Esu nuoširdžiai dėkinga Nacionaliniam humanitariniam fondui, finan- 

savusiam šį darbą, kuris yra išsamesnės studijos apie feministinės 
minties raidą dalis. Taip pat dėkoju savo asistentei Christinai Greene 
už jos neįkainojamą pagalbą. 
Ankstesnis šio darbo variantas pasirodė žurnale Sign: Journal of Women 
in Culture and Society 8, nr.1 (1982 m. ruduo), p. 4-28. Taip pat buvo 
padarytas pranešimas konferencijoje, vykusioje Paryžiuje, Reid Hall, ir 
skirtoje valdžios XVII amžiuje klausimams. Taip pat šis darbas buvo 
svarstytas Kolumbijos universiteto seminare “Moterys ir visuomenė“. 
Dėkoju abiejų renginių dalyviams už jų vertingus patarimus. Ypač esu 
dėkinga Bonnie Anderson, Andrienne Block, Blanche W. Cook, Clare 
Coss, Moira Ferguson, Martin Fleisher, Patricia Gartenberg, Danielle 
Haasc-Dubosc, Allison Heisch, Abby Kleinbaum, Claudia Koonz, Gerda 
Lerner, Rosalind Petchesky, Catharine Stimpson, Amy Swerdlow, Paula 
Wiggins ir Marilyn Young. 

pakraipos veikėjas, pradedant Christine ir baigiant Pran- 
cūzijos revoliucijos laikais!. Tačiau net ir tuose darbuose 
ikirevoliucinio teorinio feminizmo prasmė gana miglota. 
Daugumoje ankstyvojo modernizmo anglų ir prancūzų lite- 
ratūros knygų apie feministinę mintį retai minimos moterys 
feministės“. Bet netgi ir tada, kai jos tose knygose minimos, 
jas vieną nuo kitos ir nuo mūsų skiria ilgi tylos ir neveiklu- 
mo periodai. 

Dabar pasirodo veikalų, kurie plačiau nušviečia anks- 
tyvosios feministinės minties turtingumą, raidą ir perima- 
mumą. Šiuo darbu norėčiau įdėti ir savo indėlį į literatūrą 
feminizmo klausimais*. Norėčiau parodyti solidžią 400 me- 
tų senumo feministinę tradiciją Europos visuomenėje iki 
Prancūzų revoliucijos (moterys rašė apie moteris ir lyčių 
politiką). Feminizmo teorija atsirado XV a. kaip sąsaja ir 
atsakas į modernios Europos valstybės naują pasaulietinę 
kultūrą. Tai buvo protestas raštingų ir tvirtų moterų, kurios 
žvelgė į tą kultūrą kaip į naują priespaudą ir kurios jautė 
pareigą ginti moterų interesus. Pirmoji tokia feministė buvo 
Christine de Pisan. 400 metų trukusi jos įžiebta polemika 
moterų klausimu žinoma guerelle des fermmmes vardu. Būtent 
per šią polemiką ir buvo plėtojamos ankstyvojo feminizmo 
idėjos. 

Suprantama, ankstyvosios feministės šios sąvokos nevar- 
tojo. Jei jos save kaip nors ir vadino, tai turėjo būti kažkas 
Panašaus į „moterų gynėjas“ ar „šalininkes“. Tačiau turbūt 
yra teisinga šią profeministinių rašytojų plejadą nuo Chris- 
tine de Pisan iki Mary Wollstonecraft vadinti tokiu pačiu 
jų XIX ir XX a. sekėjų vardu. Pagrindinių šių dienų femi- 
Nnisčių atramos taškai iš esmės nesiskiria nuo guerelle pra- 
dininkių išsakytų minčių, ir kadangi iki šiol jos vadovaujasi 
tais bendrais teiginiais, kuriuos reikėjo išsikovoti ir ginti, 
aš esu linkusi juos vadinti būtent teiginiais, o ne grynomis 

idėjomis. Jos išreiškia pažiūrų sistemą, kurioje plėtojamos 
idėjos, t.y. „teoriją“ tikrąja to žodžio prasme, arba tam tikrą 
sąvokų sistemąi. Ši teorija iš esmės prieštaravo vyravusios 
kultūros nuostatoms trimis aspektais: 

1. Pagrindinis guerelle bruožas buvo polemiškumas?. Pra- 
dedant Christine de Pisan, ginantys moterį straipsniai buvo 
jų atsakas į tam tikrus spaudoje pasirodžiusius išpuolius. 
Lygiai taip pat polemiški, kad ir netiesiogiai, buvo ir jų 
rašiniai švietimo klausimais, kadangi joms teko pasisakyti 
prieš kultūrinius ir socialinius moterų suvaržymus, kurie 
buvo teisinami tose publikacijose. Visuose šiuose darbuose 
moterys sąmoningai, dialektiškai priešinosi vyrų mėgini- 
mams jas apšmeižti ir sau pajungti. 

2. Daugiausia dėmesio ankstyvosios feministės skyrė tam, 
ką dabar vadintume lytimi“. Jų tvirtu įsitikinimu, lyčių skir- 
tumą lemia ne tik biologiniai, bet ir kultūriniai faktoriai. 
Moterys yra socialinė grupė. Mizoginistai skelbė, kad mote- 
rys yra iš prigimties netobulos. Šiai minčiai bei visuomenės 
pastangoms pritaikyti ją gyvenime ir priešinosi moterys. 

3. Tiesioginis feminisčių teoretikių tikslas buvo pasiprie- 
šinti netinkamam elgesiui moterų atžvilgiu. Moterų gynėjos 
rūpinosi, kad jos galėtų atremti mizoginistinius išpuolius. 
Tokia mizoginijos ir lyties samprata leido feministėms su- 
formuoti kur kas platesnį požiūrį apskritai, negu kad leido 
to meto vertybių sistema. Demaskuodamos ideologiją ir 
kovodamos su jos prietarais bei pažiūrų siaurumu, jos suvo- 
kė žmoniją daug plačiau. 

Savaime suprantama, pirmosios feministinės idėjos at- 
spindėjo to meto socialinę ir intelektualinę aplinką. Anks- 
tyvųjų naujųjų amžių Europoje tebesiformavo valstybės. 
Monarcho valdžia, luomai ir hierarchija egzistavo greta bur- 
Zuazinio gyvenimo ir darbo būdo bei besiformuojančios 
respublikoniškosios (liberalų) moralės. Pirma, feministinę 

teoriją formavo ir skatino plėtotis sunki moters padėtis vi- 
suomenėje. Antra, smarkiai susilpnėjo aristokračių įtaka 
ekonominiame, politiniame ir kultūriniame gyvenime, pa- 
lyginti ne tik su jų feodalinėmis pirmtakėmis, bet ir su to 
paties luomo vyrais. Tuo metu iškilo nauja moterų klasė, 
vadinama namų poniomis. Ankstyvoji feministinė teorija 
atspindi silpnėjančią aukštuomenės moterų galią ir prie- 
vartinį viduriniosios klasės moterų pririšimą prie namų. Vis 
dėlto ši teorija atsirado dėl išsimokslinimo, prieinamo kai 
kurioms moterims. 

Galima sakyti, kad raštinga kultūra ir privilegijos buvo 
barjeras, užkirtęs kelią guerelle feminizmo teoretikių socia- 
liniam aktyvumui. Šiuo atžvilgiu jų istorija primena anksty- 
vąjį socializmą: abu reagavo į naujus Europos visuomeninio 
gyvenimo reiškinius — tiek teigiamus, tiek neigiamus. Bet 
kaip ir socializmo teoretikai, feministai, tokie kaip Chris- 
tine de Pisan ir Thomas More'as, Lucrezia Marinella ir Tom- 
maso Campanella, Mary Astell ir abatas Morelly, turėjo la- 
bai mažai arba išvis neturėjo jokių ryšių su judėjimais už 
socialines permainas, kurie nuolat kildavo ir čia pat būda- 
vo užgniaužiami. Tokie judėjimai buvo izoliuoti ir/arba 
trumpalaikiai, nes apsiribodavo klasėmis, kurių galių ne- 
maitino produktyviosios amžiaus jėgos. Norint susieti so- 
Cialinę teoriją su praktika, reikėjo Prancūzijos revoliucijos 
ir Europos bei Amerikos industrializavimo, taip pat remian- 
čių demokratinių judėjimų, kurių tikslas būtų pakeisti visą 
hierarchinės visuomenės struktūrą. 

Šiuo atžvilgiu vėlyvųjų viduramžių miestų „Bėguines“ ir- 
gi buvo „feministės“, priešpriešinant jas mizoginistams ir 
Moterų priklausomybės propaguotojams. Tai buvo netekė- 
jusios moterys pasaulietės, siekusios gyventi savo bendri- 
Jose ir išsilaikyti savo kolektyviniu darbu. Duodamos tik lai- 
kinus religinius įžadus, beginės išvengė dviejų pagrindinių 

vyriškos valdžios institucijų: šeimos ir bažnyčios. Žinoma, 
visai kitas dalykas buvo visuomenės požiūris, todėl valsty- 
bei ir bažnyčiai kartu pavyko judėjimą užgniaužti“. Ir vis 
dėlto jau beginių judėjimo laikais buvo noras ištrūkti iš 
vyriškos valdžios. 

Šis siekimas gyvavo ir revoliucingais anglų sektų laikais. 
XVII a. ketvirtajame ir šeštajame dešimtmečiuose daugelis 
radikalių sektų rėmė moterų religinę lygybę. Tokioje aplin- 
koje, kai buvo visiškai priimtina atmesti patriarchalinį vieš- 
patavimą apskritai, pasitaikydavo moterų, kurios aktyviai 
laisvinosi ir iš bažnyčios, ir iš savo vyrų valdžios. Jos siekė 
sąžinės ir religijos laisvės*, stengėsi pagerinti moterų švie- 
timą ir jų ekonominę padėtį. Kaip ir jų XVII a. bendramintė 
iš Naujosios Anglijos Anne Hutchinson, tai buvo feminizmo 
praktikės, o ne teoretikės. Negaišdamos laiko teorijai, jos 
stengėsi keisti arba organizuoti socialines struktūras, kurios 
leistų moterims išsivaduoti iš vyrų valdžios?. Jų sekėjos yra 
moterys, dalyvavusios Prancūzų ir XIX a. revoliucijose, taip 
pat vėlesniuose XIX ir XX a. moterų judėjimuose. Tuo metu 
feminisčių veikla jau atsispindėjo literatūriniuose ir teo- 
riniuose veikaluose. O teorija savo ruožtu davė pagrindą 
demokratiniam moterų judėjimui. Tik tuomet feministinė 
teorija galėjo įgyti politinį atspalvį. Tik paremta socialiniais 
veiksmais teorija galėjo kelti visuomenės pertvarkos idėjas. 

Iki to laiko, kol moterų judėjimas susiejo feministinę teo- 
riją su praktika, ankstyvieji feminizmo teoretikai ilgai ir 
atkakliai priešinosi intelektualiai, visai atitrūkę nuo prak- 
tikos. Ouerellė mūšiuose daugiausia dalyvavo moteriškoji 
pažangaus ir raštingo luomo pusė, kuri tarnavo tos luomi- 
nės visuomenės aukštesniesiems sluoksniams; rečiau šioje 
kovoje grūmėsi aukštuomenės atstovės. Daugiausia tai buvo 
„mokslo vyrų dukros“, kaip jas vadino Virginia Woolf!“, 
pirmtakės, sukilusios prieš savo tėvus, kurie paruošė jas 

gyvenimui visuomenėje, draudusioje moterims į tą visuo- 
mene įžengti. 


1. Ouerelle pradžia 


Petrarca gali būti pavadintas pirmu modernybės vyru, o 
Christine de Pisan - poetė ir rašytoja, XV a. pradžioje supa- 
žindinusi Paryžiaus visuomenę su savo tautiečių Petrarcos 
ir Boccaccio kūryba, — yra neabejojamai pirmoji moderny- 
bės moteris. Istorikams, literatūros kritikams ir biografams 
Petrarca pasirodė „modernizmo žmogumi“ savo mąstyse- 
na". Jo savimonę sąlygojo labiau socialinė, o ne mistinė 
patirtis, respublikoniškos, o ne feodalinės pažiūros. 

Suvokdamas save greičiau psichologiškai negu dvasiškai, 
garbėtroška, besirūpinantis savo socialiniu įvaizdžiu, savo 
sėkme ir šlove, nors ir gilių krikščioniškų įsitikinimų, Pet- 
rarca buvo gavęs gerą „pagoniškos“ antikos kalbinį ir lite- 
ratūrinį išsimokslinimą. Jo požiūris į klasikinę literatūrą 
buvo tiek pat pranašiškas, kiek ir nostalgiškas. Tuo ryškiu 
istorijos laikotarpiu Petrarca iškyla kaip pirmasis meistras 
literatūrinio mokymo ir tiesioginio prozos stiliaus, kurie 
vėl galėjo tarnauti pilietinei visuomenei ir valstybės tiks- 
lams. Petrarca savo socialine kilme buvo artimas mieste- 
lėnų ir išsilavinusių aristokratų pažiūroms, jas išreiškė ir 
formavo. Dvasininkams tampant humanistais, jie, panašiai 
kaip ir Petrarca, buvo kunigaikščių, tiek pasauliečių, tiek 
dvasininkų, bei atskirų respublikų išsimokslinę sekretoriai. 
Jie užėmė naujus valstybės pareigūnų postus ir tapo būsi- 
mųjų valdančiųjų ir juos supančių klasių mokytojais ir auk- 
lėtojais, Europai žengiant iš viduramžių į naujuosius laikus. 
Ši profesinė grupė, kaip ir verslininkų luomas, iš kurio ji 
dažniausiai buvo kilusi, pradėjo vaidinti svarbų vaidmenį 
naujųjų amžių istorijoje. 

Ne viena rašytoja buvo pasiturinčio pirklio duktė arba 
žmona (pavyzdžiui, Aphra Behn, Mary Astell, poetė iš Ve- 
necijos Lucrezia Marinella). Dar dažniau atsitikdavo taip, 
kad būsimųjų rašytojų mokytojais tapdavo jų broliai, tė- 
vai arba dėdės, humanistai ar mokytojai savo išsilavinimu. 
Štai, pavyzdžiui, Rachel Speght tikriausiai mokė jos tėvas, 
mokyklos mokytojas, Mary Astell - jos dėdė kunigas. Bath- 
suos Makin, Judith Drake ir Elizabeth Elstob broliai studi- 
javo Oxfordo ir Cambridge'o universitetuose, ir, savaime 
suprantama, jie dalijosi savo žinių bagažu bei išprusimu su 
seserimis. Christine, įsitikinusi humanistė, buvo ištekėjusi 
už rūmų sekretoriaus. Jos tėvas italas tarnavo rūmų patarėju 
ir gydytoju Valois dvare. Susipažinusi su prancūzų ir italų 
literatūra bei šiek tiek mokėdama lotynų kalbą - o viso to 
ją išmokė tėvas, — Christine, netekusi vyro, nusprendė pati 
užsidirbti gyvenimui ir auginti vaikus, o be to, dar išlaikyti 
savo našlaujančią motiną. Taip nuo dvidešimt penkerių me- 
tų amžiaus ji pradėjo verstis įvairiausių dokumentų perra- 
šinėjimu bei ėmėsi kūrybinio darbo. Christine mokėsi visą 
gyvenimą. Jos kūrybinis palikimas sudarė 15 tomų raštų, 
kurie išliko įrišti į 70 storų sąsiuvinių. Šie darbai plito visuo- 
menėje, atnešdami ir šlovės, ir pinigų. 

Nepaisant šito, Christine teko ištverti įvairiausias patyčias 
ginant savo garbę karaliaus dvare, švilpimą ir įžeidžiančius 
riksmus gatvėse ir net dvaro rūmuose. Ši atkakli moteris 
mėgino padaryti tai, kas buvo labai nepatartina vidurinio- 
sios klasės atstovei ir net aristokratei: ji išsiveržė iš uždaro 
privataus pasaulėlio į visuomeninį gyvenimą. Nė vienai iš 
jos sekėjų nepavyko susikurti tokios nepriklausomos ir vi- 
suomeniškai aktyvios padėties iki pat XVII a., kol vyravu- 
sias visuomenėje nuostatas savo elgesiu pradėjo griauti to 
meto dramaturgė Aphra Behn. Privatus mokymasis namuo- 
se ir pokalbiai su pažįstamais humanistais bei mokytojais 

labai stipriai paveikė tokias moteris. Joms atsivėrė akys: pa- 
sirodė, kad iš pažiūros universalus Kumanitas idealas, kurį 
šventai puoselėjo mokslas ir švietimo sistema, savo tikslu 
paskelbusi žmogiškumo ugdymą, į vyrą ir į moterį Žiūrėjo 
kaip į du visiškai skirtingus socialinius vienetus, pirmeny- 
be teikdama, žinoma, vyrui“. Tokia tendencija vyravo ir 
literatūroje. Taigi, kai tik humanistinės pažiūros pradėjo 
plisti aukštesniuosiuose pasaulietinės visuomenės sluoks- 
niuose ir tarp jos autorių ir mokytojų, jų propaguotojai tuoj 
pat suskilo į moteriškas ir vyriškas stovyklas. 

Užvaldytas atgimstančių idėjų apie pilietines dorybes, 
humanizmas, deja, gerokai atsiliko nuo tradicinės krikš- 
čioniškosios kultūros savo požiūriu į moteris. Religija, nors 
savotiškai nusiteikusi prieš moteris, vis dėlto sulygino abie- 
jų lyčių atstovus, nes ir vieni, ir kiti turėjo galimybių išgel- 
bėti savo sielas ir tapti šventaisiais. Visuomenėje, kurioje 
moteris skirta motinystei, o vyrams patikėta politika, gimė 
klasikinė respublikoniška mintis, suabejojusi teiginiu, kad 
žmogaus likimas ir net žmogaus prigimtis yra vienodi. Savo 
darbe Apie žymiąsias moteris (De claris mulieribus, 1355 - 1359) 
Boccaccio apibūdino beveik visas ten minimas garsias 
moteris štai taip: „Kas gi kita, jei ne gamtos klaida buvo 
duoti moteriškajai giminei kūną, kurį Dievas apdovanojo 
didinga vyriška dvasia?“5 Iki Renesanso laikų „vyro“ idealo 
išimtiniais atvejais galėjo pakilti tik karingiausiai nusitei- 
kusios moterys'“. 

Nuo 1399 m. Christine rašė darbus, kuriuose ji siekė ap- 
ginti savo lyties atstoves, sukritikuoti ir atremti staiga kilu- 
sias mizoginiškas nuotaikas visuomenėje ir literatūroje. Iki 
tol buvo negirdėta, kad moteris drįstų atsikirsti ir reikšti 
literatūroje ir moksle savo pasipriešinimą nepadorioms ble- 
Vyzgoms ir antimoteriškumui. Christine labai gerai suvokė 
savo požiūrio naujumą. Savo svarbiausiame veikale Knyga 

apie damų miestą (Livre de la citė des dames, 1404) stebėjosi, 
kodėl iki šiol moterys nesigriebė plunksnos prieš visas tas 
šlykštybes, kurios apie jas buvo rašomos ir pasakojamos. 
Trys alegorinės Damos, įkvėpusios Christine imtis šios misi- 
jos, įtikino ją, kad jai vienintelei iš moterų lemta atlikti šią 
užduotį. Christine turėjo tapti pirmąja, kuriai kilo „naujų 
minčių“ apie tai, „kas galėtų paaiškinti... kodėl tiek daug 
gai mąsto ir rašo apie moteris ir jų padėtį“. Ir štai taip ji 
surentė „gynybinę tvirtovę“, knygą, kuri dėl savo blaivių 
ir svarių argumentų teikė paramą ir paguodą visų sluoks- 
nių Moterims, kenčiančioms nuo vyrų išpuolių". 
Christine kova su mizoginija sukėlė keturis šimtmečius 
užtrukusius ginčus apie moteryse slypintį blogį ir tobulybę, 
apie jų lygybę, pranašumą bei atsilikimą nuo vyrų ir pap- 
rasčiausiai apie jų gynimą“. Ouerelle temos atsirado dar 
prieš 1400 m., ir jos neprarado svarbos iki 1789 m., tačiau 
kaip tik šios datos žymi aiškius lūžio momentus šito karo 
metu. Prieš šimtą metų iki Christine skaitytojai pasitenkin- 
davo kelių žanrų kūriniais apie meilę, vedybas ir moteris. 
Kurtuazinė tradicija apskritai buvo palanki moterims, nes 
ji aukštino galantiškumą, bet šalia to egzistavo ir klerika- 
linė bei pasaulietinė miestiečių tradicija, kuri buvo aiškiai 
mizoginistinė. Apie 1400 m. Anglijos ir Prancūzijos pasau- 
lietinėje (parašytoje nacionalinėmis kalbomis) kūryboje 
vyravęs „švelnusis“ dvaro požiūris į moteris ėmė silpnėti 
užleisdamas vietą fablio ir buržuazinei poezijai, kuri be pa- 
sigailėjimo, šiurkščiai kritikavo aristokratus, dvasininkiją 
ir taip pat moteris, meilę bei vedybas. Klasikinis tokios rū- 
šies patyčių iš moters ir riterių meilės pavyzdys - Jeano 
de Meungo Rožės romanas (Roman de la Rose, 1277). Šis nea- 
bejotinos literatūrinės vertės kūrinys atkartojo ir įtvirtino 
prakeiksmus moterims. Šie darbai dar labiau išpopuliarėjo 

XIV a. Kai Rožės romaną (Anglijoje jo tradiciją tęsė Chau- 
ceris) ir miestelėnų satyras pradėjo mėgdžioti žmonės, kilę 
iš aristokratų, dvasininkų, miestelėnų, prasidėjo šioks toks 
nykstančio riteriškumo gelbėjimo vajus. 1399 m. Prancūzi- 
joje įsikūrė riterių Zaliojo skydo baltajai damai ordinas, ku- 
rio tikslas buvo ginti moterį ir jos garbę. O 1400 m. Burbo- 
nų ir Burgundijos hercogai įkūrė „Meilės dvarą“, turėjusį 
tokį pat tikslą. Beje, pastarajam priklausė ir Christine. Tokio- 
je aplinkoje 1399 m. Christine parašė eilėraštį Žodis meilės 
dievui (Epitre au Dieu d Amours), kuriame ji apgailestavo, kad 
Rožės romanas taip išpopuliarėjo. Ji smerkė šio romano sklei- 
džiamą požiūrį į moteris, jame propaguojamą elgesio normą, 
kai romantišką įsimylėjimą keičia moters lytinis užvaldymas 
ir vėliau pametimas". 

Šis netikėtas moterų įsikišimas sukėlė konfliktą, vėliau 
pavadintą mažuoju „rožės karu“. Pasirodė keletas laiškų ir 
eilėraščių, priekaištaujančių Christine dėl jos akiplėšišku- 
mo, pradėta abejoti jos geru vardu. Christine apgynė savo 
garbę ir dar atkakliau ėmė kritikuoti de Meungo kūrinį, pa- 
sak jos, „skleidžiantį ydas“"*. Nors Christine ir susirūpino 
dėl savo pačios sukeltos audros, drąsos jai, matyt, nestigo, 
nes 1404 m. ji užsipuolė kitą labai populiarų kūrinį, reiškian- 
tį klerikalinės viduramžių mizoginijos idėjas, - Mathėole 
skundai (Les Lamentations de Mathėole). Šis nepaprastai saty- 
riškas darbas parašytas maždaug dešimtmečiu vėliau nei de 
Meungo Romanas. Čia pasakojama apie našlę vedusį dvasi- 
ninką Mathieu, kuris skundžiasi savo vedybiniu gyvenimu. 
Christine neteikė per daug dėmesio Mathėole kūrybiniams 
sugebėjimams, bet ją nepaprastai sukrėtė, kad klerikalai 
taip dažnai kritikavo moteris ir vedybas. Jos manymu, šių 
užsipuolimų tikslai dažniausiai buvo atkalbėti dvasios bro- 
lius nuo vedybų ir šeimos sukūrimo, dėl kurių reikėtų at- 
sisakyti gerai apmokamų tarnybų. Bet, be paprasčiausių 

nusiskundimų vedybiniu gyvenimu, šie kūriniai buvo kupi- 
ni neapykantos moteriai ir moters kūnui". Mathėole ir šim- 
tai į jo kūrinį panašių kūrinių, kuriais jis rėmėsi ir naudojosi, 
davė akstiną atsirasti Damų miestui. 

Christine dėmesio centre buvo tik viena problema, būdin- 
ga visiems šiems kūriniams, - tai išpuoliai prieš moteris. Be 
to, jos tikslas buvo teoriškai nušviesti šį klausimą, ko visai 
negalėjo padaryti keletas XII-XIV a. eilėraščių, pavyzdžiui, 
Pasakyk moterims (Dit des Femmes) ir Geras vardas (Bien des 
Fames), kuriuose moterys giriamos ginant jas nuo visų plū- 
dimų ir prakeiksmų. Christine „naujosios mintys“ siekė iš- 
nagrinėti mizoginiją ir taip pat pasipriešinti jai. Įstabiausia 
buvo tai, kad jos pradėtoje diskusijoje polemizavo nebe dvi 
vyriškos pusės, kaip tai buvo dvasininkų ir juos išjuokiančių 
pirklių ginčuose apie vedybas. Christine suteikė progą pa- 
čioms moterims įsiterpti ir atremti šmeižikiškus ir panieki- 
nančius puldinėjimus, ir jos pavyzdys šimtmečius teikė joms 
pasitikėjimą“. Nors kai kurie vyrai savo raštuose tebegynė 
moteris, didžiausia guerelle des f;rmmes naujovė buvo pačių 
moterų įsitraukimas į konfliktą, kuriame jos pradėjo kovoti 
su mizoginiškomis nuotaikomis literatūroje. 

Tuo tarpu diskusijos moterų priešų stovykloje tiek senais, 
tradiciniais, tiek ir ką tik iškilusiais klausimais tapo beveik 
dramatiškos. Dvasininkų ir mokytojų svarstymai tradiciniais 
klausimais, tokiais kaip celibatas ir vedybos, kontemplia- 
tyvus ir aktyvus gyvenimas, buvo užgožti XV-XVI a. hu- 
manistų ir reformatorių, kurie rašė traktatus, šlovinančius 
vedybas ir šeimą. Tačiau šie darbai jokiu būdu nebuvo fe- 
ministiniai, nors jie ir susitaikė su lyčių problema. Reikia 
pasakyti, kad, formuojantis buržuazinei visuomenei ir vals- 
tybei, aktyvaus ir šeimyninio gyvenimo modelis vis labiau 
plito kaip socialinė norma. Šio modelio plitimas sukėlė nau- 
jų ginčų apie moteris bangą ir labai juos suaktyvino. Mizo- 
ginistinės guerelle des femmes pusės „modernieji“ atsisakė 

(bet labai atsargiai) klerikalų bjaurėjimosi moters seksualu- 
mu, ir Šventajame Rašte jie ėmė ieškoti įrodymų teiginiui, 
kad tekėdama moteris turi paklusti vyrui. Šie autoriai, kaip 
ir graikai ar romėnai, kuriais jie rėmėsi, ketino ne atbaidyti 
skaitytoją nuo vedybų, bet pateisinti moters apsiribojimą 
jomis, kurio priežastis — vyrų protinis pranašumas. Tipiš- 
kas „moksliškas“ tekstas teigia, kad „visi jokiu būdu negali 
klysti: 
Argi ne tiesa, kad visi rašytojai [dvasininkai ir pasauliečiai], tarpusa- 
vyje nesitarę, moteris vaizduoja suktas ir sąžiningas, kvailas ir malo- 
nias, gudriai kuklias ir akiplėšiškai gašlias; jos klastingos, kupinos 
ambicijų, Šykštumo Vergės, Proto priešininkės ir Amžinos Minties 
Nedraugės. Jei tikėsi Seneka, „moteris nemąsto apie save, bet ji rez- 
ga nedorybes“. Visi sutinka su Seneka ir moteryje mato pataikavi- 
mą, įsiteikimą ir trokštamą Blogybę. Demokritas taip tuo tikėjo, kad, 
paklaustas, kodėl, būdamas toks didelis, jis vedė tokią mažą žmoną, 
jis atsakė: „Man regis, mano pasirinktoji savo dydžiu pranoksta ma- 
ne, nes visa, iš ko galėjau rinktis, buvo Blogis“. Protagoras buvo 
dar tiesmukiškesnis, ir, pasak jo, nėra tokio Blogio, kuris prilygtų 
Moteriai. Kas privertė jį ištekinti savo Dukterį už mirtino Priešo??! 


Ankstyvoji naujųjų amžių mizoginistinė literatūra, nepai- 
sant kai kurių viduramžių tradicijų perdirbimo, išliko tokia 
pat įkyriai besikartojanti ir atkakliai kalbanti apie tuos pa- 
čius dalykus*2. Pažangius ir humaniškus tikslus dėl įsilieps- 
nojusio guerelle įtakos kėlė tik moterų gynėjai. 

Ir vis dėlto atkakliai besikartojančios mizoginiškos min- 
tys sukėlė moteriškosios giminės reakciją. Joms be paliovos 
reikėjo kovoti su antplūdžiu argumentų apie tai, kad biblinė 
žmogaus samprata moters nepripažįsta, kad moterys nėra 
žmogiškos prigimties, kad jos religijos ir istorijos valia pri- 
klauso nuo vyrų?. Todėl feministės kartojo savo mintis, ku- 
rios, nors ir buvo naujos, toliau nebuvo plėtojamos. Ir vis 
dėlto būtų klaidinga manyti, sprendžiant vien iš šio žanro 
statiško pobūdžio, kad guerelle tebuvo literatūrinis žaidi- 
mas*“, 

Mizoginistinė šio guerelle pusė ne tik paniekinamai žiūrėjo 
į moteris arba įrodinėjo, kad pagrindinis moters gyvenimo 
tikslas — tarnauti vyrui ar Dievui jame (tai buvo labiausiai 
paplitęs vyrų pranašumą patvirtinantis argumentas). Savo 
kūriniuose tokias pažiūras skleidė dauguma rašytojų vy- 
rų, palaikiusių moteris: Boccaccio, More'as, Erasmus, Sha- 
kespeare'as, Montaigne'is, Locke'as, Montesguieu, Diderot, 
mizoginistai Benas Jonsonas, Alexanderis Pope, Rabelais, 
Boileau, Moliėre'as. Moterų kritika buvo viena (kartais vie- 
nintelė) jų kūrybos temų (nors, beje, pasitaikydavo vyrų, 
kurie apsiėjo ir be jos). Šitokį požiūrį reikia turėti galvoje, 
kai mums sako, kad tokia satyra tebuvo to meto literatūrinė 
tradicija arba kad toks rašytojas kažkuriame kitame darbe 
vaizdavo moteris palankiai. Štai ką atsakė Rachel Speght 
vienam iš tokių atsiprašinėtojų (1617): „Jeigu jūs nemela- 
vote, sakydamas, kad rašėte ranka ne tai, ką jaučia širdis, 
tai, sprendžiant iš jūsų knygos, jūs - veidmainis; bet turbūt 
kalčiausias čia yra išdavikas plunksnakotis, išdavęs proto 
perteklių“. 

Moterų argumentai dažnai kartojosi ir nebuvo plėtojami 
todėl, kad visų pirma nebuvo jokio visuomeninio judėjimo, 
skatinančio minties pažangą, be to, vienodi ir pasikartojan- 
tys buvo priešiškos stovyklos išpuoliai. Tačiau akivaizdu, 
jog Moterys asmeniškai dalyvavo šioje diskusijoje, o vyrų, 
Christine sekėjų, dalyvavimas labai abejotinas. Moteris gi- 
nantys darbai, daugiausia skirti moterims valdovėms, daž- 
nai yra įtartinai retoriški savo išpūstais teiginiais, ginančiais 
moteris. Tokie darbai, pavyzdžiui, Kornelijaus Agrippos iš 
Nettesheimo parašytas De nobilitate et praeccellentia foeminei 
(1529), ragino moteris dalyvauti darbe visų visuomeninių 
institutų: teisinių, bažnytinių ir akademinių“. Be to, dalis 
rašytojų vyrų, kurie moteris gynė, taip pat įtikinamai dėstė 


ANKSTYVOJI FEMINISTINĖ TEORIJA 123 


įr priešingos pusės argumentus, o tai įrodo, kad jų susi- 
rūpinimas buvo ne vien nuoširdus; ne mažiau jiems rūpė- 
jo ir literatūrinės pratybos. Štai Castiglione savo kūrinyje 
Dvariškis (Corteggiano, 1527), kuris labai išpopuliarėjo rene- 
sansinio dvaro aukštuomenėje, aprašo abi besiginčijančias 
puses. Dialoge dalyvauja Ponia ir mizoginiškas pažiūras 
deklaruojantis pirklys, ir autoriaus simpatijos — „švelnio- 
sios“ (aristokratės) moters pusėje. Visai priešingą atvejį re- 
gime Edwardo Gosynhillo, šios diskusijos pradininko Ang- 
lijoje, kūrinyje. Moterų mokykloje (The Schole house of Wo- 
men, 1541) jis atvirai pritaria griežtai kritikai ir užsipuola 
mėgstančias ginčytis, triukšmingas, skleidžiančias paskalas, 
tingias, godžias, permainingas, amoralias ir iš prigimties ne- 
sugyvenamas moteris (šis kūrinys sulaukė keturių leidimų 
iki 1572 m.). Kitame, ne taip išpopuliarėjusiame darbe Visų 
moterų, vadinamų „Mulierum Pean“, pašlovinimas (The prayse 
of all women, called Mulierum Pean, 1542) jis jau kitoje sto- 
vykloje??. 

Moterys daugiausia aprašydavo joms nepriimtinas pažiū- 
ras. Jos niekada nepateikdavo abiejų guerelle pusių nuomo- 
nės. Išimtį čia sudarė nežinoma Sophia, gyvenusi XVIII a. 
Neaišku net, ar ji išties buvo moteris. Sophia perpasakojo 
vyrų argumentus, kuriuose pasitaikė ir įprastų kaltinimų, 
pPaėmusi juos iš Poulain de la Barre Apie abiejų lyčių lygybę 
(De I'Egalitė des deux sexes, 1673)". Šie moteris ginantys trak- 
tatai nebuvo kūrybinio įkvėpimo vaisiai, bet labiau pikti 
atkirčiai priešininkams, pavyzdžiui, Christine atsakymas į 
Rožės romaną ir į Mathėole Skundus. Marie de Romieu, už- 
gauta satyros, kurią parašė jos brolis, ir norėdama įrodyti, 
kad moterys gali taip pat puikiai rašyti, 1591 m. išleido savo 
Pirmąjį poetinį veikalą, traktatą apie moters tobulumą“. 
Gana daug tokių „atsakymų“ išleido anglų moterys, tiek 
atvirai pasisakiusios savo pavardes, tiek ir pasirašiusios 

slapyvardžiais (kad jos buvo moterys, niekas neabejoja)*. 
Trys moterys, poetė Rachel Speght ir dvi iškalbingos damos, 
prisistatančios kaip Ester Sowernam ir Constantia Munda, 
nutarė parašyti straipsnį, ginantį moterį?!. Jas išprovokavo 
J.Swetnamo ciniškas pamfletas Moters kaltinimas geidulingu- 
mu, tingumu, kaprizingumu bei nepastovumu (The Araignment 
of Lewde, Idle, Froward and Unconstant Women, 1615). Swetna- 
mas tvirtino, kad vyrai turi valdyti moteris. Šis savamokslis 
moterų kiršintojas, pavyzdžiui, padrikai rašė: 

Mes jau nesistebim(...) kad moters liežuvio negalima numaldyti nei 

geru, nei blogu, jame slypi kažkokie nuodai, kurių nepanaikinsi nei 


gražumu, nei bjaurumu: vyras sutramdo visus žvėris, bet tik ne 
moters liežuvį*?. 


Swetnamo įkyri panieka savo motinai bei vyrų seksualinių 
potraukių projektavimas į geidulingas moteris neliko nepa- 
stebėti kritikių feminisčių, puikiai demaskavusių jo visišką 
neišmanymą šaltinių, kuriuos jis klaidingai citavo. Ester 
Sowernam (ilgai besiginčydama kaip ir visos feministės) dar 
kartą turėjo įrodyti, kaip retai moterys panaudoja savo ke- 
rus ir siūlosi vyrams ir kaip dažnai vyrai „bando“ pasinau- 
doti moterim, kad patenkintų savo gašlumą??. Jeigu joms ir 
lengvai pasisekė atmesti visus Swetnamo kaltinimus, nes jie 
buvo akivaizdžiai klaidingi, šios moterys kritikės vis dar 
jautėsi apgultos „niekingų poetėlių ir eiliakalių“. Constantia 
Munda ir būrelis moterų, diskutavusių su ja šia tema, buvo 
aiškiai įžeistos vis didėjančio skaičiaus mizoginistų „barbarų 
ir bjaurių pabaisų, keverzojančių plunksna““**. 

XVII a. pabaigoje dvi anglės buvo priverstos atsakyti į ne- 
taktišką ir nesąžiningą pamokslą, kurį pasakė Johnas Sprin- 
tas per vestuves, o vėliau išleido. Šiame traktate jis teigia, 
kad moterys turi būti absoliučiai pavaldžios vyrams. Apie 
vieną iš šių autorių mes nieko nežinom, išskyrus tai, kad ji 
vardu Eugenia ir kad jinai „nebuvo patekus į vyro nagus“, 

t.y. nebuvo ištekėjusi“. Kita moteris yra nežinoma Moterų 
apsigynimo (The Ladies Defence) autorė. Ji buvo atpažinta tik 
vėliau išleidus šį kūrinį. Tai poetė ledi Mary Chudleigh 
(1656 - 1710), kuri buvo ištekėjusi ir patarė moterims geriau 
vengti šios niekingos padėties“. 

Kita poetė, Sarah Fyge Field Egerton, būdama 14 metų(!) 
parašė Moterų užtarėją (The Female Advocate, 1686). Tai buvo 
atsakymas į aukščiau minėtą cinišką „satyrą apie moteris“. 
O 1696 m. Judith Drake parašė Esė, ginančią moteriškąją lytį 
(An Essay in Defence of the Female Sex). XVIII a. tiek aukš- 
tuomenės, tiek ir prastuomenės moterys toliau tęsė pradėtą 
polemiką. Skalbėja Mary Collier, kurią tėvai išmokė skaity- 
ti, sukūrė ilgą eilėraštį Moters darbas (The Woman's Labour, 
1739), prieštaraudama Stepheno Ducko Kūrėjo darbui (The 
Thresher's Labour), kur buvo teigiama, kad dirba tik vyrai. 
Tuo pačiu metu Anne Howard, vikonto Irwino žmona, pa- 
smerkė grubų ir piktą Alexanderio Pope II laišką ledi (Epistle 
II, To a Lady)“. 

1555 m. Italijoje Laura Terracina paprieštaravo tam, kaip 
Ariosto apibūdino moteris**. Moderata Fonte parašė eilėraštį 
apie abiejų lyčių lygybę, o 1600 m. Venecijos poetė Lucrezia 
Marinella sukritikavo keletą Italų renesanso poetų ir rašy- 
tojų mizoginistų, paneigdama jų argumentus“. Marinella 
netgi panaudojo pačių vyrų sukurtus kūrinius, kur garbi- 
nama moteris. Ji apkaltino Sperone'o dialogą Apie moters 
kilnumą (1542) dėl to, kad ten žiūrima į moterį kaip į vyro 
vergę, taip pat ji kaltino ir Tasso, įstengusį apginti tik „he- 
rojišką moterį“, t.y. moterį valdovę, nuo stereotipinės nuo- 
monės apie įgimtą moters netobulumą“. 

Prie šio ginčo prisidėjo ir daug kitų moterų*!. Jeigu jų 
neišprovokuodavo išpuoliai prieš jų giminę, tai jos pap- 
rasčiausiai polemizuodavo su paniekinančiu požiūriu į 
moteris, kaip skundėsi Marie de Gournay. Jinai, gerbiama 

Montaigne'o kolegė, puikiai suprato, jog vyrai net nesiteiks 
perskaityti tai, ką ji parašiusi, ir tuo girsis, jog nesvarbu, kad 
ir kaip iškalbingai ar puikiai ji mąstytų, į ją niekas nekreips 
dėmesio. Jie tik atlaidžiai linktels galva, sakydami: „Ko no- 
rėti iš moters...“*2 XVIII a. žiūrėti su panieka į moterį buvo 
viešai pripažintas ir negėdingas reiškinys. Istorikė Catheri- 
ne Macaulay rašė apie „cenzūrą ir patyčias“, kurias moterys 
kenčia 
nuo visokio plauko rašytojų, pradedant smarkiai kontempliuojan- 
čiais filosofais ir baigiant galantiškais „vyrukais“, kurie, lyg tarp 
kitko, save iškelia į padanges už savybes, nedaug kuo besiskirian- 
čias nuo tų, už kurias jie niekina moteris. Niekas taip gerai negali 
pailiustruoti šios tiesos kaip mandagus ir galantiškas Chesterfiel- 
das. „Moterys, - sako jo šviesybė, - yra šiek tiek paaugę vaikai (...) 
Protingas vyras tik juokauja, žaidžia su jomis, bando įtikinti, lygiai 
kaip žaisdamas su mielu vaiku, bet jis niekada nepaklaus jų pata- 
rimo ir nepasitikės rimtuose reikaluose“*. 


Ištisus keturis šimtus metų vyko šis atviras, viešai skelbia- 
mas, įnirtingas, kupinas paniekos moterims mūšis. 

„Mūsų plunksnos pasmaugs jus, mes (...) jus sudeginsim 
ant laužo, mes jus sumušim jūsų pačių ginklais“, - 1615 m. 
prisiekė viena moteris, išprovokuota „moterų persekiotojo“ 
Swetnamo. Taip pat ir jaunoji Rachel Speght „apsiginklavusi 
tiesa“ paskelbė karą Swetnamui, nes atrodė, kad daugiau 
norinčių su juo kautis nebuvo. XV ir XVII amžiuose mote- 
rys gynėsi rašydamos knygas „bastionus“, „šventyklas“, 
„prieglaudas“**. Kaip tik šiuos pavadinimus turėjo ome- 
ny Christine, kalbėdama apie citadelę; XVII a. pabaigoje 
ir XVIII a. vyraujant parlamentinei dvasiai, tokios knygos 
pradėtos vadinti „moterų gynėjomis ir užtarėjomis“. Šis 
žanras išliko populiarus ir XVIII a. Prancūzijoje Galien, Ma- 
rie Armande Jeanne Gacon-Defour ir Coicy (Dėmande des 
Femmes aux Ėtats Genereaux autorė) rašė tokius pat ginan- 
čius traktatus kaip ir Christine (arba Poulain de la Barre)“. 

XVIII a. pabaigoje Mary Ann Radcliffe Moterų užtarėjuje 
(The Female Advocate, 1799) toliau vartojo vieną iš populia- 
riausių guerelle terminų. Mary Hays ir Mary Wollstonecraft 
kartkartėmis rašė tęsdamos atsakomąją poleminę tradiciją. 

XVIII a. pabaigoje naujas radikalus turinys pradeda keis- 
ti seno ginčo tematiką“. Mary Radcliffe, gynusi dirbančias 
moteris bei prostitutes, Mary Hays ir Mary Wollstonecraft, 
įsitikinusios, kad abi lytys yra lygios, kaip ir lygios vyrų 
bei moterų pilietinės teisės, iškėlė ekonominius, politinius 
bei artėjančio moterų judėjimo klausimus. Nors ir dar kovo- 
damos su mizoginizmu, dėl Prancūzų revoliucijos įtakos 
feministės jautėsi esančios naujos, moterims viltį žadinan- 
čios ateities dalis. Jas uždegė pažangos bei tikslingų socia- 
linių pokyčių samprata. Šio feministinio guerelle atstovės 
priešinosi pasikeitimams, kurių pačios negalėjo kontroliuoti, 
arba Puritonų revoliucijai, kuri iš esmės norėjo įtvirtinti 
moterų priklausomybę nuo vyrų. Kadangi jos neturėjo pa- 
keisiančio įvykius socialinio judėjimo vizijos, joms rūpėjo 
sąmonė. Savo plunksnomis jos galėjo bent jau bandyti at- 
sverti psichologinius moterų pozicijų nuolatinio blogėjimo 
padarinius. 


2. Sąmoningumas ir kultūra 


Iki šiol kiekviena feministė, sekusi Christine de Pisan pavyz- 
džiu, turėjo išgyventi ypatingą sąmoningumo krizę, kurią 
ji aprašė taip pat aiškiai kaip ir Petrarca, vidujai kovodamas 
su užgimstančiu moderniuoju etosu. Kitaip negu ankstyvieji 
humanistai, Christine negalėjo pasinaudoti klasikiniu išsi- 
mokslinimu, kuris jai būtų leidęs geriau susivokti naujoje 
intelektualinėje plotmėje. Ji turėjo priešintis vyravusiai ir 
tebevyraujančiai nuomonei, kurią suformavo mokslinė min- 
tis apie moters nepilnavertiškumą. 

Vyrų panieka moterims ne tik vienoj ar kitoj knygoj, bet 
ir praktiškai visų filosofų, poetų bei rašytojų jos skaitytose 
knygose pasirodė iš pradžių esanti per daug stipri jėga, kad 
ji galėtų suabejoti jos objektyviais pagrindais. Kad „šitokia 
daugybė įžymių vyrų meluotų, ir dar taip dažnai, buvo per 
daug. Kad ir kas būtų knygos autorius, vargiai galėjai su- 
rasti knygą apie moralinę filosofiją, kur nebūtų skyrelio ar 
paragrafo, kaltinančio moteris“. 

Susidomėjusi mizoginizmu, Christine pradėjo tyrinėti mo- 
ters patyrimą. „Aš, moteris, ėmiau mąstyti apie savo elge- 
sį“, - rašė jinai. Ji kreipėsi į kitas moteris, „princeses ir 
aukštuomenės damas, vidutinės ir žemos padėties moteris, 
kurios man patikėjo savo slaptas ir intymias mintis; visa 
savo siela ir protu norėjau išsiaiškinti, ar tikrai šitiek įžymių 
vyrų klysta“. Bet prieš pabundant sąmonei, Christine gerai 
perėmė tai, ką sakė mokyti vyrai apie jos lytį. „Aš labiau 
pasitikėjau kitų sprendimais nei tuo, ką aš pati jaučiau ar 
žinojau.“ Nesuvokdama savo pačios ir kitų moterų paty- 
rimo, ji buvo pritrenkta vyrų paniekos moteriai. Ji prisiminė 
ir daugiau autorių, vadinančių ją ir kitas moteris „pasi- 
bjaurėtinomis, visų blogybių bei ydų indais“. Visiškai apim- 
ta nevilties, ši pirmoji feministė teoretikė pradėjo „niekinti 
save ir visą moterų giminę“, užsipuldama kūrėją, kad ji 
negimė šiame pasaulyje vyru“. Tai buvo tipiška moteriška 
kančia, moteriška savęs neapkentimo forma. 

Išeitis buvo rasta. Christine malda už save ir kitas moteris 
buvo išklausyta. Dabar greta pačios Marijos ji pamatė tokias 
alegorines figūras kaip Protas, Teisumas ir Teisingumas. 
Dangaus karalienė laidavo jai: „aš esu ir visad būsiu mote- 
rų globėja“**. Suradusi stiprybės bei pritariant visų visuo- 
menės grupių moterims, kalbėjusioms apie savęs kaip mo- 
ters suvokimą, Christine de Pisan pagaliau priėjo iki to, kas 
mus pasiekė kaip pirmoji pačios kultūros lytinio šališkumo 

analizė. Anksčiau susitaikiusi su moters nepilnavertiškumu, 
ji dabar pradeda suprasti, kad šis mizoginiškas teiginys 
buvo sukurtas būtent vyrų. Nors ir atrodantis universalus, 
moterų niekinimas nebuvo pagrįstas nei jos pačios, nei kitų 
moterų patyrimu. Kaip sakė viena iš jos damų: „nors tu 
matei apie tai parašyta, tu niekad nematei to savo akimis“. 
Ji paprasčiausiai buvo apakinta tų garsenybių ir jų keistų 
nuomonių, kurios teigė visiškai priešingai, nei galima pa- 
jausti, pamatyti ar sužinoti. Vietoj objektyvių moters prigim- 
ties ir elgsenos aprašymų ji regėjo tik vyriškus pramanus, 
sukeltus jų pačių būgštavimų bei ketinimų: „knygos, ku- 
riose taip kalbama, parašytos ne moterų“** 

Pavyzdžiui, Ovidijus nuo erotinės poezijos perėjo prie 
smarkaus moterų atakavimo, nes buvo iškastruotas, kaip 
informavo viena iš jos damų. Nubaustas už tai, kad mylėjo 
taip neprotingai ir per dažnai, jis, savaime suprantama, 
labiau norėjo moteris matyti nepatrauklias, bet ne nepriei- 
namas. Toskanijos poetas Ceco d'Ascoli šmeižė moteris to- 
dėl, kad jos jo vengė. Maža to, jis buvo sudegintas ant laužo 
už tai, ką Christine santūriai apibūdino „jo yda““?. Suvokusi, 
kad visa, ką ji skaitė, buvo lyčių ideologija, Christine prade- 
da kritikuoti savo seniau internalizuotą moterų įvaizdį. Jos 
vizijos damos kalbėjosi su ja ne tik modernaus empirizmo 
tonu, ragindamos ją pripažinti tiesa tik tai, kas atitinka jos 
ir kitų moterų patyrimą. Jos taip pat pabrėžė, kad šie kūri- 
niai buvo iškreipti to, kas dabar vadinama seksizmu. 

Kaip Christine bei kiti humanistai, ankstyvosios femi- 
nistės knyginį mokymąsi manė esant visa ko pradžia. Jos 
mokėsi tiek iš religinių, tiek iš pasaulietinių tekstų. Bet femi- 
nistės, neturėdamos gero išsilavinimo, negailestingai kriti- 
kavo antikinius, modernius ir netgi Šventojo Rašto autorius. 
Tai buvo būtent tas laikas, kai autoriai vis dar buvo dideli 
autoritetai (auctores auctoritates). Priešiškumą ir nusiteikimą 

prieš moteris, kurių atsirasdavo tradiciniuose tekstuose, taip 
pat ir to meto „profesūros, išminčių bei protingų vyrų“ 
veikaluose, jos aiškino prichologiškai, taip kaip ir Chris- 
tine"?!. Jos ypač akcentavo vyrų konkurenciją siekiant ap- 
šmeižti moteris, nes jie bijojo, kad moterys gali pasirodyti 
lygios ar net pranašesnės už vyrus??. Danų mokslininkė An- 
na Maria van Schurman prašė traktato apie moterų pui- 
kumą autorės nededikuoti jo jai, kad nebūtų pavydo, kurį 
sukeltų sužinojimas apie jos išsimokslinimą: „Jūs juk nesa- 
te tokios neišmanėlės, kad nematytumėt, kokiom piktom 
akim daugelis vyrų (garbingų vyrų) žiūri į pagyrimus, skir- 
tus mums“, - šiuos žodžius pakartoja visos feministės ra- 
šytojos. „Jie mano, kad su mumis galima greit susitarti, jei 
mes viską atleidžiam, kad tik galėtume siekti aukštesnių 
mokslų.'** 

Troškimas jaustis pranašesniam ir iškreipti seksualiniai 
jausmai sudaro nemažą išsimokslinusių vyrų psichologijos 
dalį. Lucrezia Marinella pateikė geriausiai susistemintą ana- 
lizę „priežasčių, skatinančių išsimokslinusius ir apsiskai- 
čiusius vyrus kritikuoti ir peikti moteris“. Ji išskyrė keturias 
tokias priežastis, trys iš jų (savimeilė, pavydas ir jų pačių 
talento stoka) turėjo daug ką bendra su jų poreikiu jaustis 
pranašesniems už moteris; ir viena iš jų (panieka) kilo dėl 
nepatenkinto vyriško seksualinio geismo?*. Norint teisingai 
suprasti Aristotelio — ir ypač Aristotelio — autoritetingą 
požiūrį į moteris, reikia pažvelgti į jo asmeninius seksua- 
linius santykius. Kartais, kaip sakė Lucrezia Marinella, kaip 
tik savąją lytį jis mylėjo con troppo fervore. Kaip tik todėl jis 
darydavo nenuoseklius ir paniekinančius pareiškimus apie 
moteris. Be to, jo paties gėda, pyktis ir pavydas dėl to, kaip 
moterys mylimos, 0 ypač jo jausmai sugyventinei, kurią jis 
vedė ir prie kurios seksualiai buvo vergiškai prisirišęs, ska- 
tino jį niekinti moteris“. 

Nors feministėms trūko socialinės vyrų psichologijos ana- 
lizės, supratimas, kad turima išmintis apie moteris kyla iš 
tam tikros psichoseksualinės ir tik vyrų patirties, suteikė 
feministėms, mano nuomone, kritine intelektualinės tradi- 
cijos atžvilgiu perspektyvą, kuri, kiek galiu spręsti, buvo 
unikali. Žinoma, kaip žanras, guerelle skatino kritinį požiūrį. 
Ginče apie moteris dalyvavo dvi „pusės“. Tačiau tik femi- 
nistės atmetė tekstus ir autorius. Mizoginistai, nors kokie 
jie patys būtų mokyti ar nemokšos, citavo Šventąjį Raštą 
ir taiklius mokslinčių posakius. Tiek jie patys, tiek jų cituo- 
jami autoritetai puolė moteris. Feministės puolė ne vyrus, 
bet mizoginistinį požiūrį ir apsišvietusių kultūrinių sluoks- 
nių vyrišką šališkumą. „Mes grasiname ne vyrams, bet jų 
protams, ne asmenims, bet jų plunksnoms (...) jų požiūris į 
mus nepakenčiamas ir nepriimtinas.“?* 

Kiekviena kultūrinė tradicija buvo pavaldi feministinei 
kritikai, nes kiekvienoje viešpatavo vyrai ir kiekviena patei- 
sino tai, kad moterys skirtos vyrams. Feministinė mintis 
demaskavo vyrų apsimetinėjimą, išreikštą nenuginčijamais 
tvirtinimais ir tariamai sveiką protą liudijančiais posakiais, 
kuriais buvo grindžiamas vyrų viešpatavimas. Proto galia 
neatsiejama nuo kūno galių, teigė Mary Astell, — „ir tik dėl 
kokio nors atsitiktinumo, kuris dar nenusipelnė filosofų 
dėmesio, tvirčiausias kūnu nėra išmintingiausias“??. Aristo- 
telio sekėjai, kurie, remdamiesi fališka teorija, tvirtino, kad 
moterys yra suluošinti ar impotentai vyrai, buvo pajuokia- 
mi?. Jeigu Aristoteliui moterys tėra „netobuli vyrai“, neabe- 
jojamai taip yra tik dėl to, „kad joms trūksta to smakrą 
dengiančio papuošalo - barzdos““", o ką gi daugiau jis turėjo 
galvoje? Feministės matė, kad jų įgytas išsimokslinimas 
buvo ne tik šališkas, bet ir sugadintas vyrų siekio išlaikyti 
Savo viršenybę. Mary Astell nesitikėjo, kad apie moteris 
galima ko nors išmokti iš knygų, nes „jų autoriai vyrai, 

pavydėdami moterims jų gerų darbų, neaprašė jų didžiau- 
siųjų laimėjimų““?. Moterys pastebėjo, kad autoriai vyrai 
remiasi Gamta ir Protu, norėdami paaiškinti, kodėl mote- 
rims užgintas išsimokslinimas, valstybės valdžia ir visuo- 
menės institucijos. Tačiau „mes privalėtume turėti geresnių 
įrodymų negu tušti žodžiai asmenų, teikiančių tokius argu- 
mentus, tuo labiau kad jų - tiesiogiai suinteresuotų - teiginiai 
yra labai jau įtartini“*!. 


3. Moterys ir valdžia 


Taigi guerelle gynėjai atmeta vyrų autoritetą, išreikštą tuo, 
kas buvo laikoma žinojimu arba išsimokslinimu. Belieka 
prisiimti įsipareigojimą atsakyti į „tuos gražius išvedžioji- 
mus, nukreiptus prieš moteris pradedant mūsų didžiaisiais 
protėviais ir baigiant nūdiena“, ir atkurti tikrąjį moters pa- 
veikslą, kurį reiktų gerai įsisąmoninti tam, kad būtų galima 
sutelkti moterų galias““. 

Damų miestas buvo pirmasis „moterų studijų“ tekstas. Po 
jo pasirodę kūriniai siekė pergrupuoti žinias apie moteris 
(bei vyrus) feministiniu požiūriu. Kaip atskiras Žanras, šie 
kūriniai daugiausia bandė reinterpretuoti moterų istoriją 
tiek istoriniu, tiek ir religiniu požiūriais. Čia aš noriu at- 
kreipti dėmesį į perrašytą istoriją. Ji yra reikšminga, kad 
suprastume tas pataisas, kurias norėjo padaryti ankstyvo- 
sios feministės. Jų darbuose skiriama nemaža vietos aptarti 
moterų dorybėms: jų tyrumui, pastovumui, jų darbams, ku- 
rie iki tol buvo niekinami. Bet daugiausia vietos juose buvo 
skiriama dviem moterų elgesio aspektams, kurie buvo itin 
puolami. Panieka moterims, būdinga ankstyvųjų mizoginis- 
tų kūriniams, kilo iš įsitikinimo, jog vedybos reikalingos, 
netgi būtinos. Siekiant moteris pajungti vyrams ir užkirsti 

joms galimybę siekti kitokio gyvenimo, moterys turėjo būti 
ir buvo laikomos protiškai nepilnavertėmis. Jos negalinčios 
valdyti ar būti išsimokslinusios. O kaip tik tokių savybių 
turinčių moterų - moterų valdovių ir išsimokslinusių mo- 
terų — praeityje ieškojo ankstyvosios feministės. Jos rėmėsi 
istorija, ieškodamos pavyzdžių, kai moterys valdė (taigi 
galėtų ir dabar pačios tvarkytis) ir kai jos buvo išsimoks- 
linusios (dabar visai nepagrįstai joms buvo atimta galimybė 
siekti mokslo). Nešioti ginklą ir mokėti rašto, ars et mars — 
moterims buvo uždrausta dalyvauti tose dviejose kultūros 
ir civilizacijos srityse (kaip tai įsivaizdavo aukštuomenė) ir 
joms buvo teigiama, kad jų „prigimčiai“ tai neleistina. Luc- 
rezia Marinella protestavo: 

Jeigu Dievo valia moterims būtų leista reikštis karybos ir literatūros 

srityse, kokių stebuklų mes išvystume (...) Norėčiau, kad šie [moterų 

niekintojai] atliktų bandymą - išauklėtų vienodo amžiaus berniuką 
ir mergaitę sveikus ir protingus, išmokytų juos karybos ir rašto. 

Netrukus jie pamatytų, kad mergaitė yra daug labiau pažengusi nei 

berniukas ir veikiai jį pralenks“'. 

Negalėdami atlikti tokio socialinio eksperimento, femi- 
nistai istoriniais pavyzdžiais parodė, kokia iš tikrųjų moters 
prigimtis tiek sugebėjimu vadovauti, tiek ir mąstyti. Moterų 
gynėjų kūriniai, nulemti tokių tikslų, buvo gana primity- 
vaus turinio. Kaip ir Christine, feministės paprasčiausiai 
rėmėsi žymių moterų gyvenimo pavyzdžiais, kuriuos pradė- 
Jo vaizduoti Boccaccio, bei panašiais antikos ir viduramžių 
istorijos pavyzdžiais, parodydamos, kokie yra moterų suge- 
bėjimai“*. Tačiau ideologijos ir lyties samprata, glūdinti 
tuose darbuose, buvo naujoviška ir pažangi. Istorijos „iš- 
kraipomos tam, kad mus paniekintų“, — teigė Sophia“. Isto- 
rijas rašo vyrai, sakė Mary Astell. „Jie pasakoja vienas kito 
žygdarbius ir visada taip darė.““ Dauguma istorikų pro- 
fesionalų dar neįsisąmonino, kad istorijos rašomos vyrų 

požiūriu ir todėl stiprina jų poziciją. Ankstyvosios feminis- 
tės visiškai suprato tokią falsifikaciją, bet tam, kad panaikin- 
tų jos padarinius, jos manė, jog pakanka išskirti tiesą apie 
moteris iš tų pačių istorinių šaltinių. „Kai susipažįsti su 
šališku vyrų elgesiu ir įsigilini į praeitį, pasirodo (...) kad 
moterys nė vienoje srityje nenusileido vyrams ir kad jų kiek- 
viename žingsnyje akivaizdžios dorybės gerokai pranoksta 
vyrų laimėjimus.“*" Christine, atmesdama visus Boccaccio 
teiginius apie vyriškus ir „nepaprastus“ istorinius moterų 
laimėjimus, naudojosi jo parašytomis biografijomis, norė- 
dama pagrįsti visiškai teigiamą požiūrį į moterų prigimtį“. 
Ji net pateikė jo pasakojimus apie Izidę, Cererą, Minervą, ir 
Carmentą (Romos ir lotynų kalbos kūrėją) kaip argumentą, 
įrodinėdama, jog kultūros ir civilizacijos pagrindus padėjo 
moterys“. 

Šitos mitologinės kalbos, žemės ūkio, kai kurių menų, 
mokslų bei valstybių kūrėjos vėlesniuose moterų gynėjų 
darbuose jau nebeminimos - kaip ir Christine aprašytos 
šventosios moterys. Tos, kurios ir toliau minimos kaip mote- 
riškosios prigimties modeliai, buvo mokslo moterys (apie jas 
mes kalbėsime kitur) bei moterys karžygės ir moterys val- 
dovės. Amazonės buvo giriamos visais amžiais už jų karingą 
nepriklausomybę nuo vyrų bei už meną vadovauti valsty- 
bei“. Tokios prancūzų autorės kaip Christine ir Marie de 
Gournay aukštino Jeanne d'Arc kaip karžygę, kurią Marie 
de Gournay aiškiai priskyrė amazonėms"!. Anglų moterys, 
pavyzdžiui, Ester Sowernam, prisiminė Boadiceą, britų ka- 
ralienę, kuri mokė romėnus (ir mus visus), kad „moteris gali 
nugalėti tuos, kurie buvo nugalėję beveik visus tuo metu 
žinomo pasaulio vyrus“/*. Moterų gynėjų raštuose prisi- 
menamos senovės moterys valdovės: Babilonijos karalienė 
Semiramidė, Palmyros gyventojų karalienė graikė Zenobia 
ir t.t. Minimos ir naujesnių laikų valdovės. Christine, kuri 

buvo istorikė ir parašė Karolio V, Prancūzijos karaliaus, 
viešpatavimo istoriją, savo veikale Damų miestas išvardijo 
Prancūzijos karalienės“. Ji pažymėjo, kad kai kurios iš jų 
pačios buvo valdovės, pavyzdžiui, Fredegonde, Franko 
Chilperico žmona; kitos, pavyzdžiui, karalienė Blanche, 
buvo regentė. Ester Sowernam tą patį darė Anglijoje. Saksų 
karalienės Elfgive ir Edith buvo valdovės ir užkariautojos; 
karalienės nuo normanų iki Tudorų laikų valdė kaip žmonos 
ir motinos, bet po to atėjo Elizabeth, „mūsų lyties pasidi- 
džiavimas ir pavyzdys geriausiems vyrams“*. 

Christine nuomone, 1328 m. įstatymas, draudžiantis mote- 
rims paveldėti Prancūzijos karūną, buvo naujas ir įžeidžian- 
tis. Ji pažymėjo, kad Prancūzijos karalienės valdė teisingai 
ir nuosaikiai ir kad tą patį būtų galima pasakyti apie daugelį 
moterų, apie „didžiąsias ponias, kuklias bei mažiau žino- 
mas“, kurios išlaiko ir valdo teritorijas, anksčiau valdytas 
jų velionių vyrų, tas moteris jų valdiniai myli taip kaip ir 
savo ankstesniuosius šeimininkus". Christine laikais mo- 
terys irgi valdė ir gynė savo valdas. Ji pati parašė knygą 
apie karybą ir savo knygoje Livre des Trois Vertus reikalavo, 
kad moterys mokėtų vadovauti gynybai ir atakai“. Tačiau, 
konsoliduojantis Europos valstybėms, moterys vis labiau 
prarasdavo tokias funkcijas. Feodalinių šeimų karinėms, 
finansinėms ir teisinėms galioms vis labiau tampant „viešo- 
mis“, t.y. valstybinėmis funkcijomis, naujus valstybės kont- 
rolės postus užiminėjo vyrai. Tuomet ir susikūrė moteriai 
pritinkančio elgesio, kaip jį įsivaizdavo vyrai, stereotipas, 
Paplitęs naujaisiais amžiais. B. Castiglione, kuris feodalą 
Pavertė dvariškiu, apibrėžė jų gyvenimo stilių ištisoms eu- 
ropiečių kartoms, kurios nuo tol tarnavo kunigaikščiui, taip 
Pat apibrėžė ir naują kilmingos damos gyvenimo būdą. Jis 
Vis dar „pagarbiai“ elgėsi su damomis, leido joms įgyti ly- 
giai tokį pat išsimokslinimą kaip ir dvariškiams. Bet netgi 

prieštaraudamas savo meto tradicijai, jis moterims atėmė 
galimybę mokytis valdyti ginklą ir jodinėti. 

Castiglione's laikais Eleonora Aragonietė, Feraros herco- 
gienė, ėmė vadovauti Venecijos miestui, kai jį apgulė 1482- 
1484 metų kare, o Caterina Sforza pati valdė savo mažutę 
Pesaro valstybėlę, vadovaudama kariuomenei ir pati kau- 
damasi, kai reikėjo išsaugoti valstybę. Ir iš tikrųjų, kaip mes 
dabar žinome, nuo XIV iki XIX a. vidurio moterys buvo vi- 
sai įprasta Europos šalių kariuomenės dalis, o ką jau kal- 
bėti apie tas kilmingąsias damas, kurios užėmė armijoje 
vadovaujančius postus“. Nepaisant šito, XVII a. antrojo- 
je pusėje B. Castiglione's sukurtas nuginkluotos moters, 
nebeatliekančios valstybės funkcijų, paveikslas įsivyravo 
Europoje kaip ideologija, o po to vis labiau kaip realybė. 
„Visi herojiški veiksmai, valstybiniai postai, galingos vy- 
riausybės ir iškalbingi pasisakymai mūsų lyčiai uždrausti 
šiame šimtmetyje“, - rašė Margaret Cavendish 1656 m. Ang- 
lijos respublikos periodu. Jos žodžiai tinka tiek restauracijos 
laikų, tiek ir respublikos laikų Anglijai. Nors ir būdama 
Newcastlo hercogienė, nepaprastai inteligentiška ir turinti 
plačius ryšius, ši moteris savo siekius galėjo išreikšti tik 
rašydama. Ji net nenorėjo skaityti istorijos veikalų, nes, jos 
nuomone, juose matyti, kad praeityje moterų dalia buvo 
kitokia ir „buvo moterų, pasiekusių tokios šlovės, kurios aš 
galiu tik pavydėti“ ė. 

Regėdamos tokius moterų padėties pokyčius, guerelle fe- 
ministės sukūrė kitą kovos strategiją. Jos rėmėsi praeityje 
parodyta moterų narsa, karo ir valdymo sugebėjimais, no- 
rėdamos paremti savo teiginius, kad moterų sugebėjimai, 
vyraujanti nuomonė apie moters prigimtį buvo iš naujo ap- 
riboti. Marie de Gournay teisingai nurodė, kad Salietiškas 
įstatymas buvo sumanytas kontroliuoti ginčytinus pavel- 
dėjimo klausimus. Šis įstatymas buvo įgyvendintas tik Pran- 
cūzijoje, ir netgi ten moterys ankstesniais laikais vaidino 


ANKSTYVOJI FEMINISTINĖ TEORIJA 137 


lemiamą vaidmenį, kaip ir vyrai. Gilioje senovėje Spartos 
vyrai tardavosi su savo moterimis visais „viešais ir asmeni- 
niais“ klausimais; lygiai taip pat darė Tacito aprašyti germa- 
nai, ir kitas tautas valdė moterys“. Senmergės Mery Plepė 
ir Joane Mušeika (slapyvardžiai) atgaivino primityviais 
ginklais apsiginklavusios Ilgosios Westminsterio Megės 
šmėklą knygoje Baisusis moterų kerštas, kad, jos padeda- 
mos, pakovotų už moterų giminę. Megė susilaukė pagyri- 
mo iš karaliaus Henriko už šaunumą mūšyje su prancūzais 
prie Bulonės 1544 m.: „savo smūgiais ir kirčiais aš aplam- 
džiau jiems kaulus“. Dabar šią narsuolę prisiminė XVII a. 
protestuodami prieš moterų pažeminimą“. Feministės tei- 
singai suprato, kad moterų valdžios klausimas yra kritinis 
net ir nekilmingoms moterims. Grėsmė kilo ne vien tik kil- 
mingų moterų dalyvavimui valdant valstybę. Formavosi 
nuomonė, kad moterys kaip moterys iš prigimties nėra ap- 
dovanotos jėga ir sugebėjimais. Kaip tik dėl to ir įsiliepsnojo 
guerelle. Feministės siekė įamžinti amazonės tipo moteris, 
taip pat istorinių asmenybių - moterų kovotojų ir valdovių 
biografijas, kad neišnyktų blėstantis nepriklausomų mote- 
rų ir moterų kultūros bei civilizacijos kūrėjų įvaizdis. 
Mizoginistai, šiaip jau priešiškų klasių bei partijų vyrai, 
vieningai palaikė naują mintį, kad moteris esanti „iš prigim- 
ties“ skirta vyrui?!. Respublikonams, buržua tiek luomu, tiek 
pažiūromis (kaip Renesanso laikų Florencijoje ir Venecijo- 
je, kalvinistiškoje Ženevoje ir puritoniškoje Anglijoje), neki- 
lo klausimas apie tai, kad moters vieta yra namuose ir kad 
iš prigimties ji yra priklausoma nuo vyro“?. Iš Ženevos Joh- 
no Knoxo Pirmasis trimito balsas prieš pasibaisėtiną moterų 
valdžią (1558) paskelbė Dievo žodį apie tai, kaip yra baisu, 
kai moterys valdo vyrus. Knoxas, ištremtas iš Anglijos ir 
kotijos Mary Tudor ir regentės Mary iš Guise, turėjo asme- 
Ninių ir politinių priežasčių šiauštis prieš moterų valdžią. 
Tačiau jo padėtį visuomenės akyse sustiprino dvi svarbios 

aplinkybės, kurios palietė moteris formuojantis valstybėms. 
Viena iš jų buvo tai, kad, valstybei griaunant karinę, teisinę 
ir politinę aristokratų šeimų galią, kilmingos moterys neteko 
valdžios. Kita aplinkybė buvo tai, kad postfeodalinėje visuo- 
menėje ėmė formuotis ikiindustrinio, patriarchalinio tipo 
šeimos kaip pagrindinis visuomeninis ir ekonominis dari- 
nys. XV-XVI a. valstybės įstatymai stiprino šeimą kaip so- 
cialinės kontrolės instrumentą. Vargšų įstatymai, įstatymai 
prieš valkatas, prostitutes, raganas ir net vienuolių brolijas 
protestantiškose šalyse suginė žmones į namus tam, kad jie 
dirbtų pragyvenimui, o beturčiai vyrai bei visos moterys at- 
sidūrė namų „šeimininko“ valdžioje“?. 

Net 1588 m., Elizabeth įžengus į sostą, mažai kas pasikei- 
tė, kad būtų sustiprintos senosios moterų vadovavimo tra- 
dicijos. Jos valdymo metais buvo nutildyti Knoxo išpuoliai, 
bet lyčių nelygybė buvo viršesnė už luominius skirtumus. 
Johnas Aylmeris, kuris kritikavo Knoxą, kai Elizabeth jau 
buvo karalienė (vėliau jis buvo paskirtas Londono vysku- 
pu), pusiau oficialiai gindamas moterų valdžią, tvirtino, kad 
„Moteris sugebėtų būti ir gera valdininke, ir kartu paklus- 
nia žmona““*. Elizabeth valdžia buvo visiškai nesusijusi su 
moterimis kaip lytimi. „Dorovingos moterys išmintingai 
suvokia, —- tikino Spenseris Elizabeth laikų Angliją, - kad 
jos gimė niekingam pažeminimui, nebent pats dangus su- 
teiktų joms teisėtą savarankiškumą.“*“? Iš tikrųjų, net jei ir 
bandė kuri nors suvaidinti Renesanso laikų harmoningos 
moters vaidmenį, tai šitą darė Elizabeth — skaisčioji, „gar- 
bingas vyras“. Kaip karalienė ji neišsiskyrė ypatingomis ma- 
nieromis ar poelgiais, kuriuos kitos moterys kaip nors būtų 
galėjusios pamėgdžioti. Ji nuolatos atkreipdavo dėmesį į 
savo sugebėjimą valdyti kaip į „gamtos dėsnių išimtį“, o tuo 
pačiu metu ji, kaip moteris, buvo trapi ir kukli, kaip maty- 
ti, pavyzdžiui, iš garsiosios jos kalbos, pasakytos Tilburyje: 

„Aš žinau, kad mano kūnas yra trapios ir menkos moters, 
bet širdis ir skrandis — kaip karaliaus, be to, dar kaip Angli- 
jos karaliaus“““. Tačiau, kaip teigė guerelle feministės, į mote- 
ris ne visada buvo žiūrima kaip į silpnas ir menkas, nes jos 
tokios nebuvo. Iš tikrųjų labai griežtomis priemonėmis bu- 
vo stengiamasi jas padaryti tokias. Po „ypatingo“ Elizabeth 
valdymo Anglijos karalius Jamesas I pradėjo naują mažai 
žinomą autokratinį guerelle periodą, imdamasis tokių prie- 
monių kaip akivaizdus parodymas, kad ne tik respublikonai 
ar puritonai, bet ir lojalūs luomų ir monarchijos šalininkai 
turėjo nesuteikti moterims nieko panašaus į politinę ar ka- 
rinę jėgą. Jameso požiūris į moteris buvo toks pat šeimy- 
niškas kaip kiekvieno buržua. Supažindintas su jauna mo- 
terimi, kuri buvo garsi tuo, kad mokėjo lotynų, graikų ir 
hebrajų kalbas, jis paklausė: „O ar moka ji verpti?“*7 Net 
Knoxas nesugebėjo pranokti Jameso pasibjaurėjimo moterų 
valdžia. Savo vyriausiam sūnui vestuvių dieną jis davė tokį 
patarimą: „Tu esi galva, o ji - tavo kūnas. Tavo pareiga — 
įsakinėti, o jos - paklusti“**. Tokią moterų vaidmens sam- 
pratą jis bandė primesti aristokratėms, įžymiosios kampani- 
jos metu versdamas jas atsisakyti tokių įprastų privilegijų 
kaip jodinėjimo rūbų vilkėjimas ar ginklų nešiojimas??. 

Jameso kampanija prasidėjo 1620 m. sausyje, kai jis liepė 
Londono vyskupui pranešti visiems dvasininkams, kad „šie 
atkakliai kovotų su mūsų moterų įžūlumu, jų mada nešioti 
plačiakraštes skrybėles, siauras liemenes, kirpti trumpai 
Plaukus bei nešioti stiletus ir kinžalus““?. Naujieji reikala- 
Vimai damoms, tokie, kokius siūlė B. Castiglione, turėjo būti 
Patvirtinti įsaku: pradedant karaliumi, vyskupu ir visa dva- 
Sininkija. Kultūra taip pat buvo oficialiai skirta valstybei ir 
bažnyčiai remti?!. Eilėraščiai, vaidinimai, baladės, pamokslai 
ir Pamfletai įspėdavo moteris atsisakyti įžeidžiančių rūbų 
ir elgesio, kurie dabar buvo laikomi vyriškais. 

Sprendžiant iš trijų pamfletų, parašytų 1620 m., galima 
susidaryti aiškų vaizdą, kiek buržua šeimos norma buvo 
išplečiama visoms moterims ir kiek feministės buvo teisios, 
nuspėdamos, kad lyčių kova, vykstanti guerelle būdu, buvo 
labiau kova dėl požiūrio į moterį, t.y. dėl to, kaip moterys 
buvo suvokiamos ir kokios jos buvo iš tikrųjų. Hic Mulier 
pradėjo kovą su moterimis, kurios buvo „vyriškos savo pri- 
gimtimi“, kaip tai matyti iš paties pavadinimo, kur yra su- 
maišytos giminės (pavyzdžiui, le fermnme). Tai, kas buvo suvo- 
kiama kaip vyriška, buvo laisva ir pritrenkianti apranga, 
kurią Jamesas pasmerkė kartu su trumpai kirptais plaukais 
ir ginklų nešiojimu?*. Beveik tuo pat metu puritonas Willia- 
mas Prynne'as taip pat protestavo prieš „ištvirkėliškus“ 
trumpus plaukus. Pavyzdžiui, vyro vaidmens šeimoje atliki- 
mas, trumpai kirptų plaukų nešiojimas kėlė grėsmę Dievo 
tvarkai, būtent jėgos santykiui tarp lyčių, kurį šitoji tvarka 
ir simbolizavo. Argi ne moterų plaukai buvo „natūralus 
šydas... ypatingas požymis, rodęs jų priklausomybę tiek 
Dievui, tiek ir Vyrui““?. XVI a. devintojo dešimtmečio pu- 
ritonas pamfletistas Philipas Stubbesas panašiai juodino 
„dievobaimingas, rimtas moteris, kurios vilkėjo vulgarius 
rūbus, tinkančius tik vyrams“, ir jis buvo tikras, kad šitos 
moterys, kurios perėmė vyrų madas, jei galėtų, greit taptų 
vyrais **. Traktatai, atsiradę dėl šios karaliaus kampanijos, 
žinoma, neturėjo nieko bendra su puritoniškuoju padoru- 
mu. Jie niekur nekritikuoja kitų, mėgstančių madingai reng- 
tis damų, kurios, pavyzdžiui, labai smarkiai apnuogindavo 
krūtinę, rūbų“. „Vyriškų“ moterų nepriklausomybė ar net 
jų lygybė su vyrais aiškiai buvo tai, kas gąsdino ir sudarė 
sąlygas jas pulti““. Jų lengvi jodinėjimo rūbai, trumpi plau- 
kai, 0 ypač ginklai supanašino jas su vyrais, padarė „vyrais 
tiek dėl jų aprangos, tiek dėl jų šiurkščių manierų, vyrais, 
kuriems iš prigimties yra būdingas pyktis ir keršto sieki- 
mas, vyrais, kurie nešioja ir naudoja ginklus“. 


ANKSTYVOJI FEMINISTINĖ TEORIJA 141 


Nors ankstyvųjų naujųjų amžių Europos valdovai ir sten- 
gėsi kuo labiau nuginkluoti savo diduomenę bei priversti 
ją paklusti valstybės valdžiai, aristokratės moterys, be to, 
dar buvo verčiamos paklusti vyrų valdžiai šeimoje ir vi- 
suomenėje, ką ir parodo Jameso laikų lyčių ginčai. Haec Vir 
(kaip ir la homme), kitas pamfletas, pasirodęs praėjus sa- 
vaitei po Hic Mulier, lyg ir perša mintį apie tam tikrą vyrų 
ir moterų lygybę lyčių polemikoje, nes ragina vyrus ne- 
sumoteriškėti. Šis pamfletas slaptai kritikuoja Jameso atvi- 
rai homoseksualinį dvarą ir jo dvariškių sugarbanotus ir 
išpudruotus plaukus, pamaivišką kalbą, dažymąsi ir links- 
minimąsi. Dar vyrams yra žadama, kad, jeigu jie suvyriškės, 
moterys bus „gražios“ ir jiems „tarnaus“. Suvyriškėjusios 
moterys ir sumoteriškėję vyrai turėtų pakeisti aprangą ir 
sugrįžti prie gamtos nustatytos tvarkos, bet ši tvarka (net 
ir liūdnai pagarsėjusiam Jameso dvarui) labai priartėdavo 
prie puritoniško požiūrio į moteris, kai tik būdavo kalbama 
apie jas. (Hetero)seksualumo, siuvimo bei Šventojo Rašto 
verčiamos, jos turėtų nešioti „skrybėles, kad apsisaugotų 
nuo saulės, bet ne slėptų nukirptas ir susuktas garbanas, 
prigludusius prie kūno drabužius, o ne lengvus sijonus ir 
prancūziškas liemenes, vietoj durklų - siuvinėjimo pavyz- 
džius, vietoj pistoletų - maldaknyges, o vietoj aulinių jo- 
dinėjimo batų su pentinais - dailius batelius ir švariais kelia- 
raiščiais užrišamas kojines“. 

Trečiasis panašaus pobūdžio pamtletas palietė patriar- 
chato temą. Moralizuojančiu tonu, būdingu viduriniosios 
klasės kritikui, autorius lyties ir rengimosi priešingai savo 
prigimčiai problemą traktavo kaip tėvo valdžią buržua šei- 
moje. Jis rašė: „Moteris buvo sukurta tam, kad gerbtų savo 
tėvus (t.y. savo tėvą) ir klausytų vyro“. 

Tėvai turi teisėtą valdžią savo vaikams; vyrai - valdyti ir įsakinėti 

savo žmonoms: kadangi jis yra sumoteriškėjęs vyras, perduodantis 

savo prigimtinę teisę savo dukrai ar žmonai, tai ji yra vyriška mote- 
ris, kuri atima tėvams autoritetą, vyrams - pirmumą ar praranda 
kuklumą, priderantį jos lyčiai“? 


Tono ir požiūrio į moteris pasikeitimas, pradedant Jame- 
so nuosprendžiu dėl aristokračių nešiojamų durklų ir vy- 
riškos aprangos, baigiant trečiuoju pamiletu apie vyriškas 
moteris, pranašavo socialinį perversmą, kuris greitai pa- 
lietė karalių, bažnyčią ir aristokratiją, bet ne moteris. Kai 
Puritonų revoliucija nuvertė karališkąją hierarchiją, atsi- 
davusi namams buržua moteris tapo neginčijama Anglijos 
visuomenės norma. Jau vieša Elizabeth pozicija atspindėjo 
buržuazinės lyčių sampratos padarinius, virago tipo moterį, 
kaip kad ir Jameso laikų polemikoje apie lytis. Netgi Hic 
Mulier, iš esmės gana aristokratiškas, pasiūlė nepriklauso- 
mas moteris pažaboti ekonomiškai. Jeigu tėvai, vyrai ir visi 
tie, kurie išlaikydavo „hermafrodites“, tučtuojau liautųsi 
buvę liberalūs arba pareikalautų tikslios ataskaitos, ką jos 
duoda už tai, kad yra išlaikomos, tuomet jie būtų garan- 
tuoti, jog moterų „kraštutinumai“ iškart baigtųsi!“. Priemo- 
nės, kurių ėmėsi Jamesas moterims kontroliuoti, greit pa- 
seno, kaip ir jo požiūris į dievišką karalių teisę. Jis tiesiogiai 
pasinaudojo karaliaus valdžia kovodamas prieš Anglijos da- 
mų rengimąsi. 1615 m. vykdant mirties bausmę poniai Anne 
Turner, apkaltinus ją nunuodijimu, Jamesas pareikalavo, 
kad ji (ir jos budelis) nevilkėtų jį įžeidusiais rūbais, t.y. būtų 
be krakmolytų gelsvų apykaklių, kurias toji ponia buvo 
išpopuliarinusi tarp damų. 1620 m. jis jau turėjo savo ran- 
kose bažnyčią, teatrą, pamifletų, baladžių kūrėjų ir daini- 
ninkų, kad šie šmeižtų kaip „vyriškas“ tas moteris, kurios 
jodinėjo laisvais rūbais ir nešiojo ginklus. Žinomas kaip mo- 
terų nepriklausomybės ir valdžios priešininkas, Jamesas 
siekė įsprausti jas į „kuklios moters“ įvaizdžio rėmus!“!. 

Nepaisant socialinės tikrovės, kuri XVII-XVIII a. nušalino 

visas moteris, išskyrus karalienės, nuo valdžios, moterų fe- 
ministinio judėjimo guerelle gynėjai tebeminėjo moteris kar- 
žyges ir tuos laikus, kada valdė moterys. Kita lyčių konflikto 
tema - moterų išsimokslinimas — tapo gyvybiškai svarbi, bet 
esamų ir būsimų karalienių valdžios pavyzdžiai toliau įkvė- 
pė feministes. Taip pat buvo materialiai remiamos feminis- 
čių pastangos pralaužti tariamą moterų neišmanėliškumo 
ir negabumo barjerą, kaip darė ir kitos aukštuomenės mote- 
rys. Christine de Pisan apie moterų išsimokslinimą parašė 
knygą, kurią paskyrė Margaritai Burgundietei, kai ši ruošėsi 
tekėti už Prancūzijos karaliaus vyriausio sūnaus. Bathsua 
Makin parašė knygą Mary, vyriausiajai Yorko hercogo duk- 
rai. Astell pasiūlė būsimai karalienei Anne, Danijos prince- 
sei, įkurti moterų koledžą!“?, ir ši jau buvo ketinanti jį šelpti, 
bet Salisbury'o vyskupas ją atkalbėjo. Marie de Gournay 
paskyrė savo veikalą Egalitė des Hommes et des Femmes Onai 
Austrijietei, tuometinei Prancūzijos karalienei, kuri, sekda- 
ma savo pirmtakės Marie de Medici pavyzdžiu, skyrė jai 
pensiją iki gyvos galvos. Ledi Chudleigh, knygos Moterų ap- 
sigynimas autorė, dedikavo savo eilėraščius karalienei An- 
ne, O savo esė —- jos šviesybei Sophiai!'“. 

Mary Astell yra ryškiausias pavyzdys, atspindintis, kaip 
moterų valdžia įkvėpdavo feministinius guerelle šalininkus. 
Astell neparašė nieko, ginančio šį judėjimą, bet prie gerai 
žinomo savo pasiūlymo dėl moterų koledžo ji parašė stul- 
binančią vedybų kritiką!“*. Laikydamasi anglikonų bažny- 
čios ir luominės visuomenės principų, pirmajame knygos 
leidime ji apibūdino vyrus pagal ankstyvosios modernios 
Visuomenės hierarchijos nuostatas. Vyrai buvo savo žmonų 
„Valdovai ir šeimininkai“, ojos tik „vargšės vasalės“!*. As- 
tell labai viliojo liberalios Johno Locke'o pažiūros į teisę 
priešintis tironijai, bet tiktai tam, kad galėtų išsiaiškinti, kaip 
Vyrai galėtų valdyti. Luomas, apimantis aukštesnį, vyrų, 

luomą, ir aukštesniųjų teisė valdyti žemesniuosius rodėsi 
Dievo duota: „Dievas pasaulyje sukūrė daug įvairių luomų 
ir dėl daugybės priežasčių vienus paaukštino, kitus - paže- 
mino“. Bet Astell šio argumento nepakako, nes pagal šitą 
posakį reikėjo suprasti, kad tie aukštesnieji, „pradedant ka- 
raliumi ir baigiant šeima“, valdė kaip Dievo vietininkai. Ji 
nebuvo ištekėjusi ir negalėjo siūlyti tai padaryti moterims. 
Bet tada, 1702 m., į Anglijos sostą įžengė karalienė Anne. 
Ir vėl teisėtai valdė moteris, ir tai davė akstiną Astell kurti 
žavingą feministinę švietėjiškos minties revoliucijos versiją. 

Ši aukštosios bažnyčios moteris, kuri savo kūrinyje pro- 
testavo prieš Locke'o deistines pažiūras, dabar pasinaudojo 
vienu svarbiausių argumentų, išlaisvinusių mokslinę min- 
tį iš Šventojo Rašto ir bažnyčios varžtų. 1703 m. parašytos 
knygos Apmąstymai apie vedybas priede ji iškėlė principą, 
kuriuo naudojosi Galileo, gindamas žemės judėjimą aplink 
saulę. Įrodinėdama, kad biblinė kalba prisitaiko prie pa- 
pročių, stengdamasi geriau perteikti savo unikalią teologinę 
idėją, ji atmetė Biblijos užuominą apie moters priklauso- 
mybę tik kaip kitą būdą prisitaikyti prie egzistuojančios 
tvarkos. Ji atskleidė, kad lyčių santykio problema yra uni- 
versali. Ji priklauso žmogaus prigimčiai apskritai, o ne tik 
Apreiškimo priėmėjams. Todėl protas turėjo išspręsti mo- 
terų lygybės klausimą - ir, Anne valdant Angliją, protas ir 
jausmas kovojo su vyro pranašumu. Vyras ne tik kad ne- 
buvo pranašesnis už moterį, dabar viena moteris buvo pra- 
našesnė už visus karalystės vyrus. Jei kiekviena moteris 
pagal tam tikrą gamtos dėsnį yra pavaldi bet kuriam vyrui, 
nurodė Astell, tai karalienė turėtų paklusti savo liokajui. Ir 
jei vyrai turi dabar atsitraukti iš šių pozicijų, teigdami, kad 
žemesnė moterų padėtis reiškia tik tai, jog kai kurios mo- 
terys yra žemesnėje padėtyje negu kai kurie vyrai, tai be- 
veik tolygu priešingam tvirtinimui, kad kai kurie vyrai yra 

neabejojamai žemesni palyginti su kai kuriomis moteri- 
mis!““. Tai tiek apie tariamą prigimtinį moters nepilnaver- 
tiškumą. Dar kartą senas moters valdžios principas nugalėjo 
doktriną apie moters universalų pavaldumą vyrui. 

Moterų aristokračių galia buvo per silpnas pagrindas, 
kuriuo galima remtis kovojant už moterų emancipaciją, kaip 
kad darė Astell“?. XVIII a. pradžioje, kaip pažymėjo pačios 
feministės, jų valdžia buvo labai ribota, o amžiaus pabaigoje 
buržuazinė santvarka turėjo sunaikinti patį luomą. Tačiau 
pereinant iš feodalinės visuomenės į buržuazinę, dauguma 
guerelle feminisčių ir toliau kreipėsi į savo pirmtakes ir tęsė 
tradicinį flirtą su jomis. Iš dalies jų politinis konservatizmas 
buvo paaiškinamas jų luominiu ribotumu. Atskirtos nuo 
daugumos kitų moterų luomine privilegija, jos mažai ką 
težinojo apie kitų moterų gyvenimą ir nepasitikėjo jų jėga. 
Nepaisant jų griežtų pasisakymų prieš mizoginiją, jos, pa- 
vyzdžiui, neatkreipė dėmesio į nežmoniškiausią jos išraišką 
ankstyvųjų moderniųjų amžių Europoje, kai apie 100 000 
moterų buvo pakartos ar sudegintos gyvos laužuose, ap- 
kaltinus jas raganavimu. Tikėdamosi socialinių pakitimų, 
ankstyvosios feministės teoretikės, kaip ir ankstyvieji šiuo- 
laikiniai socialistai utopistai, į kuriuos jos šiuo atžvilgiu pa- 
našios, rėmėsi švietimu ir tradiciniais valdžios šaltiniais. 
Kadangi tai buvo moterys, kurioms lyčių politika buvo pa- 
grindinis dalykas, jos su nostalgija žvelgė į tuos laikus, kai 
Moterys turėjo galimybę naudotis tomis tradicinėmis ga- 
liomis. 

Mūsų laikais net jų lyčių politika jau atrodo konservaty- 
Vi. Tai, ką turėjo pasakyti guerelleė feministės moterims ir 
Visuomenei, daugiausia buvo savotiška reakcija į tai, ką sa- 
kydavo mizoginistai. Norint pasipriešinti pastariesiems, rei- 
kėjo eiti kaip tik šiuo keliu. Vienintelė alternatyva buvo pri- 
IMti ir internalizuoti tuos stereotipus, kurie visų socialinių 

sluoksnių moterims demonstravo jų pažeminimą bei pri- 
klausomybę nuo vyrų. Pasipriešinti mizoginijai - vadinasi, 
pradėti ilgą feministinę kovą. Didžiausias ankstyvųjų femi- 
nisčių teoretikių laimėjimas ir yra tas, kad jos davė pradžią 
tam judėjimui. Jos kovėsi tik plunksnomis, bet šioje kovoje 
jos viešai demaskavo švietimo sistemą, kuri pirmenybę teikė 
vyrams ir kuri rodė panieką moterims. Moterys laimėjo, 
bent jau kiek tai liečia moters sąmonę, sukurdamos tikslesnį 
ir išsamesnį moters paveikslą, priešingą tam, kuris įsigalėjo 
naujųjų amžių pradžioje. 

Šie laimėjimai nebuvo užmiršti. Bėgant laikui, kai aristo- 
kračių galimybės buvo dar labiau apribotos, o neturtingų 
moterų įtraukimą į visuomeninį gyvenimą varžė įstatymas, 
ekonominė padėtis bei valstybės valdžia, guerelle feministės 
metė iššūkį ir paneigė visus gyvuojančius moters įvaizdžius, 
kurie menkino jos orumą bei autoritetą. Jos atmetė kaip 
vyrišką ideologiją moters menkavertiškumo idėją, kuri at- 
spindėjo ir stiprino sistemišką galios ir valdžios perėjimą 
vyrams. Šitaip jos sukūrė intelektualią tradiciją, kurioje tiek 
moterų feodalinės valdžios atminimas, tiek ginkluotų ir ka- 
riaujančių moterų paveikslai išlaikė supratimą apie įgimtas 
moters galimybes. 

Iki šiol niekas dar nežino šios tradicijos tikrojo masto ir 
jos efektyvumo!“ Žinoma, rašytojos feministės dvasios stip- 
rybės ir argumentų sėmėsi iš savo pirmtakių. Jų tradicija 
peržengia guerelle. Ankstyvojo feminizmo dėmesys vyrų 
ideologijai ir lyčiai taip ir liko pagrindinis dalykas vėliau 
atsiradusiose feministinėse teorijose. Nepaisant tolesnio są- 
moningumo formavimosi, jų istoriniai metraščiai apie mo- 
teris karžyges bei valdoves pasirodydavo vėl ir vėl: pra- 
dedant Harriet Taylor Mill —- pirmosios moterų judėjimo 
bangos pradžioje, baigiant Mary Beard - judėjimo pabaigoje, 
ir dar dabar jie turi galios kaip pusiau mitas, pavyzdžiui, 

Helenos Diner knygoje Motinos ir amazonės ir Elizabeth 
Gould Davis - Pirmoji lytis". Beje, mes tik galime spėlio- 
ti, kokią reakciją sukėlė ankstyvųjų feminisčių sukurtas 
įvaizdis, prieštaraujantis esančiai kultūrai. Tačiau mes ži- 
nome, kad moterys, įsitraukusios į revoliuciją, kuri sužlug- 
dė feodalizmą, vėl buvo tos moterys, kurios apsiginklavo 
ir siekė valdžios. Jos sudarė karinius junginius, vadinamus 
Amazonių legionais, ir reikalavo politinių teisių moterims, 
nors šį kartą ne kaip damos, bet kaip pilietės!“ 

Tai toks tada buvo ankstyvosios feminizmo teorijos in- 
dėlis. Ouerelle moterys pradėjo ir tęsė keturis amžius tru- 
kusią intelektualinės opozicijos prieš mizoginiją tradiciją. 
Feministės parodė, kaip išsimokslinimas buvo naudojamas 
moters vaidmeniui sumenkinti, ir sukūrė priešingą istorinį 
moters galimybių vaizdinį. Su tokia pat energija jos apgynė 
ir moters proto galimybes. Mokslas ir ginklai buvo jų dvi- 
guba „gynyba“ nuo kultūros panaudojimo mizoginistiniais 
tikslais. 


Versta iš: Jean Kelly. „Early Feminist Theory and the Ouerelle des Femmes“ . In Women, 

CHRISTINE DE PISAN 


Seniai garsi kaip pirmoji prancūzų rašytoja Christine de Pi- 
san pastaraisiais metais taip pat pelnė mąstytojos, kuri viena 
iš pirmųjų originaliai kėlė moters tapatumo ir lyčių santy- 
kių klausimus, vardą. 

Christine de Pisan gimė 1365 m. Jos tėvas — Renesanso 
žmogus, italų astronomas, palikęs gimtąją Veneciją ir tapęs 
Prancūzijos karaliaus Karolio V patarėju. Iš tėvo ji gavo išsi- 
lavinimą, ypač gerą to meto moteriai: ji mokėjo lotyniškai, 
išmanė italų ir prancūzų Renesanso literatūrą. Mirus tėvui, 
o vėliau — vyrui, dvidešimt penkerių metų Christine ryžosi 
pragyventi pati, išlaikyti savo motiną ir vaikus rašydama 
poezijos bei prozos kūrinius. Be kita ko, ji buvo oficiali Ka- 
rolio V biografė. Prancūzų literatūros istorijoje Christine 
žinoma kaip viena iš pirmųjų profesionalių rašytojų. Ji rašė 
prancūziškai, todėl laikoma ir viena iš prancūzų literatūri- 
nės kalbos pradininkių. 

Damų miestas parašytas 1405 m. Tuo metu vyko vieši deba- 
tai dėl Rožės romano (Le roman de la rose), kurį du autoriai — 
Guillaume di Lorris ir Jeanas de Meungas - parašė 1240 ir 
1277 m. Šis prancūziškas veikalas apie meilę ir lyčių santy- 
kius buvo labai populiarus. Christine drauge su Paryžiaus 
Universiteto rektoriumi Jeanu Gersonu ėmė viešai protes- 
tuoti prieš šį kūrinį, nes laikė jį nepagrįstu išpuoliu prieš 
Moteris ir vulgaria lyčių santykių traktuote. Jai oponavo 

garsūs to meto humanistai, gynę Rožės romaną kaip moder- 
nios saviraiškos ir atvirumo tekstą. Tad Christine požiūris 
jai pelnė antihumanistės vardą iki šių dienų. Tačiau atidi jos 
argumentų, kad neapykanta, nukreipta prieš moteris vien 
todėl, jog jos - moterys, prieštarauja humanistiniams proto 
ir teisingumo idealams, analizė aiškiai įrodo, kad ji tvirtai 
gynė humanizmą. Savo argumentus ji grindė krikščionišku 
tikėjimu ir etika, todėl teisingiausia ją būtų laikyti krikščio- 
niškojo humanizmo atstove. 

Romaną Damų miestas sudaro trys dalys. Pirmojoje trys 
alegorinės moterų figūros Protas, Teisingumas ir Tiesumas 
pasirodo Christine, dirbančiai savo kabinete. Jos pareiškia, 
kad Christine klysta, nusileisdama mizoginistinėms nuomo- 
nėms apie ydingą moters prigimtį ir įgimtą žemesnę padėtį. 
Jos praneša Christine, kad ji pasirinkta Damų miesto staty- 
toja. Antrojoje knygos dalyje nurodoma, kaip statyti miestą, 
pristatomos kilmingos, išmintingos ir teisingos moterys, 
garsios istorinės ir mitologinės asmenybės, kurios gyven- 
siančios šiame mieste. Trečiojoje dalyje išryškėja krikščioniš- 
koji humanistinio teisingumo vizija: miestą valdo Mergelė 
Marija, pavaizduota kaip morališkai stiprios moters pavyz- 
dys, teisingo valdymo simbolis!'. Knyga baigiama Christine 
patarimais damoms ir visoms moterims: jos turinčios steng- 
tis būti doros ir nuolankios žmonos, nes tai geriausias bū- 
das išvengti ydų ir amoralumo. 

Dėl tokio požiūrio į vedybas feministai mokslininkai il- 
gai nekreipė dėmesio į Christine, laikydami ją tradicinės 
ir moterį nuvertinančios moteriškumo sampratos skelbėja. 
Tačiau pastaraisiais metais Christine raštai buvo iš naujo 
interpretuojami ir įsivyravo nuostata, jog jos patarimai mo- 
terims nagrinėtini atsižvelgiant į tą kultūrą ir visuomenę, 
kurioje ji gyveno. Atidžiai skaitydami Damų miestą, pama- 
tytume, jog rašytoja vedybų nelaiko priešingomis moters 

nepriklausomybei ir kūrybingumui, - tai liudija galimybė 
mieste įsikurti poetėms, karalienėms ir moterims-karžy- 
gėms. Ji santuoką siūlo kaip alternatyvą kurtuazinės meilės 
apgaulei ir iliuzijoms, mat ši, rašytojos nuomone, išsigims- 
ta ir nuvertina moterį, paversdama ją seksualiniu meilės 
žaidimo objektu. Svarbu pažymėti, kad Christine siūlomas 
vedybinių santykių modelis nebuvo įprastas jos laikais. 
Dauguma jos pasisakymų šia tema vedybas atskleidžia kaip 
dviejų lygių Žmonių sąjungą, kaip „natūralesnę“ santykių 
formą, vyro ir moters meilę, o ne vyro dominavimą. Toks 
santuokinės meilės idealas gražiai skleidžiasi ilgame Chris- 
tine eilėraštyje „Le livre de la mutacion de Fortune“, kuria- 
me labai šviesiai atsispindi jos pačios santykiai su vyru. 
Prudence Allen terminais tariant, galima sakyti, kad Chris- 
tine pateikė lyčių santykių modelį, kuris yra lyčių vieny- 
bės ir lyčių papildomumo derinys*. 

Skaitytojams pateikiama Damų miesto pradžia todėl, kad 
Čia autorė plėtoja dvi idėjas, kurios yra svarbiausios moters 
sampratos ir jos savimonės istorijai. Pirma, tai priešinima- 
sis mizoginijai, jį skatina ponia Protas, atskleidžianti nea- 
pykantos moterims nepagrįstumą ir iracionalumą. Antra 
knygoje numatoma tema svarbi dabarties feminizmui nuo 
Virginios Woolf iki šių dienų: pasaulis nesuteikia moteriai 
daug laisvės veikti ar reikštis, todėl, jei ji pasiryžo puoselėti 
alternatyvią savo tapatumo ir savo situacijos pasaulyje sam- 
pratą, turi susikurti savo kultūrine erdve. Damų miestas 
kaip tik ir yra tokios erdvės alegorija. Pagaliau Christine 
nagrinėja šiuos klausimus remdamasi savo patirtimi, tyri- 
nėja savo - moters — tapatumą. Kaip tik todėl ji ir yra ver- 
ta, kaip pabrėžia Joan Kelly, pirmosios modernios moters 
Vardo. 

KARLA GRUODIS 

KNYGA APIE DAMŲ MIESTĄ 


CHRISTINE DE PISAN 


I. Čia prasideda Knyga apie Damų miestą, 
kurios pirmajame skyriuje kalbama apie tai, kodėl ji 
buvo parašyta ir kas tam davė akstiną 


Kaip paprastai, paklusdama disciplinai, kuri tvarko mano 
gyvenimą, t.y. nuolatines laisvųjų menų studijas, vieną die- 
ną sėdėjau savo bibliotekoj apsupta paties įvairiausio turi- 
nio knygų. Kiek pavargusi nuo ilgo darbo - uoliai studija- 
vau mokslinius veikalus, pakėliau akis nuo knygos, nutarusi 
valandėlei atsiplėšti nuo sunkių tekstų ir poilsiui paskaityti 
ką nors iš poetų. Taigi tokia buvo mano nuotaika, kai į ran- 
kas pateko viena knygelė - ji priklausė ne man, ją paliko — 
kaip čia tiksliau pasakius - saugoti kažkas iš pažįstamų. Aš 
ją atsiverčiau ir pamačiau, kad ji vadinasi Mathėole skun- 
dai (Les Lamentations de Mathėole). Ėmiau šypsotis: pati jos 
nebuvau skaičiusi, bet girdėjau, kad joje niekinamos mote- 
rys!.. Pamaniau, kad išsiblaškysiu ją vartydama. Bet skaityti 
net nepradėjau, nes motulė pakvietė prie stalo - metas vaka- 
rieniauti. Tad skaitymą atidėjau rytdienai. 

Kitą rytą, atėjusi kaip visuomet į biblioteką, nieko nelauk- 
dama ėmiausi daryti, ką buvau nutarusi, - permesti akimis 
Mathėole's knygą. Pradėjau skaityti ir šiek tiek pasistūmėjau 
į priekį. Bet knygos turinys man pasirodė nemalonus - aš 
nemėgstu apkalbų, ten nebuvo nieko pamokomo, ji neteikė 

medžiagos moraliniam ar doroviniam tobulėjimui, o kur dar 
nešvanki kalba ir temos! Aš ją kiek pavarčiau, perskaičiau 
pabaigą ir padėjau į šalį - reikia grįžti prie kitų, rimtesnių 
ir naudingesnių studijų. Bet dėl šios niekingos knygiūkštės 
aš pasinėriau į apmąstymus, kurie sukrėtė mane iki sielos 
gelmių. Kokios priežastys, kokie motyvai, mąsčiau aš, mygia 
šitiek vyrų, ir mokslininkų, ir rašytojų, nepalankiai atsiliep- 
ti apie moteris ir koneveikti jų elgesį — ar tai žodžiais, ar 
traktatais ir raštais. Ne vienas ir ne du, ir net ne tas Mathėo- 
le, kurio vieta tikrai ne tarp mokslininkų, nes jo knygą gali- 
ma tik išjuokti, — šito neišvengia nė vienas tekstas. Filosofai, 
poetai ir moralistai - sąrašą gali tęsti be galo, - atrodo, visi 
kalba vienu balsu, įrodinėdami, kad moteris yra bloga iš pri- 
gimties ir visuomet linkusi į ydą. 

Vienaip ir kitaip grįždama mintyse prie šių dalykų, aš, 
moteris, ėmiau mąstyti apie savo elgesį; galvojau ir apie 
daugelį kitų, su kuriomis buvau susitikusi, - apie princeses 
ir aukštuomenės damas, vidutinės ir žemos padėties mote- 
ris, kurios man patikėjo savo slaptas ir intymias mintis; visa 
savo siela ir protu norėjau išsiaiškinti, ar tikrai šitiek įžymių 
vyrų klysta. Veltui svarsčiau dalykus iš visų pusių, sijojau, 
lukštenau - tokio požiūrio į moters prigimtį ir elgesį ne- 
galėjau nei suprasti, nei pateisinti. Tada puoliau ieškoti 
moterų kaltės: negali būti, mintijau, kad šitiek įžymių vyrų, 
šitiek didelių mokslininkų, pačių plačiausių pažiūrų ir pačių 
įžvalgiausių, - mat aš maniau, kad jie yra tokie, - galėtų 
taip kategoriškai kalbėti kone kiekviename veikale. Aš jau 
nebeprisiminiau nė vieno filosofinio kūrinio, kad ir koks 
būtų jo autorius, kurį skaitydama nebūčiau užkliuvusi už 
skirsnio ar pastraipos, kur peikiamos moterys. Tada pa- 
dariau išvadą, kad jie, ko gero, teisūs, net jei mano naivus 
ir nemokšiškas protas neįstengia pripažinti tokių baisių 
ydų, kurių, matyt, turėjau aš, kaip ir kitos moterys. Taigi 


154 CHRISTINE DE PISAN 


aš patikėjau svetimo Žmogaus sprendimu, nors visa savo 
moteriška esybe jaučiau ir supratau, kad tai nėra tiesa. 

Aš taip giliai ir smarkiai pasinėriau į niūrias mintis, kad 
iš šalies galėjo pasirodyti, jog mane ištiko katalepsija. Prasi- 
veržė tikra versmė: atmintyje iškilo begalė autorių, aš juos 
negražiai pasielgė sukūręs moterį. Stebėjausi, kad šitoks 
darbininkas surentė tokį bjaurų kūrinį, nes moteris, anot vy- 
rų, yra vaza, pripildyta visokeriopo blogio ir visokiausių 
galimų ydų. Nuo tokių minčių mane apėmė pasibjaurėji- 
mas ir sielvartas, aš ėmiau niekinti save ir visą moterų gi- 
minę, tarsi Gamta būtų pagimdžiusi pabaisas. Aš dejavau: 
„O Viešpatie! Kaip šitaip atsitiko! Kaip galiu patikėti ne- 
puolusi į suklydimą, kad tavo begalinė išmintis ir tobulas 
gerumas galėjo sukurti tokį netobulą daiktą? Juk tu sąmo- 
ningai sukūrei moterį ir suteikei jai polinkių, kurių, manei, 
derėtų jai turėti? Argi tu galėtum kada nors apsirikti? Ir štai 
dabar ji šitaip rimtai kaltinama, netgi nuteisiama, šitaip 
peikiama ir smerkiama! Negaliu suprasti tokios klaidos! O 
jeigu tiesa, Viešpatie Dieve, kad moteryje šitiek bjaurasties, 
kaip tvirtinama, ir kadangi tu pats sakai, jog reikia tikėti 
kelių liudytojų parodymais, - vadinasi, tai tiesa, - o Dieve! 
Kodėl nepadarei manęs vyru, kad mano polinkiai tau tar- 
nautų, kad neklysčiau ir būčiau tokia tobula kaip vyrai sa- 
kosi esą! Bet kadangi tu šito nepanorai ir tavo gerumas 
aplenkė mane, atleisk, Viešpatie Dieve, kad esu tokia menka 
tavo tarnaitė, bet malonėk priimti mane tokią, kokia esu, 
nes iš tarno, kuris mažiau gauna iš savo pono, mažiau ir 
reikalaujama“. Šitaip skundžiausi Dievui, kalbėjau tokius 
žodžius ir dar kitokius, buvau labai susisielojusi, nes, pra- 
radusi protą, graužiausi, kam Dievas man lėmė gimti mote- 
rim. 

II. Kaip Christine pasirodė trys damos ir 
ką kalbėjo pirmoji, ją guosdama 


Tokių liūdnų minčių prislėgta, iš gėdos nuleidau galvą, akys 
pritvinko ašarų. Taip ir sėdėjau atsirėmusi alkūne į krėslo 
atlošą ir ranka parėmusi galvą; tik staiga man ant kelių krito 
šviesos srautas, tarsi į kambarį būtų įsiskverbusi saulė. Bet 
mano biblioteka tamsi, ir tokiu metu saulė čia negali patekti; 
aš krūptelėjau tarsi pažadinta iš gilaus miego. Pakėliau gal- 
vą, kad pamatyčiau, iš kur eina šviesa: priešais mane stovėjo 
trys karūnuotos, labai kilmingos damos. Spindesys, trykš- 
tantis iš jų veidų, užliejo mane ir apšvietė visą kambarį. Ne- 
galiu nė apsakyti, kaip nustebau, nes durys buvo uždarytos, 
o trys damos vis dėlto atsirado kambary. Ar tik nebus įsivė- 
lęs šėtonas, pamaniau, ir persižegnojau — toks didelis buvo 
mano išgąstis. 

Tada pirmoji dama nusišypsojo ir kreipėsi į mane tokiais 
žodžiais: „Vaikeli, nieko nebijok, mes atėjom čia ne bloga 
tau linkėdamos, norėdamos ne pakenkti tau, o paguosti. Tu 
taip sutrikai, kad mums tavęs pagailo, ir mes norim padėti 
tau įveikti tavo nemokšiškumą; per jį tu taip apakai, kad 
atsisakei visko, ką tikrai Žinai, ir persiėmei svetima nuomo- 
ne, kuria netiki, ir visos tavo žinios apie ją yra paremtos 
vien prietarais. Tu panaši į tą kvailelį, kurio istoriją pati 
Žinai: užmigusį malūne, jį perrengė moteriškais rūbais, o 
kai tas atsibudo, užuot pasikliovęs savo patyrimu, patikėjo 
melagiais, kurie šaipėsi iš jo, tvirtindami, kad jis pavirto 
moterim. Vaikeli, kur tavo protas? Ar pamiršai, kad auksą 
taurina tiglyje; nuo to jis nepasidaro blogesnis, ir jo savy- 
bės nepakinta; priešingai, kuo ilgiau jį grynina, tuo jis da- 
rosi tauresnis. Argi nežinai, kad daugiausia ginčų kyla dėl 
pačių kilniausių dalykų? Prisimink Idėjas, t.y. dangiškus 
dalykus, kurie yra aukščiau visa ko; argi nematai, kad net 
patys didžiausieji filosofai, tie, kuriais rėmeisi sukilusi prieš 

savo lytį, nesugeba atskirti grūdų nuo pelų, 0 nuolat puldi- 
nėja vieni kitus ir jų ginčams nematyti galo? Tu skaitei Aris- 
totelio Metafiziką ir žinai, kad jis vienodai kritikuoja ir neigia 
ir Platoną, ir kitus filosofus, cituodamas jų tekstus. Ir dar 
prisimink, kad Šventasis Augustinas ir kiti Bažnyčios dak- 
tarai panašiai pasielgė su kai kuriais Aristotelio fragmentais, 
ojuk jis yra laikomas filosofų karalium ir jo dėka mes turim 
pačias geriausias gamtos ir moralės filosofijos doktrinas. 
Regis, tu manai, kad viskuo, ką sako filosofai, reikia tikėti, 
ir kad jie negali klysti. Tu kalbi ir apie poetus — argi nežinai, 
kad jie dažniausiai vartoja žodžius perkeltine prasme, kuri 
dažnai būna visiškai priešinga tiesioginei? Apibūdindami 
jų kalbą, tikrai galime pritaikyti retorinę figūrą, vadinamą 
antifraze, kai sakome, pavyzdžiui, - tu pati tai gerai Žinai, — 
kad tas ir tas yra blogas, norėdami pasakyti, kad jis yra ge- 
ras, ir atvirkščiai. Todėl aš tau patariu išversti jų raštus į 
tau priimtiną kalbą, kad ir kokių tikslų anie būtų siekę. Ir 
labai galimas dalykas, kad tas Mathėole savo rašiniu ir no- 
rėjo pasakyti visai ką kita, nes jo knygoje yra begalė daly- 
kų, kurie, suprasti pažodžiui, būtų ne kas kita kaip gryna 
erezija. O dėl pamtleto apie vedybinį gyvenimą, kuris yra 
sveikas, doras ir Dievo prisakytas, tai patirtis aiškiai rodo, 
kad tiesa yra visiškai priešinga tam, ką jie skelbia prikergda- 
mi moterims visokiausių blogybių. Ir šitaip rašoma ne tik 
to Mathėole Skunduose, bet ir daugybėje kitų veikalų, kad 
ir Rožės romane (Roman de la Rose), kuriuo labai pasitikima 
dėl didžiulio jo autoriaus autoriteto. Ar kas kada nors re- 
gėjo vyrą, kuris pakęstų, jog Žmona jį taip valdytų, kad 
galėtų liet ant jo patyčias ir užgaules, o pasak tų autorių, 
šitoks yra visų moterų būdas? Kad ir ką būtum perskaičiu- 
si jų knygose, nemanau, jog ką nors tokio būtum mačiusi 
savo pačios akimis, nes jų begėdiški plepalai tėra įžūlus ir 
akivaizdus melas. Miela Christine, baigdama tau sakau: da- 
bartinį tavo požiūrį pagimdė tavo naivumas. Tad atsitokėk, 

būk tokia, kokia esi, ir nebesuk sau galvos dėl tokių niekų. 
Žinok, kad tokie moteris užgauliojantys pasisakymai joms 
žalos nedaro, bet visuomet atsigręžia prieš jų autorius“. 


III. Kaip toji, kuri kreipėsi į Christine, paaiškino jai, kas ji yra, 
kokia jos prigimtis ir koks jos vaidmuo, ir kaip pranešė Christine, 
kad, visų trijų padedama, ji pastatys Miestą 


Štai kokią kalbą man pasakė ta kilmingoji dama. Nežinau, 
kokius mano jutimus ji labiausiai paveikė: klausą girdint 
tokius taurius žodžius ar regėjimą matant jos nepaprastą 
grožį, rūbus, puikią laikyseną ir taurų veidą? Kadangi ši- 
taip pasakyti galėjau apie kiekvieną iš jų, nežinojau, į kurią 
ir bežiūrėti. Iš tikrųjų jos buvo tokios panašios, kad vargiai 
jas galėjau ir atskirti vieną nuo kitos, gal tik trečioji kiek 
skyrėsi - ji buvo ne mažiau didinga, bet jos veide atsispin- 
dėjo toks išdidumas, kad niekas nebūtų galėjęs žiūrėti jai 
tiesiai į akis; iš jos sklido tokia narsa, kad piktadariai turė- 
tų jos bijoti. Iš pagarbos stovėjau priešais jas kaip vergė, 
negalėdama pratarti nė žodžio. Aš negalėjau atsipeikėti iš 
apstulbimo ir visai nesuvokiau, kas jos galėtų būti. Jei bū- 
Čiau drįsusi, mielai būčiau paklaususi, kokie jų vardai, padė- 
tis, kokia jų atėjimo priežastis, ką reiškia tie trys skirtingi 
skeptrai, kuriuos kiekviena laiko dešinėje rankoje, o jie visi 
trys buvo labai prabangūs. Kadangi jaučiausi neverta pa- 
teikti panašių klausimų damoms - jos man atrodė tokios 
kilmingos, - taip ir stovėjau žiūrėdama į jas įsmeigusi akis, 
be žado, iš dalies išgąsdinta, iš dalies padrąsinta žodžių, 
kuriuos ką tik išgirdau, pažadinta iš savo karčių minčių. 
Bet mokslingoji dama, kuri su manim kalbėjo, skaitė mano 
Mintis kaip atverstą knygą, nes buvo iš prigimties įžvalgi, 
ir man šitaip atsakė: „Vaikeli, tu, be abejo, žinai, jog be die- 
Viškosios apvaizdos valios nieko neatsitinka, ir ji mums, 

nors ir esam dangiškos prigimties, lėmė gyventi šiame nie- 
komasi įstatymų ir kaip juos vykdo įvairūs luomai; mes 
paklusom Dievo valiai, nes visos trys esam Dievo dukros 
ir dieviškos kilmės. Man, pavyzdžiui, yra pavesta padėti vy- 
rams ir moterims, kai jie pasiklysta, grąžinti juos į tinkamą 
kelią; kai jie suklumpa, jei jų intelektas yra pajėgus mane 
suprasti, aš paslapčia įsiskverbiu į jų protą; aš juos pabaru 
ir pakalbu su jais apie jų paklydimus, nurodau jų nuodė- 
mes, aiškinu, kodėl jos padarytos; paskui pamokau, kaip 
kurti gėrį ir vengti blogio. Kadangi mano vaidmuo yra pa- 
siekti, kad kiekvienas ir kiekviena išvystų savo sielą ir savo 
sąmonę ir kad jie patys pamatytų savo ydas ir trūkumus, 
mano simbolis yra ne skeptras, o spindintis veidrodis, kurį 
laikau dešinėje rankoje. Tu privalai žinoti: kai kas nors, kad 
ir kokia būtų jo prigimtis, pasižiūri į jį, išvysta savo sielos 
gelmes. O, mano veidrodis nepaprastos vertės! Ne veltui jis 
nusagstytas brangakmeniais, nes iš jo sužinoma visų daik- 
tų esmė, jų savybės, santykiai ir galimybės ir tik jis veda į 
gėrį. Bet kadangi trokšti sužinoti ir čia esančių mano sesių 
įgaliojimus, kiekviena pati pasakys savo vardą ir pareigas, 
kad pasakojimas būtų įtikimesnis. 

Šiaip ar taip, nedelsdama atskleisiu tau mūsų atvykimo 
motyvus. Patikėk, mes atsiradom čia ne veltui, nes mes nie- 
ko nedarom be priežasties: mes nesilankom bet kur ir ne- 
pasirodom bet kam. Bet tu, miela Christine, su tokia didele 
meile ieškojai tiesos atsidavusi tokioms ilgoms ir kruopš- 
čcioms studijoms, dėl kurių nutolai nuo žmonių ir tapai vi- 
siškai vieniša, kad pelnei mūsų draugiškumą ir pasirodei 
esanti verta būti mūsų aplankyta; mes padėsim tau įveikti 
sielvartą ir sutrikimą ir pamokysim blaiviai žiūrėti į tuos 
dalykus, kurie drumsčia ir trikdo tavo sielą ir temdo mintis. 

Turim tau pasakyti dar vieną mūsų atvykimo priežastį, 

ypatingesnę ir svarbesnę: tu turi žinoti, kad reikia išvyti iš 
pasaulio šitą suklydimą, į kurį ir tu pakliuvai, todėl damos 
ir kitos garbios moterys turi turėti tvirtovę, kurioje galėtų 
pasislėpti ir gintis nuo tokios daugybės užpuolikų. Moterys 
taip ilgai buvo paliktos be apsaugos, kaip laukas be gyva- 
tvorės, ir nė vienas didvyris neatėjo joms į pagalbą; o iš tei- 
sybės, kiekvienas garbingas vyras turėtų jas ginti, tačiau per 
su purvais. Tad nėra ko stebėtis, jog jų pavyduoliai priešai 
ir storžieviai šmeižikai į jas paleido tiek strėlių, kad laimėjo 
kovą, - jiems niekas nesipriešino. Net stipriausia tvirtovė 
kaipmat kris, jei jos niekas negins, o pati neteisingiausia 
laimėta byla yra ta, kuri vyksta už akių, nedalyvaujant kal- 
tinamajam. Būdamos nuoširdžios ir geros, kaip Dievo liepta, 
moterys kantriai ir nuolankiai kentė nežmoniškus užgau- 
liojimus žodžiu ir raštu, kurie joms kenkė ir jas žalojo, bet 
jos savo auką atnašavo Dievui. Tačiau atėjo valanda atsiimti 
teisiųjų bylą iš Faraono rankų, ir todėl tu mus visas tris ma- 
tai čia. Mes tavęs gailimės ir pranešam tau žinią apie Miestą; 
tu esi išrinkta, mūsų padedama ir mūsų patariama, jį pa- 
statyti ir apjuosti gynybos siena — tai bus pati tvirčiausia 
Citadelė. Ten gyvens tik garsios nepriekaištingos reputaci- 
jos moterys, nes pro mūsų Miesto vartus nebus įsileista nė 
viena, kuri stokos dorybių“. 


IV. Kaip ta dama papasakojo Christine apie Miestą, 
kurį ši turės pastatyti; kaip ji padės Christine mūryti sienas ir 
apjuosti jį gynybos siena; paskui pasakė, kaip jis vadinsis 


„Taigi, vaikeli, tau vienintelei iš visų moterų tenka privi- 
legija kurti ir statyti Damų miestą. O kad įvykdytum šią 
užduotį, tu iš mūsų trijų kaip iš tyro šaltinio semsi gėlą van- 
denį: mes tau teiksim statybines medžiagas, kietesnes ir 

tvirtesnes už dar nesucementuotus marmuro luitus. Todėl 
tavo Miestas bus neregėto grožio ir amžiams išliks šiame 
pasauly. 

Juk tu skaitei, kaip Trojos karalius įkūrė didįjį Trojos mies- 
tą padedamas Apolono, Minervos ir Neptūno (kuriuos grai- 
kai laikė dievais) ir kaip Kadmas, dievybės įsakytas, įkūrė 
Tebų miestą; tik va, ilgainiui šie miestai žlugo ir virto griu- 
vėsiais. Bet aš, tikroji sibilė, apreiškiu tau, kad Miestas, kurį 
mūsų padedama įkursi, niekad nenugrims į nebūtį; prie- 
šingai, jis klestės per amžius, kad ir kaip jo priešai pavydėtų; 
jį daugybę kartų puls, bet niekad neįveiks ir nepaims. 

Tu Žinai iš istorijos, kad Amazonių karalystę kadaise įkū- 
rė labai narsios moterys, kurios nebenorėjo kęsti savo ver- 
giškos padėties. Ilgai ji gyvavo, įvairių karalienių valdoma: 
amazonės išsirinkdavo pačias iškiliausias damas, kurios iš- 
mintingai valdė valstybę, saugodamos jos galią. Joms vieš- 
pataujant, buvo užkariauta didžiulė Rytų dalis; jos sėjo pa- 
niką kaimyninėse žemėse, jų bijojo net Graikijos gyventojai, 
o tada Graikija buvo tautų žiedas. Ir vis dėlto, kad ir kokia 
stipri ir didelė buvo jų karalystė, ji žlugo — šitaip atsitinka 
visoms galingoms valstybėms, ir išliko vien jos pavadini- 
mas. 

Bet Miestas, kurį tu esi įpareigota įkurti ir kurį pastatysi, 
bus daug tvirtesnis; mes visos trys pasitarėm ir nutarėm, jog 
aš tau tieksiu netrupantį ir neaižėjantį kalkių skiedinį, kad 
padėtum tvirtus pagrindus, kad aplink išmūrytum aukštas 
storas sienas su didžiuliais aukštais bokštais, gynybines sie- 
nas su grioviais, užliejamais vandens, dirbtines ir tikras tro- 
bas, kaip dera gerai įrengtam miestui. Mūsų patariama, tu 
įleisi labai gilius pamatus, kad jie būtų visiškai patikimi, ir 
ant jų išmūrysi tokias aukštas sienas, kad joks priešas jų 
neįveiks. Vaikuti, aš tau paaiškinau mūsų atvykimo prie- 
žastis ir dabar, norėdama suteikti daugiau svorio savo Žo- 
džiams, pasakysiu savo vardą. Jį išgirdusi kaipmat suprasi, 

kad aš, jeigu tik klausysi mano patarimų, būsiu patarėja ir 
vadovė, kuri padės tau užbaigti darbą be jokios klaidos. 
Vadinuosi dama Protas; gali džiaugtis patekusi į tokias ge- 
ras rankas. Tuo tarpu tiek tenorėjau pasakyti.“ 


V. Kaip antroji dama pasakė Christine savo vardą ir pareigas, 
o ir kokia bus jos pagalba statant Damų miestą 


Vos tik pirmoji dama baigė savo kalbą, nespėjau nė žodžio 
įterpti, kai prabilo antroji: „Mano vardas - Tiesumas. Aš 
daugiau laiko gyvenu danguje nei ant žemės, ir Dievo šviesa 
žėri manyje, nes aš - jo gerumo skelbėja. Aš lankau teisiuo- 
sius ir teikiu jiems stiprybės daryti gera, atiduoti pagal iš- 
gales kiekvienam, kas jam priklauso, mokau skelbti ir ginti 
tiesą, palaikyti vargšų ir nekaltųjų teises, jokiu būdu nesi- 
savinti svetimo gero, išteisinti apšmeižtuosius. Aš esu tų, 
kurie tarnauja Dievui, skydas ir gynyba; aš - kliūtis blogio 
jėgai ir galiai. Per mane Dievas atskleidžia savo paslaptis 
tiems, kuriuos myli; aš - jų advokatas danguje. Aš atlyginu 
už kančias ir geradarystes. Kaip skeptrą dešinėje rankoje 
laikau šią spindinčią ietį - tai tiesi liniuotė, kuri skiria gėrį 
nuo blogio ir teisingumą nuo neteisingumo: kas jos laiky- 
sis, niekad nesuklups. Teisieji eina prie šios taikos lazdos 
pasisemti stiprybės; nusikaltėliai ja mušami. Ką dar pasa- 
kyti? Su šia liniuote apibrėžiamos visa ko ribos, nes ji — 
dorybių dorybė. Žinok, ji tau pravers, kai matuosi Miesto, 
kurį privalai pastatyti, statybas: tau jos reikės mūrijant pa- 
status, renčiant didžiules šventyklas, statant ir puošiant 
rūmus ir namus, turgavietes, gatves ir aikštes, ji tau padės 
ir apgyvendinti Miestą. Aš atėjau tau pagelbėti - toks bus 
mano vaidmuo. Jeigu gynybinės sienos diametras ir apimtis 
atrodys tau per dideli, nereikia dėl to sielotis; su Dievo ir 

mūsų pagalba tu užbaigsi jos statybą ir užpildysi Miesto 
erdvę gražiais pastatais ir puikiom vilom, neliks nė pėdos 
tuščios žemės“. 


VI. Kaip trečioji dama atskleidė Christine, kas ji yra, 
koks jos vaidmuo, kaip ji padės Christine ręsti bokštų ir rūmų 
gegnes ir kloti stogus ir kaip atves pas ją karalienę su pačių 
kilmingiausių moterų svita 


Paskui trečioji dama prabilo tokiais žodžiais: „Miela Christi- 
ne, aš - Teisingumas, Dievo numylėtoji dukra, mano esmė 
kyla tiesiogiai iš jo esmės. Danguje aš esu kaip namie, bet 
lygiai taip pat jaučiuosi ir ant žemės, ir pragare: danguje 
šlovinu šventuosius ir palaimintuosius, ant žemės seikė- 
ju gera ir bloga kiekvienam pagal jo nuopelnus, pragare 
baudžiu nusidėjėlius. Niekad nelinkstu nei į vieno, nei į kito 
pusę, nes neturiu nei draugų, nei priešų; mano valia nepa- 
laužiama. Nejaučiu nei gailesčio, nei pykčio. Mano vienin- 
telė pareiga yra teisti, kiekvienam skirti ir duoti pagal jo 
nuopelnus. Aš tvarkau valstybes, ir nė viena iš jų negali gy- 
vuoti be manęs. Aš esu Dievuje ir Dievas - manyje, nes mes 
abu, taip sakant, esam vienas ir tas pats. Kas seka paskui 
mane - nenusidės; mano kelias teisingas. Sveikos dvasios 
vyrus ir moteris, kurie manim tiki, mokau pasitaisyti, pažin- 
ti save ir tobulėti, elgtis su kitu taip, kaip kad tie norėtų, 
kad su jais būtų elgiamasi, nešališkai skirstyti turtus, saky- 
ti tiesą, vengti ir nekęsti melo, atsispirti pagundai. Tu matai 
mano dešinėje rankoje gryno aukso taurę, panašią į didelį 
saiko matą. Man ją davė Dievas, mano tėvas; ja aš atseikė- 
ju kiekvienam, kas jam priklauso. Ji išgraviruota Trejybės 
lelijomis ir tiksliai kiekvienam atmatuoja jo dalį, tad niekas 
negali skųstis tuo, ką jam skiriu. Žmonės čia turi kitus saiko 

matus, sako, kad jie atitinka manąjį, bet jie klysta. Jie dažnai 
remiasi manimi darydami sprendimus, bet jų saiko matas — 
vieniems per didelis, o kitiems per mažas - niekad nebūna 
tikslus. 

Ilgai galėčiau tau pasakoti apie savo pareigas; trumpai ta- 
riant, Mano statusas tarp dorybių ypatingas. Jos visos re- 
miasi manimi. Ir mes, visos trys, kurias regi, esame kaip 
viena, nes mes nieko negalim viena be kitos. Tai, ką pasiūlo 
pirmoji, antroji apsvarsto ir imasi pritaikyti praktiškai, o aš, 
trečioji, užbaigiu ir įvykdau. Štai kodėl mes visos nutarėm, 
kad aš tau padėsiu užbaigti Miestą. Aš imuosi ręsti bokštų 
gegnes, kloti stogus, statyti karališkus rūmus ir vilas, kurie 
bus iš gryno aukso ir spindės. Paskui ten apgyvendinsiu 
įžymias moteris ir atvesiu didžiąją karalienę; kitos damos, 
net pačios kilmingiausios, reikš jai pagarbą ir nuolankumą. 
Tad su tavo pagalba Miestas bus pastatytas; jis bus neįvei- 
kiamas kaip tvirtovė, į jį ves sunkūs vartai, kuriuos aš atga- 
bensiu iš dangaus, o paskui tau įteiksiu jų raktus“. 


VII. Kaip Christine atsakė trims damoms 


Aš labai dėmesingai išklausiau visų trijų damų kalbas ir 
Visiškai atsikračiau liūdesio, kuris buvo mane prislėgęs prieš 
joms ateinant. Vos tik jos baigė kalbėti, aš puoliau joms po 
kojom, bet neatsiklaupiau ant kelių, o išsitiesiau visu ūgiu 
ant žemės, reikšdama pagarbą tokiam didingumui. Aš bu- 
Čiavau žemę po jų kojom, garbindama jas kaip šlovingas 
dievaites. Paskui kreipiausi su tokiu prašymu: „O, kilmingo- 
Sios damos, kurios esate dangaus spindesys ir žemės švie- 
Sa, rojaus nektaras ir palaimintųjų džiaugsmas! Kaip Jūsų 
Šviesybės teikėsi pakilti iš savo karališkųjų sostų ir spin- 
dinčių krėslų ir ateiti į mano tamsią ir niūrią kamarėlę, 

nusižemindamos iki manęs, paprastos nemokšos! Kaip aš 
jums atsidėkosiu už tokią geradarystę? Mane užliejo jūsų 
švelnių žodžių lietus, apibėrė rasa; jie permerkė ir suvilgė 
mano išdžiūvusią dvasią. Dabar jaučiu, kaip joje pradeda 
dygti pirmieji daigai naujų augalų, ant kurių išaugs geri, 
malonaus skonio vaisiai. Bet kuo aš pelniau garbę, kurią 
man suteikėte, — statyti ir duoti pasauliui naują ir amžiną 
Miestą? 

Aš nesu šventasis apaštalas Tomas, kuris dieviškosios ma- 
lonės dėka danguje pastatė prabangius rūmus Indijos ka- 
raliui; būdama menkos dvasios, aš neišmokau nei meno, nei 
geometrijos, visiškai neišmanau mūrijimo teorijos ir prakti- 
kos. Net jei ir bus lemta jų išmokti, ar rasis šiame silpname 
moters kūne jėgų imtis tokio didelio darbo? Tačiau, labai 
gerbiamos damos, vis dar negalėdama atsipeikėti iš nuste- 
bimo dėl tokio ypatingo jūsų apsireiškimo, žinau, kad Die- 
vui nėra nieko neįmanomo, ir aš privalau tvirtai tikėti, kad 
visa, ko aš imsiuos jūsų padedama ir patariama, bus pada- 
ryta. Todėl aš iš visos širdies šlovinu Dievą ir jus, damas, 
kurios man suteikėte tiek garbės patikėdamos tokią kilnią 
pareigą, kurią su didžiausiu džiaugsmu imuosi vykdyti. Jū- 
sų tarnaitė pasirengusi eiti paskui jus. Įsakykite, aš paklusiu. 
Ir kad tik pateisinčiau jūsų nuomonę apie mane“. 


VIII. Kaip Christine, Proto vadovaujama ir padedama, 
pradėjo kasti žemę pamatams 


Šioje vietoje dama Protas vėl prabilo šitokiais žodžiais: „Kel- 
kis, vaikeli! Nieko nelaukdamos vykime į Literatūros lau- 
ką; toj turtingoj ir derlingoj šaly bus įkurtas Damų miestas, 
ten, kur auga tiek skanių vaisių ir čiurlena upeliai, ten, kur 
žemėse gausu pačių įvairiausių gėrybių. Imk savo proto 

kastuvą ir kask. Visur, kur tik pamatysi mano liniuotės žy- 
mes, kask gilų griovį. O aš tau padėsiu ir nešiosiu žemę pin- 
tinėmis ant savo pačios pečių“. 

Taigi, paklusdama įsakymams, aš vikriai atsikėliau, nes 
jų galia padarė mane daug stipresnę ir greitesnę nei buvau. 
Aš nuėjau paskui ją į tą lauką su savo Klausimų kastuvu. 
(O) mano pirmas darbas buvo toks: „Ponia, aš nepamiršau, 
ką jūs man ką tik kalbėjot apie tuos visus vyrus, kurie taip 
rūsčiai peikia moterų elgesį ir smerkia jas visas be išimties; 
kuo ilgiau auksas išlieka tiglyje, tuo jis tampa tauresnis; tuo 
norėta pasakyti, kad juo labiau jos nepelnytai peikiamos, tuo 
labiau pagrįsta jų šlovė. Sakykite, kodėl šitiek autorių jas 
šmeižia savo veikaluose? Kokie jų motyvai? Jūs jau minė- 
jote, kad jie nėra teisūs. Ar prigimtis jiems taip liepia, ar jie 
tai daro iš neapykantos? Kaip galėjo šitaip atsitikti?“ 

Ji man šitaip atsakė: „Vaikeli, norėdama tave padrąsinti, 
kad kastum kuo giliau, pati imuosi pripildyti pirmąją pin- 
tinę. Žinok, kad tai ne prigimties kaltė, priešingai, nėra 
žemėje tvirtesnio ryšio negu meilė, kurią ji sukūrė, Dievo 
valia, tarp vyro ir moters. Priežastys, kurios pastūmėjo - ir 
dabar stumia - vyrus, ypač tuos autorius, kuriuos tu skaitei, 
koneveikti moteris, yra įvairios. Vienų ketinimai buvo geri: 
jie tai darė norėdami grąžinti į teisingą kelią vyrus, kurie 
galėjo įsimylėti gašlias ar pasileidusias moteris, arba perser- 
gėdami, kad jie neišklystų iš teisingo kelio jas lankydami. 
Kad vyras saugotųsi pasileidėlės ir ištvirkėlės, jie iškone- 
veikė visas moteris, norėdami sukelti jomis kuo didesnį pa- 
sibjaurėjimą“. 

— Ponia, — tada pasakiau, - atleiskite, kad pertraukiu. 
Vadinasi, jie gerai daro, nes jų ketinimai geri, o sakoma, kad 
iš ketinimų sprendžiama apie žmogų? 

— Klysti, vaikeli, - atsakė ji, - nes visiškas nemokšiškumas 
niekuo nepateisinamas. Jei kas vedamas gerų norų ir per 

kvailumą tave nužudytų, argi tai būtų geras darbas? Šitaip 
elgdamiesi, jie visi blogai pasinaudojo savo teise. Nėra tei- 
singa, kai darai žalą vienai pusei, teisindamasi, jog tuo pa- 
dedi kitai, kaip kad jie daro smerkdami, kad ir kokie būtų 
faktai, visų moterų elgesį. Šitai galiu tau įrodyti tokiu pa- 
vyzdžiu. Tarkim, jie tai darė norėdami atvesti kvailius į 
protą; aš galėčiau pasmerkti ugnį - gerą ir būtiną stichiją — 
motyvuodama tuo, kad atsiranda žmonių, kurie susidegina, 
arba vandenį, nes kai kas nuskęsta. Šitaip pasakytina apie 
visus gerus dalykus, nes juos galima panaudoti ir geram, 
ir blogam. Šiaip ar taip, ne moteris reikia smerkti, jei kvai- 
liai jomis piktnaudžiauja; beje, tu pati labai gerai apie tai 
kalbėjai savo raštuose; tie, kurie leidosi į tokius kraštutinu- 
mus, gudravo viską pritaikydami savo tezei, kaip tas siu- 
vėjas, kuris sukirpo ilgą suknią iš medžiagos pločio, nes ji 
nieko nekainuoja ir niekas tau nesipriešins, tokiu būdu pa- 
likdamas sau teisę pasisavinti svetimą turtą. Bet kaip tu pati 
esi gerai pasakiusi, jeigu jie būtų stengęsi atvesti vyrus į 
protą ir neduoti jiems pasinerti į gašlumą, peikdami tą mo- 
terį, kurios ištvirkimas yra akivaizdus, tada aš mielai su- 
tikčiau, kad jų veikalai yra puikūs ir reikšmingi. Iš tikrųjų 
labiausiai šiame niekingame pasaulyje reikia vengti pasi- 
leidusių, ištvirkusių ir pagedusių moterų. Tai iškrypimas, 
falsifikatas, nes pati moters prigimtis reikalauja, kad ji būtų 
paprasta, garbinga ir dora. Bet aš galiu tau garantuoti, kad 
ne aš juos skatinu peikti visas tokios rūšies moteris. Tarp 
jų yra tikrai garbingų, ir vyrai, kurie žeidžia jas visas, skau- 
džiai apsirinka, kaip ir tie, kurie jas visas gina. Mesk iš šito 
griovio tuos purvinus juodus akmenis, jie niekad tau nepra- 
vers statant gražųjį Miestą. 

Kiti vyrai peikė moteris dėl kitokių priežasčių: vieni - dėl 
savo pačių ydų, kiti - dėl savo kūno luošumo, dar kiti — 
grynai iš pavydo, o kai kurie - kad mėgsta apkalbas. Dar 

kiti, norėdami pasirodyti apsiskaitę, remiasi dažniausiai tuo, 
ką jie rado knygose, ir tik cituoja autorius, kartodami tai, 
kas jau pasakyta. 

Sakydama, kad jie tai daro dėl savo pačių ydų, turiu gal- 
voje tuos vyrus, kurie iššvaistė savo jaunystę ištvirkaudami 
mišriose kompanijose. Jų nesuskaičiuojami nuotykiai padarė 
juos veidmainius. Jie paseno nugrimzdę nuodėmėj, neatgai- 
laudami, ir dabar visą laiką gailisi prarastų malonumų ir 
jaunų dienų palaido gyvenimo. Bet gamta, palikusi jiems 
jų jausmus, neleidžia jiems patenkinti jų impotentiškų geis- 
mų.Todėl jie niršta matydami, kad epocha, kurią jie vadino 
gerais laikais, baigėsi ir kad jaunimas, kuris yra šiandien 
tas, kas jie buvo vakar, gyvena savo malonumui, - bent taip 
jiems atrodo. Jie nežino kito būdo, kaip išlieti tulžį, ir puola 
koneveikti moteris, mat jiems regis, kad tokiu būdu atbaidys 
kitus nuo jų. Tų senių kalba paprastai būna gašli ir vulgariį; 
tu gi skaitei Mathėole knygą, juk tai tėra tik seno, gašlaus 
impotento rašliava. Jo pavyzdys liudija, kad kalbu tiesą; būk 
tikra, Mathėole anaiptol nėra vienintelis. 

Jei visi pagyvenę vyrai būtų tokie ištvirkėliai, tai jau bū- 
tų bėda; tie ištvirkę, nepagydomai sergą kaip raupsuotieji 
seniai, neturi nieko bendra su tais garbingais vyrais, kuriuos 
su laiku padarau nepaprastai taurius ir išmintingus. Garbieji 
seniai atitinka savo amžių ir kalba tik dorus ir taurius žo- 
džius, rodydami kitiems gerą pavyzdį. Kadangi jie nekenčia 
nuodėmės ir šmeižto, jie nepeikia ir nekoneveikia nei vyrų, 
nei moterų, bet nepakęsdami ydų apskritai, jie smerkia jas 
Visas; nekaltindami ir neteisdami pavienių asmenų, jie pata- 
ria vengti blogio, dorai gyventi ir eiti tiesos keliu. 

Tie, kurių pyktis kilo dėl luošumo, yra deformuoto kūno 
invalidai. Jų protas aštrus ir suktas, ir jie neturi kito būdo 
atsikeršyti už savo impotencijos bėdą, kaip šmeižti tas, ku- 
rios visiems teikia džiaugsmą. Šitaip jie mano atimsią iš kitų 
Malonumą, kurio patirti jiems neleidžia jų pačių kūnas. 

Tie, kurie peikė moteris iš pavydo, yra niekingi žmogėnai, 
kurie, pažinę ar sutikę daug protingesnių ir tauresnių už 
juos moterų, pajuto apmaudą ir pagiežą. Štai kodėl pavydas 
verčia juos šmeižti visas moteris, nes jie mano, kad šitaip 
jie pakels savo reputaciją ir orumą, kaip tas vargšelis savo 
traktate, pretenzingai pavadintame Apie filosofiją, neriasi iš 
kailio įrodinėdamas, jog vyrui nedera gerbti moters, kad ir 
kokia ji būtų. Jis tvirtina, kad tie, kurie rodo bent kiek pa- 
garbos moterims, iškraipo net patį jo knygos pavadinimą, 
t.y. iš „filosofijos“ jie padaro „filofoliją“. Bet būk tikra, kad 
jis pats iš savo knygos padarė tikrą „filofoliją“, pasitelkęs 
kazuistiką ir suktus argumentus. 

O jei kalbėtume apie tuos, kurie yra pikti iš prigimties, 
nereikėtų stebėtis, kad jie peikia moteris, nes juos piktina 
visi! Tačiau žinok, kad kiekvieno vyro, kuris jaučia malo- 
numą blogai kalbėti apie moteris, siela yra, sakyčiau, gana 
niekinga, nes jis eina prieš protą ir prieš prigimtį: prieš pro- 
tą, nes jis yra nedėkingas ir nesupranta to gėrio, kurį jam 
teikia moterys. Šis gėris neišmatuojamas, jo neatlyginsi, o 
nuolat geisi; prieš prigimtį, nes nerasi nei gyvulėlio, nei 
paukštelio, kuris neieškotų savo antros pusės, t.y. patelės. 
Vadinasi, nėra normalu, kai žmogus, apdovanotas protu, 
elgiasi priešingai. 

O kadangi nėra nė vieno tikrai gero kūrinio, kurio nebūtų 
parodijavę, kad ir koks įžymus būtų buvęs jo autorius, at- 
siranda begalė vargšelių, kurie manosi esą rašytojai. Jiems 
atrodo, kad jie negali apsirikti, jeigu kiti parašė tai, ką jie 
norėjo pasakyti, tad ir griebiasi šmeižto. Tą Žmonių rūšį 
puikiai pažįstu. Vieni puola rašyti eiles, nesivargindami ir 
nemąstydami, bet jų poemos tėra prėskas srėbalas. Jie kur- 
pia dirbtines balades apie princų, moterų ar kitų žmonių 
gyvenimą, bet jie nepajėgia atpažinti ir atskleisti savo pačių 

elgesio žemų motyvų. Tačiau prastuoliui, tokiam pat žiop- 
Jam kaip ir jie, šitokios poemos atrodo stebuklingos. 


Versta iš: Christine de Pisan. Le Livre de la Citė des Dames. Ėd. Ėric Hicks, Thėrėse 


Moreau. - Stock, 1986. 


Vertė LAIMA RAPŠYTĖ 


MARY WOLLSTONECRAFT 


Mary Wollstonecraft (1759-1797) gyveno laikotarpiu, kai 
Vakarų istorija patyrė esmingiausių pokyčių. Tuo metu tra- 
dicinį patriarchalinį socialinės ir politinės valdžios modelį 
pakeitė nuostata, jog visuomenę sudaro laisvi ir lygūs in- 
dividai. Nuo pat rašytinės istorijos pradžios patriarchalinė 
politinės valdžios teorija buvo laikoma natūralia ir todėl 
nekvestionuojama. 

XVII a. šią teoriją nuodugniausiai išdėstė anglų filosofas 
seras Robertas Filmeris, kuris veikale Patriarcha (1680) ir 
kituose darbuose teigė, kad absoliuti monarchinė valdžia 
negalinti būti kvestionuojama, nes jos pradžia - Dievo su- 
teikta Adomui valdžia. Patriarchalinė valdžia prasideda nuo 
to, jog pirmasis žmogus valdė savo žmoną ir vaikus, ir ši 
valdžia per amžius ir visus socialinius santykius buvo per- 
duota Filmerio laikų tėvams ir karaliams. Nors Filmerio 
amžininkai netruko įžvelgti jo argumentų, daugiausia pa- 
grįstų nevienareikšmiškais Pradžios knygos posakiais (1,28 
ir 3,16), silpnumą, Filmeris atkakliai tvirtino, kad Šv. Raštas 
teigia hierarchinius patriarchalinius santykius egzistavus 
nuo pat žmonijos pradžios: 

Dievas sukūrė tiktai Adomą ir iš jo kūno dalies sukūrė moterį; ir jei 

iš jų dviejų kaip jų dalys gimė palikuonys, taip atsirado visa žmo- 

nija; taip pat, jei Dievas Adomui suteikė ne tik viršenybę prieš mo- 
terį ir vaikus, kurie gims iš jų, bet ir prieš visą žemę, įgalindamas ją 


172 MARY WOLLSTONECRAFT 


valdyti, ir prieš visą kūriniją žemėje,- tai tol, kol Adomas gyveno, 
nė vienas žmogus negalėjo į ką nors pretenduoti ar kuo nors nau- 
dotis Adomui nedovanojus, nepaskyrus ar neleidus!. 


Renesansinis humanizmo bei laisvos asmenybės idealas 
XVII a. pabaigoje ir Šviečiamojo amžiaus tikėjimas protu bei 
pažanga lėmė naują Žmogaus prigimties ir socialinės bei 
politinės santvarkos supratimą, pagrįstą iš prigimties laisvų 
individų, turinčių neatimamas abstrakčias teises, susitari- 
mu. Šis poslinkis aiškiai atskleidė milžiniškas galimybes iš 
naujo įvertinti moters padėtį modernioje visuomenėje. 

Johno Locke'o visuomenės sutarties teorija pirmoji iš es- 
mės sukritikavo patriarchalinės teisės ir valdžios pamatus. 
Tačiau tai, kad Locke'ui nepavyko liberalaus samprotavi- 
mo užbaigti natūralia išvada, rodo patriarchalinių papročių 
patvarumą tų laikų visuomenėje, taip pat ir tai, jog liberaliai 
teorijai nepavyko pagrįsti visiškos socialinės lygybės. 

Savo Antrajame traktate apie valdžią Locke'as atmeta Filme- 
rio biblinį argumentą, paaiškindamas, jog Pradžios knygos 
3, 16 nėra įrodymų, kad Adomui buvo suteikta apskritai 
valdžia valdyti visą žmoniją. Locke'as taip pat griovė ir 
patriarchalinę teoriją, nurodydamas, kad Filmeris nepaisė, 
jog Dekalogo įsakymas „Gerbk savo tėvą“ vienodai traktuo- 
ja abu tėvus. Šia mintimi Locke'as grąžina teisėtą motinos 
teisę į savo vaikų pagarbą, kurią nuolatos neigė patriarcha- 
to ideologai. Pasak Locke'o, prigimtinė būklė yra lygybės 
būklė, „kai visa valdžia ir visa jurisdikcija yra abipusė ir 
niekas neturi jos daugiau už kitą“*?. Tad Locke'o požiūriu, 
moterys turi tas pačias prigimtines neatimamas teises kaip 
ir vyrai ir jos yra „laisvos įveikti suvaržymus“, jeigu šito 
nori*. Locke'as plėtojo šias tezes aiškindamas, kad tėvų au- 
toritetas vaikams nėra pagrįstas jokiais prigimtais hierar- 
chiniais santykiais; tai tėra tik tėvų rūpinimasis savo pali- 
kuonimis kūdikystėje ir vaikystėje, kai šie dar bejėgiai. Tad 

motinos vaidmuo rūpinantis savo vaiku sustiprina jos auto- 
ritetą šeimoje. 

Moterų švietimo klausimu Locke'as taip pat buvo egalita- 
ristas. Apmąstymuose apie švietimą (Thoughts on Education) jis 
įtikinėja, jog nėra reikšmingų skirtumų tarp berniukų ir 
mergaičių protinių sugebėjimų, tad tiek vienų, tiek kitų 
proto sugebėjimus reikia lavinti. Nedidelių skirtumų galėtų 
būti fiziškai lavinant abi lytis, nors, Locke'o įsitikinimu, šo- 
kių pamokos jauniems džentelmenams galėtų būti tiek pat 
naudingos kaip ir jaunoms damoms. 

Tačiau Locke'as nenumatė suteikti moterims tų visų tei- 
sių ir laisvių, kurias visuomenėje turi vyrai. Nors vedybas 
jis laikė ryšiu, pagrįstu abipusiu sutikimu, tačiau galų ga- 
le pripažino kur kas didesnį vyro autoritetą. Net Locke'o 
modernios visuomenės modelyje patriarchaliniai santykiai 
šeimoje išliko kaip svarbiausias jos organizavimo princi- 
pas ir pagrindinis privačios nuosavybės garantas. Melissos 
Butler nuomone, atkaklų Locke'o reikalavimą išlaikyti tėvo 
valdžią šeimoje galima interpretuoti kaip nenorą, formuluo- 
jant visapusiškesnį egalitarinį modelį, atstumti savo audi- 
toriją, kurią sudarė turtingų šeimų galvos. Ši patriarchali- 
nė nuostata paaiškinama istoriškai ir pateisinama tvarkos 
poreikiu: 

Tačiau vyras ir žmona, kad ir turėdami vieną bendrą rūpestį, vis 

dėlto skiriasi mąstymo būdu, todėl neišvengiamai kartais skiriasi 

ir valia. O kadangi būtina, kad kas nors turėtų galutinį sprendimą 

(t.y. vadovautų), tai pagal prigimtį vadovauja vyras kaip gabesnis 

ir stipresnis“. 

Pagaliau Locke'as visai nenurodo, kokią iš tikrųjų padė- 
tį moteris turi užimti politinėje visuomenėje. Jeigu vyras 
šeimoje viršesnis už žmoną, tai ar ji gali visiškai laisvai dis- 
Ponuoti savo nuosavybe? Kaip ji gali reikštis visuomenėje, 

politikoje būdama „mažiau gabi“ už vyrą? Locke'as pripa- 
žįsta moterį esant „asmenybe“, tačiau jos, kaip pilietės, tei- 
sės lieka neapibrėžtos, taigi negarantuojamos. 

Pasak M.Butler, Locke'as ypač svarbus feministinei teori- 
jai todėl, kad buvo kone pirmasis filosofas liberalas, „pajutęs 
būdingą „liberalizmo“, pagrįsto prigimtine žmonijos laisve, 
prieštaravimą, kai moteriai laisvės suteikiama ne daugiau, 
nei leido patriarchalizmas“?. XVIII a. Europos socialinės 
revoliucijos galėjo siekti radikalių socialinių reformų ir po- 
litinių laisvių, tačiau istorija liudija, kad šios revoliucijos 
kilo kaip kova už vienos visuomenės dalies — viduriniosios 
klasės, savininkų, - teises. Nors Amerikos revoliucija siekė 
laisvės ir nepriklausomybės nuo Britanijos valdžios, tačiau 
tuo metu tebevyko intensyvi prekyba vergais; Prancūzijos 
revoliucija nelaidavo jokių papildomų teisių nei moterims, 
nei žemesniosioms klasėms. Turėjo praeiti dar daugiau kaip 
šimtmetis, kol socialinės ir politinės lygybės koncepcija ėmė 
peržengti papročių ir tradicijų nubrėžtas ribas. 

Įdomu, kad griežčiausias liberalaus individualizmo kri- 
tikas Rousseau dar drastiškiau sumenkino moters vaidmenį 
ir jos padėtį visuomenėje. Priešingai nei Locke'as, Rous- 
seau neigė nuomonę, jog lyčių lygybė egzistavo prigimtinėje 
būklėje; pasak jo, moters biologinis vaidmuo tuomet daręs 
ją „natūraliai“ kuklesnę ir pasyvesnę, nes ji siekusi išlikti. 
Pilietinėje visuomenėje, kuri, anot Rousseau, esanti visokio 
blogio šaltinis, moteris yra ydų ir pagundų įkūnytoja, ji 
kelia grėsmę visuomenės harmonijai. Formuojantis tikrai 
politinei bendruomenei, vyriškąją dorybę Rousseau apibū- 
dina kaip paklusnumą bendrajai valiai. Šitas formavimasis, 
būdamas vyrų kelias į laisvę, moterims atneša dar didesnę 
priespaudą: paskelbtos ardomosiomis, iracionaliosiomis jė- 
gomis, jos kartą ir visiems laikams pašalinamos iš viešo- 
sios, politinės visuomenės. Čia Rousseau pateikia įstabų 

romantizmo laikų moters funkcijos — dar tiksliau, moterų 
giminės — modelį: ji šlovinama kaip motina, meilės ir prie- 
raišumo šaltinis ir kaip patriotiškų piliečių auklėtoja. Tačiau 
jai, atliekančiai šį lyg ir garbingą simbolinį ir moralinį vaid- 
menį, nepripažįstama moralinė autonomija bei laisvė, taigi 
ir lygios teisės. 

Mary Wollstonecraft atremia šią tendenciją liberalizmo ir 
visuomenės sutarties teorijoje, pabrėždama proto pirmeny- 
bę visuose žmonių santykiuose bei lygias abiejų lyčių gali- 
mybes naudotis savo proto sugebėjimais. Ir Wollstonecraft 
darbai, ir jos gyvenimas yra sunkios ir paradoksalios moters 
padėties atsirandančioje liberalios demokratijos valstybėje 
liudijimas. Gimusi viduriniosios klasės šeimoje, ji išsikovojo 
nepriklausomybę nuo savo šeimą fiziškai terorizavusio tė- 
vo, ankstyvoje jaunystėje dirbo siuvėja, guvernante, moky- 
toja. Gana greit Wollstonecraft pradėjo dirbti korektore pas 
liberalų leidėją Johnsoną, o netrukus tapo savarankiška jo 
Analytical Review bendradarbe. Pas Johnsoną Wollstonecraft 
susitiko ir dirbo su žymiausiais to meto politiniais mąs- 
tytojais, taip pat su Thomu Paine'u bei anarchistu filosofu 
ir poetu Williamu Godwinu. Nors pirmieji jos kūrinėliai 
buvo didaktiniai religiniai apsakymai, skelbę tradicines mo- 
ters dorybes, pirmas svarbus Wollstonecraft pasisekimas 
buvo politinėje teorijoje. Atsakydama į konservatyvaus fi- 
losofo Edmundo Burke'o Prancūzijos revoliucijos kritiką, ji 
parašė Žmonių teisių apgynimą (A Vindication of the Rights of 
Men, 1790), kuriame gynė prispaustųjų ir nuskriaustųjų tei- 
ses. Ši knyga buvo plačiai pripažinta ir padarė Wollstone- 
Craft lygią su jos amžininkais. 

Dar po poros metų ji išleido Moterų teisių apgynimą, ku- 
riame mėgino įrodyti lygias moterų teises, remdamasi libe- 
ralios politinės filosofijos požiūriu. Filosofinės jos veikalo 
ištakos yra aiškios. Kaip ir Christine de Pisan, ji iškelia 

humanistinės Renesanso vertybes, įrodinėdama, jog moterų 
pavergimas žalingas žmoniškumui. Kaip tikra Švietimo lai- 
kų mąstytoja, savo argumentus ji grindžia protu. Tačiau, 
kaip aiškina Moira Gatens, kaip tik Wollstonecraft tikėjimas, 
jog moters ir visuomenės problemas galima išspręsti vado- 
vaujantis protu, atvedė jos teoriją į aklavietę. Wollstonecraft 
teorijos pagrindas - proto ir aistros opozicija; visos visuome- 
nės bėdos kylančios dėl nevaldomos aistrų prigimties. Prie- 
šingai nei Rousseau, Wollstonecraft aistros pavojaus nelaiko 
labiausiai būdingu moterims. Menkesnę moterų socialinę 
padėtį ir aukštuomenės lengvabūdiškumą ji aiškina kaip 
visuomenės kūrinį. Toji visuomenė vadovaujasi iracionaliais 
stimulais ir paviršutiniškais skoniais, o ne proto nustatyto- 
mis etinėmis normomis. 

Moterų teisių apgynime Nollstonecraft griežtai kritikuoja 
Rousseau aprašymą (veikale Emilis, arba apie auklėjimą), kaip 
reikėtų auklėti jaunas moteris, kad jos būtų paklusnios vy- 
rų draugės. Tik tada, kai moterys bus mokomos visapusiškai 
atskleisti savo proto galias, jos pajėgs daryti moralinius 
sprendimus, o tai, pabrėžia Wollstonecraft, yra svarbiausia 
savybė, kurią turi turėti moteris, jeigu norime, kad ji būtų 
gera žmona ir motina, - o tai ir yra būdas atlikti jai laisvos 
pilietės pareigą. Čia paaiškėja, jog liberalizmo teorija veda 
Wollstonecraft į tą patį akligatvį, į kurį anksčiau nuvedė 
Locke'ą, nes moteris ginama kaip laisva pilietė ir tuo pat 
metu jos veikla apribojama privačiu šeimos gyvenimu, ku- 
riame ji turi tenkintis ribotomis teisėmis ir pareigomis. 
Wollstonecraft teigia, kad protas yra belytis ir kad moterų 
moraliniai bei protiniai sugebėjimai tokie pat kaip vyrų. 
Mąstytoja įsitikinusi, kad, jei socialiniuose santykiuose im- 
tų dominuoti šie sugebėjimai, išnyktų socialinės problemos 
ir nelygybė. Jos viską apimantis tikėjimas protu turbūt yra 
geriausias paaiškinimas, kodėl ji nekvestionuoja tradicinio 

lyties nulemto darbo pasidalijimo tarp vyrų bei moterų ir 
viešosios bei privačiosios sričių, kuriomis pagrįstas pasida- 
lijimas, skyrimo. 

Tačiau būtina pažymėti, jog Apgynimas nėra vienintelis 
tekstas, kuriame Wollstonecraft aptaria moterų socialinę 
padėtį. Paskutiniu savo darbu - romanu Moters skriaudos, 
arba Marija (The Wrongs of Woman, or Maria) ji sukuria, Ga- 
tens nuomone, kur kas sudėtingesnį vaizdą. Išmėginimas, 
kurį jai teko patirti, — aistringa meilės istorija, po kurios ji 
liko vieniša su nesantuokiniu vaiku, išdavystė ir du mėgi- 
nimai nusižudyti — atsispindi romane, kurio tikslas buvo 
„atskleisti moteriai neišvengiamą kančią ir pažeminimą, 
kylantį iš šališkų visuomenės įstatymų ir papročių“. Pavojai, 
būdingi autoritarinės struktūros šeimai, romane atskleidžia- 
mi Marijos santuoka: vyras, iššvaistęs jos pinigus, mėgina 
paversti ją prostitute, uždaro į beprotnamį ir atima jos vai- 
ką - visa tai buvo legalios vyrų teisės Wollstonecraft laikais. 
Marijos kontekste griežta Wollstonecraft seksualinės aistros 
kritika gali atrodyti ne tokia jau pernelyg drovi ir geriau 
pagrįsta; tai pripažinimas, jog nei jausmai, nei dominavimas 
negali būti tvirtas vyrų ir moterų santykių pamatas. 

Pirmoji feministinė politikos teoretikė Mary Wollstone- 
craft iškėlė klausimą, neišspręstą ligi šiol: kaip įmanoma 
teoriškai svarstyti moterų lygybę, tuo pat metu turint ome- 
ny jų skirtingumą? Kaip ir Christine de Pisan, ji nusprendė, 
kad geriausiai pritaikyti savo proto sugebėjimus moteris 
gali atlikdama savo tradicinį žmonos ir motinos vaidmenį. 
Tačiau savo gyvenimo kelią Wollstonecraft pasirinko kito- 
kį. Po keleto aistringų, bet skaudžių meilės istorijų ji ište- 
kėjo už Williamo Godwino - žmogaus, puoselėjusio radi- 
kalias egalitarizmo idėjas. Jis visų pirma buvo artimiausias 
jos kolega ir bičiulis. Deja, jai neteko ilgėliau džiaugtis šia 

sąjunga, Mary Wollstonecraft mirė po gimdymo nuo kom- 
plikacijų. Jos dukra Mary Godwin Shelley buvo taip pat 
rašytoja — XIX a. klasika tapusio romano Frankensteinas au- 
torė. 

KARLA GRUODIS 


Iš anglų k. vertė SOLVEIGA DAUGIRDAITĖ 

M.Talleyrand -Perigord'ui, buvusiam Autuno vyskupui! 


Sere, 

Su didžiausiu malonumu perskaičiusi neseniai išleistą Jūsų 
brošiūrą?, nusprendžiau šią savo knygą skirti Jums. Galgi 
paskatinsiu Jus iš naujo peržiūrėti gvildenamą problemą ir 
gerai pasverti, kiek aš pastūmėjau į priekį moterų teisių ir 
visuotinio švietimo klausimus. Mano lūpomis kalba pats 
žmoniškumas. Argumentai, kuriais aš remiuosi, Sere, yra 
nešališki, nes aš ginu ne save, o visos lyties interesus. Nepri- 
klausomybė man jau seniai yra didžiausia gyvenimo palai- 
ma, visų dorybių pamatas, dėl jos aš pasiruošusi atsisakyti 
daugelio savo poreikių, net jeigu dėl to reikėtų gyventi ir 
bevaisėj dykumoj. 

Taigi, meilė visai žmonių giminei verčia mano plunksną 
paremti tai, kas, esu tikra, sudaro dorybės esmę: dėl to aš 
nuoširdžiai trokštu išvysti moterį, užimančią tokią padėtį, 
kad ji skatintų, o ne stabdytų raidą tų puikių principų, ku- 
rie ir yra dorovės šerdis. Beje, mano nuomonė apie moters 
teises ir pareigas, atrodo, taip natūraliai išplaukia iš šitų 
paprastų principų, kad gali susilaukti, nors tuo ir sunku pa- 
tikėti, kai kurių šviesiausių protų, kūrusių Jūsų nuostabią- 
ją Konstituciją?, pritarimo. 

Prancūzijoje, be abejo, mokslo žinios yra plačiau papli- 
tusios nei kurioje nors kitoje Europos šalyje, ir aš manau, 

kad daugiausia taip yra dėl tų visuomeninių santykių, kurie 
jau seniai egzistuoja tarp abiejų lyčių“. Tiesa (aš leidžiu savo 
mintims tekėti nevaržomai), kad Prancūzijoje gašliųjų pasi- 
tenkinimui iš juslingumo buvo išskirtas pats jo ekstraktas, 
ir tada įsigalėjo kažkokia sentimentali aistra, kuri drauge 
su politinio ir pilietinio valdžios dviveidiškumo sistema 
prancūzų charakteriui suteikė nelemtą nuovokumą arba, 
tiksliau pasakius, rafinuotumą, iš kurio savaime plaukia nu- 
glaistytos manieros; guidamos iš visuomenės nuoširdumą, 
jos pažeidžia pačią esmę. Kuklumas - dorybės apdaras tik- 
riausias! — Prancūzijoje nukentėjo labiausiai, labiau net nei 
Anglijoje; buvo prieita iki to, kad moterys ėmė vadinti per- 
dėtu skrupulingumu tas padorumo ribas, kurių net gyvuliai 
instinktyviai paiso". 

„Manieros“ ir „dorovė“ yra tokios giminingos sąvokos, 
kad jos labai dažnai buvo painiojamos; tačiau, nors ma- 
nieros turėtų būti natūralus dorybės atspindys, visgi, dėl 
įvairių priežasčių atsiradus nenatūralioms manieroms (jas 
žmogus labai anksti pasigauna), dorovė tampa tuščiu Žo- 
džiu. Santūrumas bei šventa pagarba švarai ir delikatumui 
šeimyniniame gyvenime, ką prancūzų moterys tiesiog nie- 
kina, yra žavūs kuklumo ramsčiai. Tačiau jeigu tyra patrio- 
tizmo liepsna yra pasiekusi jų širdis, jos turėtų ne niekinti, 
o visomis jėgomis stengtis pakelti savo tautiečių gerovę, 
mokydamos vyrus ne tik gerbti moters kuklumą, bet ir pa- 
tiems jo išmokti kaip vienintelės priemonės pelnyti pagarbą. 

Mano pagrindinis argumentas kovoje už moterų teises 
remiasi paprastu principu: jei moteris nebus pakankamai 
išsimokslinusi, kad galėtų tapti lygiaverte vyro drauge, ji 
stabdys mokslo ir dorovės pažangą. Tiesa turi būti bendra 
visiems, antraip ji neturės įtakos bendram gyvenimui. Ir 
kaip galima tikėtis iš moters paramos ir bendradarbiavi- 
mo, jei ji nežino, kodėl ji turėtų būti dorovinga, jei laisvė 

nestiprina jos intelekto ir nepadeda jai įsisąmoninti savo 
pareigos ir suvokti, kokiu būdu ta pareiga siejasi su jos 
pačios gerove? Jei norima išmokyti vaikus suprasti tikrąjį 
patriotizmo principą, jų motina turi būti patriotė; meilė 
žmonijai, iš kurios kyla visos dorybės, gali būti pasiekta tik 
atsižvelgiant į moralinius ir pilietinius žmonijos interesus. 
Tačiau dabartinė moters padėtis ir išsimokslinimas nepri- 
leidžia jos prie tokių dalykų. 

Šiame darbe aš pateikiau daug, mano požiūriu, neginči- 
jamų argumentų, kurie įrodo, jog vyraujanti pažiūra į sek- 
sualinius dalykus sugriovė moralę, ir aš tvirtinu, jog tam, 
kad galima būtų ištobulinti žmogaus kūną ir protą, skaisty- 
bė turi vyrauti, bet vyrų pasaulyje skaistybė nebus gerbiama 
tol, kol moteris nebus, taip sakant, dievinama ir kol dorybė 
ar išmintis nepapuoš jos kartu su tauriu jos grožiu arba sa- 
vitu meilės paprastumu. 

Pasvarstykite, Sere, šias mano pastabas nešališkai, nes, 
atrodo, šios tiesos nuojauta atsivėrė Jums tuomet, kai pasa- 
kėte, kad „matyti vieną žmonijos pusę kitos pusės visiškai 
nušalintą nuo valstybės valdymo yra politinis fenomenas, 
kurio, taikant abstrakčius teorinius principus, neįmanoma 
paaiškinti““. Jei taip, kuo tada remiasi Jūsų Konstitucija?? 
Jei vyro teisės pakelia teorinių diskusijų ir paaiškinimų naš- 
tą, lygiai taip pat moterų teisės neturėtų vengti to paties 
išbandymo: bet šioje šalyje vyrauja kita nuomonė, paremta 
tais pačiais argumentais, kuriais Jūs stengiatės pateisinti 
Moters priespaudą, t.y. prievartą. 

Pagalvokite (aš kreipiuosi į Jus kaip į įstatymų leidėją): 
kai vyrai kovoja dėl savo laisvės ir galimybės būti savo 
laimės kalviais, ar nebus nesuderinama ir neteisinga pa- 
vergti moteris, net jeigu Jūs ir tvirtai įsitikinęs, kad taip 
elgiatės norėdamas garantuoti joms laimę? Kas suteikė vy- 
rui išskirtinę teisę spręsti, jeigu ir moteris turi tokią pačią 
proto dovaną? 

Taip samprotauja visokiausių pakraipų tironai, pradedant 
silpnu karaliumi ir baigiant silpnu šeimos tėvu - visi jie 
trokšta sužlugdyti protą, nors ir tvirtina, jog laiko užgrobę 
sostą tik dėl to, kad būtų naudingi. Ar Jūs nesielgiate pana- 
šiai, kai visas moteris, atimdami iš jų pilietines ir politines 
teises, verčiate užsidaryti šeimoje ir klaidžioti patamsiais? 
Juk iš tikrųjų, Sere, Jūs nesiimsite tvirtinti, kad tai, kas nesu- 
vokta, gali įpareigoti? Kad pareigos vykdymas - tikroji mo- 
terų paskirtis, galima įrodyti įspūdingais proto argumentais: 
juk kuo labiau bus išlavintas moterų protas, tuo labiau jos 
supras savo pareigą ir bus jai atsidavusios. Ir jokia valdžia 
neprivers jų dorai vykdyti šios pareigos, jei moterys jos 
nesupras ir jei jų dorovė, kaip ir vyrų, nebus paremta tais 
pačiais nekintamais principais. Jos gali būti patogiomis ver- 
gėmis, bet vergovė nuolat žemins ir šeimininką, ir nelaimin- 
gąjį valdinį. 

Bet jeigu iš moterų, net neleidus pareikšti savo nuomonės, 
atimamos natūralios žmogaus teisės, reikia atremti kaltini- 
mus dėl neteisingumo ir prieštaringumo ir įrodyti, kad joms 
trūksta proto. Kitaip ši spraga Jūsų NAUJOJOJE KONSTITU- 
CIJOJE visada bylos, kad vyras vienokiu ar kitokiu būdu gali 
būti tironas, o tironija, kelianti savo įžūlią galvą kiekvie- 
name visuomenės sluoksnyje, visada pamins moralę. 

Aš ne kartą tvirtinau ir, pateikdama, kaip man atrodė, 
nenuginčijamais faktais paremtus argumentus, bandžiau 
įrodyti, kad moterys negali būti jėga pririšamos vien prie 
namų rūpesčių, nes jos, kad ir kokios neišmanėlės būtų, 
būtinai kišis į svarbesnius reikalus, apleisdamos savo as- 
menines pareigas ir klastingomis gudrybėmis griaudamos 
tvarkingus proto planus, kurie joms nesuprantami. 

Be to, kol moterys yra verčiamos siekti tiktai siaurų asme- 
ninių tikslų, tol vyrai būtinai ieškos malonumo įvairovėje, 
ir neištikimų vyrų žmonos pačios taps neištikimos; tokias 

nemokšiškas būtybes bus galima visiškai pateisinti, kai, ne- 
išmokytos gerbti visuomeninės gerovės ir neturėdamos jo- 
kių pilietinių teisių, jos pradės stengtis atsimokėti tuo pačiu. 

Taip visuomenėje atsivėrė nelaimių skrynia“. Kas išsaugos 
asmeninę dorove, vienintele visuomeninės laisvės ir visuo- 
tinės laimės garantiją? 

Tenebūna jokios prievartos visuomenėje, ir tuomet, vei- 
kiant natūraliam traukos dėsniui, lytys užims joms pritin- 
kančias vietas. Ir dabar, kai daug teisingesni įstatymai auk- 
lėja jūsų piliečius, vedybos gali tapti dar šventesniu dalyku: 
jūsų jaunuoliai galės vesti iš meilės, o jūsų jaunų merginų 
meilė išraus su šaknimis tuštybę. 

Šeimos tėvas tuomet nesilpnins savo sveikatos, neterš sa- 
vo jausmų lankydamas paleistuvę, nepaklus instinktyviam 
potraukiui ir neužmirš, kodėl jam visa tai yra duota. O mo- 
teris neapleis savo vaikų, kad galėtų koketuoti, nes protas 
ir kuklumas jai garantuos jos vyro draugystę. 

Kol vyrai netaps atidžiais tėvais, vargiai galima tikėtis, 
kad moterys praleis vaikų kambaryje tą laiką, kurį, būda- 
mos nekvailos?, mieliau leidžia prie veidrodžio: ši gudrybė 
yra tik gamtos instinktas, padedantis joms susigrąžinti šiek 
tiek neteisėtai atimtų galių. Jei moterims nebus leidžiama 
naudotis savo teisėmis, jos ir vyrus padarys ydingus, kad 
pačios gautų uždraustų privilegijų. 

Aš norėčiau, Sere, pradėti Prancūzijoje tokio pobūdžio 
tyrinėjimus ir tikiuosi, kad, pasitvirtinus mano principams, 
įrodantiems, jog protas reikalauja pagarbos bei teisingumo 
ir antrajai žmonijos pusei, pagarba moterų teisėms atsispin- 
dės Jūsų Konstitucijoje. 

Su pagarba Jūsų 
M.W. 

Įvertinus šį svarbų istorinio laikotarpio puslapį ir žvelgiant 
į pasaulį su nekantriu susirūpinimu, pačios melancholiš- 
kiausios graudaus pasipiktinimo nuotaikos prislėgė mano 
dvasią, ir aš atsidusau priversta pripažinti: arba gamta su- 
kūrė didelį skirtumą tarp žmonių, arba civilizacija, kuri iki 
visokių knygų švietimo klausimais, kantriai stebėjau tėvų 
elgesį ir domėjausi, kaip vadovaujama mokykloms. Ir koks 
gi buvo rezultatas? - gilus įsitikinimas, kad apleistas vargšės 
žmonijos švietimas yra didžiausias mano tiriamos bėdos 
šaltinis ir kad ypač moterys daugybės vienu metu veikian- 
čių priežasčių, kylančių iš vienos skubotos išvados, verčia- 
mos silpnomis ir apgailėtinomis. Iš tikrųjų moterų elgesys 
ir manieros aiškiai rodo, kad jų protai nevisiškai „sveiki“, 
jos kaip gėlės, pasodintos per daug derlingoj žemėj, kurių 
stiprybė ir naudingumas paaukojami grožio vardan, kaip 
besipuikuojantys žiedlapiai, įtikę įnoringai akiai, kurie 
nuvysta pamiršti ant stiebo anksčiau negu ateina jų su- 
brendimo laikas. Vieną šio tuščio žydėjimo priežastį ma- 
tau netinkamoje auklėjimo sistemoje, sudarytoje remiantis 
knygomis, kurios parašytos vyrų, laikiusių moteris tiktai 
moterimis, o ne pilnavertėmis žmogiškomis būtybėmis ir 
siekusių padaryti iš jų viliojančias meilužes, o ne mylin- 
čias Zmonas bei protingas motinas; lyties supratimas bu- 
vo šio išorinio garbinimo taip išpūstas, kad beveik visos 
dabartinio civilizuoto amžiaus moterys, išskyrus kelias iš- 
imtis, trokšta vien tik įžiebti meilę, nors jos turėtų puoselėti 
kilnesnius siekimus bei pelnyti pagarbą savo sugebėjimais 
ir dorybėmis. 

Todėl moksliniame traktate neturėtų būti išleidžiami iš 
akių veikalai, skirti moterims tobulinti ir kalbantys apie 

moterų teises ir elgesį, ypač kai tiesiai tvirtinama, jog mote- 
rų protai yra nusilpninti apgaulingo įmantrumo, jog vado- 
vėliai, parašyti genialių žmonių, išlaikė tą pačią tendenciją 
kaip ir lengvabūdiškesni leidiniai, ir pagal Mahometo tradi- 
ciją su jomis elgiamasi kaip su žemesnėmis būtybėmis", o 
ne kaip su žmonių rūšies dalimi, nors sugebantis tobulėti 
protas yra laikomas kilniu bruožu, iškeliančiu žmogų virš 
gyvuliško padaro ir įdedančiu natūralų skeptrą į silpną ran- 
ką. 

Vis dėlto, būdama moteris, neskatinčiau skaitytojų many- 
ti, kad noriu dar labiau suaktualinti ginčijamą klausimą dėl 
lyčių lygybės ar nelygybės; tačiau, kad nebūčiau klaidingai 
suprasta, negaliu apeiti šios temos ir todėl trumpai išdės- 
tysiu savo nuomonę. Natūralus pasaulis yra taip sutvar- 
kytas, kad dažniausiai moterys yra fiziškai silpnesnės už 
vyrus, ir nepanašu, kad šio gamtos dėsnio veikimas būtų 
laikinai sustabdytas ar panaikintas moters labui. Todėl ne- 
galima neigti tam tikro fizinio pranašumo - tai yra kilni 
prerogatyva!!. Tačiau vyrai šiuo natūraliu pranašumu nepa- 
sitenkina ir siekia mus nustumti dar žemiau, paversdami 
tik laikinai viliojančiais Zaisliukais, o moterys, apsvaigu- 
sios nuo to garbinimo, kurį vyrai joms rodo veikiami savo 
instinktų, net nebando susirasti pastovių interesų ir tapti 
draugėmis tų, kurie jomis tik lengvabūdiškai žavisi. 

Aš žinau, kokias mintis sukels šie mano žodžiai - iš visų 
kampų girdžiu šūksnius prieš „vyriškas“ moteris, bet argi 
būna tokių moterų? Jei šiuo žodžiu vyrai nori pasmerkti 
moterų susižavėjimą medžiokle, šaudymu, lošimu, visa šir- 
dimi prisidedu prie tokio smerkimo; bet jeigu ta kritika 
nukreipta prieš vyriškų dorybių mėgdžiojimą arba, tiks- 
liau sakant, prieš troškimą siekti tų sugebėjimų ir dorybių, 
kurios kilnina žmogų, išskiria moterį iš kitų gyvų būtybių 
ir daro žmogumi, manau, kad visi, kurie žvelgia į moterį 

filosofiniu požiūriu, kartu su manimi linkės jai kasdien da- 
rytis vis vyriškesnei. 

Šis klausimas natūraliai sudarytas iš dviejų dalių. Pir- 
miausia aš pakalbėsiu apie moterį kaip apie žmogų, kuris, 
kaip ir vyrai, ateina į šį pasaulį tam, kad išskleistų savo 
gabumus; po to aš nurodysiu jos ypatingą paskirtį. 

Taip pat norėčiau išvengti klaidos, kurią darė daugelis 
gerbiamų rašytojų, kadangi pamokymai, kuriuos jie iki šiol 
skyrė moterims, iš tikrųjų skirti ponioms, išskyrus mažyčius, 
netiesiogiai išsakytus patarimus, išmėtytus per visą Sandford 
and Merton“. Bet ryžtingiau kreipdamasi į savo lyties atsto- 
ves, ypatingą dėmesį skirsiu viduriniosios klasės moterims, 
nes jų padėtis, atrodo, yra pati natūraliausia". Šio pasaulio 
didieji galbūt išvengė dirbtinio rafinuotumo, ištvirkimo ir 
tuštybės sėklos, bet bejėgės, nenatūralios būtybės, pačiu ne- 
natūraliausiu būdu ir per anksti pakylėtos virš kasdienių 
gyvenimo užgaidų ir susižavėjimų, griauna tikruosius do- 
rybės pamatus, skleisdamos ištvirkimą visuose visuomenės 
sluoksniuose! Jos, kaip atskira žmonijos klasė, labiausiai 
nusipelno gailesčio. Pačių turtingiausių moterų lavinimas 
ir auklėjimas siekia paversti jas tuščiomis ir bejėgėmis bū- 
tybėmis, jų besiskleidžiantis protas nėra skatinamas tų pa- 
reigos jausmų, kurie kilnina žmogaus charakterį. Jos gyvena 
tik savo malonumui ir pagal tą patį gamtos dėsnį, kuris 
visuomet sukelia tam tikrus padarinius, - tada tie malonu- 
mai darosi skurdūs ir menkaverčiai. 

Kadangi mano tikslas yra apžvelgti įvairius visuomenės 
sluoksnius bei moralinį kiekvieno socialinio sluoksnio mo- 
terų veidą, manyčiau, kad kol kas šios užuominos pakanka. 
Taigi aš tik užsiminiau apie šią problemą, kuri, mano nuo- 
mone, yra šio įvado esmė, - ir jos užtenka trumpai nusakyti 
referuojamojo darbo turinį. 

Aš tikiuosi, kad mano lyties atstovės atleis man, jeigu aš 

jas traktuosiu kaip mąstančias būtybes, o ne girsiu jų ža- 
viąsias puses ir nevaizduosiu jų taip, lyg jos amžinai būtų 
vaikystės tarpsnyje ir nesugebėtų gyventi savarankiškai. Aš 
nuoširdžiai noriu parodyti, kas yra tikrasis orumas bei žmo- 
giškoji laimė, ir įtikinti moteris, kad jos stengtųsi įgyti jė- 
gų - tiek protinių, tiek ir fizinių; aš noriu įrodyti joms, kad 
švelnūs žodžiai, širdies jautrumas, sentimentalumas ir sko- 
nio rafinuotumas yra bejėgiškumo sinonimai. Dar norėčiau 
įtikinti jas, kad tos būtybės, kurios yra tik pasigailėjimo ir 
meilės — gailesčio palydovės - objektai, greitai taps vertos 
paniekos. 

Atmesdama gražučius moteriškus žodelius, kuriuos vy- 
rai pataikaudami vartoja mūsų vergiškajai priklausomybei 
sušvelninti, su panieka vertindama silpną proto eleganciją, 
rafinuotą jautrumą ir mielą imlumą manieroms, kas neva 
yra silpnosios lyties skiriamieji požymiai, aš noriu parodyti, 
kad dorybė yra aukščiau už eleganciją, kad nepriklausomai 
nuo lyties reikia siekti išsiugdyti žmogiškosios būtybės cha- 
rakterį — visų antrinių dorybių matą. 

Tai yra tik apytikris mano darbo eskizas, nes jei aš reikš- 
čiau savo įsitikinimus su tomis emocijomis, kurios kyla vos 
pagalvojus apie šią temą, kai kurie mano skaitytojai, be abe- 
jo, pajustų mano patirties ir ilgų apmąstymų gaideles. Įkvėp- 
ta šios svarbios temos, aš nesistengsiu dailinti savo frazių 
ir stiliaus — tiesiog, būdama nuoširdi, tapsiu artimesnė skai- 
tytojui, nes, siekdama įtikinti argumentų stiprumu, o ne 
akinti kalbos elegantiškumu, veltui neleisiu laiko šlifuoda- 
ma ilgus periodus“ ar prasimanydama išpūstus, bet netik- 
rus jausmus, kurie kyla galvoje, bet širdies taip ir nepasie- 
kia. Man rūpi faktai, o ne žodžiai! - ir trokšdama savo lyties 
atstoves padaryti labiau gerbiamomis visuomenės narėmis, 
aš pasistengsiu vengti tos puošnios iškalbos, kuri iš esė pra- 
slydo į romanus, o iš jų - į asmeninius laiškus ir pokalbius. 


188 MARY WOLLSTONECRAFT 


Tie gražūs superliatyvai, besiveržiantys iš lūpų, gadina 
skonį ir sukuria tam tikrą šleikštoką įmantrumą, kuris nu- 
sisuka nuo paprastos neišgalvotos tiesos, o netikrų senti- 
mentų ir emocijų tvanas, skandinantis natūralius širdies 
jausmus, padaro buitinius malonumus lėkštus ir neįdomius, 
nors jie turėtų palengvinti rūsčią pareigų naštą, kuri protau- 
jančią ir nemirtingą būtybę skatina kilnesniems žygiams. 

Pastaruoju metu į moterų išsilavinimą kreipiama daugiau 
dėmesio, ir vis dėlto jos net dabar dar laikomos lengvabū- 
diška lytimi, kurią tai pajuokia, tai užjaučia rašytojai, besi- 
stengdami tobulinti jas satyra ir pamokymais. Pripažinta, 
kad didelę dalį savo pirmųjų gyvenimo metų jos praleidžia 
besimokydamos vieno kito rankdarbio; taigi kūno ir proto 
jėgos yra aukojamos lengvabūdiškam grožio supratimui, 
troškimui susikurti sau padėtį vieninteliu būdu, kuriuo mo- 
terys gali iškilti šiame pasaulyje, - vedybomis. Ir kadangi 
šis troškimas paverčia jas žemesnėmis būtybėmis, ištekė- 
jusios jos ima elgtis taip, kaip ir galima tikėtis elgsiantis 
tokias būtybes - jos rengiasi, puošiasi, dažosi ir visaip pra- 
vardžiuoja Dievo kūrinius“. Aišku, šios silpnos būtybės 
tinka nebent haremui! Ar galima tikėtis, kad jos išmintin- 
gai vadovaus šeimai ir rūpinsis kūdikėliais, kuriuos pačios 
atneša į pasaulį? 

Jeigu iš dabartinio moterų elgesio, iš vyraujančio malo- 
numų pomėgio, išstumiančio tikslo siekimą ir tas kilnesnes 
aistras, kurios atveria ir taurina sielą, būtų galima padaryti 
teisingą išvadą, kad tas lavinimas, kurį moterys dabartinėje 
civilizuotoje visuomenėje gaudavo iki šiol, siekė padary- 
ti jas tik nereikšmingu įrankiu aistrai patenkinti (tikromis 
kvailėmis), ir jeigu būtų galima įrodyti, kad, siekiant moteris 
išmokyti tik tam tikrų įgūdžių, užuot ugdžius jų intelektą, 
jos negali gerai atlikti savo pareigų, tampa juokingos ir 
nereikalingos, kai jų trumpalaikis grožis nuvysta!“, - drįstu 

manyti, jog racionalūs vyrai atleis man už pastangas juos 
įtikinti, kad jie turėtų būti vyriškesni ir padoresni. 

Tiesą sakant, žodis „vyriškas“ tėra tik baubas: mažai tėra 
pagrindo bijoti, kad moterys įgaus per daug drąsos ar tvir- 
tybės, nes jų fizinis silpnumas verčia jas daugiau ar mažiau 
priklausyti nuo vyrų įvairiose gyvenimo srityse. Bet kam 
tą priklausomybę dar labiau didinti išankstinėmis nuomo- 
nėmis, kurios dorybes kildina iš lyties ir paprastas tiesas 
painioja su hedonistinėmis vizijomis? 

Klaidingas moterų išskirtinumo supratimas taip jas Že- 
mina, kad aš neatskleisiu dar vieno paradokso, sakydama, 
jog šis tariamas silpnumas stimuliuoja polinkį į tironišku- 
mą ir prisideda prie to, kad moterys griebiasi suktybės — 
visiškos priešingybės stiprybei, - kuri verčia jas dangstytis 
tuo niekingu infantiliškumu, griaunančiu pagarbą net ir ta- 
da, kai jos kelia geismą. Vyrai, būkite tyresni ir kuklesni, ir 
jei moterų išmintingumas neūgtels tokiu pačiu santykiu, ta- 
da bus aišku, kad jų protas yra menkesnis. Atrodo, nereikė- 
tų sakyti, kad aš dabar kalbu apie lytį apskritai. Yra daug 
moterų, pasižyminčių didesne nuovoka nei jų vyrai, ir kai 
nėra pranašesnių ten, kur vyksta nuolatinė kova už pusiau- 
svyrą, kai nėra stipraus traukos centro, kai kurios moterys 
valdo savo vyrus nežemindamos savęs, nes juk intelektui 
visada skirta valdyti. 


(Ištraukos) 


Ne be pagrindo vyrai skundžiasi mūsų lyties kvailu kap- 
rizingumu ir užgaidumu, kai jie kandžiai nepašiepia mū- 
sų užsispyrėliškų įgeidžių ir palaižūniškumo. Žiūrėkite, 
sakyčiau aš, kokie tikrieji nemokšiškumo padariniai! Nie- 
Kuomet tvirtai nemąstys tas, kuris pasikliaus tik prietarais. 

Šis viską griaunantis srautas plūs tol, kol atsiras kliūčių, ga- 
linčių jį sustabdyti. Nuo pat kūdikystės moterys yra auklėja- 
mos ir mokomos savo mamų pavyzdžiu: neva, nors truputį 
nutuokdamos apie žmogaus silpnybes - gudrumą, būdo 
švelnumą, išorišką paklusnumą ir skrupulingą atidumą nai- 
vuoliškoms padoraus elgesio taisyklėms, - jos įgis vyro glo- 
bą. O jei jos dar ir gražios, tai mažiausiai dvidešimt gy- 
venimo metų joms nieko daugiau nereikės... 

Kaip baisiai įžeidžia tie, kurie pataria mums būti tik švel- 
niais naminiais gyvulėliais! Pavyzdžiu gali būti tas visa 
nugalintis, taip dažnai ir karštai šlovinamas švelnumas, 
kurio visa galia slypi nuolankume. Kaip tai vaikiška ir koks 
menkas yra tas padaras (ar gali jis būti nemirtingas?), kuris 
žeminsis norėdamas viešpatauti tokiais siaubingais meto- 
dais?.. 

Mane gali apkaltinti arogantiškumu, tačiau aš privalau 
išsakyti tai, kuo tvirtai tikiu: visi rašytojai, nuo Rousseau 
iki dr. Gregory", kurie yra rašę apie moterų švietimą ir 
elgesį, jas pavaizdavo silpnesnėmis, labiau nenatūraliomis, 
visuomenei menkesnę naudą teikiančiomis būtybėmis nei 
yra iš tiesų. Aš būčiau galėjusi šį įsitikinimą išreikšti kur 
kas santūriau, bet bijau, kad tai būtų buvęs veikiau apsimes- 
tinis verkšlenimas, o ne atviras mano jausmų išsakymas, 
akivaizdžios išvados, kurias man leido padaryti patirtis ir 
apmąstymai... Taigi aš visai nesutinku su visų tų knygų 
autoriais, kurie, mano nuomone, siekia pažeminti pusę žŽmo- 
nijos ir moteris stengiasi pavaizduoti malonias netgi jų do- 
rybės kaina. 

Antra vertus, pasak Rousseau, jei vyras, subrendęs fiziš- 
kai, pasiekė proto tobulumą, tai žmonai tikriausiai derėtų 
visiškai pasikliauti jo protu, kad jų sąjunga būtų tvirta ir 
neišardoma. Ir tada grakšti gebenė ir ąžuolas, kurį ji apsi- 
vyniojusi ir kuris ją palaiko, sudarytų vienybę, kuri būtų ir 

stipri, ir graži. Deja! Vyrai, kaip ir jų pagalbininkės, dažnai 
yra viso labo peraugę vaikai! Dar daugiau: dėl ankstyvo pa- 
laido gyvenimo jie ir savo išore vargiai bepanašūs į vyrus. 
O jei aklas veda aklą, nereikia būti pranašu, kad galėtum 
numatyti tokios santuokos padarinius... 

Rousseau teigia, kad moteris niekada, nė valandėlę, netu- 
rėtų jaustis nepriklausoma, kad baimės verčiama ji turi ro- 
dyti savo įgimtą gudrumą ir elgtis kaip koketiška vergė, 
idant būtų labiau viliojanti, meilesnė vyro bičiulė jam užsi- 
manius atsipalaiduoti. Jis pateikia argumentų, kuriuos ta- 
riasi gavęs iš pačios gamtos, ir teigia, kad tiesa ir tvirtybė — 
visų žmogiškųjų dorybių kertiniai akmenys - turėtų būti 
ugdomos su tam tikrais apribojimais. Mat paklusnumas 
yra svarbiausias moteriško charakterio bruožas, kurį bū- 
tina įdiegti su negailestingu griežtumu. 

Kokia nesąmonė! Kada gi atsiras toks didis vyras, turintis 
tiek proto tvirtybės, kad galėtų išsklaidyti dūmus, kuriais 
išpuikimas ir gašlumas apgaubė šią temą! Jeigu moterys 
yra savo prigimtimi menkesnės negu vyrai, jų dorybės turi 
būti tokios pat ryškios kaip ir vyrų, arba dorybė yra san- 
tykinė idėja. Todėl jų elgesys turi remtis tais pačiais prin- 
cipais ir turėti tą patį tikslą. 

Kadangi moterys yra susijusios su vyrais dukters, žmonos 
arba motinos ryšiais, jų moralinės savybės gali būti įvertin- 
tos pagal tai, kaip jos atlieka šias paprastas pareigas. Bet 
tikslas, svarbiausias jų pastangų tikslas, turėtų būti jų pačių 
sugebėjimų atskleidimas ir sąmoningos dorybės įgijimas. To 
jos gali siekti sau maloniu būdu, tačiau privalo neužmiršti 
(kaip ir vyrai), kad gyvenimas teikia ne tą laimę, kuri gali 
patenkinti nemirtingą sielą. Aš nenoriu, kad abi lytys būtų 
taip pasinėrusios į abstrakčius apmąstymus arba turėtų to- 
kių nežemiškų idėjų, jog pamirštų joms skirtas meilę ir pa- 
reigas, nes tai ir yra, tiesą pasakius, priemonės gyvenimo 

vaisiui sukurti. Priešingai, aš iš visos širdies siūlyčiau jas, 
nors ir primygtinai teigiu, jog ta meilė ir tos pareigos teikia 
didžiausią pasitenkinimą, kai jos tinkamai ir blaiviai su- 
vokiamos. 

Turbūt vyraujanti nuomonė, kad moteris buvo sukurta 
vyrui, bus kilusi iš poetiško Mozės pasakojimo. Tačiau ma- 
noma, kad tik nedaugelis tų, kurie rimtai svarstė šią temą, 
tikėjo Ievą buvus vienu iš Adomo šonkaulių. Tokia išvada 
yra arba absurdiška, arba priimtina tik tiek, kiek įrodo, jog 
vyras nuo gilios senovės suprato, kaip patogu jėga paverg- 
ti savo gyvenimo draugę, įkinkyti ją į jungą, nes ji buvo 
sukurta tik jo patogumui arba malonumui... 

Aš žinau, kad nepagarbiai kalbėti apie meilę — vadinasi, 
išduoti sentimentus ir švelnius jausmus. Bet aš noriu kal- 
bėti tiesos kalba ir kreiptis į protą, o ne į širdį. Išdrįsti išgy- 
vendinti meilę iš pasaulio būtų tas pats, kas atimti iš Cer- 
vanteso Don Kichotą ir įžeisti sveiką nuovoką. Tačiau ne 
toks absurdiškas atrodo bandymas sutramdyti šią audrin- 
gą aistrą ir įrodyti, kad jai neleistina nuvainikuoti pasaulio 
galiūnų bei pasisavinti skeptrą, kuriuo turėtų apgalvotai 
naudotis sveikas protas. 

Jaunystė yra meilės laikas tiek vyrams, tiek moterims. Ta- 
čiau tomis nerūpestingo džiaugsmo dienomis reikėtų ruoštis 
svarbesniems gyvenimo metams, kai jausmus pakeis apmąs- 
tymai. Bet Rousseau ir dauguma rašytojų vyrų, kurie pasekė 
jo pėdomis, labai stengėsi įteigti, kad moterų švietimas turi 
būti nukreiptas į vieną tikslą - padaryti jas kuo malonesnes. 

Leiskite man pasiginčyti su šios nuomonės šalininkais, 
kurie menkai tenutuokia apie žmogaus prigimtį. Ar jie įsi- 
vaizduoja, kad vedybos gali visiškai pakeisti gyvenimo bū- 
dą? Moteris, kuri buvo mokoma tik patikti, netrukus supras, 
kad jos kerai yra tarsi nematomi saulės spinduliai, tačiau 
jie negali šildyti vyro širdies, kai matomi kasdien, kai vasara 

baigiasi. Ar ji turės pakankamai jėgų ieškoti savyje nusi- 
raminimo ir ugdyti savyje slypinčius sugebėjimus? Argi 
nėra protingiau tikėtis, jog moteris stengsis patikti kitiems 
vyrams ir, apimta emocijų, kurios sukyla tikintis naujų per- 
galių, bandys užmiršti tą skausmą, kurį patyrė jos meilė ir 
garbė? Kai vyras nustos būti mylimuoju - o toks laikas neiš- 
vengiamai ateis, - jos noras patikti atslūgs arba taps kartėlio 
šaltiniu. Ir tada meilė, kuri, palyginti su kitomis aistromis, 
turbūt yra greičiausiai praeinantis jausmas, užleidžia vietą 
pavydui ir tuštybei. 

Dabar aš kalbu apie moteris, kurias tramdo principai ar- 
ba prietarai. Nors jos su pasibjaurėjimu vengia intrigų, vis 
dėlto norėtų, kad kitų galantiškas dėmesingumas įrodytų, 
jog jų vyrai jas žiauriai ignoruoja, arba svajoja ištisas die- 
nas ir savaites apie laimę, kurią patiria giminingos sielos, 
kol galop dėl nepasitenkinimo palūžtų jų sveikata ir sielą 
apimtų neviltis. Tad kaip gali šis didysis patikimo menas 
būti toks svarbus tyrimo objektas? Tai naudinga tik meilu- 
žei. O garbinga Žmona ir rimta motina turi skirti jėgas tam, 
kad išryškintų savo dorybes; ji turi vertinti vyro prisirišimą 
kaip vieną iš tų paguodų, kurios palengvina jos užduotį ir 
padaro gyvenimą laimingesnį. Visiškai nesvarbu, ar ji bus 
mylima, ar atstumta, jos didžiausias noras - būti gerbiamai 
ir nedaryti taip, kad josios laimė priklausytų tik nuo tos 
būtybės, kuri mėgsta jos silpnybes. 

Panašią klaidą darė ir garbusis daktaras Gregory. Aš ger- 
biu jo širdingumą, bet visiškai nepritariu jo garsiajam kūri- 
niui Palikimas dukterims... 

Dr. Gregory... aiškiai rekomenduoja veidmainystę. Jis pa- 
taria nekaltai mergaitei tramdyti savo jausmus, linksmai 
nešokti, kai kojos pačios kilojasi, nors jos judesiai visai pa- 
dorūs. Kodėl tiesos ir sveiko proto vardan bent viena mote- 
ris negalėtų prisipažinti, kad jai sunku nusėdėti vietoje arba, 

kitaip tariant, kad ji sveika? Kam slopinti nekaltą links- 
mumą rūsčiais perspėjimais, neva vyrai gali ją negerai su- 
prasti, nors ji apie tai nė nemano. Tegu palaidūnas mano 
ką tik nori. Bet aš viliuosi, jog nė viena protinga motina ne- 
tramdys įgimto jaunatviško atvirumo ir nesistengs įdiegti 
tokių nepadorių perspėjimų... 

Lygiai tokie patys yra dr. Gregory patarimai apie jausmų 
švelnumą. Jis pataria moteriai neugdyti šių bruožų, jei ji pa- 
siryžo ištekėti... 

Jeigu visi moters proto sugebėjimai bus ugdomi tik tam, 
kad didintų jos priklausomybę nuo vyro, jeigu, įsigijusi vy- 
rą, ji manys, jog jau pasiekė savo tikslą ir didžiuosis ta nie- 
kinga karūna, tai tegu ji džiaugiasi tuo savo nusižeminimu, 
kuris nedaug teišskiria ją iš kitų gyvūnų tarpo. Bet jeigu ji, 
siekdama, kad būtų tikrai įvertintas jos aukštas pašaukimas, 
sugebės pažvelgti į ateitį, tegul ji ugdo savo išmintingumą, 
nesvarstydama, kokio būdo bus tas vyras, už kurio jai lemta 
ištekėti. Tegu ji ryžtasi, per daug nesirūpindama savo da- 
bartine laime, išugdyti tokius savo bruožus, kurie išaukšti- 
na mąstančią būtybę, — tuomet šiurkštus, neelegantiškas 
vyras įžeis jos skonį, bet nesudrums jos dvasinės ramybės. 
Ji neprievartaus savo sielos norėdama prisiderinti prie sa- 
vo išrinktojo silpnybių, o toleruos jas. Jo charakteris gali 
būti nepakeliamas, bet tai netrukdys moteriai išsaugoti sa- 
vo dorybę... 

Aš garantuoju, kad tinkamas lavinimas arba, tiksliau, Ži- 
nių gausumas leis moteriai gyventi oriai. Ir manyti, jog jai 
nederėtų per daug lavinti savo skonį, kad jo retsykiais neį- 
žeistų vyras, reikštų palikti nuošaly svarbiausius dalykus. 
Tiesą sakant, nežinau, kam reikia išlavinto skonio, jeigu 
individas negali būti laisvas nuo visokių gyvenimo negan- 
dų, jei jam neatsiveria džiaugsmo šaltiniai, priklausantys 
vien tik nuo jo proto veiklos... 

Neaišku, ar tai teikia daugiau skausmo, ar džiaugsmo? 
Atsakymas parodys, ko tėra vertas dr. Gregory patarimas 
ir kaip kvaila bei tironiška kurti vergavimo sistemą arba 
bandyti išauklėti padorias būtybes laikantis kokių nors ki- 
tų - ne grynojo proto diktuojamų - taisyklių. Tai tinka visai 
žmonių giminei. 

Elgesio švelnumas, kantrumas ir pakantumas yra tokios 
mielos, dieviškos savybės. Bet jos įgyja visai kitą pobūdį, 
kai švelnumas yra tik paklusnus nuolaidžiavimas, kai pa- 
deda silpnajam reikšti meilę tik todėl, kad jam reikia globos, 
kai jis tampa kantrus, nes turi tylėdamas iškęsti nuoskau- 
das, šypsotis prieš pakeltą botagą ir nedrįsti priešintis... 

Kaip moterims egzistuoti tada, kai jos negali nei ištekėti, 
nei būti ištekintos, mums nepaaiškinama. Nors moralistai 
sutinka, kad gyvenimo būdas įrodo, jog įvairios aplinky- 
bės vyrą labiau paruošia ateičiai, jie visi patarinėja moteriai 
rūpintis tik dabartimi. Švelnumas, nuolankumas ir šuniš- 
kas prieraišumas šiuo atveju yra rekomenduojami kaip di- 
džiausios moterų giminės dorybės. Nekreipdamas dėmesio 
į kaprizingą gamtos prigimtį, vienas rašytojas pareiškė, kad 
moteriai netinka būti melancholiškai, nes tai būdinga tik 
vyrams. Moteris sukurta būti vyro žaislu, jo barškučiu, ku- 
ris turi barškėti prie jo ausų ir vyti šalin rimtas mintis, kai 
jis užsigeidžia pasilinksminti... 

Jeigu... [moterys] tikrai sugeba elgtis kaip protingos būty- 
bės, tai tegul jos neleidžia su savimi elgtis kaip su vergėmis 
ar kaip su gyvuliais, priklausančiais nuo vyro užgaidos. 
Tegul jos verčiau lavina savo protą, papildo jį tauriomis 
elgesio taisyklėmis ir sąmoningai įgyja orumo, kuris leistų 
Joms pajusti, kad priklauso tik nuo Dievo. Pamokykime jas 
kartu su vyrais paklusti būtinybei, o ne suteikime moralei 
lyties atspalvį vien tam, kad padarytume moteris meiles- 
nes... 

Tai gali būti pavadinta utopiškomis svajonėmis. Dėkoju 
tai Esybei, kuri įskiepijo man šias svajones ir suteikė man 
pakankamai stiprybės išdėstyti savo samprotavimus. Būda- 
ma dėkinga jai už palaikymą, aš su pasipiktinimu žvelgiu į 
klaidingas mintis, kurios pavergia mano moteriškąją giminę. 

Aš myliu vyrą kaip draugą, partnerį, bet jo valdžia - tikra 
ar užgrobta — neveikia manęs, nebent individo protas būtų 
vertas mano pagarbos, bet ir tuomet žaviuosi protu, o ne 
vyru. Tiesą sakant, kiekvienas atsakingas būtybės elgesys 
turi būti valdomas proto veiksmų. Jei taip nėra, tai kuo 
tuomet remiasi Dievo valdžia? 

Man atrodo, kad svarbu yra apsistoti prie šių aiškių tiesų, 
kadangi moterys visada buvo tarsi atskirtos, izoliuotos, nors 
joms ir nebuvo priskiriamos dorybės, kuriomis turėtų būti 
pasipuošusi žmonija; jos buvo apdovanotos dirbtiniu žavu- 
mu, kuris suteikė joms trumpalaikę galią. Meilė jų krūtinėse 
pakeičia kiekvieną kilnesnę aistrą, jų vienintelis troškimas 
yra būti doroms, kelti emocijas, užuot įkvėpus pagarbą; ir 
toks niekingas, žemas troškimas kaip vergiškas nuolanku- 
mas, esant absoliučiai monarchijai, sunaikina visas charak- 
terio jėgas. Laisvė — dorybės motina. Netekusios galimybės 
kvėpuoti gaivinančiu laisvės oru, moterys yra pasmerktos 
džiūti kaip egzotiški augalai ir laikomos puikiomis gamtos 
klaidomis... 

Jeigu vyrų pasididžiavimas yra tiktai kūno jėga ir šioks 
toks protas, tai kodėl moterys yra taip aklai jais susižavė- 
jusios? Rousseau suteikė joms įtikinamą ir svarų pasiteisi- 
nimą, koks galėjo ateiti į galvą tik vyrui, kurio vaizduotė 
neturi ribų, - kad jos turi pretekstą nusileisti įgimtam godu- 
liui, nenusižengdamos padorumui (nė kiek nepažeisdamos 
romantinės kuklumo auros, būdingos jų giminei), o tai ten- 
kina palaidūno vyro savimeilę. 

Moterys, suklaidintos šių sentimentų, kartais giriasi savo 

silpnumu. Jos įgyja jėgą žaisdamos vyrų silpnumu ir di- 
džiuojasi neteisėta valdžia, kadangi jos, kaip ir turkų hare- 
mo gyventojos, turi daugiau galios nei jų šeimininkai. Taip 
dorybė paaukojama laikinam malonumų patenkinimui, o 
gyvenimo garbingumas — trumpalaikiam džiaugsmui... 

Jeigu bus manoma, jog moteris sukurta vien tik tam, kad 
patenkintų vyrus ar kad būtų vyriausioji tarnaitė, gaminanti 
vyrui valgį ir besirūpinanti jo baltiniais, tai motinos ir tėvai 
turėtų rūpintis fiziniu dukrų auklėjimu ar bent jau neardyti 
jų sveikatos klaidingomis grožio ir moteriško pranašumo 
idėjomis... 

Kad būtų išsaugotas individualus grožis - moters garbė, — 
mergaitės būna pasmerktos nejudriam gyvenimui (kol ber- 
niukai siaučia lauke), kuris varžo kūną labiau nei kiniški 
O Rousseau pastabos, kad mergaitės turi... natūralų, t.y. 
įgimtą, nepriklausomą nuo auklėjimo, potraukį prie lėlių, 
drabužių ir plepėjimo, yra tokios vaikiškos, jog nevertos 
rimtesnių ginčų. 

Ko gero, aš turėjau galimybę stebėti daugiau mergaičių 
jų ankstyvojoje vaikystėje nei J.J. Rousseau, - aš atsimenu 
savo pačios įspūdžius, be to, nuolat stebėjau aplinką ir toli 
gražu nesutinku su Rousseau požiūriu į pirmuosius mote- 
riško charakterio požymius ir net drįstu teigti, jog mergaitė, 
kurios asmenybė nebuvo slopinama primestu neveiklumu, 
kurios tyrumas nebuvo teršiamas peršant iškreiptą gėdos 
jausmą, visuomet bus nenuorama ir lėlė nežadins jos su- 
sidomėjimo, nebent uždaryta ji neturėtų iš ko rinktis. Vienu 
Žodžiu, mergaitės ir berniukai kuo puikiausiai žaistų drau- 
ge, jeigu lyčių skirtumas nebūtų įdiegtas kur kas anksčiau 
nei pati gamta jas išskiria. Aš netgi teigiu kaip neginčytiną 
faktą, jog daugelis intelektualių ir sveikai protaujančių mo- 
terų, kurias stebėjau, atsitiktinai nebuvo skatinamos lavintis 
ir tobulėti... 

O! Ir kodėl moterys - rašau tai su švelniu susirūpinimu — 
neapsiriboja tuo žmoniškumo ir civilizuotumo siūlomu abi- 
pusiu mandagumu, kaip esti tarp vyrų, ir maloniai leidžia 
nepažįstamiems rodyti joms daugiau dėmesio ir pagarbos? 
Ir kodėl „pačiame savo grožio žydėjime“ jos nepamato, kad 
šie su jomis elgiasi kaip su karalienėmis ir pagarbą rodo tik 
dėl akių, idant jos atsižadėtų ar net neprisiimtų natūraliai 
joms duotų teisių? Po to joms, patupdytoms kaip paukščiai 
narvelyje, belieka valytis snapu plunksneles ir žingsniuoti 
su juokingu išdidumu nuo laktelės prie laktelės. Tiesa, jas 
aprūpina maistu ir drabužiais, ir už tai nereikia nei verpti, 
nei austi, bet už tai mokama savo sveikata, laisve, dorybe... 

Aš apgailestauju, kad vyrai nuolat žemina moteris savo 
dėmesio nuotrupomis, manydami, jog tai vyriška, — nors 
šitaip jie tik užgauliai įtvirtina savo pranašumą. Rodyti pa- 
garbą menkesniam - nereikia tokios malonės. Kai matau tas 
ceremonijas, kai vyras, kuo rimčiausiai susirūpinęs, puola 
kelti nosinaitės ar užsklęsti durų, nors dama galėjo pati tai 
padaryti, - tai man atrodo taip kvaila, kad aš vos valdausi. 

Ką tik suvokiau beprotišką savo širdies troškimą, kurio 
nenutylėsiu, nors jis gali sukelti nemaža juoko. Aš kuo rim- 
čiausiai noriu, kad lytys visuomenėje nebūtų skiriamos, — 
nebent meilė įkvėptų tokį skirtingą jų elgesį. Mat šis sky- 
rimas, mano tvirtu įsitikinimu, yra charakterio silpnumo, 
priskiriamo moteriai, pagrindas; tai yra priežastis, dėl ku- 
rios nesiekiama supratimo, o tik uoliai rūpinamasi įgyti 
gerų manierų; dėl tos pačios priežasties gracingumas ver- 
tinamas labiau nei herojiškos dorybės... 

Moterys retai kada turi pakankamai rimtą užsiėmimą, 
kuris numaldytų jų jausmus; neišbrisdamos iš smulkių rū- 
pesčių ir tuščių malonumų, kuriems bergždžiai eikvoja dva- 
sios ir kūno jėgas, jos savaime tampa tik jutimų objektais. 
Trumpai tariant, visas moterų auklėjimas (ir visuomenės 

auklėjimas apskritai) linkęs pačias geriausias iš jų išugdyti 
romantiškas ir nepastovias; kitos lieka smulkmeniškos ir 
tuščiagarbės. Bijau, kad dabartinėje visuomenėje šitas blo- 
gis negali būti nors kiek ištaisytas; kada nors, įsivyravus 
labiau girtiniems siekiams, galbūt moterys ims gyventi la- 
biau pagal prigimtį bei protą ir, įgaudamos daugiau orumo, 
taps naudingesnės ir dorybingesnės... 

Tikrosios dorovės aš daugiausia pastebėjau tarp neturtin- 
gųjų. Daugelis neturtingų moterų augina vaikus negailė- 
damos jėgų ir prakaito ir saugo savo šeimą, kad blogas vyrų 
elgesys jų nepaliestų; o damos yra pernelyg ištižusios, kad 
būtų išties doros, ir civilizacija jas labiau nusilpnino negu 
ištobulino. Išties tas jausmas, kurį aš pajutau neturtingoms 
ir beveik neišsimokslinusioms moterims, kurios laikėsi did- 
vyriškai, patvirtino mano nuomone, jog tuščias laiko lei- 
dimas pavertė moterį žaisliuku. Vyras, paėmęs jos kūną, 
palieka protą rūdyti, o kai jį nuvargina fizinė meilė —- ma- 
loniausia jo pramoga, - jis stengiasi pavergti pačią moterį; 
ir kas gali pasakyti, kiek dar prireiks kartų, kad būtų su- 
kaupta pakankamai dorybių bei talento nelaimingų vergių 
palikuonims išlaisvinti? 


Versta iš: Mary Wollstonecraft. A Vindication of the Rights of Women. - New York: 
W.W. Norton, 1988. 

Johnas Stuartas Millis (1806-1873) visada užėmė reikšmingą 
vietą politinės filosofijos istorijoje. Tačiau tik pastaruosius 
du dešimtmečius pradėta deramai vertinti Millio lyčių san- 
tykių teorijos reikšmė tiek jo filosofijai apskritai, tiek ir fe- 
ministinio mąstymo istorijai. Pateikiamas tekstas - ištraukos 
iš 1869 m. J.S. Millio parašyto kūrinio Moterų pavergimas, 
kuris dabar laikomas vienu iš svarbiausių jo darbų. Didžiau- 
sias Millio nuopelnas - jo aistringas individo laisvės ir laisvo 
mąstymo - svarbiausios individo laisvės sąlygos - gynimas. 
Tad nenuostabu, kad tiek daug energijos jis skyrė moterų 
išlaisvinimui, mat jų gyvenimą jo epochoje labai varžė vedy- 
bos ir jos paskutinės — netgi vėliau nei vergai — išsikovojo 
visas modernios pilietybės teises. 

Intelektualinį Millio akiratį nulėmė neįprastos jo gyveni- 
mo aplinkybės. Jo tėvas Jamesas Millis buvo utilitaristinės 
politikos filosofo J. Benthamo mokinys ir bičiulis. Bentha- 
mas skelbė, kad visuomenę galima efektyviai organizuoti 
apskaičiuojant „didžiausią didžiausio žmonių skaičiaus lai- 
mę“ ir kad žmogaus elgesį nulemia malonumų siekimas ir 
noras išvengti skausmo. Jaunąjį Johną Stuartą tėvas nuolat 
lavino pagal Benthamo principus, kad jis taptų pavyzdingu 
asmeniu ir piliečiu. Nuo trejų metų jis buvo mokomas grai- 
kų kalbos, nuo šešerių skaitė didžiuosius romėnų rašytojus, 
O nuo septyniolikos rašė straipsnius ir ėmėsi burti diskusijų 

grupes, ginančias utilitarinę politiką ir socialines reformas. 
Tačiau, sulaukęs dvidešimties, Millis išgyveno tai, ką Au- 
tobiografijoje aprašė kaip sunkią dvasinę krizę, kurios metu 
pradėjo kvestionuoti pamatines utilitarizmo prielaidas ir 
ėmė ieškoti emocinės žmogaus būties prasmės. Galiausiai 
jis viešai atsisakė savo tėvo bei Benthamo požiūrio, kad 
galima atskleisti vienintelį principą, kuriuo būtų paaiškintas 
žmogaus elgesys ir kuris būtų įstatymų leidybos pamatas. 
Jis atsigręžė į tokius mąstytojus kaip Comte'as, Saint-Simo- 
nas ir Tocgueville'is. 

Būdamas dvidešimt penkerių, Millis pamilo moterį, kuri 
buvo nepriklausomų radikalių socialinių pažiūrų ir kuri 
vėliau smarkiai paveikė jo žmonių santykių supratimą ir 
naujo požiūrio į gyvenimą formavimąsi. Harriet Taylor, 
porą metų jaunesnė už Millį, buvo ištekėjusi ir augino trejetą 
vaikų. Ji buvo moterų teisių gynėja: jos 1851 m. parašyta 
esė Politinių teisių suteikimas moterims - tai tikras ankstyvojo 
Didžiosios Britanijos moterų judėjimo teisinių ir politinių 
reikalavimų pavyzdys. Dvidešimt metų ji ir Millis buvo 
artimi bendražygiai; Harriet vyras galiausiai susitaikė su 
padėtim ir leido jai gyventi atskirai savo namuose. Johnas 
ir Harriet galėjo laisvai palaikyti ryšius, kuriuos Millis api- 
būdino kaip idealią platonišką draugystę, bet kurią jų laiškai 
atskleidžia buvus gana romantišką aistrą. Praėjus dvejiems 
metams po vyro mirties, jie pagaliau susituokė. Į klausimą, 
kiek Harriet Taylor turėjo įtakos Millio mąstymui, nėra atsa- 
kyta ir šiandien. Kai kurie politikos teoretikai pažymi, kad 
pats Millis Autobiografijoje pareiškė, jog ji buvo reikšmin- 
giausių jo idėjų šaltinis. Kiti ginčija, kad vargu ar taip buvę 
iš tiesų, nes visi brandžiosios Millio filosofijos elementai 
glūdėję jo ankstyvuosiuose raštuose. Tačiau kad ir kokia 
būtų Harriet įtaka visai Millio filosofijai, nėra abejonės, kad 
ilgos intymios draugystės, lygybės ir intelektualinių mainų 

patirtis suvaidino esminį vaidmenį formuojantis Millio pa- 
žiūroms į moteris ir santuoką. 

Millio lyčių teorijos pagrindą sudaro du skirtingi, tačiau 
susiję teiginiai: vienas kalba apie būtinybę reformuoti teisi- 
nę Moterų padėtį, kitas liečia psichologines ir etines lyčių 
santykių dimensijas. Dėl moterų teisinės padėties Millio 
argumentas paprastas, bet svarus: žemesnė moters teisinė 
padėtis XIX a. Anglijos visuomenėje labai prieštarauja mo- 
derniems lygybės ir asmens laisvės principams ir turi būti 
reformuota, jeigu civilizacija pažangėja. Savo darbe „Šeimos 
vergija ir draugystė“, kuris, pasak Mary Lyndon Shanley, 
yra „viena iš stipriausių vyrų dominavimo santuokoje kriti- 
kų Vakarų filosofijos istorijoje“, Millis lygina moterų padėtį 
patriarchalinėje šeimoje su vergų padėtimi!. Nors Viktori- 
jos laikų viduriniųjų sluoksnių moterys, apie kurias kalba 
Millis, gyveno, be abejonės, lengviau nei juodieji vergai, 
palyginimas turi labai konkretų pagrindą. Kaip ir vergai, 
šios moterys teisiškai buvo visiškai priklausomos nuo vy- 
rų, kuriems įstatymai leido be išlygų visiškai kontroliuoti 
savo žmonų turtą, uždarbį, kūną ir netgi jų vaikus. Aprašy- 
damas vedybas tokiais atžvilgiais, Millis kritikavo naivią 
anglų visuomenės prielaidą, kad moterys sudaro vedybų 
sutartį savanoriškai, kaip nepriklausomi individai. Vienas 
stipriausių jo argumentų yra mintis, kad moterys iš esmės 
yra priverčiamos ištekėti, nes XIX a. Anglijoje jos neturėjo 
kito pasirinkimo nei asmeninei, nei profesinei saviraiškai. 

Psichologinė ir egzistencinė plotmė išryškėja Millio teo- 
rijoje tada, kai jis mėgina paaiškinti, kaip šie ypatingai ne- 
lygūs santykiai yra išlaikomi. Pasak Millio, ryšys tarp vyro 
ir žmonos yra sudėtingesnis ir despotiškesnis negu tarp 
šeimininko ir vergo, nes jis apima dar ir papildomą emo- 
Cinio pavergimo elementą — vyrai ne tik reikalauja žmonų 
nuolankumo, bet ir „jausmų“, taip pat valdyti ir moterų 

seksualumą. Tikrasis vyrų galios šaltinis yra tai, kad jų ryšio 
struktūra verčia moteris aktyviai siekti vyrų palankumo, 
ypač rūpinantis savo seksualiniu patrauklumu. Moterys ne- 
turi galimybės elgtis kaip nors kitaip, nes jų materialinė 
egzistencija ir ribotos laisvės priklauso tik nuo vyrų pa- 
lankumo. Šis Millio argumentavimo aspektas nepaprastai 
panašus į Simone de Beauvoir teiginį, kad moterys noriai 
sutinka būti pavergtos, nes vyrai rūpinasi ne tik jų mate- 
rialine egzistencija, bet pavergimas atpalaiduoja jas ir nuo 
egzistencinės atsakomybės už pačią savo būtį. Lyg numa- 
tydamas Beauvoir teoriją, Millis pateikia dvi pagrindines 
priežastis, kodėl atsiranda vyrų poreikis jaustis pranašes- 
niems už moteris: pirma, troškimas valdyti kitus yra senas 
kaip pati Žmonija (Beauvoir, sekdama Hegeliu, pasakytų, 
jog poreikis priešpriešinti save kitam yra „esminis žmogaus 
sąmoningumo bruožas“) ir, antra, visuotinis socialinis ir 
kultūrinis moterų pavergimas leidžia net pačiam jautriau- 
siam vyrui pasijusti didesniam ir geresniam, negu yra iš 
tikrųjų. Ši padėtis atsirado kaip vyro didesnės fizinės jėgos 
rezultatas; ji yra giliau įsišaknijusi negu koks nors kitas 
pavergimo santykis, nes abipusis tiek vienos, tiek kitos ly- 
ties suinteresuotumas yra labai didelis. Pasak Millio, tai 
įtvirtinama įpročiais ir papročiais, kurie neleidžia vyrams 
įžvelgti prieštaravimo, kad racionalumo ir laisvės amžiuje 
išlaikomi tokie neteisėti saitai. Kaip ir Hegelio nagrinėtas 
šeimininko-vergo santykis, šis santykis stipriai žaloja abiejų 
pusių sąmonę. 

Per pastaruosius du dešimtmečius Millį iš naujo įvairiai 
įvertino feministai politikos teoretikai. Jean Bethke Elshtain, 
svarbios knygos Viešas vyras, privati moteris: moterys sociali- 
nėje ir politinėje mintyje“ autorė, labai kritiškai traktuoja Millį, 
teigdama, kad jam nepavyko patenkinamai paaiškinti nei 
vyrų dominavimo šaltinių, nei jo prigimties. Ji kritikuoja 

Millį ir todėl, kad šis savo argumentus grindė Švietimo epo- 
chai ir liberalams būdinga proto ir instinkto, kaip gerosios 
ir blogosios Žmogaus prigimties pusių, priešstata. Elshtain 
nuomone, Millio teorija turi rimtų trūkumų, nes jis naiviai 
teigia, kad, reformavus moterų padėtį visuomenėje, kartu 
pagerėtų ir jų padėtis privačioje šeimos srityje. Dar blogiau, 
kad Millis nekvestionuoja darbo pasidalijimo tarp lyčių, 
kuris koja kojon žengia kartu su radikaliu viešosios bei pri- 
vačiosios sričių atskyrimu ir kurį dauguma feminizmo mąs- 
tytojų laiko vienu iš pagrindinių nelygybės moderniaisiais 
laikais šaltinių. Millio vedybinių santykių reforma vyrą ir 
toliau palieka vieninteliu šeimos maitintoju, o moteris „pasi- 
renka“ žmonos ir motinos profesiją, dalyvaudama ir visuo- 
meninių reikalų pasaulyje tik kaip balsuotoja. 

Tačiau aš drįsčiau sakyti, kad ši kritika liečia tik pavir- 
šutiniškiausią Millio retorikos sluoksnį ir nepakankamai 
įvertina sudėtingas prasmes, slypinčias jo tekste. Moterų 
pavergimas atskleidžia esminius konfliktus, kurie glūdi Mil- 
lio pastangose teoriškai įprasminti moterų laisvėjimą griež- 
tos patriarchalinės kultūros aplinkoje, nuo kurios jis pats 
negalėjo visiškai atsiriboti. Didžiausia Millio projektų naujo- 
vė buvo ne jo raginimas reformuoti moterų teisinę padėtį 
(tai daryti ragino ir kiti liberalai), bet tai, ką Shanley vadi- 
na jo draugystės ir abipusiškumo, kaip vedybinių santykių 
pagrindo, „feministine vizija“. Shanley pabrėžia, kad, įsi- 
vaizduodamas vedybas kaip etinį draugystės ryšį, Millis 
sulaužo filosofijos tradiciją, einančią nuo Aristotelio iki 
Hegelio, kuri nuosekliai įtikinėjo, neva „moterys negali 
būti vyrų draugės, [nes jos] stokoja moralinių sugebėjimų 
pasiekti tobuliausias draugystės formas“?. Kanados filoso- 
fės Prudence Allen terminais tariant“, Millio pažiūras ga- 
lima laikyti tarpinėmis tarp „lyčių vienybės“ ir „lyčių pa- 
pildomumo“ sampratų. Viena vertus, jis gina santuokinę 

draugystę iš įsitikinimo, kad moterys ir vyrai yra lygūs ir 
panašūs savo sugebėjimu siekti dorybių; kita vertus, jis ne- 
niveliuoja lyčių skirtumų, kurių, jo teigimu, negalima pažin- 
ti, kol nelygių, iškreiptų santykių nepakeis nauji, reformuoti. 
Pagaliau Milliui santuokinė draugystė yra ne tik svarbi 
šeimos santykiams, bet ir būtina Žmonijos pažangos ir ci- 
vilizacijos sąlyga. Galbūt todėl dera sakyti, jog „Millio fe- 
ministinė vizija... pranoksta jo paties tiesioginį reformos 
planą““. 

Feminizmo istorijoje Millis užima svarbią vietą ne tik kaip 
moterų išlaisvinimo filosofas, bet ir kaip aktyvus kovos 
už moterų teises Anglijoje dalyvis. Kaip Millis rašo Mote- 
rų pavergimo pradžioje, jis nuo pat jaunystės tvirtai tikė- 
jęs būtinumu pakeisti moterų padėtį. Pavyzdžiui, būdamas 
septyniolikos metų, jis buvo areštuotas už tai, kad skelbė 
informaciją apie gimimų kontrolę varginguose Londono ra- 
jonuose. Šis faktas liudija, jog jis gerai suprato, kokia svarbi 
yra galimybė moteriai reguliuoti savo giminės pratęsimo 
funkciją. Anglijos sufražisčių judėjimui, kilusiam XIX a. 
viduryje (pirmoji Moterų politinė asociacija buvo įkurta 
1847 m.), Millis padėjo kaip iškilus moterų teisių gynėjas 
visuomenėje. 1865 m. judėjimas agitavo paremti Millio kan- 
didatūrą, ir jis buvo išrinktas į Parlamentą, kur kėlė klau- 
simą dėl moterų dalyvavimo rinkimuose. Nors Moterų pa- 
vergimas aiškiai suformulavo jau egzistuojančio Anglijos 
moterų judėjimo tikslus, feministės kitose Europos šalyse 
Millio tekste rado įkvėpimą politiniam veiksmui. Kad ir 
koks būtų tikrasis Millio įtakos mastas, jis visuomet bus 
svarbus feministinės minties ir aktyvumo simbolis, lygiai 
kaip ir pavyzdys atidumo, kaip moterų klausimą ir san- 
tykius tarp lyčių gali svarstyti filosofija. 

KARLA GRUODIS 

Šio straipsnio tikslas - kuo aiškiau išdėstyti, kiek tai sugebu, 
mano nuomonės, kurios aš laikausi nuo pat to laiko, kai 
apskritai pradėjau turėti kokią nors nuomonę apie visuo- 
meninius ar politinius reiškinius, prielaidas — nuomonės, 
kuri ne tik kad nesusilpnėjo ir nepakito, bet, plečiantis mano 
apmąstymams ir gyvenimo patyrimui, nuolat stiprėjo: prin- 
cipas, kuris reguliuoja egzistuojančius dviejų lyčių visuo- 
meninius santykius, t.y. teisinis vienos lyties pavergimas 
kitai, — yra klaidingas savaime ir dabar yra viena iš pa- 
grindinių žmonijos tobulėjimo kliūčių; šį principą reikėtų 
pakeisti visiško lygiateisiškumo pricipu, kuris nepripažintų 
jokios vienos lyties valdžios ar privilegijų nei kitos lyties 
menkinimo. 

Jau vien tai, kaip aš nusakiau savo uždavinį, kurio ėmiau- 
si, rodo, koks jis sunkus. Tačiau klaidinga būtų manyti, kad 
jis sudėtingas todėl, jog savo įsitikinimus grindžiu nepa- 
kankamais ar miglotais motyvais. Sunkumai, su kuriais aš 
susiduriu, yra tipiški sunkumai, kurie iškyla visais atve- 
jais, kai reikia grumtis su daugybe jausmų. Jei kokia nors 
nuomonė yra paremta jausmais, ji ne silpnėja, o tvirtėja, kai 
prieš ją pateikiami svarūs argumentai, nes jei ji remtųsi ar- 
gumentais, šitų argumentų paneigimas pakirstų įsitikinimą 
jos svarumu. Bet kada nuomonė remiasi vien tik jausmais, 
tai kuo daugiau ji yra karštai diskutuojama, tuo labiau jos 

šalininkai įsitikina, kad jų jausmai turi labai gilų pamatą, 
kurio argumentai nepasiekia. Jausmams išliekant nepakitu- 
siems, atsiranda vis naujų argumentų, kurie paremia senuo- 
sius. Yra tiek daug priežasčių, dėl kurių jausmai, susiję su 
šia tema, yra patys stipriausi ir giliausi iš visų tų, kurie supa 
ir gina senąsias institucijas bei papročius, ir mums nereikia 
stebėtis, kodėl dideli šiuolaikiniai dvasiniai ir visuomeniniai 
pokyčiai juos pakeitė ir išklibino mažiau nei kitus jausmus. 
Mes taip pat neturėtume manyti, jog barbarizmai, kurių 
žmonės ilgiausiai laikosi įsitvėrę, yra mažesni barbarizmai 
nei tie, kurių jie atsikrato greičiau... 

Visų pirma nuomonė, palaikanti dabartinę sistemą, kuri 
visiškai pajungia silnesniąją lytį stipresniajai, remiasi vien 
teorija, nes niekada dar nebuvo praktiškai išbandyta jokia 
kita sistema; taigi patyrimas ta prasme, kuria jis banaliai 
priešpriešinamas teorijai, negali teigti paskelbęs savo nuo- 
sprendį. Antra, ši nelygiateisiškumo sistema niekada ne- 
buvo suvokta sąmoningai, nebuvo reikiamai apgalvota, nie- 
kada nesirėmė kokiomis nors visuomeninėmis idėjomis ar 
supratimu, kas galėtų teikti naudą Žmonijai ar visuomeni- 
nei tvarkai. Šią sistemą lėmė tai, jog dar žmonių visuomenės 
raidos priešaušryje kiekviena moteris (todėl, kad moteris 
nelabai vertino vyrai, be to, moterų raumenų jėga nebuvo 
tokia didelė) vienaip ar kitaip priklausoma nuo kokio nors 
vyro. Įstatymai ir valstybinė santvarka visada prasideda 
nuo to, kad pripažįsta jau egzistuojančius santykius tarp 
individų. Tai, kas buvo tik fizinis faktas, įstatymai ir san- 
tvarka paverčia įstatymine teise, suteikia tam visuomeninę 
sankciją ir siekia įstatymų nevaldomą fizinės jėgos kon- 
fliktą pakeisti viešomis ir organizuotomis šių teisių įtvir- 
tinimo ir gynimo priemonėmis. Šiuo būdu tie, kurie jau 
anksčiau būdavo priversti paklusti, pavergiami teisiškai. 
Vergija, anksčiau buvusi vien šeimininko ir vergo jėgos 

santykio reikalas, tapo įteisintu susitarimu tarp pačių šeimi- 
ninkų, kurie vienydamiesi bendromis jėgomis galėjo apginti 
savo nuosavybę, taip pat ir vergus. Ankstyvaisiais laikais 
visos moterys ir dauguma vyrų buvo vergai. Turėjo praeiti 
daug amžių, kai kurie iš jų buvo gana aukštos kultūros, kad 
pagaliau atsirastų pakankamai drąsių mąstytojų, suabejo- 
jusių vienokios ar kitokios vergijos teisėtumu ir jos absoliu- 
čia visuomenine būtinybe... 

Ilgainiui tokių mąstytojų atsirado; ir (bendrajai visuome- 
nės pažangai padedant) vyrų vergija, bent jau visose krikš- 
čioniškosios Europos šalyse (nors vienoje iš jų dar tik visai 
neseniai), buvo panaikinta, o moterų vergija buvo pamažu 
pakeista švelnesne priklausomybės forma. Bet ši priklauso- 
mybė, kokia egzistuoja dabar, nėra nauja institucija, atsira- 
dusi iš apmąstymų apie teisingumą ir socialinį tikslingumą. 
Tai yra primityviosios vergijos tęsinys, šiek tiek pakeistas 
ir sušvelnintas dėl tų pačių priežasčių, kurios apskritai su- 
švelnino žmonių elgesį bei papročius ir suteikė žmonių san- 
tykiams daugiau teisėtumo ir žmoniškumo... Ši priklauso- 
mybė išlaikė visas savo brutalios kilmės žymes... Štai tokia 
yra įsitvirtinusios, nors ir neuniversalios sistemos galia, ir 
nesvarbu, kad vos ne kiekviename istorijos periode buvo 
didžių ir gerai žinomų priešingos sistemos pavyzdžių, ku- 
riuos dažniausiai palaikė pačios šviesiausios ir labiausiai 
klestinčios bendruomenės. Šiuo atveju taip pat per didelę 
galią turi ir tiesiogiai ja suinteresuotas tik vienas Žmogus, 
o tie, kurie yra priklausomi ir nuo jos kenčia, sudaro visą 
kitą visuomenės dalį. Šis jungas neišvengiamai žemina vi- 
sus žmones, išskyrus sėdintįjį soste ir tą, kuris tikisi jį pa- 
veldėti. Kaip skiriasi šie atvejai nuo vyrų valdžios moterims! 
Aš kol kas nieko nesakau apie jos pateisinamumą. Aš tik 
parodau, kad ji ir negalėjo nebūti daug pastovesnė, nors ir 
nepateisinama, negu tie kiti valdžios atvejai, kurie, nepaisant 

visko, išliko iki pat šių laikų. Kad ir koks būtų pasitenkini- 
mas, kurį suteikia valdžia, ir kad ir koks būtų asmeninis 
suinteresuotumas ja pasinaudoti, šiuo atveju ji neapsiriboja 
kuria nors viena klase, o yra bendra visos vyriškosios lyties 
valdžia. Užuot buvusi daugumai savo rėmėjų tik abstrakčiai 
geidžiamas dalykas arba, kaip ir įvairių frakcijų politiniai 
tikslai, menkai svarbi kam nors asmeniškai, išskyrus jų va- 
dus, valdžia šiuo atveju pasiekia kiekvieno vedusio ar besi- 
rengiančio vesti vyro asmenį ir jo šeimos Židinį. Storžievis 
kaimietis naudojasi arba naudosis savo valdžia lygiai taip 
pat kaip ir aukščiausias kilmingasis. Ir šiuo atveju valdžios 
troškimas yra pats stipriausias, nes kiekvienas žmogus, ku- 
ris trokšta valdžios, labiausiai siekia valdyti tuos, kurie yra 
arčiausiai jo, su kuriais praeina jo gyvenimas, su kuriais jį 
sieja bendri rūpesčiai ir kurių išsivadavimas iš jo valdžios 
kertasi su jo asmeniniais polinkiais. Kitais nurodytais atve- 
jais valdžia remiasi tik jėga, net kai ji ir turi mažiau atramos, 
vis dėlto ja atsikratoma lėtai ir sunkiai, o su vyrų valdžia 
moterims viskas vyksta dar sunkiau, nors ji nėra nė kiek 
labiau pagrįsta negu visos kitos valdžios. Mes taip pat tu- 
rime atsižvelgti į tai, kad turintieji valdžią šiuo atveju turi 
ir didesnes galimybes užkirsti kelią kokiam nors sukilimui 
prieš ją. Šeimininkas neišleidžia savo valdinės iš akių ir, 
galima sakyti, iš savo rankų. Jos santykiai su juo yra arti- 
mesni negu su kuriuo nors iš jos nelaimės draugių. Ji ne- 
turi jokių galimybių rasti sąjungininkų prieš jį ar jėgos jį 
nugalėti bent jau trumpam, tačiau, kita vertus, ji turi tam 
tikrų motyvų siekti jo malonės ir vengti jį įžeisti. Visi mes 
žinom, kaip dažnai kovotojai už politinę laisvę yra paper- 
kami arba įbauginami susidorojimu. Kiekviena moteris yra 
nuolat papirkinėjama ir bauginama. Vykstant pasiprieši- 
nimui, daugelis vadų ir dar daugiau jų sekėjų privalo be- 
veik visiškai atsisakyti asmeninių malonumų ir savo dalios 

palengvinimo. Jei kokia nors privilegijų bei prievartinio 
pavergimo sistema yra uždėjusi savo jungą ant pavergtųjų 
pečių, tai... 

Tačiau galima sakyti, kad vyrų valdžia moterims skiriasi 
nuo kitų valdžių tuo, jog tai nėra jėgos valdžia; paklūstama 
savanoriškai; moterys nesiskundžia ir su ja susitaiko. Pir- 
miausia labai daug moterų nepripažįsta šitos valdžios. Nuo 
tada, kai atsirado moterų, galinčių reikšti savo jausmus raš- 
tu (tai vienintelė viešumo forma, kurią visuomenė joms lei- 
džia), vis daugiau ir daugiau moterų reiškė protestą prieš 
susiklosčiusią socialinę jų padėtį: ir visai neseniai tūkstan- 
čiai moterų, vadovaujamų iškilių savo lyties atstovių, įteikė 
Parlamentui peticiją dėl balsavimo teisių. Vis energingiau 
ir sėkmingiau moterys reikalauja, kad jos galėtų gauti tokį 
pat solidų išsimokslinimą ir tose pačiose srityse kaip ir vy- 
rai; kiekvienais metais vis atkakliau jos siekia, kad galėtų 
įgyti tas specialybes ir profesijas, kurios kol kas joms buvo 
neprieinamos. Nors šioje šalyje, kitaip negu Jungtinėse Vals- 
tijose, nėra nei periodiškai vykstančių suvažiavimų, nei or- 
ganizuotos partijos, kovojančios už moterų teises, čia vis 
dėlto yra gausi ir gana aktyvi moterų įkurta ir vadovaujama 
draugija, kuri siekia siauresnių politinių tikslų - balsavimo 
teisės. Moterys pradeda protestuoti, daugiau ar mažiau ko- 
lektyviai, prieš nelygybę ne tik mūsų šalyje ir Amerikoje. 
Prancūzijoje, Italijoje, Šveicarijoje, Rusijoje matome vykstant 
tą patį. O kiek yra moterų, kurios tyliai puoselėja panašias 
viltis, niekas negali žinoti; bet yra daug požymių, rodančių, 
kiek daug jų siektų tokių tikslų, jei jos nebūtų taip griežtai 
mokomos slopinti savo siekius kaip netinkamus jų lyčiai... 

Įvairūs visuomeniniai ir prigimties veiksniai, veikdami 
kartu, atrodo, neleis moterims kolektyviai pasipriešinti vyrų 
valdžiai. Moterų padėtis labai skiriasi nuo kitų pavergtųjų 
klasių padėties, nes jų šeimininkai reikalauja iš jų daugiau 

negu patarnavimų. Vyrai nori ne vien moterų paklusnumo, 
jie nori jų jausmų. Visi vyrai, išskyrus pačius brutaliausius, 
trokšta, kad jiems artimiausia moteris būtų jų vergė ne per 
prievartą, bet savo pačios noru, kad ji būtų net ne vergė, o 
favoritė. Todėl jie praktiškai padarė viską, kad pavergtų jų 
protą. Visų kitų vergų šeimininkai paklusnumo siekia per 
baimę; vergai turi bijoti šeimininko arba Dievo. O moterų 
šeimininkai norėjo daugiau negu paprasto paklusnumo, ir 
jie nukreipė visą auklėjimą ir švietimą taip, kad padėtų jų 
tikslui. Visos moterys nuo pat mažens yra auklėjamos taip, 
kad jos tikėtų, jog jų charakterio idealas yra visiškai priešin- 
gas vyrų charakterio idealui; ne laisva valia ir savęs valdy- 
mas, bet nuolankumas ir pasidavimas kitų vadovavimui. 
Visos moralinės normos ir visos dabartinės nuostatos teigia, 
kad moters prigimtis ir pareiga yra gyventi kitiems; visiškai 
paneigti save ir neturėti kito gyvenimo, išskyrus jausminį. 
O jausmus joms yra leidžiama turėti tik vyrams, su kuriais 
jos yra surištos, arba vaikams, kurie yra papildoma ir ne- 
nutraukiama gija tarp moters ir vyro. Sudėjus kartu tris 
dalykus - pirma, natūralų potraukį tarp priešingų lyčių, 
antra, žmonos visišką priklausomybę nuo vyro, kai visos 
privilegijos ir malonumas yra vyro dovana arba visiškai 
priklauso nuo jo valios, trečia, tai, kad pagrindinis žmo- 
gaus pastangų tikslas, atlyginimas už jas ir visi visuomeni- 
niai siekiai moteriai yra pasiekiami tik per jos vyrą, - būtų 
stebuklas, jei moterų tikslas patikti vyrams nebūtų tapęs 
moterų švietimo ir charakterio formavimo kelrode žvaigž- 
de. Vadovaudamiesi savanaudiškumo instinktu, vyrai iki 
galo pasinaudojo šita moterų proto formavimo priemone 
tam, kad galėtų laikyti moteris pavergtas ir įtikintų jas, jog 
nuolankumas, paklusnumas ir moterų asmeninės valios ati- 
davimas į vyrų rankas yra pagrindinė moterų seksualinio 
patrauklumo dalis. Argi galima abejoti, kad kuris nors kitas 

jungas, kurį žmonijai pavyko nusimesti, būtų tikrai sulaukęs 
šių dienų, jei būtų egzistavusios tokios pačios priemonės ir 
jos būtų buvusios taip pat uoliai taikomos tam, kad palenk- 
tų pavergtųjų protus?.. 

Papročiai, kad ir kaip plačiai jie būtų paplitę, šiuo atveju 
negali sukurti jokių prielaidų ir neturėtų formuoti jokių 
išankstinių nuomonių, remiančių moterų socialinį ir politinį 
pavergimą. Bet aš galiu eiti dar toliau ir teigti, jog žmonijos 
istorija bei pažangios visuomenės raidos tendencijos netei- 
kia jokių argumentų, remiančių šią teisių nelygybę. Priešin- 
gai, jos yra prieš ją. Remdamasis tuo, kiek leidžia spręsti 
šiuo klausimu ligšiolinė žmonijos tobulėjimo istorija bei visa 
dabartinių tendencijų visuma, aš taip pat galiu teigti, jog ši 
nelygybė yra praeities reliktas, kuris nesiderina su ateitimi 
ir turi būtinai išnykti. 

Koks yra specifinis dabarties pasaulio bruožas? Koks yra 
pagrindinis skirtumas tarp įvairių dabartinių ir buvusių ins- 
titucijų, visuomeninių idėjų, viso dabartinio ir buvusio gy- 
venimo? Pagrindinis skirtumas yra tas, kad gimdami žmo- 
nės jau nebeužima tam tikros jiems skirtos vietos gyvenime, 
jie nebeprikaustyti prie jos, jie gali laisvai naudotis savo 
sugebėjimais ir pasitaikančiomis palankiomis aplinkybėmis 
ir šitaip pasiekti tai, kas jiems atrodo labiausiai geidžiama. 
Seniau visuomenė buvo sudaryta visiškai kitokiu principu. 
Tik gimę Žmonės jau užimdavo tam tikrą socialinę padėtį, 
iš kurios ištrūkti jiems neleisdavo įstatymas. Modernioje 
Europoje, daugiausia ten, kur pasiekta pažanga visais kitais 
atžvilgiais, vyrauja diametraliai priešingos nuostatos. Nei 
įstatymas, nei vyriausybė nesiima nurodinėti, kas atlikinės 
ar neatlikinės tam tikrą socialinę ar gamybinę operaciją ar 
kokie jos atlikimo būdai neprieštaraus įstatymui. Šie dalykai 
palikti nevaržomam individų pasirinkimui... 

Pasak senosios teorijos laisvam žmogaus pasirinkimui turi 

būti palikta kuo mažiau ir kuo daugiau turi būti jam iš 
aukščiau nurodinėjama, ką jis turįs daryti. Paliktas pats sau, 
jis tikrai suklys. Tūkstantmečių patirtis pagaliau parodė, 
kad jeigu dalykai, kuriais individas suinteresuotas, nebus 
palikti jo paties nuožiūrai, jie niekada nevyks taip, kaip 
turėtų vykti; koks nors valdžios mėginimas juos reguliuoti, 
išskyrus atvejus, kai ji gina Žmonių teises, pridaro tik bėdos. 
Ši išvada, prie kurios žmonija ėjo labai lėtai ir pirma išban- 
dė visas kitas priešingas teorijas ir įsitikino, kad jų rezultatai 
pražūtingi, dabar (pramonės srityje) vyrauja visose pažan- 
giausiose šalyse ir šalyse, pretenduojančiose būti pažangio- 
mis. Tai nereiškia, kad visi procesai vyksta vienodai gerai 
arba kad visi Žmonės vienodai sugeba viską dirbti; tai reiš- 
kia, kad individo laisvė pasirinkti yra vienintelis žinomas 
metodas, kuris garantuoja geriausią procesų perėmimą ir 
kuris visas operacijas perduoda į labiausiai kvalifikuotas 
rankas... 

Jei šis bendras visuomeninio ir ekonominio mokslo princi- 
pas yra neteisingas, jei individai, nors ir remdamiesi juos 
pažįstančių Žmonių nuomone, negali įvertinti savo sugebė- 
jimų ir pašaukimo geriau už įstatymą ir vyriausybę, pasaulis 
turėtų kuo skubiau atsisakyti šio principo ir grįžti prie se- 
nosios įstatymų ir teisinių apribojimų sistemos. Bet jei šis 
principas teisingas, mes turėsime visada elgtis pagal jį ir 
nenustatinėti, jog tas faktas, kad žmogus gimė mergaitė, o 
ne berniukas, panašiai kaip ir juodaodis, o ne baltaodis, 
prastuolis, o ne kilmingasis, privalo nulemti žmogaus vietą 
visam gyvenimui — užkirsti jam kelią į aukštesnę socialinę 
padėtį ir beveik visas garbingas profesijas... 

Socialinis moterų pavergimas yra vienintelis tokios rū- 
šies faktas šiuolaikinėse socialinėse institucijose, vieninte- 
lis jų pagrindinio įstatymo pažeidimo atvejis, vienintelis 
reliktas senojo mąstymo ir senojo pasaulio, kuris sprogo 

visose kitose srityse, bet išliko visuotiniausio susidomėji- 
mo dalyke... 

Mažiausia, ko galima reikalauti, yra tai, kad šios proble- 
mos sprendimo nenulemtų egzistuojantys faktai ir egzistuo- 
jančios išankstinės nuomonės, bet kad ji būtų svarstoma iš 
esmės teisingumo ir naudingumo požiūriais. Kaip ir kitas 
žmonijos socialinių santykių problemas, ją reikia spręsti 
atsižvelgiant į tai, kokie šio klausimo sprendimo padariniai 
bus naudingiausi visai žmonijai be jokių lyties skirtumų. 
Diskutuojama turi būti iš esmės, iš pačių pagrindų, nepasi- 
tenkinant vien miglotais bendro pobūdžio samprotavimais. 
Negalima, pavyzdžiui, labiau neįsigilinus tvirtinti, kad žmo- 
nijos patirtis įrodo egzistuojančios sistemos naudą. Kadangi 
istorinė patirtis buvo vienpusiška, ja remtis negalima įrodi- 
nėjant vienos iš dviejų sistemų pranašumą. Jeigu tvirtina- 
ma, kad lyčių lygybė remiasi tik teorija, reikia atsiminti, kad 
priešinga nuomonė taip pat turi remtis tik teorija. Šio teigi- 
nio naudai tiesioginė patirtis įrodo tik tai, kad žmonija, ja 
remdamasi, išgyveno ir pasiekė tokį pažangos ir gerovės 
lygį, kokį matome dabar. Tačiau patirtis neįrodo, kad tokio 
lygio gerovė buvo pasiekta greičiau arba yra didesnė esant 
kitai sistemai. Atvirkščiai, patyrimas rodo, kad kiekvieną 
žingsnį gerovės link Žmonija visada žengė gerindama mo- 
ters socialinę padėtį, kad istorikams bei filosofams aiškiau- 
sias tautos ar epochos civilizuotumo įrodymas yra moters 
išaukštinimas arba jos pažeminimas. Per visą pažangųjį isto- 
rijos laikotarpį moterų padėtis pamažu lyginosi su vyrų 
padėtimi. Pats šis faktas dar nerodo, kad turi būti pasiektas 
visiškas vyrų ir moterų supanašėjimas ir lygybė, tačiau yra 
pagrindo manyti, jog taip ir bus. 

Nieko nelaimėsime teigdami, kad dabartinė abiejų lyčių 
padėtis ir pareigos geriausiai atitinka jų prigimtį ir pagal 
savo prigimtį abi lytys geriausiai tinka atlikti jų pareigas. 

Remdamasis sveiku protu ir žmogaus proto sąranga, aš tei- 
giu, kad niekas nepažįsta ir nezali pažinti vyro ir moters 
prigimties, spręsdamas apie juos vien tik iš jų dabartinių 
santykių. Jei kada nors būtų egzistavusi vien vyrų visuo- 
menė arba tik moterų visuomenė, arba vyrų ir moterų vi- 
suomenė, gal iš tikrųjų kas nors būtų žinoma apie įgimtus 
protinius ir moralinius lyčių skirtumus. Kas dabar vadi- 
nama moters prigimtimi, yra tik meistriškai sukurtas daly- 
kas - rezultatas, gautas priverstinai slopinant vienas prigim- 
ties puses ir dirbtinai stimuliuojant kitas. Galima drąsiai 
teigti, kad jokių kitų valdinių prigimties taip nesužalojo jų 
santykiai su šeimininku kaip moterų. Tarkim, kad nugalėto- 
sios ar vergų rasės tam tikrais atžvilgiais ir buvo labiau 
engiamos. Bet jei toms jų vertybėms, kurios nebuvo visiškai 
sutryptos, buvo paliekama nors mažiausia galimybė plėto- 
tis, jos ir plėtojosi pagal savo pačių dėsnius. Tačiau moterų 
prigimties galimybės buvo visuomet ribojamos virtuve ir 
namų ūkiu jų šeimininkų, vyrų, naudai ir malonumui... 
Taigi dabar paanalizuokime sunkiausią klausimą - kokie 
yra įgimti lyčių skirtumai. Į šį klausimą neįmanoma išsa- 
miai ir tiksliai atsakyti dabartinėje visuomeninėje situacijoje, 
nors beveik visi griebiasi dogmų šia tema, visai užmirštama 
ir Mažai įvertinama ta vienintelė priemonė, kuri padėtų nors 
iš dalies suprasti problemą. Ši priemonė - svarbiausios psi- 
chologijos mokslo dalies tyrinėjimai, kurie paaiškina išori- 
nių aplinkybių poveikio charakteriui dėsnius. Kad ir kokie 
ryškūs bei neįveikiami atrodytų vyrų ir moterų doroviniai 
ir protiniai skirtumai, akivaizdžių prigimties skirtumų nė- 
ra. Įgimtais skirtumais reikėtų laikyti tik tuos bruožus, kurie 
neįgyjami, t.y. tai, kas lieka atmetus charakterio ypatybes, 
kurias galima paaiškinti išsimokslinimu ar išorinių aplinky- 
bių poveikiu. Būtina išsamiai atskleisti charakterio formavi- 
mo dėsnius tam, kad būtų galima teigti, jog skirtumai tarp 

lyčių vis dėlto egzistuoja, o tuo labiau kad būtų galima nu- 
sakyti, kokie šie lyčių, kaip mąstančių ir turinčių morali- 
nius principus būtybių, skirtumai yra. Kadangi niekas kol 
kas tokių Žinių neturi (kažin ar yra dar kita tokia svarbi 
problema, kuri būtų taip mažai tyrinėta), niekas negali da- 
ryti galutinių išvadų šiais klausimais. Šiuo metu galima 
pasitenkinti tik spėliojimais... 

Galutinės išvados negali būti padarytos tol, kol moterys, 
vienintelės būtybės, kurios iš tikrųjų gali ką nors Žinoti šiuo 
klausimu, yra tiek nedaug tepasakiusios, o ir tai, ką jos yra 
pasakiusios, yra neteisinga... Norint vyrui pažinti moters 
charakterį, geriausia jam tyrinėti savo žmoną, nes tuomet 
jis turi daugiau galimybių, ir atvejai, kai tarp vyro ir žmonos 
yra visiškas dvasinis supratimas, ne tokie jau reti. Mano 
galva, tai iš tikrųjų ir yra tas šaltinis, iš kurio gaunama 
vertingų Žinių šia tema. Tačiau dauguma vyrų turi galimybę 
šitaip tyrinėti tik vieną asmenį, todėl juokinga, bet taip iš 
tikrųjų dažnai yra, kad apie vyro žmoną galima spręsti iš 
to, kaip jis kalba apskritai apie moteris. Norint, kad savo 
žmonos tyrinėjimai suteiktų kokių nors vertingų žinių, rei- 
kia, kad pati moteris būtų verta pažinimo, o jos vyras būtų 
ne tik išmanantis teisėjas, bet ir tokios jautrios sielos žmo- 
gus, taip prisitaikęs prie žmonos, kad galėtų arba intuity- 
viai jausti žmonos sielos būseną, arba neturėtų savyje nieko, 
kas jai trukdytų jam atsiverti. Kažin ar galima rasti kitą tokį 
retą dalyką, kaip šitokia vyro ir moters sąjunga. Dažnai 
būna, kad tarp vyro ir moters yra visiška jausmų ir intere- 
sų vienybė išorinių dalykų atžvilgiu, o vis dėlto sutuokti- 
niai mažai įsileidžia vienas kitą į savo vidinį gyvenimą, tarsi 
jie būtų tik paprasti pažįstami. Net kai meilė tikra, vieno 
žmogaus valdžia, o kito pavaldumas sudaro kliūtis tikram 
pasitikėjimui. Gali būti, kad specialiai niekas neslepiama, 
tačiau nedaug kas ir teparodoma. Panašiuose tėvų ir vaikų 

santykiuose šį reiškinį tikriausiai pastebi kiekvienas. Kiek 
daug yra atvejų, kai tėvas, net kai tarp jo ir sūnaus yra 
didelis tarpusavio prieraišumas, aiškiai nežino ir neįtaria tų 
sūnaus charakterio ypatybių, kurios žinomos sūnaus drau- 
gams ir bendradarbiams. Dalykas tas, kad žemesnė padėtis 
neleidžia žmogui būti nuoširdžiam ir atviram su tuo, kuris 
yra aukščiau jo. Baimė, kad tas kitas žmogus susidarys nei- 
giamą nuomonę, yra tokia gaji, kad net ir dorame žmoguje 
slypi pasąmoninga tendencija atskleisti tik gerąsias savo 
puses, parodyti būtent tą savo asmenybės pusę, kuri jam 
pačiam patinka. Galima tvirtai teigti, kad žmonės vargu ar 
gali tikrai vienas kitą pažinti, nebent jie ne tik artimi, bet ir 
lygūs. Tai dar teisingiau turi būti tuomet, kai moteris yra 
ne tik pavaldi vyrui, bet ir kai jai yra įteigta, kad jos pareiga 
yra viską skirti jo patogumui ir malonumui, nedaryti nieko, 
kas jam būtų nemalonu matyti ar jausti. Visa tai trukdo 
vyrui gerai pažinti tą vienintelę moterį, kurią tirti jis turi 
pakankamai galimybių. Jei mes dar atsižvelgsime į tai, kad 
suprasti vieną moterį nereiškia suprasti kiekvieną kitą mo- 
terį, kad net jeigu vyras galėtų tyrinėti daug vieno kurio 
nors sluoksnio ar vienos kurios nors šalies moterų, jis nega- 
lėtų šitaip suprasti kitų sluoksnių ar šalių moterų, 0 jeigu 
ir galėtų, tai tik tam tikro vieno istorinio laikotarpio moteris, 
galėsime drąsiai tvirtinti, kad vyrų išmanymas apie moteris 
tokias, kokios jos yra, bet ne tokias, kokios jos galėtų būti, 
yra varganai netobulas ir paviršutiniškas ir toks bus tol, kol 
pačios moterys jiems nepasakys visko, ką jos turi pasakyti 
apie save. 

Bet šis laikas dar neatėjo; jis ateis tik pamažu. Vos tik va- 
kar moterys įgijo šiokį tokį literatūrinį išprusimą ir vos tik 
vakar joms buvo leista šį tą pasakyti visuomenei. Kol kas 
labai nedaug jų drįsta ką nors sakyti, o vyrai, nuo kurių 
priklauso jų literatūrinė sėkmė, nelabai nori klausyti... 

Laimei, tokių žinių nereikia jokiems praktiškiems tiks- 
lams, susijusiems su moters padėtimi visuomenėje ir gyve- 
nime. Pagal visus moderniosios visuomenės principus tai 
priklauso nuo pačių moterų, jos pačios turi spręsti remda- 
mosi savo patirtimi ir sugebėjimais... 

Manoma, kad egzistuoja bendra vyrų nuomonė, jog tik- 
rasis moters pašaukimas - būti žmona ir motina. Sakau ma- 
noma, kadangi sprendžiant iš visko — iš visos dabartinės vi- 
suomenės sąrangos, - galima padaryti išvadą, kad moterų 
nuomonė visiškai priešinga. Galima pamanyti, kad tariamas 
natūralus moterų pašaukimas joms yra pats šlykščiausias; 
dar daugiau, jei jos galėtų laisvai pasirinkti kitą joms patin- 
kantį gyvenimo būdą ar kitaip pasinaudoti laiku ir sugebė- 
jimais, labai nedaug atsirastų norinčių prisiimti tą pareigą, 
kuriai, kaip sakoma, jos yra gimusios. Jei tikrai vyrų nuo- 
monė yra tokia, būtų gerai, jeigu ji būtų garsiai pasakyta. 
Norėčiau išgirsti ką nors atvirai skelbiant mintį (nors ją 
tyliai pasako visi rašantys šia tema): „Visuomenei yra būti- 
na, kad moterys tekėtų ir gimdytų vaikus. Jos to nedarys, 
jei nebus verčiamos. Taigi, yra būtina jas priversti“. Šitaip 
būtų viskas aišku. Tai skambėtų lygiai taip pat, kaip saky- 
davo vergvaldžiai Pietų Karolinoje ir Luizianoje: „Būtina 
auginti medvilnę ir cukrų. Baltieji negali to daryti. Negrai 
nenori to daryti už tą atlyginimą, kurį mes jiems mokame. 
Ergo jie turi būti priversti“... 

Ir aš manau, čia glūdi vyrų nusistatymo prieš moterų 
laisvę ir lygybę priežastis. Aš manau, jie bijo ne to, kad 
moterys iš viso nebenorės tekėti, vargu ar kas nors iš tikrųjų 
šito bijo, bet to, kad moterys ims reikalauti, jog būtų tuokia- 
masi lygiais pagrindais, kad stipresnės dvasios ir didesnių 
gabumų moterys mieliau pasirinks kokį nors darbą, kuris 
jų nežemins jų pačių akyse, negu sutiks tekėti ir užsikrau- 
ti sau ant galvos poną ir visų žemiškųjų turtų šeimininką. 
Ir iš tikrųjų jei tokie padariniai plauktų iš pačios vedybų 


220 JOHN STUART MILL 


prigimties, manau, kad vyrų nuogąstavimai būtų visiškai 
pagrįsti. Aš sutinku, kad visiškai įmanoma, jog šiek tiek 
daugiau sugebančios moterys, išskyrus tuos atvejus, kai jos 
negalėtų atsispirti potraukiui, pasirinktų tokį likimą, jei jos 
turėtų galimybę užimti kitą garbingą vietą visuomenėje; ir 
jei vyrai yra nusprendę, kad vedybos turi būti paremtos 
despotiškais įstatymais, jie vedybų politikos atžvilgiu yra 
visiškai teisūs palikdami moterims vienintelį - Hobsono pa- 
sirinkimą: vedybos arba nieko. Bet tuomet tai reikštų, jog 
viskas, ką modernusis pasaulis padarė, kad išlaisvintų mo- 
terų sąmone nuo varžiusių grandinių, buvo tik klaida. Joms 
niekada neturėjo būti leista įgyti literatūrinį išprusimą. Skai- 
tančios, dar daugiau, rašančios moterys dabartinėmis sąly- 
gomis yra tik prieštaringas ir trikdantis elementas; apskritai 
buvo klaida auklėti moteris kitaip negu namų tarnaitėmis. 

Kad ir ką mes gintume - vergiją, politinį absoliutizmą ar 
šeimos galvos absoliutinę valdžią, — visuomet yra tikimasi, 
jog mes spręsime apie tai iš geriausių pavyzdžių. Mums 
piešiami gražūs paveikslai, kaip su meile valdovas valdo ir 
kaip su meile valdinys pripažįsta šitą valdžią — didesnė 
išmintis, apsupta valdinių šypsenų ir palaiminimų, tvarko 
reikalus jų gerovės labui. Šitaip vaizduoti būtų tikslinga, jei 
kas norėtų manyti, kad pasaulyje nėra gerų vyrų. Kas gi 
abejoja, kad gali būti didelis gėris, didelė laimė ir didelė 
meilė esant gero vyro absoliučiai valdžiai? O įstatymai ir 
institucijos reikalauja prisitaikyti ne prie gerų, bet prie blogų 
vyrų. Vedybos buvo sugalvotos ne išrinktiesiems. Iš vyrų 
nereikalaujama, kad prieš vedybas jie įrodytų, jog jiems ga- 
li patikėti absoliučią valdžią... O kiek tūkstančių yra kiek- 
vienos šalies žemesniųjų klasių vyrų, kurie, nebūdami tei- 
sine prasme piktadariai jokiais kitais atžvilgiais, nes visur 
kitur gautų reikiamą atkirtį, kasdien naudoja fizinį smurtą 
prieš nelaimingą savo žmoną, kuri vienintelė, bent jau iš 

suaugusiųjų, negali apsiginti ar pabėgti nuo jų žiaurumo. 
Tai, kad žmonos yra visiškai priklausomos nuo vyrų, ska- 
tina jų Žemą ir laukinę prigimtį elgtis su ja, kurios likimas 
atiduotas jų malonei, ne garbingai ar atlaidžiai, bet, priešin- 
gai, su pasigardžiavimu, kad įstatymas atidavė jiems ją kaip 
nuosavybę, kurią jie gali naudoti savo malonumui, ir kad 
iš jų nereikalaujama su ja elgtis lygiai taip pat padoriai, kaip 
jie elgiasi su visais kitais... 

Įkyru būtų kartoti visas banalybes apie tai, kad ne visi vy- 
rai gali valdyti, nes po politinių diskusijų, trukusių šimtme- 
čius, - jas visi Žino atmintinai, - jei nebūtų pamiršta šias 
maksimas taikyti labiausiai tinkamam atvejui - kai valdžia 
atiduodama ne tik kai kuriems pavieniams vyrams, bet kiek- 
vienam suaugusiam vyriškiui, net pačiam žemiausiam ir 
žiauriausiam... Kaip dažnai sakoma, geriausios šeimos mo- 
ko užuojautos, švelnumo, atsidavimo, dar dažniau, ypačjų 
valdovai, moko užsispyrimo, despotiškumo, nevaldomo sa- 
vo užgaidų tenkinimo, dviveidiškumo ir idealizuoto egoiz- 
mo, kai pasiaukojimas yra tik jo ypatinga forma: rūpinima- 
sis žmona ir vaikais yra rūpinimasis savo paties interesais, 
savo turtu, 0 jų asmeninė laimė yra visaip griaunama dėl 
paties valdovo smulkių užgaidų. Ko geresnio galima tikė- 
tis iš egzistuojančios šios institucijos formos?.. Beveik ne- 
ribota valdžia, kurią dabartinės socialinės institucijos su- 
teikia vyrui nors ir vieno žmogaus, su kuriuo jis gyvena ir 
nuolatos būna, atžvilgiu, ši valdžia susiranda ir pažadina 
užslėptus egoizmo pradus giliausiuose jo prigimties kam- 
peliuose, įpučia ugnelę iš silpniausių žarijų, leidžia jam pa- 
rodyti tokius charakterio bruožus, kuriuos santykiuose su 
kitais žmonėmis jis būtinai slopintų ir slėptų. 

Šeima yra despotizmo mokykla, kurioje ugdomos ne tik 
despotiškumo dorybės, bet ir jo ydos... Įstatymas, įteisi- 
nantis vedybų vergystę, klaikiausiai prieštarauja visiems 

moderniojo pasaulio principams, visam lėtam ir skausmin- 
gam šitų principų kūrimui. 

Panaikinus negrų vergovę, tai vienintelis likęs atvejis, kai 
vienas žmogus atiduodamas visiškai kito žmogaus malonei, 
be jokio pamato tikintis, kad šis žmogus naudos savo val- 
džią pavergtojo labui. Vedybos - vienintelė vergija, kurią 
pripažįsta mūsų įstatymai. Ir vienintelė vergė — kiekvienų 
namų šeimininkė. 

Visi egoistiški žmonijos polinkiai, tokie kaip savęs garbi- 
nimas ir aukštinimas, dygsta ir tarpsta maitinami dabarti- 
nių moters ir vyro santykių. Tik pagalvokite, ką reiškia 
berniukui suaugti į vyrus, tikint, kad be jokių nuopelnų, be 
jokių pastangų, net jeigu jis būtų pats lengvabūdiškiausias, 
tuščiausias ir nemokšiškiausias iš visų žmonių, vien dėl to, 
kad jis gimė berniukas, jam priklauso pranašumo teisė, pra- 
našumo prieš pusę žmonijos, netgi galbūt prieš tas, kurių 
tikrąjį pranašumą prieš save jis jaučia kasdien, kiekvieną 
minutę... Kaip šita pamoka turi veikti jo charakterį? Išsilavi- 
nusių klasių vyrai dažnai nesuvokia, kaip giliai šita pamoka 
įsminga į daugumos vyrų sąmonę, nes tarp gerai išauklėtų 
žmonių ši nelygybė slepiama, ypač nuo vaikų. Iš berniukų 
reikalaujama paklusnumo ir motinai, ir tėvui: jiems nelei- 
džiama rodyti jokios valdžios savo seserims, ir to jie ne- 
įpratę daryti ir vėliau, greičiau priešingai. Gerai išauklėti 
aukštesniųjų klasių jaunuoliai šitaip dažnai išvengia šitos 
blogos įtakos būdami jauni ir susiduria su ja jau subren- 
dę ir patekę realiai egzistuojančių faktų valdžion. Tokie 
žmonės beveik nesuvokia, kad kitas berniukas gali būti iš- 
auklėtas kitaip, kad mintys apie jo įgimtą pranašumą labai 
anksti atsirado jo galvoje ir paskui augo ir stiprėjo kartu su 
juo, kad tas mintis skiepija berniukai vienas kitam, kad labai 
anksti jaunuolis ima laikyti save pranašesniu prieš savo 
motiną, jaučia jai galbūt nuolaidumą, bet ne tikrą pagarbą 
ir kokį didžiulį, tiesiog sultonišką pranašumą jis jaučia prieš 

moterį, kuriai jis suteikia garbę leisdamas būti jai savo gy- 
venimo palydove. Ar įsivaizduojama, kaip visa tai iškreipia 
visą vyro — asmens ir visuomeninės būtybės — gyvenimą? 
Šis pranašumo jausmas visiškai toks pat kaip ir sostą pavel- 
dėjusio karaliaus jausmas, kad jis geresnis už kitus, nes gi- 
mė karaliumi, arba kilmingojo jausmas, kad jis gimė kilmin- 
guoju. Vyro ir žmonos santykiai labai panašūs į pono ir 
vasalo santykius, tik iš žmonos reikalaujama daugiau pa- 
klusnumo negu iš vasalo... 

Visa, ką švietimas ir kultūra daro, kad panaikintų jėgos 
įstatymo įtaką žmogaus charakteriui ir pakeistų jį teisingu- 
mo įstatymais, užgriebs tik patį paviršiuką, jei nebus ata- 
kuojama pati didžioji priešo citadelė. Dabartinių moralinių 
ir politinių judėjimų pagrindinis principas teigia, kad žmo- 
gaus elgesys, ir tik jo elgesys, pelno jam garbę, kad žmogui 
priklauso pagarba ne už tai, kas jis yra, o už tai, ką jis veikia, 
kad tik nuopelnai, o ne gyvenimo atsitiktinumai suteikia 
teisę valdyti. Jei vienam žmogui nebūtų duodama jokia val- 
džia kito žmogaus atžvilgiu, išskyrus trumpalaikę, visuo- 
menei nereikėtų viena ranka žaboti tų ydų, kurias ji sukuria 
kita ranka. Bet, kol stipriojo valdžia silpnajam tvarko pačius 
svarbiausius visuomeninius santykius, bandymai išorinius 
veiksmus grįsti lygiomis silpnojo teisėmis vargu ar bus sėk- 
mingi, nes teisingumo įstatymas, kuris kartu yra ir krikščio- 
nybės įstatymas, niekada neužvaldys žmogaus stipriausių 
jausmų, kurie priešinsis šitam įstatymui, nors ir nusilenks 
jam... 


Versta iš: John Stuart Mill. The Subjection of Women. In Feminism: The Essential Histori- 
cal Writings. Miriam Schneir red. - New York: Vintage Books, 1972. Feminist Frame- 
twvorks. Ed. Alison Jagger and Paula Rosenbaum. - New York: McGraw-Hill Books, 
1978. 

Georgas Simmelis (1858-1918) visada buvo žinomas kaip 
vienas iš modernaus sociologijos mokslo pradininkų. Tačiau 
tik pastaraisiais metais pradėta deramai vertinti jo darbų 
svarbą tiek poststruktūralistinei ir feministinei teorijai, tiek 
ir mūsų modernybės supratimui. Simmelis buvo originalus 
ir neortodoksiškas mąstytojas, tačiau, kol gyveno, jis nesu- 
laukė deramo pripažinimo. Nors G. Simmelis buvo populia- 
rus Berlyno universiteto dėstytojas, ypač tarp studijuojančių 
moterų, nors jį rėmė jo draugas ir kolega Maxas Weberis, 
jam tik kartą, likus ketveriems metams iki mirties, buvo pa- 
siūlyta nuolatinė profesoriaus vieta Strasburgo universitete. 
O tai Simmeliui, gimusiam Berlyne, buvo savotiška tremties 
forma. Dėl savo kolegų antisemitizmo ir priešiškumo jo 
naujoms idėjoms savo profesinėje karjeroje patyręs tai, kas 
vadinama nustūmimu į nuošalę, Simmelis buvo pasirengęs 
suprasti moterų kultūrinę marginalizaciją ir potencialų jų 
destruktyvumą. 

G. Simmelis pats atsiskyrė nuo jo laikais vyraujančių so- 
ciologijos srovių. Pirmiausia jis tokių pirmųjų sociologų 
kaip Comte'as ir Durkheimas sisteminančiam pozityvizmui 
nuosekliai priešpriešino požiūrį į visuomenę kaip į nesibai- 
giantį, dinaminį procesą, nuolatinį kitimą. Pasak Simmelio, 
svarbiausias sociologijos objektas yra ne visuomenė, su- 
vokiama kaip abstrahuota struktūra, o veikiau individai — 

jų psichologinės motyvacijos ir nuolat kintantys jų tarpu- 
savio santykiai. Tai, kas visuomeniška, yra nuolat kuriama 
vykstant abipusiems mainams tarp individų. Simmelis su- 
kuria terminą „sociacija“, kuris reiškia nuolatinį visuome- 
ninio bei individualaus tapatumo atkūrimą: „Taigi sociacija 
yra forma, įgyvendinama be galo įvairiais būdais, kai indi- 
vidai savo interesų pagrindu (...) susikuria tapatumą ir kai 
realizuojasi pačios sociacijos interesai“'. Todėl, Simmelio po- 
žiūriu, visuomenė nėra duotybė, kurią galima mechaniškai 
aprašyti, bet greičiau jungčių ir atsiskyrimų srautas. Tary- 
tum pačiam tikriausiam postmodernistui, Simmeliui labiau- 
siai rūpi sociacijos formos — ypač asmeninė ir kasdieniška, 
chaotiška ir paradoksali. Keletą dešimtmečių anksčiau, ne- 
gu tai tapo madinga tarp sociologų, Simmelis, siekdamas 
suprasti, kaip funkcionuoja visuomenė, tyrinėjo detales ir 
psichologinius procesus, kurie sudaro kolektyvinį gyve- 
nimą, tarp jų - kūno puošybą, raidžių rašybą, melų pasa- 
kojimą, flirtavimą ir aistras. Knygoje Pinigų filosofija (1900) 
Simmelis analizavo pinigų, kaip „esminių pasaulio judėji- 
mo formų simbolio“, prielaidas ir istoriją, kuri jam atsklei- 
dė mainus, susvetimėjimą, dominavimą ir pavaldumą kaip 
pamatinę socialinės sąveikos varomąją jėgą. Vienoje iš Žy- 
miausių savo esė „Metropolis ir dvasinis gyvenimas“ (1903) 
Simmelis tyrinėja vidinius psichologinius susvetimėjimo, 
suskilimo ir suobjektinimo padarinius, kuriuos sukuria so- 
cialiniai ryšiai industrializuotame, vartotojiškame didmies- 
tyje. Veikale Pašalietis ir kitose esė Simmelis išplėtojo daug 
socialinių tipologijų?. Nors daugelis Georgo Simmelio am- 
žininkų kaltino jį paviršutiniškumu už tai, kad nagrinėjo 
tokius mikrosociologinius dalykus, šiandien jis atsisklei- 
džia kaip poststruktūralizmo pirmtakas, kuris, užuot konst- 
ravęs sistemą, savo meną, lygiai kaip ir savo mokslą, plėtojo 
fragmentais ir perkėlinėjimais iš vienos vietos į kitą?. 

Simmelis taip pat buvo ir vienas iš pirmųjų sociologų, 
nagrinėjusių sociologinę vyrų ir moterų santykių svarbą. 
Labai panašiai kaip ir jo amžininkas Sigmundas Freudas, 
Simmelis lyties skirtumus ir ypač moteriškumo prigimtį bei 
vaidmenį laikė vienu iš sudėtingiausių ir svarbiausių mo- 
derniosios civilizacijos klausimų. Simmelis ėmėsi gvildenti 
liūdnai pagarsėjusį „moterų klausimą“ remdamasis teze, jog 
racionalizavimas ir objektinimas, kuriuos jis laikė būdin- 
giausiais moderniosios visuomenės ir kultūros bruožais, yra 
vyriškosios psichikos ir vyrų patirties projekcija. Visai kitaip 
negu Freudas, kuris savo žmogaus seksualumo teoriją grin- 
dė tik vyrišku modeliu, Simmelis kelia klausimą, ar moterų 
patirtį ir kultūros laimėjimus galima apskritai įvertinti re- 
miantis egzistuojančiais kriterijais, kuriuos nustatė vyrai. Šis 
abejojimas egzistuojančių kultūros vertybių universalumu 
vertė mąstytoją pripažinti galimybę, jog didėjantis moterų 
aktyvumas daugelyje socialinio gyvenimo sričių gali baig- 
tis tuo, kad bus sukurtos naujos kultūros formos. Didžiausia 
Simmelio įžvalga, gal net pranašystė, išryškėjo jam anali- 
zuojant šio amžiaus pradžioje Vokietijoje konfliktuojančias 
liberaliąją ir socialistinę moterų judėjimo sroves. Kaip Sim- 
melio esė rinktinės Apie moteris, seksualumą ir meilę* pratar- 
mėje nurodo Amerikos sociologas Guy Oakesas, ir liberalūs, 
ir socialistiniai Simmelio laikų feministai savo argumentus 
grindė vyrų ir moterų bendražmogiškumo idėja; jų tikslas 
buvo sukurti tokias socialines sąlygas, kurios padėtų mo- 
terims aktyviai įsitraukti į pagrindinę kultūrinio gyvenimo 
srovę. Antra vertus, Simmelis pabrėžė, kaip svarbu įsigilinti 
į šiuos skirtumus, užuot juos ištrynus. Šitaip darydamas, jis 
tarsi numatė antrąją feminizmo bangą, kuri kilo Vakaruose 
septintojo dešimtmečio pabaigoje kaip ilgalaikio moterų 
nepasitenkinimo ir savo asmeniniu, ir visuomeniniu gyve- 
nimu rezultatas. Ši banga privertė labai suabejoti daugeliu 

fundamentaliausių Vakarų civilizacijos vertybių ir struktū- 
rų. 

Straipsnį „Moteriška kultūra“ produktyviausiai galima 
skaityti kaip tekstą, kuris yra toks pat paradoksalus kaip ir 
kultūra bei procesai, kuriuos Simmelis stengiasi aprašyti. 
Pavyzdžiui, Simmelio analizė skleidžiama remiantis tiksliu 
„Subjektyviosios“ ir „objektyviosios“ kultūrų skyrimu, kuris 
aiškiai grindžiamas moderniąja idėja apie atskiras viešo ir 
privataus gyvenimo sritis. Kaip tik toks skyrimas leidžia 
mąstytojui pabrėžti tai, jog „objektyvioji“ kultūra, kurią 
sudaro bendrai naudojami kultūros kūriniai ir institucijos, 
buvo sukurta beveik vien vyrų. Tačiau kaip tik radikalus 
viešosios ir privačiosios sričių skyrimas neleidžia Simmeliui 
atsakyti į paties iškeltą klausimą, koks galėtų būti moterų 
įnašas į „objektyviąją“ kultūrą. Pasak Guy Oakeso, Simme- 
lio teoriją griauna jo paties pateiktas kultūros apibrėžimas. 
Simmelio žodžiais tariant, vienas iš pagrindinių moterų sa- 
vitumo bruožų yra tai, jog pats objektyvumo-subjektyvumo 
skyrimas, kuriuo jis remdamasis apibrėžia kultūrą, moterų 
atžvilgiu apskritai beprasmiškas, taigi, „moterų kultūra“ 
būtų prieštaringa sąvoka. Jeigu, remdamiesi Simmelio ana- 
lizėmis ir prognozėmis, darytume loginę išvadą, ji būtų 
tokia: feministinė kultūros politika yra pasmerkta žlugti 
dėl dviejų priežasčių: arba ji lemtų moterų maskulinizaci- 
ją, ištirpdydama jas vyriškoje objektyviojoje kultūroje, arba 
taptų aišku, jog moterų patirties negalima išreikšti, negali 
ji kurti ir originalių kultūros formų". Nors ir labai priartėjęs, 
Simmelis nepajėgia įsivaizduoti, kokios skirtingos bus šios 
kultūros formos, - kaip parodė kultūros pokyčiai Vakaruose 
per pastaruosius du dešimtmečius, svarbiausias moterų įna- 
šas yra jų ryžtingas iššūkis pačioms kultūros, visuomenės, 
subjekto, viešumo ir privatumo sampratoms. 

Simmelio lyčių skirtumo teorija taip pat labai prieštaringa. 
Be abejonės, Simmelis atkakliai pabrėždavo prigimtinį lyčių 

skirtumą ir savo rašiniuose priešinosi vienų ar kitų hetero- 
geniškumo formų niveliavimui, vykstančiam moderniose 
visuomenėse. Filosofo nuomone, šis skirtumas yra pagrįs- 
tas Moters prigimties integralumu ir tobulumu, kaip vyro 
psichologinio suskilimo ir įvairių jo gyvenimo dalių atsi- 
skyrimo priešingybe. Ir nors Simmelis kartkartėmis vartoja 
biologinio esencializmo kalbą, jis niekur aiškiai nepripažįsta 
lyčių skirtumo natūralumo ar pastovumo. Simmelio kul- 
tūros formų ir socialinių institucijų kaip nuolatinio konst- 
ravimo proceso rezultatų samprata veikiau atrodytų ska- 
tinanti ir lyties sukonstruotos prigimties tyrinėjimus. Dar 
daugiau, Simmelio mintis, kad moterys galėtų sukurti ar 
sukurs kitokią negu vyrų epistemą, plaukia iš tezės, kad jų 
ontologinis patyrimas yra kitoks negu vyrų. Taigi, kai Sim- 
melis „Moteriškoje kultūroje“ teigia, kad kitoks moters erd- 
vės patyrimas galėtų baigtis naujų meninės išraiškos formų 
sukūrimu, šio savitumo ištakų klausimą jis palieka atvirą: 
tai „galėtų būti tiek jos antistorinio psichologinio charak- 
terio, tiek ir istorinio jos aktyvumo apribojimo namų sritim 
padarinys“. 

Šias Simmelio įtampas galima paaiškinti tuo, jog jis rašė 
tuo metu, kai greta egzistavo du vienas kitam prieštaraujan- 
tys moterų santykių su vyrais modeliai. Neseniai išleistoje 
lyčių skirtumo istorijos studijoje Amerikos istorikas Thomas 
Lagueuras teigia, kad iki XVIII a. vidurio vyravo Aristotelio, 
vėliau anatomo Galeno teorija, jog moteris yra netobulas 
vyras“. Pasak Lagueuro, šis „vienos lyties“ modelis tapo 
problemiškas XVIII-XIX a. liberaliai teorijai, kuri reikalavi- 
mą suteikti moterims lygias teises grindė jų bendražmo- 
giškumu su vyrais ir vis dėlto priešinosi moterų balsavimo 
teisei kaip pasikėsinimui į tradicinį vyrų dominavimą. Savo 
nuodugnia analize Lagueuras parodo, kaip ši atsirandan- 
čios Vakarų demokratijos politinė krizė sukūrė ideologines 

sąlygas, kurios skatino medicinos atradimus, vis labiau at- 
skleidžiančius moterų biologinį savitumą. Moterų daugi- 
nimosi organai nebebuvo aiškinami tiesiog kaip vyriškųjų 
atvirkštybė, o kaip iš esmės skirtinga sistema. Tačiau tas 
pats lyčių nebendramatiškumas, apginklavęs konservato- 
rius, kurie siekė neduoti moterims pilietinių teisių, kartu 
rėmė tokių feminisčių kaip Millicent Fawcett reikalavimus 
leisti moterims atstovauti politiškai kaip tik todėl, kad jos 
skiriasi nuo vyrų, ir šitaip viešąjį diskursą papildyti origina- 
liu įnašu. Tuo metu, kai rašė Simmelis, įtampa tarp vienos 
lyties ir dviejų lyčių modelių buvo stipri: 

„nauji moksliniai atradimai nepakirto seno modelio ir nepuoselėjo 

naujo. Viena lytis (...) nenumirė. Bet ji susidūrė su stipria alternaty- 

va - nebendramatiškumo biologija, kurioje ryšys tarp vyrų ir mote- 
rų buvo ne prigimtinės lygybės, bet, ko gero, skirtumo, kurį reikėjo 
paaiškinti, ryšys?. 

Kaip tik į šį lyčių skirtumo interpretavimo procesą buvo 
smarkiai įsitraukęs Simmelis, kai 1902 m. rašė „Moterišką 
kultūrą“ ir kitas esė apie moterį, meilę ir seksualumą. Dau- 
guma mąstytojų, kurie bando apčiuopti lyčių skirtumų pri- 
gimtį, pakliūna į dvejopus spąstus: arba jie suvokia šiuos 
skirtumus kaip hierarchinius ir absoliučius (t.y. vyrų „pra- 
našumo“ požiūriu), arba susigundo lengvu sprendimu, 
kuris pasiekiamas ginant lyčių lygybę ir neteikiant jų skir- 
tumams jokios reikšmės. Ir net atsižvelgiant į didžiulę pa- 
žangą, kuri buvo padaryta per pastaruosius du dešimtme- 
čius teoriškai apmąstant lyčių skirtumus, Simmelis ir toliau 
yra pavyzdys, kaip reikia visapusiškai nagrinėti šį klausimą. 
Akivaizdu, jog nuo savo pirmtakų ir amžininkų Simmelis 
labiausiai skiriasi tuo, kad jis pozityviai vertino moteriš- 
kumą ir lyčių skirtumą, taip pat ir kitas heterogeniškumo 
formas. Pasak filosofo, lyčių skirtumai gali būti žmonių 
civilizacijos tragedija, bet jie taip pat yra viena iš svarbiausių 


GEORG SIMMEL 231 


jos esmių, vienas iš amžinųjų paradoksų, kuriančių mus ir 
nuolat metančių mums iššūkį, kurį reikia suprasti ar bent 
jau nuolat interpretuoti. Savo veikale „Moterų psichologijos 
fragmentai“ (1904) šį paradoksą Simelis išsako savo įprastu 
meniniu posakiu: 


Bet, esant tokioms realijoms, be kurių mūsų giminės gyvenimas, 
praradęs paskatas, kurias lemia didžiausi jo prieštaravimai, patirtų 
begalinių padarinių turinčias metamorfozes, negalima nei perimti 
teisėjo vaidmens, nei sukurti hierarchijos tarp dviejų būties formų: 
vienos —- žemesnės, kitos — aukštesnės, nes kiekviena iš jų yra sa- 
vaime tobulas pasaulis ir vienintelės žmonijos istorijos ištakos yra 
jų koegzistavimas ir jų susidūrimas“. 

Kultūrą galima traktuoti kaip tokį individų tobulėjimą, ku- 
riam tarpininkauja istorinio žmonių rūšies darbo objekty- 
vuota dvasia. Individas sukultūrinamas tuo, kad subjek- 
tyvios esybės vientisumas ir visetas realizuojasi perimant 
anas objektyvias papročių ir pažinimo, meno ir religijos, 
socialinių darinių ir vidujybės raiškos formų vertybes. Tad 
kultūra yra unikali subjektyviosios ir objektyviosios dvasių 
sintezė, kurios galutinė prasmė, beje, gali būti tik individų 
tobulėjimas. Objektyviosios dvasios turiniai, t.y. viskas, kas 
išsakyta ir suformuota, viskas, kas egzistuoja idealiu pavi- 
dalu ar realiai veikia, kas kaip rišli visuma sudaro laikmečio 
kultūros savastį, vadinami objektyviąja kultūra tik todėl, 
kad šiame tobulėjimo procese jie pirmiausia turi pasirodyti 
kaip savarankiški, su kuriančiuoju ar perimančiuoju nesu- 
siję turiniai, kurie tik vėliau paverčiami tobulėjimo proce- 
so dalimi - jo priemonėmis arba jo pakopomis. Šių turinių 
konstatavimą mes skiriame nuo „subjektyviosios kultūros“ 
problemos - nuo klausimo apie individų dalyvavimo tuo- 
se turiniuose ekstensyvumo ir intensyvumo mastą. Ir tik- 
rovės, ir vertybės požiūriu abi sąvokos nepriklauso viena 
nuo kitos. Tikriausiai galima sakyti, kad išplėtota objekty- 
vioji kultūra yra neprieinama daugumai minėtų asmeny- 
bių; tuo tarpu santykinai primityvioje kultūroje ši dauguma 
gali dalyvauti taip, kad subjektyvioji kultūra bus pasiekusi 

santykinai aukštą lygį. Atitinkamai keičiasi ir vertinimas: 
grynai individualistiškai ir visų pirma grynai socialiai nu- 
siteikę vertintojai visą kultūros reikšmę sies su tuo, kiek 
žmonių ir kokiu mastu dalyvauja toje kultūroje, kiek išsila- 
vinimo ir laimės, kiek grožio ir dorovės iš jos semiasi indi- 
vide realizuotas gyvenimas. Ir atvirkščiai, tie, kuriems rūpi 
ne tik iš dalykų gaunama nauda, bet ir patys dalykai, ne 
tik kunkuliuojantis veiksmo, vartojimo ir kentėjimo srautas, 
bet ir belaikė dvasios suformuotų formų prasmė, klaus kaip 
tik apie objektyviosios kultūros plėtojimą ir apeliuos į tai, 
kad dalykinė meno kūrinio, pažinimo, religinės idėjos ar net 
įstatymo arba dorovės normos vertė visiškai nepriklauso 
nuo to, kaip dažnai arba kaip retai visi tie dalykai įsikūnija 
atsitiktiniuose gyvenimiškosios tikrovės vyksmuose. 

Šių dviejų tendencijų kryžkelėje išsiskiria ir du vertybių 
klausimai, kuriuos kelia šiuolaikinis moterų judėjimas. Vos 
tik atsiradęs, jis lyg pasistūmėjo subjektyviosios kultūros 
link. Moterys, norėjusios gyventi ir veikti taip, kaip gyvena 
ir veikia vyrai, siekė prisidėti prie egzistuojančių, bet joms 
dar neprieinamų kultūros vertybių, kurios, jų manymu, tu- 
rėjo suteikti joms naują laimę, naujas pareigas ir naujai for- 
muoti asmenybę; viso to siekė tik pavieniai Žmonės, kad ir 
kiek milijonų jų būtų dabar ar ateityje. Kovojama dėl tokių 
dalykų, kurie neperžengia pavienio ar asmeninio intereso 
ribų. Čia keliamas klausimas, kaip dažnai realizuojama ver- 
tybė, o ne kaip kuriamos objektyviai naujos vertybės. Šia 
tendencija, atrodo, remiasi visi eudemonistiniai, etiniai ir 
socialiniai moterų judėjimo akcentai. Bet juk nedingsta ir 
kita, daug abstraktesnė tendencija, kylanti iš gerokai ma- 
žesnės būtinybės: ar iš šio judėjimo galėtų atsirasti koky- 
biškai nauja struktūra, pagausėti objektyviosios kultūros 
turinys? Ne tik gausinti egzistuojančias vertybes, ne tik 
mėgdžioti tai, kas jau sukurta, bet ir originaliai kurti? Tegul 

moterų judėjimas, pasak jo šalininkų, nepaprastai išplečia 
subjektyviosios kultūros sritį arba tegul, kaip pranašauja jo 
priešininkai, tą kultūrą labai sumenkina; nei vienas, nei 
kitas atvejis nepriklauso nuo to, kiek moterų judėjimui yra 
naudinga objektyvioji kultūra ir kokie yra šansai arba, tiks- 
liau sakant, koks yra šių šansų pagrindas - analitinis mote- 
riškosios kultūros santykis su objektyviąja kultūra. 

Čia pirmiausia reikia konstatuoti tą faktą, kad žmonijos 
kultūra savo grynuoju pavidalu nėra belytė ir dėl savo ob- 
jektyvumo negali būti anapus vyro ir moters. Priešingai, 
mūsų objektyvioji kultūra, išskyrus vos keletą sričių, yra 
grynai vyriška. Vyrai sukūrė meną ir pramonę, mokslą ir 
prekybą, valstybę ir religiją. Tai, kad tikima esant grynai 
„žmogiškąją kultūrą“, kurioje nekalbama apie vyrą ir mo- 
terį, kyla dėl tos pačios priežasties, kurios iš tikrųjų nėra, 
būtent dėl naivaus žodžių „vyras“ ir „moteris“ tapatinimo, 
nes daugelyje kalbų šioms abiem sąvokoms apibūdinti var- 
tojamas tas pats žodis. Kol kas aš palieku atvirą klausimą, 
ar šis mūsų kultūros objektyviųjų elementų vyriškasis po- 
būdis kilo iš lyčių vidinės prigimties, ar tik iš vyrų jėgos 
persvaros, kuri, tiesą sakant, visiškai nesusijusi su kultūra. 
Šiaip ar taip, vyriškasis charakteris yra dingstis, kodėl įvai- 
rių sričių nepatenkinami rezultatai yra nužeminami kaip 
„Moteriški“, o svarbūs moterų laimėjimai išaukštinami kaip 
„labai vyriški“. Todėl mūsų kultūrinės veiklos pobūdis ir 
mastas priklauso nuo specifinių vyriškų energijų ir jaus- 
mų bei būdingo vyriško intelektualumo. Tai labai svarbu 
visai kultūrai, ypač tiems jos sluoksniams, kuriuos gali- 
ma apibūdinti kaip iš dalies produktyvius, kuriuose nieko 
naujo neiškeliama į paviršių iš dvasinės kūrybos gelmių 
kaip pačią pirmą dieną, bet ir mechaniškai nekartojami tiks- 
liai numatyti pavyzdžiai. Tai veikiau yra kažkas tarpinio. 
Kultūros istorijos tyrinėjimai dar nepakankamai atskleidė 

šią visuomenės subtilesnei struktūrai be galo svarbią ypa- 
tybę. Daugelyje technikos ir prekybos, mokslo ir karybos, 
literatūros ir meno sričių reikia, kaip sakoma, antrinio ori- 
ginalumo rezultatų, kuriems esamomis sąlygomis ir turimo- 
mis formomis savo ruožtu vėlgi būdinga iniciatyva, ori- 
ginalumas ir kūrybiškumas. Ir kaip tik čia yra akivaizdžios 
specifiškai vyriškų energijų sąnaudos, kadangi minėtos for- 
mos ir sąlygos yra kilusios iš vyriškos dvasios ir jos pobū- 
dį taip pat perduoda šiems epigoniškiems rezultatams. 

Aš pateiksiu tik vieną šios vyriškos prigimties kultūrinių 
turinių, kurie atrodo visiškai neutralūs, pavyzdį. Dažnai 
pabrėžiama moterų „antipatija teisei“ — jų opozicija teisės 
normų ir nuosprendžių atžvilgiu. Tik visa tai jokiu būdu 
nėra nukreipta prieš teisę apskritai, bet kaip tik prieš vy- 
riškąją teisę, kurią vien ir teturime ir kuri dėl to mums at- 
rodo kaip absoliuti teisė. Lygiai taip ir istoriškai apibrėžta, 
laiko ir vietos individualizuota mūsų moralė atrodo mums 
apskritai išsemianti moralės sąvoką. Moterų „teisingumo 
jausmas“, kuris gerokai skiriasi nuo analogiško vyrų jaus- 
mo, sukurtų taip pat ir kitokią teisę. Juk visa šito jausmo 
loginė problematika negali nuslėpti, kad tiek įstatymų lei- 
dyba, tiek ir jurisdikcija galų gale remiasi tik taip apibrė- 
Ziamu pagrindu. Jei egzistuotų objektyviai nustatytas visos 
teisės galutinis tikslas, tai jo atžvilgiu būtų galima iš es- 
mės grynai racionaliu būdu modeliuoti kiekvieną teisinį 
aktą; tačiau net ir tokį tikslą galima būtų iškelti tik logikos 
ribas peržengiančiu veiksmu, kuris būtų ne kas kita kaip 
kitokia „teisingumo jausmo“ forma, jo išsikristalizavimas 
į tvirtą ir ypatingą loginę struktūrą. Kadangi to neįvyko, 
tai teisingumo jausmas lieka daugiau ar mažiau nepastovus 
ir veiksmingai bei lemiamai veikia kiekvieną apibrėžimą 
ir sprendimą, lygiai kaip ir visose į gabalus sukapoto kū- 
no ląstelėse yra tam tikras nediferencijuotos protoplazmos 

kiekis. Kiekvienas vidujai apibrėžtas ir tobulas teisingumo 
jausmas galėtų sukurti savo teisę, ir šitaip iš specifiškai 
moteriško teisingumo jausmo kilusi teisė jau vien dėl to 
negalėtų būti pripažįstama kaip objektyviai galiojanti „tei- 
sė“, nes objektyvumas yra a priori tapatinamas su vyriškuo- 
ju pradu. Tai, kad mūsų kultūros realusis turinys, užuot 
buvęs tariamai neutralaus pobūdžio, iš tikrųjų yra vyriškas, 
yra grindžiama įvairialypių istorinių ir psichologinių mo- 
tyvų susipynimu. Kultūra, kuri galų gale yra subjektų ar 
asmenų būsena, ne tik skinasi sau kelią per dvasios objek- 
tyvavimą, bet ir, progresuojant kiekvienam iš didžiųjų jos 
periodų, šis realių objektų ratas vis labiau praplatėja ir indi- 
vidai su savo interesais, vystymusi ir produktyvumu vis 
ilgiau užsibūna šioje tarpinėje srityje; galų gale objektyvioji 
kultūra skleidžiasi kaip kultūra apskritai, o jos išsiliejimas 
į subjektus jau nebėra nei jos tikslas, nei prasmė, bet papras- 
čiausiai - grynai asmeninis jų reikalas. Vystymosi pagreiti- 
nimas paliečia daugiau daiktus nei žmones, ir „darbininko 
atskyrimas nuo jo darbo priemonių“ pasirodo esąs tik labai 
specifinis ekonominis bendrosios tendencijos atvejis per- 
keliant kultūros veiksmo ir vertybės akcentą nuo Žmogaus 
į objektyviojo pasaulio tobulinimą ir saviraidą. Toks mū- 
sų kultūros objektyvavimas, kuris nereikalingas jokių įro- 
dymų, yra kuo glaudžiausiai susijęs su kitu išskirtiniu jos 
bruožu — specializacija. Kuo labiau asmuo, užuot buvęs 
tobula visuma, tampa tik priklausomu ir bereikšmiu tokios 
visumos aspektu, tuo mažiau žmogus gali savo asmenybės 
vientisą visumą perkelti į savo kūrinį arba įžiūrėti šią vi- 
sumą savo kūrinyje: tarp darbo ir jį atliekančiojo vientisumo 
yra visuotinis ryšys, labiausiai išryškėjantis meno kūriny- 
je, kurio vienovei reikia vientiso kūrėjo ir kuris visuomet 
priešinasi kokiam nors komponavimui iš atskirų dalių. Kur 
tik esama pastarųjų, pats subjektas yra nuo jų atsiejamas. 

Darbo rezultatas ištirpsta beasmeniame kontekste ir privalo 
paklusti objektyviems jo reikalavimams. Šis rezultatas prieš- 
tarauja kiekvienam iš dalyvaujančių jį kuriant kaip visuma, 
kurios kuriantysis nesupranta ir kuri neatspindi jo paties. 
Jei mūsų kultūroje objektyvusis elementas neturėtų tokios 
lemiamos prerogatyvos palyginti su asmeniniu, tai nebūtų 
įmanoma įgyvendinti šiuolaikinio darbo pasidalijimo, ir 
atvirkščiai: jei nebūtų darbo pasidalijimo, tai mūsų kultūros 
turinys negalėtų būti objektyvuotas. Tačiau darbo pasida- 
lijimas, kaip rodo visa darbo istorija, yra, matyt, kur kas 
adekvatesnis vyriškajai negu moteriškajai prigimčiai. Dar 
ir šiandien, kai darbo pasidalijimas iš buities atėmė daugy- 
bę įvairių užduočių, kurios anksčiau buvo atliekamos kaip 
visuma, namų šeimininkės veikla yra įvairiapusiškesnė, ma- 
žiau specializuota negu visos vyriškos profesijos. Atrodytų, 
jog vyras gali savo energiją nukreipti vienpusiška krypti- 
mi, nekenkdamas savo asmenybei, nes jis šią diferencijuotą 
veiklą suvokia tik objektyviai, kaip kažką atsietą nuo jo 
subjektyvaus gyvenimo, kas tarsi griežtai atsiriboja nuo jo 
privataus gyvenimo, net ir tada, kai tai sunkiai nusakoma 
sąvokomis, kai jis visa savo energija atsidavęs šiai objek- 
tyviai ir specializuotai užduočiai. Esant darbo pasidaliji- 
mui, šio vyriško sugebėjimo negriauti savojo „aš“ darbu, 
neturinčiu dvasinės vienovės —- mat vyras į darbą žiūri iš 
objektyvumo distancijos, - kaip tik trūksta moteriškajai pri- 
gimčiai; tai nelaikytina trūkumu, nes jis kyla iš šios prigim- 
ties pozityvumo. Jei moters dvasinį ypatingumą apskritai 
galima būtų išreikšti simboliškai, tai jis atrodytų taip: mo- 
teriškosios prigimties periferija glaudžiau susijusi su jos 
centru, atskiros dalys yra labiau susijusios su visuma nei 
vyriškosios prigimties. Čia pavienio individo autentizavi- 
masis nėra savojo „aš“ atskiras formavimasis ir atsiskyrimas 
nuo individo „aš“ su jo jausmų ir proto centrais, kurie darbą 


238 GEORG SIMMEL 


pastūmėja objektyvumo link ir jo besielę specializaciją pada- 
ro suderinamą su dvasinga, įasmeninta egzistencija (žino- 
ma, čia neapsieinama be vyriškų reiškinių, kur antra nyksta 
pirmo naudai). 

Čia išryškėja didelis ir daugialypis vystymosi sąvokos 
reikšmingumas visam vyrų-moterų kultūros klausimo svars- 
tymui. Nenuilstamai aktyvi, ieškanti patvirtinimo išorėje 
vyro prigimtis suteikia vystymosi principui iš anksto lemia- 
mą reikšmę. Net jei šis principas realizuojasi, tarkime, tik 
kaip ekstensyvi plėtra, vis dėlto savyje mažiau diferencijuo- 
tai, savo uždarumu patenkintai būtybei jis turės mažesnę 
reikšmę negu vyrui. Iš tikro paplitusi nuomonė, kad mote- 
rims yra būdingas tam tikras „neišsivystymas“, kurį ir turi 
omenyje Schopenhaueris, vadindamas moteris „dideliais 
vaikais“. Visokio plauko antifeministai laiko šitai nepaken- 
čiamu dalyku, eliminuojančiu moteris iš aukštuomenės ir 
apskritai iš visos žmonijos, o moterų judėjimas pabrėžia tą 
faktą, kad čia iš tikro turime reikalą su paprasčiausiu neišsi- 
vystymu, su paslėptomis galiomis ir galimybėmis, kurios 
galėtų ir turėtų visiškai aktualizuotis, jei tik joms būtų su- 
teikta raiškos erdvė ir impulsas. Man atrodo, kad abi pusės 
neįsigilina į problemos esmę. Nors ir priešingos viena ki- 
tai, abi išvados yra klaidingos, nes abi jos remiasi netobula 
vystymosi vertės sąvoka. Jos abi traktuoja šį vystymąsi kaip 
organiškai natūralų dalyką. Tačiau savąsias išvadas jos ga- 
li daryti tik suteikdamos tam vystymuisi bruožą, kurio jis 
pats, kaip natūralus procesas, neturi, būtent vėlesnės, la- 
biau diferencijuotos vystymosi pakopos aukštesnį rangą, jos 
vertybinį pranašumą prieš ankstesnę pakopą. Nustatoma 
daugiau ar mažiau tiksliai fiksuota pakopa kaip tam tikras 
išsivystymo lygis, ir kitų pakopų vertę nulemia tai, ar jos 
šį lygį yra pasiekusios, o jei ne, tai kaip toli nuo jo nutolu- 
sios. Paprastai šnekant, vaisius laikomas vertingesniu už 

žiedą, pastarąjį tam tikra prasme užbaigiančiu dalyku. Jis 
traktuojamas kaip savotiškas galutinis tikslas, nors, nagri- 
nėdami objektyvų gamtos vyksmą, matome, kad šis vaisius 
yra tik pereinamoji vystymosi pakopa. Tik labai žmogiškai 
pabrėždami, kad vaisių galima valgyti, o žiedo - ne, vaisiui 
suteikiame teleologinį pranašumą prieš žiedą. Tad jei tik- 
rai tarsime, kad žmonijos raidos moteriškoji atšaka sustojo 
ankstesnėje pakopoje negu vyriškoji, tai visiškai nepagrįsta 
bus teigti, jog ši moteriškoji atšaka pasieks tobulybę tik tada, 
kai pereis į vyriškąją išsivystymo pakopą. Greičiau kiekvie- 
na vystymosi pakopa turi savo matą, kuriuo matuoja savojo 
tobulumo lygį, ir nesubordinuoja šio mato kitai pakopai 
vien dėl to, kad pastaroji esanti vėlesnė ir tam tikru požiūriu 
kitokia. Žinoma, kiekvienas gali vieną pakopą vertinti la- 
biau negu kitą. Vis dėlto vertinantis sugretinimas rūšių, 
kurių kiekvieną reikia vertinti pagal jos pačios, vien jai bū- 
dingą idealą ir kurios neturi jokio daugiau ar mažiau patiki- 
mo bendro vardiklio, visuomet atrodo abejotinas. Visuomet, 
kai naudojamės ta vertinimo laisve, suvokiame ir visišką 
sprendimo subjektyvumą. Jo neįmanoma pateisinti remian- 
tis tariama vystymosi sąvokos logika, nes šios sąvokos ob- 
ektyvumas nepripažįsta jokių vertybinių skirtumų tarp vys- 
tymosi pakopų. 

Šiai klaidinančiai teleologijai palankias sąlygas sudaro 
kai kurie posakiai, kurių kritika nušviečia dar gilesnių jos 
sluoksnių probleminę situaciją. Jau nuo seno, remiantis me- 
tafizine vystymosi samprata, moteris buvo suprantama kaip 
„galimybė“, kurios atžvilgiu tik vyras yra „tikrovė“. Tačiau, 
net ir likdami psichologinėje moters trajektorijoje, randa- 
me tokią daugybę moters esmėje glūdinčių nerealizuotų 
galimybių, netesėtų pažadų, suvaržytų įtampų, kad atrodo, 
Jog tik evoliucionuodama aktyvumo link ši esmė gali galuti- 
nai realizuotis, visiškai atskleisti savo vertę bei sugebėjimus. 

Pirmasis požiūris buvo būdingesnis antifeministams, o pa- 
starasis labiau kreipia mūsų žvilgsnį į emancipaciją, kartu 
neišvengdamas ir pirmojo klaidų. Mat jokia logika ar empi- 
rija neprieštarauja tam, kad moters esmės optimumas yra 
susijęs kaip tik su kai kurių jėgų latentine būkle. Juk ir šio- 
se būklėse jos nėra lygios nuliui. Tik naivus dogmatikas 
gali teigti, kad visos jėgos, visos potencijos tik tada ver- 
tingiausiai prisideda prie subjektyviosios ir objektyviosios 
egzistencijos, kai jos pasiekia tą raidos pakopą, kurią vadi- 
name visišku išsivystymu. Juk „galimybės“ nėra kokios nors 
nesuvokiamu būdu virš būtybės sklandančios kada nors 
įvyksiančio jos aktualizavimo pranašystės. Jau dabar šios 
„galimybės“ yra visiškai pozityvus dalykas, tam tikra savita 
dabartis, kuri jokiu būdu nėra sudaryta vien iš pasirengimo 
kitam, būsimam pavidalui. Ir visiškai gali būti, kad ta būty- 
bės būsena, kuri išankstinės nuostatos požiūriu vadinama 
potencialumu, iš tikro pati jau yra tikrovė, kad šiai būtybei 
ji yra aukščiausias išsivystymo taškas ir įmanomai tobuliau- 
sia jos būties išraiška. Toks požiūris atrodo nepamatuotas 
tik tiems, kurie laikosi žalingo įpročio visas žmogaus ga- 
lias - intelektines ar vien fizines, kūrybines, emocines ar dar 
kitokias - traktuoti kaip izoliuotas savybes, kaip raidos se- 
kas, vykstančias nuo pradžių iki galo savyje uždaru būdu 
ir tik savo pačių atžvilgiu vertinamas. Šitaip traktuojant tik 
maksimaliai išvystytos galios vaizdas gali būti laikomas 
pakankamu. Tačiau, jei tas galias traktuojame kaip narius 
ar apraiškas individualaus gyvenimo visumos, kuri vieno- 
dai kanalizuojama kiekvienoje atskiroje mūsų galioje, tai 
tuojau išryškėja galimybė ar net tikimybė, jog vertybiniu 
požiūriu aukščiausia visos ir vientisos asmenybės išsivys- 
tymo pakopa pakils virš anų atskirų vystymosi sekų labai 
įvairių ilgių ir jog potencialybių aktualizavimas jau nebėra 
savaime vertingas, bet, prisidėdamas prie virš jo esančios 

žmogaus visumos, yra reikalingas labai skirtingu mastu, 
kad organiškai įkūnytų šio viseto tobulumą. 

O koks yra kiekvienas žmogiškos, taip pat ir vyriškos, 
egzistencijos santykis su šia galimybių problema ir jų aktua- 
lizavimais? Kiekviename iš mūsų glūdi neribotos galimybės 
veikti, ir begales kartų mes tik iš šalies paskatinti ar priversti 
sužinome, ką iš tiesų sugebame. Tai, žinoma, visai realūs, 
psichiniu požiūriu pozityvūs elementai, kurie kaip galimy- 
bės yra tik tol, kol jie vertinami anticipatoriškai, pagal tai, 
kas iš jų eventualiai galėtų išsivystyti, todėl lygiai taip pat 
būtų galima kiekvieną mūsų gyvenimo aktualizavimą ver- 
tinti kaip galimybę, kadangi kiekviena iš šių galimybių įgau- 
na arba gali įgauti kitokius realius kontūrus. Tik siaurąja 
šio žodžio prasme mes skirstome tokias vidines sekas į ga- 
limybę ir realybę, kurių paskutinė grandis ypač priklauso 
nuo tų paruošiamųjų aplinkybių, kurios gali būti konst- 
ruojamos tik realizavus jų padarinius arba toliau gyvuoti 
mumyse kaip buki jausmai ir daugiau ar mažiau netikri 
pažadai. Taip suprantant šį dalyką, mūsų egzistencijos ra- 
to pagrindinė ekstensyvioji dalis yra pripildyta galimybių; 
tai, kas mes esame kaip realybė su visiškai susiformavusia 
sąmone, visuomet tėra tik to rato vidurys, ir gyvenimas, ap- 
siribojantis šiuo centru, šia realybe, būtų neįsivaizduojamai 
kitoks ir skurdus. Mat šios galimybės — tai taip pat mes pa- 
tys, jos nėra kažkas supančiota ar tariamai negyva. Tai kaž- 
kas nuolat veikiančio, tik ne visada mūsų refleksijos jiems 
yra pakuždėta kryptis nuo galimybės prie tam tikros realy- 
bės, galbūt vėlesnės realybės, kuri apskritai nėra toms gali- 
mybėms pavaldi. Taigi, vyriškuoju požiūriu kai kas gali būti 
potencialumas, galutinių vertybių neišsivystymas, kurių 
įgyvendinimas tik ir duos prasmę jų galimybei, tuo tarpu 
moteriškoje psichikoje kaip tik šitai ir yra prasmingai realus 
dalykas, būtent tokio viso gyvenimo kontekste užbaigtas 
arba turintis tokio užbaigtumo. 

Visur, kur aptinkame šią diferencijuotą struktūrą, ji pasi- 
rodo kaip santykinai vientisa, savyje uždara. Tad ir viena, 
ir kita tikriausiai gali būti traktuojama kaip tos pačios psi- 
chinės formacijos (simbolinės) išraiškos. Jei atskiros sekos 
tampa reikšmingos psichikos sandarai ar sąmonei, valiai ar 
vertinimui tik tada, kai pasiekia tą tašką, kurį vadiname jų 
visišku išsivystymu, tai susidaro išcentriškos, tarpais labai 
išsiplėtusios, atskiras vystymosi trajektorijas labai pabrė- 
žiančios egzistencijos vaizdas. Vystymosi principas ir di- 
ferenciacija glaudžiai susiję. Ir atvirkščiai, jei sekos vertė ir 
vidinis veiksmingumas susiejami dar tada, kai abu jie dar 
yra potencialumo ir neišsivystymo pakopoje (du visiškai 
nevykę pasakymai, nes tai, kas dabar yra reikšminga, jie 
apibūdina atgaline data nurodydami iš ateities, ir tai, kas 
pozityviai veiksminga, apibūdindami paprastu neigimu), tai 
esybės apimtis lieka arčiau jos centro, arčiau asmeninio gy- 
venimo šaltinio. Kuo daugiau potencialybių (esmę apibrė- 
žiančios tikrovės prasme) pripildo šią apimtį, tuo vienti- 
sesnę, mažiau suskaidytą į atskirybes ją suvoksime. 

Pateiksiu tik du šios moteriškosios prigimties homogeniš- 
kumo aspektus, kurie yra specifiniai ir gana tolimi vienas 
kitam. Mes juos apibūdiname tokiom negatyviom sąvokom 
kaip „nediferencijuotumas“, „objektyvumo stoka“ ir t.t. gal- 
būt tik todėl, kad kalba ir sąvokų sudarymas iš esmės 
atitinka vyriškąją prigimtį. Patyrę kalėjimų darbuotojai 
pabrėždavo, kad kalėjimo prižiūrėtojomis dirbti reikėtų 
parinkti tik labai išprususias moteris. Kalinys vyras pap- 

kurios būdavo menkesnio išsimokslinimo. Vadinasi, vyras 
izoliuoja visą savo asmenybę nuo pavienio santykio. Jis 
išgyvena šį santykį grynai objektyviai, atsietai nuo šių 

išoriškų faktorių. O moteris, priešingai, nesugeba šio mo- 
mentinio santykio išgyventi kaip neasmeninio, ji negali jo 
atskirti nuo savo vientisos esybės ir dėl to daro palyginimus 
bei išvadas, kurios sukuria santykį tarp jos visos asmenybės 
ta galėtų būti veikiau pagrįsta moterų didesniu jautrumu, 
lengvu pažeidžiamumu nei pavienių sielos elementų tra- 
pesne ar silpnesne struktūra. Nepakankama diferenciacija 
ir moteriškos esybės uždara vienovė neleidžia lokalizuoti 
išpuolio. Kiekvienas išpuolis iš pat pradžių apima visą as- 
menybę, paliesdamas visas galimas, apskritai lengvai pa- 
žeidžiamas ar išvis pažeidžiamas vietas. Apie moteris sa- 
koma, kad jos greičiau įsižeidžia nei vyrai tokiomis pat 
aplinkybėmis, tačiau tai reiškia, kad jos pavienį, kryptingą 
išpuolį dažnai suvokia kaip liečiantį visą asmenį, nes jų 
prigimtis vientisesnė, jų asmenybės dalis nėra atsiskyru- 
si nuo visumos savarankiškam gyvenimui. Šią moteriškos 
esybės pagrindinę struktūrą, kuri, būdama svetima specia- 
lizuotai-objektyviai kultūrai, tik įgauna savo istorinę išraiš- 
ką, galima būtų apibūdinti vienu psichologiniu bruožu — 
ištikimybe. Mat ištikimybė reiškia, kad sielos visuma ir 
vienovė yra neatsiejama nuo jos atskirų turinių. Kad mo- 
terys, palyginti su vyrais, yra ištikimesnės būtybės, yra visų 
pripažįstamas faktas, pradedant jų prieraišumu prie senų 
daiktų - tiek savo, tiek ir mylimų žmonių, prie konkrečių 
ar intymių „prisiminimų“. Nesuskaidyta moterų natūros 
vienovė laiko savyje visa, kas kažkada joje įvyko, ir su kiek- 
viena aplinkybe neatskiriamai susijusias, į tą patį centrą 
įtrauktas vertybes bei jausmus. Vyrui būdingas mažesnis 
pietetas, nes jis, būdamas diferencijuotas, į daiktus žiūri 
labiau kaip į jų suskaidytą objektyvumą. Toks sugebėjimas 
diferencijuotis į daugybę esybės krypčių, padaryti periferiją 
nepriklausomą nuo centro, atskirti interesus ir įvairią veiklą 

nuo jų bendros sąsajos linksta į neištikimybę. Štai dabar 
vystymasis gali paliesti tai vieną, tai kitą interesą, žmogui 
suteikti besikaitaliojantį pavidalą, kiekvienai dabarčiai — 
visišką laisvę apsispręsti savyje ir grynai objektyviai; šitaip 
vystymuisi suteikiama gausybė veiklos krypčių be išanks- 
tinio nusistatymo, o ištikimybė viso to stokoja. Remiantis 
psichologijos logika, diferenciacija ir objektyvumas yra iš- 
tikimybės priešybės. Mat ištikimybė, be jokių išlygų suly- 
dydama asmenybės visumą su atskiru interesu, jausmu ar 
išgyvenimu, vien tik dėl to, kad šie jau kažkada yra buvę, 
ir toliau lieka susilydžiusi, neleidžia savajam „aš“ atsitrauk- 
ti nuo pavienių išsipildymų. Reikalo atskyrimas nuo as- 
mens visuomet turi kažką neištikimo, tuo prieštaraudamas 
ištikimesnei moterų dvasios sanklodai ir, Zinoma, atskirda- 
mas pastarąją nuo produktyviosios kultūros, kuri dėl savo 
specializacijos yra konkreti ir dėl savo konkretumo yra spe- 
cializuota. Nepastovi vyrų seksualinė ištikimybė - šį faktą 
neigia tik dogmatiniai mizoginistai, banalūs, neturintys savo 
nuomonės ar tiesiog frivoliški vyrai - kaip tik parodo, kad 
jiems moteris dažniausiai yra „daiktas“. Šis sąvokos apibū- 
dinimas gali atrodyti šiurkštus ir paradoksalus, tačiau čia 
iš tiesų yra esminis skirtumas tarp vyro-moters ir moters- 
vyro santykio; tais atvejais, kai ši kategorija neveikia, ste- 
bėtinai sumažėja abiejų santykio krypčių skirtumas. 

Nors moterys nesugeba kurti objektyviosios kultūros, bet 
tai dar nereiškia dinamiško trūkumo, palyginti su bendru 
žmogišku poreikiu. Tai viso labo tik neadekvatumas tarp 
dvasinės sanklodos, kurioje visi gyvenimo turiniai egzis- 
tuoja tik nedalomo subjektyvaus centro sąskaita ir yra su 
juo tiesiog susilydę, - taip pat išbandant save daiktų pasau- 
lyje, kurį sukūrė vyro diferencinė natūra. Suprantama, vyrai 
dalykiškesni nei moterys. Bet vertinti šitai tiesiog kaip di- 
desnį tobulumą, o gyvenimą, kuriame atskirybė neatsieta 

nuo visumos, laikyti silpnesniu ar „neišsivysčiusiu“ - tai 
įmanoma tik dėl circulus vitiosus (ydingo rato), kuriame iš 
anksto viską nulemia ne kokia nors neutrali, bet vyriška ver- 
tybės idėja apie vyriškumo ir moteriškumo vertę. Žinoma, 
čia gali padėti tik labai radikalus dualizmas: tik pripažįstant 
pačiai moteriškajai egzistencijai apskritai iš principo kitą 
pagrindą, iš esmės kitur nukreiptą gyvenimo tėkmę, paly- 
ginti su vyriškąja, dvi gyvenimo visumas, kurių kiekviena 
turi visiškai viena nuo kitos nepriklausomas formules, - tik 
tokiu atveju galima išvengti to naivaus vyriškųjų vertybių 
supainiojimo su vertybėmis apskritai. Tai yra sąlygojama 
istorinių valdžios santykių, kurie logiškai išreiškiami lem- 
tinga, dviprasme sąvokos „objektyvumas“ reikšme: objek- 
tyvumas pasirodo esąs grynai neutrali idėja, esanti vien- 
odame aukštyje virš vyriško ir moteriško subjektyvumo; bet 
„objektyvumas“ taip pat yra ypatinga forma darbo, kuris 
atitinka specifinę vyrišką sielos sanklodą. Pirmasis vienija 
antistorinio, antpsichologinio abstraktumo idėją, antrasis — 
istorinę sanklodą, išaugančią iš diferencijuoto vyriškumo; 
iš pastarojo išplaukiantys kriterijai, išreiškiami tokiu pat 
žodžiu, sutampa su visišku pirmojo idealumu, ir esybės, 
kurių natūra neleidžia savęs išbandyti specifiškai vyriškame 
objektyvume, žvelgiant iš antistorinio, absoliučiai žmogiš- 
ko objektyvumo (kurio mūsų kultūra apskritai nerealizuoja 
arba kurį tik sporadiškai realizuoja), atrodo deklasuotos. 
Kadangi čia esantis prieštaravimas kyla tarp moteriškosios 
esybės apskritai ir apibendrintos mūsų kultūros formos, tai 
šioje kultūroje moters darbas yra tuo labiau suvaržytas, kuo 
betarpiškiau ši bendrybė ir formalizmas prieš ją iškyla kaip 
reikalavimas. Tai ypač išryškėja originaliojoje kūryboje. Ten, 
kur jau suformuoti turiniai yra suvokiami ir toliau derinant 
apdorojami, būna lengviau prisitaikyti prie kultūros srities 
bendrojo pobūdžio; ten, kur spontaniškas kūrinys veržiasi 

iš subjekto individualybės, laukiama itin aktyvios, totalinės 
formos, kilusios stichiškai. Šie veiksmai ypatingu atveju turi 
tam tikrą bendros formos dalį ne dėl savo materijos, bet 
kuriančioji siela turi įveikti atstumą iki tos formos žingsnis 
po žingsnio, be atvangos. Taip atsiranda seka, pagal kurią 
įvairi moteriška veikla objektyvios, vyriškai apibrėžiamos 
kultūros atžvilgiu yra sėkminga. Tikroji jų sritis yra repro- 
dukuojančios (mėgdžiojančios) meno rūšys: aktorinis menas 
(apie tai dar kalbėsime vėliau kitu aspektu) ir muzikos atli- 
kimas, tačiau būdingiausias yra siuvinėtojos tipas, kurios 
įgūdžiai ir kruopštumas kartoti „pateiktą“ ornamentą yra 
tiesiog neprilygstami; mokslo srityje dėmesį patraukia mo- 
terų sugebėjimai rinkti ir „išvežioti“, ir šiame darbe, suvok- 
damos medžiagą, itin gerų rezultatų pasiekia mokytojos, 
kurios, būdamos funkcionaliai savarankiškos, perteikia tu- 
rimus faktus ir t.t. Trumpai kalbant, esamos kultūros mas- 
tu moterys pateisina save tiek, kiek jų darbo objektas yra 
sugėręs šios kultūros dvasios, t.y. vyriškosios dvasios, ir 
nesugeba susidoroti su tokia veikla, kai reikia originalios 
produkcijos, t.y. jos turi savo originalią energiją, kuria iš pat 
pradžių kitaip disponuoja, išlieti į tas formas, kokios yra 
būtinos objektyviajai, t.y. vyriškajai, kultūrai. 

Tačiau dabar ši kultūra yra tarsi dukart vyriška. Ne dėl to, 
kad jos forma yra objektyvi ir yra darbo pasidalijimas, bet 
dėl to, kad šios formos sutikrovinimai, pavieniai rezultatai 
yra iš anksto numatyti, rezultatų elementai apibendrinti 
ypatingų profesijų, kaip ir pridera vyriškiems sugebėjimams, 
jų ypatingam ritmui ir ketinimams. Jei moterys panorėtų tuo 
pačiu aspektu prilygti vyrams ir tapti gamtos tyrinėtojom, 
technikos specialistėm, gydytojom ar menininkėm, tai, ne- 
paisant to esminio formos sunkumo, šitai būtų dar vienas 
neadekvatumas, dar vienas atsisakymas kurti naują kultūros 
galią ir kokybę. Žinoma, tai įvyks gana dažnai ir pagausins 

subjektyviąją kultūrą. Bet vis dėlto, jei jau turi būti objekty- 
vioji kultūra, o moterys privalo paklusti jos formai, tai tikė- 
tis iš moterų naujų kultūrinių niuansų ir ribų išplėtimo 
galima tik tada, kai jos padaro tai, ko vyrai nesugeba. Štai čia 
glūdi viso klausimo esmė, santykio tarp moterų judėjimo 
ir objektyviosios kultūros ašis. Tam tikrose srityse veiklos, 
į kurią dabar žiūrima kaip į objektyvią vienovę (iš tikrųjų 
ši dalinių funkcijų sintezė buvo adekvati vyriškam darbo 
metodui), išskaidymas sukuria specifiškai moteriškas veik- 
los sritis. Anglų darbininkai šį principą įgyvendino siauroje 
materialinės gamybos srityje. Moterys daug kartų pasinau- 
dojo savo žemesne ir pigesne buitimi, pasitenkindamos ma- 
žesniais atlyginimais ir taip nukonkuruodamos vyrus, kartu 
sumažėjo ir standartiniai atlyginimai; dėl šios priežasties 
profsąjungos negailestingai kovoja su moterų įdarbinimu 
pramonėje. Keletas profsąjungų, pavyzdžiui, medvilnės ver- 
pėjų ir kojinių mezgėjų, surado išeitį įvesdamos standartinių 
atlyginimų žiniaraščius visiems fabriko darbams, iki ma- 
žiausių išskaidytų operacijų. Visos jos apmokamos vienodai, 
nesvarbu, ar jas atlieka vyrai, ar moterys. Šis būdas, iš pra- 
džių sumanytas tarsi savaime pašalinti konkurenciją tarp 
vyrų ir moterų, leido atsirasti darbo pasidalijimui, tad mo- 
terys tarsi monopolizavo jų fizines jėgas ir sugebėjimus ati- 
tinkančias funkcijas, vyrams perleisdamos jų jėgas atitin- 
kančius darbus. Geriausias Anglijos pramonės darbininkų 
santykių žinovas yra pasakęs: „Kalbant apie rankų darbą, 
moterys sudaro ypatingą darbininkų klasę, kuriai būdingi 
kitokie gabumai ir poreikiai nei vyrams. Norint išsaugoti 
abiejų lyčių sveikatą ir darbingumą, reikia dažnai diferen- 
cijuoti užduotį“. Taigi čia jau lyg ir naivokai išspręsta didžioji 
moterų kultūrinės veiklos problema. Per užduočių komp- 
leksą nubrėžiama nauja linija, kuri jungia specifiškai mo- 
teriškų sugebėjimų polinkio taškus ir apibrėžia juos kaip 

atskiras profesijas. Jau čia aišku, kad moterys dirba tokius 
darbus, kokių nesugeba vyrai. Nors vyrai lig šiol juos dirbo, 
vis dėlto tos užduotys, kurios atitinka moterų jėgas, dėl jų 
specifinio darbo yra tikrai geriau atliekamos. 

Aš nesigilinu į šią galimybę, kuri, net jei kalbėtume apie 
pažinimą, galėtų išryškėti tik praktikoje, ir atsigręžiu į kitą 
dalyką - į tai, kad originalesnė ir specifiškai moteriška veik- 
la iškyla kaip tik ten, kur vyriškos veiklos srityje lieka tušti 
tarpai. Ir kalbant apie mokslo sritį, galimos tik kelios spora- 
diškos pastabos, pavyzdžiui, apie mediciną. Nesvarstysime 
gydytojos praktinės bei visuomeninės vertės, kuri, be abejo, 
yra labai didelė - juk moteris gali padaryti ir daro tą patį, ką 
ir gydytojas vyras. Galime tik klausti, ar iš moters galima 
tikėtis tokio kokybinio medicinos kultūros išplėtimo, koks 
būtų neįmanomas vyrams. Ir į šį klausimą, man atrodo, ga- 
lima atsakyti teigiamai, nes ir diagnozė, ir terapija nemažai 
priklauso nuo to, ar gydytojas gali įsijausti į paciento bū- 
seną. Objektyvių klinikinių tyrimų išvados dažnai būna 
pernelyg skubotos, jei jų nepapildo arba betarpiškai intui- 
tyvus, arba paties ligonio žodžiais paremtas žinojimas apie 
jo subjektyvią būseną ir savijautą. Šį žinojimą laikau besą- 
lygiškai efektyviu gydymo meno a priori, kurio paprastai 
nebandoma įsisąmoninti tik todėl, kad jis yra savaime su- 
prantamas dalykas. Beje, kaip tik dėl to iki šiol nebuvo tyri- 
nėti ir subtilūs įvairių šio įsisąmoninimo pakopų sąlygų bei 
padarinių niuansai. Viena iš šių sąlygų, į kurią vienokiu ar 
kitokiu mastu visuomet reikia atsižvelgti ir kuri savo mastu 
ir nulemia tai, kaip gydytojas supranta pacientą, yra tam 
tikras gydytojo ir ligonio konstitucijų analogiškumas; savitai 
tamsų ir daugiaprasmį, tačiau dėl to nė kiek ne menkiau 
veiksmingą paciento būsenos vidinio atjautimo faktą, be 
abejo, grindžia ir jo mastą nustato tai, kad gydytojas yra 
kaip tik tos pačios rūšies būtybė. Kalbėdamas kaip tik apie 

šiuos dalykus, vienas labai patyręs nervų gydytojas yra 
pasakęs, kad, susidūrus su kai kuriomis psichinėmis būse- 
nomis, visiškai aiškiai suvokti tai, kas rūpi, yra įmanoma 
tik tada, kai pats esi išgyvenęs kažką panašaus. Tad perša- 
si išvada, kad, turėdama reikalų su moterimis, gydytoja 
dažnai ne tik galės nustatyti tikslesnę diagnozę ir ne tik 
bus jautresnė parinkdama tinkamą konkrečios pacientės 
gydymą, bet sugebės atskleisti ir tokius moksliniu požiūriu 
reikšmingus ryšius, kurių vyras neaptiks. Taigi jos įnašas 
į objektyviąją kultūrą bus savitas. Juk moteris gydytoja, bū- 
dama tos pačios konstitucijos kaip ir jos pacientė, turi tokį 
pažinimo instrumentą, kokio vyras neturi. Ir norėčiau tikėti, 
kad moterys mažiau drovisi gydytojos (išskyrus tuos at- 
vejus, kai tikriausiai dėl savaime suprantamų priežasčių 
praktika paprastai rodo priešingą dalyką) taip pat dėl to, 
jog jaučia, kad moteris jas daugeliu požiūrių supras geriau 
negu vyras; ypač didelę reikšmę šitai turi žemesniųjų visuo- 
menės sluoksnių moterims, kurios nesugeba tobulai nusa- 
kyti savo būsenos ir todėl priverstos pasikliauti tuo, kad bus 
suprastos instinktyviai. Tad atrodo, jog ir čia moterys vien 
dėl to, kad jos yra moterys, tikriausiai galėtų (tai vėl tiktai 
teorinė galimybė) nuveikti tai, ko negali vyrai. Remdamiesi 
tomis pačiomis prielaidomis (kad skirtingai būdami, skirtin- 
gai ir pažįstame), galėtume manyti, jog moters psichika 
galėtų savitai prisidėti ir prie istorijos mokslo. Pažinimo 
kritika parodė klaidingumą ir paviršutiniškumą to realizmo, 
kuriam mokslinė istorija yra kuo labiau fotografiškas to, kas 
įvyko, „kaip buvo iš tikrųjų“, atgaminimas, betarpiškos rea- 
lybės supylimas į mokslininko sąmonę. Dabar jau žinome, 
kad „vyksmas“ (kuris apskritai gali būti tik išgyventas, bet 
ne pažintas) tampa „istorija“ tik veikiamas funkcijų, kurias 
nulemia pažįstančiosios dvasios struktūra bei intencijos. 
Iš pastarųjų specifikos išplaukia ir rezultato - istorijos — 

specifika. Todėl istorija jokiu būdu nėra vien „subjektyvus“ 
darinys, kuriame būtų neįmanoma skirti tiesą ir klaidą. Tie- 
sa čia remiasi ne tuo, kad dvasia traktuojama kaip vyksmo 
veidrodis, bet tam tikru funkciniu dvasios ir vyksmo san- 
tykiu ir tuo, kad vaizdiniai, paklusdami vidinėms būtiny- 
bėms, kartu paklūsta ir daiktų reikalavimui, kuris, kad ir 
koks jis būtų, vis dėlto nėra reikalavimas juos fotografuoti. 
Čia aš nagrinėju tik vieną iš tų problemų, kuriose atsisklei- 
džia neišvengiama istorijos pateikiamo vaizdo priklauso- 
mybė nuo istoriko dvasios struktūros bei jos savitumo. Jei 
istorijos pažinimas apsiribotų vien tuo, kas tiksliai nusta- 
tyta ir „patirta“, tai turėtume vien krūvą vienas su kitu ne- 
susijusių fragmentų; tik nuolatos visa tai interpretuodami, 
papildydami analogijomis ir išdėstydami pagal vystymosi 
sąvokų nubrėžtas linijas gauname vientisas „istorijos“ sekas. 
Kaip žinom, net minios susibūrimą gatvėje liudytojai nupa- 
sakoja skirtingai. Tik po šiuo sluoksniu, kuriame net tie- 
siogiai patiriamų faktų sekos neįgyja rišlumo ir prasmės 
be dvasios spontaniškumo įsikišimo, yra kitas istoriją for- 
muojantis sluoksnis, kurį sudaro pats šis spontaniškumas. 
Jei be jokių spragų išmanytume visą jusliškai suvokiamą 
pasaulio vyksmą, tai net ir tada visa tai, ką matome, liečia- 
me ar girdime, mums būtų toks pat bereikšmis ir bepras- 
mis dalykas kaip debesų plaukimas dangumi ar medžių 
ošimas, nebent interpretuotume tai kaip tam tikros psichi- 
kos apraiškas. Čia nesvarstysime metafizikos ir pažinimo 
teorijos problemos, kaip žmogų, kurio juslinė egzistencija, 
mąstymas, jausmai ar norai sudaro vieną visumą, galėtu- 
me suprasti remdamiesi istorinės atminties mums pateikia- 
mais nedideliais jo būties fragmentais (tai problema, kuri 
tik komplikuotesne forma pakartoja tuos pačius dalykus, 
su kuriais susiduriame ir kasdieniame gyvenime). Galime 
tik konstatuoti, kad istorinių asmenybių supratimas nėra 

paprastas jų vidinių būsenų bei vyksmų „atgaminimas“ 
suvokėjo viduje, tai nėra ir suvokėjo dvasinis „įsijautimas“ 
įjas; čia neįmanoma įžiūrėti kokios nors galimybės ar tikėtis 
mįslingo proceso paaiškinimo. Priešingai, kai sakome, kad 
vienas Žmogus supranta kitą žmogų ar žmonių grupę, šis 
supratimas pasirodo kaip pirminis fenomenas, kurio nega- 
lima išskaidyti į paprastesnius komponentus ar nurodyti jo 
priežastis. Galime nurodyti tik keletą išoriškesnių jo atsira- 
dimo sąlygų bei padarinių. Prie pirmųjų priskirtinas savitas 
istoriškai pažįstančio subjekto ir jo objekto tapatumo ar 
netapatumo santykis. Tam tikras pamatinis tapatumas yra 
būtinas. Žemės gyventojas tikriausiai negalėtų „suprasti“ 
kitos žvaigždės gyventojo, net jei jis pažintų visą pastaro- 
jo išorinę elgseną; ir apskritai tautiečius mes suprantame 
geriau negu kitataučius, šeimynykščius geriau negu sveti- 
muosius, to paties kaip ir mes temperamento žmones ge- 
riau negu tuos, kurių temperamentas yra priešingas. Dvasią 
suprantame jokiu būdu ne todėl, kad su ja susitapatiname; 
nuo susitapatinimo supratimas priklauso tik tam tikru mas- 
tu (jei apskritai čia tinka kiekybinė masto sąvoka). Nereikėtų 
šito traktuoti kaip mechaniškai pasikartojančio paraleliz- 
mo: nebūtina būti Cezariu, kad suprastume Cezarį, nebūtina 
būti Augustinu, kad suprastume Augustiną; tam tikras skir- 
tingumas dažnai sukuria atstumą, palankesnį kito psichikai 
pažinti negu visiškai ta pati psichinė konsteliacija. Psicho- 
loginis, taip pat istorinis supratimas aiškiai apibrėžiamas 
labai kintančio ir iki šiol beveik neanalizuoto santykio tarp 
to supratimo subjekto ir jo objekto. Šio santykio neįma- 
noma nusakyti abstrakčia tiesiog kiekybinio tapatumo ir 
netapatumo mišinio sąvoka. Tačiau, remdamiesi tuo, kas 
buvo pasakyta, atrodo, galime teigti štai ką: abejonių neke- 
liantys stebėjimo faktai gali remtis iš esmės begaline psichi- 
nių infrastruktūrų įvairove; apraiškų erdvės, gaubiamos 

fantastinių ir fragmentiškų konstrukcijų, tas pats išorinis 
vaizdas įvairiose sielose sukels įvairius vaizdinius, psichi- 
kos požiūriu interpretuojančius tą išorę, ir visi tie vaizdiniai 
bus vienodai pateisinami. Jokiu būdu tai nėra vien įvairios 
vieną ir tą patį dalyką aiškinančios hipotezės, kurių tik vie- 
na gali būti teisinga (nors, žinoma, gana dažnai būna ir 
taip). Greičiau jos santykiauja viena su kita kaip įvairių, bet 
vienodai įgudusių dailininkų nutapyti to paties modelio 
portretai. Nė vienas jų nebus „teisingas“. Greičiau kiek- 
vienas bus užbaigta, savimi ir savo specifiniu santykiu su 
objektu save pateisinanti visuma. Kiekvienas apie tą objektą 
pasakys kažką, ko nebus kito pasakyta, bet tuo pastarojo 
nepaneigs. Antai, kai moteris psichologiškai aiškina vyrą, 
tai šie aiškinimai daugeliu požiūrių ir iš esmės būna kitokie 
negu tie, kuriais moteris aiškina kitą moterį, - ir atvirkščiai. 
Kadangi istorija yra taikomoji psichologija, tai, man regis, 
iš nurodytųjų sąryšių išplaukia, jog moters prigimtis gali 
būti visiškai originalių rezultatų pamatas. Moterys apskritai 
turi ne tik kitokią negu vyrai ano tapatumo ar netapatumo 
su istoriniais objektais samplaiką. Dėl savo savitos psichinės 
struktūros jos dar sugeba ir kitaip matyti. Jei jos, remdamosi 
savuoju esmės a priori, visiškai kitaip negu vyrai interpre- 
tuoja būtį apskritai (ir negalima abiejų šių interpretacijų 
traktuoti kaip paprastos tiesos-melo alternatyvos), tai isto- 
rijos pasaulis, nužvelgtas pro kitoniškas jų psichologinių 
interpretacijų prizmes, dalies ir visumos požiūriu gali at- 
rodyti visiškai kitaip. Kad ir kokios problemiškos ir vien 
esminių ryšių požiūriu svarbios atrodo šios galimybės, vis 
dėlto manau, kad istorijos moksle gali egzistuoti specifinės 
moteriškos funkcijos, specifiniai veiksmai, kylantys iš ypa- 
tingų moteriškosios sielos juslių, įsijautimo bei konstravi- 
mo, pradedant tautų tamsiųjų sąjūdžių ar asmenybių veiks- 
mų nepaaiškinamų motyvų supratimu ir baigiant nežinomų 
rašmenų dešifravimu. Priimtiniausias atrodo moteriškosios 

prigimties objektyvavimas kultūrinėje meno produkcijoje, 
kur jau esama tam tikrų užuomazgų. Juk literatūroje yra 
nemaža moterų, kurios neturi vergiškos tuštybės ir noro 
rašyti „kaip vyrai“, kitaip negu tos, kurios dangstosi vyriš- 
kais pseudonimais ir šitaip išsiduoda, jog apie tikrai ori- 
ginalius ir specifiškai reikšmingus dalykus, kuriuos jos, kaip 
moterys, galėtų sukurti, neturi jokio supratimo. Žinoma, 
literatūrinėje kūryboje išgauti moterišką niuansą yra gana 
sudėtinga, nes bendrosios poezijos formos yra vyriški da- 
riniai, ir tikriausiai dėl šios priežasties kyla tylus vidinis 
prieštaravimas, kai bandoma jas pripildyti savito moteriško 
turinio. Net ir moterų lyrikoje, ir kaip tik labai geroje, aš 
dažnai jaučiu tam tikrą dualizmą tarp asmeninio turinio ir 
meninės formos, tarsi kuriančioji siela ir jos išraiška būtų 
ne to paties stiliaus. Vidinis gyvenimas, kuris siekia objekty- 
vuotis estetiniu pavidalu, viena vertus, nevisai užpildo to 
pavidalo kontūrus, bet, kadangi privalu paklusti formos 
reikalavimams, tai įmanoma tik dėl tam tikro banalumo ir 
konvencionalumo; kita vertus, vidinės esmės jausmo ir gy- 
vumo likučiai lieka beformiai ir neišlaisvinti. Galbūt čia 
paaiškėja, kad pati „poezija jau yra išdavystė“. Mat atrodo, 
kad abu žmogaus poreikiai, tiek atskleisti save, tiek užmas- 
kuoti save moteriškoje psichikoje, moters yra kitaip pasi- 
skirstę negu vyro. Bet tradicinės vidinės lyrikos formos, jų 
žodynas, jausmų skalė, santykis tarp išgyvenimo ir išraiš- 
kos simbolio, netgi esant pavienei erdvei, yra nustatyti pa- 
gal tam tikrą bendrą sielos atsiskleidimą, būtent vyriškąjį. 
Jei šiuo atveju kitaip sutvarkyta moteriška siela nori atsi- 
skleisti tomis pačiomis formomis, tai, viena vertus, atsiranda 
Sioks toks neskoningumas (aišku, tai būdinga ir didelei da- 
liai vyriškos lyrikos ir, norint tai paaiškinti, nereikia ieškoti 
bendro ryšio); kita vertus, įžeidžiantis kai kurių šiuolaikinių 
moterų lyrikos cinizmas, tarsi savaime atsirandantis dėl jų 

būdo ir lyrinės išraiškos tradicinio stiliaus neatitikimo, pa- 
rodo kai kurių iš jų laisvumą nuo vidinės moteriškumo 
formos. Vis dėlto, mano nuomone, kai kuriose pastarųjų 
metų publikacijose atsiradęs lyrinis stilius kaip specifinis 
moteriškos esybės įrodymas yra bent jau šiek tiek išryškėjęs. 
Beje, įdomu, kad daugelio tautų moterys yra ne mažiau 
kūrybingos ir originalios negu vyrai atliekant liaudies dai- 
nas. Vadinasi, kai nėra aukštos kultūros, kai nėra proto ob- 
jektyvavimo, nekyla klausimas dėl jau minėto neatitikimo. 
Kol kultūros formos dar nėra specializuotos ir nusistovė- 
jusios, jos negali būti vienareikšmiai vyriškos; kol jos dar 
yra tokios indiferentiškos (antropologų nustatyta, kad pri- 
mityvių tautų vyrų ir moterų kūnų kompleksija vienodes- 
nė), moterų energija nepriverčiama prabilti neadekvačiu 
būdu, bet formuojasi laisvai, pagal savo normas, tik jos yra 
vyriškos, nediferencijuotos kaip šiandien. Čia, kaip ir dau- 
gelyje vystymosi procesų, aukščiausia pakopa kartoja že- 
miausios pakopos formą: labiausiai sublimuotas dvasinės 
kultūros atspindys — matematika galbūt yra labiau anapus 
vyriškumo ir moteriškumo už visus dvasinius kūrinius, ji 
objektyviai neduoda nė mažiausios dingsties skirtingoms 
intelekto reakcijoms. Tuo galima paaiškinti, kad kaip tik 
matematikoje, palyginti su kitais mokslais, moterys yra 
įZvalgesnės ir pasiekia reikšmingų rezultatų. Matematikos 
abstraktumas yra tarsi vėlesnis negu lyčių psichologinis 
skirtingumas, lygiai kaip ir ana liaudies dainų kūrybos pa- 
kopa yra aukštesnė už jį. Iš visų literatūros formų romanas 
moterų literatūrinei kūrybai kelia mažiau sunkumų kaip tik 
todėl, kad jo forma meninės struktūros ir problemos po- 
žiūriu nėra griežtai apibrėžta ir nustatyta. Romano kontūrų 
linija nėra visiškai uždara, jis negali visus į jį suvytus siūlus 
vėl išvyti, daugelis jų yra tarsi anapus neapibrėžtumo ribos. 
Neišvengiamas romano realizmas negali leisti, kad jis savo 

tolygiu ritmu, savo labai akivaizdžia taisyklinga struktūra 
išsilaisvintų iš tikrovės chaoso, kaip yra lyrikoje ir dramo- 
je. Pastarųjų griežta forma suteikia joms vyriškąjį a priori, 
kuris nebūdingas romano laisvesnei ir įvairesnei formai, tad 
literačių instinktas iš anksto nukreipia jas romano, jų tik- 
rosios stichijos link. Jo forma nėra griežta, ji pakankamai 
lanksti, tad keletas šiuolaikinių romanų yra specifiškai mo- 
teriški kūriniai. 

Vaizduojamajame mene, kur nėra ryšio su griežtai tradi- 
ciškai perduodamu žodžiu, moteriškos egzistencijos išraiška 
būdinguose moteriškuose kūriniuose yra, matyt, tiksliausia. 
Mes jau nebeabejojame, kad visas vaizduojamasis menas 
priklauso nuo psichinių ir fizinių santykių, nuo sielos virp- 
telėjimų transformavimo į fizinius, nuo inervacijos pojū- 
čių, nuo žvilgsnio ir lytėjimo ritmo. Iš dalies betarpiškas, iš 
dalies rezervuotas moterų vidinio gyvenimo atsiskleidimo 
būdas, jų ypatingi, anatomijos ir fiziologijos nulemti ju- 
desiai, jų santykis su erdve, kuris išplaukia iš savito gestų 
tempo, amplitudės ir formos, - visa tai leidžia iš moterų ti- 
kėtis ypatingo reiškinių interpretavimo ir formos visų pir- 
ma erdviniuose menuose. Teoriniam pažinimui yra teisinga, 
kad erdvė yra sieloje, o gestas rodo, kad siela yra erdvėje. 
Gestas yra ne vien kūno judesys, bet judesys, kuriame gali- 
ma įžvelgti to, kas vyksta sieloje, išraišką. Todėl gestas yra 
vienas iš svarbiausių meno tiltų, jo prielaida, ir jo esmę ga- 
lima būtų nusakyti taip: visa, kas matoma, yra sielos, dva- 
singumo išraiška, nors ir ne visada psichologijos požiūriu. 
Savo judesiu žmogus tarsi paima apibrėžtą erdvės dalį dva- 
sinėn nuosavybėn. Mes suprastume erdvę visai kitaip arba 
Visai jos nesuprastume, jei nejudėtume joje, ir šių judesių 
pobūdis apibrėžia šio supratimo pobūdį. Žinoma, meni- 
ninkas judesį perkelia į savo paveikslą ne mechaniškai. Įvai- 
riomis transformacijomis ir įtarpinimais yra apibrėžiamas 

būdas, kuriuo žmogus juda erdvėje, kuriuo jis vaizdžiai 
perteikia erdvės reiškinius. Bene aiškiausiai tai atsispindi 
kaligrafinėje Rytų Azijos tapyboje: čia teptuko potėpis tie- 
siogiai perteikia rankos fiziologinį judesį, o jo ypatingą ža- 
vesį nulemia tai, kad optiškai yra perteikiamas išgyventas 
rankos judesio lengvumas, ritmingumas ir natūralumas. 
Ypatingais moterų gestais tiesiogiai atsiskleidžia jų sielos 
esmės ypatybės apibrėžtoje išorėje. Nuo senų laikų jų vidinė 
ritmika ypač objektyvavosi šokio mene, kuriame tradicinių 
formų schematika palieka nepaprastai didelę erdvę indivi- 
dualiam impulsyvumui, žavesiui ir judesiui. Esu įsitikinęs: 
jei pavyktų tikrų šokio menininkių judesius užfiksuoti kaip 
ornamentines linijas, tai jos išeitų tokios, kad nė vienas vy- 
ras per jokias inervacijas (išskyrus sąmoningą mėgdžioji- 
mą) nesugebėtų jų pakartoti. Galima tik apčiuopom ir be 
įrodymų — kol psichofizika ir estetika gerokai pažengs į 
priekį - nurodyti, kad moters santykis su erdve yra kitoks 
nei vyro; O tai galbūt sietina su jos antistoriniu fiziniu ir 
psichiniu savitumu, taip pat istoriškai susiklosčiusia veiklos 
sritimi, kuri apsiribojo namais. Žmogaus gestai priklauso 
nuo erdvės, kurioje jis paprastai juda. Tereikia tik palyginti 
XV a. vokiečių ir to paties laikotarpio italų paveikslų gestus 
bei Niurnbergo patricijų namus su itališkais rūmais. Visas 
tas drovumas, susiglamžymas, suvaržyti judesiai sudaro 
tokį įspūdį, kad drabužiai atrodo tarsi per ilgai gulėję spin- 
toje, net ir su tom pačios raukšlėm, - tai būdinga žmonėms, 
kurie įpratę judėti ankštose ervėse. Moters judesių apri- 
bojimo „keturiomis sienomis“ padariniai, man atrodo, yra 
sietini ne vien su erdvės ankštumu, bet greičiau su tuo, kad 
ši aplinka yra nuolat tokia pati ir moteriai įprasta. 
Kadangi vyras, veikdamas „anapus“ keturių sienų, juda 
nepažįstamose, besikeičiančiose, mažiau valdomose erd- 
vėse, jam dažnai stinga užbaigtumo, judesių sklandumo, 

ramios pusiausvyros — savybių, kurios ir suteikia moteriai 
žavesio. Šis atsiranda tik nuolat judant tokiose erdvėse, 
kuriose, taip sakant, nebėra ko užkariauti ir kurios greičiau 
yra tapusios asmens kūno tęsiniu. Kaip tik todėl moteriš- 
kasis žavesys yra ne kokia grynai estetinė savybė, o greičiau 
ypatingas būdas jausti erdvę, ypatingas santykis tarp to, 
kas judesyje vidujiška, ir to, ką matome išorėje. Atrodo pa- 
kankamai įtikinama (nors to ir neįmanoma įrodyti), kad, 
kaip jau buvo minėta, tuose menuose, kuriuose erdvės orga- 
nizavimas yra itin svarbus, moterų judesiuose apčiuopiamas 
ypatingas santykis su erdve galėtų objektyvuotis specifiš- 
kai moteriškuose kūriniuose - panašiai kaip ypatingi būdai, 
kuriais Rytų Azijos, Graikijos ar Renesanso žmonės suvokė 
erdvę, atsispindėjo jų meno stiliuose. Visiškai vienareikš- 
miškai moters veiklos specifika atsiskleidžia teatre. Taip yra 
ne vien todėl, kad jau pats vaidmens turinys kaip užduotis 
yra moteriškas, bet ir dėl aktoriaus meno gilesnės esmės 
apskritai. Nėra kito tokio meno, kuriame galutiniai rezul- 
tatai ir asmens visuma būtų taip glaudžiai susiję. Žinoma, 
tapybos, poezijos, muzikos pagrindas yra visas dvasinis- 
fizinis Žmogus, tačiau šie menai nukreipia žmogaus galias 
vienakrypčiais kanalais, tad kūrybos rezultatai pasirodo tik 
kūrimo procesui pasibaigus ir daugelis tų galių lieka nema- 
tomos. Tai pasakytina net apie šokio meną, kuriame niekaip 
nepasireiškia kalbos galia, arba apie instrumentinę muziką, 
kur vaizdumas visiškai nereikšmingas. Laiko požiūriu šios 
meno rūšys yra ypatingos tuo, kad pats kūrimo momentas 
atskiriamas nuo savarankiškai egzistuojančio galutinio re- 
zultato, o aktoriaus mene negali būti jokio tarpo tarp veiklos 
proceso ir rezultato — jo subjektyvioji ir objektyvioji pusės 
čia būtinai susilydo į vieną gyvenimo momentą, sudary- 
damos koreliaciją arba jau gatavą formą, pagal kurią visas 
asmuo be jokių išlygų įsilieja į meninį pavidalą. Jei apskritai 

esama kokios nors moteriškos būtybės formulės, tai ji sųu- 
tampa su šia vaidybos meno formule. Mat (esu priverstas 
pakartoti tai, kas jau buvo sakyta) daugelį moteriškosios 
psichikos ypatybių galima būtų apibendrinti taip: moters 
„aš“ ir šio „aš“ apraiškos, asmens centras ir jo periferija yra 
glaudžiau susiję negu vyro, tai, kas dedasi moters viduje 
(jei dėl papročių ar ypatingų sumetimų to nereikia slėpti), 
atsiskleidžia betarpiškiau, čia esama savito ryšio, kuris mo- 
ters sieloje vykstančius pakitimus transformuoja į kūno pa- 
kitimus daug greičiau, negu tai vyksta vyrų sielose. Tai ir 
yra svarbiausia priežastis (vėliau ją dar panagrinėsime), dėl 
kurios moterys negali kurti objektyviosios kultūros: savo 
veiksmų jos nenukreipia į anapus veiksmo ir į nepriklau- 
somai nuo jo egzistuojančią objektyvybę, tad jų vidinio gy- 
venimo srautas savąsias žiotis maitina tiesiog iš ištakų. Iš 
pirmo žvilgsnio šitai visiškai nepagrįstai atrodo kaip trūku- 
mas, tačiau tai yra savita, pozityvi, kitokia negu vyro sielos 
sankloda, sudaranti aktorinio meno dvasios gelminę struk- 
tūrą. Kadangi aktorinis menas turi vieną vienintelį momen- 
tą, tai jo vidaus ir išorės pagrindinio impulso įsiplieskimo 
ir jo pateikto pavidalo neįmanoma atskirti vieno nuo kito, 
veiksmų rezultatas negali būti atskirtas nuo pačių veiksmų 
ir objektyvuotas. Glaudų visų būtybės dalių ryšį, kuris mo- 
terį daro ne (kaip dažnai girdime sakant) subjektyvia bū- 
tybe, bet būtybe, kuriai nėra ribos tarp subjektyvybės ir 
objektyvybės — kaip tik šį ryšį apibūdina estetinė, labai sub- 
jektyvi aktorinio meno „idėja“, kurioje nėra laiko, erdvės 
ar daiktiškumo skyrimo, o vidinis gyvenimas pats save da- 
ro matomą ir girdimą. Ir neatsitiktinai romaniškos tautos, 
kurios dėl kažkokio sunkiai suvokiamo instinkto turi mo- 
teriškojo charakterio bruožų, yra tikros aktorių tautos. 
Tad aktorinio meno smulkiausi elementai yra susipynę 
taip, kad sukuria kitokį ir nepaprastai fundamentalų šio 

meno ryšį su moters esme. Dramos kūrinys vaizduoja pagal 
savo vidinę logiką nuolat besikeičiančių likimų tolydžią 
seką. Aktorius tik interpretuoja tuos likimus. Tačiau jo vai- 
dyba nėra vien poeto žodžių pavertimas natūralia konkre- 
tybe. Aktorius sukuria savarankišką meno kūrinį, valdomą 
savų vertybinių normų. Jis suskaido aną tolydų vidinį dra- 
mos vyksmą į ilgiau ar trumpiau trunkančius vaizdus, pa- 
klūstančius grožio dėsniui. Čia ypatingu būdu yra pasiekta 
tapsmo ir būties kategorijų harmonija, tiek visas scenovaiz- 
dis, tiek atskiro aktoriaus pasirodymas amžiną likimo neri- 
mą išreiškia antlaikine grožio ramybe. Tačiau toji harmonija 
gali būti įvairiai nuspalvinta: joje gali būti labiau pabrėžia- 
mas tapsmas, kitaip sakant, likimas ir veiklumas, arba būtis, 
kitaip sakant, vaizdus nuolat besirutuliojančio likimo pjūvis. 
Kuo veiksmas artimesnis pastarajam atvejui, tuo labiau jis 
atitinka moters esmę, tuo geriau įvykdomas reikalavimas, 
kurį objektyvioji kultūra kelia moteriai: atlikti tai, ko nesu- 
geba vyras. Todėl vienas iš mūsų labiausiai apsišvietusių 
teatro teoretikų yra pabrėžęs, kad dramose tikrai aktyvius, 
likimą lemiančius vaidmenis vaidinančios moterys visada 
būna apdovanotos vyriškais bruožais. 

Čia, lyg nukrypstant nuo mūsų temos, reikėtų išsamiau 
paanalizuoti „grožio“ klausimą, kuris iš tikro glaudžiai su- 
sijęs su didžiausia moters reikšme kultūrai. Įgrisęs ir lėkš- 
tas moterų apibūdinimas kaip „dailiosios lyties“ vis dėlto 
nurodo svarbų dalyką. Jei egzistuoja toks esmės vertybių 
poliariškumas, kad viena iš jų yra jėgai paklūstantis ir for- 
Muojantis santykis su realia ar idealia išorybe, o kita - užda- 
ros, visus savo būties elementus pagal vidinę harmoniją 
derinančios egzistencijos tobulumas, tai pirmąją vertybę 
galima būtų nusakyti kaip „reikšmingumą“, o antrąją - kaip 
„grožį“. Kas yra reikšminga, tas „šį tą“ reiškia. Žinoma, 
reikšmingumas yra būtis, tačiau tai tranzityvi būtis, kuri, 

nors ir valdo save, vis dėlto savo vertės matą gauna iš san- 
tykio - kaip veiklos rezultatas, laimėjimas, pažinimas, efek- 
tyvumas ji suardo savo kontūrą. Jei begalę prievolių, kurios 
tradiciškai laikomos „vyriškomis“, išreikštume abstrakčiai, 
t.y. jei nepaisytume to, kas etikoje yra žmogiška, tai galė- 
tume teigti, kad vyras privalo būti „reikšmingas“ (be abejo, 
taip teigiant, reikia atmesti atsitiktinės šio žodžio įprastinės 
vartosenos reikšmes). Tada istoriškai susiklosčiusią „mo- 
terišką“ prievolę galima apibūdinti taip: moteris privalo 
būti graži. Šitai reikia suprasti plačiąja ir abstrakčiąja pras- 
me, savaime atmetant visus grožio apribojimus, tarkime, 
vien gražiu veidu. Tad sakydami, kad kuprota senė gali būti 
graži, šios sąvokos visiškai neiškreipsime. Grožio sąvokos 
bendroji prasmė reiškia būties pilnatį. Meno kūriniui (la- 
biausiai užbaigtam žmogaus sukurtam dalykui) šis užbaig- 
tumas suteikia dažnai klaidingai suprantamą ryšį su „gro- 
Žiu“, labai įvairiai simbolizuojamą vidaus ir išorės vienovę, 
sugebėjimą būnant kartu visados rymoti savyje. Vyras per- 
žengia savo ribas, savo jėgas bei veiklą išlieja į išorę ir kartu 
„reiškia“ tai, kas tam tikra prasme (dinamišku ar idealiu, 
kuriančiu ar atvaizduojančiu būdu) nėra jis pats. Tuo tarpu 
moters esmę sudaro periferijos neliečiamumas, organiška 
atskirų būtybės dalių tarpusavio ryšio harmonija ir jų vie- 
nodas santykis su centru - o tai ir yra grožio formulė. Kal- 
bant metafizinių sąvokų simboliais, moteris yra esančioji, 
o vyras - tampantysis. Tad vyras gali tapti reikšmingas tik 
kokiame nors dalyke ar idėjoje, istorijos ar pažinimo pasau- 
lyje, o moteris turi būti graži ta prasme, kuria grožis yra 
„palaima pati savaime“. Ryšys tarp moteriškojo prado ir 
grožio prado (jį čia turėtume suprasti ne kaip vertybę, o 
tiesiog kaip egzistencijos form4) taip. pat atsiskleidžia ir 
fizinėje išvaizdoje. Schopenhauerio teiginys, kad vyro kūnas 
yra gražesnis, man atrodo nepagrįstas. Ir čia vyriškumas 

greičiau iškyla kaip reikšmingumas. Labiau išvystyti, geriau 
darbui pritaikyti raumenys, aiškiai matomas anatominės 
sandaros tikslingumas, jėgos išraiška drauge su agresyviu 
formų kampuotumu - visa tai yra ne grožio, o reikšmingu- 
mo išraiška, t.y. galimybė peržengti save, efektyvus kontak- 
tas su išore. Moters kūnas tikslingai pritaikytas ne tokiam 
kontaktui, o greičiau pasyviai ar net anapus aktyvumo ir 
pasyvumo esančiai funkcijai. Moteris neturi nei barzdos, nei 
menko, tolydžią linijų tėkmę ardančio lyties organo, jai bū- 
dingos apvalios, švelnios formos. Todėl moters kūnas labiau 
atitinka stilingo „grožio“ negu aktyvaus „reikšmingumo“ 
idealą. Apvalios formos labiau negu kampuotos atitinka 
grožio idealą todėl, kad jos perteikia ryšį tarp viską tolygiai 
jungiančio centro ir su juo susijusio vietisumo, kuris sim- 
bolizuoja moters esmę. Tad grožio kokybė yra artimesnė 
moters išvaizdai negu vyro bent tuo atžvilgiu, kad moters 
išvaizdai būdingas didesnis natūralus polinkis į grožį. Nors 
jokiu būdu negalime sakyti, kad visos moterys yra „gražios 
sielos“, vis dėlto jų psichikos struktūra linkusi į nekon- 
fliktinę buvimo formą, kuri tarsi savaime panaikina vyriško 
gyvenimo prieštaravimus ir kuri tikrovėje įkūnija idėją. Ši 
buvimo forma empiriškai realizuojasi beveik vien per mo- 
teris. Apskritai būdingas meno kūrinio bruožas yra tas, kad 
Jis kerais susieja vertybių sekas, kurios empirinėje tikro- 
vėje yra nepriklausomos viena nuo kitos ir viena su kita 
nesusijusios, ir suteikia šioms sekoms savaiminę vienovę. 
Tokia kerų galia tikriausiai sudaro meno esmę. Panašiai ir 
aktorius susieja draminį vyksmą ir regimą grožį - dvi vie- 
na kitos atžvilgiu visiškai indiferentiškas sekas - į vieną 
meninę tikrovę. Nėra meno šakos (išskyrus, beje, su akto- 
riaus menu susijusį šokį), kurioje ne veiklos rezultatas, bet 
Pati individuali veikla taip tiesiogiai būtų reikalinga grožio, 
nepriklausomai nuo to, ar tai būtų momento statikos, ar 


262 GEORG SIMMEL 


judesio sklandumo grožis, nes, kai, nenutrūkstamai besiru- 
tuliojant vyksmui ir judesiui, sukuriamas grožis, atsiranda 
ir specifinis „žavesio“ fenomenas. Aktorius vyras šią grožio 
reikšmę greičiau perkelia į reikšmingumo sritį, tuo tarpu jau 
pati moters esybės formulė tiesiog verčia aktorę padaryti 
sintezę, sutelkti draminį turinį į šią formulę nepriklausomai 
nuo to, kiek ta grožio reikšmė pačią aktorę tiesiogiai liečia. 
Toliau nenagrinėsiu galimybių, kaip bendrose kultūros sri- 
tyse išskirti moterų kūrybos provinciją, kuri neprieinama 
vyrams, taigi objektyviosios kultūros turtinimui, bet norė- 
čiau nurodyti dvi moterų veiklos sritis, kurios su dideliu 
užmoju kuria kultūrą arba laikomos tokiomis: tai namai ir 
moterų įtaka vyrams. Net ten, kur „namai“ vertinami iš tik- 
rųjų, jie visada buvo siejami su atskiromis veiklomis, o ne 
apskritai su gyvenimo kategorija, kurią „namai“ atitinka. 
Daugeliui pačių svarbiausių kultūrinių struktūrų (kūrinių) 
būdinga savita schema: viena vertus, tokia struktūra yra 
dalis viso gyvenimo, ji koordinuoja skirtingas esmės sritis, 
kartu su jomis sąveikaudama sudaro mūsų individualios, 
visuomeninės ir dvasinės būties visumą. Antra vertus, kiek- 
viena iš jų turi savo vientisą pasaulį, t.y. formą, apskritai 
sukaupiančią savyje gyvenimo turinius, kurie pagal ypa- 
tingą dėsnį yra išdėstomi tam tikra tvarka, nagrinėjami bei 
i5gyvenami. Mūsų egzistencijos struktūra, remiantis pir- 
muoju požiūriu, pasirodo kaip vienas su kitu susipynusių, 
suformuotų turinių suma, o antruoju požiūriu - tarsi visu- 
ma pasaulių, kurių kiekvienas tą patį egzistencijos turinį 
deda į specifinę arba visumą sudarančią formą. Tai liečia 
religiją, meną, praktinį gyvenimą, pažinimą. Kiekvienas iš 
jų yra gyvenimo dalis, ir besikeičiantys jų, kaip pagrindinių 
ar šalutinių dalykų, deriniai sudaro visos individualios ir 
visuomeninės būties vienovę. Bet ir kiekvienas jų atskirai 
taip pat yra visas pasaulis, t.y. visi išgyvenimai gali būti 


MOTERIŠKA KULTŪRA 263 


patirti religinės reikšmės aspektu, daiktų visuma iš esmės 
paklūsta meninėms formos galimybėms, visa, ką mums tei- 
kia pasaulis, gali tapti etinių ir praktinių nuostatų objektu, 
apskritai duotybės ratas yra kartu pažinimo išsipildymas 
arba užduotis. Empirinis šių pasaulių, kurių kiekvienas su- 
kurtas pagal apriorišką formos dėsnį, įgyvendinimas yra, 
žinoma, ganėtinai fragmentiškas. Tokį formos dėsnio vieš- 
patavimą kiekvieną kartą apriboja konkreti istorinė situacija, 
o turinių suvokimas ribojamas individų jėgų ir gyvenimo 
trukmės. Bet iš esmės pasaulio visumų yra tiek, kiek ir jų 
formų, ir į kiekvieną jų turi įeiti atitinkamas turinys tam, 
kad jis būtų išgyventas, nes anapus formų jis gali būti iš- 
reikštas tik abstrakčia idėja. Su tam tikrais apribojimais šių 
formų pavidalu veikia ir konkretesni dariniai. Pavyzdžiui, 
valstybė. Gyvenime apskritai, net jei tas gyvenimas visiškai 
paaukotas valstybei, tai tėra vienas iš daugelio elementų, 
priklausančių įvairioms mūsų interesų formavimo sritims. 
Kita vertus, valstybė gali būti laikoma viską apimančia for- 
ma, į kurios organizaciją ir įtakos sritį gali būti kaip nors 
įtraukti visi galimi gyvenimo turiniai, — nors valstybės isto- 
riškai nevienodu mastu įgyvendina šią principinę galimybę. 
Pagaliau ir „namai“ vaidina šį dvejopą kategorinį vaidmenį. 
Pirma, tai gyvenimo momentas namų gyventojų, kurie su 
savo asmeniniais ir religiniais, komerciniais ir dvasiniais 
interesais, kad ir kokie svarbūs ar minimalūs jie būtų, išeina 
už „namo“ ribų ir iš jo bei savo interesų kuria savo gyve- 
nimą, bet tada „namas“ yra ypatingas būdas, kuriame for- 
Muojami visi gyvenimo turiniai, nes nėra — bent jau labiau 
išsivysčiusioje Europos kultūroje - išorinio ar vidinio pobū- 
džio intereso, pelno ar nuostolio, nė vienos individų kaip 
nors paliestos srities, kuri kartu su kitais neišsilietų į uni- 
kalią namų sintezę ar nebūtų namuose palikusi kokių nors 
nuosėdų. Tai yra gyvenimo dalis ir kartu ypatingas būdas 

visą gyvenimą traktuoti kaip vieną visumą, jį atspindėti ir 
formuoti. Pasiekti visa tai - didžiulis moters kultūrinės veik- 
los rezultatas. Čia yra objektyvi struktūra, kurios savitumo 
negalima su niekuo palyginti; tą savitumą nulėmė ypatingi 
moters sugebėjimai ir interesai, emocingumas ir intelektua- 
lumas, visa jos esybės ritmika. Tos dvi namų reikšmės - kaip 
dalies ir kaip visumos - galioja tiek vyrams, tiek moterims, 
bet jų mastas yra nevienodas: vyrui namai yra gyvenimo 
visumos dalis, o moteriai - tai ypatingai suformuota visu- 
ma. Todėl namų prasmės nei objektyviai, nei moters atžvil- 
giu iki galo neaprėpia nė viena iš jų užduočių, netgi jei ji 
susijusi su vaikais; tai savaiminė valstybė ir savaiminis tiks- 
las, analogiškas meno kūriniui tuo atžvilgiu, kad, nors visa 
subjektyvioji kultūrinė reikšmė yra tokio masto, kiek tas 
meno kūrinys patinka jį suvokiančiajam, kartu jis turi ir 
objektyviąją reikšmę, priklausančią nuo jo tobulumo ir grin- 
džiamą savais dėsniais. Šitaip apibūdinta namų kultūrinė 
formacija nedažnai būdavo aiški dėl labilių jų pavidalo de- 
talių, reikalingų trumpalaikiams tikslams ir asmenims, — 
dėl minėtų dalykų buvo išleista iš akių objektyvi kultūrinė 
reikšmė formos, kuria namai atlieka visų dabartinių ir pra- 
einančių veiksmų sinteze. Vis dėlto tai, ką „namai“ turi dau- 
giau negu dabartiniai veiklos rezultatai ir savitas nuolatinių 
vertybių formavimas - įtaka, prisiminimai, gyvenimo or- 
ganizavimas, - yra tvirčiau susiję su kintamu ir asmeniniu 
gyvenimu kas valandą, kas metai negu vyriškosios objek- 
tyviosios kultūros laimėjimai. Šiuo atveju, beje, taikant dar 
didesnę abstrakciją, galima būtų nurodyti bendražmogiš- 
ką koreliaciją. Dualistinė, nerami, tapsmo neapibrėžtumui 
atsidavusi vyriškoji būtybė (tik šitaip ją galima apibūdinti 
kaip esančią anapus individualių modifikacijų, priešingai 
negu moteriškoji būtybė) išsilaisvina objektyvuotame uniku- 
me. Visi kintantys kultūrinio proceso skirtumai, su kuriais 

vyras, jei taip galima būtų simboliškai pasakyti, vystėsi nuo 
natūralios būties dugno, tarsi sukuria savo atsvarą nuola- 
tiniame, objektyviame, antasmeniniame produkte, į kurį 
linksta kultūrinė vyro (nesvarbu, karaliaus ar padienio dar- 
bininko) veikla. Galima būtų daryti išvadą, kad žmogui 
apskritai yra būtina tam tikra samplaika ar proporcija šių 
abiejų pagrindinių tendencijų: tapsmo ir būties, diferen- 
ciacijos ir vientisumo, atsidavimo laikui ir atsiribojimo ant- 
laikiško idealumo ar substancialumo link. Netgi remiantis 
tokiomis abstrakcijomis, neįmanoma šių prieštaravimų nu- 
sakyti visiškai aiškiai, nes tai svarbiausi formalūs žmogiš- 
kumo elementai, kuriuos sąmonė suvokia tik kokioje nors 
konkrečioje jų funkcionavimo materijoje. Jų derinio pobūdis 
moteriško tipo atveju yra visiškai priešingas ką tik nusaky- 
tam vyriškam tipui. Moterį suvokiame per tapsmo, veikiau 
per būties idėją - kad ir kokia neapibrėžta ir tik iš tolo 
nužymėta atrodytų ši sąvoka. Tačiau vienovė, natūralumas 
ir sutelktumas savyje - bruožai, kuriais moteris skiriasi nuo 
vyro, yra tokia abstrakčiausia kategorija. Jos priešybė ir 
kartu bendros žmogiškos egzistencijos atsvara glūdi mote- 
riškos veiklos pobūdyje: tos veiklos turinys - susiliejantis, 
pasineriantis į atskiras detales, priklausomai nuo momento 
poreikio tampantis ir išnykstantis, ne tam tikra prasme pa- 
stovaus, antasmeninio kultūrinio pasaulio konstravimas, bet 
tarnavimas dievams ir asmenims, kurie įgalina šios konst- 
rukcijos veiksmą. Taigi tai ta pati, tik kiek specialesnė ko- 
reliacija, kai moteris, palyginti su vyru, kurio pačioje pri- 
gimtyje glūdi ribų laužymas, yra vientisesnė, griežta riba 
apibrėžta būtybė, kurios meniniai sugebėjimai baigiasi ten, 
kur vyrauja griežtas formos vietisumas: dramoje, muzikinė- 
se kompozicijose, architektūroje. Turėdami omenyje išlygą, 
kad tokios sąvokų simetrijos yra ne kokios sustabarėjusios 
konstrukcijos, bet tik mažas, tūkstančių pasikeitimų apsuptas 

branduolys, galėtume sakyti, kad esmė ir savęs realizavimas 
sukeitė lyčių vaidmenis: viena iš jų savo esme yra nuolati- 
nis tapsmas, veikia ekspansyviai, įsipynusi į dualizmo laiko 
žaismą, tačiau, save realizuodama, veikia objektyvų, pasto- 
vų ir substancinį pasaulį; antroji yra susitelkusi savyje, sta- 
tiška savo protu, tačiau, save realizuodama, yra skirta da- 
bartiniam gyvenimui ir nesiekia kokio nors rezultato, kuris 
savo ruožtu nebūtų įtrauktas į šį aktualių interesų ir po- 
reikių Moavta Čet. 

Namai turi tokią savitą struktūrą: jų ramus uždarumas 
(jį galima aptikti namų idėjoje) kažkaip sukaupia savyje vi- 
sas kultūrinio kosmoso linijas, ir veikla bei kūryba rutu- 
liojasi kontempliatyviai nekintančioje vidinėje vienovėje, 
todėl namams būdingas tas realus ir simbolinis ryšys su 
moters esme įgalina moters didžiąją kultūrinę veiklą. Visis- 
kai kitokia formule grindžiama kita kultūrinė reikšmė, kuri 
buvo teikiama moteriai maždaug taip: moterų originalūs ir 
objektyvūs kultūriniai laimėjimai yra tai, kad jos daugiausia 
formuoja vyriškąją sielą. Lygiai taip pat kaip ir pedagogikos 
faktas ar teisinė įtaka žmonėms arba netgi menininko ap- 
dorota medžiaga priskirtina objektyviajai kultūrai, tai būtų 
taip pat naudingi ir įtaka, auklėjimas bei perauklėjimas, 
kuriuos teikia moterys, ir dėl viso to vyriškoji siela yra tokia, 
kokia ji yra. Formuodamos vyriškąją sielą, moterys išreiškia 
save, tarsi kurtų kūrinį, kurį tik jos ir gali sukurti ta pras- 
me, kuria apskritai galima kalbėti apie žmogiškąją kūrybą, 
visada esančią tik kūrybinio poveikio savo jėgų ir jų objekto 
apibrėžtumo sąveika. Šiame kontekste galima būtų pasakyti, 
kad moters kūrinys yra vyras, nes iš tiesų vyrai būtų visai 
kitokie negu yra, jei jų neveiktų moterys; ir akivaizdu, jog 
vyrų elgesys ir veikla, trumpai tariant, visa vyriškoji kultūra 
iš dalies yra grindžiama moterų įtaka, arba, kitais žodžiais 
tariant, „įkvėpimu“. Bet čia vis dėlto slypi neaiškumas. Toji 

„įtaka“, tegu ji ir labai didelė, įgauna svarbą objektyviajai 
kultūrai tik transformuodamasi per vyrus į tuos veiksmus, 
kurie atitinka vyriškos dvasios sanklodą ir gali kilti tik joje. 
Tai būtina radikaliai atskirti nuo kiekvienos realios kultū- 
rinės veiklos, kurios turiniai pereina į kitus ir tik tada juose 
gali sukelti įvairiausius poveikius. Mūsų kultūra yra vyriška 
ne tik dėl atsitiktinių turinių. Vyriška yra pati jos forma kaip 
objektyvioji kultūra, ir nors jos aktyvūs kūrėjai patiria gana 
didelę moterų įtaką, ši kultūra nė kiek nepasidaro „mote- 
riška“, kaip pietinių kraštų kultūra, nors šiltas klimatas ypač 
veikia tos kultūros kūrėjų veiksmus, tendencijas, gyvenimo 
turinius, nėra „šilta kultūra“. Teorijoje apie „netiesioginę“ 
moters reikšmę kultūrai labai supainiotos kai kurios katego- 
rijos: substancinio dvasinio turinio pateikimas (perteiktasis 
turinys gali toliau veikti jį perėmusio asmens gyvenime) ir 
tiesioginė įtaka pačiam gyvenimui (ši įtaka nėra pateikiama 
kokiu nors amžinu, idealiu ir nuo jos turėtojo atskiriamu 
turiniu). Visiems Žmonių tarpusavio santykiams, nuo pavir- 
šutiniškų iki istoriškai reikšmingų, būdingas šis skirtumas, 
kuris praktiniame gyvenime pasireiškia be galo įvairiai — 
vienas subjektas gali daryti įtaką kitam ir kaip augimą skati- 
nantis saulės spindulys, ir kaip medžius su šaknimis rau- 
nanti audra, t.y. nulemdamas rezultatą, kuris veikiančiajame 
Jokiu būdu nėra iš anksto apibrėžtas, nes priežasties ir pa- 
sekmės čia nesieja vienodas turinys; arba, jei tas turinys yra 
vienodas, tai gali būti kūrinys, liekantis tapatus sau pačiam 
kaip dvasinės prigimties dovana, kurios dovanojantysis ne- 
Praranda, kai ji pereina kito nuosavybėn. Ten perduodama 
gyvenimo įtaka, čia - gyvenimo turinys. Pirmuoju atveju to- 
Ji įtaka dažnai gali būti didesnė, joje gali glūdėti žmonių 
tarpusavio santykių galutinių sukrėtimų ir gyvenimo per- 
Versmų paslaptys, tačiau tikroji kultūrinė įtaka yra kitokia, 
Ji daro žmogų istorine būtybe, paveldėtoju to, ką sukūrė 

žmonių padermė. Tai ji parodo, kad žmogus yra objektyvi 
būtybė. Tik čia žmogus suvokia, ką kitas žmogus turėjo 
ar turi, o pirmuoju atveju tai, ko duodantysis pats neturi, 
imančiajame tampa nauju dariniu, kurį tik lemia pastarojo 
esmė ir energija. Tik dėl to, kad dvasioje gyvenimo proce- 
sas atsiskyrė nuo savo turinio (tuo grindžiama vienintelė 
kultūros galimybė), žmonių tarpusavio įtaka pakyla virš 
paprasto priežastingumo, kuriame poveikis priežasties at- 
žvilgiu yra, kaip sakoma, morfologiškai neutralus, o tai 
įgalina imantįjį turėti kaip tik tai, ką duodantysis duoda, o 
ne vien būti jo veikiamam. Kaip tik šias dvi „įtakos“ reikš- 
mes painioja toji teorija, kuri aiškina moterų kultūrinius 
laimėjimus jų įtaka vyrams. Tai, kas čia turėtų būti, nėra mo- 
terų sukurto turinio perdavimas vyrams. Net „papročių 
sušvelninimas“, kurį čia galima būtų nurodyti kaip pavyzdį, 
buvo gerokai mažiau paveiktas moterų, negu tai pateikia 
banali tradicija. Kiek mums yra žinoma, nei vergovės panai- 
kinimas prasidėjus viduramžiams, nei vėlesnis baudžiavos 
panaikinimas, nei karo papročių humanizavimas ir kitoks 
elgesys su nugalėtaisiais, nei kankinimų panaikinimas, nei 
plati ir veiksminga vargšų globa, nei kumščio teisės paša- 
linimas nėra sietini su moterų įtaka. Priešingai, beprasmio 
žiaurumo atsisakyta kaip tik dėl gyvenimo objektyvavimo, 
sukonkretinimo, kuris atpalaiduoja tikslingumą nuo visų 
impulsyvių ir trumparegiškų subjekto veiksmų, jo nesitvar- 
dymo. Žinoma, tikrasis dalykiškumas (pavyzdžiui, pinigų 
ūkyje) neatsiejamas nuo tvirtumo ir negailestingumo, kurių 
asmeniškesniuose, tad ir emocingesniuose santykiuose gal- 
būt nepasitaiko. Vis dėlto „papročių sušvelninimą“ lėmė ne 
šie santykiai, bet tik objektyvi proto raida, kuri kaip tik 
sudaro specifiškai vyrišką kultūros dalį. Toks modelis, kai 
žmogus kitam duoda tai, ko pats neturi, niekur taip ne- 
išryškėja kaip moterų santykyje su vyrais. Begalės vyrų 

gyvenimas ar net jų dvasingumas būtų kitoks, skurdesnis, 
jei jie šio to negautų iš moterų. Bet tai, ką jie gauna, nėra 
turinys, kuris būtų pačiose moteryse, o tam, ką vyrai teikia 
moterų dvasiniam gyvenimui, paprastai būdinga fiksuota 
forma. Tai, ką duoda moterys, nors tai ir atrodo paradok- 
salu, yra kažkas betarpiška, jose liekanti būtis, prisiliesdama 
prie vyro, jam sukelia kažką, kas fenomenologiniu požiūriu 
su ta būtimi neturi nieko bendra; tik vyro viduje visa tai 
tampa „kultūra“. Vien tik iš šios modifikacijos galima būtų 
daryti išvadą, jog moterys yra vyrų kultūrinių veiksmų 
„įkvėpėjos“, tačiau ne tiesiogine, patį turinį apimančia pras- 
me: Rachelės negalima laikyti Jokūbo darbo „įkvėpėja“, ly- 
giai taip pat kaip ir Dulsinėja iš Toboso „neįkvėpė“ Don 
Kichoto žygių ar Ulrike von Levetzow - „Marienbado ele- 
gijų“. | 

Tad apibendrindami galime sakyti, kad vis dėlto kaip tik 
namai yra didžiausias moterų nuopelnas kultūrai, nes bend- 
rais bruožais nusakytoji savita namų struktūra kaip gy- 
venimo kategorija įgalina tai, kad būtybės, kurios apskri- 
tai yra labai toli nuo gyvenimo objektyvavimo, gali kuo 
plačiausiu mastu jį objektyvuoti. Namų ūkio tvarkymas pri- 
klauso tai „antrinio originalumo“ kategorijai, kuri buvo 
nusakyta šio straipsnio pradžioje. Čia turime reikalą su nu- 
brėžtais tipiškais tikslais ir bendromis realizavimo for- 
momis, tačiau ir pirmieji, ir pastarosios priklauso nuo indi- 
Vidualios įvairovės, spontaniškų sprendimų, atsakomybės 
vienkartėse situacijose. Namų šeimininkės profesiją, kuri 
yra labai įvairiapusiška, persmelkia vieninga prasmė. Tai 
tarpinis darinys tarp iš pirmapradžio kūrybinio „aš“ ky- 
lančio produktyvumo ir paprasčiausio iš anksto nustatytų 
veiklos formų kartojimo.Tuo grindžiama ir šios profesijos 
Padėtis socialinių vertybių skalėje. Yra nemaža vyriškų pro- 
tesijų, kurioms nebūtini ypatingi gabumai, bet dėl to jos 

netampa antraeilės. Nors šioms profesijoms kūrybiškumas 
ir individualumas nėra būdingi, vis dėlto individo socialinio 
statuso jos nepažemina, pavyzdžiui, teisininko ar įvairios 
komersantų profesijos. Tokia yra ir namų šeimininkės profe- 
sijos socialinė forma. Čia pakanka vidutinių gabumų, tačiau 
ši profesija nėra menkesnė už kokią kitą (bent jau neturėtų 
taip būti). Vertėtų dar kartą pakartoti vieną jau seniai ba- 
nalų dalyką. Šiuolaikinė visuomenės raida lemia tai, kad 
vienos moterys atsisako namų šeimininkės profesijos, o ki- 
toms ji tampa iš vidaus tuščia, mat vyrai vengia vedybų, 
išaugusi individualizacija apsunkina santuoką, mažėja vai- 
kų skaičius šeimoje, begalės gaminių yra išstumiami iš na- 
mų. Todėl moterų antrinio originalumo veiklos sritis nuolat 
siaurėja ir moterims reikia rinktis arba labai aukštas, arba 
labai žemas profesijas: arba aukščiausias, dvasiškai pro- 
duktyvias, reikalingas ypatingų gabumų, arba antraeiles, 
kurios nepatenkina moterų socialinių ir asmeninių poreikių. 
Moters teisininkės karjeros, kuri yra nespecifinė ir vis dėlto 
savarankiška, išskyrus keletą labai siaurų sričių, atitikmuo 
yra tik namų šeimininkės profesija; o tai, kad mokytojos 
profesija laikoma tokia, yra lemtingas nesusipratimas, kurį 
galime paaiškinti tuo, kad labai reikėjo tokios tarpinės pro- 
fesijos; pedagoginė veikla reikalinga tokių pat ypatingų 
sugebėjimų kaip ir kiekviena mokslinė ar meninė veikla. 
Jei nagrinėsime šitai istorinės duotybės aspektu, tai, su- 
prantama, daug sunkiau, remiantis aukščiau minėtais požy- 
miais, nubrėžti objektyviosios moteriškos kultūros galimy- 
bes ateityje sukurti tokius turinius, kurių vyrai iš principo 
negali sukurti. Jei neseniai įgyta moterų judėjimo laisvė 
įgalintų moteriškosios esmės objektyvavimą, panašiai kaip 
visa ligšiolinė kultūra yra vyriška, o moterys nekartotų pas- 
tarosios turinio (aš nenorėčiau diskutuoti dėl šito dalyko 
specifinės vertės), tuomet būtų atrastas dar vienas kultūros 

žemynas. Ir tai būtų ne „savarankiškas žmogiškumas“, kuris 
kitu požiūriu buvo apibūdintas kaip moterų judėjimo idea- 
las, bet, kaip „savarankiškas moteriškumas“, jis gali šiuo 
atveju tapti tokiu idealu; jau vien dėl istorinio tapatumo 
tokių sąvokų kaip „vyriška“ ir „žmogiška“ žmogiškasis turi- 
šūs tikslai rodo, kad moterys nori būti tuo, kas yra vyrai, ir 
turėti tai, ką turi vyrai. Nenoriu neigti šito vertės, tačiau 
objektyviosios kultūros požiūriu reikia svarstyti ne ją, bet 
tik savarankišką moteriškumą, t.y. specifinio moteriškumo 
išskyrimą iš tiesioginio gyvenimo proceso į realias ir idealias 
savarankiškas struktūras. Galima būtų dėl šios idealybės 
nueiti gana toli, jos visišką priešingybę suvokti kaip jos 
aiškiausią sąlygą: mechaniškai sulyginti auklėjimą, teises, 
profesijas, elgseną; galima būtų manyti, kad moterų padėtis 
ir veikla ilgą laiką buvo diskriminuojamos palyginti su vy- 
rų, tai stabdė specifinio moteriško objetyvumo formavimąsi, 
tad iš pradžių reikėtų įveikti kitą kraštutinumą — perdėtą 
lygybę, kol iš jos išsirutulios nauja sintezė, t.y. objektyvioji 
kultūra, praturtinta moteriškumo niuansu. Šiandien yra eks- 
tremalių individualistų, kurie vadinami socialistais, nes tik 
jie tikisi, kad, įveikus niveliuojančio socializmo pakopą, bus 
įmanomas tikrai teisingas natūralus rangų išdėstymas ir 
atsiras nauja aristokratija, kuri iš tiesų bus geriausiųjų val- 
džia. 

Aš nesiimu čia diskutuoti nei apie kelius į objektyviąją 
moterišką kultūrą, nei apie kiekį jos turinių, kuriems reali- 
Zuoti turėtų būti šansas. Bet negalima principų sluoksnyje 
nematyti formalios problemos, į kurią kaip į svarbiausią ir 
lemiamą visuomet atsiremia ligšioliniai svarstymai: ar ap- 
skritai specifiškai moteriškai būčiai pačioje jos gelmėje ne- 
prieštarauja tos būties turinių objektyvavimas? Ar toks klau- 
simo ar reikalavimų kėlimas nėra taip dažnai kritikuojama 

loginė klaida: moteriškai būtybei pritaikyti sugebėjimų kri- 
terijų, kilusį iš diferencijuotos vyriškosios būtybės. Objek- 
tyviosios kultūros sąvoka pasirodė esanti tokia abstrakti, 
kad, nors istorija ją pripildė vien vyriško turinio, visiškai 
įmanoma įsivaizduoti ir būsimą moterišką jos sukonkre- 
tinimą. Tačiau gali būti, kad ne tik ligšiolinis objektyviosios 
kultūros turinys, bet ir objektyvioji kultūra apskritai, kaip 
patvirtinimo forma, yra tokia svetima moters esmei, kad 
objektyvioji moteriška kultūra yra contradictio in adiecto. 
Niekas nepaneigs, kad pavienėms moterims pavyksta ar- 
ba gali pavykti sukurti šį tą objektyviosios kultūros požiūriu 
vertinga, bet lieka neaišku, ar šiame kūrinyje objektyvuo- 
jamas pats moteriškumas, t.y. tai, ko negali sukurti joks vy- 
ras. Tik ypatingais atvejais galime teigti, jog žmogų galima 
pažinti iš jo darbų: kartais esame šis tas daugiau negu tai, 
ką sukūrėme, kartais (kad ir kaip paradoksaliai tai skam- 
ba) mūsų kūrinys pranoksta mus, o kartais mes ir mūsų 
kūrinys esame tarsi svetimi vienas kitam arba sutampame 
tik iš dalies ir tik atsitiktinai. Negalime visiškai tikrai pa- 
sakyti, ar kokiame nors kultūros darinyje (išskyrus „namus“ 
su jų savita struktūra) moters esmės vienis iš tikro tapo 
„Objektyviąja dvasia“. Todėl labiau tikėtina, jog specifinei 
moteriškajai kultūrai atsirasti trukdė ne atskirų kultūros 
turinių bei jų istorinės raidos atsitiktinumas, bet principinis 
neatitikimas tarp moters esmės formos ir objektyviosios 
kultūros formos apskritai. Kuo radikaliau šiuo požiūriu 
skiriasi vyro ir moters esmės, tuo mažiau iš šio skirtumo 
kyla (dažniausiai iš jo kildinamas) moters deklasavimas, tuo 
savarankiškesnis yra jos pasaulis, kuriamas ant visiškai sa- 
vito pagrindo, neturinčio nieko bendra su vyriškojo pasaulio 
pagrindu. Tačiau kadangi toli gražu ne viskas, ką žmogus 
daro ir kuo gyvena, išsirutulioja iš jo giliausio pamato - iš 
to, kad jis yra vyras arba moteris, - tai, žinoma, gali atsirasti 

begalės bendrų dalykų. Aukščiausias taškas, iki kurio kul- 
tūros istorijos požiūriu galėtų pakilti moterų savarankiš- 
kumo ir lygiavertiškumo idealas - objektyvioji moteriška 
kultūra, egzistuojanti lygiagrečiai su vyriškąja ir tuo panai- 
kinanti istoriją prievartaujantį pastarosios idealizavimą, — 
ir šis taškas čia peržengiamas ta pačia kryptimi. Anas vyriš- 
kas objektyviosios kultūros monopolis vėl įsigalėtų, nes kaip 
formalus principas ta kultūra vėl būtų vienpusiškai vyriška. 
Tačiau jei nelaikytume jos bendramate su vyriškąja kultūra 
ir jos turinių netraktuotume kaip homomorfiškų pastarosios 
turiniams, tai moteriška egzistencijos forma atrodytų kaip 
kita ir iš esmės savarankiška forma. Jos prasmę sudarytų 
nebe ekvivalentiškumas objektyviosios kultūros bendro- 
sios formos mastu, bet dviejų visiškai skirtingais ritmais 
gyvenančių egzistencijos rūšių lygiavertiškumas. Viena iš 
šių rūšių yra dualistinė, nukreipta į tapsmą, žinojimą ir no- 
rą, ojos gyvenimo turiniai yra objektyvuoti ir iš gyvenimo 
proceso perkelti į kultūros pasaulį. Tuo tarpu kita egzisten- 
cijos rūšis yra anapus subjektyviai pradėto ir objektyviai 
išplėtoto dualizmo, ir todėl jos gyvenimo turiniai turėtų būti 
realizuojami ne jos atžvilgiu išorine forma, bet ieškant į vidų 
nukreipto tobulumo. Tad galima būtų atsisakyti ankstesnio 
teiginio, jog moterų pasaulis yra nuo pat pamatų kitoks 
negu vyrų. Mat jei moters esmę apibrėšime griežtąja pras- 
me, apibūdinančia ne pavienę moterį, o moterų savitumo 
principą, ir jei lygybę „objektyvu=vyriška“ laikysime tei- 
singa tik tam, kad iš esmės paneigtume lygybę „vyriš- 
ka=žmogiška“, tai moters sąmonė galbūt apskritai netaps 
„Pasauliu“. Juk „pasaulis“ yra tokia sąmonės turinių forma, 
kuri kyla iš to, kad kiekvienas turinys priklauso visumai ir 
kiekviena šios visumos dalis yra atskirta nuo kitos dalies, 
O jų bendra suma tam tikru būdu yra atskirta nuo „aš“ . 
Tad „pasaulis“ yra niekada tobulai nerealizuojamas idealas 

tokio „aš“, kurio transcendentalinė funkcija yra savęs per- 
žengimas ir kūrimas už savo ribų. Todėl tokia transcen- 
dentalinė pasaulio kategorija nereikalinga ten, kur meta- 
fizinė sielų esmė orientuota ne į dualistinį objektyvizmą, bet 
užsibaigia būties ir gyvenimo tobulybėje. 


Versta iš: Georg Simmel. „Weiblich Kultur“. In Philosophische Kultur. - Berlin: Wagen- 
bach, 1983. 


Vertė IRMA DAUGVILAITĖ, TOMAS SODEIKA 


SIMONE DE BEAUVOIR 


Labiau nei kuri kita mąstytoja Simone de Beauvoir (1908- 
1986) įkūnija dramatišką kovą moters, pasiryžusios filo- 
sofiškai suprasti savo padėtį. Kadangi ji pati gyveno savo 
nepriklausomą gyvenimą ir suprato jį kaip istoriškai, poli- 
tiškai iškalbingą, paprastai jos teorijos aptariamos kartu su 
biografija. Beauvoir mąstymo būdas apie tai, ką reiškia būti 
moterimi, atspindi esminius moterų sąmonės ir padėties 
pokyčius, įvykusius šį šimtmetį, ir ji tai suvokė geriau nei 
kas nors kitas. 

Prieš pradėdama domėtis moterimi, Beauvoir, galima sa- 
kyti, buvo įkopusi į intelektualinės viršūnes. Po filosofijos 
studijų Sorbonoje ji greitai tapo garsia rašytoja, kurios pro- 
za, dramos ir filosofinės esė buvo spausdinamos. Savo pir- 
muoju romanu Viešnia (L invitėe, 1945) laimėjusi aukščiausią 
prancūzų literatūros apdovanojimą — Goncourt'ų premiją, 
kartu su filosofu egzistencialistu Jean-Paulu Sartre'u ji užė- 
mė iškiliausią vietą intelektualiniame pokario Prancūzijos 
pasaulyje. 

Užėmusi tokią padėtį, Beauvoir nusprendė parašyti apie 
savo gyvenimą kaip apie individo kelią į egzistencinę laisvę. 
Tačiau ji greit suvokė, kad ji pirmiausia privalo suprasti, 
ką reiškia „moters“ sąvoka. Kaip ji sako įvade į Antrąją lytį, 
faktas, kad jai iškilo klausimas „kas yra moteris?“, yra aiš- 
kiausias įrodymas, jog būti moterimi yra kažkas ypatinga 


276 SIMONE DE BEAUVOIR 


ar bentjau problemiška. „Vyrui nekiltų mintis parašyti kny- 
gą apie ypatingą padėtį, kurią žmonijoje užima vyrai. Jeigu 
noriu apibrėžti save, iš pradžių privalau paskelbti: „esu 
moteris“; ši tiesa yra pagrindas, ant kurio iškils visi kiti 
teiginiai.“! 

Pirmoje Antrosios lyties dalyje Beauvoir nagrinėja biolo- 
gijos, psichoanalizės ir istorinio materializmo teorijas apie 
moterį ir prieina išvadą, kad, nors kiekvienoje iš jų ir esama 
kai kurių vertingų įžvalgų, nė viena nepajėgia paaiškinti, 
kodėl moters žemesnė padėtis taip giliai įsišaknijusi visose 
visuomenėse. Tai, ji tikina, gali paaiškinti tik egzistencinė 
filosofija. Vyras nelinkęs suteikti moteriai laisvės, nes jam 
patogu turėti ją — kitą - kaip veidrodį, kuriame jis visada 
atrodo pranašesnis, negu yra iš tikrųjų. Kita vertus, moteris 
nesielgia kaip lygi ir nepriklausoma, siekdama patogumų 
sau: vyras rūpinasi ne tik jos materialia, bet ir egzistencine 
būtimi, ir tai leidžia jai išvengti skausmingos kovos siekiant 
transcendencijos. Taigi moters situaciją nulemia ne jos bio- 
logija ar materialinė padėtis. Jeigu ji trokšta būti laisva, ji 
gali būti - ji turi pati imti likimą į savo rankas. Likusiuose 
700 Antrosios lyties puslapiuose Beauvoir nagrinėja, kaip 
istoriškai klostėsi moters padėtis, kaip išpuoselėti mitai, ku- 
rie išaukština ir tuo pat metu paverčia ją objektu, įtvirtina 
jos menkumą ir pasyvumą santykiuose su vyru ir kaip mo- 
ters kitoniškumas reiškiasi įvairiuose vaidmenyse ir gyve- 
nimo laikotarpiuose. 

Nors Antrosios lyties spektro platumui niekada niekas ne- 
prilygo, daugelis nūdienos feminizmo teoretikų kritikavo ir 
atmetė Beauvoir mąstymą kaip iš esmės ydingą, nes jo iš- 
takos — Sartre'o egzistencinė filosofija. Ši kritika, be abejo, 
tinka Sartre'o teiginiams ir Beauvoir požiūriui į kūną (ypač 
į moters kūną) kaip į kliūtį siekiant transcendencijos, taigi 
į tai, kas turi būti paneigta. Beje, toks traktavimas neleidžia 

suvokti kūrinio Antroji lytis jėgos, kurią, mano įsitikinimu, 
sudaro nepaprastas Beauvoir jautrumas fizinei ir psicho- 
loginei moters padėčiai, jautrumas, kurio, kaip teisingai 
pabrėžia Michaelis Walzeris, negalėjo pasiekti vyras“. Ko 
gero, Beauvoir knygos trūkumas yra tas, kad moters biolo- 
ginė ir socialinė padėtis aprašoma tiktai negatyviais termi- 
nais, kaip nuolatinė krizė, frustracija ir savęs apgaudinė- 
jimas. Tačiau didžiulis Antrosios lyties populiarumas (knyga 
tampa bestseleriu visur, kur tik išleidžiama) įrodo, jog jai 
pasisekė labai tiksliai aprašyti, kaip daugelis moterų išgy- 
vena savo padėtį. 

Kitas priekaištas, kurio gali susilaukti Antroji lytis, yra tai, 
kad knygoje glūdi esminis prieštaravimas: viena vertus, 
Beauvoir teigia, jog moteris pajėgi išsilaisvinti, atsikratyti 
savo kūniškųjų funkcijų imanentiškumo; kita vertus, Beau- 
voir moters biologiją aprašo tokiais griežčiausiais terminais, 
kad jos teorijoje neįmanoma neįžvelgti polinkio į biologinį 
determinizmą. Nors tai irgi buvo priežastis vėlesnėms femi- 
nistėms atmesti Beauvoir teoriją, kur kas produktyvesnis 
Antrosios lyties supratimas būtų ieškoti priežasčių, dėl kurių 
atsiranda ši įtampa pačios moters egzistencijos realijose, 
ieškoti atsakymo, kodėl labai daug moterų yra draskomos 
troškimų, kylančių iš biologiškai nulemtos motinystės funk- 
cijos, ir tiek pat stipraus noro siekti, Beauvoir žodžiais sa- 
kant, individualios saviraiškos laisvai pasirenkant projektus. 

Dėl Antrosios lyties iškillumo Simone de Beauvoir tapo 
svarbiu „antrosios feminizmo bangos“, prasidėjusios sep- 
tintojo dešimtmečio pabaigoje, simboliu ir įkvėpimo šal- 
tiniu. Įdomu, kad, rašydama savo magnum opus, Beauvoir 
manė, jog feminizmo debatai „praktiškai baigėsi“, ir atmetė 
jų paskutinius atgarsius kaip reformistinius ir legalistinius. 
Tačiau feminizmas, iškilęs po 1968-ųjų, turėjo ambicinges- 
nį tikslą — iš esmės pakeisti pasaulį, įprastus socialinius ir 

asmeninius santykius. Šis radikalus, transformatoriškas už- 
mojis Beauvoir padarė milžinišką įspūdį. Garsiame 1970 m. 
interviu ji pirmąsyk paskelbė: „Esu feministė“. Nuo tada iki 
mirties didžiumą savo laiko ir energijos ji skyrė moterų 
judėjimui. Kaip Beauvoir prisipažino, dalyvavimas moterų 
judėjime baigėsi tuo, kad jos požiūris į moterų išsilaisvinimą 
smarkiai pasikeitė; ji suprato, kad, siekdamos pagerinti savo 
padėtį, moterys turi kovoti kartu, viešai ir kad kontracep- 
cijos priemonių prieinamumas yra itin svarbus, nes garan- 
tuoja moterims laisvę nuspręsti, kokiomis aplinkybėmis jos 
norėtų gimdyti. Jeigu ji būtų ėmusis perrašyti Antrąją lytį, 
ji būtų perkėlusi akcentus nuo grynai asmeninių ant socia- 
linių veiksnių, darančių įtaką moters padėčiai. Beauvoir 
galėjo būti nusistačiusi prieš motinystės vaidmenį savo gy- 
venime, tačiau — kokia ironija — šiuolaikinės feministės ją 
geriausiai atsimena kaip „visų mūsų motiną“. 

Pateikiame ištrauką iš trečiosios Antrosios lyties dalies 
„Mitai“, kur aptariami moterų paveikslai Montherlant'o, 
Claudelio, Bretono, D.H. Lawrence'o ir Stendhalio kūri- 
niuose. 


KARLA GRUODIS 


Iš anglų k. vertė SOLVEIGA DAUGIRDAITĖ 


MITAI 


SIMONE DE BEAUVOIR 


I skyrius 


Istorija mums rodo, kad vyrai visada laikė užėmę visas kon- 
krečios valdžios sritis; nuo pat pirmųjų patriarchato laikų 
jie tarė esant naudinga išlaikyti moterį priklausomą nuo 
vyro; jų kodeksai buvo nukreipti prieš ją; taigi ji buvo kon- 
krečiai traktuojama kaip Kitas. Tokia jos padėtis buvo nau- 
dinga ekonominiams vyriškosios lyties interesams, kartu 
atitiko ontologines ir moralines jų pretenzijas. Kai subjektas 
nori save įtvirtinti, jam vis dėlto prireikia Kito, kuris jį api- 
brėžia ir kuris jį neigia: jis suvokia save tik per šią tikrovę, 
kuri yra ne jis. Štai kodėl žmogaus gyvenimas niekada nėra 
nei poilsis, nei gausa, o stoka ir judėjimas; žmogaus gyve- 
nimas - kova. Žmogus akis į akį susiduria su gamta; jis ją 
užvaldo, bando pasisavinti. Bet ji nemokėtų jo patenkinti. 
Ji arba egzistuoja tik kaip grynai abstrakti priešybė, kaip 
kliūtis ir lieka svetima, arba pasyviai kenčia žmogaus už- 
gaidas ir leidžia jam save užvaldyti. Jis užvaldo ją tik ją 
vartodamas, t. y. naikindamas. Abiem šiais atvejais jis lie- 
ka vienišas: vienišas, kai liečia akmenį, vienišas, kai virškina 
Vaisių. Kitas yra tik tada, kai jis yra pats sau, tikrasis kito- 
niškumas - tai kitoniškumas sąmonės, atsiskyrusios nuo 
manosios ir tapačios sau pačiai. Kitų žmonių buvimas kiek- 
vieną žmogų išplėšia iš jo imanentiškumo ir leidžia jam 

realizuoti savo būties tiesą, realizuotis kaip transcendenci- 
jai, kaip prasiveržimui prie objekto, kaip projektui. Bet ši 
svetima laisvė, patvirtinanti mano laisvę, sykiu sueina su 
ja į konfliktą: tai nelaimingos sąmonės tragedija; kiekviena 
sąmonė pretenduoja būti kaip suverenus subjektas. Kiek- 
viena bando realizuoti save pavergdama kitą. Bet vergas 
darbe ir baimėje taip pat patiria save kaip svarbiausią, ir, 
Šią dramą galima įveikti, kiekvienam individui save atpa- 
žįstant kitame, kiekvienam save ir kitą vertinant kartu kaip 
objektą ir subjektą pakaitomis. Tačiau draugystė, kilnumas, 
per kuriuos konkrečiai realizuojamas šis laisvių pripažini- 
mas, nėra lengvos dorybės; jos tikrai yra aukščiausia žmo- 
gaus tobulumo viršūnė, per jas jis atranda savo tiesą: bet ši 
tiesa pasiekiama kova, kuri nuolatos paskelbiama, nuolatos 
atšaukiama; jai reikia, kad kiekvieną akimirką žmogus save 
įveiktų. Kitaip sakant, žmogaus elgsena pasidaro autentiškai 
morali, kai jis, prisiimdamas savo egzistenciją, atsisako bū- 
ti; šiuo atsivertimu jis kartu atsisako visokio turėjimo, nes 
turėjimas — tai vienas iš būties siekimo būdų; tačiau šis 
atsivertimas, per kurį žmogus pasiekia tikrąją išmintį, nieka- 
da nėra užbaigtas, jį nuolat reikia atnaujinti, jis reikalingas 
nepaliaujamos įtampos. Taigi, negalėdamas savęs realizuo- 
ti vienatvėje, žmogus santykiuose su panašiais į save yra 
nuolatiniame pavojuje: jo gyvenimas - sunkus žygis, kurio 
sėkmė niekada nėra garantuota. 

Bet jis nemėgsta sunkumų, bijo pavojų. Jo siekiai prieš- 
taringi: jis trokšta gyventi ir ilsėtis, egzistuoti ir būti; jis 
gerai žino, kad „dvasios nerimas“ - tai mokestis už jo vysty- 
mąsi, kad nutolimas nuo objekto yra mokestis už buvimą 
sau; bet nerime jis svajoja apie ramybę ir nepermatomą pil- 
natvę, kurią galbūt vis dėlto patirs jo sąmonė. Ši įsikūniju- 
si svajonė kaip tik yra moteris; ji geidžiama tarpininkė tarp 

vyrui svetimos gamtos ir panašios būtybės, per daug tapa- 
čios jam pačiam!. Ji nesupriešina jo nei su priešiška gamtos 
tyla, nei su griežtais abipusio pripažinimo reikalavimais; dėl 
unikalios privilegijos ji yra sąmonė, ir vis dėlto atrodo gali- 
ma ją užvaldyti per jos kūną. Jos dėka įmanoma išvengti 
negailestingos šeimininko ir vergo dialektikos, kurios šal- 
tinis yra laisvės abipusiškumas. 

Matėme, kad iš pradžių nebuvo atleistinių moterų, kurias 
vyrai būtų buvę pavergę, ir kad niekada lyčių pasidalijimas 
nelėmė pasidalijimo į kastas. Prilyginti moterį vergui yra 
klaidinga; tarp vergų būta ir moterų, bet visada buvo laisvų 
moterų, t.y. moterų, gaubiamų religinės ir visuomeninės 
pagarbos: jos pripažino vyro viršenybę, ir šis nesibaimino 
maišto, kuris savo ruožtu būtų galėjęs jį patį paversti ob- 
jektu. Taigi moteris rodėsi kaip neesminga, kuri niekada ne- 
pasidaro esminga, kaip absoliutus Kitas, be abipusiškumo. 

Visi sukūrimo mitai išreiškia šitą nenatūralų požiūrį į 
vyrą, o tarp kitų ir Genezės legenda, kuri per krikščionybę 
buvo įamžinta Vakarų civilizacijoje. Ieva sukurta ne tuo 
pačiu metu kaip vyras; ji nebuvo padaryta nei iš kitokios 
substancijos, nei iš to paties molio, kuris buvo panaudotas 
sukuriant Adomą: ji ištraukta iš pirmojo vyro šono. Jau pats 
jos gimimas nesavarankiškas; Dievas ne spontaniškai nu- 
sprendė ją sukurti dėl jos pačios, kad ji paskui už tai Jį 
tiesiogiai garbintų, bet ją skyrė vyrui; Jis davė ją Adomui 
tam, kad jį išgelbėtų nuo vienatvės; Ievos kilmė ir tikslas — 
sutuoktinis; ji papildo jį neesmingu būdu. Taigi ji pasirodo 
kaip privilegijuota auka. Ji yra gamta, pakylėta iki sąmo- 
nės skaidrumo, ji yra natūraliai paklūstanti sąmonė. Ir iš čia 
ta stebuklinga viltis, kurią dažnai vyras deda į moterį: jis 
viliasi realizuoti save kaip esybę, kūniškai įveikdamas kokią 
nors esybe, sutvirtindamas savo laisvę kokia nors nuolan- 
kia laisve. Joks vyras nesutiktų būti moterimi, bet visi nori, 

kad būtų moterų. „Dėkokime Dievui, kad sukūrė moterį.“ 
„Gamta gera, nes vyrams davė moterį.“ Šiomis ir panašio- 
mis frazėmis vyras dar sykį su arogantišku naivumu teigia, 
kad jo buvimas šiame pasaulyje yra neišvengiamas faktas 
ir teisė, o moterų buvimas - paprastas atsitiktinumas, tačiau 
laimingas atsitiktinumas. Pasireikšdama kaip Kitas, moteris 
sykiu pasireiškia kaip būties pilnatvė, priešingai tai egzis- 
tencijai, kurios niekiškumą vyras jaučia savyje; Kitas, sub- 
jekto akimis suvokiamas kaip objektas, egzistuoja kaip pats 
savaime, taigi kaip esybė. Moteris pozityviai įkūnija tą trū- 
kumą (stoką), kurį egzistuojantysis jaučia savo širdyje, tad, 
stengdamasis per ją grįžti į save, vyras viliasi save reali- 
Zzuoti. 

Vis dėlto ji jam nėra vien tik Kito įsikūnijimas ir ne visada 
istorijos raidoje buvo vienodai svarbi. Būna momentų, kai 
ji užtemdoma kitų stabų. Kai miestas-valstybė pasiglem- 
žia pilietį, jis nebeturi galimybės rūpintis savo asmeniniu 
likimu. Paaukota valstybei spartietė turi aukštesnę padėtį 
už kitas graikų moteris. Tačiau todėl ji vyro svajonėse ne- 
įgavo jokio kito pavidalo. Vado kultas, būtų tai Napoleonas, 
Mussolini, Hitleris, išstumia visus kitus kultus. Įsigalėjus 
karinėms diktatūroms, totalitariniams režimams, moteris 
nebėra privilegijuotas objektas. Suprantama, kad turtingame 
krašte, kur piliečiai ne itin gerai žino, kokią prasmę suteik- 
ti savo gyvenimui, moteris dievinama: taip yra Amerikoje. 
Socialistinės ideologijos, verčiančios unifikuoti visas Žmo- 
giškas būtybes, priešingai, neleidžia nei ateityje, nei dabar 
jokios žmonių kategorijos laikyti objektu ar stabu: auten- 
tiškai demokratinėje visuomenėje, kurią skelbia Marxas, 
Kitam nėra vietos. Tačiau iš tikrųjų mažai žmonių būna to- 
kie kareiviai, kovotojai, kokie būti jie nusprendė; kiek jie 
išlaiko individualumo, tiek moteris jų akyse išlaiko ypa- 
tingą reikšmę. Mačiau vokiečių kareivių rašytų prancūzų 

prostitutėms laiškų, kuriuose, nepaisant nacizmo, ryškėja 
naiviai gyva sentimentali tradicija. Rašytojai komunistai, 
tokie kaip Aragonas Prancūzijoje, Vittorini Italijoje, savo 
kūriniuose moterį, mylimąją ir motiną, vaizduoja pirmoje 
vietoje. Galbūt moters mitas vieną gražią dieną išnyks: kuo 
labiau moterys įsitvirtina kaip žmogiškos būtybės, tuo la- 
biau nyksta jų stebuklinga Kito savybė. Bet šiandieną šis 
mitas dar gyvas visų vyrų širdyse. 

Kiekvienas mitas implikuoja subjektą, kuris savo baimes 
ir viltis projektuoja į transcendentinį dangų. Moterys, ne- 
sidedančios subjektu, nesukūrė vyro mito, kuris atspindėtų 
vyrų siekius; jos neturi nei religijos, nei poezijos, kuri pri- 
klausytų vien tik joms: jos dar svajoja vyrų svajomis, gar- 
bina vyrų sugalvotus dievus. Šie savo pačių egzaltacijai 
nukalė dideles vyriškas figūras: Herkulį, Prometėją, Persėją; 
šių herojų likime moteris vaidina antraeilį vaidmenį. Be 
abejonės, yra stilizuotų vyro paveikslų, vaizduojančių jo 
santykius su moterimi: tėvas, suvedžiotojas, vyras, pavy- 
duolis, geras sūnus, blogas sūnus; bet tuos paveikslus taip 
pat sukūrė vyrai, ir jie nepasiekia kilnaus mitų lygio, o yra 
tik nuvalkioti štampai. Tuo tarpu moters santykis su vyru 
itin tiksliai apibūdintas. Dviejų — patino ir patelės — kate- 
gorijų asimetrija pasireiškia vienpusiška lytinių mitų su- 
dėtimi. Kartais, kalbant apie moterį, sakoma „lytis“; tai ji 
yra kūnas, jo malonumai ir pavojai: kad moteriai kūniškas 
ir seksualus kaip tik vyras - ši tiesa niekada nebuvo pa- 
skelbta, nes nėra kam ją paskelbti. Pasaulį vaizduoti tokį, 
koks jis yra, - vyrų darbas; jie jį aprašo iš savo pozicijų, lai- 
kydami tai absoliučia tiesa. 

Aprašyti mitą visada sunkų; jo neįmanoma pagauti ir api- 
brėžti, jis dažnai užklysta į žmogaus sąmonę, bet niekada 
nepasirodo kaip sustingęs objektas. Jis toks banguojantis, 
toks prieštaringas, kad jo vienovės iš pradžių neatskleisi: 

Dalila ir Judita, Aspazija ir Lukrecija, Pandora ir Atėnė, mo- 
teris kartu ir Ieva, ir Mergelė Marija. Ji dievaitė, tarnaitė, 
gyvybės šaltinis, tamsos galybė; ji pirmapradė tiesos tyla, 
ji suktybė, plepumas ir melas; ji gydūnė ir ragana; ji vyro 
auka, ji jo pražūtis, ji visa tai, kuo jis nėra ir ką jis nori turėti, 
jo neigimas ir jo būties priežastis. 

„Būti moterimi, - sako Kierkegaard'as, - yra toks keistas, 
toks supainiotas, toks sudėtingas dalykas, kad jo neįsten- 
gia išreikšti joks predikatas, ir daugybė predikatų, kuriuos 
norėtume pavartoti, vienas kitam taip prieštarauja, jog tai 
gali pakelti vien tiktai moteris“*. Taip yra todėl, kad ji verti- 
nama ne pozityviai, ne tokia, kokia ji yra pati sau, bet nega- 
tyviai, tokia, kokia ji atrodo vyrui. Mat jeigu ne tik ji viena 
yra Kitas, vis tiek ji visada apibrėžiama kaip Kitas. Ir jos 
dviprasmiškumas — tai tas pats Kito idėjos dviprasmišku- 
mas: žmogaus būsenos dviprasmiškumas, kiek ji išryškėja 
santykyje su Kitu. Jau sakėme, kad Kitas - tai Blogis, tačiau 
jis reikalingas Gėriui, jis grįžta į Gėrį, tai per jį aš pasiekiu 
Visetą, bet tai jis mane nuojo atskiria, jis - begalybės vartai 
ir mano baigtinumo matas. Štai kodėl moteris neįkūnija 
jokios pastovios sąvokos; per ją nenutrūkstama: pereina- 
ma iš vilties į nesėkmę, iš neapykantos į meilę, iš gėrio į 
blogį, iš blogio į gėrį. Kad ir kokiu aspektu ją vertintume, 
šis dviprasmiškumas pirmiausia sukrečia. 

Vyras nori rasti moteryje Kitą kaip gamtą ir kaip būtybę, 
panašią į save. Bet žinome, kokius dvejopus jausmus gamta 
įkvepia Žmogui. Jis ją eksploatuoja, bet jinai jį sunaikina, 
jis gimsta iš jos ir joje miršta; jinai jo būties šaltinis ir kara- 
lystė, kurią jis palenkia savo valiai; tai materialus rūdynas, 
įkalinantis sielą, ir aukščiausia tikrovė; jinai atsitiktinumas 
ir Idėja, baigtinumas ir Visetas; ji tai, kas priešinga Dva- 
siai ir jam pačiam. Čia sąjungininkė, čia priešė, ji pasiro- 
do kaip tamsus chaosas, iš kur trykšta gyvenimas, kaip šis 

gyvenimas ir kaip anas pasaulis, kurio link ji krypsta: mo- 
teris bendrais bruožais atkartoja gamtą kaip Motina, Žmona 
ir Idėja; šios figūros čia susilieja, čia susipriešina, ir kiek- 
viena iš jų turi du veidus. 

Vyras įleidžia savo šaknis į Gamtą; jis pagimdytas kaip 
gyvūnai ir augalai; jis gerai žino, kad egzistuoja tik tiek, kiek 
gyvena. Bet nuo patriarchato pradžios Gyvenimas jo akyse 
įgavo dvigubą aspektą: jis - sąmonė, valia, transcendencija, 
jis — dvasia, kartu jis — materija, pasyvumas, imanentišku- 
mas, jis —- kūnas. Eschilas, Aristotelis, Hipokratas skelbė, kad 
žemėje, kaip ir Olimpe, tikrai kuriantysis yra vyriškas pra- 
das: iš jo atsirado forma, skaičius, judėjimas; per Demetrą 
dauginasi varpos, bet varpos kilmė ir jos tiesa - Dzeusas; 
moters vaisingumas laikomas tik pasyvia savybe. Ji - žemė, 
o vyras — sėkla, ji - vanduo, ojis - ugnis. Sukūrimas dažnai 
buvo įsivaizduojamas kaip ugnies ir vandens susijungimas; 
gyvas būtybes gimdo karšta drėgmė; saulė yra jūros sutuok- 
tinis; saulė, ugnis — vyriškos dievybės, o jūra — vienas iš 
motinos simbolių, plačiai randamas visur. Inertišką vandenį 
paveikia liepsnojantys spinduliai, kurie jį apvaisina. Taip 
pat ir nejudri dirva, artojo suarta, priima į save grūdus. Ta- 
čiau jos vaidmuo būtinas: tai ji maitina daigą, saugo jį ir 
aprūpina savo medžiagomis. Štai kodėl, net nuvainikavus 
Didžiąją Motiną, vyras ir toliau garbino vaisingumo dei- 
ves*: Sibilei jis dėkingas už derlių, bandas, savo klestėjimą. 
Jis dėkingas jai už savo paties gyvybę. Jis vandenį aukština 
lygiai taip pat kaip ir ugnį. „Šlovė jūrai! Šlovė jos vilnims, 
apsuptoms šventos ugnies! Šlovė bangai! Šlovė liepsnai! 
Šlovė keistam nuotykiui!“ — rašo Goethe Antrame Fauste. 
Jis garbina Žemę, „The matron Clay“, kaip ją vadina Bla- 
ke'as. Vienas indų pranašas pataria savo mokiniams nekas- 
ti žemės, nes „nuodėmė žeisti arba varpyti, draskyti mūsų 
bendrą motiną žemdirbystės darbais... Argi aš imsiu peilį 

ir smeigsiu savo motinai į krūtinę?.. Argi aš luošinsiu jos 
kūną, kad pasiekčiau jos kaulus?.. Kaip drįsčiau kirpti savo 
motinos plaukus?“ Centrinėje Indijoje bajiečiai irgi laiko 
nuodėme „draskyti plūgu savo motinos žemės krūtinę“. 
Atvirkščiai, Eschilas sako apie Edipą, kad jis „išdrįso apsėti 
šventą vagą, kurioje pats sudygo“. Sofoklis kalba apie „tėvo 
vagas“ ir „artoją, tolimo lauko šeimininką, kuris jį aplanko 
tik kartą, sėjos metu“. Egiptiečių dainoje mylimoji pareiškia: 
„Aš esu žemė!“ Islamiškuose tekstuose moteris vadinama 
„lauku... vynuogynu su vynuogėmis“. Šventasis Pranciškus 
Asyžietis viename iš savo himnų kalba apie „mūsų seserį, 
žemę, mūsų motiną, kuri mus saugo ir mus žiūri, kuri veda 
įvairiausius vaisius ir spalvingas gėles su žole“. Micheletas, 
maudydamasis dumblo voniose Akvyje, sušunka: „Mieloji 
bendroji motina! Mes esame viena. Aš išėjau iš jūsų ir ten 
vėl grįžtu!..“ Ir net yra laikotarpių, kai įsitvirtina vitalistinis 
romantizmas, kuris trokšta, kad Gyvybė nustelbtų Dvasią: 
tada magiškas žemės, moters vaisingumas pasirodo stebuk- 
lingesnis už suderintus vyro veiksmus; tada vyras svajoja 
vėl susilieti su motiniškomis tamsybėmis ir ten rasti tikruo- 
sius savo būties šaltinius. Motina - tai šaknis, įsiskverbusi 
į kosmoso gelmes ir iš ten siurbianti syvus, ji versmė, iš kur 
trykšta gyvas vanduo, kuris sykiu yra maitinantis pienas, 
šiltas šaltinis, purvas, padarytas iš žemės ir vandens, turtin- 
gas gaivinamų jėgų. 

Tačiau bendresnis yra vyro maištas prieš savo kūnišką 
būseną; jis vertina save kaip puolusį dievą: jo prakeiki- 
mas - nukristi iš spindinčio ir tvarkingo dangaus ir atsidurti 
chaotiškose motinos įsčių tamsybėse. Ta ugnis, tas tyras ir 
aktyvus dvelksmas, kuriame jis trokšta atpažinti save, yra 
moteris, įkalinanti jį žemės purve. Jis norėtų būti reikalingas 
kaip gryna Idėja, kaip Vienis, Visetas, kaip absoliuti Dvasia, 
o pasijunta uždarytas ribotame kūne, laike ir vietoje, kurių 

nepasirinko, ten, kur jis nekviestas, kur jo buvimas nenau- 
dingas, varžantis, absurdiškas. Kūno atsitiktinumas — tai 
ir jo būties atsitiktinumas, kurį jis patiria savo apleistu- 
me, savo nepateisinamame nepagrįstume. Kuris, be to, dar 
atiduoda jį mirčiai. Virpą drebučiai, susidarantys gimdoje 
(slaptoje ir uždaroje kaip kapas), pernelyg primena glitų 
dvėsenos minkštumą, kad jis krūptelėjęs nuo jų nenusisuk- 
tų. Visur, kur gyvybė atsiranda, dygsta, fermentuojasi, ji 
sukelia pasibjaurėjimą, nes atsiranda irdama; gleivėtas em- 
brionas pradeda ciklą, kuris baigiasi mirties trūnėsiais. Bai- 
sėdamasis nepagrįstumu ir mirtimi, vyras baisisi ir savo gi- 
mimu; norėtų atmesti gyvulinius savo saitus; gimimo fak- 
tu žudikė gamta jį paėmė savo valdžion. Primityvios tautos 
gimdymą apsupa griežtais tabu, pavyzdžiui, placenta turi 
būti rūpestingai sudeginta arba įmesta į jūrą, nes ją pagro- 
bęs asmuo turėtų savo rankose naujagimio likimą. Šis ap- 
valkalas, kuriame susiformavo vaisius, yra jo priklauso- 
mybės ženklas. Ją sunaikinant, individui leidžiama ištrūkti 
iš gyvos magmos ir būti savarankiška būtybe. Gimimo ne- 
švarumas krinta ant motinos. Kunigų knyga ir visi antikos 
kodeksai reikalauja iš gimdyvės apsišvarinimo ritualų, ir 
daugelyje kaimų gimdyvės įvedimo vėl į bažnyčią cere- 
monija palaiko šią tradiciją. Žinome, kaip nejučia sumyšta 
vaikai, jaunos mergaitės ir vyrai, pamatę nėščios moters 
pilvą, dideles žindyvės krūtis, nors dažnai tai slepia po 
pašaipa. Dupuytreno muziejuose smalsuoliai apžiūrinėja 
vaškinius embrionus ir konservuotus gemalus su liguistu 
susidomėjimu, kaip kad žiūrėtų į kapo išniekinimą. Kad ir 
kokia pagarba nėštumą apsupa visuomenė, jis sukelia sa- 
Vaiminį pasidygėjimą. Ir nors ankstyvoje vaikystėje ber- 
niukas yra jutimais susirišęs su motinos kūnu, jam augant, 
socializuojantis ir pradedant suvokti savo individualią eg- 
Zistenciją, motinos kūnas ima kelti baime, jis nori nekreipti 

į jį dėmesio, matyti motiną vien kaip moralinį asmenį; ir 
nors galvoja apie ją tyrai ir nekaltai, tai veikiau dėl to, kad 
atsisako jai pripažinti kūną negu iš meilės pavydo. Paauglys 
sutrinka, parausta, kai, vaikščiodamas su draugais, sutin- 
ka savo motiną, seseris ar šiaip moteris iš savo šeimos: jų 
buvimas jį traukia į imanentiškumo sritį, iš kurios jis nori 
ištrūkti, atidengia šaknis, nuo kurių jis nori atsiplėšti. Tą 
patį reiškia ir berniūkščio pyktis, kai motina jį bučiuoja ir 
glamonėja; jis neigia šeimą, motiną, atstumia jos glėbį. Jis 
norėtų kaip Atėnė atsirasti suaugusiųjų pasaulyje apsigink- 
lavęs nuo kojų iki galvos, nepažeidžiamas". Tai, kad buvo 
pradėtas, pagimdytas, kybo virš jo lyg prakeikimas, tai lyg 
dėmė, sutepusi jo būtį. Ir tai jo mirties pranašas. Dygimo 
kultas visada buvo susijęs su mirusiųjų kultu. Motina Že- 
mė praryja savo vaikų palaikus. Tai moterys — Parkos ir 
Moiros —- audžia žmonių likimą, bet jos ir nutraukia siūlą. 
Dažniausiai liaudies įsivaizduojama mirtis yra moteris, ir 
moterims privalu apraudoti mirusiuosius, nes mirtis - jų 
kūrinys“. 

Taigi Moteris Motina —- su tamsybių veidu: ji chaosas, iš 
kur visa išėjo ir kur visa vieną gražią dieną turi sugrįžti. 
Ji - Nebūtis. Įvairūs pasaulio aspektai, kuriuos atskleidžia 
diena, susimaišo naktyje, naktyje proto, uždaryto tarp ne- 
įvardijamos ir neperregimos materijos sienų, naktyje miego 
ir nieko. Jūros gelmėje - naktis: moteris — Mare tenebrarum, 
kurios bijojo senovės jūrininkai; žemės viduriuose irgi nak- 
tis. Ši naktis, kurioje vyrui gresia pavojus nuskęsti ir kuri 
yra vaisingumo priešingybė, jį gąsdina. Jis geidžia dangaus, 
šviesos, saulėtų viršūnių, tyro ir skaidraus žydrynės šalčio, 
o po jo kojomis drėgna, karšta, tamsi bedugnė, tykanti jį 
praryti; daugybėje legendų matome herojų, kuris amžinai 
dingsta nukritęs į motinos tamsybes: urvą, bedugnę, pra- 
garą. 

Bet čia vėl žaidžia dvilypumas: dygimas visada susietas 
su mirtimi, 0 ši - su vaisingumu. Nekenčiama mirtis pasi- 
rodo kaip naujas gimimas, ir štai tada ji palaiminta. Miręs 
herojus atgyja kaip Ozyris kiekvieną pavasarį ir vėl gyvena 
iš naujo pagimdytas. Didžiausia žmogaus viltis, pasak Jun- 
go“, „ta, kad tamsūs mirties vandenys virstų gyvybės vande- 
nimis, kad mirtis ir jos šaltas glėbys taptų motinos sterble, 
visai kaip jūra, kuri, nors ir praryja saulę, ją vėl at-gimdo 
savo gelmėse“. Tai bendra daugelio mitologijų tema - sau- 
lės-dievo laidojimas jūros gelmėse ir jo spindulingas pate- 
kėjimas iš naujo. Ir žmogus sykiu nori gyventi, bet trokšta 
poilsio, miego, nebūties. Jis netrokšta nemirtingumo, todėl 
gali išmokti pamilti mirtį. „Neorganinė materija yra motinos 
įsčios, - rašo Nietzsche. — Būti išvaduotam iš gyvenimo — 
vadinasi, vėl tapti tikram, užbaigti save. Tam, kuris tai su- 
prastų, būtų šventė vėl grįžti į bejausmes dulkes.“ Chaucer 
į negalinčio mirti seno žmogaus lūpas įdeda šią maldą: 

Dieną ir naktį savo lazda 
Stuksenu žeme, motušės duris, 
Ir sakau: „Motin brangioji, leisk man įeiti“. 

Vyras nori įtvirtinti savo ypatingą egzistenciją ir ilsėtis 
didžiuodamasis savo „esminiu skirtumu“, bet jis taip pat 
nori sulaužyti savojo „aš“ užtvaras, susilieti su vandeniu, 
žeme, tamsa, su Nebūtimi, Visetu. Moteris, pasmerkdama 
vyrą baigtinumui, kartu jam leidžia peržengti jo paties ri- 
bas — iš čia ir kyla dviprasmiška magija, kuria ji yra ap- 
gaubta. 

Visose civilizacijose, o ir mūsų dienomis, ji vyrui kelia 
siaubą: tai siaubas dėl jo paties kūniško atsitiktinumo, ku- 
rį jis perkelia į ją. Nesubrendusi mergaitė tokios grėsmės 
nekelia, ji nėra jokio tabu objektas ir neturi jokio švento 
bruožo. Daugelyje primityvių visuomenių net jos lytis atro- 
do nekalta: vaikystėje tarp berniukų ir mergaičių erotiniai 

Zaidimai nedraudžiami. Tik nuo tos dienos, kai moteris jau 
gali gimdyti, ji tampa nebešvari. Dažnai rašyta apie griež- 
tus tabu, kuriais primityviose visuomenėse apsupama mer- 
gaitė pirmųjų menstruacijų dieną; net Egipte, kur moteriai 
skiriamas ypatingas dėmesys, ji būdavo uždaryta per visą 
menstruacijų laiką“. Dažnai ji išvaroma ant namo stogo, 
įkurdinama lūšnelėje už kaimo, jos nevalia matyti nei palies- 
ti —- dar daugiau, ji ir pati neturi savęs liesti ranka. Tautose, 
kur utinėjimasis —- kasdienė praktika, jai duodama lazdelė, 
su kuria leidžiama pasikasyti; ji neturi savo pirštais liesti 
produktų; kartais jai visiškai uždrausta valgyti, kitais at- 
vejais motinai ir seseriai leidžiama ją maitinti kokiu nors 
įrankiu; tačiau visi daiktai, susilietę su ja tuo laiku, turi bū- 
ti sudeginti. Po šio pirmo išbandymo menstruacijų tabu 
sušvelnėja, bet lieka griežti. Pavyzdžiui, Kunigų knygoje skai- 
tome: „Moteriškė, turinti mėnesinį kraujo plūdimą, bus at- 
skirta septynioms dienoms; kiekvienas, kurs jos prisiliestų, 
bus suteptas iki vakarui; ir visa, ant ko ji gulėtų ar sėdėtų 
savo atskyrimo dienomis, bus sutepta. Kas prisiliestų jos 
patalo, išplaus savo rūbus ir pats apsiplaus vandeniu, ir 
bus suteptas lig vakarui“ (Kun 15, 19-22). Šis tekstas tiksliai 
pakartoja tekstą, kuriame kalbama apie nešvarumą, kuriuo 
vyrą sutepa gonorėja. Ir apvalančioji auka abiem atvejais 
vienoda. Kartą apsivaliusi kraujavimą turi pralaukti septy- 
nias dienas ir atnešti du purplelius, arba du jaunus balan- 
džius, aukotojui, kuris juos paaukos Aukščiausiajam. Reikia 
pažymėti, kad matriarchalinėse visuomenėse menstruaci- 
joms priskiriamos ambivalentiškos savybės. Viena vertus, 
jos paralyžiuoja visuomeninę veiklą, naikina vitalines jėgas, 
nuo jų vysta gėlės, krinta vaisiai, bet turi ir gerų savybių: 
menstruacijų kraujas vartojamas meilės gėrimams, vaistams, 
ypač gydant įpjovimus ir kraujosrūvas. Dar ir šiandien kai 
kurie indėnai, plaukdami kautis su vaiduokliais pabaisomis, 

dažnai lankančiomis jų upes, valties priekyje padeda menst- 
ruacijų kraujyje sumirkytų plaušų gumulą, nes jo garavimas 
kenksmingas jų antgamtiniams priešams. Kai kuriuose grai- 
kų miestuose jaunos mergaitės į Astartės šventyklą kaip 
pagarbos ženklą nešdavo baltinius, suteptus pirmuoju krau- 
ju. Bet nuo patriarchato pradžios drumstam skysčiui, tekan- 
čiam iš moters lyties organų, priskiriama tik kenksminga 
galia. Plinijus savo Gamtos istorijoje rašo: „Kraujuojanti mo- 
teris gadina derlių, niokoja sodus, gaišina daigus, dėl jos 
kaltės krinta vaisiai, nyksta bitės; jai prisilietus, vynas virsta 
actu; pienas sugyžta...“ Senas anglų poetas pasako tą patį 
rašydamas: 

Oh! menstruating woman, thou'st a fiend 

From whom all nature should be screened! 

(O moterie! Tavo menstruacijos — rykštė, 

Nuo kurios reikėtų saugoti visą gamtą!) 

Šis tikėjimas tebėra stiprus ir mūsų dienomis. 1878 m. 
vienas Britų medicinos draugijos narys išspausdino British 
Medical Journal pranešimą, kuriame skelbia: „Neabejotinas 
faktas, kad mėsa, paliesta mėnesinėmis sergančių moterų, 
sugenda“. Jis sakosi pats žinąs du atvejus, kai tokiomis ap- 
linkybėmis sugedo kumpiai. Šio amžiaus pradžioje Šiaurės 
cukraus fabrikuose vidaus tvarkos taisyklės draudė į fabriką 
įeiti moterims, ištiktoms to, ką anglosaksai vadina curse, 
prakeikimu, nes tada pajuostąs cukrus. Ir Saigono opiumo 
fabrikuose nesamdomos moterys: dėl mėnesinių poveikio 
Opiumas neva surūgsta ir apkarsta. Šie tikėjimai tebėra gy- 
Vi daugelyje prancūzų kaimų. Kiekviena virėja žino, kad jai 
nenusiseks majonezas, jeigu ji pati negaluoja arba tiesiog 
Jeigu šalia yra negaluojanti moteris. Anžu neseniai vienas 
Senas sodininkas, vyno sandėlyje sukrovęs metinį sidro der- 
lių, rašo namų šeimininkui: „Reikia paprašyti, kad jaunos 
Namų damos ir viešnios tam tikromis mėnesio dienomis 

neitų per sandėlį - jos sutrukdytų sidrui fermentuotis“. Vi- 
rėja, supažindinta su šiuo laišku, patraukė pečiais. „Tai nie- 
kad nėra sutrukdę sidrui fermentuotis, - pasakė ji, - tai 
blogai veikia tik lašinius: negalima prie negaluojančios mo- 
ters sūdyti lašinių — suges““. 

Būtų labai netikslu šį bjaurėjimąsi prilyginti tam, kurį 
kiekvienu atveju sukelia kraujas. Žinoma, kraujas pats sa- 
vaime yra šventas elementas, labiau už viską prisodrintas 
paslaptingosios manos, kuri sykiu yra ir gyvenimas, ir mir- 
tis. Bet pragaištingos menstruacijų kraujo galios ypatin- 
gesnės. Tasai kraujas įkūnija moteriškumo esmę. Štai kodėl 
šis kraujavimas pavojingas ir pačiai moteriai, kurios mana 
šitaip yra materializuojama. Per čagiečių įšventinimą mer- 
gaitės raginamos rūpestingai slėpti menstruacijų kraują. 
„Nerodyk savo motinai, ji numirtų. Nerodyk savo drau- 
gėms, nes tarp jų gali būti viena bloga, ji pagrobs skudurą, 
kuriuo pasišluostei, ir tavo santuoka bus nevaisinga. Nero- 
dyk piktai moteriai, ji paims skudurą ir padės jį ant savo 
trobos aukšto... ir tada tu negalėsi turėti kūdikio. Nemesk 
skuduro ant tako ar į brūzgynus. Piktas žmogus gali su juo 
daryti bjaurių dalykų. Užkask jį žemėje. Slėpk kraują nuo 
tėvo, brolių ir seserų akių. Jei leisi jį pamatyti, bus nuo- 
dėmė.“'? Aleutai tiki, kad jei tėvas pamatys dukterį pirmųjų 
mėnesinių metu, ji gali apakti arba tapti nebyle. Manoma, 
kad tuo laiku moteris yra apsėsta kažkokios dvasios ir ap- 
dovanota pavojinga galia. Kai kurios primityvios tautelės 
tiki, kad kraujavimą sukelia gyvatės įkandimas moteriai 
turint dviprasmiško panašumo su driežu ir gyvate: neva 
kraujavimas sietinas su šliužo nuodais. Kunigų knyga men- 
struacijų kraujavimą gretina su gonorėja: kraujuojantis mo- 
ters lyties organas nėra tik šiaip žaizda, o įtartina opa. Ir 
Vigny, rašydamas: „Moteris, sergantis vaikas ir dvylika- 
kart nešvari“, nešvarumo sąvoką prilygina ligos sąvokai. 

Neaiškių vidinių alchemijų rezultatas, periodinis kraujavi- 
mas, kurį kenčia moteris, yra keistai suderintas su mėnulio 
ciklu: mėnulis taip pat turi pavojingų užgaidų". Moteris — 
sudėtinė dalis baisios krumplinės pavaros, kuri varo planetų 
ir saulės judėjimą, auka kosminių jėgų, nuo kurių priklauso 
žvaigždžių likimas, potvyniai ir atoslūgiai, ir kurių nerimą 
keliantį spinduliavimą patiria žmonės. Tačiau ypač stebina 
tai, kad menstruacijų kraujo poveikis siejamas su gyžtančios 
grietinėlės, nenusisekusio majonezo, fermentacijos, gedimo 
vaizdiniais; taip pat teigiama, jog nuo jo gali sudužti trapūs 
daiktai, nutrūkti smuikų ir arfų stygos, bet ypač jis veikiąs 
organines substancijas, užimančias tarpinę padėtį tarp mate- 
rijos ir gyvybės; ir tai ne tiek dėl to, kad tai kraujas, kiek dėl 
to, kad jis teka iš genitalijų; netgi nežinant jo tikslios funk- 
cijos, suvokiama, kad jis susijęs su gyvybės užsimezgimu: 
nenutuokdami apie kiaušidės, senovės žmonės menstrua- 
cijų kraują laikė papildomu spermos elementu. Iš tikrųjų 
tai ne šis kraujas sutepa moterį, bet veikiau jis parodo jos 
nešvarumą; jis pasirodo tuo metu, kai moteris gali būti ap- 
vaisinta; jam išnykus, dažniausiai ji vėl tampa nevaisinga; 
jis teka iš įsčių, kuriose vystosi gemalas. Jis įkūnija siaubą, 
kurį vyrui kelia moters vaisingumas. 

Tarp tabu, susijusių su nešvaria moters būkle, nė vienas 
nėra toks griežtas kaip draudimas turėti su ja kokius nors 
lytinius kontaktus. Pasak Kunigų knygos, vyras, nusižengęs 
šiai taisyklei, septynias dienas esti nešvarus. Manaus įsta- 
tymai dar griežtesni: „Vyrui suartėjus su moterimi, sutepta 
menstruacijų išskyrų, jo išmintis, energija, jėga, gyvybin- 
gumas visiškai sunyksta“. Vyrams, turėjusiems per men- 
struacijas lytinių santykių, buvo skiriama penkiasdešimties 
dienų atgaila. Kadangi manoma, jog moteriškasis pradas ta- 
da pasiekia aukščiausią savo galios viršūnę, tai bijoma, kad 
intymaus kontakto metu jis nenustelbtų vyriškojo prado. 

Apskritai vyrui atgrasi jo moters bauginanti motiniška es- 
mė, jis stengiasi šiuos du moteriškumo aspektus išskirti — 
štai kodėl kraujomaišos draudimas egzogamijos forma ar 
modernesniais pavidalais yra visuotinis įstatymas; štai ko- 
dėl vyras lytiškai atsitolina nuo moters tais momentais, kai 
ji ypač atsidavusi savo reprodukuojančiam vaidmeniui: per 
mėnesines, kai laukiasi kūdikio, kai žindo. Edipo komplek- 
sas, kurio aprašymą, beje, reikėtų peržiūrėti, neprieštarauja 
šiai elgsenai, 0 priešingai, ją numato. Vyras ginasi nuo mo- 
ters kaip nuo neaiškaus pasaulio šaltinio ir migloto orga- 
ninio tapsmo. 

Tačiau ji taip pat tuo leidžia visuomenei, atsiskyrusiai nuo 
kosmoso ir dievų, palaikyti su jais ryšį. Dar ir šiandien be- 
duinams, irokėzams ji laiduoja laukų derlingumą; senovės 
Graikijoje ji girdi požeminius balsus, supranta vėjo ir me- 
džių kalbą: ji Pitija, Sibilė, pranašė; jos lūpomis byloja mi- 
rusieji ir dievai. Ji iki šios dienos išlaikė ateities spėjimo 
galią: ji mediumė, chiromantė, būrėja, regėtoja, įkvėptoji; ji 
girdi balsus, regi regėjimus. Kai vyrai pajunta poreikį vėl 
pasinerti į augalinio ir gyvulinio gyvenimo gelmę - kaip 
Antėjas, kuris lietė žemę, kad atgautų jėgas, - jie šaukiasi 
moters. Graikijos ir Romos racionalistinėse civilizacijose 
gyvuoja chtoniškieji kultai. Jie paprastai pasklinda už ofi- 
cialaus religinio gyvenimo ribų, galiausiai net įgauna, kaip 
Eleuzine, misterijų formą: jų prasmė priešinga saulės kul- 
tams, kur žmogus teigia savo valią atsiskirti ir būti dva- 
singam, bet jie juos papildo; žmogus stengiasi ištrūkti iš 
savo vienatvės, pasinerdamas į ekstazę — tai ir yra miste- 
rijų, orgijų, bakchanalijų tikslas. Pasaulyje, vėl užvaldytame 
vyrų, dievas vyras, Dionisijas, uzurpavo laukines ir ma- 
giškąsias Ištarės, Astartės, savybes; tačiau aplink jo įvaizdį 
vėlgi siautėja moterys: menadės, tijadės, bakchantės kviečia 
vyrus į religinį svaigulį, į šventą beprotybę. Analogiškas ir 

zventosios prostitucijos vaidmuo — atpalaiduoti ir kartu 
nukreipti vaisingumo galias. Dar ir šiandien liaudies šven- 
tėms būdingi erotiniai proveržiai; moteris čia pasirodo ne 
kaip paprastas malonumo objektas, bet kaip priemonė pa- 
siekti šitą hybris, kur individas peržengia save. „Tai, ką būtis 
turi savo gelmėse pražūtingo, tragiško, to „akinančio ste- 
buklo“ negali niekur kitur rasti, kaip tik lovoje“, — rašo 
G.Bataille. 

Vyras, erotiniame siausme apglėbdamas mylimąją, sten- 
giasi paskęsti begalinėje kūno paslaptyje. Tačiau mes matė- 
me, kad, priešingai, normalus vyro seksualumas atskiria 
Motiną nuo Žmonos. Slaptinga gyvybės alchemija jam kelia 
pasišlykštėjimą, tuo tarpu jo paties gyvybė minta ir žavisi 
gardžiais žemės vaisiais; jis nori juos pasisavinti; jis geidžia 
Veneros, ką tik iškilusios iš vandens. Moteris patriarchate 
iš pradžių pasireiškia kaip žmona, nes aukščiausias kūrėjas 
yra vyras. Prieš tapdama žmonių giminės motina, Ieva yra 
Adomo draugė; ji duota vyrui, kad jis ją turėtų ir apvaisintų, 
kaip turi ir apvaisina dirvą; ir per Ievą jis visą gamtą padaro 
savo karalyste. Sueities aktas vyrui nėra vien subjektyvus 
ir trumpalaikis malonumas. Jis nori užvaldyti, paimti, būti 
savininkas; turėti moterį - vadinasi, ją nugalėti; jis įsiskver- 
bia į ją kaip noragas į vagas; padaro ją savą, kaip padaro 
savą žemę, kurią dirba; jis aria, sodina, sėja — šie vaizdai 
seni kaip raštas; galėtume pacituoti tūkstančius pavyzdžių 
nuo antikos iki mūsų dienų: „Moteris yra kaip laukas, o vy- 
ras kaip sėkla“, - kalba Manaus įstatymai. Viename Andrė 
Massono piešinyje matome vyrą su kastuvu rankoje kasantį 
moteriškosios lyties sodą'*. Moteris — savo vyro laimikis, jo 
turtas. 

Vyro blaškymasis tarp baimės ir geismo, tarp nuogąsčio, 
kad neužvaldytų nekontroliuojamos jėgos, ir noro jų įgyti 
nuostabiai atsispindi skaistybės mituose. Čia bauginanti 

vyrą, čia jo trokštama ar net reikalaujama, ji pasirodo kaip 
pati tobuliausia moters paslapties forma; taigi ji labiausiai 
keliantis nerimą ir kartu labiausiai kerintis tos paslapties 
aspektas. Pagal tai, ar vyras jaučiasi sutriuškintas jį apni- 
kusių galių, ar išdidžiai tikisi jas galįs pajungti sau, jis atsi- 
sako arba reikalauja, kad jam į žmonas būtų atiduota skaisti 
mergina. Pačiose primityviausiose visuomenėse, kur moters 
valdžia yra išaukštinta, jį apima baimė; jis sutinka, kad prieš 
jungtuvių naktį moteris būtų defloruota. M. Polo tvirtino 
apie tibetiečius, „kad nė vienas iš jų nenorėtų imti į žmo- 
nas merginos, kuri būtų skaisti“. Kartais šis atsisakymas 
aiškinamas racionalistiškai: vyras nenori žmonos, nesukė- 
lusios vyrui geismo. Arabų geografas El Bekri, kalbėdamas 
apie slavus, praneša, kad, „jei vyras veda ir randa žmoną 
skaisčią, jai sako: 

- Jeigu būtum šio to verta, vyrai būtų tave mylėję ir iš jų 
būtų atsiradęs vienas, kuris būtų tau atėmęs skaistybę. 

Paskui jis ją išveja ir su ja išsiskiria“. 

Netgi teigiama, kad kai kuriose primityviose tautelėse 
vyrai sutinka vesti tik tokią moterį, kuri jau yra motina, nes 
tai įrodo jos vaisingumą. Tačiau tikrieji taip plačiai papli- 
tusių defloracijos papročių motyvai yra mistiniai. Kai kurios 
tautelės mano, kad makštyje slypi gyvatė ir kad, plyštant 
nekaltybės plėvei, ji įgels sutuoktiniui; defloracijos kraujui 
priskiriamos pasibaisėtinos savybės, panašiai kaip men- 
struacijų kraujas, jis irgi galįs sunaikinti vyro jėgą. Šie įsi- 
vaizdavimai išreiškia mintį, kad moteriškasis pradas turi 
tuo daugiau galios, jame slypi tuo daugiau grėsmės, kuo 
mažiau jis paliestas“. Būna atvejų, kai defloracijos klausi- 
mas išvis nekyla, pavyzdžiui, Malinowskio aprašyti čiabu- 
viai seksualinius žaidimus leidžia nuo pat vaikystės, ir jų 
mergaitės niekada nebūna skaisčios. Kartais motina, vyres- 
nioji sesuo ar kokia matrona sistemingai defloruoja mergytę 

ir per visą vaikystę platina makšties angą. Atsitinka taip pat, 
kad subrendusias mergaites lazda, kaulu, akmeniu deflo- 
ruoja moterys, ir į tai žiūrima tik kaip į chirurginę operaci- 
ją. Kitose gentyse subrendusią mergaitę žiauriai įšventi- 
na: vyrai ją išsiveda iš kaimo ir defloruoja instrumentais 
arba ją prievartaudami. Vienas iš dažniausių papročių yra 
atiduoti skaistuoles užklydusiems svetimiesiems, gal todėl, 
kad manoma, jog jie nealergiški šiai manai, pavojingai tik 
tos tautelės vyrams, o gal todėl, kad jiems nerūpi nelaimės, 
isštiksiančios svetimuosius. Dar dažniau nuotaką vestuvių 
išvakarėse moterimi padaro žynys ar gydytojas, arba kasi- 
kas, genties vadas; Malabaro pakrantėje ši operacija užkrau- 
ta brahmanams, ir jie ją atlieka, atrodo, be jokio džiaugsmo 
bei reikalauja už tai nemažo atlyginimo. Žinoma, kad visi 
šventi daiktai nepašvęstajam pavojingi, bet asmenys, patys 
būdami pašvęsti, gali jais manipuliuoti be rizikos; taigi su- 
prantama, kad žyniai ir vadai įstengs sutramdyti piktas jė- 
gas, kurių sutuoktinis turi saugotis. Romoje iš šio papročio 
teliko simbolinė ceremonija: nuotaką sodindavo ant akme- 
ninio Priapo falo siekdami dvigubo tikslo —- padidinti jos 
vaisingumą ir absorbuoti per daug galingus ir dėl to kenks- 
mingus jos fluidus. Vyras apsisaugo dar ir kitaip: defloruoja 
žmoną pats, bet ši ceremonija kritišku momentu daro jį ne- 
pažeidžiamą, pavyzdžiui, jis tai atlieka viso kaimo akivaiz- 
doje lazda arba kaulu. Samoa gyventojai tai daro pirštu, 
prieš tai jį apvynioję baltu audeklu, kurio kruvinus skute- 
lius išdalija dalyviams. Esti taip pat, kad vyrui leidžiama 
defloruoti žmoną paprastai, tačiau išlieti sėklą jis gali tik 
po trijų dienų, kad generuojanti sėkla nebūtų sutepta nekal- 
tybės plėvės krauju. 

Pagal įprastą šventų dalykų srityje pasikeitimą nekalty- 
bės kraujas mažiau primityviose visuomenėse tampa laimės 
simboliu. Prancūzijoje dar yra kaimų, kur vestuvių rytą 

giminėms ir draugams rodoma kraujuota paklodė. Taip yra 
todėl, kad patriarchalinėje visuomenėje vyras tapo moters 
šeimininku; ir tos pačios savybės, kurios baugintų, jei pri- 
klausytų gyvuliams ar neįveiktiems gamtos reiškiniams, 
vertinamos kaip didelės vertybės, jei priklauso juos sutram- 
džiusiam savininkui. Laukinio arklio karštumą, krioklių ir 
žaibo jėgą vyras padarė savo klestėjimo instrumentais. Ši- 
taip jis nori sau pajungti ir moterį su visais neliestais jos 
lobiais. Dorybingumo nurodymai, kurių turi laikytis jauna 
mergina, aišku, grindžiami racionaliais motyvais, pavyz- 
džiui, žmonos ištikimybė, nuotakos skaistumas reikalingi, 
kad tėvui nekiltų jokio pavojaus, jog jo turtą paveldės sve- 
timas vaikas. Bet greičiausiai skaistybės iš moters reika- 
laujama tada, kai vyras žiūri į žmoną kaip į savo nuosavybę. 
Iš pradžių šitos pasisavinimo idėjos neįmanoma pozity- 
viai realizuoti — iš tikrųjų niekas niekada nieko neturi; taigi 
bandoma tai padaryti negatyviai; tikriausias būdas tvirtinti, 
kad koks nors turtas yra mano - tai neleisti juo naudotis 
kitam. O be to, niekas vyrui taip neatrodo geidžiama kaip 
tai, kas niekada nepriklausė jokiai žmogiškajai būtybei, — 
tada pergalė pasirodo kaip vienintelis ir absoliutus įvykis. 
Plėšiniai visada žavėjo tyrinėtojus; alpinistai žūsta kasmet, 
panorę šturmuoti neliestą kalną arba vien tik pabandę jo 
šlaite praminti naują kelią; o smalsieji rizikuoja savo gy- 
vybe, leisdamiesi po žeme į niekada netyrinėtų grotų gel- 
mes. Objektas, jau užvaldytas žmonių, tampa instrumentu; 
atkirstas nuo savo prigimtinių šaknų, jis praranda savo di- 
džiausias vertybes: nepažabotas srauto vanduo žada dau- 
giau negu viešų fontanų čiurkšlės. Neliestas kūnas turi slap- 
tų šaltinių gaivos, susiglaudusio gėlės vainikėlio rytinio 
aksominio švelnumo, žvilgesio perlo, kurio dar niekados 
neglamonėjo saulė. Grota, šventykla, šventovė, slaptas so- 
das — vyrą kaip vaiką žavi ūksmingos ir uždaros vietos, 

kurių niekados nepagyvino jokia sąmonė, kurios laukia, kol 
kas nors joms suteiks sielą: jam atrodo, kad tai, ką jis vienas 
suvokia ir į ką įsiskverbia, iš tikrųjų jisai ir sukuria. Be to, 
vienas kiekvieno troškimo tikslų yra pasinaudoti trokštamu 
objektu, o tai tampa jo destrukcijos priežastimi. Perplėš- 
damas nekaltybės plėvę, vyras užvaldo moters kūną inty- 
miau negu įsiskverbdamas, bet palikdamas jį nepaliestą; 
šioje nepakartojamoje operacijoje jis nedviprasmiškai padaro 
jį pasyviu objektu, įtvirtina savo valdžią jam. Tai labai tiks- 
liai išreiškia legenda apie riterį, kuris sunkiai skinasi kelią 
per dygliuotus krūmokšnius, norėdamas nusiskinti nieka- 
dos nekvėpintą rožę; jis ne tiktai ją randa, bet ir nulaužia 
jos stiebą ir tada ją užvaldo. Vaizdas toks aiškus, jog liau- 
dies kalboje „nuskinti gėlę“, šnekant apie moterį, reiškia 
atimti jai nekaltybę, ir iš šito posakio atsirado žodis „deflo- 
racija“. 

Bet skaistvb. crotiškai traukia tik tada, kai ji susijusi su 
jaunyste. Priešingu atveju jos paslaptis vėl ima kelti nerimą. 
Daugelis vyrų šiandien pajunta seksualinį pasidygėjimą, 
susidūrę su pernokusiomis skaistuolėmis; į senmerges žiūri- 
ma kaip į irzlias ir piktas matronas ne vien dėl psichologinių 
priežasčių. Prakeikimas slypi pačiame jų kūne, kūne, kuris 
nėra jokio subjekto objektas, kurio joks geismas nepada- 
rė geidžiamo, kuris nuleipo ir nuvyto neradęs vietos vyrų 
pasaulyje; netekęs savo paskirties, jis tampa keistu objektu 
ir kelia nerimą, kaip kelia nerimą nekomunikabili bepro- 
čio mintis. Girdėjau, kaip vienas vyras šiurkščiai pasakė 
apie keturiasdešimtmetę moterį, dar gražią, bet laikomą 
skaisčia: „Ten pilna voratinklių...“ Ir iš tikrųjų rūsiai ir pa- 
lėpės, kur niekas nebevaikšto, kurie niekam nereikalingi, 
prisipildo netyros paslapties; juos noriai lanko vaiduokliai; 
apleisti žmonių, namai tampa dvasių buveine. Jeigu mo- 
ters skaistybė nebuvo paaukota kokiam nors dievui, noriai 

tikima, kad ji reiškia kažkokias vedybas su demonu. Vyro 
neįveiktos skaistuolės, senos moterys, ištrūkusios iš jo val- 
džios, lengviau negu kitos palaikomos raganomis; mat jeigu 
moters likimas - būti sirtai Kitam, vadinasi, ta, kuri nevelka 
vyro jungo, yra pasirengusi palinkti po velnio jungu. 
Žmona, iš kurios nelabasis išvytas defloracijos ritualais 
arba kuri, atvirkščiai, yra tyra dėl savo skaistybės, gali tada 
pasirodyti kaip geidžiama auka. Ją apkabindamas, myli- 
masis trokšta turėti visus gyvenimo lobius. Ji yra visa žemės 
fauna ir flora: gazelė, elnė, lelija ir rožė, pūkuotas persikas, 
kvapni avietė; ji perlamutras, agatas, perlas, šilkas, dangaus 
žydrynė, šaltinių gaiva, oras, liepsna, žemė ir vanduo. Visi 
Rytų ir Vakarų poetai moters kūną pavertė į gėles, vaisius, 
paukštes. Čia dar turime visą storą antikos, viduramžių ir 
moderniųjų laikų antologiją, kurią derėtų cituoti. Gerai ži- 
nome Giesmių giesmę, kur mylimasis sako mylimajai: 


Tavo akys kaip karvelių... 

Tavo plaukai kaip būriai ožkų... 

Tavo dantys kaip bandos nukirptų avių... 

Tavo skruostai kaip granatinio obuolio pusė... 
Dvi tavo krūtys kaip du dvyniu stirnos ožiuku... 
medus ir pienas po tavo liežuviu... 


(Gg 4, 1-5; 11) 


Versta iš: Simone de Beauvoir. Le deuxiėme sexe. - Paris: Gallimard, 1949. 


Vertė BIRUTĖ GEDGAUDAITĖ 

Iki pastarųjų metų antropologija, tyrinėdama įvairias kul- 
tūras, siekė nustatyti pamatines ir universalias socialines 
struktūras ir kultūrinius simbolius. Antropologai dažnai 
tyrinėdavo ritualus bei socialines institucijas, žmonių su- 
kurtas tam, kad būtų įprasminti pagrindiniai žmonių eg- 
zistavimo įvykiai - gimimas, vedybos ir mirtis. Nuo XIX a., 
kai antropologai giminystės struktūras pradėjo traktuoti 
kaip visuomenę konstituojančius elementus, labai susido- 
mėta socialiniais ryšiais tarp lyčių ir padariniais, kuriuos 
sukelia skirtinga vyrų ir moterų padėtis visuomenėje. To- 
dėl antropologija tapo vertingu informacijos šaltiniu XX a. 
mokslininkams feministams. Tačiau kartu ryšys tarp femi- 
nizmo ir antropologijos iki šių dienų yra įtemptas ir gana 
problemiškas; jis atskleidė naujų žinių, kad tyrinėtojo lytis 
ir sociokultūrinė padėtis daro įtaką jos ar jo tyrimų išva- 
doms. 

Kaip įrodinėja Michelle Z. Rosaldo, viena iš pirmųjų femi- 
nisčių antropologių Jungtinėse Valstijose, daug feministinių 
teorijų turėjo tą patį akstiną kaip ir antropologija — išsiaiš- 
kinti socialinės sanklodos ištakas, feminizmo atveju —- vyrų 
viršenybės prieš moteris ištakas!'. Pavyzdžiui, Simone de 
Beauvoir knygoje Antroji lytis buvo pasiryžusi paaiškinti 
moterų menkesnio statuso ištakas, kodėl „šis pasaulis visa- 
da priklausė vyrams“. Šios knygos skyriuje, pavadintame 

„Istorija“, Beauvoir remiasi Engelso teorijomis, išdėsty- 
tomis veikale Šeimos, privatinės nuosavybės ir valstybės kil- 
mė (Engelso pažiūroms didelę įtaką turėjo antropologas 
L.H. Morganas), apie asimetrinių šeimos santykių forma- 
vimąsi, nulemtą vyrų poreikio kontroliuoti savo nuosavy- 
bę ir perduoti ją savo palikuonims, kurių biologinės teisės 
galėjo būti garantuojamos tik kontroliuojant moterų sek- 
sualumą. Beauvoir taip pat prisipažįsta esanti skolinga Clau- 
de'ui Lėvi-Straussui - jo struktūralistinėms antropologinėms 
teorijoms, aiškinančioms elementarias giminystės struk- 
tūras*. Pasak Lėvi-Strausso, moterų mainai ir giminystės 
struktūros, kurias sukuria šie mainai (juos jis traktuoja kaip 
pamatinius ryšius), sudaro pagrindinę žmonių visuome- 
nės struktūrą. Sekdamas Freudu, Lėvi-Straussas pareiškia, 
kad kraujomaišos tabu, kitų ryšio formų uždraudimas, bu- 
vo kertinis visuomenės akmuo. Tačiau Beauvoir prieina eg- 
zistencinę moterų atžvilgiu išvadą apie visuotinę moterų, 
kaip vyrų mainų objekto, padėtį. Pasak Beauvoir, giliausias 
moters priespaudos šaltinis yra jos susaistymas biologiniu — 
vaikų gimdytojos - vaidmeniu, kuris pririša ją prie imanen- 
tiško gyvenimo kartojimo. Nors kaip tik transcendencija 
apibrėžia žmonių kultūrą ir būtį, moteriai įvairiais ritualais 
ir veiksmais draudžiama jos siekti, kaip kad daro vyrai. 
Beauvoir nuomone, tvirtas simbolizmas, kurį daugelis kul- 
tūrų suteikia moteriškumui ir ypač motiniškumui, neturėtų 
būti klaidingai interpretuojamas kaip moters vertės ar jos 
statuso ženklas. Ko gero, tai yra aiškiausias požymis, kad 
moteris yra tik vyrų projekto siekti transcendencijos dalis, 
tik dalis jų troškimo pasiekti nemirtingumo jausmą, atsito- 
linant nuo imanentinio materialaus egzistencijos aspekto, 
kurį jiems įkūnija motina, ir kartu tai objektyvuoti. Beauvoir 
žodžiais tariant, kultūra pasirodo esanti išimtinai vyrų kū- 
rinys. 

Tradicinė antropologija daugiausia tyrinėjo vyrų sukur- 
tus ženklus ir simbolius ir tai darė remdamasi beveik vien 
jų požiūriu. Bet, kai vis daugiau moterų įsitraukė į antro- 
pologiją, kaip ir į kitas mokslų sritis, ir stiprėjo šiuolaikinis 
moterų judėjimas, aštuntojo dešimtmečio pradžioje buvo 
suprasta, kad antropologiniuose tyrinėjimuose moterys kaip 
ženklų kūrėjos faktiškai neegzistavo. Kaip aiškina pirmo- 
sios feministinės antropologijos antologijos leidėjai, moterys 
antropologės, pradėjusios ieškoti informacijos apie moteris 
įvairiose kultūrose, atskleidė, kad tradicinė antropologija 
pilna baltų dėmių - ji kreipė labai mažai dėmesio į moterų 
gyvenimą, vaidmenis, į jų indėlį į visuomenę ir kultūrą 
tarpkultūriniu požiūriu ir todėl jai nepavyko patenkinamai 
paaiškinti visuotinio moterų pajungimo“. Šio tomo (iš jo ir 
perspausdinamas Sherry Ortner straipsnis šioje antologijoje) 
leidėjams antropologijos mokslo nepajėgumas pakankamai 
paaiškinti žmogiškąją kultūrą dėl įsišaknijusio šališkumo 
ir siaurumo iškyla kaip rimtas antropologijos trūkumas. 
Kaip ir kitų daugybės feministų, jų tikslas buvo visiškai 
humanistinis ir kartu revoliucinis — atskleisti šią tradicinės 
antropologijos ydą ir taip skatinti naują mąstymą sociali- 
niuose moksluose ir galų gale socialinę kaitą. 

Pasak Amerikos antropologės Corinos Škema Snyder, pir- 
minį impulsą feministinei antropologijai tiesiogiai suteikė 
septintojo dešimtmečio pabaigos ir aštuntojo dešimtmečio 
pradžios moterų judėjimo politinis aktyvumas. Išsiaiški- 
nus, kad moterys esančios pavergtos ir bejėgės tarpkultū- 
riniu požiūriu, iškilo tikslas parodyti, jog jos turėjo atskirą 
galios sritį. Radosi etnografinių studijų, aprašiusių mote- 
rų ritualus, gamybos būdus ir įtaką įvairiems gyvenimo 
aspektams. Tačiau greit šiam užmojui pakenkė suvokimas, 
kad net jeigu moterys ir turėjo kultūrinę galią tam tikro- 
se srityse, jos vis dėlto buvo visada galiausiai pavaldžios 

aukštesniems autoritetams. Plėtodama Margaret Mead at- 
skleistą lyčių vaidmenų įvairovę skirtingose kultūrose“, fe- 
ministinė antropologija praplėtė tyrimų objektą, pereidama 
nuo moters prie lyties kategorijos ir skirtingų reikšmių, 
suteikiamų moteriškumui ar vyriškumui įvairiose kultūrose, 
tyrinėjimo. Kaip simbolių antropologai plačiai parodė, lyčių 
skirtumai vaidina lemiamą vaidmenį visose kultūros srity- 
se, O ypač ritualuose ir simboliuose, susijusiuose su trans- 
cendencija. Vienas iš svarbiausių šių mokslininkų atradimų 
yra tai, kad, nors moterys gali būti socialiai visuotinai pa- 
valdžios, vis dėlto nėra tokio dalyko kaip amžinas moteriš- 
kumas, t.y. moterys nėra nei visuotinai blogos ar geros, nei 
ypatingai aktyvios ar pasyvios, ir kad tas pat tinka ir vy- 
rams. Naujoji feministinė antropologija taip pat atskleidė, 
kad priklausomai nuo to, ar kultūra yra patiriama kaip iš- 
gyvenama, ar kaip tyrinėjimo objektas, moters požiūris į ją 
gali reikšmingai skirtis. Vienas iš dramatiškiausių šito pa- 
vyzdžių yra etnografinė medžiaga apie munduruku gentį 
Amazonijoje. Ją parengė sutuoktinių pora. Knygoje Miško 
moteris“ Robertas ir Yolanda Murphy aprašo, kaip tos pačios 
genties moterys ir vyrai visiškai skirtingai aiškina tą patį 
ritualą. Robertui Murphy genties vyrai kasmetinį ritualą 
vaizdavo kaip pakartojimą to momento, kai jų protėviai 
atėmė galią iš moterų užvaldydami šventus muzikos ra- 
gus; jie buvo įsitikinę, kad toks dramatiškas savosios ga- 
lios patvirtinimas moteris įbaugins. Bet moterys Yolandai 
Murphy pasakojo, jog jos į šį ritualą žiūrinčios su toleran- 
tiška pašaipa. 

Didžiausias feministinės antropologijos indėlis turbūt 
buvo tai, kad, pažvelgus įdėmiu ir kritišku žvilgsniu, net 
labiausiai įsigalėjusios prielaidos, kas yra „visuotinai žmo- 
giška“, gali pasirodyti nepagrįstos. Visuotinė tiesa, kuria 
labiausiai stengėsi suabejoti feministinė antropologija, yra 

ta, kad moterų menkesnis socialinis ir kultūrinis statusas 
yra universalus ir nepakeičiamas. To buvo siekiama at- 
kakliai probleminant kultūros ir gamtos ryšį ir atkakliai 
teigiant, jog, išskyrus pamatinius biologinius dalykus, vi- 
sos su lyčių skirtumais susijusios kitos reikšmės ir insti- 
tucijos yra ne kas kita kaip kultūriniai konstruktai: 
Biologija diktuoja, jog moterys žindytų ir augintų vaikus. Bet socia- 
liniai ir kultūriniai šio fakto padariniai - tai, kad į jas buvo žiūrima 
kaip į žmonas ar, dar daugiau, kaip į motinas, kad jų veiksmus 
apribodavo atsakomybė už vaikų priežiūrą, kad jų gyvenimus api- 
brėždavo dauginimosi funkcijų požiūriu ir kad jų asmenybes for- 
muodavo pagal „motinos“, kuri savo ruožtu yra moteris, modelį - 
visa tai yra žmonių sukurta ir lemia, mes jaučiame, moterų men- 


kesnį statusą; dar daugiau, mes teigiame, kad tai - kintantys ir 
kitimui pavaldūs faktai'. 


Čia pateikiama Sherry Ortner esė yra drąsus indėlis į šį 
diskursą. Viena vertus, Ortner parodo postmodernios teo- 
rijos ir feministinės antropologijos technikos bendrumą, de- 
konstruodama vyrų dominavimą kaip universalią tiesą, taigi 
mesdama iššūkį falocentrizmo „pamatiniam pasakojimui“, 
kuriuo suabejojo daug postmodernistų. Kita vertus, Ortner 
yra pasiryžusi atskleisti šaltinį, kurį ji laiko visuotine prie- 
laida, kodėl moterys glaudžiau susijusios su gamta negu su 
kultūra, kuri traktuojama daugiausia kaip vyrų kūrinys. 
Ortner, sekdama Beauvoir, moters stipresnį ryšį su gamta 
sieja su jos giminės pratęsimo funkcija. Ji taip pat pripažįsta 
tradicinės antropologijos (ir filosofijos) iškeltą kultūros ir 
gamtos priešpriešą bei pirmosios neabejojamą pranašumą. 
Ortner argumentai kartais silpnoki, nes nėra visiškai aišku, 
kiek šias sampratas ji pripažįsta kaip duotybes, o kiek - kaip 
įvairuojančius kultūrinius darinius. Pavyzdžiui, kai ji pažy- 
mi, kad moterys yra „mažiau transcendentalios“ negu vyrai, 
Ji išryškina tai kaip nekintantį faktą nė kiek nesuabejodama 
tradicine tokių kategorijų kaip „transcendencija“ ir „kultūra“ 

samprata. Galima tik daryti išvadą, kad Sherry Ortner mato 
galimybę šiuos standartus keisti ir pertvarkyti, nes ji atvirai 
pareiškia, jog jos asmeninis motyvas yra troškimas išvysti 
pasikeitimą. 

Originaliausia Ortner tezė yra ta, kad, būdamos artimes- 
nės gamtai ir kartu - kultūrinės tvarkos dalyvės, moterys 
užima dviprasmišką, neapibrėžtą padėtį kaip tarpininkės 
tarp kultūros ir gamtos. Tai darydama, ji paaiškina, kokiu 
būdu tapatumą ir diskursą postmodernistai suvokia veikiau 
kaip begalinį skirtumų žaismą, o ne kaip griežtas opozicijas 
ir kokiu būdu visuomenė pradedama suvokti kaip sudaryta 
iš marginalijų, kurios turi galimybę išstumti dominuojantį 
centrą. Galbūt tik tada, kai bus suabejota tokiomis opo- 
zicijomis kaip gamta ir kultūra, moteris ir vyras, pradės 
ryškėti pokyčiai, kuriais tiki Ortner ir kiti feministai. 


KARLA GRUODIS 


Iš anglų k. vertė ZITA ČEPAITĖ 


AR MOTERS IR VYRO SANTYKIS TOKS 
KAIP GAMTOS IR KULTŪROS?* 

Daugiausia antropologijos kūrybiškumą lemia įtampa, ky- 
lanti tarp dviejų krypčių poreikių: poreikio paaiškinti žmo- 
giškąsias universalijas ir poreikio paaiškinti kultūrines 
ypatingybes. Pagal šį kriterijų moteris yra viena iš labiausiai 
ginčytinų problemų, su kuriomis susiduriame. Žemesnė mo- 
ters visuomeninė padėtis yra viena iš tikrųjų universalijų, 
pankultūrinis faktas. Ir vis dėlto, nors šis faktas universalus, 
specifinės kultūrinės moters koncepcijos ir jos simboliza- 
vimas yra nepaprastai įvairūs ir net tarpusavyje priešta- 
raujantys. Be to, faktiškas moterų traktavimas ir santykinis 
jų vaidmuo bei indėlis yra skirtingi kiekvienos kultūros ir 


* Pirmas šio straipsnio variantas buvo pateiktas 1972 m. spalį kaip paskaita 
kursuose „Moterys: mitas ir realybė“ Saraho Lawrence'o koledže. Čia 
aš gavau naudingų pastabų iš studentų ir iš savo kolegų dėstytojų: Joan 
Kelly Gadol, Eva Kollisch ir Gerda Lerner. Trumpas pranešimas buvo 
skaitomas Amerikos antropologijos asociacijos (American Anthropologi- 
cal Association) susirinkimuose Toronte 1972 m. lapkričio mėn. Tuo me- 
tu aš gavau puikių kritinių pastabų iš Karen Blu, Robert Paul, Michelle 
Rosaldo, David Schneider ir Terence Turner, o dabartinio straipsnio ver- 
sija, kurioje argumento puolimas buvo pakeistas gana smarkiai, buvo 
parašyta atsižvelgiant į tas pastabas. Aš, žinoma, pasilieku atsakomybę 
už straipsnio galutinę formą. Straipsnis yra dedikuojamas Simone de 
Beauvoir, kurios knyga Antroji lytis, pirmą kartą išleista Prancūzijoje 
1949 m., tebėra, mano nuomone, vienintelis geriausias „moters prob- 
lemos“ visapusiškas supratimas. 

kiekvieno atskiro kultūros tradicijų istorijos periodo atžvil- 
giu. Abu šie klausimai - universalumas ir kultūrinė įvairo- 
vė - yra problemos, kurias reikia aiškinti. 

Mano susidomėjimas šia problema, žinoma, yra daugiau 
negu akademinis: aš noriu suvokti įvykusį tikrą pasikeiti- 
mą — kaip atsirado socialinė ir kultūrinė tvarka, kurioje 
žmogaus potencialo sritis yra atvira tiek moterims, tiek ir 
vyrams. Moters subordinacijos universalumas, faktas, kad 
taip yra kiekvienoje socialinėje ir ekonominėje struktūro- 
je ir įvairiausio sudėtingumo visuomenėse, rodo man, jog 
mes esame akis į akį su kažkuo labai svarbiu, labai atkakliu, 
kažkuo, ko mes negalime panaikinti, paprasčiausiai peror- 
ganizuodami keletą pareigų ir vaidmenų socialinėje siste- 
moje ar net pertvarkydami visą ekonominę struktūrą. Šiame 
straipsnyje aš mėginu atskleisti pamatinę kultūrinio mąs- 
tymo logiką, kuri pripažįsta moterų nepilnavertiškumą; aš 
mėginu parodyti labai įtikinamą logikos prigimtį, nes juk 
jei ji nebūtų tokia įtikinama, žmonės nepritartų jai. Bet aš 
taip pat mėginu parodyti socialinius ir kultūrinius šios lo- 
gikos šaltinius, kad atskleisčiau, kur glūdi galimybė keistis. 

Svarbu atskirti problemos lygius. Supainiojimas gali duoti 
stulbinančių rezultatų. Pavyzdžiui, priklausomai nuo to, 
kuriuo aspektu žiūrime į kinų kultūrą, mes galėtume išplė- 
toti bet kurį iš kelių visiškai skirtingų spėjimų apie moterų 
padėtį Kinijoje. Daosizmo ideologijoje 1, moteriškam pra- 
dui, ir jang, vyriškam pradui, yra teikiama vienoda reikšmė; 
„priešingumas, kitimas ir šių dviejų jėgų sąveika yra visų 
pasaulio reiškinių priežastis“!. Taigi mes galime spėti, kad 
vyriškumą ir moteriškumą bendroji kinų kultūros ideologija 
vienodai vertina*. Tačiau, žvelgdami į socialinę struktūrą, 
mes matome stiprų paveldimumo pagal tėvo liniją principą, 
sūnų svarbumą ir absoliutų tėvo autoritetą šeimoje. Todėl 
mes galėtume padaryti išvadą, kad Kinija yra archetipinė 

patriarchalinė visuomenė. Toliau žiūrėdami į realius moterų 
atliekamus vaidmenis, turimą galią ir įtaką bei jų materialinį 
indėlį į kinų visuomenę - stebint visa tai atrodo gana svar- 
bu, - mes turėtume pasakyti, kad moterims sistemoje yra 
skiriamas svarbus (neišreikštas žodžiais) visuomeninis sta- 
tusas. Arba vėlgi mes galėtume atkreipti dėmesį į tą faktą, 
kad deivė Kuei In yra pagrindinė (labiausiai garbinama, 
daugiausia vaizduojama) dievybė kinų budizme, ir mes ga- 
lėtume būti gundomi pasakyti, kaip daugelis yra mėginę pa- 
sakyti apie deives garbinančias kultūras priešistorinėse ir 
ankstyvosiose istorinėse visuomenėse, kad Kinija yra tikrai 
matriarchato tipas. Trumpai tariant, mums turi būti absoliu- 
čiai aišku tai, ką mes mėginame išaiškinti, prieš pradėdami 
aiškinti. Mes galime išskirti tris problemos lygius: 

1. Universalus faktas, kad kiekvienoje visuomenėje mo- 
teriai kultūriškai suteikiamas žemesnis statusas. Čia yra 
svarbūs du klausimai. Pirma: ką mes norime tuo pasakyti; 
koks yra mūsų įrodymas, jog tai yra universalus faktas? Ir 
antra: kaip mes turime aiškinti šį faktą, jeigu mes jį nu- 
statėme? 

2. Specifinė ideologija, simbolizavimai ir socialiniai-struk- 
tūriniai dariniai, susiję su moterimis, kurie yra labai įvairūs 
kiekvienoje kultūroje. Šio lygio problema yra paaiškinti kurį 
nors atskirą kultūrinį kompleksą tai grupei specifinių fak- 
torių požiūriu — antropologinės analizės standartinis lygis. 

3. Stebimos tuo pagrindu moterų veiklos, įnašo, sugebėji- 
mų, įtakos ir t.t. detalės, dažnai prieštaraujančios kultūrinei 
ideologijai (nors visada tvirtai besilaikančios prielaidos, kad 
moterys niekada negali būti oficialiai pranašesnės bendroje 
sistemoje). Tai yra tiesioginio stebėjimo lygis, kuriuo dabar 
dažnai naudojasi feministinės orientacijos antropologai. 

Šis straipsnis visų pirma liečia pirmąjį iš šių lygių, uni- 
Versalaus moterų nuvertinimo problemą. Dėl to ši analizė 

priklauso ne nuo specifinių kultūros duomenų, bet veikiau 
nuo „kultūros“, traktuojamos kaip ypatinga proceso rūšis 
pasaulyje, analizės. Antrojo lygio diskusija, koncepcijų nesu- 
tapimo įvairiose kultūrose ir moterų atitinkamų vertinimų 
problema, pareikalaus didelių tarpkultūrinių tyrinėjimų ir 
turi būti atidėta kitam kartui. Dėl trečiojo lygio, tai iš mano 
požiūrio bus aišku, kad aš laikyčiau neteisingai nukreiptu 
siekimą domėtis tik moterų sugebėjimais, nors jie kultūriš- 
kai nepripažįstami ir neįvertinami visuomenėse, pirmiausia 
nesupratus pagrindžiančios ideologijos ir gilesnių prielaidų 
kultūros, kuri pateikia šiuos sugebėjimus kaip nereikšmin- 
gus. 


Moters subordinacijos universalumas 


Ką aš turiu galvoje, kai sakau, kad visur, kiekvienoje žino- 
moje kultūroje, moterys yra laikomos tam tikru mastu že- 
mesnėmis už vyrus? Pirmiausia turiu pabrėžti, kad aš kalbu 
apie kultūrinius vertinimus; aš sakau, kad kiekviena kultūra 
vertina savaip ir pagal savo sąlygas. Bet kas sudaro įrody- 
mą, kad tam tikra kultūra laiko moteris žemesnėmis? 
Užteks trijų duomenų tipų: (1) kultūrinės ideologijos ele- 
mentai ir informatorių teiginiai, kurie aiškiai nuvertina mo- 
terį; pasak jų, moterų vaidmenys, jų uždaviniai, jų darbo 
vaisiai ir jų socialinė aplinka mažiau prestižinė, negu duota 
vyrams, (2) simbolinės priemonės, tokios kaip išniekinimo 
priskyrimas, kuris gali būti interpretuojamas kaip implici- 
tinis žemesnio vertinimo teiginys, ir (3) socialiniai-struktūri- 
niai dariniai, kurie neleidžia moterims dalyvauti ar palaikyti 
ryšių su sritim, kurioje, kaip jaučiama, slypi didžiausios 
visuomenės galios?. Šie trys duomenų tipai, žinoma, gali 
būti tarpusavyje susiję kiekvienoje atskiroje sistemoje, nors 
ir nebūtinai. Be to, paprastai bet kurio iš šių tipų pakaks 

įrodyti teiginį apie moters nepilnavertiškumą tam tikroje 
kultūroje. Be abejo, moters neprileidimas prie švenčiausių 
apeigų ar aukščiausios politinės tarybos yra pakankamas 
įrodymas. Žinoma, kultūrinė ideologija, aiškiai nuvertinanti 
moteris (ir jų uždavinius, vaidmenis, veiklos rezultatus ir 
t.t.), yra pakankamas įrodymas. Simbolinių parodymų, to- 
kių kaip išniekinimas, paprastai pakanka, nors keletu atvejų, 
kuriais vyrai ir moterys vienodai išniekina vieni kitus, reikia 
papildomo įrodymo - ir, kiek mano tyrimai nustatė, jis visa- 
da yra galimas. 

Todėl šiuo ar visais šiais atžvilgiais aš kategoriškai tvirtin- 
čiau, jog moterys yra priklausomos nuo vyrų kiekvienoje 
žinomoje visuomenėje. Tikros lygybės kultūros ieškojimas, 
ką jau kalbėti apie matriarchalinę, pasirodė bevaisis. Pakaks 
pavyzdžio iš vienos visuomenės, kuri tradiciškai buvo šios 
Didžiosios knygos kredito pusėje. Varnų gentyje pagal moti- 
nos liniją, kaip Lowie nurodo: „Moterys (...) turėjo labai 
garbingas pareigas saulės šokyje; jos galėjo tapti tabako 
apeigų vadovėmis ir vaidino ten apskritai labiau išsiski- 
riančius vaidmenis negu vyrai; kartais jos vaidindavo šei- 
mininkes keptos mėsos šventėje; iš jų nebuvo atimta teisė 
1Snaudoti ar gydyti, ar siekti vizijos“*. Nepaisant to, „mote- 
rys menstruacijų metu ankstesniais laikais jodavo ant blo- 
gesnių arklių, ir greičiausiai tai šmėkščiojo kaip užkrėtimo 
saltinis, nes joms nebuvo leidžiama priartėti nei prie su- 
žeisto vyro, nei prie vyrų, išeinančių į karą. Tabu vis dar 
delsia leisti joms prisiartinti prie šventų objektų šiais lai- 
kais“*. Be to, kaip tik prieš išvardindamas moterų teises 
dalyvauti aukščiau minėtuose įvairiuose ritualuose, Lowie 
pamini vieną ypatingą saulės šokio iškamšos ryšulį, kurio 
nebuvo galima išvynioti moteriai“. Eidami šiuo keliu, mes 
randame: „pasak visų Lodge Grass informatorių ir daugelį 
kitų, iškamša, kurios savininkas yra Susiraukšlėjęs veidas, 

pranašesnė ne tik už kitas iškamšas, bet už visus kitus varnų 
talismanus (...) Ši ypatinga iškamša neturėjo būti valdoma 
moters“. 

Apskritai varnos tikriausiai yra visiškai tipiškas atvejis. 
Taip, moterys turi tam tikrų galių ir teisių, šiuo atveju tų, 
kurios jas iškelia į gana aukštą padėtį. Vis dėlto galiausiai 
riba yra nustatoma: menstruacijos yra grėsmė karaliavimui, 
vienai iš labiausiai vertinamų genties institucijų, kuri yra 
pagrindinė priemonė joms save apibrėžti, ir pats švenčiau- 
sias genties objektas yra tabu tiesioginiam moterų žvilgs- 
niui ar prisilietimui. 

Panašūs pavyzdžiai galėtų būti dauginami ad infinitum, 
bet, aš manau, mūsų pareiga yra daugiau nedemonstruoti, 
kad moters subordinacija yra universalus kultūros reiškinys; 
o tie, kurie prieštarautų tam, tegul pateikia kontrpavyzdžių. 
Aš pasitenkinsiu universalia antraeile moters padėtimi kaip 
duotybe ir tęsiu toliau. 


Gamta ir kultūraš 


Kaip mes turime aiškinti universalų moters nuvertinimą? 
Žinoma, aiškindami galėtume remtis biologiniu determi- 
nizmu. Žmonių giminės vyrai turi kažką genetiškai įgim- 
ta, - įrodinėtų biologiniai deterministai, o tai padaro vyrus 
natūraliai dominuojančia lytimi; o to „kažko“ trūksta mote- 
rims, ir dėl to moterys yra ne tik natūraliai priklausomos, 
bet apskritai visiškai patenkintos savo padėtimi, nes tai 
duoda joms apsaugą ir galimybę maksimizuoti motinystės 
malonumus, kurie joms yra patys maloniausi patyrimai gy- 
venime. Nesistengiant nuodugniai paneigti šios pažiūros, 
aš manau, yra teisinga pasakyti, jog nepavyko jos pagrįsti 
taip, kad kas nors būtų patenkintas akademinėje antropo- 
logijoje. Kitaip tariant, ne tai, kad biologiniai faktai yra 

nesvarbūs ar kad vyrai ir moterys nėra skirtingi, bet kad 
šie faktai ir skirtumai tik įgyja pranašumo /menkumo reikš- 
me kultūros požiūriu apibrėžtose vertybių sistemose. 

Jei nenorime šio atvejo aiškinti genetiniu determinizmu, 
man atrodo, mes turime tik vieną kelią. Turime stengtis aiš- 
kinti moters subordinaciją atsižvelgdami į kitas universa- 
lijas, faktorius, įeinančius į bendriausios situacijos struktūrą, 
kurioje atsiduria visi žmonės visose kultūrose. Pavyzdžiui, 
kiekviena žmogiška būtybė turi fizinį kūną ir nefizinį protą, 
yra kitų individų visuomenės dalis bei kultūrinės tradicijos 
paveldėtoja ir, kad išgyventų, turi sueiti į tam tikrus netie- 
sioginius santykius su „gamta“ arba nežmogiška sritimi. 
Kiekviena žmogiška būtybė gimsta ir galiausiai miršta; Ži- 
nome, jog visi yra suinteresuoti asmeniniu išlikimu, o vi- 
suomenė / kultūra turi savo interesą (ar bent varomąją jėgą 
tam tikram tikslui) tęstis toliau ir išlikti, o tai pranoksta 
atskirų individų gyvenimus ir mirtis. Ir taip toliau. Mes tu- 
rime ieškoti moters nuvertinimo universalaus fakto paaiš- 
kinimo būtent tokių žmogaus būklės universalijų srityje. 

Kitais žodžiais tariant, aš išverčiu problemą į šį paprastą 
klausimą. Kas egzistencijos apibendrintoje struktūroje ir 
sąlygose, bendrose visoms kultūroms, skatintų kiekvieną 
kultūrą suteikti moterims menkesnę vertę? Konkrečiai, ma- 
no tezė yra ta, kad moteris yra tapatinama su kažkuo arba, 
jei norite, atrodo, yra simbolis kažko, ką kiekviena kultū- 
ra nuvertina, ką kiekviena kultūra apibrėžia kaip esantį 
žemesnio egzistencijos sluoksnio negu ji pati. Dabar atrodo, 
kad yra tik vienas dalykas, atitinkantis tą aprašymą, ir tai 
yra „gamta“ pačia bendriausia prasme. Kiekviena kultū- 
ra, arba apskritai „kultūra“, dalyvauja kuriant ir palaikant 
prasmingų formų (simbolių, dirbinių ir t.t.) sistemas; šio- 
mis formomis žmonija transcenduoja gamtinio egzistavi- 
mo duotybes, palenkia jas savo tikslams, valdo jas savo 

interesui. Todėl mes galime plačiai sulyginti kultūrą su 
žmogaus sąmonės sąvoka arba su Žmogaus sąmonės pro- 
duktais (t.y. mąstymo ir technologijos sistemomis), kuriais 
žmonija siekia valdyti gamtą. 

Dabar „gamtos“ ir „kultūros“ kategorijos, žinoma, yra 
abstrakčios kategorijos — realiame pasaulyje negalima rasti 
ribos tarp šių dviejų būties būvių ar sričių. Ir nėra abejonės, 
kad kai kurios kultūros pabrėžia daug didesnį priešingumą 
tarp dviejų kategorijų negu kitos — netgi buvo tvirtinama, 
kad primityvūs Žmonės (kai kurie arba visi) apskritai ne- 
mato arba nejaučia jokio skirtumo tarp žmogaus kultūrinės 
būklės ir gamtinės būklės. Ir visgi aš teigčiau, kad apeigų 
universalumas visose žmonių kultūrose reiškia grynai žmo- 
gaus sugebėjimą paveikti ir reguliuoti gamtinės egzisten- 
cijos duotybes, o ne pasyviai judėti kartu su jomis ir būti jų 
judinamam. Apeigose - tikslingame manipuliavime tam tik- 
romis formomis siekiant reguliuoti ir palaikyti tvarką - kiek- 
viena kultūra tvirtina, kad tikrieji santykiai tarp žmogaus 
egzistencijos ir natūralių jėgų priklauso nuo kultūros nau- 
dojamų specialių galių reguliuoti pasaulio ir gyvenimo vis- 
ką apimantį procesą. 

Viena kultūrinio mąstymo sritis, kurioje šie klausimai 
dažnai pabrėžiami, yra švarumo ir suterštumo sąvokos. Fak- 
tiškai kiekviena kultūra turi keletą tokių tikėjimų, kurie 
labiausiai (nors, žinoma, nevisiškai) atrodo susiję su san- 
tykiais tarp kultūros ir gamtos?. Gerai žinomas švarumo/ 
suterštumo sąvokų aspektas įvairiose kultūrose yra natūra- 
lus suterštumo „plitimas“; paliktas likimo valiai, suterštu- 
mas (šiems tikslams grubiai sulyginamas su nesuvaldomų 
natūralių jėgų veikimu) plinta ir nugali viską, su kuo jis 
susiduria. Dėl to atsiranda keblus klausimas - jei suterštu- 
mas yra toks stiprus, kaip gali kas nors būti išgryninta? 
Kodėl gryninantis atstovas pats nėra suterštas? Atsakymas, 

laikantis šios įrodinėjimo krypties, yra tas, kad išgrynini- 
mas atliekamas apeigų kontekste; išgryninimo apeigos kaip 
tikslinga veikla, kuri sąmoningą simbolinį veiksmą nukrei- 
pia prieš gamtines jėgas, yra galingesnės už šias jėgas. 

Apskritai aš paprasčiausiai noriu pasakyti, kad kiekviena 
kultūra implicitiškai pripažįsta ir įrodinėja skirtumą tarp 
gamtos veikimo ir kultūros veikimo (žmogaus sąmonė ir jos 
produktai); ir dar, jog kultūros išskirtinumą lemia kaip tik 
faktas, kad ji gali, esant daugumai aplinkybių, peržengti 
gamtines sąlygas ir nukreipti jas į savo tikslus. Todėl kul- 
tūra (t.y. visos kultūros), esant tam tikram įsisąmoninimo 
lygiui, tvirtina, kad ji pati ne tik skiriasi nuo gamtos, bet ir 
pranašesnė už ją ir kad išskirtinumo bei pranašumo jaus- 
mas glūdi sugebėjime transformuoti — „socializuoti“ ir „kul- 
tūrinti“ - gamtą. 

Dabar, grįžtant prie moterų problemos, jų pankultūrinis 
antros rūšies statusas gana paprastai gali būti paaiškinamas 
teigiant, jog moterys yra tapatinamos arba simboliškai sie- 
jamos su gamta, priešingai negu vyrai, kurie yra tapatinami 
su kultūra. Kadangi kultūros planas yra visada „prijungti“ 
ir transcenduoti gamtą, tada, jei moterys būtų laikomos 
gamtos dalimi, kultūrai atrodytų „natūralu“ jas subordi- 
nuoti, jau nesakant engti. Betgi, nors galima parodyti, kad 
šis argumentas turi didelę galią, jis, atrodo, pernelyg su- 
paprastina reikalą. Tad formuluotė, kurią aš norėčiau ap- 
ginti ir toliau plėtoti kitame skyriuje, yra ta, kad moterys 
matomos „tik“ kaip esančios artimesnės gamtai negu vyrai. 
Tai yra kultūra (vis dėlto santykinai nedviprasmiškai prily- 
ginama vyrams) pripažįsta, kad moterys aktyviai dalyvauja 
šiame ypatingame procese, bet tuo pat metu mato jas kaip 
labiau įaugusias į gamtą arba tiesiogiai artimesnes jai. 

Apžvalga gali atrodyti menka ar netgi triviali, bet aš ma- 
nau, kad tai yra tikslesnis kultūrinių prielaidų perteikimas. 

Be to, pateiktas šiais terminais argumentas turi keletą ana- 
litinių pranašumų prieš paprastesnę formuluotę; aš aptar- 
siu juos vėliau. Čia paprasčiausiai gali būti pabrėžta, jog 
aptartas argumentas vis tiek aiškins pankultūrinį moterų 
nuvertinimą, nes jeigu moterys net ir nėra sulyginamos su 
gamta, jos vis tiek yra suvokiamos kaip atstovaujančios že- 
mesniam būties sluoksniui, kaip mažiau transcenduojančios 
gamtą negu vyrai. Taigi kitas straipsnio uždavinys yra pa- 
svarstyti, kodėl į jas galima žvelgti šitaip. 


Kodėl moteris suvokiama kaip artimesnė gamtai? 


Žinoma, viskas prasideda nuo kūno ir natūralios gimdymo 
funkcijos, kuri būdinga tik moterims. Mes galime diskusi- 
jai išskirti tris lygius, kuriuose šis absoliutus fiziologinis 
faktas yra reikšmingas: (1) kuo daugiau moters kūnas ir 
jo funkcijos įtraukiamos, daugiau laiko paskiriant „rūšies 
gyvenimui“, tuo labiau moteris priartinama prie gamtos, 
priešingai vyro fiziologijai, kuri labiau išlaisvina jį, kad 
šis galėtų domėtis kultūros projektais, (2) moters kūnas ir 
jo funkcijos apibrėžia jos socialinius vaidmenis, kurie savo 
ruožtu yra laikomi esančiais žemesniame kultūrinio proce- 
so sluoksnyje negu vyro, ir (3) moters tradiciniai socialiniai 
vaidmenys, paskirti dėl jos kūno ir jo funkcijų, savo ruož- 
tu suteikia jai skirtingą psichinę struktūrą, kuri, kaip jos 
fiziologinė prigimtis ir jos socialiniai vaidmenys, yra su- 
prantama kaip artimesnė gamtai. Aš aptarsiu kiekvieną iš 
šių klausimų paeiliui, pirmiausia parodydama, kaip kiek- 
vienu atveju tam tikri faktoriai labai siekia sulyginti mo- 
terį su gamta, paskui nurodydama kitus faktorius, kurie 
parodo jos visišką sulyginimą su kultūra, šitaip sujung- 
tiems faktoriams suteikiant moteriai problemišką tarpinę 

padėtį. Svarstant taps aišku, kodėl vyrai, priešingai, atrodo 
mažiau tarpiniai, labiau tikrai „kultūriniai“ negu moterys. 
Ir aš daug kartų kartoju, kad kalbu tik kultūrinių ir žmo- 
giškų universalijų aspektu. Šie argumentai turi būti taikomi 
apibendrintai žmonijai; jie išauga iš žmogaus būklės, kaip 
žmonija patyrė ir konfrontavo su ja iki šios dienos. 

1. Moters fiziologija suprantama kaip artimesnė gamtai. Šią 
mano argumento dalį subtiliai, įtikinamai ir pagrįsdama 
daugeliu svarių duomenų numatė Simone de Beauvoir. Si- 
mone de Beauvoir apžvelgia moters fiziologinę struktūrą, 
brendimą ir funkcijas ir padaro išvadą, kad „moteris daug 
labiau negu vyras yra rūšies auka“!?. Ji nurodo, kad daug 
pagrindinių moters kūno sričių ir procesų neatlieka jokios 
aiškios funkcijos, prisidedančios prie individo sveikatos ir 
pastovumo; priešingai, atlikdami savo specifines organines 
funkcijas, jie dažnai yra diskomforto, skausmo ir pavojaus 
priežastis. Krūtys yra nesvarbios asmeninei sveikatai, jos ga- 
li būti nupjautos bet kuriuo moters gyvenimo metu. „Dau- 
guma kiaušidžių išskyrų funkcionuoja kiaušinėlio naudai, 
skatindamos jo brendimą ir gimdos prisitaikymą prie jo; 
viso organizmo atžvilgiu jos yra greičiau pusiausvyros nete- 
kimo, o ne reguliavimo priežastis —- moteris yra pritaikoma 
prie kiaušinėlio poreikių, o ne jos pačios reikmių“"!. Menst- 
ruacijos dažnai yra nepatogios, kartais skausmingos; jos 
dažnai turi neigiamą emocinį poveikį ir visada sukelia var- 
ginančių švarinimosi ir nereikalingo apsivalymo rūpesčių; 
ir - klausimas, kurio Beauvoir nemini, - daugelyje kultūrų 
menstruacijos sutrikdo moters rutiną, pastatydamos ją į 
niekinamą padėtį, įvairiai apribojančią jos veiklą ir socia- 
linius kontaktus. Nėštumo metu dauguma moters vitaminų 
ir mineralų atsargų yra nukreipiamos gemalo maitinimui, 
eikvojant jos pačios jėgas ir energiją. Ir galiausiai pats gim- 
dymas yra skausmingas". Apskritai Beauvoir daro išvadą, 

kad moteris „yra labiau pavergta rūšiai negu vyras, jos ani- 
mališkumas yra akivaizdesnis“ *, 

Nors Beauvoir knyga yra ideologinė, jos moters fizio- 
loginės situacijos apžvalga atrodo teisinga ir tiksli. Papras- 
čiausiai yra faktas, kad proporcingai daugiau moters kūno 
erdvės, didesnę jos gyvenimo procentine dalį ir tam tikra — 
kartais didele - jos asmeninės sveikatos, jėgų ir bendro pa- 
stovumo kaina užima natūralūs procesai, susiję su rūšies 
pratęsimu. 

Beauvoir toliau aptarinėja moters „pavergimo rūšiai“ nei- 
giamus padarinius, susijusius su projektais, į kuriuos įsi- 
traukę Žmonės, projektais, kuriais kuriama ir apibrėžiama 
kultūra. Šitaip ji prieina prie savo argumento esmės: 


Štai visos paslapties raktas. Biologiniame lygyje rūšis išlieka tik iš 
naujo save atkurdama; bet šis kūrimas vyksta tik daugeliui indivi- 
dų pakartojant tą patį Gyvenimą. O žmogus garantuoja Gyvenimo 
pakartojimą transcenduodamas Gyvenimą Egzistencija (t.y. tiks- 
linga, prasminga veikla); šiuo transcendavimu jis kuria vertybes, 
kurios atima grynam pakartojimui visokią vertę. Gyvulio patino 
veiklos laisvė ir įvairovė yra tuščios, nes nėra jokio projekto. Išsky- 
rus patino patarnavimus rūšiai, viskas, ką jis daro, yra nematerialu. 
Tuo tarpu vyras, tarnaudamas rūšiai, taip pat perdirba žemės veidą, 
jis kuria naujus instrumentus, jis išradinėja, jis formuoja ateitį“. 


Kitais žodžiais tariant, moters kūnas, atrodo, pasmerkia 
ją tik reprodukuoti gyvybę; vyras, priešingai, neturėdamas 
natūralių kūrimo funkcijų, privalo (arba turi galimybę) teigti 
savo kūrybiškumą išoriškai, „dirbtinai“, pasinaudodamas 
technologija ir simboliais. Tai darydamas, jis kuria santy- 
kinai išliekančius, amžinus, transcendentinius objektus, tuo 
tarpu moteris kuria tik žūstančius — žmogiškas būtybes. 

Ši formuluotė atveria daug svarbių įžvalgų. Ji aiškina, 
pavyzdžiui, sunkiai įmenamą mįslę: kodėl vyrų veiklai, į 
kurią įeina gyvybių naikinimas (medžioklė ir karas), dažnai 
suteikiamas didesnis prestižas negu moters sugebėjimui 

gimdyti, kurti gyvybę. Beauvoir sistemoje mes suvokiame, 
kad ne žudymas yra svarbus ir vertinamas medžioklės ir 
karo aspektas, o greičiau tai yra transcendentinė (socialinė, 
kultūrinė) šių veiklų prigimtis, priešpriešinta gimdymo pro- 
ceso natūralumui: „mat ne duodantis gyvybę, o rizikuojantis 
gyvybe žmogus yra iškeliamas virš gyvulio, štai kodėl žmo- 
nija pranašumą suteikė ne tai lyčiai, kuri gimdo, o tai, kuri 
žudo“ ". 

Todėl, jei vyras, kaip aš teigiu, visur (nesąmoningai) sieja- 
mas su kultūra, o moteris atrodo artimesnė gamtai, nėra 
labai sunku apčiuopti pagrindinę šių asociacijų priežastį tik 
aptariant fiziologinio kontrasto tarp vyro ir moters padari- 
nius. Tačiau tuo pat metu moteris negali būti visiškai priski- 
riama gamtos kategorijai, nes yra visiškai aišku, kad moteris 
yra galutinai susiformavusi žmogiška būtybė, apdovanota 
žmogiška sąmone kaip ir vyras; ji yra pusė žmonijos, be ku- 
rios bendradarbiavimo sužlugtų visas reikalas. Ji gali atro- 
dyti labiau valdoma negu vyras, bet, turėdama sąmonę, ji 
mąsto ir kalba; ji kuria, bendrauja ir manipuliuoja simbo- 
liais, kategorijom ir vertybėm. Ji dalyvauja dialoguose ne 
tik su kitom moterim, bet taip pat su vyrais. Kaip Lėvi- 
Straussas sako: „Moteris niekada negalėtų tapti tik ženklu 
ir niekuo daugiau, nes netgi vyro pasaulyje ji vis tiek yra 
asmuo, o kadangi yra apibrėžiama kaip ženklas, ji [vis tiek] 
turi būti pripažįstama kaip ženklų kūrėja“ '*. 

Iš tikrųjų faktas, kad moteris turi visiškai žmogišką są- 
monę, tai, kad ji visiškai įsitraukusi ir įsipareigojusi kul- 
tūriniam gamtos transcendavimo projektui, gali ironiškai 
Paaiškinti kitą didelę „moters problemos“ mįslę — moters 
beveik universalų neabejojantį savo pačios nuvertinimo pri- 
Pažinimą. Dėl to atrodytų, kad, kaip sąmoningas Žmogus 
ir kultūros atstovė, ji laikėsi iki galo kultūros argumentų 
logikos ir priėjo prie kultūros išvadų kartu su vyrais. Kaip 


320 SHERRY ORTNER 


Beauvoir sako: 

Kadangi ji taip pat yra egzistuojanti, ji jaučia būtinumą pralenkti, 

ir jos projektas nėra tik pakartojimas, bet transcendavimas į kitokią 

ateitį - savo širdžių širdyje ji randa vyriškų pretenzijų patvirtinimą. 

Ji prisideda prie vyrų šventėse, kur švenčiamos vyrų sėkmės ir 

pergalės. Jos nelaimė yra ta, kad jai biologiškai buvo lemta kartoti 

Gyvybę, kai net jos pačios požiūriu Gyvybė neturi savyje priežasčių 

egzistuoti, priežasčių, kurios yra svarbesnės negu pati Gyvybė". 

Kitais žodžiais tariant, moters sąmonė - jos buvimas kul- 
tūroje —- yra įrodoma iš dalies pačiu faktu, kad ji pripažįsta 
savo pačios nuvertinimą ir priima kultūros požiūrį. 

Aš čia mėginau parodyti vieną šio požiūrio logikos dalį, 
kuri tiesiogiai išauga iš fiziologinių skirtumų tarp vyrų ir 
moterų. Dėl didesnio moters kūno panaudojimo natūra- 
lioms funkcijoms, susijusioms su reprodukcija, ji yra su- 
prantama labiau kaip gamtos dalis negu vyras. Bet iš dalies 
dėl jos sąmonės ir dalyvavimo žmonių socialiniame dialoge 
ji yra pripažįstama kultūros dalyve. Tokiu būdu ji pasirodo 
esanti kažkas tarp kultūros ir gamtos, transcendentinėje 
skalėje žemiau negu vyras. 

2. Moters socialinis vaidmuo suvokiamas kaip artimesnis gam- 
tai. Moters fiziologinės funkcijos, kaip aš ką tik įrodinėjau, 
pačios savaime gali skatinti!* požiūrį į moterį kaip į artimes- 
nę gamtai, požiūrį, su kuriuo ji pati, kaip savęs ir pasaulio 
stebėtoja, linktų sutikti. Moteris kuria natūraliai iš savo pa- 
čios esybės, o vyras yra laisvas arba priverstas kurti dirb- 
tinai, t.y. pasitelkęs kultūrines priemones, ir tokiu būdu, kad 
palaikytų kultūrą. Be to, dabar aš noriu parodyti, kaip mo- 
ters fiziologinės funkcijos visuotinai buvo linkusios apri- 
boti jos socialinį judėjimą ir visuotinai ją apriboti tam tikrais 
socialiniais kontekstais, kurie savo ruožtu yra suvokiami 
kaip artimesni gamtai. Tai yra ne tik moters kūno procesai, 
bet ir socialinė situacija, į kurią jos kūno procesai nustumia 
ją, gali turėti šią reikšmę. Ir kadangi iki šiol ji yra nuolatos 


AR MOTERS IR VYRO SANTYKIS TOKS KAIP GAMTOS IR KULTŪROS? 321 


siejama (kultūros požiūriu) su šiomis socialinėmis aplin- 
kybėmis, jos prideda svorio (tikriausiai lemiamą svorio dalį) 
šiam požiūriui į moterį kaip į artimesnę gamtai. Aš, žinoma, 
čia remiuosi moters apribojimu namų šeimos kontekste — 
šiuo apribojimu, kuris, be abejonės, yra motyvuotas moters 
laktacinių procesų. 

Moters kūnas, kaip ir visų moteriškosios giminės žinduo- 
lių, gamina pieną nėštumo metu ir po jo naujagimiui mai- 
tinti. Kūdikis negali išgyventi be krūties pieno ar kokio nors 
panašaus pakaitalo šiuo savo gyvenimo periodu. Kadangi 
motinos kūnas per laktacijos procesus tiesiogiai susisieja 
su nešiojamu įsčiose kūdikiu, žindymo metu santykiai tarp 
motinos ir vaiko yra suvokiami kaip natūralus ryšys, o kitos 
maitinimo priemonės yra suprantamos daugiausia kaip ne- 
natūralios ir laikinos. Motinos ir jų vaikai, pasak kultūrinio 
supratimo, priklauso vieni kitiems. Be to, vaikai po kūdi- 
kystės nėra pakankamai stiprūs imtis didesnio darbo, bet 
yra judrūs, nepaklusnūs ir nesugeba suprasti įvairių pavojų; 
todėl reikia juos prižiūrėti ir nuolatos globoti. Motina yra 
pirmas Žmogus šiai užduočiai atlikti kaip jos natūralaus 
maitinimo ryšio su vaikais pratęsėja arba todėl, kad ji turi 
naują kūdikį ir jau yra įsitraukus į veiklą, susijusią su vai- 
kais. Todėl jos pačios veiklą lemia vaikų pajėgumo ir įgū- 
džių ribotumas ir žemas lygis": ji yra apribojama namų 
šeimos grupe, „moters vieta yra namai“. 

Moters siejimas su šeima prisideda prie požiūrio į ją kaip 
į artimesnę gamtai keliais būdais. Pirmiausia problemai 
svarbus yra aiškus nuolatinės sąsajos su vaikais faktas; ga- 
lima lengvai suvokti, kaip patys kūdikiai ir vaikai galėtų 
būti laikomi gamtos dalimi. Kūdikiai tėra vos žmogiški ir 
visiškai nesocializuoti; jie, kaip ir gyvūnai, negali vaikščioti 
stačiomis, jie nevalingai tuštinasi, jie nekalba. Netgi truputį 
vyresni vaikai aiškiai dar nėra visiškai valdomi kultūros. 

Jie dar nesupranta socialinių pareigų, atsakomybės ir elgesio 
normų; jų žodynas ir išmokti įgūdžiai yra negausūs. Pa- 
slėptą ryšio tarp vaikų ir gamtos pripažinimą galima rasti 
daugelio kultūrų praktikoje. Pavyzdžiui, dauguma kultūrų 
turi priėmimo į jaunuolius apeigas (pirmiausia berniukų; aš 
grįšiu prie šio klausimo vėliau), kurių esmė yra rituališkai 
perkelti vaiką iš mažiau žmogiškos būsenos į pilnavertį 
dalyvavimą visuomenėje ir kultūroje; daug kultūrų neturi 
laidotuvių apeigų vaikams, kurie miršta ankstyvo amžiaus, 
ko gero, todėl, kad jie dar nėra visiškai socialios būtybės. 
Tad linkstama vaikus priskirti gamtos kategorijai, o moters 
artimas ryšys su vaikais gali būti priežastis, kodėl ji pati yra 
suvokiama kaip artimesnė gamtai. Ironiška tai, jog berniukų 
iniciacijos apeigų pagrindinė priežastis daugelyje kultūrų 
yra ta, kad nuo berniukų turi būti apvalomi teršalai, atsiradę 
dėl buvimo prie mamos ir kitų moterų tiek daug laiko, tuo 
tarpu faktiškai moteris gali susiteršti būdama tiek daug 
laiko prie vaikų. 

Antra problemiškesnė išvada apie moterų artimą ryšį su 
šeimyniniu kontekstu kyla iš tam tikrų struktūrinių kon- 
fliktų tarp šeimos ir visuomenės apskritai bet kurioje socia- 
linėje sistemoje. „Šeimos/visuomenės opozicijos“ išvadas, 
susijusias su moterų padėtimi, įtikinamai išplėtojo Rosaldo, 
ir aš paprasčiausiai noriu parodyti jų tinkamumą šiam ar- 
gumentui. Pažiūra, kad šeimos vienetas —- biologinė šeima, 
įpareigota reprodukuoti ir socializuoti naujus visuomenės 
narius, — yra priešingas visuomeniniam vienetui —- gimi- 
nysčių ir ryšių tinklui, kuris yra visuomenė, - taip pat yra 
Lėvi-Strausso argumento pagrindas veikale Elementarios 
giminystės struktūros. Lėvi-Straussas įrodinėja ne tik tai, 
kad ši opozicija egzistuoja visose socialinėse sistemose, 
bet ir tai, kad ji turi opozicijos tarp gamtos ir kultūros reikš- 
mę. Universalus kraujomaišos draudimas? ir su juo deranti 

egzogamijos norma (vedybos už grupės ribų) garantuoja, 
kad „rizika suprasti biologinę šeimą, tampančią uždara sis- 
tema, yra galutinai pašalinama; biologinė grupė ilgiau nega- 
li būti atskirai, ir giminystės ryšys su kita šeima garantuoja 
socialumo dominavimą prieš biologiškumą ir kultūrišku- 
mo - prieš gamtiškumą“*!. Ir nors ne kiekviena kultūra 
išryškina radikalią opoziciją tarp šeimyniškumo ir visuo- 
meniškumo, sunkiai nuginčijama, jog šeimyniškumas yra 
visada prijungiamas prie visuomeniškumo; šeimyniniai vie- 
netai yra sujungiami vienas su kitu įvedant normas, kurios 
logiškai yra aukštesnio lygio negu patys vienetai; tai suku- 
ria atsirandantį vienetą - visuomenę, kuri logiškai yra aukš- 
tesnio lygio negu šeimyniniai vienetai, iš kurių ji susideda. 

Dabar, kadangi moterys yra siejamos su šeima ir iš tikrų- 
jų daugiau ar mažiau apribotos šeimos kontekstu, jos yra 
tapatinamos su šiuo žemesniu socialinės /kultūrinės or- 
ganizacijos sluoksniu. Kokie yra šito padariniai požiūriu 
į jas, turint omeny šitą moters suvokimo būdą? Pirma, jei 
yra pabrėžiama specifiškai biologinė (reprodukcinė) šeimos 
funkcija, kaip Lėvi-Strausso formulavime, tada šeima (ir 
todėl moteris) yra tapatinama su gamta, gryna ir paprasta, 
kuri priešinama kultūrai. Bet tai aiškiai yra per daug su- 
paprastinta; esmė, atrodo, tiksliau formuluojama taip: šeima 
(ir todėl moteris) atstovauja žemesnio lygio, socialiai skal- 
dantiems dalinio pobūdžio interesams, kurie yra priešinami 
tarpšeimyniniams santykiams, atstovaujantiems aukštesnio 
lygio interesams, jungiantiems universalaus pobūdžio in- 
teresus. Kadangi vyrams trūksta „gamtinio“ pagrindo (žin- 
dymas, apibendrintas iki vaiko priežiūros) orientuotis į 
šeimą, jų veiklos sritis yra apibrėžiama tarpšeimyninių 
Santykių lygyje. Ir todėl, kaip atrodo remiantis kultūri- 
niais samprotavimais, vyrai yra religijos, apeigų, politikos 
ir kitų kultūrinio mąstymo ir veiklos sričių, kur keliami 

universalūs teiginiai apie dvasinę ir socialinę sintezę, „na- 
tūralūs“ savininkai. Šitaip vyrai yra tapatinami ne tik su 
kultūra viso žmogiško kūrybiškumo prasme, priešinga gam- 
tai; jie yra ypač tapatinami su kultūra senamadiška subti- 
lesnių ir aukštesnių žmogaus mąstymo aspektų - meno, 
religijos, teisės ir t.t. - prasme. 

Čia vėl kultūrinės argumentacijos, siejančios moterį su 
žemesniu už vyro kultūros sluoksniu, logika yra aiški ir iš 
pirmo žvilgsnio gana įtikinama. Tuo pačiu metu moteris 
negali būti visiškai priskirta gamtai, nes yra jos padėties 
aspektai, netgi šeimos kontekste, kurie nepaneigiamai rodo 
jos dalyvavimą kultūros procese. Žinoma, savaime supran- 
tama, kad, išskyrus naujagimių žindymą (ir dirbtiniai žindy- 
mo būdai gali nutraukti net šį biologinį ryšį), nėra pagrindo, 
kodėl būtent motina — o ne tėvas ar kas nors kitas - yra 
tapatinama su vaiko priežiūra. Bet netgi tariant, kad kitos 
praktinės ir emocinės priežastys laiko moterį šioje srityje, 
galima parodyti, jog jos veikla šeimos kontekste logiškai 
galėtų ją priskirti tiesiog kultūros kategorijai. 

Visų pirma reikia nurodyti, kad moteris ne tik maitina ir 
pirmasis vaikų ankstyvojo socializavimo veiksnys. Kaip tik 
ji transformuoja naujagimius iš paprasčiausių organizmų į 
kultūringus žmones, išmokydama juos manierų ir tinka- 
mo elgesio, kad jie taptų pilnaverčiais kultūros nariais. Vien 
tik savo socializavimo funkcijų pagrindu moteris negalėtų 
labiau atstovauti kultūrai. Tačiau iš tikrųjų kiekvienoje vi- 
suomenėje būna momentas, kai berniukų socializavimas 
perduodamas į vyrų rankas. Vienaip ar kitaip formuluo- 
jant, berniukai yra laikomi dar ne „iš tikrųjų“ socializuotais; 
suteikti jiems visiškai žmogišką (socialinį, kultūrinį) statusą 
gali tik vyrai. Mes vis dar matome tai savo pačių mokyklo- 
se, kur pamažu keičiasi vyrų ir moterų mokytojų skaičiaus 


AR MOTERS IR VYRO SANTYKIS TOKS KAIP GAMTOS IR KULTŪROS? 325 


proporcija, kylant iš žemesnių klasių į aukštesnes: dauguma 
vaikų darželio mokytojų yra moterys, dauguma universiteto 
profesorių - vyrai“, 

Arba vėl, imkime maisto gaminimą. Daugumoje visuome- 
nių Maisto gaminimas yra moters darbas. Be abejonės, tai 
kyla iš praktinių sumetimų - kadangi moteris turi likti na- 
muose su kūdikiu, jai patogu atlikti namų ruošos darbus. 
Bet jei tai tiesa, kaip Lėvi-Straussas įrodinėjo“, kad žalio 
pakeitimas virtu daugelyje sistemų gali simbolizuoti per- 
ėjimą iš gamtos į kultūrą, tada čia mes turime moterį su- 
sieti su šiuo svarbiu kultūrinimo procesu, kuris gali lengvai 
priskirti ją kultūros kategorijai, triumfuojančiai prieš gam- 
tą. Visgi taip pat įdomu pažymėti, kad, kai kultūra (pa- 
vyzdžiui, Prancūzija ar Kinija) suformuoja haute cuisine 
tradiciją — „tikrąjį“ maisto gaminimą, kuris priešinamas kas- 
dieniam paprastam maisto gaminimui namuose, - vyriausi 
virėjai beveik visada būna vyrai. Taigi modelis atkuria so- 
cializavimo srities modelį - moterys atlieka žemesnio ly- 
gio konversijas iš gamtos į kultūrą, bet kai kultūra išskiria 
aukštesnį tų pačių funkcijų lygį, šis lygis yra apribojamas 
vyrais. 

Trumpai tariant, mes dar kartą matom kai kurias prie- 
žastis, kodėl moteris atrodo labiau tarpinė negu vyras gam- 
tos/kultūros dichotomijos atžvilgiu. Jos „natūralus“ ryšys 
su šeimos kontekstu, nulemtas jos natūralių laktacijos funk- 
Cijų, skatina labiau žiūrėti į ją kaip į artimesnę gamtai dėl 
vaikų gyvūniškos prigimties ir dėl šeimyninės grupės inf- 
rasocialinės reikšmės, kas priešinga kitai visuomenės daliai. 
Visgi tuo pačiu metu jos socializuojanti ir maisto gaminimo 
funkcijos šeimos kontekste rodo, kad ji yra stiprus kultū- 
rinio proceso veiksnys, nuolatos transformuojantis žaliavi- 
Nius natūralius resursus į kultūros produktus. Priklausy- 
dama kultūrai ir vis dėlto, kaip pasirodo, turinti stipresnių 


326 SHERRY ORTNER 


ir tiesiogiškesnių ryšių su gamta, ji vėlgi yra suvokiama kaip 
esanti tarp dviejų sričių. 

3. Moters psichika yra suvokiama kaip artimesnė gamtai. Už- 
uomina, kad moteris turi ne tik skirtingą nuo vyro kūną ir 
skirtingą socialinę padėtį, bet taip pat skirtingą psichikos 
struktūrą, yra kontroversiškiausia. Aš įrodinėsiu, kad ji 
greičiausiai turi kitokią psichikos struktūrą, bet aš tvirtai 
remsiuos Chodorow straipsniu, kad pirmiausia įrodyčiau 
tai, jog nereikia manyti jos psichikos struktūrą esant įgim- 
tą; ją galima paaiškinti, kaip Chodorow įtikinamai parodo, 
ko gero, universalios moters socializacijos patirties faktais. 
Vis dėlto jei mes „moteriškos psichikos“ empiriniam beveik 
universalumui suteiktume tam tikras specifines savybes, 
šios savybės pridės svorio kultūriniam požiūriui į moterį 
kaip į artimesnę gamtai. 

Svarbu nustatyti, ką mes laikome vyraujančiais ir uni- 
versaliais moteriškos psichikos aspektais. Jei kalbame apie 
emocionalumą ar iracionalumą, mes priešpriešiname sa- 
ve toms tradicijoms įvairiose pasaulio dalyse, kur mote- 
rys funkciniu požiūriu yra laikomos praktiškesnėmis, prag- 
matiškesnėmis ir žemesnėmis negu vyrai. Vienas svarbus 
matas, kuris, atrodo, pritaikomas visose kultūrose, yra san- 
tykinis konkretumas/santykinis abstraktumas: moteris siek- 
ia susidurti tik su konkrečiais jausmais, daiktais ir žmonė- 
mis, o ne su abstrakčiom esybėm; ji linksta į asmeniškumą 
ir partikuliariškumą. Antras glaudžiai susijęs matas, atrodo, 
yra santykinis subjektyvumas /santykinis objektyvumas: 
Chodorow cituoja Carlson studiją, kur daroma išvada, jog 
„Vyrai pateikia savo pačių, kitų, erdvės ir laiko patyrimus 
individualistiškai, objektyviai ir santūriai, o moterys patei- 
kia patyrimus santykinai tarpasmeniškai, subjektyviai, be- 
tarpiškai“**. Nors šis ir kiti tyrimai buvo atlikti Vakarų vi- 
suomenėse, Chodorow jų gautus duomenis apie vyrų ir 

moterų skirtumus - kad vyrai yra objektyvesni ir linkę pa- 
sakoti santykinai abstrakčiomis kategorijomis, moterys būva 
subjektyvesnės ir linkusios pasakoti santykinai konkrečių 
reiškinių žodžiais - supranta kaip „bendrus ir beveik uni- 
versalius skirtumus“. 

Bet Chodorow puikiai argumentuoto straipsnio pagrin- 
dinis smūgis yra tas, kad šie skirtumai nėra įgimti ar gene- 
tiškai užprogramuoti; jie kyla iš beveik universalių šeimos 
struktūros ypatybių, būtent kad „moterys visuotinai yra 
daugiausiai atsakingos už ankstyvą vaiko priežiūrą ir (bent 
jau) už vėlesnį moters socializavimą“* ir kad „vaiko augini- 
mo struktūrinė situacija, sustiprinta moters ir vyro vaidme- 
nų mokymo, sukuria šiuos skirtumus, kurie yra atkuriami 
ir reprodukuojami seksualinėje suaugusių gyvenimo socio- 
logijoje“**. Chodorow tvirtina: kadangi motina yra pirmoji 
ir berniukų, ir mergaičių socializuotoja, ir berniukai, ir mer- 
gaitės plėtoja „asmeninį tapatumą“ su ja, tai yra tapatinasi 
su jos asmenybe apskritai, su jos elgesio bruožais, vertybėm 
ir požiūriais“. Tačiau sūnus turi galų gale pereiti prie vyro 
vaidmens tapatumo, kuris verčia jį kurtis tapatumą su tėvu. 
Kadangi tėvas beveik visada yra tolimesnis negu motina 
(jis retai įsitraukia į vaiko priežiūrą ir tikriausiai dirba ne 
namuose didžiąją dalį dienos), tapatumo su tėvu kūrimui 
reikia „pozicinio tapatinimosi“, t.y. reikia susitapatinimo su 
tėvo vyrišku vaidmeniu kaip abstrakčių elementų rinki- 
niu, o ne asmeninio susitapatinimo su tėvu kaip realiu indi- 
vidu“. Toliau, kai berniukas įeina į didesnį socialinį pasaulį, 
jis atranda jį faktiškai suorganizuotą pagal abstraktesnius 
ir universalesnius kriterijus“, kaip aš parodžiau ankstes- 
niame skyriuje. Todėl jo ankstyvesnis socializavimas paruo- 
šia jį ir yra sustiprinamas suaugusio socialinės patirties, 
kurią jis turės ateityje. 

Jaunai mergaitei, priešingai, asmeninis tapatinimasis su 

motina, kuris buvo sukurtas ankstyvoje kūdikystėje, gali 
pereiti į moters vaidmens tapatumo mokymosi procesą. Ka- 
dangi motina yra artimiausia ir visada šalia, kai duktė mo- 
kosi vaidmens tapatumo, mokymasis būti moterimi tęsia ir 
plėtoja mergaitės santykį su jos motina ir išlaiko tapatini- 
mąsi su ja kaip su individų; tai neapima išoriškai apibrėžto 
vaidmens savybių mokymosi“. Šis pavyzdys paruošia mer- 
gaitę jos socialinei padėčiai vėlesniame gyvenime ir yra 
visiškai sustiprinama šitos padėties; ji bus įtraukta į moters 
pasaulį, kuris apibūdinamas keliais formaliais vaidmens 
skirtumais?! ir kuris vėlgi apima, motinystėje, „asmeninį 
tapatinimąsi“ su jos vaikais. Ir taip ratas prasideda iš naujo. 
Mano pasitenkinimui Chodorow parodo bent tai, kad mo- 
teriška asmenybė, kuriai būdingas asmeniškumas ir par- 
tikuliariškumas, gali būti aiškinama veikiau kaip sukurta 
socialinės-struktūrinės tvarkos, o ne įgimtų biologinių fak- 
torių. Šios problemos nebūtina toliau plėtoti. Bet kadangi 
„Moteriška asmenybė“ buvo beveik universalus faktas, ga- 
lima tvirtinti, jog jos savybės galėjo dar prisidėti prie po- 
žiūrio į moteris kaip į esančias kažkaip mažiau kultūrines 
negu vyrai. Vadinasi, moteris siektų užmegzti santykius su 
pasauliu, kurį kultūra suprastų kaip „gamtiškesnį“ — ima- 
nentinį ir įtvirtintą duotybėse - negu kaip „kultūrinį“ — 
transcenduojantį ir transformuojantį daiktus per abstrakčias 
kategorijas ir antžmogiškas vertybes. Moters santykiai su 
pasauliu linkę būti, kaip ir gamtos, santykinai betarpiški, 
labiau tiesioginiai, o vyras ne tik linkęs sąveikauti labiau 
tarpišku būdu, bet faktiškai galiausiai dažnai sąveikauja 
nuosekliau ir tvirčiau su tarpininkaujančiomis kategorijo- 
mis ir formomis negu su pačiais asmenimis ir objektais. 
Todėl nėra sunku suprasti, kaip moters asmenybė pridės 
svorio požiūriui į moterį kaip esančią „arčiau gamtos“. Bet 
visgi tuo pat metu moterims būdingi sąveikavimo būdai 

nepaneigiamai vaidina didžiulį ir svarbų vaidmenį kultūros 
procese. Dėl to, kad santykinai betarpiškas sąveikavimas 
tam tikra prasme yra Žmogaus dvasinių funkcijų, labiau 
įtvirtinančių ir partikuliarizuojančių negu transcenduojan- 
čių ir sintezuojančių, spektro apačioje, visgi tas sąveikavimo 
būdas taip pat yra to spektro viršuje. Aptarkime motinos ir 
vaiko santykį. Motinos linkusios atsiduoti savo vaikams 
kaip individams nepriklausomai nuo lyties, amžiaus, grožio, 
klano ryšio ar kitų kategorijų, kurioms vaikas galėtų pri- 
klausyti. Dabar kiekvienas santykis su šia ypatybe - ne tik 
motina ir vaikas, bet kiekvienas labai asmeniškas, santykinai 
betarpiškas atsidavimas - gali būti suvokiamas kaip iššūkis 
kultūrai ir visuomenei „iš apačios“, nes jis reprezentuoja 
fragmentišką individualios ištikimybės prieš grupės solida- 
rumą potencialą. Bet jis taip pat gali būti suvokiamas kaip 
įkūnijantis sintezuojantį kultūros ir visuomenės veiksnį „iš 
viršaus“ tuo, kad jis reprezentuoja apibendrintas žmogiškas 
vertybes virš lojalumo tam tikroms socialinėms kategori- 
joms ir už jo ribų. Kiekviena visuomenė privalo turėti socia- 
lines kategorijas, kurios peržengia asmeninę ištikimybę, bet 
kiekviena visuomenė privalo taip pat kurti aukščiausios 
moralinės vienybės jausmą visiems savo nariams, virš ir už 
šių socialinių kategorijų. Taigi tas psichinis metodas, atro- 
dantis tipiškas moterims, kuris linkęs ignoruoti kategorijas 
ir siekti „bendravimo“? tiesiogiai su kitais, nors gali pasi- 
rodyti infrastruktūrinis vienu požiūriu, tuo pačiu metu sie- 
jamas su aukščiausiais kultūros proceso lygiais. 


Tarpiškumo implikacijos 


Mano pagrindinis tikslas šiame straipsnyje buvo mėginti 
paaiškinti universalų žemesnį moterų statusą. Intelektualiai 

ir asmeniškai aš buvau smarkiai suintriguota šios prob- 
lemos; aš buvau priversta nagrinėti ją, prieš imdamasi ana- 
lizuoti moters padėtį kurioje nors visuomenėje. Vietiniai 
ekonomikos, ekologijos, istorijos, politinės ir socialinės 
struktūros kintamieji dydžiai, vertybės ir pasaulėžiūra — 
visa tai galėtų paaiškinti šio universalumo variacijas, bet 
negalėtų paaiškinti paties šio universalumo. Ir jei mes nebū- 
tume turėję pripažinti biologinio determinizmo ideologijos, 
tai, man atrodė, paaiškinti būtų galima tik remiantis kitomis 
žmogiškos kultūrinės situacijos universalijomis. Taigi šio 
požiūrio bendrieji bruožai — nors, Žinoma, ne koks nors 
sprendimas — buvo nulemti pačios problemos, o ne kokio 
nors mano polinkio į globalinę abstrakčią struktūrinę ana- 
lize. 

Aš įrodinėjau, jog universalų moterų nuvertinimą galima 
paaiškinti postuluojant, kad moterys yra suprantamos kaip 
artimesnės gamtai negu vyrai, pastaruosius suvokiant kaip 
neabejojamai užimančius aukštąjį kultūros sluoksnį. Pats 
kultūros/gamtos skyrimas yra kultūros produktas, kultū- 
rai esant minimaliai apibrėžtai kaip natūralių egzistavimo 
duotybių transcendavimui mąstymo ir technologijos prie- 
monėmis. Tai, žinoma, yra analitinis apibrėžimas, bet aš 
įrodinėjau, kad kuriame nors lygyje visos kultūros įkūnija 
šį supratimą viena ar kita forma, net jeigu turime galvoje 
tik apeigų atlikimą, kaip žmogaus sugebėjimo manipuliuoti 
šiomis duotybėmis patvirtinimą. Šiaip ar taip, straipsnio 
esmė buvo parodyti, kad nebūtų linkstama moteris vėl ir 
vėl vertinti skirtingiausiose visokio sudėtingumo kultūrose 
ir pasaulėžiūrose kaip artimesnes gamtai negu vyrai. Moters 
fiziologija —- kuo daugiau aptariama, tuo daugiau kalbama 
apie laiką, „skirtą gyvybės pratęsimui“; moters siejimas su 
struktūriškai subordinuotu šeimos kontekstu, kuriam pri- 
klauso lemiama funkcija transformuoti gyvūnišką kūdikį į 

kultūrinę būtybę; „moters psichika“, kurią jos pačios so- 
cializavimas ir linkimas į didesnį asmeniškumą ir mažiau 
tarpinius sąveikavimo metodus atitinkamai formuoja į mo- 
tiniškas funkcijas - visi šie faktoriai parodo moterį kaip tie- 
siogiškiau ir giliau įaugusią į gamtą. Tačiau tuo pat metu 
jos „narystė“ ir visiškai būtinas dalyvavimas kultūroje yra 
pripažįstami kultūros ir negali būti neigiami. Taigi ji yra 
suprantama kaip užimanti tarpinę padėtį tarp kultūros ir 
gamtos. 

Šis tarpiškumas turi keletą padarinių analizei, priklauso- 
mai nuo to, kaip jis yra interpretuojamas. Pirma, žinoma, 
jis atsako į mano pagrindinį klausimą, kodėl moteris yra 
visur suvokiama kaip žemesnė už vyrą, nes jeigu ji net nėra 
traktuojama kaip gryna ir paprasta gamta, ji vis tiek su- 
prantama kaip mažiau transcenduojanti gamtą negu vyras. 
Čia „tarpinė“ paprasčiausiai reiškia hierarchijos iš kultūros 
į gamtą „vidurinę padėtį“. 

Antra, „tarpinė“ gali turėti „tarpininkavimo“, t.y. kokios 
nors sintezavimo ar perkeitimo funkcijos atlikimo tarp gam- 
tos ir kultūros reikšmę. Čia šios funkcijos (kultūros) supran- 
tamos ne kaip du kontinuumo galai, bet kaip du radikaliai 
skirtingi procesai pasaulyje. Šeimyninis vienetas - ir, vadi- 
nasi, moteris, kuri faktiškai visada yra jo pagrindinė atsto- 
vė, - yra vienas iš kultūros lemiamų faktorių perkeičiant 
gamtą į kultūrą, ypač kalbant apie vaikų socializavimą. 
Kiekvienos kultūros tęsiamas gyvybingumas priklauso nuo 
tinkamai socializuotų individų, kurie suvoks pasaulį tos 
kultūros terminais ir daugiau ar mažiau neabejodami lai- 
kysis jos moralinių nurodymų. Šeimyninio vieneto funkcijos 
turi būti griežtai kontroliuojamos, siekiant garantuoti šį 
rezultatą; šeimyninio vieneto kaip institucijos stabilumas 
turi būti kiek tik įmanoma nekvestionuojamas. (Mes mato- 
me kai kuriuos šeimyninės grupės vientisumo ir stabilumo 

apsaugojimo aspektus griežtuose tabu dėl kraujomaišos, 
motinos nužudymo, tėvažudystės ir brolžudystės“*.) Ir kol 
moteris visuotinai yra ankstyvosios socializacijos pagrin- 
dinis veiksnys ir suprantama kaip iš esmės šeimyninės gru- 
pės funkcijų įkūnytoja, ji patirs sunkesnius apribojimus ir 
suvaržymus, susijusius su tuo šeimyniniu vienetu. Jos (kul- 
tūriškai apibrėžta) tarpinė padėtis tarp gamtos ir kultūros, 
padėtis, turinti čia jos tarpininkavimo tarp gamtos ir kul- 
tūros reikšmę (t.y. atliekanti perkeitimo funkcijas), paaiš- 
kins ne tik jos žemesnę padėtį, bet ir didesnius jos veiklos 
apribojimus. Faktiškai kiekvienoje kultūroje jai leidžiama 
seksualinė veikla yra atidžiau ribojama negu vyro, jai yra 
siūloma daug mažiau vaidmenų pasirinkti ir jai yra leidžia- 
ma tiesiogiai prieiti prie daug labiau apribotos socialinių 
institucijų srities. Be to, ji yra beveik visuotinai socializuota 
taip, kad turėtų siauresnę ir apskritai konservatyvesnę pa- 
žiūrų ir nuomonių sistemą negu vyras, 0 suaugusios moters 
gyvenimo riboti socialiniai kontekstai sustiprina šią padėtį. 
Šis socialiai sukeliamas moters mąstymo konservatizmas ir 
tradicionalizmas yra kitas - tikriausiai blogiausias, žinoma, 
pats apgaulingiausias — socialinio apribojimo būdas, ir jis, 
aišku, bus susijęs su jos tradicine funkcija kurti gerai socia- 
lizuotus grupės narius. 

Galiausiai moters tarpinė padėtis gali turėti didesnio sim- 
bolinio dviprasmiškumo reikšmę (žr. taip pat Rosaldo). Dar 
kartą keisdami savo kultūros/ gamtos vaizdinį, mes galime 
įsivaizduoti kultūrą šiuo atveju kaip mažą plotelį dides- 
niame gamtos sistemos miške. Šiuo požiūriu tai, kas yra 
tarpinis tarp kultūros ir gamtos, glūdi nuolatinėje kultūros 
ploto periferijoje; ir nors tai gali atrodyti esant ir virš, ir 
žemiau (ir šalia) kultūros, tai paprasčiausiai yra už jos ir 
aplink ją. Tada mes galime pradėti suprasti, kaip atskira 
kultūrinio mąstymo sistema gali dažnai priskirti moteriai 

visiškai poliarizuotas ir aiškiai prieštaringas reikšmes, nes, 
kaip mes sakome, priešingybės traukia viena kitą. Tai, kad 
moteris dažnai simbolizuoja ir gyvenimą, ir mirtį, yra tik 
paprasčiausias pavyzdys, kokį galime pateikti. 

Dar viena nuomonė tuo pačiu klausimu: bus prisiminta, 
kad psichinis metodas, siejamas su moterimis, atrodo esan- 
tis Žmonių sąveikavimo metodų skalės ir viršuje, ir apačioje. 
Šio metodo tendencija yra tiesiogiškiau įsitraukti į veiklą su 
žmonėmis kaip individais, o ne kaip su vienos ar kitos socia- 
linės kategorijos atstovais; šį metodą galima suvokti arba 
kaip „ignoruojantį“ (ir tokiu būdu sunaikinantį), arba kaip 
„transcenduojantį“ (ir tokiu būdu pasiekiantį didesnę sinte- 
zę) šias socialines kategorijas, priklausomai nuo kultūros 
požiūrio į kokį nors konkretų tikslą. Todėl mes lengvai ga- 
lime paaiškinti ir naikinančius moteriškus simbolius (ra- 
ganos, pikta akis, menstruacinis teršimas, kastruojančios 
motinos), ir moteriškus transcendencijos simbolius (moti- 
nos deivės, gailestingosios gelbėtojos, moteriški teisingumo 
simboliai ir ryškūs moteriški simboliai meno, religijos, ap- 
eigų ir teisės srityse). Moteriškas simbolizmas daug dažniau 
negu vyriškas išreiškia šį polinkį į poliarizuotą dvipras- 
miškumą: kartais visiškai išaukštintą, kartais visiškai nuver- 
tintą, retai — ribojamą normalių žmogaus galimybių. 

Jei moters (kultūros požiūriu) tarpiškumas tarp kultū- 
ros ir gamtos turi šią marginaliniams reiškiniams būdingo 
bendro prasmės dvilypumo potekstę, tada mūsų padėtis 
yra geresnė aiškinant tuos kultūrinius ir istorinius „per- 
vertimus“, kuriuose moterys yra vienaip ar kitaip simbo- 
liškai sulyginamos su kultūra, o vyrai - su gamta. Į galvą 
ateina daug atvejų: Brazilijos sirijonai, tarp kurių, pasak 
Ingham““, „gamta, žaliava ir vyriškumas“ yra priešprieši- 
nami „kultūrai, tam kas išvirta, ir moteriškumui“**; nacis- 
tinė Vokietija, kurioje moterys buvo laikomos kultūros ir 

moralės sargėmis; europietiška rafinuota meilė, kurioje vy- 
ras laikė save Žvėrimi, o moterį - nesugadintu išaukštintu 
objektu, - mąstymo pavyzdys, kuris išlikęs, pavyzdžiui, 
tarp šiuolaikinių ispanų valstiečių. Ir be abejonės, yra kitų 
šios rūšies atvejų, taip pat tam tikrų mūsų pačių kultūros 
požiūrio į moteris aspektų. Kiekvieną tokį moters suly- 
ginimo greičiau su kultūra negu su gamta pavyzdį rei- 
kia išsamiai analizuoti atsižvelgiant į specifinius istorinius 
ir etnografinius duomenis. Bet, nurodydami, kaip gamta 
apskritai ir moteriškas tarpasmeninių santykių būdas gali 
pasirodyti tam tikrais požiūriais esantys ir po kultūros he- 
gemonijos sritim, ir virš jos (bet iš tikrųjų — paprasčiausiai 
už jos), mes bent padėjome pagrindą tokiai analizei. 
Trumpai tariant, postulatas, kad moteris yra suprantama 
kaip artimesnė gamtai negu vyras, turi keletą padarinių 
tolesnei analizei ir gali būti interpretuojamas keliais skir- 
tingais būdais. Jei tai yra suprantama paprasčiausiai kaip 
vidurinė padėtis skalėje, leidžiantis nuo kultūros gamtos 
link, tada tai yra vis tiek suprantama kaip žemiau negu 
kultūra ir paaiškina pankultūrinę prielaidą, kad moteris yra 
žemesnė negu vyras daiktų tvarkoje. Jei šis postulatas yra 
laikomas tarpininkaujančiu elementu kultūros ir gamtos san- 
tykiuose; tada iš dalies galima paaiškinti kultūros tendenciją 
ne tik nuvertinti moterį, bet ir suvaržyti bei apriboti jos 
funkcijas, nes kultūra turi garantuoti savo (pragmatinių ir 
simbolinių) mechanizmų, perkeičiančių gamtą į kultūrą, 
valdymą. O jei jis (postulatas) yra laikomas dviprasmiška 
padėtimi tarp kultūros ir gamtos, tada jis gali padėti pa- 
aiškinti faktą, kad specifinėse kultūros ideologijose ir 
simbolizavimuose moteris gali būti kartais sulyginama su 
kultūra, ir kiekvienu atveju jai yra priskiriamos poliarizuo- 
tos ir prieštaringos reikšmės atskiroje simbolių sistemoje. 
Vidurinė padėtis, tarpininkavimo funkcijos, dviprasmiška 

reikšmė - visa tai skirtingi variantai skirtingiems konteksto 
tikslams, kai moteris suprantama kaip tarpinė tarp gamtos 
ir kultūros. 


Išvados 


Galų gale vėl turi būti pabrėžiama, kad visa schema yra 
greičiau kultūros konstruktas, o ne gamtos faktas. Moteris 
nėra „tikrovėje“ arčiau (ar toliau) gamtos negu vyras - abu 
turi sąmonę, abu yra mirtingi. Bet tikrai yra priežasčių, 
kodėl ji atrodo būtent taip, kaip aš mėginau parodyti šiame 
straipsnyje. Rezultatas yra (liūdnai) veiksminga grįžtamojo 
ryšio sistema: įvairūs moters padėties (fizinės, socialinės, 
psichologinės) aspektai prisideda prie to, kad ji suvokiama 
kaip artimesnė gamtai, tuo tarpu požiūrį į ją kaip artimesnę 
gamtai savo ruožtu įkūnija institucinės formos, kurios at- 
kuria jos padėtį. Padariniai socialiniams pokyčiams panašiai 
slenka ratu: kitoks kultūrinis požiūris gali išaugti tik iš ki- 
tokios socialinės tikrovės; kitokia socialinė tikrovė gali iš- 
augti tik iš kitokio kultūrinio požiūrio. 

Tad yra aišku, kad situacija turi būti puolama iš abiejų 
pusių. Pastangos pakeisti tik socialines institucijas - pavyz- 
džiui, kvotų nustatymas samdant arba išleidžiant vienodo 
apmokėjimo už vienodą darbą įstatymus - negali būti veiks- 
mingos, jei kultūros kalba ir vaizdų sistema toliau teikia 
santykinai moteris nuvertinantį požiūrį. Bet tuo pat metu 
pastangos pakeisti tik kultūrines prielaidas - pavyzdžiui, 
vyro ir moters sąmoningumo kėlimo grupės, švietimo me- 
džiagos ar masinių informacijos priemonių vaizdinių per- 
žiūrėjimas — negali būti sėkmingos, kol nėra pakeista insti- 
tucinė visuomenės bazė, kad remtų ir stiprintų pakeistą 
kultūrinį požiūrį. Galiausiai ir vyrai, ir moterys gali ir turi 
būti lygiai įtraukti į kūrimo ir transcendavimo projektus. 

Tik tada moterys bus suvokiamos kaip sulygintos su kultūra 
jos besitęsiančioje dialektikoje su gamta. 


Versta iš: „Is Female to Male as Nature is to Culture?“ In Women, Culture and Society. 
M.Z. Rosaldo and L. Lamphere, eds. - Stanford: Stanford University Press, 1974. 


Vertė AUDRONĖ ADOMAVIČIENĖ 


LAURA MULVEY 


Vizualinė moters reprezentacija kine, mene, reklamoje, ma- 
dų industrijoje ir pornografijoje dėl daugybės priežasčių 
yra vienas svarbiausių feministinės analizės objektų. Į kal- 
bą pradėta žiūrėti kaip į priemonę nutildyti moterų žodį, 
šios įvairios vizualinės reprezentacijos formos yra akivaiz- 
dūs jų pavertimo seksualiniais objektais instrumentai. XX a. 
pasakojamasis kinas pakeitė literatūrą ir teatrą ir tapo po- 
puliariausia Vakarų pasaulio pramoga, kuri sutraukia ne- 
paprastai gausią ir įvairią auditoriją. Kadangi akivaizdu, 
kad populiariausių kino žanrų — romanso, nuotykių filmo 
ar melodramos - siužetas yra paremtas lyčių skirtumų tema, 
ir kadangi šis siužetas vienodai labai populiarus tarp vyrų 
ir moterų, jis tapo lemiamas feministams kritikams aiški- 
nantis kino, kaip vizualinės pasakojamosios meno formos, 
poveikį. 

Nuo pat šiuolaikinio moterų judėjimo pradžios moters 
padėtis kine — ir kaip vizualinio ženklo, ir kaip kūrėjos — 
buvo nuodugniai analizuojama. Pirmasis feministinės kino 
kritikos žurnalas anglų kalba Moteris ir kinas (Women and 
Film) buvo pradėtas leisti 1972 m. Kalifornijoje, o pirmieji 
moterų filmų festivaliai buvo surengti Niujorke ir Edin- 
burge. Pasak Lauros Mulvey, čia pateikiamo straipsnio au- 
torės, „jau iš pirmų dienų moters vaidmens kino istorijoje 
tyrinėjimai atskleidė, jog moterys buvo pašalintos iš filmo 

gamybos ir kūrimo proporcingai tam, kiek jų kūnai buvo 
išnaudojami kaip seksualiniai objektai“. Filmų festivaliai 
pernelyg aiškiai parodė, kad, nors moterys režisavo filmus 
pirmosiomis kino kūrimosi dienomis, jam išaugus į pelningą 
industriją, reikalingą didelių finansinių investicijų, moterys 
faktiškai buvo pašalintos kaip režisierės. Dorothy Arzner ir 
Ida Lupino buvo vienintelės moterys, nuolat režisavusios 
filmus Hollywoode iki aštuntojo dešimtmečio. Moterų reži- 
sierių įtaka buvo šiek tiek didesnė tik ankstyvajame avan- 
gardiniame kine; ir tai iliustruoja svarbus eksperimentinis 
Maya Deren darbas penktajame dešimtmetyje JAV:. 

Kaip literatūroje ir kitose srityse, feministinės kino teorijos 
ir praktikos raidą galima suskirstyti į keletą pakopų, kurios 
apytikriai atitinka tiek moterų judėjimo, tiek ir apskritai kri- 
tinės teorijos plėtojimąsi. Iš pradžių, ieškant moterų kino 
„prarastos tradicijos“, tai buvo derinama su moterų patir- 
ties akcentavimu, t.y. su tuo, ką E. Ann Kaplan vadina „so- 
ciologiniu požiūriu“, dėmesį sutelkiant į lyčių vaidmenų re- 
prezentaciją kine“. Remdamosi prielaida, jog jos galėtų pap- 
rasčiausiai kino priemonėmis pasinaudoti, kad tiesiogiai 
perteiktų savo patirtį, moterys sukūrė daug realistinės do- 
kumentikos, kuri savo ruožtu skatino feministines kino kri- 
tikes ieškoti realistiško ir/arba pozityvaus moterų vaizdinio. 

Tačiau aštuntojo dešimtmečio viduryje paaiškėjo, kad, 
remiantis tokiu požiūriu, neįmanoma paaiškinti nei psicho- 
loginės filmo jėgos, nei to, kokiu būdu jis funkcionuoja kaip 
reikšmių sistema. Buvo rastas pamatas naujajai feministinei 
filmo teorijai ir praktikai: tai semiotikos, psichoanalizės bei 
Louiso Althusserio ideologinės teorijos derinys. Nuo 1960 m. 
semiotinės reikšmės kūrimo teorijos turėjo įtakos avangar- 
diniam kinui dekonstruojant (ir griaunant) tradicinio pasa- 
kojamojo kino sukurtas iliuzijas žiūrovui suvilioti. Psicho- 
analizė (ypač J. Lacano teorija) pateikė būdą, kaip dekoduoti 

paslėptas filmo reikšmes, kaip suprasti kino kuriamus mo- 
terų vaizdinius, kurie yra pasąmonės (ypač vyrų) projek- 
cijos, kaip vizualinėse kino meno konvencijose įžvelgti giliai 
įsišaknijusius vojeristinius* seksualinius impulsus. Psicho- 
analizė yra neįkainojamas įrankis aiškinant nepaprastą po- 
puliaraus pasakojamojo kino patrauklumą. Pirmiausia, kaip 
pabrėžė daugybė kritikų, taip pat ir Laura Mulvey, filmas 
gali būti traktuojamas kaip kiekvienam žinomų pasakojimų, 
paremtų edipiška drama, lyčių tapatumu ir jų santykiais, 
be to, stimulo patenkinti užslopintus troškimus suvaidini- 
mas. E. Ann Kaplan įrodinėja, kad komerciniam filmui, ypač 
melodramos žanrui, „buvo suteikta tokia forma, kuri tenki- 
no XIX a. šeimos struktūros, skatinusios edipiškas traumas, 
sukurtus troškimus ir poreikius*. Keliuose savo straipsniuo- 
se apie melodramą (ypač apie Douglaso Sirko filmus) Mul- 
vey įrodinėja, kad šis žanras, gvildendamas šeimos santykių 
problemas, atlieka svarbią funkciją - ištirpdo moterų frus- 
tracijas rigidiškoje patriarchalinėje visuomenėje: 

(...) paprasčiausias atpažinimo faktas turi estetinę ir politinę svarbą. 

Svaiginantis pasitenkinimas apima regint, kaip lyčių skirtumas pat- 

riarchalinėje visuomenėje yra kupinas, sprogstamas ir dramatiškai 

prasiveržia smurtu savo privačiame duslintuve - šeimoje“. 

Patį kino meną taip pat galima traktuoti kaip apeliavimą 
į giliai įsišaknijusius psichologinius poreikius ir prisimini- 
pinio veidrodinio atspindėjimo prisiminimus, o tuo metu 
kino salės tamsa ir didžiulis ekranas tarsi užliūliuoja mus į 
sapną panašia fantazija. Galiausiai patriarchalizmo kaip 
ieologijos supratimas filmų kūrėjams ir kritikams atvėrė ga- 
limybę svarstyti įvairius estetinius, politinius ir žmogiškus 
santykius. 


+ 2 S . 3 . 2 5 š i 
Vojerizmas (voyeur - pranc.) - polinkis siekti seksualinio pasitenkinimo 
žiūrint į seksualius objektus ar veiksmus (red. past.). 

Lauros Mulvey straipsnis „Vizualinis malonumas ir pasa- 
kojamasis kinas“ priklauso šiam antrajam feministinio kino 
meno periodui, kuris gali būti vadinamas „feministiniu for- 
malizmu“, nes siekiama atskleisti, kaip patriarchalinė pasą- 
monė veikia filme vykstantį reikšmių suteikinėjimo procesą, 
ir kartu kurti naują kino kalbą. 1978 m. straipsnyje apie fe- 
ministinio kino ryšį su avangardu Mulvey rašė: 

(...) pirmieji konstruktyvūs žingsniai, kuriant feministinę kino kul- 

tūrą, buvo žengti paties kino kalbos link tiriant neatitikimą tarp ki- 

no formos ir vaizduojamos medžiagos ir analizuojant įvairiausius 
būdus suskaldyti uždarą erdvę tarp ekrano ir žiūrovo. Kadangi 
anksčiau moters vieta kinematografijoje buvo mistifikuota - ji buvo 
vizualinio malonumo ašis ir kartu patvirtindavo vyrų dominavi- 
mą, - tad feministės susižavėjo pačios kinematografinės reprezenta- 
cijos paslaptimis, sukuriamomis naudojant seksualizuotą moteriškos 
fantazijos formą: uždanga nuplėšiama, bet gatavų atsakymų ana- 
pus jos nėra (...) Estetiniu požiūriu ir realistinės, ir iliuzionistinės 
estetikos erdvė ir laikas yra nepaprastai riboti: jie negali patenkinti 
sudėtingų pokyčių, kurių ištroškusi feministinė vaizduotė. Kine- 
matografinio ženklo įtrūkiai leidžia idėjas sieti su grožine literatūra, 

o mąstymą - su fantazija?. 

Eksperimentinio kino kūrėja Mulvey darbais įrodė savo 
pačios tezę, kad feministinis formalizmas reikšmingai skiria- 
si nuo grynojo formalizmo, nes feministės negali nepaisyti 
realių politinių filmo turinio padarinių. Keletas filmų, ku- 
riuos Mulvey sukūrė drauge su kino kūrėju ir teoretiku Pe- 
teriu Wollenu, yra vieni iš geriausių pavyzdžių, kaip buvo 
mėginta sukurti naują kino kalbą, kuri būtų susieta su tokia 
tema, kurios nepaisė (ar kurią nuslopino) tradicinis kinas, 
pateikiant ją iš moters perspektyvos. Vienas iš geriausiai 
žinomų šio laikotarpio Mulvey ir Wolleno filmų yra Sfinkso 
mįslės (Riddles of the Sphinx,1976); filme akivaizdžiai ban- 
domi taikyti kai kurie straipsnyje „Vizualinis malonumas 
ir pasakojamasis kinas“ suformuluoti teoriniai principai. Šio 
filmo tema yra motinos vieta ir reikšmė patriarchalinėje 

visuomenėje: pirma, pačios motinos grįžimas (kūdikio augi- 
nimo metu) į ikilingvistinę vaizduotės (Jacgues'o Lacano 
terminas) pakopą; antra, motinos balso nuslopinimas mūsų 
visuomenėje. Šios temos traktavimo būdas taip pat radi- 
kaliai prieštarauja įprastiniams kino kodams, filmo kūrėjai 
naudoja įvairiausias technikas (pavyzdžiui, tisioginis pačios 
Mulvey kreipimasis į kamerą, 360 laipsnių kadrai, kurie 
atspindi pagrindinės veikėjos Louise sąmone), siekdami nie- 
kais paversti mūsų įprotį žiūrėti į moterį kaip į vojeristinių 
troškimų reginį. Filmas suskirstytas į trylika segmentų, šeši 
iš jų yra grynai teoriniai svarstymai ir simboliškai įtaigių 
vaizdų sekos. Tarp šių vaizdų buvo ir sfinksas, pasirinktas 
pasakotoju todėl, kad, kaip aiškinama filme, jis yra „klau- 
siantis balsas, mįsles menantis balsas““. 

„Vizualinis malonumas ir pasakojamasis kinas“ šioje an- 
tologijoje pateikiamas todėl, kad tai vienas iš įtakingiausių 
ne vien feministinės kino teorijos, bet ir šiuolaikinės repre- 
zentavimo teorijos straipsnių. Kaip 1985 m. rašė viena femi- 
nistinių pažiūrų kino kritikė, „dauguma praėjusio dešimt- 
mečio feministinių kino teorijų buvo numanomas ar atviras 
atsiliepimas į klausimus, iškeltus Lauros Mulvey straips- 
nyje““. Pagrindinė Mulvey tezė, pateikta šiame straipsnyje, 
yra ta, kad populiariajame pasakojamajame kine vizualinis 
malonumas yra sustruktūrinamas pagal objektyvuojantį, 
vey teigimu, yra paremtas vyriškosios pasąmonės struktūra 
ir todėl vyrauja mūsų kultūroje. 

Tačiau būtina pažymėti, kad kaip tik Mulvey teiginys, jog 
skopofilija yra tik kino žiūrovo vyro patyrimas, tapo la- 
biausiai ginčytinas dabartinėje feministinėje kino teorijoje. 
Lyties technologijos autorė, žymiausia Amerikos feministė 
kino teoretikė Teresa de Lauretis įrodinėja, kad naujausioji 
feministinė kino teorija ir praktika - tai ieškojimas naujos 

kino poetikos, kuri suderintų naujas malonumo negriaunan- 
čias pasakojimo formas ir kartu „sukurtų sąlygas kitokiam — 
lytiniam - socialiniam subjektui“*. Pasak T. de Lauretis, šis 
mėginimas remiasi prielaida, kad troškimas, įrašytas į pačią 
pasakojimo dinamiką, yra susijęs su lyties nulemta (ypač 
moterų) žiūrovo sąsaja su pasakojimu. Teresa de Lauretis 
mano, jog Amerikos avangardo filmų kūrėja Yvonne Rainer 
yra vienas geriausių tokio naujo susitelkimo prie pasakoja- 
mosios ir poetinės dviprasmybės ir „susidvejinimo bei savęs 
sunaikinimo suderinamumo“ pavyzdžių'. Teresa de Laure- 
tis šias strategijas lygina su filosofų ir eseistų, pradedant 
Virginia Woolf ir baigiant Rolandu Bathes'u ir Jacgues'u 
Derrida, rašymo praktika. 1985 m. filme Vyras, kuris pavydėjo 
moterims (The Man Who Envied Women) Rainer aukštyn ko- 
jom apverčia troškimų, kaip juos aprašo psichoanalitikai, 
struktūrą: ne moterys pavydi vyrams falo, bet vyrai gali pa- 
vydėti moterims seksualumo. Tokiu būdu Rainer ir apverčia 
tradicinę pasakojimo sintaksę, ir „suproblemina moters (...), 
kaip vaizdinio, reprezentabilumą bei jos, kaip pasakotojos 
ir subjekto, statusą“ !*. 

Kol eksperimentinio kino kūrėjai nagrinėja galimybes 
vaizduoti troškimus, feministinis kinas, aišku, neturi di- 
desnės įtakos pagrindinei kino srovei. Ir greičiausiai neturės 
iki to laiko, kol kur kas daugiau moterų nevadovaus po- 
puliarių filmų gamybai ir jų režisūrai. Neseniai ekranuose 
pasirodęs filmas Thelma ir Louise, nors jo scenarijaus auto- 
rė yra moteris ir jame gvildenama tai, ką galima pavadin- 
ti feministine tema (dviejų draugių reakcija į vienos iš jų 
išžaginimą), parodo, kad nuo XIX a. vidurio kokio nors 
pasakojimo apie moteris pabaiga nedaug tepasikeitė, - jos 
tegali rinktis vieną iš dviejų: santuoką arba mirtį. Tačiau 
kad ir kokia būtų feministinio kino įtaka pagrindinei kino 
srovei, feministinio kino teorija ir praktika duoda mums 

neįkainojamų priemonių, padedančių suprasti šiuolaikinę 
media kultūrą, ir atskleidžia, kaip moterys nori įją įsiterpti. 

I. Įžanga 


A. Politinis psichoanalizės panaudojimas. Šiame straipsnyje 
ketinama pasinaudoti psichoanalize atskleidžiant, kaip ir 
kur filmo žavesį sustiprina išankstiniai žavesio modeliai, jau 
veikiantys atskirą individą bei jį suformavusius socialinius 
darinius. Atramos tašku laikoma tai, kaip filmas atspindi, 
atskleidžia ir net tiesiogiai veikia socialiai įsigalėjusį lyčių 
skirtumų aiškinimą, kuris kontroliuoja vaizdinius, erotines 
žiūrėjimo ir reginio formas. Naudinga suprasti, koks kinas 
buvo, kaip jo magija veikdavo seniau, nors mes išbandome 
teoriją ir praktiką, kurios mes iššūkį šiam praeities kinui. 
Taigi psichoanalitinė teorija čia tinkama kaip politinis gink- 
las norint parodyti, kaip patriarchalinės visuomenės pasą- 
monė struktūrino filmo formą. 

Falocentrizmo su visomis jo apraiškomis paradoksas yra 
tas, kad jis priklauso nuo kastruotos moters vaizdinio, ku- 
ris sutvarko ir įprasmina jo pasaulį. Moters idėja sistemoje 
yra tarsi linčo kuolas: būtent dėl jos trūkumo falas tam- 
pa simboline esamybe, kaip tik ji trokšta kompensuoti falo 
reiškiamą trūkumą. Dabartiniuose leidinio Ekranas (Screen) 
rašiniuose apie psichoanalizę ir kiną nebuvo pakankamai 
atskleista, koks svarbus yra moters pavidalo pavaizdavi- 
mas simbolinėje tvarkoje, kurioje jis nieko kita, išskyrus 

kastraciją, galų gale nereiškia. Trumpai apibendrinant, for- 
muojantis patriarchalinei pasąmonei, moters funkcija yra 
dvejopa: pirma, pati realiai neturėdama penio, ji simbo- 
lizuoja kastracijos grėsmę ir, antra, dėl to iškelia savo vaiką 
į simbolinį lygį. Kai šitai pasiekiama, jos prasmė procese 
išnyksta, o įstatymo bei kalbos pasaulyje ji nieko nereiškia, 
išskyrus tarp motiniškos pilnatvės ir trūkumo virpantį pri- 
siminimą. Ir viena, ir kita yra grindžiama prigimtimi (arba 
anatomija, pasak garsios Freudo tezės). Moters troškimas 
yra susijęs su jos, kaip turinčios kraujuojančią žaizdą, įvaiz- 
džiu, ji gali egzistuoti tik per sąryšį su kastracija ir negali 
to peržengti. Vaikas jai ima reikšti jos pačios troškimą turėti 
penį (jos manymu, tai sąlyga, leidžianti įeiti į simbolių sritį). 
Ji arba turi nusileisti žodžiui, Tėvo vardui ir įstatymui, ar- 
ba, priešingai, kovoti, kad išlaikytų savo vaiką prie savęs 
vaizdinių pasaulio prieblandoje. Tad patriarchalinėje kultū- 
roje moteris reiškia kita negu vyras, kažką, pančiojamą sim- 
bolinės tvarkos, kurioje vyras gali išguiti savo fantazijas ir 
obsesijas per lingvistinę jų kontrolę, primesdamas jas neby- 
liam vaizdiniui moters kaip prasmės įkūnytojos, moters, 
kuri vis dar pririšta prie savo vietos ne kaip prasmės kūrėja, 
o kaip jos įkūnytoja. 

Feministams šią falocentrinėje tvarkoje patiriamą frustra- 
ciją tiksliai atvaizduojanti analizė, be abejo, yra svarbi. Ji 
priartina mus prie mūsų užguitumo šaknų, ji leidžia tiksliau 
išryškinti problemą ir iškelia mums svarbiausią klausimą: 
kaip įveikti pasąmone, turinčią į kalbą panašią struktūrą (ir 
susiformuojančią iš esmės tuo momentu, kai atsiranda kal- 
ba), nepaisant to, kad kol kas tai patriarchato kalba. Mes 
negalime it perkūnas iš giedro dangaus pasiūlyti alterna- 
tyvą, tačiau galime pradėti šį tą keisti, tyrinėdami patriar- 
chatą ir tam pasinaudodami jo paties siūlomais įrankiais, 
iš kurių ne vienintelis, bet svarbus yra psichoanalizė. Kol 

kas mes esame labai atitrūkę nuo svarbių moters pasąmonės 
problemų, kurios falocentrinei teorijai vargu ar gali rūpėti: 
mergaitės seksualinis auklėjimas ir jos santykis su simbolių 
sritimi; seksualiai subrendusi moteris kaip nemotina; moti- 
nystė, nesiejama su falo, vaginos reikšmėmis... Bet šiuo at- 
žvilgiu psichoanalitinė teorija, kokia ji yra dabar, gali padėti 
bent geriau suprasti patriarchalinės tvarkos status guo. 


B. Malonumo destrukcija kaip pagrindinis ginklas. Kinas, kuris 
yra gana sudėtinga vaizdavimo sistema, kelia klausimus, 
kaip pasąmonė (suformuota dominuojančios tvarkos) struk- 
tūrina matymo būdus ir žiūrėjimo malonumą. Per pasta- 
ruosius kelis dešimtmečius kinas pasikeitė. Tai jau nebe ta 
didžiulėmis kapitalo investicijomis besiremianti monolitinė 
sistema, kuriai geriausiai atstovauja ketvirtojo, penktojo, 
šeštojo dešimtmečių Hollywoodas. Technologijos laimėjimai 
(16 mm ir t.t.) pakeitė ekonomines kino kūrimo sąlygas, ir 
dabar jis gali būti tiek pat amatininkiškas, kiek ir kapita- 
listinis. Taigi galėjo plėtotis alternatyvusis kinas. Kad ir 
koks sąmoningas ir ironiškas gebėjo būti Hollywoodas, jis 
visuomet apsiribodavo formalia mizanscena, atspindinčia 
dominuojančią ideologinę kino sampratą. Alternatyvusis 
kinas duoda erdvės atsirasti tiek politiškai, tiek estetiškai 
radikaliam kinui ir išjudina pamatines vyraujančios krypties 
filmo prielaidas. To reikia ne tam, kad būtų moralistiškai 
pastarojo atsisakyta, bet tam, kad išryškėtų, kaip jo domėji- 
masis forma atspindi jį sukūrusios visuomenės psichines 
obsesijas, ir, be to, kad būtų pabrėžta, jog alternatyvusis 
kinas turi visų pirma pasipriešinti šioms obsesijoms ir prie- 
laidoms. Šiuo metu politiškai ir estetiškai avangardinis ki- 
nas yra galimas, tačiau kol kas jis gali egzistuoti tik kaip 
kontrapunktas. 

Hollywoodo (ir viso jo įtakos sferon patenkančio kino) 
stiliaus magiją nulėmė vienu svarbiu, bet ne vieninteliu, 

aspektu meistriškas ir patenkinantis manipuliavimas vizua- 
liniu malonumu. Neabejotina, kad vyraujančios krypties fil- 
mas erotiškumą užkoduoja dominuojančios patriarchalinės 
tvarkos kalba. Labai išvystytame Hollywoodo kine susve- 
timėjęs subjektas, draskomas savo vaizdinėje atmintyje pra- 
radimo jausmo ir galimos fantazijos stokos siaubo, kaip tik 
per šiuos kodus - formalų grožį ir manipuliavimą jo obsesi- 
jomis - beveik patiria pasitenkinimo blyksnį. Šiame straips- 
nyje bus svarstoma, kaip šis erotinis malonumas įpinamas 
į filmą, kokia yra jo prasmė, 0 ypač kokia moters vaizdinio 
reikšmė. Sakoma, kad malonumas arba grožis analizuoja- 
mi nyksta. Toks yra ir šio straipsnio tikslas. Iki šiol filmo 
istorijos kulminaciją reiškusį pasitenkinimą ir ego sustip- 
rinimą reikia sugriauti. Ne tam, kad būtų sukurtas naujas 
malonumas, kuris negali egzistuoti kaip abstrakcija, arba su- 
intelektualintas nemalonumas, bet tam, kad būtų galima 
visiškai paneigti pasakojamojo meninio filmo lengvumą ir 
užbaigtumą. Alternatyva - tai šiurpas, kuris perbėga palie- 
kant už savęs praeitį, bet jos neatsižadant, peržengiant nu- 
dėvėtas arba gniuždančias formas arba išdrįstant atsižadėti 
normalių malonių laukimų, kad būtų prabilta nauja troš- 
kimų kalba. 


A. Kine galima patirti daugelį malonumų. Vienas jų - sko- 
pofilija. Būna aplinkybių, kai žiūrėjimas pats savaime yra 
malonumo šaltinis, ir atvirkščiai, lygiai taip pat būna ma- 
lonu, kai į tave žiūri. Freudas savo knygoje Trys esė apie 
seksualumą iš pradžių išskyrė skopofiliją kaip vieną iš sek- 
Sualinių instinktų komponentų, kuris, kaip ir stimulai, eg- 
Zistuoja visiškai nepriklausomai nuo erotogeninių zonų. 
Todėl jis skopofiliją siejo su kitų žmonių laikymu objektais, 

verčiant juos patirti kontroliuojantį ir smalsų žvilgsnį. Jo 
specifiniai pavyzdžiai sutelkti prie vojeristinių vaikų užsi- 
ėmimų, jų troškimo pamatyti ir įsitikinti tuo, kas privatu ir 
draudžiama (norą sužinoti apie kitų žmonių genitalijų ir 
kūno funkcijas, apie penio buvimą ar nebuvimą ir retro- 
spektyviai - apie autentišką vaizdą). Ši analizė skopofiliją 
atskleidžia kaip iš esmės aktyvią. (Vėliau savo darbe Ins- 
tinktai ir jų kaita Freudas toliau plėtojo skopofilijos teoriją, 
siedamas ją visų pirma su ikigenitaliniu autoerotizmu, po 
mas į kitus. Čia aktyvus instinktas ir tolesnis jo narcisisti- 
nis vystymasis glaudžiai susiję.) Nors kiti veiksniai, o ypač 
ego konstitucija, modifikuoja instinktą, jis ir toliau egzistuo- 
ja kaip erotinis malonumo žiūrėti į kitą asmenį kaip į objek- 
tą pagrindas. Ypatingais atvejais jis gali užsifiksuoti kaip 
perversija — taip atsiranda obsesiniai stebėtojai ir pernelyg 
smalsūs žmonės, kurie seksualinį pasitenkinimą gali patirti 
tik žiūrėdami (aktyvia kontroliuojančiąja prasme) į kitą su- 
objektintą žmogų. 

Iš pirmo žvilgsnio atrodytų, kad kinas yra tolimas paslėp- 
tam nežinančios ir nenorinčios aukos stebėjimo vogčiomis 
pasauliui. Tai, kas matoma ekrane, yra kuo aiškiausiai rodo- 
ma. Tačiau dauguma vyraujančios krypties filmų ir konven- 
cijos, pagal kurias jie buvo kuriami, vaizduoja hermetiškai 
uždarytą pasaulį, kuris, nepaisydamas žiūrovų buvimo, ma- 
giškai skleidžiasi sukeldamas jiems atsiskyrimo jausmą ir 
kurstydamas jų vojeristinę vaizduotę. Be to, šią vojeristi- 
nio atsiskyrimo iliuziją sustiprina didžiulis kontrastas tarp 
tamsos salėje (ji taip pat izoliuoja žiūrovus vieną nuo kito) 
ir ryškios šviesos bei šešėlių kaitos ekrane. Nors filmas tam 
ir rodomas, kad būtų žiūrimas, filmo demonstravimo są- 
lygos ir naratyvinės konvencijos sukuria žiūrovui iliuziją, 
kad žiūri į privatų pasaulį. Žiūrovų padėtis kine, be kitų 

dalykų, yra akivaizdus jų ekshibicionizmo slopinimas bei 
užslopinto troškimo projektavimas į atlikėją. 


B. Kinas ne tik tenkina pirmapradį poreikį maloniai žiūrėti, 
bet nueina ir dar toliau, plėtodamas skopofilijos narcisistinį 
aspektą. Įprastame vyraujančios krypties filme dėmesys su- 
telkiamas į žmogaus pavidalą. Mastelis, erdvė, istorijos — 
visa yra antropomorfiška. Smalsumas ir noras Žiūrėti čia 
susimaišo su panašumo ir atpažinimo kerais: Žmogaus vei- 
das, kūnas, žmogaus pavidalo ryšys su jo aplinka, regimas 
žmogaus buvimas pasaulyje. Jacgues Lacanas yra aprašęs, 
koks lemtingas ego konstituavimuisi yra tas momentas, kai 
vaikas veidrodyje atpažįsta savo atvaizdą. Kai kurie šios 
analizės aspektai yra svarbūs ir mums. Veidrodinio atspin- 
dėjimo fazė atsiranda tuo metu, kai vaiko fizinės ambicijos 
pralenkia jo motorines galias, o kadangi jis mano savo veid- 
rodinį atvaizdą esant išsamesnį ir puikesnį nei jo patiria- 
mas kūnas, tai šis savęs atpažinimas yra džiugus. Šitaip šis 
atpažinimas susipina su klaidingu atpažinimu: atpažintas 
vaizdas yra suvokiamas kaip savo paties atsispindėjęs kū- 
nas, bet klaidingai atpažinus jį, kaip pranašesnį, kūnas pro- 
jektuojamas anapus jo paties kaip idealus 690, susvetimėjęs 
subjektas, kuris, vėl introjektuotas kaip ego idealas, tampa 
būsimo tapatinimosi su kitais pagrindu. Veidrodžio momen- 
tas yra pirmesnis už kalbą. 

Šio straipsnio kontekste reikšmingas faktas, kad šis vaiz- 
dinys konstituoja įsivaizduojamybės, atpažinimo/klaidingo 
atpažinimo ir tapatinimosi, taigi ir pirmojo „aš“ ištarimo, 
subjektyvumo pagrindą. Kaip tik šiuo momentu ankstesnis 
žavėjimasis žiūrėjimu (akivaizdžiausias pavyzdys — žiūrė- 
jimas į motinos veidą) susikerta su pirmosiomis savižinos 
užuominomis. Taigi tarp vaizdinio ir savęs vaizdinio iškyla 
ilga meilės ir nusivylimo ja istorija, kuri taip ryškiai paro- 
doma filme ir taip džiaugsmingai atpažįstama kino žiūrovų. 

Be šiuo atveju pašalinių ekrano ir veidrodžio panašumų 
(pavyzdžiui, įrėminant žmogaus pavidalą jo aplinkoje), ki- 
nas turi pakankamai stiprių žavėjimo struktūrų, kad leistų 
trumpam prarasti e90, nors tuo pačiu metu ir stiprina eg0. 
Jausmas, kad pamirštas pasaulis, kai vėliau ego tai suvokia 
(aš pamiršau, kas esu ir kur buvau), nostalgiškai primena 
tą ikisubjektyvią vaizdo atpažinimo akimirką. Tuo pačiu 
metu pats kinas išsiskyrė kurdamas ego idealus, kas itin 
ryšku filmuose su garsiais aktoriais, kai kino žvaigždės, 
būdamos tiek ekrano, tiek ekrane pasakojamos istorijos ašis, 
vaidina sudėtingą panašumo ir skirtingumo procesą (Žžavin- 
gasis įkūnija vidutinybę). 

C. II dalies A ir B skirsniuose buvo išdėstyti du vienas kitam 
malonumo struktūrų aspektai. Pirmasis, skopofilinis, kyla 
iš malonumo regint kitą seksualinės stimuliacijos objektu 
laikomą asmenį. Antrasis, susiformuojantis dėl narcisizmo 
ir ego konstituavimosi, atsiranda susitapatinus su išvystu 
vaizdu. Taigi filmo požiūriu vienas reiškia, kad subjekto 
erotinis tapatumas yra atskiriamas nuo objekto ekrane (ak- 
tyvioji skopofilija), kitam būtina, kad besižavinčio į save 
panašiu ir jį atpažįstančio žiūrovo ego susitapatintų su ek- 
rano objektu. Pirmasis yra seksualinių instinktų funkcija, 
antrasis — ego libido funkcija. Freudas šią dichotomiją laikė 
lemiama. Nors jis suprato, kad jie vienas su kitu sąveikauja 
ir susipina, tačiau malonumo atžvilgiu tarp instinktyvių 
stimulų ir savisaugos tebėra dramatiška įtampa. Ir viena, 
ir kita yra formuojančios struktūros, mechanizmai, bet ne 
prasmės. Patys savaime jie neturi jokios prasmės, jie turi 
būti idealizuojami. Ir viena, ir kita siekia su juntama tikro- 
ve nesusijusių tikslų ir kuria įsivaizduojamą ir suerotintą 
pasaulio sampratą, kuri formuoja subjekto suvokimą ir ty- 
čiojasi iš empirinio objektyvumo. 

Per savo istoriją kinas, regis, suformavo ypatingą realybės 
iliuziją, kurios fantazijos pasaulis gražiai papildo šį libido 
ir eg0 prieštaravimą. Tikrovėje ekrano fantazijos pasaulis 
pavaldus jį sukūrusiems dėsniams. Seksualiniai instinktai 
ir identifikacijos procesai įgyja prasmę simbolinėje tvarkoje, 
kur troškimas artikuliuojamas. Su kalba atsiradęs troškimas 
suteikia galimybę peržengti instinktyvumą ir įsivaizdavimą, 
bet jis iš esmės nuolatos remiasi traumuojančiu jo atsira- 
dimo momentu - kastracijos kompleksu. Taigi malonios 
moters vaizdavime /vaizdinyje kristalizuojasi šis paradok- 
sas. 


III. Vaizduojama moteris, žiūrintis vyras 


A. Pasaulyje, kuriame nėra lyčių pusiausvyros, vizualinis 
malonumas suskilo į aktyvų /vyrišką ir pasyvų/moterišką. 
Determinuojantis vyro žvilgsnis perkelia savo fantaziją į 
moters figūrą, kuri atitinkamai stilizuota. Savo tradicinį 
ekshibicionistinį vaidmenį atliekančios moterys yra vienu 
metu ir žiūrimos, ir rodomos, o jų išvaizdoje užkoduojamas 
stiprus vizualinis ir erotinis poveikis, todėl galima sakyti, 
kad jos turi papildomą reikšmę būti žiūrimos (to-be-look-at- 
ness). Erotinio reginio — nuo dailių mergyčių iki striptizo, 
nuo Ziegfeld iki Busby Berkeley - leitmotyvas yra kaip sek- 
sualinis objektas pasirodanti moteris, kuri traukia ir sulaiko 
žvilgsnį, išryškina vyro troškimus ir juos parodo. Vyraujan- 
čios krypties filme reginys su pasakojimu sumaniai suderi- 
nami. (Tačiau pažymėsiu, kad muzikiniuose numeriuose su 
dainomis ir šokiais diegesis tėkmė suardoma.) Normaliame 
pasakojamajame kine moters buvimas yra būtinas reginio 
elementas, bet jos vizualinis buvimas netgi trukdo siužeto 
plėtojimą ir sustingdo veiksmo tėkmę erotinės kontemp- 
liacijos momentais. Po to šis svetimas buvimas turi susilieti 

su pasakojimu. Pasak Budd Boetticher: „Svarbu yra tai, ką 
herojė kursto, arba veikiau tai, ką ji reprezentuoja. Ji, o 
tikriau sakant, jos įkvepiama herojui meilė ar baimė arba, 
be to, jo nerimas dėl jos, yra tai, kas verčia jį elgtis taip, kaip 
jis elgiasi. Pati moteris neturi nė menkiausios reikšmės“. 
(Dabar pasakojamasis kinas linkęs apskritai apeiti šią prob- 
lemą, ir todėl plėtojama tai, ką Molly Haskel pavadino „vy- 
rukų kinu“ (buddy movie), kuriame pagrindinių veikėjų vyrų 
aktyvus homoseksualinis erotizmas leidžia be trukdymų 
vykti istorijai. Tradiciškai rodoma moteris funkcionavo dve- 
jopai: kaip erotinis objektas ekrane vykstančios istorijos 
veikėjams ir kaip erotinis objektas salėje sėdinčiam žiūrovui, 
tvyrant kintančiai įtampai tarp žiūrėjimų iš abiejų ekrano 
pusių. Pavyzdžiui, show-girl idėja įgalina techniškai sujungti 
vaidmenį pasakojime, o žiūrovo ir filmo veikėjų vyrų žvilgs- 
niai yra tiksliai suderinti, ir pasakojimas būna panašus į 
tiesą. Vaidinančios moters seksualinis poveikis trumpam 
perkelia filmą anapus jo paties laiko ir erdvės, į niekieno 
žemę, pavyzdžiui, Marilyn Monroe pirmasis pasirodymas 
filme Negrįžtanti upė (The River of No Return) ir Lauren Bacall 
dainos filme Turėti ar neturėti (To Have or Have Not). Panašiai 
ir įprastas kojų (pavyzdžiui, Dietrich) arba veido (Garbo) 
rodymas stambiu planu integruoja į pasakojimą kitokią ero- 
tizmo atmainą. Viena suskaidyto kūno dalis griauna Re- 
nesanso erdvę, pasakojimui reikalingą gelmės iliuziją, o 
sukuria plokštumą, kuri yra, ko gero, kontūro arba ikonos 
savybė, o ne panašumas į ekraną. 


B. Pasakojimo struktūrą taip pat lemia ir heteroseksualinis 
darbo padalijimas į aktyvų /pasyvų. Pagal viešpataujančios 
ideologijos principus ir ją palaikančias psichines struktū- 
ras vyras negali pakelti seksualinio objektyvavimo naštos. 

Vyras nelinkęs įdėmiai žiūrėti į save rodantį savo antrinin- 
ką. Taigi reginio ir pasakojimo skilimas sustiprina aktyvų 
vyro vaidmenį plėtojant istoriją, verčiant vykti įvykius. Vy- 
ras valdo filmo fantaziją ir iškyla kaip jėgos atstovas, nes 
per jį žiūrovo žvilgsnis perkeliamas už ekrano, kad neutra- 
lizuotų reginiu esančios moters ekstradiegetines tendenci- 
jas. Struktūruojant filmą aplink pagrindinę kontroliuojančią 
figūrą, žiūrovas gali su ja susitapatinti, ir šis procesas tai 
padaro galima. Su pagrindiniu veikėju* susitapatinęs Žiū- 
žvilgsnį, kad pagrindinio veikėjo jėga, kai jis kontroliuoja 
įvykius, sutaptų su aktyvia erotiško žiūrėjimo jėga ir jie 
abu sukeltų patenkinantį visagalybės jausmą. Dėl to kino 
žvaigždei vyrui būdingos ir labiausiai žavi ne jo įdėmiai 
žiūrimo erotinio objekto, bet tobulesnio, puikesnio, stip- 
resnio idealaus 690, suvokto pirmąją atpažinimo veidrodyje 
akimirką, savybės. Pasakojimo herojus, kitaip nei subjektas / 
žiūrovas, gali padaryti, kad kas nors atsitiktų, ir geriau 
kontroliuoja įvykius, kaip ir vaizdas veidrodyje labiau pa- 
klusdavo motorinei koordinacijai. Priešingai negu ikoniškai 
moteriai, aktyviai vyro figūrai (ego idealas identifikacijos 
procese) reikia trimatės erdvės, atitinkančios atpažinimo 
veidrodyje erdvę, kurioje susvetimėjęs subjektas internali- 
zuoja šios įsivaizduojamos egzistencijos savo paties repre- 
zentavimą. Jis yra figūra peizaže. Čia filmo funkcija yra 
kaip galima tiksliau atkurti vadinamąsias natūralias žmo- 
gaus suvokimo sąlygas. Kameros darbas (ypač būdingas 
gelmės fokusas) ir kameros judesiai (juos lemia pagrindinio 


* Žinoma, yra filmų, kur pagrindinė veikėja yra moteris. Jei šį reiškinį 
rimtai analizuočiau, labai nutolčiau nuo mūsų temos. Pam Cook ir Slaire 
Johnstone studijoje „The Revolt of Mamie Stover“. In Phil Hardy, ed. 
Raoul Walsh. - Edinburg, 1974, parodoma, kad šios pagrindinės veikėjos 
jėga yra labiau tariama nei reali. 

herojaus veiksmas) kartu su neregimu montavimu (jo reikią 
realizmui) - visa tai siekia nutrinti ekrano erdvės kontūrus. 
Pagrindinis veikėjas laisvai valdo veikimo sritį — erdvės 
iliuzijos sritį, kurioje artikuliuojamas žiūrėjimas ir kuriamas 
veiksmas. 

C.1. III dalies A ir B skirsniuose buvo parodyta įtampa tarp 


moters pavaizdavimo kine būdo ir konvencijų, susijusių su 
diegesis. Ir viena, ir kita asocijuojasi su žiūrėjimu: su žiūrovo 


erdvės iliuzijoje veikiančio savo antrininko, gali per jį kont- 
roliuoti ir turėti moterį in diegesis. (Toji įtampa ir šokčiojimas 
nuo vieno poliaus prie kito gali struktūrinti vieną tekstą. 
Todėl ir Tik angelai turi sparnus (Only Angels Have Wings), ir 
Turėti ar neturėti (To Have or Have Not) - abu filmai prasi- 
deda moters, kaip žiūrovo ir visų filmo veikėjų vyrų žvilgs- 
nį suderinančio objekto, parodymu. Ji atsiskyrusi, žavinga, 
rodanti save, suseksualinta. Tačiau besirutuliojant pasako- 
jimui, ji įsimyli pagrindinį herojų ir tampa jo nuosavybe, 
prarasdama savo patraukliąsias išorines savybes, savo ap!- 
bendrintą seksualumą, savo show-girl reikšmes, o jos erotiš- 
kumas priklauso vienam vyrui žvaigždei. Susitapatindamas 
su juo ir patirdamas jo galią, žiūrovas taip pat gali netie- 
siogiai ją turėti.) 

Tačiau psichoanalitiniu požiūriu moters paveikslas iške- 
lia didesnę problemą. Ji taip pat reiškia ir kažką, į ką žvilgs- 
nis vis krypsta, bet išsigina, - tai, kad ji neturi penio, o šitai 
suponuoja kastracijos grėsmę, vadinasi, ir nemalonumą. 
Pagaliau moteris reiškia seksualinį kitoniškumą, neturėjimą 
penio, kuris yra vizualiai nustatomas materialus pagrindas 
kastracijos komplekso, o šis yra esminis norint patekti Į 
simbolinės tvarkos ir Tėvo įstatymo sritį. Todėl moteris, kuri 

ra aktyviai žiūrėjimą kontroliuojančio vyro įdėmiam žvilgs- 
niui išstatytas paveikslas, visuomet grasina sukelti nerimą, 
kurį ji iš tikrųjų reiškė. Vyro pasąmonė gali dvejopai iš- 
vengti šio nerimo dėl kastracijos: nukreipiant ir sutelkiant 
dėmesį į pradinę traumą (tyrinėti moterį, demistifikuoti jos 
paslaptį), kurią atsveria kaltojo objekto nuvertinimas, nu- 
baudimas arba jo išgelbėjimas (film noir - tipiškiausias tokio 
būdo pavyzdys). Be to, kitaip — visiškai neigti kastraciją 
pakeičiant ją fetišu arba paverčiant fetišu pačią pateiktą 
figūrą, kuri dėl to tampa veikiau raminanti nei grėsminga 
(taigi, pervertinimas, moters žvaigždės kultas). Šis antrasis, 
fetišistinės skopofilijos, būdas išaukština objekto fizinį grožį, 
transformuodamas jį į tai, kas savaime patenkina. Pirmasis, 
vojerizmo, būdas, priešingai, susijęs su sadizmu: malonu- 
mas yra nustatyti kaltę (tučtuojau asocijuojamą su kastraci- 
ja), imti kontroliuoti ir per bausmę arba atleidimą pavergti 
kaltąjį. Ši sadistinė pusė labai dera prie pasakojimo. Sadiz- 
mui reikia istorijos, kad atsitiktų kažkas, kas priverstų kitą 
asmenį keistis, reikia valios ir jėgos kovos, pergalės ir pra- 
laimėjimo - ir kad visa tai vyktų linijiniame laike su pradžia 
ir pabaiga. Fetišistinė skopofilija savo ruožtu gali egzistuoti 
už linijinio laiko, nes erotinis instinktas sutelktas vien tik į 
žiūrėjimą. Paprasčiau šiuos prieštaravimus ir dviprasmiš- 
kumus būtų galima pailiustruoti Hitchcocko ir Sternbergo 
kūriniais, nes abu jie žiūrėjimą laiko daugelio savo filmų 
bemaž turiniu arba pagrindine tema. Hitchcocko kūriniai 
yra sudėtingesni, nes jis naudoja abu mechanizmus. Kita 
Vertus, Sternbergo kūryba pateikia daug grynų fetišistinės 
skopofilijos pavyzdžių. 


C. 2. Gerai žinoma, kad Sternbergas kartą yra prasitaręs, jog 
Mielai leistų savo filmus rodyti iš kito galo, kad pasakojimas 
Ir Veikėjų santykiai netrukdytų žiūrovui įvertinti neatmieš- 
tą vaizdą ekrane. Šis jo pareiškimas yra pamokantis, bet 

nenuoširdus. Nenuoširdus, nes jo filmams iš tikrųjų būtina, 
kad moteris (ryškiausias pavyzdys - Dietrich filmų su ja cik- 
le) būtų identifikuojama. Bet pamokantis, nes pabrėžiama, 
jog už pasakojimą ir identifikacijos procesus jam svarbesnė 
įrėminta vaizdinė erdvė. Tuo metu, kai Hitchcockas kruopš- 
čiai tyrinėja vojerizmą, Sternbergas kuria užbaigtą fetišą, 
parodydamas jį tada, kai galingas pagrindinio veikėjo vyro 
(tradicinio pasakojamojo filmo bruožas) žiūrėjimas nutrūks- 
ta, kad įvyktų tiesioginis vaizdo ir žiūrovo erotinis kontak- 
tas. Moters kaip objekto grožis susilieja su ekrano erdve, ji 
jau nebe kaltės šaltinis, bet tobulas kūrinys, kurio stilizuo- 
tas, stambiu planu atskiromis dalimis rodomas kūnas yra 
filmo turinys, ir į jį tiesiai žiūri žiūrovas. Sternbergas igno- 
ruoja ekrano gelmės iliuziją, jo ekranas turi tendenciją būti 
vienmatis, nes šviesa ir šešėliai, kontūrai, garas, lapija, vora- 
tinklis, ilgai plevenantys kaspinai susiaurina jo vizualųjį 
lauką. Pagrindinio veikėjo vyro tarpininkavimas žiūrint yra 
tik nežymus arba jo visai nėra. Priešingai, panašios į La Bes- 
sieėre iš Tymo (Morocco) šešėlinės esybės veikia tarsi reži- 
Sternbergas tvirtina, kad jo istorijos nesvarbios, reikšminga 
yra tai, jog jos yra susijusios su situacija, 0 ne su nežinomy- 
be ir veikiau su cikliniu nei linijiniu laiku, o siužeto vingiuo- 
se periodiškai kartojasi nesusipratimas, bet ne konfliktas. 
Svarbiausia, kad ekrano scenose nėra kontroliuojančio vyro 
žvilgsnio. Tipiškiausiuose filmuose su Dietrich emocinės 
dramos kulminacija, aukščiausieji jos erotinio reikšmingu- 
mo momentai įvyksta, kai nėra vyro, kurį ji myli rodomoje 
istorijoje. Kiti liudytojai, kiti stebėtojai žiūri į ją ekrane, ir 
tai yra Žiūrovų žvilgsnis, o ne jį atstojantis žvilgsnis. Tymo 
pabaigoje Tomas Brownas jau pranykęs dykumoje, kai Amy 
Jolly nusispiria savo auksinius sandalus ir eina jam įkandin. 
Įžeistojo (Dishonoured) pabaigoje Kranau abejingas Magdos 

likimui. Abiem atvejais mirties pašventintas erotinis povei- 
kis yra pateikiamas kaip reginys žiūrovams. Herojus klai- 
dingai supranta ir, svarbiausia, nemato. 

Hitchcocko filmuose yra kitaip, ir čia herojus mato tiksliai 
tą patį, ką ir žiūrovai. Vis dėlto filmų, apie kuriuos kalbė- 
siu, tema yra skopofiliniam erotizmui būdingas žavėjimasis 
vaizdu. Be to, šiuose filmuose herojus vaizduoja žiūrovo 
išgyvenamus prieštaravimus ir įtampas. Svarbiausia siužete, 
ypač Svaigulyje (Vertigo), bet taip pat ir Marnie bei Užpaka- 
liniame lange (Rear Window), yra tarp vojerizmo ir fetišistinio 
susižavėjimo svyruojanti žiūrėsena. Hitchcockui būdinga, 
jis naudojasi su ideologiniu korektiškumu ir priimto mora- 
lumo pripažinimu susijusiu identifikacijos procesu ir paro- 
do jo iškreiptą pusę. Hitchcockas niekuomet neslėpė savo 
domėjimosi vojerizmu - tiek kine, tiek ir ne kine. Jo herojai 
atstovauja simbolinei tvarkai ir įstatymui. Tai ir policininkas 
(Svaigulyje), ir pagrindinis vyras, kuriam priklauso pinigai 
ir valdžia (Marnie), tačiau per savo erotinius potraukius jie 
patenka į kompromituojančias situacijas. Galia sadistiškai 
primesti kitam Žmogui savo valią arba vojeristiškai pajungti 
įdėmiam žvilgsniui nukreipta į moterį, kuri abiem atvejais 
esti objektas. Galia remiasi neabejotinu teisėtumu ir nustaty- 
ta moters (sukeliančios kastraciją, kalbant psichoanalitiškai) 
kalte. Tikras iškrypimas vos slepiamas po paviršutiniška 
ideologinio korektiškumo kauke: vyras yra įstatymo pusėje, 
o moteris anapus įstatymo. Meistriškas Hitchcocko naudo- 
jimasis identifikacijos procesais ir laisvas naudojimasis sub- 
jektyvia kamera pagrindinio veikėjo vyro atžvilgiu stipriai 
primeta žiūrovams jo požiūrį, ir jie Žiūri tokiu pat, kaip ir 
jo, sunerimusiu žvilgsniu. Žiūrovus užvaldo vojeristinė si- 
tuacija ekrano scenoje ir diegesis, ir tai parodijuoja juos kine. 
Analizuodamas Užpakalinį langą, Douchet traktuoja filmą 

kaip kino metaforą. Jeffries yra žiūrovai, įvykiai priešais 
esančiame bute atitinka ekraną. Jam stebint, prie jo žvilgsnio 
prisideda erotinis matmuo, kuris yra svarbiausias dramoje. 
Jo draugužė Lisa, kol ji buvo stebėtojo pusėje, seksualiai ma- 
žai jį domino, buvo daugiau ar mažiau kabliukas. Kai tik ji 
peržengia barjerą tarp jo kambario ir priešais esančio buto, 
jųdviejų ryšys atgimsta erotiškai. Jis ne tik stebi ją pro savo 
objektyvą kaip tolimą prasmingą vaizdą, bet taip pat žiūri 
į ją kaip į kaltą įsibrovėlę, demaskuotą grasinančio ją nu- 
bausti pavojingo Žmogaus, ir dėl to galų gale ją išgelbsti. 
Lisos, esančios pasyviu vizualinės tobulybės įvaizdžiu, eks- 
hibicionizmą rodo jos maniakiškas domėjimasis rūbais ir 
mada. Jeffries'o vojerizmą ir aktyvumą patvirtina jo foto- 
žurnalisto, kuriančio istorijas ir gaudančio vaizdus, darbas. 
Nepaisant to, priverstinis neveiklumas, prikaustantis jį prie 
stebėtojo vietos, įstumia jį stačiai į kino žiūrovų fantazijos 
poziciją. 

Svaigulyje dominuoja subjektyvi kamera. Išskyrus vieną 
epizodą Judy požiūriu, pasakojimas sukasi apie tai, ką Scot- 
tie mato, arba tai, ko negali pamatyti. Tiksliai jo akimis 
žiūrovai stebi jo augančią erotinę obsesiją ir vėlesnį nusi- 
vylimą. Scottie vojerizmas yra akivaizdus: jis pamilsta mo- 
terį, kurią persekioja ir atidžiai seka, nieko su ja nekalbė- 
damas. Taip pat akivaizdus ir jo sadizmas: jis apsisprendė 
būti policininku (beje, laisvai apsisprendė, nes buvo daug 
žadantis teisininkas) gaudamas visas iš to išplaukiančias 
galimybes persekioti ir tardyti. Taigi jis sekioja įkandin, 
stebi ir įsimyli tobulą moteriško grožio ir paslaptingumo 
įvaizdį. Kai tik susiduria su ja akis į akį, jo erotinis stimu- 
las yra palaužti ją ir atkakliai tardant priversti ją kalbėti. 
Paskui, antroje filmo dalyje, dar kartą patvirtinamas jo ob- 
sesinis santykis su vaizdiniu, į kurį su tokiu malonumu 
paslapčia žiūrėdavo. Jis rekonstruoja Judy kaip Madeleine 

ir verčia, kad ji kiekviena savo detale atitiktų tikrąją fizine 
jo fetišo išvaizdą. Jos ekshibicionizmas ir mazochizmas idea- 
liai papildo aktyvų sadistišką Scottie vojerizmą. Jis žino, kad 
jos dalia — vaidinti ir kad tik vaidindama savo vaidmenį, o 
paskui vėl jį pakartodama ji gali išlaikyti Scottie erotinį 
susidomėjimą. Tačiau bekartojant jis ją palaužia ir jam pa- 
vyksta atskleisti jos kaltę. Jo smalsumas nugali, ir ji nu- 
klaidina: žiūrovo susižavėjimas atsigręžia prieš jį, nes pa- 
sakojimas jį įpina į procesą, kurį jis pats atlieka. Pasakojimo 
požiūriu Hitchcocko herojaus padėtis simbolinėje tvarkoje 
tvirta. Jis turi visus patriarchalinio superego požymius. To- 
dėl žiūrovui neabejotinas jo antrininko teisėtumas įteigia ne- 
tikrą saugumo jausmą, ir jis, žiūrėdamas jo žvilgsniu, pasi- 
junta esąs bendrininkas, užkluptas moraliai dviprasmiško 
žiūrėjimo. Svaigulys, anaiptol nebūdamas tik paprastutis 
pasakojimas apie policijos perversijas, telkia dėmesį į skili- 
padarinius lyčių skirtumų ir herojuje sutelktos vyriškos sim- 
bolikos galios požiūriu. Marnie taip pat vaidina Marko Rut- 
lando žvilgsniui ir apsimeta puikiu apžiūrimosios įvaizdžiu. 
Jis irgi yra įstatymo pusėje, kol jį apninka manija dėl jos 
kaltės, jos paslapties, ir jis pradeda trokšti pamatyti ją da- 
rant nusikaltimą, priversti ją prisipažinti ir taip ją išgelbėti. 
Taigi jis taip pat tampa bendrininku realizuodamas savo ga- 
limybes. Pinigai ir žodžiai priklauso jam, jis gali suderinti 
nesuderinamus dalykus. 


IV. Santrauka 


Šiame straipsnyje aptartas psichoanalitinis pagrindas yra 
susijęs su tradicinio pasakojamojo kino teikiamu malonu- 
mu arba nemalonumu. Skopofilinis instinktas (malonumas 

žiūrėti į kitą erotiniu objektu laikomą asmenį) ir jo priešin- 
gybė ego libido (lemiąs tapatinimosi procesus) veikia kaip 
dariniai, mechanizmai, kuriais ir manipuliuoja šis kinas. 
Moters vaizdas, kuris yra (pasyvi) žaliava (aktyviam) vyro 
žvilgsniui, pastūmėja diskusiją tolėliau - prie reprezentavi- 
mo struktūros, kur atsiveria tolesnis patriarchalinės tvarkos 
ideologijos reikalaujamas pjūvis, kurį sėkmingai naudojo jos 
pamėgta kino forma - iliuzionistinis pasakojamasis kinas. 
Taigi vėl sugrįžtame prie psichoanalitinio pagrindo, kad 
kastraciją reiškiąs moters vaizdas sužadina vojeristinius 
ar fetišistinius mechanizmus, kurie maskuoja jos grėsmę. 
Nė vienas iš šių sąveikaujančių pjūvių nėra filmui esmi- 
nis, tačiau tik filmo formos dėka, dėl galimybės kaitalioti 
rastą. Žiūrėjimo padėtis, galimybė ją įvairinti ir parodyti 
kaip tik ir apibrėžia kiną. Dėl to kinas vojeristinės potencijos 
prasme visiškai skiriasi nuo striptizo, teatro, šou ir pan. Ki- 
nas ne tik išryškina moters savybę būti žiūrimai, bet nueina 
toliau, nužymėdamas, kaip ji turi būti žiūrima pačiame regi- 
nyje. Manipuliuojant įtampa tarp filmo kaip kontroliuo- 
jančio laiko dimensiją (montavimas, pasakojimas) ir filmo 
kaip kontroliuojančio erdvės dimensiją (atstumų kaitalio- 
jimas, montavimas), kino kodai sukuria žvilgsnį, pasaulį ir 
objektą, ir šitaip išgaunama troškimą tenkinanti iliuzija. Kad 
jo teikiamam malonumui, reikia išanalizuoti šiuos kino ko- 
dus ir jų ryšį su išorinėmis struktūromis. 

Pradedant, kaip ir baigiant, galima suardyti patį vojeristi- 
nį-skopofilinį žiūrėjimą, kuris tradiciniam filmiškam malo- 
numui yra lemiamas. Kinui būdingas trejopas žiūrėjimas: 
tai kameros žvilgsnis, jai fiksuojant įvykius iki filmo, už- 
baigtą kūrinį žiūrinčių žiūrovų žvilgsnis ir pačių veikėjų, 
žiūrinčių vienas į kitą ekrano iliuzijoje, žvilgsnis. Paprastai 

pasakojamasis kinas pirmuosius du ignoruoja ir pajungia 
trečiajam, visados sąmoningai siekdamas pašalinti įkyrų 
kameros buvimą bei užkirsti kelią atitolinančiam žiūrovų 
supratimui. Nepašalinus šių dviejų dalykų (materialaus fik- 
savimo procesų bei žiūrovo kritiško supratimo), vaizduo- 
jama drama negali tapti tikroviška, akivaizdi ir teisinga. 
Tačiau, kaip įrodinėjome šiame straipsnyje, pasakojamo- 
taringos. Kastracijos grėsmę sužadinantis moters vaizdas 
nuolatos kelia pavojų diegesis vienovei ir įsiveržia į iliuzi- 
jų pasaulį it įkyrus, statiškas, vienmatis fetišas. Todėl du 
pajungiami neurotiniams vyro eg0 poreikiams. Kamera tam- 
pa mechanizmu, turinčiu sukurti Renesanso erdvės iliuziją, 
žmogaus akiai mielus plastiškus judesius, į subjekto suvo- 
kimą orientuoto vaizdavimo ideologiją, kameros žvilgsnis 
atmetamas, kad būtų sukurtas įtikinamas pasaulis, kuriame 
žiūrovo antrininkas gali įtikinamai vaidinti. Tuo pačiu metu 
paneigiama žiūrovo žvilgsnio vidinė jėga: kai tik fetišistiškai 
rodomas moters vaizdas grasina išsklaidyti iliuzijos kerus 
ir erotinis vaizdas ekrane žiūrovui pasirodo tiesiogiai (be 
tarpininkavimo), fetišizavimo faktas, slepiantis kastracijos 
baimę, stingdo žvilgsnį, prikausto žiūrovą, neleisdamas jam 
nė kiek nutolti nuo prieš jį esančio vaizdo. 

Filmui būdinga tokia sudėtinga žvilgsnių sąveika. Mono- 
litinei tradicinio filmo konvencijų sankaupai pirmąjį smūgį 
(jį radikalių filmų kūrėjai jau išbandė) būtų galima suduoti 
išlaisvinus laike ir erdvėje materialų kameros žvilgsnį ir 
leidus žiūrovui laisvai dialektiškai ir aistringai nešališkai 
žiūrėti. Be abejo, tai griauna pasitenkinimą ir malonumą, 
atima „neregimo svečio“ privilegijas ir aiškiai parodo, kaip 
kinas priklausė nuo aktyvių/pasyvių vojerizmo mecha- 
nizmų. Moterys, kurių vaizdas buvo nuolatos vagiamas ir 

naudojamas šiam tikslui, tradicinio filmo formos saulėlydį 
gali vertinti nebent sentimentaliai apgailestaudamos. 


Versta iš: Laura Mulvey. „Visual Pleasure and Narrative Cinema“. In Screen, vol. 16, 
no 3, 1975. 
Vertė VILIJA POVILIŪNIENĖ 


TORIL MOI 


Toril Moi straipsnis yra įvadinis jos knygos Lyties/Teksto 
politika skyrius. Ši svarbi knyga - tai pirmoji išsami femi- 
nistinės literatūros kritikos, t.y. tos studijų srities, kuri nuo 
šeštojo mūsų amžiaus dešimtmečio pabaigos buvo nuosek- 
liai plėtojama, apžvalga. Visiškai suprantama, kodėl Moi 
įvadiniame straipsnyje ryžosi analizuoti šiuolaikinės femi- 
nistinės literatūros teoretikų atsiliepimus apie Virginios Wo- 
olf 1929 m. išspausdintą esė Savas kambarys (A Room of One's 
Own), kurį galima būtų pavadinti pirmuoju feministinės li- 
teratūros kritikos tekstu“. 

Moi knyga yra svarbi feministinės minties raidai dėl to, 
kad nuo jos prasideda aštuntojo dešimtmečio feministinės 
minties bendra savikritikos ir tam tikros teorinės savimonės 
srovė. Tai griežta ideologinių prielaidų, tapusių pagrindi- 
nės Vakarų feminizmo srovės pamatu, analizė, kurią atlie- 
ka feminizmo teoretikai, kritikai bei aktyvistai. Praeitame 
dešimtmetyje dėl šių tendencijų buvo pradėta atsižvelgti į 
padėtį ir indėlį tų moterų, kurias dėl jų socialinės klasės, 
etninių ar kitokių skirtumų pagrindinė feminizmo srovė su 
savo prioritetais ir strategija buvo išstūmusi į nuošalę. Tad 
Moi buvo viena iš pirmųjų, pradėjusių metakritiškai trak- 
tuoti feminizmo teoriją ir praktiką. Kaip ji pati teigia savo 
knygos įvade, labiausiai jai rūpi „aptarti metodus, principus 
ir politiką, kuriais remiasi pati feministinė kritika““. 

Svarbiausia Toril Moi knygos mintis yra ta, kad feminis- 
tinėje literatūros kritikoje galima išskirti dvi pagrindines 
tendencijas, kurias ji vadina anglų-amerikiečių ir prancūzų. 
Autorė pabrėžia, jog šie terminai nurodo ne grynai naciona- 
linį atstovavimą, bet veikiau - teorinius kritikų skirtumus: 
mat vieni kritikai rėmėsi prancūzų struktūralizmu bei post- 
struktūralizmu, o kiti liko ištikimi tradicinei literatūros kri- 
tikai. 

Moi nuomone, paprastai daugelio feministinių raštų yda 
yra tai, kad juose nesuvokiami paties feminizmo ideologi- 
niai pamatai. Kaip aiškiai matyti iš ankstyvųjų feministinių 
tekstų, tokių kaip Mary Wollstonecraft kūriniai, Vakarų 
feminizmas buvo sukurtas pagrindu tų idealų, kuriais vado- 
vavosi humanizmas ir liberalizmas. Nors šie idealai, be jo- 
kios abejonės, buvo pamatas ankstyviesiems feministams 
siekiant moterų lygiateisiškumo bei pagarbos joms, iki pat 
pastarųjų metų galimos šių pamatinių idėjų ydos niekuomet 
nebuvo kritiškai nagrinėjamos. 

Pasak Moi poststruktūralistinio požiūrio, liberalusis hu- 
manizmas nepateikia universalaus išsilaisvinimo recepto, 
nes yra pagrįstas iš esmės reduktyviu ir kultūriškai speci- 
finiu savęs /subjekto kaip nepriklausomos, vientisos ir nuo 
vidinių prieštaravimų laisvos būtybės (t.y. baltojo, vakarie- 
čio ir vyro) modeliu. Remdamasi Freudo ir Lacano psicho- 
analize, Moi atmeta vientiso subjekto idėją; remdamasi Jac- 
gues'o Derrida dekonstruktyvizmu, ji atsisako tradicinės 
literatūros teksto vientisumo ir nuoseklumo koncepcijos; 
pagaliau, remdamasi Julios Kristevos moterų judėjimo ten- 
dencijų bei feminizmo krypčių analize, ji atmeta ir vieningo 
bei homogeniško feminizmo idėją. 

Pirmoje knygos Lyties/Teksto politika dalyje Toril Moi anali- 
zuoja pirmuosius Anglijos ir Amerikos feministų kritikos 
tekstus, rašytus šeštajame ir septintajame dešimtmečiuose, 

ir parodo, kad daugelis iš jų tik įamžina ideologiją, kurią 
patys stengėsi kritikuoti, analizuodami moterų literatūrinius 
tekstus jų turinio ir autorių biografijų pagrindu ir skelbda- 
mi, kad „gera feministinė grožinė literatūra“ turėtų pateikti 
naujų ir teigiamų moterų vaizdinių. Pirmasis Moi aptaria- 
mas tekstas — tai Kate Millett bestseleris Lyčių politika*. Moi 
su jai būdingu užmoju kritikuoja knygos trūkumus, itin tai, 
kad Millett deramai neįvertina pirmtakių, tokių kaip Beau- 
voir, kad jai nepavyksta moterų rašymo aptarti kaip poten- 
cialios ardomosios veiklos. Tačiau kartu Moi pripažįsta, kad 
Millett knygoje pateikiami du esminiai feministinės litera- 
tūros kritikos aspektai: kad feministinė literatūros kritika 
atsiranda iš politinio įsipareigojimo parodyti patriarchalinės 
ideologijos veikimą ir kad iš to iškyla poreikis sukurti al- 
ternatyvias teorines nuostatas. 

Toliau Moi nustato dvi aiškias ankstyvosios feministinės 
anglų-amerikiečių literatūros kritikos pakopas (arba ten- 
dencijas). Pirmąją iš jų Moi vadina „moterų įvaizdžių“ kriti- 
ka, nes čia aptariamas vyrų tekstuose aprašomas moters 
paveikslas. Šiuolaikinio moterų judėjimo pradžioje šitokia 
kritika suvaidino svarbų vaidmenį „ugdant sąmoningumą“, 
nes ji skatino skaitytojus suvokti moters pavertimą objek- 
tu, o tuo grindžiama daug tradicinės kultūros apraiškų. 
Tačiau Moi veikiai įžvelgia šių ankstyvųjų veikalų teorinį 
silpnumą, nes šie veikalai remiasi naivia prielaida, kad lite- 
ratūra yra ar turėtų būti tikslus „tikrojo gyvenimo“, kaip jį 
suvokia autorius, atspindėjimas. 

Toks požiūris galutinai atsisako teksto rašymą laikyti itin sudėtingu, 

„Aeterminuotu“ procesu, veikiamu įvairių ir prieštaringų literatūri- 

nių ir neliteratūrinių veiksnių (istorinių, politinių, socialinių, ideo- 

loginių, institucinių, gentinių, psichologinių ir pan.). Atvirkščiai, 
rašymas suvokiamas kaip daugiau ar mažiau tikslus išorinės tikro- 
vės atkūrimas. Kadangi tikrovę mes visi galime matyti vienodai ir 


nešališkai, tai mums leidžia kritikuoti autorių tuo pagrindu, kad jis 
ar ji sukūrė netikslų realybės, kurią mes kažkaip pažįstame, modelį.“ 


366 TORIL MOI 


Kitame skyriuje, pavadintame „Moterų rašymas ir rašy- 
mas apie moteris“, Moi pasakoja, kaip nuo aštuntojo de- 
šimtmečio vidurio „imta domėtis išimtinai moterų rašytojų 
darbais“?. Reikšmingiausios šio laikotarpio knygos buvo 
Elaine Showalter Sava literatūra ir Pamišėlė mansardoje, para- 
šyta Sandros Gilbert ir Susanos Gubar“. Atidžiai analizuo- 
damos pasikartojančias moterų kūrybos temas, šios kritikės 
įtikinamai įrodė, jog galima anglosaksiškoje literatūros tra- 
dicijoje identifikuoti moteriškąją „literatūrinę subkultūrą“. 
Tačiau, nors Moi ir pripažįsta šių kritikių svarbius atra- 
dimus, ji parodo, kad, nepaisant radikalių jų interpretacijų 
prigimties, šios kritikės tebėra ištikimos tradicinėms auto- 
rystės bei subjektyvumo sampratoms ir dažnai netgi nepa- 
mato esminių Moterų rašytojų naudojamų teksto strategijų 
prasmių. Moi daro išvadą, kad „pagrindinė anglų-ameri- 
kiečių feministinės kritikos problema slypi nesutaikomoje 
prieštaroje tarp feministinės politikos ir patriarchalinės este- 
tikos“". 

Tolesniame skyriuje Moi apžvelgia keletą feministinės 
kritikos naujos teorinio įprasminimo srovės pavyzdžių. Moi 
nagrinėja Annette Kolodny, Showalter ir Myra Jehlen mėgi- 
nimus išryškinti teorines feministinės kritikos problemas. 
Tačiau, nors ir girdama jų užmojus, Moi išreiškia nusivy- 
limą tuo, kad kritikės tebėra ištikimos vis dar vyraujančios 
anglosaksiškosios formalistinės „naujosios kritikos“ mokyk- 
los pamatiniams principams. Pagaliau tampa visiškai aišku, 
jog Moi yra nusprendusi, kad būtina sukurti feministinę 
literatūros (galėtume sakyti - kultūros) kritiką, kuri kartu 
nagrinėtų tiek politines teksto implikacijas, tiek ir estetinį 
veiksmingumą: 

Jei estetika klausia, ar (ir kaip) tekstas veiksmingai veikia publiką, 

akivaizdu, kad tai susiję su politika: jei nebus estetinio poveikio, 

nebus ir politinio. Ir jeigu feministinė politika domisi, be kitų daly- 
kų, „patyrimu“, tada ji visiškai susijusi su estetika (...) feministinė 
kritika stengiasi dekonstruoti šitokią politikos ir estetikos priešprie- 
šą: politiškai žvelgdamas į kritiką, feminizmas privalo suvokti esteti- 
kos kategorijų politiką lygiai taip pat, kaip ir suvokti politinio požiū- 
rio į meną neišskleistą estetiką". 

Antroji Moi knygos pusė skirta prancūzų rašytojoms fe- 
ministėms Hėlėne Cixous, Luce Irigaray ir Juliai Kristevai, 
kurių darbus Moi laiko pavyzdžiais tų tekstų ir kritikos 
strategijų, kuriomis feminizmui reikia naudotis siekiant pa- 
rodyti, kaip ideologija veikia diskursą, reprezentaciją ir ta- 
patumą. Nors aišku, kad Moi žavisi šiomis rašytojomis, jų 
teorines pažiūras nagrinėja su tuo pačiu nepalenkiamu 
griežtumu. Baigdama savo knygą, Moi taip ir neranda nė 
vienos teoretikės, kurios pažiūros visiškai patenkintų griež- 
tus autorės reikalavimus. Tačiau teorinė ir politinė šios kny- 
gos įtaiga liudija, jog tokia feministinė teorija įmanoma. 


KARLA GRUODIS 
Iš anglų k. vertė SOLVEIGA DAUGIRDAITĖ 


KAS BIJO VIRGINIOS WOOLF? 
FEMINISTINĖS WOOLF 
INTERPRETACIJOS 


TORIL MOI 


Apibendrintas atsakymas į šio skyriaus antraštėje keliamą 
klausimą būtų toks: nemažai kritikių feminisčių. Žinoma, 
nieko nuostabaus, kad daugelis kritikų vyrų laiko Woolf 
lengvabūde, bohemiška ir menkaverte Bloomsbury estete, 
tačiau tai, kad šios didžios feministės rašytojos nepripažįsta 
tokia daugybė jos dukterų - Anglijos ir Amerikos feminis- 
čių, — reikia plačiau paaiškinti. Pavyzdžiui, garsi kritikė fe- 
ministė Elaine Showalter subtiliai parodo nutolstanti nuo 
Woolf, pakeisdama jos knygos pavadinimą. Savas kambarys 
(A Room of One's Own) Showalter paverčia Jų literatūra (A 
Literature of Their Own), tuo lyg mėgindama parodyti savo 
problemišką nutolimą nuo moteriškosios literatūros tradi- 
cijos, kurią Showalter su meile nagrinėja savo knygoje. 

Šiame skyriuje aš pirmiausia aptarsiu kai kuriuos neigia- 
mus feminisčių atsiliepimus apie Woolf, pavyzdžiu imdama 
ilgą ir išsamų Elaine Showalter skyrių apie Woolf knygoje 
Jų literatūra. Po to nurpdysiu keletą kitokio, pozityvesnio 
Woolf vertinimo aspektų, o pabaigoje apibendrinsiu ryškes- 
nius feministinio požiūrio į Woolf bruožus. Šios apžvalgos 
tikslas —- nušviesti ryšį tarp feministinės kritikos interpreta- 
vimų ir juos pagrindžiančių, dažnai nesąmoningų teorinių 
ir politinių prielaidų. 

Didžiąją skyriaus apie Woolf dalį Elaine Showalter skiria 
Woolf biografijai ir knygos Savas kambarys aptarimui. Sky- 
riaus pavadinimas — „Virginia Woolf ir skrydis į andro- 
giniją“ — rodo autorės požiūrį į Woolf tekstus. Ji mėgina 
įrodyti, kad pačiai Woolf androginijos sąvoka, kurią Sho- 
walter apibrėžia kaip „emocijų srities, apimančios vyriškus 
ir moteriškus elementus, visišką pusiausvyrą ir kontrolę“!, 
buvo „mitas, padėjęs jai išvengti konfrontacijos su jos pačios 
skausmingu moteriškumu ir leidęs užsmaugti ir nuslopinti 
savo pyktį bei ambicijas“. Showalter atrodo, jog labiausiai 
feminizmui Woolf nusidėjo tuo, kad, „netgi išreikšdama 
feministinį konfliktą, Woolf norėjo jį peržengti. Jos troški- 
mas patirti iš tiesų buvo troškimas pamiršti patirtį“?. Woolf 
teiginį, kad didelis rašytojas yra androginiškos prigimties, 
Showalter laiko bėgimu nuo „kamuojančio feminizmo““* ir 
įžvelgia tokį bėgimą Kambaryje. 

Pradėdama šios esė aptarimą, Showalter pareiškia: 
Labiausiai stebina knygos teksto ir struktūros įtaiga, Žaismingumas, 
pokalbio forma... Kambarys parašytas panašiai kaip ir Woolf groži- 
niai kūriniai, ypač Orlando, sukurtas tuo pačiu metu: kartojimas, hi- 
perbolė, parodija, sąmojis ir daugybė požiūrio taškų. Kita vertus, 
nepaisant spontaniškumo bei intymumo iliuzijos, Savas kambarys — 
nepaprastai beasmenė ir gynybiška knyga“. 

Showalter parodo, kad „kartojimas, hiperbolė, parodija, 
sąmojis ir daugybė požiūrio taškų“ padeda tiktai sukurti 
„didžiulę Kambario įtaigą“ ir atitraukia dėmesį nuo idėjos, 
kurią Woolf mėgina perteikti savo esė. Ji toliau protestuoja 
prieš Kambario beasmeniškumą, kylantį iš to, kad Woolf 
vartojamas daugiabalsis pasakotojo „aš“ suskyla į daugy- 
bę pasikartojančių subjekto požiūrio atmainų ir pokyčių, 
versdamas kritiką bandyti susidoroti ne su vienu požiūriu, 
o su gausybe perspektyvų. Dar daugiau, Woolf nesiteikia 

išsamiai ir aiškiai atskleisti savo asmeninės patirties, bet 
visaip ją slepia ir parodijuoja tekste, įpareigodama Showal- 
ter aiškinti mums, jog „Fernhamas“ iš tiesų yra Newnhamo 
koledžas, jog „Oxsbridge'as“ iš tiesų yra Cambridge'as ir t.t. 

Toks rašymo būdas, sukuriantis gausybę nuolat kintančių 
perspektyvų, akivaizdžiai erzina Showalter, ir ši galų gale 
pareiškia, jog „visa tai daro knygą erzinančią, apgaulingą, 
nepagaunamą; Woolf žaidžia su skaitytojais, neketindama 
būti visiškai rimta, atmesdama bet kokią nuoširdžią ar nai- 
kinamąją intenciją““. Showalter mano, kad vienintelis būdas, 
kuriuo feministė gali deramai suprasti knygą, - tai „atsi- 
riboti nuo pasakojamosios knygos strategijos“; ir jeigu ši 
sugebės tai padaryti, pamatys, jog Kambarys anaiptol nėra 
labai išlaisvinantis tekstas: 

Jei sugebėsime pažvelgti į knygą Savas kambarys kaip į literatūrinės 
moterų esteticizmo istorijos dokumentą ir atsiriboti nuo pasako- 
jamosios jos strategijos, tai androginijos bei savo kambario sampra- 
tos nebebus nei tokios išlaisvinančios, nei akivaizdžios, kaip atrodo 
iš pirmo žvilgsnio. Jos turi šešėlinę pusę - tremtinio ir eunucho 
sferą. 

Showalter manymu, Woolf raštai nuolat išvengia kritiko 
vertinimo, nes jiems neįmanoma pritaikyti vieningo regėji- 
mo kampo. Tokį „nepagaunamumą“ Showalter interpretuo- 
ja kaip autentiškų feministinių dvasios būsenų, t.y. „pykčio 
ir susidvejinimo““, atsisakymą ir kaip duoklę Bloomsbury 
idealui — „meno ir politikos atskyrimui“"?. Showalter mano, 
jog Sis atskyrimas akivaizdus, nes Woolf „vengia vaizduoti 
savo asmeninę patirtį“!?. Kadangi šis vengimas kliudo Wo- 
olf parašyti iš tikrųjų feministinį kūrinį, Showalter natūraliai 
prieina išvadą, jog Trys ginėjos (Three Guineas) ir Kambarys 
yra nevykę kaip feministinės esė. 

Mano manymu, atsiriboti nuo Kambario pasakojamųjų 
strategijų yra tolygu visiškai jo neskaityti, o Showalter nepa- 
kantumą esė atžvilgiu kur kas labiau lemia kūrinio formos 

ir stiliaus bruožai negu idėjos, kurias ji ekstrapoliuoja kaip 
esė turinį. Tačiau, norint geriau pagrįsti šią tezę, būtina 
pirmiausia atidžiai išnagrinėti teorines estetikos ir politikos 
ryšio prielaidas, kurias galima įžvelgti Showalter skyriuje. 

Showalter savo minčių teorinio pagrindo niekur Jų lite- 
ratūroje nepaaiškina. Bet, remiantis tuo, ką jau esame įžvel- 
gę, vis dėlto galima būtų teigti, jog Showalter įsitikinusi, 
kad tekstas turi atspindėti autoriaus patirtį ir kuo auten- 
tiškiau skaitytojas šitą patirtį jaučia, tuo tekstas vertingesnis. 
Jos manymu, Woolf esė nesugeba perteikti skaitytojui jo- 
kios tiesioginės patirties daugiausia dėl to, kad Woolf, kaip 
aukštojo luomo moteriai, trūko neigiamo patyrimo, būtino 
gerai rašytojai feministei. Pasak Showalter, tai ypač akivaiz- 
du Trijose ginėjose: 

Šiuo atveju Woolf pakišo koją jos atsiskyrimas nuo pagrindinės 
moterų judėjimo srovės. Nemaža žmonių supykdė knygos klasinės 
prielaidos, taip pat ir politinis jos naivumas. Tačiau svarbiau tai, 
kad Woolf buvo atkirsta nuo kasdienio moterų, kurias ji troško 
įkvėpti, gyvenimo supratimo; būdinga tai, jog ji maištavo kaip tik 
prieš tuos moterų gyvenimo aspektus, kurių pati niekada asme- 
niškai neišmanė, ir vengė atskleisti savo asmeninę patirtį!!. 

Taigi Showalter pritardama cituoja O.D. Leavis „negai- 
lestingai tikslią apžvalgą Scrutiny žurnale“, nes „Leavis iš- 
kėlė moterų patirties klausimą ir parodė, kad Woolf nieko 
apie ją nenutuokė“ !. 

Šitaip Showalter leidžia suprasti, jog geras feministinis 
kūrinys privalo įtaigiai perteikti asmeninę atitinkamos so- 
cialinės terpės patirtį. Pagal šį apibrėžimą Woolf esė negali 
būti nė itin politiškos. Showalter požiūris šiuo klausimu 
atskleidžia didelį jos palankumą kūrybos formai, paprastai 
vadinamai kritiniu arba buržuaziniu realizmu, kuris nepa- 
prastai trukdo pripažinti Virginios Woolf modernizmo ver- 
tę. Neatsitiktinai vienintelis žymus literatūros teoretikas, 
kurį Showalter mini skyriuje apie Woolf, yra marksistas 

kritikas Georgas Lukūcsas “. Žinant, kad pačią Showalter 
sunku apkaltinti polinkiu į marksizmą, ši sąjunga daugeliui 
skaitytojų gali pasirodyti keista. Tačiau Lukacsas buvo dide- 
lis realistinio romano, kurį jis laikė aukščiausia pasako- 
jamosios formos kulminacija, šalininkas. Pasak jo, didieji 
realistai, pavyzdžiui, Balzacas ar Tolstojus, sugebėjo pavaiz- 
duoti Žmogaus gyvenimo visumą socialiniame kontekste, 
šitaip atskleisdami pagrindinę istorijos tiesą - „nenutrūks- 
tamą pažangią Žmonijos raidą“ "*. Pasiskelbęs „proletariniu 
humanistu“, Lukacsas teigia, jog „proletarinio humanizmo 
tikslas yra rekonstruoti visą Žmogaus asmenybę, išlaisvinti 
ją nuo deformavimo ir susiskaldymo, kuriuos ji patyrė kla- 
sinėje visuomenėje“" . Didžiąją klasikinę meno tradiciją jis 
suvokia kaip pastangas stiprinti šį asmenybės vientisumo 
idealą netgi tokiomis istorinėmis sąlygomis, kai jį įgyven- 
dinti įmanoma tik mene. 

Reikiamą meno objektyvumo lygį, vaizduojant Žmogų 
tiek kaip privatų individą, tiek ir kaip visuomenės pilietį, 
galima pasiekti tiktai vaizduojant tipus. Pasak Lukacso, ti- 
pas —- tai „savita sintezė, organiškai susiejanti charakterių 
ir situacijų bendrumus ir skirtumus“. Toliau jis primygtinai 
įrodinėja, kad „tikras didysis realizmas“ yra pranašesnis už 
visas kitas meno formas: 

Tikras didysis realizmas vaizduoja žmogų ir visuomenę kaip tobulas 
vienoves, užuot atskleidęs vieną ar kitą kurį nors jų aspektą. Ver- 
tinant pagal šį kriterijų, meno kryptys, besiremiančios vien tik intro- 
spekcija ar vien tik ekstraversija, vienodai nuskurdina ir iškraipo 
tikrovę. Taigi realizmas yra trimatiškumas, visapusiškumas, sutei- 
kiantis charakteriams bei žmonių santykiams nepriklausomą gyve- 
nimą"“. 

Laikantis tokio požiūrio į meną, aišku, kad Lukacsui kiek- 
vienas menas, parodantis „vientisos asmenybės skilimą į 
viešąją ir privačiąją, prisideda prie „žmogaus esmės iškraipy- 
mo“. Nesunku suprasti, kaip šis Lukacso estetikos aspektas 

galėtų patraukti daugelį feminisčių. Didžiausias Patricios 
Stubbs priekaištas visiems vyrų ir moterų romanams, pa- 
rašytiems 1880-1920 m. tiek vyrų, tiek moterų, - kad jie ne- 
pateikia visuminio moterų asmeninio gyvenimo ir darbo 
vaizdo. Be to, Stubbs pakartoja Showalter neigiamą Woolf 
grožinės kūrybos įvertinimą pareikšdama, kad „čia nematyti 
nuoseklių pastangų sukurti naujus moterų tipus ir paveiks- 
lus“ ir kad šį Woolf „nesugebėjimą perkelti savo feminizmą 
į romanus, atrodo, nulėmė, bent iš dalies, jos estetinės teori- 
jos“'*. Bet pats reikalavimas kurti naujus, realistinius moterų 
paveikslus rodo, jog net neabejojama, kad rašytojos feminis- 
tės privalėtų pirmiausia naudoti realistines grožinės kūry- 
bos formas. Taigi ir Stubbs, ir Showalter atmeta tai, ką jos 
laiko Woolf polinkiu nugramzdinti viską „į subjektyvaus 
suvokimo ūkanas““, rizikuodamos pakartoti stalinistinius 
Lukacso teiginius apie modernistinės kūrybos „reakcingu- 
mą“. Lukacsui modernizmas - tai ryškiausia fragmentiško, 
subjektyvistinio, individualistinio psichologizmo, būdingo 
kapitalizmo slegiamam ir išnaudojamam subjektui, forma“. 
Jo manymu, futurizmas ir siurrealizmas, Joyce'as ir Prous- 
tas buvo dekadentiški, regresyvūs didžiojo antihumanisto 
Nietzsche's palikuonys, o jų menas pasitarnavo fašizmui. 
Tiktai nepalaužiamą tikėjimą humanistinėmis vertybėmis 
teigiantis menas galėjo tapti efektyviu ginklu kovojant su 
fašizmu. Šis visuotinės humanistinės estetikos iškėlimas 
leido Lukacsui netgi dar 1938 m. paskelbti, jog didžiausiais 
pirmosios XX amžiaus pusės rašytojais neabejojamai bus 
pripažinti Anatole'is France'as, Romainas Rolland'as bei Tho- 
mas ir Heinrichas Mannai. 

Showalter, žinoma, nėra proletarinė humanistė kaip Lu- 
kacsas. Vis dėlto ir jos literatūros kritikoje atsiskleidžia 
tvirtas, nekvestionuojamas tikėjimas ne proletarinio, bet 
tradicinio buržuazinio, liberalios individualistinės krypties 

humanizmo vertybėmis. Ten, kur Lukacsas mato harmonin- 
go „vientisos asmenybės“ ugdymo stabdymą bei žlugdymą, 
nulemtą nežmoniškų socialinių kapitalistinės visuomenės 
sąlygų, Showalter įžvelgia moters potencialo engimą, kurį 
lemia negailestingas patriarchalinės visuomenės seksizmas. 
Aišku, Lukacso visai nedomina specifinės moterų problemos, 
patriarchalinės visuomenės sudaromi sunkumai joms tapti 
vientisomis ir harmoningomis asmenybėmis; be abejonės, 
jis naiviai tikėjo, jog, sukūrus komunizmą, visi, taip pat ir 
moterys, taps laisvomis būtybėmis. Lygiai taip pat aišku, 
kad Showalter savo kritikoje nekreipia jokio dėmesio į bū- 
tinybę kovoti su kapitalizmu ir fašizmu. Jos reikalavimai, 
kad būtinas politiškas menas, apsiriboja kova su seksizmu. 
Todėl ji nepripažįsta Virginią Woolf sukūrus labai originalią 
teoriją apie seksizmo ir fašizmo ryšį kūrinyje Trys ginėjos; 
neatrodo, kad ji pritartų Woolf pastangoms toje pačioje esė 
susieti feminizmą su pacifizmu. Apie šią esė ji tepasako: 

Trijų ginėjų skambesys netikras. Esė kalba pernelyg dažnai tėra 

tuščiažodžiavimai ir klišės; stilistiniai pakartojimų, hiperbolių, reto- 

rinių klausimų triukai, pagyvinantys Savą kambarį, čia darosi įkyrūs 
ir isteriški?!. 

Tradicinis Showalter humanizmas pakankamai išryškėja, 
kai ji pirmiausia kritikuoja Woolf už pernelyg didelį subjek- 
tyvumą, pasyvumą ir mėginimą išvengti moteriškosios ly- 
ties identifikacijos puolant į androginijos idėjos glėbį, o 
paskui priekaištauja Doris Lessing, kad ši paskutinėse savo 
knygose „moteriškąjį ego“ įtraukia į platesnę kolektyvinę 
sąmonę“. Abiejų rašytojų trūkumai tie patys: nors ir skir- 
tingai, jos abi nepripažįsta, kad individui būtina išsiugdyti 
vientisą, integralų savo tapatumą. Woolf ir Lessing radi- 
kaliai naikina asmenybės vientisumo sampratą - pagrindinę 
Vakarų vyriško humanizmo sąvoką ir vieną iš Showalter 
feminizmo ramsčių. 

Lukacso, kurį netiesiogiai palaiko Stubbs ir Showalter, 
požiūriu, politika yra teisingas turinys, išreiškiamas tinka- 
ma realistine forma. Stubbs atrodo, kad Virginiai Woolf ne- 
pasisekė, nes ji nesugebėjo „tinkamai pavaizduoti moterų“, 
t.y. vienodai gerai parodyti privatų ir viešą jų gyvenimą. 
Showalter savo ruožtu apgailestauja, kad Woolf neužteko 
pastabumo pamatyti, „kaip [moteriškoji patirtis] sustiprino 
[moteris]““. Tokios kritikos potekstėje glūdi mintis, jog gera 
feministinė literatūra turi vaizduoti gyvenimiškas stiprias 
moteris, su kuriomis skaitytoja galėtų susitapatinti. Kaip tik 
tai siūlo Marcia Holly straipsnyje, pavadintame „Sąmonė 
ir autentiškumas: feministinės estetikos link“. Pasak Holly, 
naujoji feministinė estetika gali nusigręžti „nuo formaliosios 
kritikos ir reikalauti, kad mes vertintume pagal autentiš- 
kumo standartus“. Holly, irgi cituodama Lukacsą, taip pat 
teigia: 

Mes [kaip feministės] siekiame tikrai revoliucinio meno. Tam tikro 

kūrinio turinys, aišku, neprivalo būti feministinis, kad darytų šitą 

kūrinį humanistinį, taigi ir revoliucinį. Revoliucinis menas yra toks, 
kuris veikiau geriau atskleidžia žmogaus padėties esmę, užuot įam- 
žinęs klaidingas ideologijas ?. 

Holly manymu, ši universalizuojančios humanistinės este- 
tikos kryptis leidžia tikėtis stiprių, raiškių moterų paveikslų 
literatūroje. Tai primena Tarybinių rašytojų kongreso 1934 m. 
keltus reikalavimus socialistiniam realizmui. Tik vietoj stip- 
rių ir laimingų traktoristų ir fabrikų darbininkų mums da- 
bar, matyt, reiktų reikalauti stiprių ir laimingų traktorisčių. 
Holly aiškina, kad „realizmas pirmiausia reikalauja nuo- 
sekliai (be jokių prieštaravimų) suvokti tas problemas (emo- 
Cijas, motyvus, konfliktus), kurios nagrinėjamos darbe“*“. 
Susiduriame su dar vienu Showalter vieningos vizijos reika- 
lavimo variantu, su jos piktinimusi, kad Woolf remiasi besi- 
keičiančiais pliuralistiniais požiūriais, neleisdama sutapatinti 

savęs nė su vienu iš daugelio jos teksto „aš“. Taigi ginčo 
ratas užsidarė. 

Feministės, panašios į Showalter ir Holly, nesugeba sų- 
prasti, kad jų atstovaujamas tradicinis humanizmas iš tie- 
sų yra patriarchalinės ideologijos dalis. Jo branduolys yrą 
vientisas „aš“ — individualus arba kolektyvinis, - paprastai 
vadinamas Žmogumi (Man). Kaip pasakytų Luce Irigaray 
arba Hėlėne Cixous, šis integruotas „aš“ iš tiesų yra falinis 
„aš“, sukurtas pagal savimi patenkinto stipraus falo mode- 
lį. Būdamas didingai autonomiškas, jis atsikrato visų savo 
konfliktų, prieštaravimų ir dvilypumų. Pasak šios humanis- 
tinės ideologijos, „aš“ yra vienintelis istorijos ir literatūrinio 
teksto autorius: humanistinis kūrėjas yra galingas, falinis ir 
vyriškos lyties; autoriaus santykis su jo tekstu yra toks pat 
kaip Dievo su jo pasauliu“. Istorija, arba tekstas, yra ne kas 
kita kaip šio ypatingo individo „išraiška“: visas menas tam- 
pa autobiografija, vien tik langu į „aš“ ir pasaulį, jis neturi 
jokios realybės pačios savaime. Tekstas redukuojamas į pa- 
syvią, „moterišką“ neginčijamo, „nekintamo“, „vyriško“ pa- 
saulio arba „aš“ refleksiją. 


Kaip išgelbėti Woolf feministinei politikai: keletas 
alternatyvaus interpretavimo aspektų 


Mes ką tik aptarėme kai kuriuos nematomus Lukacso požiū- 
rio bruožus, slypinčius dabartinėje humanistinėje kritiko- 
je. Didžiausias tokio požiūrio trūkumas akivaizdus jau iš 
to, kad jis neleidžia feminizmui pasisavinti didžiausios šio 
šimtmečio anglų rašytojos veikalų, nors Woolf buvo ne tik 
labai talentinga romanistė, bet ir atvira feministė bei atsida- 
vusi kitų moterų kūrybos skaitytoja. Nekelia abejonių fak- 
tas, kad jei kritikės feministės nesugeba teigiamai politiškai 

ir literatūriškai įvertinti Woolf kūrybos, tai kalti ne Woolf 
tekstai, 0 jų pačių kritinės ir teorinės pozicijos. Bet ar turi 
feministės alternatyvą tokiam negatyviam Woolf interpre- 
tavimui? Pažvelkime, ar kitoks teorinis nusistatymas neiš- 
gelbėtų Virginios Woolf feministinei politikai“. 

Showalter pageidauja, kad literatūros tekstas suteiktų 
skaitytojui tam tikrą saugumo pojūtį, tvirtą pasaulio ver- 
tinimo perspektyvą. Woolf, antra vertus, rašė taip, kad jos 
rašymo formą šiandien galėtume pavadinti „dekonstruk- 
tyvia“, besiremiančia dvilype diskurso prigimtimi ir ją at- 
skleidžiančia. Savo tekstais Woolf praktiškai parodo, kad 
neįmanoma kalbos susaistyti viena pagrindine reikšme. 
Prancūzų filosofo Jacgues'o Derrida nuomone, kalba yra ne 
kas kita kaip nepaliaujamas reikšmės skleidimasis, todėl 
kiekvieną bandymą surasti esminę, visiškai stabilią reikšmę 
reikėtų laikyti metafiziniu. Nėra jokio galutinio elemento, 
jokio pagrindinio vieneto, jokio transcendentalinio signifikato, 
kuris būtų savaime reikšmingas ir išvengtų nuolatinio ling- 
vistinio skaidymosi ir skleidimosi. Laisvas signifikatų Žžais- 
mas niekad neduos galutinės, vieningos reikšmės, kuri savo 
ruožtu pagrįstų ir paaiškintų visas kitas reikšmes“. Kaip tik 
tokios teksto ir kalbos teorijos pagrindu galime interpretuo- 
ti žaismingas Woolf perspektyvos slinktis ir pokyčius tiek 
grožinėje kūryboje, tiek ir Kambaryje kaip kažką daugiau nei 
vien piktą aistrą paerzinti rimtą kritikę feministę. Sąmonin- 
gai panaudodama judrią, jausminę kalbos prigimtį, Woolf 
atmeta metafizinį esencializmą, kuris yra patriarchalinės 
ideologijos pagrindas ir kuris skelbia Dievą, Tėvą arba falą 
transcendentaliniu jos signifikatu. 

Tačiau Woolf eina dar toliau: ji ne tik neesencialistiškai 
rašo, bet ir labai skeptiškai įvertina vyrišką humanistinę 
esmiško Žmogaus tapatumo sampratą. Koks gali būti šis sau 
tapatus tapatumas, jei visos reikšmės tėra nepaliaujamas 

skirtingumų Žaismas, jei nebuvimas yra toks pat reikšmės 
pagrindas kaip ir buvimas? Humanistine tapatumo sąvoka 
abejoja ir psichoanalitinė teorija, kurią, be abejo, Woolf iš- 
manė. „Hogarth Press“, įsteigta Virginios ir Leonardo Wool- 
fų, paskelbė pirmuosius pagrindinių Freudo veikalų verti- 
mus į anglų kalbą, o kai 1939 m. Freudas atvyko į Londoną, 
Virginia Woolf buvo nuėjusi jo aplankyti. Žinoma ir tokia 
intriguojanti smulkmena, kad Freudas įteikė jai narcizą. 

Woolf, kaip ir Freudas, manė, jog pasąmonės stimulai ir 
troškimai nuolat veikia mūsų sąmoningas mintis ir jausmus. 
Psichoanalizei žmogus yra sudėtinga esybė, ir sąmonė suda- 
ro tik menką jos dalį. Pripažįstant tokią subjekto koncepciją, 
nebeįmanoma teigti, jog netgi sąmoningi mūsų norai ir jaus- 
mai kyla iš vientiso „aš“, nes mes neturime supratimo apie 
galimus neribotus pasąmonės procesus, nulemiančius mū- 
sų sąmoningą mąstymą. Todėl sąmoningą mąstymą turime 
suvokti kaip „iš anksto sąlygotą“ daugybės struktūrų, susi- 
pynusių į nestabilų darinį, kurį liberalieji humanistai vadi- 
na „aš“ apraiška. Šios struktūros apima ne tik nesąmonin- 
gus seksualinius troškimus, baimes ir fobijas, bet ir gausybę 
prieštaringų duomenų, socialinių, politinių, ideologinių fak- 
torių, apie kuriuos mes taip pat nieko nežinome. Antihuma- 
nistas pasakytų, kad kaip tik ši paini prieštaringų struktūrų 
sistema sukuria subjektą ir jo patirtį, o ne atvirkščiai. Toks 
požiūris jokiu būdu nemenkina individo patirties tikrumo 
ar vertės; tiesiog tai reiškia, jog ši patirtis gali būti suprasta 
tik ištyrinėjus daugybę jos determinantų. Sąmoningas mąs- 
tymas yra tik vienas iš jų, ir tai labai nepatikimas. Jei šitokiu 
požiūriu traktuosime literatūros tekstą, pamatysime, kad 
bandymai literatūros kūriniuose nustatyti vientisą individo 
„aš“, lyties tapatumą ar netgi „teksto tapatumą“ turi būti 
vertinami kaip drastiškai reduktyvūs. 

Kaip tik šiuo požiūriu Showalter pasiūlymas atsiriboti 

nuo pasakojamųjų teksto strategijų yra tolygus siūlymui 
apskritai jo neskaityti. Juk tik nuodugniai išnagrinėję visų 
lygių teksto strategijas, galėsime atskleisti tam tikrus kon- 
fliktiškus, prieštaringus elementus, kurie ir sudaro kaip tik 
šį tekstą, turintį kaip tik šiuos žodžius ir šią sandarą. Huma- 
nistų troškimas aptikti vieningą viziją ar mintį (arba, pa- 
sak Holly, „neprieštaringą pasaulio suvokimą“) iš tikrųjų 
yra reikalavimas skaityti literatūrą griežtai reduktyviai; 
net ir tokios eksperimentuotojos kaip Woolf atveju šitoks 
skaitymo būdas teikia mažai vilčių suprasti svarbiausias 
problemas, kurias kelia pionieriški teksto kūrimo būdai. 
„Neprieštaringas pasaulio suvokimas“, kaip mano Lukacso 
oponentas marksistas Bertoldas Brechtas, ir yra reakcingas. 

Prancūzų filosofė feministė Julia Kristeva aiškino, jog mo- 
dernistinė Lautrėamonto, Mallarmė ir kitų poezija yra „re- 
voliucinė“ rašymo forma. Modernistinis eilėraštis, jo neto- 
buli vaizdai, elipsės, lūžiai, loginių konstrukcijų trūkumas — 
tai tokia rašymo rūšis, kurioje kūno ir pasąmonės ritmai 
pajėgia pralaužti griežtą racionalistinį įprastos socialinės 
reikšmės luobą. Kadangi šią įprastą socialinę reikšmę Kris- 
teva laiko struktūra, nulemiančia visą simbolinę tvarką, t.y. 
visas visuomenines ir kultūrines institucijas, tai simbolinės 
modernistinės poezijos kalbos fragmentiškumas jai atrodo 
esąs visuotinės socialinės revoliucijos paralelė ir pranašas. 
Taigi, anot Kristevos, egzistuoja specifinis rašymo būdas, kuris 
jau savaime yra „revoliucinis“, analogiškas lyties bei poli- 
tikos transformacijai, ir tai, kad jis egzistuoja, liudija esant 
įmanoma iš vidaus pakeisti simbolinę ortodoksinės visuo- 
menės tvarką“. Tad galima teigti, jog Woolf atsisakymas 
rašyti savo esė vadinamuoju racionalistiniu ar loginiu rašy- 
mo būdu (be jokių grožinių puošmenų) rodo ne mažesnį 
atotrūkį nuo simbolinės kalbos, kaip ir daugelis jos roma- 
nuose vartojamų kūrybos priemonių. 

Be to, Kristeva aiškina, kad daugelis moterų sugebės leisti 
vadinamosioms pasąmonės „spazminėms galioms“ suardyti 
jų kalbą, nes jos turi stiprų ryšį su ikiedipiniu motinos sim- 
boliu. Tačiau jeigu šios pasąmonės pulsacijos visiškai užval- 
dytų subjektą, jis galėtų būti nublokštas atgal į ikiedipinį, 
arba vaizduotės, chaosą ir galėtų tapti psichiškai nesveikas. 
Kitaip sakant, subjektas, kurio kalba leidžia šioms galioms 
suardyti simbolinę tvarką, smarkiai rizikuoja išeiti iš proto. 
Šiame kontekste periodiški Woolf psichinės ligos priepuoliai 
gali būti siejami su jos tekstų strategijomis ir su jos femi- 
nizmu. Juk simbolinė tvarka yra patriarchalinė tvarka, kurią 
valdo Tėvo įstatymas, ir kiekvienas subjektas, kuris mėgina 
ją sužlugdyti, leidžia pasąmonės galioms prasibrauti pro 
simbolinį slopinimą, maištauja prieš šią tvarką. Woolf pati 
skaudžiai pajuto patriarchalinio psichiatrinio isteblišmento 
prievartą, ir Ponia Dalloway ne tik kandžiai pajuokia šią 
profesiją (jos atstovas yra seras Williamas Bradshawas), bet 
ir nepaprastai įžvalgiai pavaizduoja sąmonę, apimtą „vaiz- 
duotės“ chaoso, - tai Septimuso Smitho paveikslas. Septi- 
musą iš tikrųjų galime laikyti neigiama paralele Clarissai 
Dalloway, kuri pati nenuslysta į grėsmingą beprotybės 
bedugnę tik todėl, kad sugeba užgniaužti savo aistras ir 
troškimus, tapti šalta, bet puikia moterimi, kuria taip žavi- 
masi patriarchalinėje visuomenėje. Woolf parodo ir pasą- 
monės galių prasiveržimo keliamą pavojų, ir kainą, kurią 
turi sumokėti moteris, jeigu jai pavyksta išsaugoti normalią 
psichinę būklę, šitaip išlaikydama šiokią tokią pusiausvyrą 
tarp vadinamosios „moterų“ beprotybės sureikšminimo ir 
pernelyg skuboto simbolinės tvarkos vertybių atsisakymo“". 

Akivaizdu, kad Juliai Kristevai asmenybės revoliucinį po- 
tencialą lemia ne biologinė lytis, o jo arba jos užimama sub- 
jekto pozicija. Jos pažiūros į feministinę politiką atspindi šį 
biologizmo ir esencializmo atmetimą. Ji aiškina, jog į femi- 
nistinę kovą istoriškai ir politiškai reikia žiūrėti kaip į trijų 

lygmenų kovą, kurią schemiškai galima apibendrinti taip: 

1. Moterys reikalauja lygiai dalyvauti simbolinėje tvar- 
koje. Liberalusis feminizmas. Lygybė. 

2. Moterys atmeta vyriškąją simbolinę tvarką dėl skirtu- 
mo. Radikalusis feminizmas. Moteriškumo išaukštinimas. 

3. (Tai pačios Kristevos požiūris.) Moterys neigia vyriš- 
kumo ir moteriškumo dichotomiją kaip metafizinę. 

Kaip tik trečiasis požiūris sugriovė vyriškumo ir moteriš- 
kumo opoziciją ir todėl neišvengiamai meta iššūkį pačiai 
tapatumo sąvokai. Kristeva rašo: 

Trečiuoju požiūriu, kuriam aš labai pritariu, — kurį aš įsivaizduo- 

ju? — pačią vyro/moters dichotomiją, kaip dviejų konkuruojančių 

esybių opoziciją, galima priskirti metafizikai. Ką gali „tapatumas“, 
net ir „lyties tapatumas“, reikšti naujoje teorinėje bei mokslinėje 

Reikėtų šiek tiek paaiškinti santykį tarp antrosios ir trečio- 
sios pozicijų. Jeigu, ginant trečiąją poziciją, visiškai atmeta- 
mas antrasis etapas (o aš nemanau, kad taip yra), daroma 
apmaudi politinė klaida. Feministams ir toliau tebėra poli- 
tiškai svarbu ginti moteris kaip moteris, kad atsispirtume 
patriarchalinei priespaudai, kuri skrupulingai niekina mote- 
ris kaip moteris. Tačiau „nedekonstruota antrojo lygmens“ 
feminizmo forma, nesuvokusi metafizinės lyties tapatumo 
prigimties, rizikuoja virsti atvirkštine seksizmo forma. Taip 
įvyksta nekritiškai perimant tas pačias metafizines katego- 
rijas, kurias sukūrė patriarchalizmas, kad išlaikytų moteris 
jų vietoje, nors ir mėginama suteikti šioms senosioms kate- 
gorijoms naujų, feministinių vertybių. Kristevos „dekonst- 
ruotojo“ feminizmo formos pripažinimas palieka viską kaip 
buvę - mūsų politinės kovos pozicijos nesikeičia, - bet, kita 
vertus, radikaliai pakeičia patį šitos kovos prigimties supra- 
timą. 

Aš manyčiau, šiuo atžvilgiu Kristevos feminizmas pakar- 
toja beveik prieš šešiasdešimt metų Virginios Woolf gintą 

požiūrį. Vertinant šiuo aspektu, Į švyturį (To the Lighthouse) 
atskleidžia destruktyvią metafizinio tikėjimo tvirtais ir ne- 
kintamais lyčių tapatumais prigimtį. Jiems atstovauja ponas 
ir ponia Ramsay, o Lily Briscoe (menininkė) yra asmenybė, 
kuri griauna šią opoziciją, jaučia jos pražūtingą poveikį ir 
bando, kiek leidžia vis dar griežta patriarchalinė tvarka, 
gyventi kaip savarankiškai moteriai —- nepaisančiai luoši- 
nančių lyties tapatumo rėmų, į kuriuos visuomenė mėgina 
ją įsprausti. Kaip tik šiame kontekste reikėtų nagrinėti ir 
svarbią Woolf androginijos sąvoką. Tai nėra, pasak Showal- 
ter, bėgimas nuo fiksuotų lyties tapatumų, bet klaidinan- 
čios jų metafizinės prigimties pripažinimas. Woolf ne bėga 
nuo šių sąvokų, kad jų bijo, o atmeta jas, nes ji suprato, kas 
jos yra. Ji suprato, jog tikrasis feministinės kovos tikslas ir 
privalo būti išardyti pražūtingas binarines vyriškumo ir 
moteriškumo opozicijas. 

Carolyna Heilbrun nuostabioje knygoje Androginijos link 
(Toward Androgyny), išleistoje 1973 m., panašiais terminais 
apibūdina androginiją, kurią ji supranta kaip „nesuvaržytą 
ir todėl visiškai neapibrėžtą prigimtį“. Vėliau, kai ji nutarė, 
kad būtina atskirti androginiją nuo feminizmo, netiesiogiai 
apibūdino Woolf kaip nefeministę — šis atskyrimas, atrodo, 
remiasi tikėjimu, jog tik pirmieji du iš trijų Kristevos nu- 
rodytų kovos lygmenų gali būti laikomi feministinėmis stra- 
tegijomis. Ji pripažįsta, kad šiandieninėje visuomenėje būtų 
sunku atskirti androginijos ir feminizmo šalininkus, „nes 
vyrai turi stiprią valdžią, o moterys politiškai silpnos““*, 
tačiau nedaro išvados, kad feministės galėtų faktiškai siekti 
androginijos. Priešingai negu Heilbrun, aš drauge su Kris- 
teva pabrėžčiau, kad teorija, reikalaujanti dekonstruoti lyties 
tapatumą, yra pati tikriausia feministinė teorija. Dėl Woolf 
klausimas greičiau būtų toks: ar labai pažangus feminizmo 
tikslų supratimas nesukliudė jai užimti pažangios politinės 

pozicijos tų laikų feministinėje kovoje? Remdamiesi jos kū- 
riniu Trys ginėjos (ir Savas kambarys), atsakytume į šį klau- 
simą tikrai neigiamai. Trijų ginėjų autorė pasirodo puikiai 
suprantanti ir liberalaus, ir radikalaus feminizmo keliamą 
pavojų (Kristevos pirmasis ir antrasis lygmenys), todėl gina 
„trečiąjį lygmenį“; bet vis dėlto ji tvirtai pripažįsta moterų 
teisę į finansinę nepriklausomybę, išsilavinimą, laisvą pro- 
fesijos pasirinkimą - visus svarbiausius 1920-1930 m. femi- 
nistų reikalavimus. 

Nancy Toppin Bazin žiūri į Woolf androginijos sampratą 
kaip į vyriškumo ir moteriškumo vienybę — visai priešingai, 
negu vertinant ją kaip šios priešstatos ardymą. Bazin many- 
mu, Woolf vartojamos vyriškumo ir moteriškumo sąvokos 
išlaiko visą savo esminę reikšmę. Ji aiškina, jog Lily Briscoe 
romane Į švyturį turi būti laikoma nė kiek ne mažiau mo- 
teriška už ponią Ramsay ir jog androginiškoji romano idėja 
yra pusiausvyra tarp vyriškų ir moteriškų „tiesos ieškojimo 
būdų“ *. Herbertas Marderis savo kūrinyje Feminizmas ir 
menas (Feminism and Art), priešingai, gina nuvalkiotą ir tra- 
dicinį požiūrį, kad pati ponia Ramsay laikytina androginijos 
idealu: „Ponia Ramsay - žmona, motina, šeimininkė - yra 
androginiška gyvenimo menininkė, kurianti visa savo esy- 
be“. Heilbrun teisi atmesdama tokią pažiūrą ir sakydama: 

Tik apgraibomis užčiuopę kelią pro sentimentalumo ir nereikalingų 

biografinių duomenų ūkanas, atskleidžiame, kaip toli poniai Ram- 

say iki androginijos ir visapusiškumo, kad ji tokia pat vienpusiška 
ir neigianti gyvenimą kaip ir jos vyras“. 

Daugybė kritikų, kurie kartu su Marderiu ponias Ram- 
say ir Dalloway laiko Woolf moteriškumo idealais, šitaip 
išduoda arba savo rudimentinį seksizmą (lytys yra iš es- 
mės skirtingos, ir taip turi būti), arba prisirišimą prie to, 
ką Kristeva vadina „antrojo lygmens“ feminizmu: mote- 
rys skiriasi nuo vyrų ir atėjo laikas joms išaukštinti savo lytį. 

Mano manymu, abiem atvejais Woolf kūryba yra nesupras- 
ta. Panašiai Kate Millett rašo: 


Virginia Woolf išaukštino dvi namų šeimininkes, ponias Dalloway 
ir Ramsay, aprašė Rhodos savižudišką nelaimę Bangose (The Waves), 
tačiau nepaaiškino jos priežasčių, ir argumentuotai, bet kažkaip 
nevykusiai - gal todėl, kad pati buvo neįsitikinusi, - atskleidė mo- 
ters menininkės žlugimą Lily Briscoe paveikslu?'. 


Taigi Derrida ir Kristevos teorijų sintezė turėtų duoti visai 
neblogą pagrindą būsimiems feministiniams Woolf tyrinėji- 
mams. Tačiau svarbu suprasti ir politinį Kristevos teiginių 
ribotumą. Nors jos požiūris į „subjekto politiką“ yra svarus 
indėlis į revoliucinę teoriją, tačiau jos įsitikinimas, kad vidi- 
nė subjekto revoliucija yra tam tikra vėlesnės socialinės 
revoliucijos įžanga, smarkiai apsunkina kokią nors mate- 
rialistinę visuomenės analizę. Kristevos teorijų stiprybė yra 
kalbos politikos, kaip materialinės ir socialinės struktūros, 
akcentavimas, bet ji menkai arba visiškai neatsižvelgia į 
kitas prieštaringas ideologines ir materialines struktūras, 
kurios privalo būti visų radikalių visuomenės pasikeitimų 
dalis. Šias ir kitas problemas aptarsime skyriuje apie Kriste- 
vą. Vis dėlto reikia pabrėžti, kad Kristevos problemų „spren- 
dimas“ - tai ne sparčiai grįžti prie Lukacso, bet integruoti 
ir iš naujo įvertinti jos idėjas platesniame feministinės ideo- 
logijos teorijos kontekste. 

Marksistinės feministinės kritikos atstovė Michėle Barrett 
pabrėžė materialistinius Woolf politikos aspektus. Veikalo 
Virginia Woolf: moterys ir kūryba (Virginia Woolf: Women and 
Writing) įžangoje ji teigia: 

Virginios Woolf kritinėse esė pateikiama neturinti analogo moterų 

literatūros raidos apžvalga, išsami autorės pirmtakių bei amžininkių 


kūrybos analizė, skiriama pakankamai dėmesio moterų sąmoningu- 
mą veikusioms materialinėms sąlygoms**. 


Tačiau Barrett įvertina Woolf tiktai kaip eseistę ir kritikę — 

ji linksta manyti, jog grožinėje kūryboje Woolf estetinė teo- 
rija, ypač androginiškojo meno koncepcija, „praranda visokį 
sąlytį su materialistinėmis pažiūromis, skelbiamomis Sava- 
me kambaryje“*. Kristeviška Woolf kūrybos analizė, kaip mi- 
nėjau, nepripažintų šios binarinės estetikos bei politikos 
opozicijos ir Woolf kūrybos politiškumą įžvelgtų kaip tik 
jos tekstualinėje praktikoje. Žinoma, ši praktika kur kas ryš- 
kesnė romanuose negu daugumoje esė. 

Dar viena kritikių feminisčių grupė, susitelkusi apie Jane 
Marcus, nuosekliai gina radikalų Woolf kūrybos interpreta- 
vimą, nesiremdama nei marksistine, nei poststruktūralisti- 
ne teorija. Jane Marcus vadina Woolf „kovotoja partizane 
su Viktorijos laikų sijonu““ ir laiko ją tiek socializmo, tiek 
ir feminizmo lydere. Vis dėlto Marcus straipsnis „Pamąs- 
tykime kaip mūsų motinos“ labai akivaizdžiai parodo, kaip 
sunku įtikinamai pagrįsti tokią nuomonę. Straipsnio pra- 
džioje autorė tvirtina: 

Virginiai Woolf rašymas buvo revoliucinis veiksmas. Woolf susve- 

timėjimas patriarchalinei britų kultūrai ir jos kapitalistinėms bei 

imperialistinėms formoms ir vertybėms buvo toks stiprus, kad ji 
rašė kupina baimės ir ryžto. Ši kovotoja partizanė su Viktorijos laikų 
sijonu drebėjo iš baimės kirsdama smūgius priešui*!. 

Ar mes turėtume įžvelgti priežastinį ryšį tarp pirmojo 
ir tų dviejų sakinių — kad rašymas Woolf buvo revoliuci- 
nis veiksmas, nes ji drebėjo iš baimės rašydama? O gal šią 
pastraipą reikėtų suprasti kaip išplėstinę metaforą, vaiz- 
duojančią kiekvienos moters, rašančios patriarchalinėmis są- 
lygomis, baime? Tokiu atveju mes nieko įdomaus apie sa- 
vitą Woolf rašymo būdą nesužinosime. Arba gal pirmasis 
sakinys yra teiginys, kurį kiti du privalo pagrįsti? Jeigu 
taip, tai argumentas irgi nevykęs. Marcus čia neproblemiš- 
kai griebiasi biografinių duomenų savo tezei apie Woolf 
kūrybos prigimtį paremti: skaitytoją bandoma įtikinti labiau 

apeliuojant į biografiją, o ne į tekstus. Bet negi tikrai taip 
svarbu, ar Woolf drebėdavo prie rašomojo stalo, ar ne? Juk 
svarbu tik tai, ką ji rašė? Tokiais pat emocionalistiniais argų- 
mentais Marcus vėl remiasi detaliai nagrinėdama tariamas 
paraleles tarp Woolf ir vokiečių kritiko marksisto Walterio 
Benjamino („Ir Woolf, ir Benjaminas fašistinės tironijos aki- 
vaizdoje verčiau rinkosi savižudybę negu tremtį“**). Bet juk 
Benjamino savižudybę Ispanijos pasienyje, kai jis, Vokietijos 
žydas, bėgantis iš nacių okupuotos Prancūzijos, pabijojo 
pakliūti į gestapo nagus, ir Woolf savižudybę nuosavų na- 
mų sodelyje neokupuotoje Anglijoje reikėtų vertinti skir- 
tingai, kad ir kokį politizuotą įsivaizduotume buvus jos 
asmeninį gyvenimą. Gretindama biografijas, Marcus siekia 
pavaizduoti Woolf kaip nepaprastą asmenybę ir šitaip vėl 
grįžti prie pasenusio istorinės-biografinės kritikos meto- 
do, išėjusio iš mados 1930 m., atsiradus Naujajai Amerikos 
kritikai. Labai ginčytina, ar gali radikalus feministinis verti- 
nimas remtis nė kiek nepakeistais tradiciniais metodais. 

Matome, kad dabartinė anglų ir amerikiečių feministinė 
kritika linkusi interpretuoti Woolf tradicinėmis estetinėmis 
kategorijomis, daugiausia grindžiamomis liberaline huma- 
nistine Lukacso estetika, su kuria sėkmingai polemizavo 
Brechtas. Antihumanistinė interpretacija, kuri, manyčiau, 
geriau atskleistų politinę Woolf estetikos prigimtį, dar nepa- 
rašyta. Vienintelę studiją apie Woolf, pagrįstą tam tikrais 
teoriniais poststruktūralistinės minties laimėjimais, parašė 
vyras, Perry Meiselas, ir nors tai jokiu būdu nėra nei anti- 
feministinis, nei nefeministinis veikalas, jis daugiausia dė- 
mesio skiria Walterio Paterio įtakai Woolf. Meiselas yra 
vienintelis man žinomas kritikas, pajutęs radikaliai dekonst- 
ruktyvų Woolf tekstų pobūdį: 


„Skirtingumas“ yra svarbiausias tiek Woolf, tiek ir Paterio principas, 
todėl negali būti jokių natūralių ar įgimtų savybių, netgi tarp lyčių, 

kadangi visi bruožai, visa kalba, netgi seksualumo kalba, kyla iš 

pačių skirtumų savaime“. 

Be to, Meiselas įžvalgiai nurodo, kad šis skirtumo prin- 
cipas neleidžia išrinkti kurio nors vieno Woolf veikalo, ge- 
riau atspindinčio „vulfiškąją“ esmę nei kiti, nes didžiulis 
Woolf tekstų įvairumas „trukdo manyti vieną Woolf karje- 
ros momentą buvus svarbesnį negu kitas“. Meiselas laiko 
klaida „ieškoti sąsajų tarp aš ir autorės, nes [Woolf] diskur- 
sas suardo ir išcentruoja juos abu, iškreipia tas kategorijas, 
kuriomis mes remiamės“'**. 

Išnagrinėję feministinius Woolf vertinimus, prieiname pa- 
radoksalią išvadą: ją dar turi deramai suprasti ir įvertinti 
jos dukros feministės Anglijoje bei Amerikoje. Lig šiol jos 
atmesdavo Woolf kaip nepakankamą feministę arba gar- 
bindavo ją atmesdamos jos kūrybą. Daugiau ar mažiau ne 
savo noru vartodamos tradicinės vyrų akademinės hierar- 
chijos humanistinės estetikos kategorijas, kritikės feministės 
šioje tradicijoje vienintelis skirtumas tarp feministinės ir 
nefeministinės kritikos tėra formalios politinės kritiko pa- 
žiūros. Šitaip kritikė feministė ne savo noru atsiduria tokio- 
je padėtyje, kad nebepajėgia interpretuoti Virginios Woolf 
kaip pažangios, neabejojamai genialios rašytojos feministės. 
Mūsų tikslas turėtų būti tokia feministinė kritika, kuri būtų 
teisinga ir pagarbi didžiajai savo motinai ir seseriai. 


Versta iš: Toril Moi. Sexual / Textual Politics. - London: Methuen, 1985. 


Vertė LINA BALČIŪTĖ 

Iš visų teorinių XX a. diskursų kaip tik psichoanalizė turėjo 
didžiausią reikšmę šiuolaikinės feministinės teorijos plėto- 
jimui. Geriausiai šitai paaiškina tai, kad psichoanalizė, kitaip 
negu kitos teorijos, vienu iš pagrindinių tyrinėjimo objektų 
laiko žmonių seksualumą. Ji analizuoja kultūrines ir psi- 
chologines seksualumo ištakas, jo struktūrinantį vaidmenį 
šeimoje ir jo reikšmę individo psichikos, charakterio ir tapa- 
tumo formavimuisi. Pasak Amerikos feminizmo teoretikės 
Jane Flax (žr. jos straipsnį), Freudo teorija pateikia vieną iš 
išsamiausių dabartinių savojo „aš“ sampratų, nes ji siekia 
„paiškinti tokią būtybę, kuri vienu metu yra kūniška, aist- 
ringa, racionali, kalbanti, istorinė, socialinė, yra kurios nors 
lyties, pavaldi tiek „nekintamiems“ pasąmoniniams, tiek ir 
laikiniams dėsniams ir pajėgi būti nepriklausoma nuo so- 
Cialinių ir biologinių determinantų“!. Psichoanalizė, teigda- 
ma lytiškumą ir pasąmonę esant Žmogaus subjektyvumo 
branduoliu, kartu griežčiausiai kritikuoja švietėjiškąjį ra- 
Cionalumą; taigi, ją galima traktuoti kaip postmoderniojo 
mąstymo pirmtakę ir teorinę bazę. Visais šiais atžvilgiais 
psichoanalizė taip pat padeda ir feministinės teorijos tiks- 
lams. Kadangi psichoanalizė turėjo įtakos visoms humani- 
tarinių ir socialinių mokslų šakoms, tad jos indėlį - ir kartu 
kontroversiškumą - galima įžvelgti visose moters lyties tyri- 
nėjimų srityse. 

Juliet Mitchell buvo viena iš pirmųjų feminisčių, įrodinė- 
jusių Freudo idėjų svarbą feministinei teorijai savo knygoje 
Psichoanalizė ir feminizmas*. Flax nuomone, reikšmingiausias 
Mitchell indėlis į feministinį psichoanalizės interpretavimą 
buvo jos primygtinis tvirtinimas, kad Freudas lyčių skir- 
tumą kildino iš patriarchalinių sociokultūrinių santykių, 
kurie buvo priešpriešinti biologijai. Argumentus, kuriais 
Mitchell gynė Freudo psichoanalizę nuo vis stiprėjančios 
feministinės kritikos aštuntojo dešimtmečio pradžioje, Flax 
apibendrina šitaip: 

Mitchell įrodinėja, kad Freudo teorija turi būti suprasta kaip paaiški- 
nimas to, kaip kiekvienas individas įsisąmonina „patriarchalinį įsta- 
tymą“ ir kaip tas įsisąmoninimas determinuoja psichinę struktūrą. 
Nereikia Freudo pateiktos moterų psichologijos analizės suprasti 
kaip nurodymo, t.y. kaip moterų kentėjimo ir jų vietos patriarcha- 
lizme pateisinimo, bet, ko gero, ją reikia suprasti kaip neišvengiamų 
patriarchalinių socialinių santykių įtakos psichiniam vystymuisi 
padarinių aprašymą. Moterų mazochizmas, falo pavydas, menkai 
susiformavęs moterų superego turi būti suprasti kaip patriarchalinio 
įstatymo primetimo moterims rezultatas. Freudo teorija savo turiniu 
yra revoliucinė, nes ji išsamiau ir visapusiškiau negu kitos psicho- 
loginės teorijos atskleidžia moterų kentėjimą, kurios kentės tol, kol 
gyvens paklusdamos „Tėvo įstatymui“. 


Čia pateikiamas Mitchell straipsnis - tai jos įvadas iš ang- 
liškai išleistų prancūzų psichoanalitiko Jacgues'o Lacano 
tekstų apie moterų seksualumą rinkinio. Šis tekstas buvo 
pasirinktas todėl, kad čia aiškiai apibendrinama sudėtinga 
Freudo teorija apie moterų seksualumą ir tapatumą ir kad 
paaiškinama, kodėl Lacano pateikta Freudo reinterpretacija 
darė didelę įtaką feministinei teorijai. 

Nuo septintojo dešimtmečio pabaigos feminizmo teore- 
tikai susiskirstė: vieni atmeta Freudo teoriją kaip biologinį 
patriarchalinių santykių įteisinimą, kiti ieško alternatyvių 
psichoanalizės interpretacijų, o kai kurie toliau teigia, pa- 
našiai kaip Mitchell, kad feministai gali pripažinti Freudo 

teoriją be esminių jos pakeitimų. Toril Moi nuomone, ka- 
tegoriškas feministų, pavyzdžiui, Kate Millett“, Freudo teo- 
rijos atmetimas būdingas ankstyviausiajam šiuolaikinio 
feminizmo etapui, kai buvo ieškoma pozityvių moters vaiz- 
dinių, o moterų pavergimas buvo aiškinamas kaip sąmo- 
ningas vyrų sąmokslas. Tai, ką Flax pateikia kaip alternaty- 
vų požiūrį į psichoanalizę, yra iš dalies nulemta Amerikoje 
dominuojančios objekto santykių teorijos mokyklos, ir čia 
daugiausia dėmesio skiriama ankstyvajam vaiko ryšiui su 
motina, kai motina tampa pirmuoju meilės objektu. Ši ten- 
dencija ryški ir Dorothy Dinnerstein, ir Nancy Chodorow 
kūriniuose. Jos, Flax nuomone, psichoanalitinę mintį plėtoja 
tuo aspektu (motinos-vaiko ryšys), dėl kurio pats Freudas 
pripažino savo silpnumą. 

Knygoje Undinė ir minotauras: lyčių pasiskirstymas ir žmoni- 
jos negalia? Dinnerstein analizuoja ypatingo moterų rūpini- 
mosi kūdikiais ir mažais vaikais padarinius atsižvelgdama 
į tai, ką ji laiko pamatine žmogaus egzistencijos dilema: 
t.y. nors mes sugebame kurti savo aplinką ir esame už tai 
atsakingi, bet mes niekada tobulai nekontroliuosime tos 
aplinkos. Kūdikio ir motinos ryšio prisiminimas lieka pasą- 
monėje kaip palaiminga priklausomybė ir kaip bauginantis 
bejėgiškumas. Kadangi istoriškai moterys buvo itin atsakin- 
gos už vaikus, jos tampa šių sumišusių jausmų objektais ir, 
žinoma, civilizacijos, kurią vyrai kuria tik užkariaudami 
gamtą, atpirkimo ožiais. Ir kol moterų dalyvavimas kuriant 
istoriją yra šitaip apribotas, vyrai yra verčiami užgniaužti 
savo emocionalumą ir žiūrėti į moterį kaip į pagrindinį ryšį 
su žmogiškumu ir gamta; toks susiskirstymas baigiasi tuo, 
kas vadinama „nesveika heteroseksualinės priklausomybės 
forma““. 

Knygoje Motinystės tęstinumas: psichoanalizė ir lyties socio- 
logija? Chodorow vyrų ir moterų psichologinius skirtumus 

kildina iš ankstyvojo motinos-vaiko ryšio, kurį ji laiko darbo 
pasidalijimo šeimoje pagal lytį padariniu. Kadangi tik mo- 
pirmiausia yra susiję su savo motina ar kuria kita moteri- 
mi. Chodorow nuomone, tai turi skirtingus psichologinius 
padarinius abiem lytims. Kadangi mergaitės yra tos pačios 
lyties kaip ir jų motinos, formuodamos savo tapatumą, jos 
niekada nuo jų visiškai neatsiskiria; rezultatas yra tas, kad 
jos neįgyja griežtų savojo „aš“ ribų ir visą savo gyvenimą 
jaučia tarpusavio ryšių poreikį, kuris iš tikrųjų patenki- 
namas tik tampant motina. O berniukai privalo atsiplėšti 
nuo savo motinų tam, kad galėtų suformuoti savąjį tapa- 
tumą; kadangi jų vyriškojo tapatumo modelis yra tėvas, kurį 
jie suvokia abstrakčiai (dėl riboto jo vaidmens auklėjant 
vaikus), berniukai privalo nuslopinti savo moteriškąją pusę 
ir savo sugebėjimus užmegzti santykius, kad taptų vyrais. 
Šitaip yra be galo tęsiama tradicinė šeima, kurioje griežtai 
atskirta atsakomybė ir lyties tapatumas. Kaip ir Dinnerstein, 
Chorodow yra įsitikinusi, kad šį ciklą galima sutrikdyti, jei- 


tai bus naudinga ir individams, ir žmonijai: 


Vyriškumas neturėtų būti susietas su priklausomybės neigimu ir 
moters nuvertinimu. Moteris, kaip asmuo, turėtų mažiau rūpintis 
individualizacija, o vaikai neturėtų išsiugdyti motinos visagalybės 
baimės ir lūkesčių dėl unikalių moters sugebėjimų pasiaukoti. Tai 
turėtų apmalšinti vyrų poreikį sergėti savo vyriškumą bei sumažinti 
jų socialinių ir kultūros sričių valdymą, kur moterys traktuojamos 
kaip antrarūšės ir bejėgės, taip pat turėtų padėti moteriai stiprinti 
savo autonomiją, kurią dažnai atimdavo pernelyg didelis įaugimas 
į santykius“. 


Nors aukščiau aprašyti tėvystės modelių pokyčiai turi 
realių ir reikšmingų išdavų (tai pastebima vakarietiškos 


šeimos gyvenime), tokios teorijos negali būti vertinamos 
kaip visapusiškos Freudo teorijos alternatyvos vien dėl to 

paprasto fakto, kad jų žmogaus subjektyvumo aiškinimui 
trūksta Freudo teorijai būdingos gelmės ir kompleksiškumo. 
Freudas daug dėmesio skyrė individualiai psichikai ir ją 
determinuojantiems šeimos santykiams. Tačiau tuo pat me- 
tu jis gerai suvokė, kokios toli siekiančios jo idėjų impli- 
kacijos mūsų civilizacijos supratimui. Kaip įtikinėjo daugy- 
bė istorikų, Freudo seksualumo teorija yra geriausiai su- 
prantama kaip subjekto ir tarpasmeninių ryšių, būdingų 
labai specifiško istorinio periodio - fin-de-siėcle* — Vienos 
viduriniajai klasei, analizė. Todėl ją galima traktuoti kaip 
moderniosios industrinės Vakarų visuomenės subjekto teo- 
riją. Tokia perspektyva, aišku, naudinga lyčių skirtumų ir 
ryšių supratimui: į psichoanalizę galima žvelgti kaip į pat- 
riarchalinės šeimos struktūrų ir darbo pasidalijimo namuose 
pagal lytį, pagrįstų viešosios ir privačiosios gyvenimo sričių 
modernioje visuomenėje atskyrimu, kritiką. (Šiuo požiūriu 
būtų įdomu palyginti psichoanalitinės teorijos pritaikomu- 
mą šiuolaikinei miestietiškai Lietuvos visuomenei su jos 
galimu netinkamumu ikiindustrinei kaimietiškai Lietuvos 
visuomenei.) 

Tačiau galų gale toliausiai siekiančios Freudo įžvalgos 
buvo susijusios su giliausiomis žmogaus psichikos struk- 
tūromis. Atkakliai laužydamas moderniųjų laikų iliuzijas 
apie žŽmMmogaus-subjekto individualų vientisumą, jo racio- 
nalumą ir veiklumą (kaip tik tokiam požiūriui imta prie- 
kaištauti dėl to, kad pažangos vardan baltoji rasė nuniokojo 
nevakarietiškas visuomenes ir gamtą) ir primygtinai akcen- 
tuodamas Žmogaus psichikos suskilimą ir dvilypę prigimtį, 
Freudas mums pateikia subjekto teoriją, kuri gali padėti 
mums susivokti postindustrinėje, postmodernioje eroje. 


“ fin de siėcle (pranc.) - amžių sandūra (red. past.). 


394 JULIET MITCHELL 


Jacgues'o Lacano viso gyvenimo projektas buvo reinter- 
pretuoti ir sugrąžinti pradines Freudo sąvokas, išlaikant 
visą jų sudėtingumą ir aiškinamąją galią ir priešpriešinant 
jas tam, ką jis laikė psichoanalitinės teorijos redukcija, ne- 
teisėtu pasisavinimu ir populiarinimu (iš tiesų vienas iš pa- 
grindinių jo taikinių buvo amerikietiška objekto santykių 
teorija). Jacgues'o Lacano pateiktos Freudo reinterpretacijos 
esmė - tai, kad jis naudojasi Ferdinando de Saussure'o ling- 
vistika (ypač teorija apie šališką lingvistinio ženklo prigim- 
tį), plėtodamas simbolinės sąmonės ir reikšmės suteikimo 
srities sampratą. Pareikšdamas, kad pasąmonė yra sustruk- 
tūrinta kaip ir kalba, Lacanas psichologinį žmogaus-sub- 
jekto makijažą pastūmėjo daug toliau nuo biologijos ir kokio 
nors gamtiškojo paveldo, negu tai buvo padaręs Freudas. 
Pasak Lacano, subjektas, kartu ir jį sudarantys troškimai bei 
lyties tapatumas, yra konstruojami per kalbą. Tad lyčių skir- 
tumas yra taip pat konstruojamas ir nestabilus kaip ir reikš- 
mės suteikimo sritis, kurioje jis egzistuoja. 

Jacgues'o Lacano teorijos išvados moters sampratai reikš- 
mingos dviem aspektais. Pirmiausia Lacanas išplėtoja Freu- 
do lyčių skirtingumo teoriją ir parodo, kad ji yra visiškai 
antibiologistinė ir kad ji, ko gero, patvirtina, jog tai, ką mes 
vadiname „moterim“ ir „moteriškumu“, egzistuoja vien fan- 
tazijoje. „Moteris“ kaip absoliuti kategorija - kaip „amžinas 
moteriškumas“, amžinas kitas - neegzistuoja. Pabrėždamas 
tai ir tuo pat metu akcentuodamas, kad lyčių skirtingumas 
kuria individualią psichiką, Lacanas padeda pamatus itin 
rafinuotai skirtumo ir tapatumo sampratai, kurią perėmė 
ir kuria abejojo kai kurios įtakingiausios šių dienų femi- 
nizmo teoretikės (tarp jų Julia Kristeva ir Luce Irigaray). 
Freudo ir Lacano teorijos davė medžiagos daugybei feminiz- 
mo teoretikų, tyrinėjančių pažinimo prigimties ir moters 
problemiško santykio su pažinimu klausimą. Jaguelin Rose 

nuomone, Jacgues Lacanas, sakydamas, kad „moteris ne- 
pažįsta“, parodo moterų atsiribojimą ir kartu priešpriešą 
falocentriniam pažinimui ir pripažįsta „paties pažinimo pa- 
rametrų teikiamą suvaržymą ir apribojimą“?. Savo kūrinyje 
Apmąstymų fragmentai Jane Flax įtikinėja, kad psichoanali- 
zės praktika (daug labiau negu teorija), nepaisant visų jos 
nesėkmių, yra modelis to, ką ji vadina „pereinamuoju mąs- 
tymu“, kuris svarbus ir postmoderniai, ir feministinei teori- 
jai, nes jis „abejoja prasme, galimybe ar siekimu absoliučiai 
atskirti subjektą ir objektą siekiant tikrojo pažinimo““. Dėl 
šių priežasčių psichoanalitinė, ypač Lacano, teorija turėjo 
didžiulę įtaką ir postmodernistinių, ir feministinių tekstų 
praktikai, t.y. tekstų, kuriuose siekiama kvestionuoti diskur- 
so ir pažinimo prigimtį bei tyrinėti teksto materialumą bei 
kūną kaip tekstą. 


KARLA GRUODIS 
Iš anglų k. vertė ZITA ČEPAITĖ 


FREUDO PSICHOANALIZĖ IR MOTERS 
SEKSUALUMAS 


JULIET MITCHELL 


Aš prieštarauju visiems jums (Horney, Jonesui, Rado ir t.t.) 
tiek, kiek jūs griežčiau ir aiškiau neatskiriate to, kas yra 
psichiška, ir to, kas yra biologiška, kad jūs stengiatės pagrįs- 
ti aiškų jų paralelizmą ir kad jūs, skatinami tokio ketinimo, 
nemąstydami konstruojate neįrodomus psichinius faktus ir, 
tai darydami, privalote skelbti veikiančiu prieš arba regre- 
syviu daug ką, kas, be abejonės, yra svarbiausia. Žinoma, 
šie priekaištai privalo likti neaiškūs. Be to, aš norėčiau tik 
pabrėžti, kad mes privalome išlaikyti psichoanalizę atsietą 
nuo biologijos, kaip išlaikėme ją atsietą nuo anatomijos ir 
fiziologijos... (Freudas. Laiškas Carlui Mūller-Braunschweigui, 
1935). 


Jacgues Lacanas atsidėjo uždaviniui iš naujo atrasti ir perfor- 
muluoti Sigmundo Freudo kūrinį. Šiandien psichoanalitinė 
teorija yra marga disciplina. Freudo raštuose yra priešta- 
ravimų. Vėlesni analitikai išplėtojo vieną aspektą atmesdami 
kitą, remdamiesi viena tema kaip atrama naujai teorijai. 
Lacanas savo projektą suprato kitaip: nepaisant prieštara- 
vimų ir akligatvių, Freudas yra nuoseklus teoretikas, kurio 
idėjų nereikia skaidyti; veikiau jos turėtų būti visuma nuo- 
seklioje sistemoje, kurią jos numatė, bet kurios pats Freudas 
dėl istorinių priežasčių negalėjo suformuluoti. Šią sistemą 
duoda kalbos mokslo plėtra. 

Tikrai įrodoma, kad iš to, kaip psichoanalizė plėtojosi šį 
šimtmetį, mes įgijome daugiau terapinio supratimo ir 
pagausinome vaisingų idėjų, tačiau praradome galimybę 

išryškinti esminę teoriją. Sakyti, kad Freudo kūryboje yra 
prieštaravimų, neturėtų būti tapatu įrodinėti, kad ji yra hete- 
rogeniška ir todėl kiekvienas turi teisę atsirinkti savo dalį 
ir plėtoti ją kaip patinka. Lacanas atkakliai priešinosi tam, 
ką jis matė esant neteisėtas ir pernelyg tolerantiškas daugiau 
ar mažiau taikiai koegzistuojančias psichoanalitinės minties 
sampratas. Iš pat pradžių jis grįžo prie Freudo pamatinių 
sąvokų. Čia, pradžioje, yra sutarimas tarp psichoanalitikų 
dėl lauko, kuriame jie dirba: psichoanalizė tyrinėja žmogaus 
seksualumą ir pasąmonę. 

Psichoanalitinė seksualumo samprata tiesiogiai priešta- 
rauja visoms populiarioms sampratoms. Seksualumas nie- 
kada negali būti prilygintas lytiškumui ir nėra paprasta 
biologinio stimulo išraiška. Tai visuomet yra psichosek- 
sualumas, sąmoningų ir pasąmoningų Žmogaus fantazijų 
sistema, apimanti sritį susijaudinimų ir veiksmų, kurie su- 
kuria malonumą, pranokstantį pamatinio fiziologinio po- 
reikio patenkinimą. Jis kyla iš įvairių šaltinių, siekia paten- 
kinimo daugybe įvairių būdų ir naudojasi daugybe įvairių 
objektų siekdamas malonumo. Tik labai sunkiai - ir niekada 
tobulai - jis iš daug sudedamųjų dalių turinčio stimulo - 
ypatingo „libido“, kuris pasireiškia labai įvairiais fenome- 
nais, - virsta tuo, kas paprastai suprantama kaip seksualu- 
mas, kažkas, kas atrodo esąs bendras instinktas, kuriame 
vyrauja lytiškumas. 

Visiems psichoanalitikams žmogiškojo subjekto, jo pa- 
sąmonės ir seksualumo formavimasis vyksta kartu, jie yra 
priežastingai susipynę. Psichoanalitikas negalėtų pritarti 
šiuo metu paplitusiam sociologiniam skyrimui, kad asmuo 
gimsta su biologine lytimi, o prie jos visuomenė - aplinka, 
tėvai, išsilavinimas, masinės informacijos priemonės - pri- 
deda socialiai apibrėžtą lytį - vyriškąją ar moteriškąją. Psi- 
choanalizė negali daryti tokio skyrimo: asmuo formuojasi 

per savo seksualumą, šis negali būti „pridėtas“ prie jo ar jos. 
Psichoseksualumas ir pasąmonė glaudžiai susieti labai su- 
dėtingais būdais, bet akivaizdžiausia, kad pasąmonė slepia 
troškimus, kurie negali būti patenkinti ir todėl buvo nu- 
slopinti. Tarp tokių troškimų vyrauja uždrausti vaikystės 
kraujomaišos troškimai. 

Pasąmonė turi viską, kas buvo nuslopinta sąmonėje, bet 
šie dalykai nėra tapatūs. Sąmoningam psichiniam gyve- 
nimui akivaizdžiai trūksta tęstinumo - psichoanalizė domisi 
spragomis. Freudo indėlis buvo tas, kad jis parodė, jog šios 
spragos sudaro sistemą, kuri visiškai skiriasi nuo sąmonės, - 
pasąmonę. Pasąmonę valdo jos pačios dėsniai, jos vaizdiniai 
neina vienas paskui kitą kaip nuoseklioje sąmonės logikoje, 
bet slopina arba išstumia vienas kitą. Kadangi tai yra pasą- 
monė, tiesiogiai prieiti prie jos neįmanoma, bet ji labiausiai 
išryškėja sapnuose, kasdienėse kalbos klaidose, juokuose, 
„normaliuose“ žmogiškojo subjekto skilimuose ir susiskal- 
dymuose bei psichoziniame ir neurotiniame elgesyje. 

Lacanas tikėjo, kad nors visi psichoanalitikai pripažįsta 
pasąmonės svarbą ir ypatingą seksualumo vaidmenį for- 
muojantis žmogiškajam subjektui, daugelis postfroidistų 
plėtojo savo teorijas taip, jog galų gale redukavo arba iš- 
kreipė netgi šių pamatinių teiginių reikšmę. Lacano nuomo- 
ne, šiuolaikinis psichoanalitinis mąstymas yra susipainiojęs 
su populiariomis ideologijomis ir šitaip praranda revoliu- 
cinę Freudo darbų prigimtį ir pakartoja tai, ką išskleisti yra 
jo uždavinys: psichoanalizė turėtų ne pritarti idėjoms, kaip 
vyrai ir moterys gyvena ar turėtų gyventi, bet, užuot tai 
dariusi, turėtų pirmiausia analizuoti, kaip jie tampa tokio- 
mis būtybėmis. 

Į Lacano darbus visada reikėtų žvelgti dvišakės polemikos 
kontekste. Paprasčiausiai jis nurodydavo vardus, kartais 
aiškiai, kartais netiesiogiai įžeisdamas ar implikuodamas, 

beveik visus žinomus analitikus po Freudo. Tiek tarptauti- 
nėje plotmėje, tiek Prancūzijoje Lacano istorija buvo vienas 
iš pasikartojančių institucinių konfliktų ir nuolatinė opozi- 
cija įsigalėjusioms pažiūroms. Už Prancūzijos jo taikiniai 
buvo amerikiečių dominuojančios ego psichologijos, Melanie 
Klein ir objekto santykių analitikų!, ypač Balinto, Fairbairno 
ir Winnicott teorijos. Lacanas buvo palankiau nusiteikęs vie- 
noms klinikinėms įžvalgoms nei kitoms, bet jis visas jas kal- 
tino Freudo pradėtos teorijos klaidingu supratimu ir klas- 
tojimu. 

Antrasis Lacano polemikos smaigalys nukreiptas į klaidą, 
kurią, jis jautė, padarė pats Freudas: Freudas, neužmiršda- 
mas nuoskaudų, kad jį atmetė neprofesionali ir medicininė 
visuomenė, paradoksaliai siekė būti lengvai suprantamas. 
Absurdiškas Lacano stiliaus sunkumas yra iššūkis psicho- 
analizės lengvam supratimui, populiarinimui ir sekuliari- 
zavimui, kas ypač buvo paplitę Šiaurės Amerikoje. Psicho- 
analizė turėtų siekti parodyti, kad mes neišmanome dalykų, 
kuriuos manome išmaną; todėl ji negali užsipulti mūsų po- 
puliarių sampratų remdamasi ta pačia idioma, kuriai jai 
apeliavimu į tą pačią ideologiją. Vyraujanti šiandienos ideo- 
logija, kaip tai buvo tada ir ten, kai psichoanalizė buvo 
sukurta, yra humanizmas. Humanizmas tiki, kad žmogus 
yra savo paties istorijos ir savo paties centras, jis yra dau- 
giau ar mažiau savo veiksmus kontroliuojantis ir juos pasi- 
renkantis subjektas. Humanistinė psichoanalitinė praktika 
susiduria su pavojumi matyti pacientą kaip būtybę, kuri 
prarado tikrojo arba teisingo „aš“ (tapatumo) kontrolę ir 
pojūtį, ir ji siekia padėti tai atgauti. Lacano visų darbų tema 
ir stilius meta iššūkį šitokiai žmogiškojo subjekto sampra- 
tai: jis nėra toks. Daugumos jo viešų kalbų ir rašymo sti- 
liaus sakinio struktūroje gramatinio veiksnio nėra arba jis 

keičiasi, arba dažniausiai yra tik pasyviai konstruojamas, 
Galima sakyti, kad šio lygio Lacano stiliaus sunkumas veid. 
rodiškai atspindi jo teoriją. 

Humanistinė žmonijos samprata taria, kad subjektas eg- 
zistuoja nuo pradžios. Bent jau numanomai eg0 psichologai, 
objekto santykių analitikai ir Klein sekėjai remiasi ta pačia 
prielaida. Dėl šios priežasties Lacanas mano, kad galų gale 
jie yra labiau ideologai negu psichoanalizės teoretikai. Pasak 
Freudo, kaip juo remiasi Lacanas, nei pasąmonė, nei sek- 
sualumas niekaip negali būti iš anksto duoti faktai, jie yra 
konstrukcijos, t.y. jie yra objektai, turintys istorijas, o pats 
subjektas yra tik formuojamas šiose istorijose. Šią žmogiš- 
kojo subjekto istoriją apskritai (žmonių istoriją) ir konkre- 
čiai (ypatingą individo gyvenimą), kaip ji skleidžiasi pa- 
sąmoningame fantazijos gyvenime, tiria psichoanalizė. Tai 
tučtuojau sukuria rėmus, kurie padeda suprasti visą mo- 
teriškojo seksualumo klausimą. Kaip sakė Freudas: „Pagal 
savo ypatingą prigimtį psichoanalizė nemėgina aprašyti, 
kas yra moteris, - vargu ji galėtų atlikti šį uždavinį, - bet 
padeda tyrinėti, kaip ji atsiranda“ *. 

Lacanas iškėlė sau uždavinį perorientuoti psichoanalizę 
taip, kad ši atliktų savo paskirtį - iššifruotų būdus, kaip yra 
konstruojamas žmogiškasis subjektas - kaip jis atsiranda — 
iš mažo žmogiškojo gyvūno. Šito siekdamas, Lacanas psi- 
choanalitinei teorijai pasiūlė naują kalbos mokslą, kurį jis 
plėtojo ir keitė priklausomai nuo subjektyvumo sąvokos. 
Žmogiškasis gyvūnas gimsta kalbinėje aplinkoje ir kaip tik 
kalbos sąvokomis yra konstruojamas žmogiškasis subjek- 
tas. Kalba nekyla iš individo, ji visuomet yra išoriniame pa- 
saulyje laukdama naujagimio. Kalba visuomet „priklauso“ 
kitam asmeniui. Žmogiškąjį subjektą kuria bendrasis dėsnis, 
kuris pasiekia jį iš išorės ir per kitų žmonių šneką, nors ši 
šneka savo ruožtu turi būti susijusi su bendruoju dėsniu. 

Lacano žmogiškasis subjektas yra „humanistų“ papildy- 
mas. Jo subjektas nėra tapatumą turinti esybė, bet būty- 
bė, kuriama radikalaus skilimo trūkyje. Tapatumas, kuris 
atrodo esąs subjekto tapatumas, iš tikrųjų yra miražas, iš- 
kylantis, kai subjektas formuoja savo paties vaizdinį, ta- 
patindamas jį su kitų jo suvokimu. Kai kūdikis išmoksta 
sakyti „man“ ir „aš“, jis tik įgyja tuos žymeklius iš dar 
kažko ir kažkur, iš pasaulio, kuris tai suvokia ir įvardija. 
Sąvokos nėra jo harmonijos su jo paties kūnu konstantos, 
jos neateina iš vidaus, bet iš kažkur kitur. Lacano žmo- 
giškasis subjektas nėra „suskilęs aš“ (Laingas), kuris kito- 
kioje visuomenėje būtų visuma, bet „aš“, kuris iš tikrųjų ir 
būtinai kuriamas skilime — būtybė, kuri gali konceptuali- 
zuoti save, kai veidrodiškai atsispindi pati sau iš kitų troš- 
kimo požiūrio. Pasąmonė, kur subjektas nėra pats savimi, 
kur sapno „aš“ gali būti kas nors kitas, o objektas ir subjek- 
tas mainosi ir keičiasi vietomis, nuolatos liudija šį pirminį 
suskilimą. 

Čia, tarp būtinų skilimų, kuriuos kalba primeta žmonėms, 
seksualumas taip pat privalo rasti savo vietą. Psichoana- 
litinis aiškinimas, kad seksualiniai troškimai yra uždrausti 
ir todėl nuslopinti pasąmonėje, dažnai suprantamas socio- 
logiškai (Malinowskis, Reichas, Marcuse...). Išvada yra ta, 
kad iš tiesų atlaidi visuomenė turėtų nedrausti to, kas dabar 
yra seksualinis tabu, ir šitaip ji išlaisvintų vyrus ir moteris 
nuo jausmo, jog jie yra susvetimėję savo pačių seksualumui. 
Bet priešingai šioms vyraujančioms sampratoms, Lacanas 
teigia, kad pats troškimas, o kartu ir seksualinis troškimas, 
gali egzistuoti tik dėl savo susvetimėjimo. Freudas aprašo, 
kaip galima stebėti kūdikį, kuriam prasidėjo haliucinacijos 
dėl atimto iš jo pieno, ir vaiką, veltui žaidžiantį bepras- 
miškus žaidimus, kad įveiktų traumą dėl būtinų motinos 
išvykimų. Lacanas naudoja šiuos pavyzdžius norėdamas 

parodyti, kad trokštamas objektas pradeda egzistuoti kaip 
objektas tik tuomet, kai jį praranda kūdikis ar vaikas. Taigi 
kiekviename pasitenkinime, kurį galima vėliau pasiekti, 
visada glūdės šis praradimas. Lacanas nurodo šį matmenį 
kaip „troškimą“. Kūdikio poreikį galima patenkinti, į jo 
reikalavimą atsakyti, bet jo troškimas egzistuoja tik todėl, 
kad iš pradžių nepavyko jo patenkinti. Troškimas išlieka 
kaip pirminio nebuvimo rezultatas, ir todėl jis nurodo, kad 
šioje srityje pats patenkinimas iš principo negalimas. Kaip 
tik šis procesas, pasak Lacano, slypi Freudo teiginyje, jog 
„mes turime atsižvelgti į galimybę, kad pačioje seksualinio 
instinkto prigimtyje yra kažkas, kas trukdo pasiekti visišką 
pasitenkinimą“? 

Šis seksualinio troškimo aiškinimas privertė Lacaną, kaip 
anksčiau Freudą, tvirtai atmesti visas lyčių skirtumo teorijas 
apie iš anksto duotas vyrišką ar moterišką esybes, kurios 
papildo ir patenkina viena kitą. Lyčių skirtumas gali būti 
tik pasidalijimo padarinys, be šito pasidalijimo jis nebe- 
egzistuotų. Bet jis privalo egzistuoti, nes jokia žmogiškoji 
būtybė negali tapti subjektu be pasidalijimo į dvi lytis. Kiek- 
vienas privalo užimti arba vyro, arba moters padėtį. Tokia 
padėtis jokiu būdu nėra tapati biologinėms seksualinėms 
asmens charakteristikoms, ir tai nėra padėtis, kaip rodo 
psichoanalitinis patyrimas, kuria galima labai pasitikėti. 

Klausimas, kas sukūrė šį lyčių skirtumą, buvo pagrindi- 
nis trečiojo ir ketvirtojo dešimtmečių psichoanalitikų gin- 
čas. Lacanas grįžo prie šio ginčo kaip svarbiausio klausimo, 
svarstydamas, kas įvyko negera su psichoanalitine teorija 
vėliau. Lacanas vėl pabrėžė ir performulavo Freudo šiame 
ginče pateiktą požiūrį. Freudas visuomet pabrėždavo, kad 
lyčių skyrimą lemia falo buvimas ar nebuvimas ir niekas dau- 
giau. Kiti nesutiko. Retrospektyviai pagrindinė ginčo sąvo- 
ka tampa permatomai aiški: tai yra kastracijos kompleksas. 

Pasak galutinės Freudo schemos, mažas berniukas ir maža 
mergaitė iš pradžių turi tą pačią seksualinę istoriją, kurią 
jis vadina vyriška. Jie pradeda trokšdami savo pirmojo ob- 
jekto — motinos. Fantazijoje tai reiškia turėti falą, kuris yra 
motinos troškimo objektas (falinė fazė). Ši pozicija yra už- 
drausta (kastracijos kompleksas), ir atsiranda lyčių dife- 
renciacija. Kastracijos kompleksas užbaigia berniuko Edipo 
kompleksą (jo meilė motinai) ir pradeda ypatingą mergaitės 
kompleksą: ji perkels savo meilės objektą į tėvą, kuris atrodo 
turįs falą, ir tapatins jį su motina, kuri, mergaitės įtūžiui, jo 
neturi. Nuo to laiko mergaitė trokš turėti falą ir berniukas 
kovos, kad jam atstovautų. Dėl šios priežasties abiem lytims 
tai yra neįgyvendinamas gyvenimo troškimas ir kadangi, 
pasak Freudo, jis yra kaip tik neįgyvendinamas, jis yra pa- 
grindinis principas, kurio psichoanalizė negali peržengti. 
Psichoanalizė negali leisti žmogiškajam subjektui apsieiti be 
to, kas yra jo likimas kaip subjektiškumo sąlyga: 

Jokiame kitame analitiniame darbe niekas daugiau nekenčia nuo 

slegiančio jausmo, kad visos pakartotinės pastangos buvo tuščios, 

ir nuo įtarimo, kad „pamokslavo vėjams“ netgi tuomet, kai mėgino 
įtikinti moterį išsižadėti penio troškimo tuo pagrindu, kad tai neįgy- 
vendinama'. 

Froidiškajai mergaitės falinės fazės sąvokai ir reikšmei, 
kurią jis galutinai suteikė kastracijos kompleksui, buvo di- 
delė opozicija. Lacanas grįžta prie pagrindinės ginčo są- 
vokos, kastracijos komplekso, ir jos pagrindu - prie falo 
prasmės. Jis traktuoja juos kaip paties subjektyvumo ir 
seksualumo vaidmens subjektyvume pagrindinį principą. 
Falo pasirinkimas kaip pradžios, nuo kurios pradedama 
konstruoti subjektyvumą ir seksualumą, kaip tik atsklei- 
džia, kad jie konstruojami padalijimu, kuris yra kartu ša- 
liškas ir susvetiminantis. Pasak lakaniškojo Freudo supra- 
timo, kastracijos grėsmė nėra kažkas, kas buvo padaryta jau 

egzistuojančiai mergaitei subjektui ar kad tai galėtų būti 
padaryta jau egzistuojančiam berniukui subjektui, tai yra, 
taip pat ir Freudo manymu, tai, kas mergaitę „padaro“ mer- 
gaite, o berniuką - berniuku per padalijimą, kuris yra kartu 
esminis ir trapus. 

Kastracijos komplekso klausimas suskaldė psichoanali- 
tikus. Didžiojo trečiojo dešimtmečio vidurio ginčo metu 
klausimas buvo pateikiamas kaip moteriško seksualumo 
prigimties klausimas, bet čia buvo ir ankstesnių nesutarimų 
dėl kastracijos baimės. Faktiškai visus vėlesnius darbus apie 
moteriškąjį seksualumą ir lyčių skirtumo sąrangą lėmė tai, 
koks vaidmuo buvo suteikiamas kastracijos komplekso są- 
vokai. Ji yra paprastai numanomas centras visų teorijų, ku- 
rios klestėjo prieškariniais dešimtmečais, o jos pripažinimo 
ar paneigimo padariniai vis dar jaučiami. 

Argumentai dėl moteriškojo seksualumo paprastai nu- 
rodomi kaip „Freudo-Joneso ginčas“. Šioje apžvalgoje aš 
neišskyriau Joneso darbų. Iš dalies taip padariau todėl, kad 
jie išsamiau nagrinėjami viename iš čia išverstų tekstų", 
bet ir — o tai svarbiau - todėl, kad mano rinkinio tikslas yra 
atkreipti dėmesį į problemos prigimtį apskritai ir pateik- 
ti Freudo kūrybą iš tos perspektyvos, prie kurios grįžta 
Lacanas. Aš neaptarinėsiu skirtumų tarp analitikų detalių, 
kitais atžvilgiais skirtingus analitikus priskiriu vienai sto- 
vyklai; nepaisysiu argumentų tokio analitiko, didesnio ar 
mažesnio, kurio indėlis į šią sritį nedaro įtakos bendrajam 
teiginiui, - atranka kuriuo nors kitu požiūriu, išskyrus šitą, 
atrodys šališka. Pavieniai tos pačios stovyklos autoriai ski- 
riasi vienas nuo kito, yra nenuoseklūs patys sau arba keičia 
savo nuomones, bet šie veiksniai nublanksta prieš kur kas 
svarbesnį susiskaidymą dėl kastracijos sąvokos. Galų gale 
ginčas susijęs su psichoanalitiniu tiek seksualumo, tiek ir 
pasąmonės supratimo klausimu ir iškelia kaip svarbesnius 


FREUDO PSICHOANALIZĖ IR MOTERS SEKSUALUMAS 405 


ryšio tarp psichoanalizės ir biologijos bei sociologijos klau- 
simus. Ar psichologinius lyčių skirtumus nulemia biologija, 
aplinkos įtaka, objektiniai santykiai ar kastracijos komp- 
leksas? 

Freudas, o po jo Lacanas yra kaltinami sukūrę falocent- 
rines teorijas: vyrą laikę norma, 0 moterį - tuo, kas nuo jos 
nukrypsta. Freudo oponentams rūpi išlyginti pusiausvyrą 
ir plėtoti teorijas, kurios paaiškina, kodėl vyrai ir mote- 
rys psichoseksualumo atžvilgiu yra lygūs, bet skiriasi. Tiek 
Freudas, tiek ir Lacanas siekė ne teisingumą kurti, bet pa- 
aiškinti šį skirtumą, kurį jiems įkūnija ne vyras, bet falas, į 
kurį vyras turi pretenduoti, - pagrindinė šito skirtumo iš- 
raiška. Bet tik todėl, kad Freudo požiūris aiškiai tapo toks 
vėlyvuosiuose jo darbuose, Lacanas reikalauja, kad mes „iš 
naujo perskaitytume jo darbus“, suteikdami jo teorijai reikš- 
mę ir nuoseklumą, kurių priešingu atveju jai trūksta. 

Nors Lacanas šito nepažymi, iš tikrųjų daug ką iš Freu- 
do ankstyvųjų kūrinių, parašytų gerokai iki didžiojo ginčo, 
vėlesnieji analitikai galėjo naudoti kaip atramos tašką ap- 
rašinėdami vienodą, lygiagretų lyčių vystymąsi. Taigi skir- 
tumus raštuose šia tema daugeliu atžvilgių galima būtų 
vertinti šio pradinio paties Freudo kūrybos suskilimo pa- 
grindu. 

Freudo kūrybą šia tema galima suskirstyti į du laikotar- 
pius. Tai, ką jis turėjo pasakyti apie moteriškąjį seksualu- 
mą pirmuoju laikotarpiu, išryškėja kontekste, kai jis gynė 
teoriją apie vaikiškojo seksualumo faktą ir svarbą apskri- 
tai prieš visuomenę, kurią jis laikė priešiška savo atradi- 
mams. Pirmasis laikotarpis truko nuo paskutinio praėjusio 
amžiaus dešimtmečio maždaug iki 1916-1919 metų. Ant- 
rasis laikotarpis truko nuo 1920 m. iki paskutinio, 1940 m. 
po jo mirties paskelbto darbo. Šiuo antruoju laikotarpiu 
jis stengėsi išplėtoti ir apginti savą seksualumo supratimą, 

siedamas jį su konkrečiu lyčių skirtumo prigimties klau- 
simu. Tai, ką jis rašė šiuo laiku, buvo paties psichoanalitinio 
judėjimo ginčo dalis. 

Pirmojo laikotarpio Freudo kūrybai būdingas didžiausias 
prieštaravimas, kuris niekada nebuvo atvirai išryškintas. Jis 
buvo nepaprastai svarbus vėlesnėms moteriškojo seksua- 
lumo teorijoms. Šiuo laikotarpiu kelios aiškios Freudo idėjos 
apie moteriškąjį seksualumą susijusios su jo nuorodomis į 
Edipo kompleksą. Edipo komplekso esmė pirmą kartą buvo 
paminėta jo skelbtuose raštuose - veikale Sapnų aiškinimas 
(1900) prabėgomis užsimenant apie Oedipus Rex. 1910 m. tai 
pavadinta Edipo kompleksu, o 1919 m. be didelio teorinio, 
tačiau su dideliu klinikiniu išplėtojimu (ypač mažojo Hanso 
atveju) tapo psichoanalizės kertiniu akmeniu. Ypatingi bū- 
dai, kuriais Edipo kompleksas išryškėja ir yra įveikiamas, 
apibūdina įvairius normalumo ir patologijos tipus, jo buvi- 
mas ir išnykimas paaiškina žmogiškąjį subjektą ir žmogiš- 
kąjį troškimą. Bet šis ankstyvojo laikotarpio Edipo komplek- 
sas yra paprasta ryšių visuma, kur vaikas trokšta priešingos 
lyties gimdytojo ir jaučia priešišką konkurenciją tos pačios 
lyties gimdytojui. Berniuko ir mergaitės istorijoje yra simet- 
riškas atitikimas. Tad „Isterijos atvejo analizės fragmente“ 
(1905) Freudas rašo: „Ankstyvojo šios rūšies potraukio ryš- 
kių pėdsakų turbūt galima rasti pas daugumą žmonių: duk- 
ters — tėvui, sūnaus — motinai““, o veikale „Kliedesiai ir 
sapnai Jenseno Gradivoje“ visas aiškus Doros isterijos inter- 
pretavimas grindžiamas infantiliška edipiška jos meile tė- 
vui ir dabar jį pakeičiančiam ponui K. Orui: „egzistuoja 
bendra taisyklė, kad normaliai išsivysčiusi mergaitė pir- 
miausia nukreipia savo meilę į tėvą““. Ir taip toliau. Pri- 
skirdamas lygiagrečius edipiškus vaidmenis mergaitėms ir 
berniukams, Freudas remiasi natūralios ir normatyvinės 
heteroseksualinės traukos samprata, kurią iš naujo vėliau 

pripažino daugelis psichoanalitikų. Čia, ankstyvojoje Freu- 
do kūryboje, Edipo komplekso — pamatinio kraujomaišos 
troškimo — sąvoka tarytum buvo tokia radikali, kad jeigu 
kas nors apskritai įrodinėjo vaiko kraujomaišiškus troški- 
mus, tai bent jau geriau priešingos lyties gimdytojo atžvil- 
giu. Kadangi Freudas turėjo taip sunkiai ginti savo tezę apie 
vaikiškąjį kraujomaišišką seksualumą tiek nuo išorės opozi- 
cijos, tiek ir nuo savo nenoro pripažinti šią idėją, pats Edipo 
komplekso sąvokos radikalumas veikė kaip konservatyvus 
„stabdys“, kai buvo suprasta, kad egzistuoja skirtumai tarp 
lyčių. Čia Freudo požiūris yra konvencialus: berniukai turi 
būti berniukais ir mylėti moteris, mergaitės turi būti mer- 
gaitėmis ir mylėti vyrus. Tačiau keletas temų prieštarauja 
normatyvinėms edipiškos situacijos seksualinės simetrijos 
išvadoms. Čia svarbiausi yra veikalo Trys esė apie seksualumo 
teoriją (1905) struktūra ir įrodinėjimas. Lacanas grįžta prie 
šito darbo interpretuodamas seksualinio stimulo sąvoką, 
kurią jis randa ten paslėptą, ir aiškinasi ją remdamasis vė- 
lesniu Freudo rašiniu „Instinktai ir jų nukrypimai“ (1915). 

Trys esė yra revoliucinis psichoanalitinę seksualumo 5ą- 
voką pagrindžiantis darbas. Freudas pradeda šią knygą sky- 
riais apie seksualinius nukrypimus. Jis remiasi homosek- 
sualumu norėdamas parodyti, kad seksualinis stimulas ne- 
turi natūralaus, automatiško objekto; jis remiasi iškrypimais 
norėdamas parodyti, kad stimulas neturi iš anksto nustatyto 
tikslo. Kadangi pats normalumas yra „ideali fikcija“ ir nėra 
kokybinio skirtumo tarp nenormalumo ir normalumo, įgim- 
ti faktoriai negali paaiškinti šios situacijos ir todėl kokia 
nors tiesiog įgimto stimulo samprata yra nepagrįsta. Tai 
reiškia, kad paties stimulo supratimas pastatytas ant kortos. 
Stimulas (arba „instinktas“ standartinio leidimo vertime) 
yra kažkas tarp psichiškumo ir fiziškumo ribos. Vėliau Freu- 
das formulavo šį ryšį taip, kad kūniškas impulsas paveda 

savo darbą psichiniam reprezentantui. Savo darbe Pasąmo. 
nė jis rašė: 

Instinktas niekada negali tapti sąmonės objektu - gali tik idėja, re- 
prezentuojanti instinktą. Dar daugiau, net pasąmonėje instinktas 
negali būti reprezentuojamas kitaip kaip idėja (...) Vis dėlto, kai mes 
kalbame apie instinktyvų pasąmonės impulsą arba nuslopintą in- 
stinktyvų impulsą (...) mes jį galime suprasti tik kaip ideacinį pasą- 
monės reprezentantą". 

Niekada nėra priežastinio ryšio tarp biologinio poreikio 
ir jo reprezentanto: mes negalime suvokti aktyvumo ir de- 
dukuoti už jo slypinčios atitinkamos motyvuojančios fizinės 
jėgos. Seksualinis stimulas niekada nėra visuma, jis yra poli- 
morfiškas, jo tikslas keičiasi, jo objektas atsitiktinis. Lacanas 
aiškina, jog Trys esė rodo, kad Freudas jau buvo suvokęs, jog 
žmonijai stimulas yra beveik priešingybė gyvulio instinktui, 
kuris Žino ir gauna jį patenkinantį objektą. Antra vertus, 
objekto santykių teoretikai tvirtina, kad Freudas sakęs, jog 
seksualinis stimulas yra tiesioginis pirmojo patenkinančio 
ryšio su motina padarinys, jis pakartoja troškimą čiulpti ar 
būti laikomam. Taigi kūdikis turi pirmą „dalinį objektą“ — 
krūtį ir vėliau objektą - motiną, kurią jis mylės ikiedipiškai: 
o paskui kaip „visą objektą“ — edipiškai. Vėliau suaugusiojo 
seksualinis stimulas ieškos tam pakaitalo, kuris, jeigu yra 
pakankamai geras, gali jį patenkinti ir patenkins. 

Nors galbūt dėl aiškumo stokos kai kuriose Trijų esė da- 
lyse atsirado ši interpretacijų įvairovė ir nauja vyraujanti 
humanizmo srovė, dėl ko apgailestauja Lacanas, tačiau šiose 
esė nėra absoliučiai nieko, kas būtų suderinama su natūra- 
lios seksualinės traukos samprata ar su Edipo kompleksu, 
kaip jis yra formuluojamas kituose šio laikotarpio Freudo 
raštuose. Trijų esė struktūra ir turinys ardo visokią nor- 
matyvinio seksualumo idėją. Samprotaujant dedukciškai, 
jeigu prigimtis nelemia jokios heteroseksualinės traukos, 

negali būti įgimtos lyties - negali iš pradžių būti vyriško 
ar moteriško asmens psichologine prasme. 

Dėl „Doros“ Freudas manė, kad jeigu Dora nebūtų buvusi 
isteriška, ją būtų natūraliai traukę prie jos garbintojo, pono 
K., kaip ją traukė prie tėvo, kai ji buvo mažas vaikas. Kitais 
žodžiais, ji būtų turėjusi natūralų moterišką Edipo kom- 
pleksą. Bet vėliau parašytos išnašos pasakoja kitą istoriją: 
Doros ryšys su tėvu buvo ne vien trauka, bet ir tapatinima- 
sis su juo. Pagal savo seksualinį troškimą Dora yra vyrą 
garbinanti moteris. Priskirti situaciją Doros isterijai reikš- 
tų visą pamatinį psichoanalizės klausimą laikyti išspręstą. 
Isterijos nesukuria joks įgimtas polinkis. Vadinasi, jeigu 
Dora gali turėti vyrišką tapatinimąsi, negali būti natūralaus 
ar automatiško heteroseksualinio stimulo. 

Iki trečiojo dešimtmečio Freudas sprendė šią problemą 
remdamasis savąja biseksualumo samprata. „Biseksualu- 
mas“ taip pat leido jam išvengti to, kas antraip būtų bu- 
vęs pernelyg akivaizdus jo požiūrio prieštaravimas: šitaip 
jis įrodinėjo, kad pernelyg griežtą berniuko ir mergaitės 
edipinių situacijų paralelizmą, Doros dilemą, homoseksua- 
lumą - viską galima paaiškinti faktu, jog berniukas turi 
truputėlį moteriškumo, o mergaitė - vyriškumo. Tai išgelbs- 
ti Edipo kompleksą nuo lytinio determinizmo šiurkštumo, 
tačiau ne veltui. Jeigu, kaip teigia Freudas, biseksualumo 
samprata neturėtų būti grynai biologinė, iš kur jis kyla? 
Vėlesni analitikai, kurie išlaikė Freudo anksti vartotą termi- 
ną, biseksualumą siejo su anatomijos dvigubinimusi arba 
grindė jį paprastu tapatinimusi: berniukas iš dalies tapati- 
nasi su motina, mergaitė iš dalies — su tėvu. Freudui, kai jis 
vėliau performulavo Edipo kompleksą, „biseksualumas“ 
pakeitė savo prasmę ir pradėjo reikšti patį lytinio pasidali- 
jimo netikrumą. 

Be abejonės, šiuo pirmuoju laikotarpiu Freudo požiūris 

yra labai prieštaringas. Edipo komplekso atskleidimas vertė 
jį pripažinti natūralų heteroseksualumą. Kiti jo darbai prieš- 
taravo šiai galimybei kaip pačiai psichoanalitinio seksua- 
lumo supratimo prielaidai. Trijose esė nėra nuorodos į Edipo 
kompleksą ar jo sąlygotų teiginių, ir, šitai praleisdamas, 
Freudas sugebėjo išvengti pripažinęs prieštaravimą tarp 
savo tezių, nors kai kuriems trikdantiems esė teiginiams jis 
būdingas. 

Apie 1915 m. Freudas, atrodo, suvokė, kad jo Edipo kom- 
plekso ir seksualumo prigimties teorija negali patenkinamai 
paaiškinti lyčių skirtumo. Freudas niekada aiškiai nedėstė 
šių sunkumų (kaip jis darė kitų sričių darbuose), bet 1915 m. 
Trims esė jis pridėjo daug išnašų, kurios beveik visos susi- 
jusios su vyriškumo ir moteriškumo apibrėžimo problema. 
Kiti autoriai - ypač Jungas, - perėmę tuo laiku šitaip išreikš- 
tas Freudo idėjas apie Edipo kompleksą, padarė loginę išva- 
dą ir, pagrįsdami aiškią lyčių lygybę, mergaitės edipišką 
kompleksą pavadino Elektros kompleksu. Ar šis darbas, o 
gal ne - Freudas iš pat pradžių atmetė Elektros kompleksą, - 
ar aiškėjantis supratimas, kad jo požiūrio pamatas nepa- 
kankamas, paskatino Freudą apsigalvoti, - problema negali 
būti išspręsta, bet kažkas privertė jį atidžiau žvelgti į lyčių 
skirtumo klausimą. 

Viena sąvoka, taip pat 1915 m. pridėta prie Trijų esė, paro- 
do tiek paties Freudo vyrų ir moterų skirtumų supratimo 
posūkį, tiek ir konflikto, iškilusio tarp jo ir daugumos kitų 
analitikų pažiūrų šiuo klausimu, esmę. Ši sąvoka yra kastra- 
cijos kompleksas. Analizuodami pirmąjį Freudo kūrybos 
laikotarpį, mes galime matyti, kaip pamažu stiprėja kastra- 
cijos komplekso idėja. Ji buvo svarstoma veikale „Apie sek- 
sualines vaikų teorijas“ (1908), ypač svarbi mažojo Hanso 
analizėje (1909), tačiau 1914 m., rašydamas veikalą „Apie 
narcisizmą: Įvadas“, Freudas vis dar nebuvo tikras, ar tai 

yra visuotinis reiškinys. Bet 1915 m. ši idėja pradeda dary- 
tis vis svarbesnė. 1924 m. straipsnyje „Edipo komplekso 
išnykimas“ kastracijos kompleksas iškilo kaip pagrindinė 
sąvoka. Savo autobiografijoje 1925 m. Freudas rašė: „Kastra- 
cijos kompleksas yra svarbiausias formuojantis charakteriui 
ir neurozei'?. Jis suteikė jam kultūringumo esmės vaidmenį: 
jis veikia kaip dėsnis, jis padeda vyrams ir moterims įgyti 
savo žmogiškumą ir, kadangi neatsiejamas nuo šito, suteikia 
žmogišką prasmę lyčių skyrimuisi. 

Kastracijos kompleksas Freudo raštuose yra labai glau- 
džiai susietas su jo dėmesiu žmogaus proistorei. Nebūtina 
vardinti abejotinas Freudo antropologines rekonstrukcijas 
šioje srityje, bet reikšminga yra ta svarba, kurią jis suteikė 
įvykiui Žmogaus asmeninėje ir socialinėje istorijoje. Yra gerai 
žinoma, kad, iki pripažindamas fantazijos ir vaikų seksua- 
lumo reikšmingumą, Freudas tikėjo savo isteriškų pacientų 
pasakojimais, kaip juos gundę jų tėvai. Nors Freudas išsi- 
žadėjo konkretaus tėviško gundymo įvykio kaip tikėtino ar, 
dar svarbiau, priežastinio, jis išlaikė įvykio - proistorinio 
ar dabartinio - sampratą. Šis „įvykis“ turėjo būti tėviškos 
kastracijos grėsmė. 

Kad kastracijos kompleksas veikia kaip išorinis įvykis, 
kaip dėsnis, galime tai taip pat pamatyti iš su tuo susijusio 
Freudo dėmesio. Apie 1916 m. Freudas susidomėjo Lamar- 
cko idėjomis. Į šį jo domėjimąsi dažniausiai žvelgiama at- 
laidžiai, kaip į Freudui būdingo devynioliktojo šimtmečio 
mokslinio anachronizmo pavyzdį. Bet iš tikrųjų 1916 m. 
Lamarckas nebebuvo madingas ir yra aišku, kad Freudas 
pradėjo domėtis ne dėl nemokšiškumo, bet dėl poreikio 
paaiškinti kažką, ką jis stebėjo, bet negalėjo apibūdinti teo- 
riškai. Ant kortos buvo pastatytas klausimas, kaip individas 
įgyja visą esminę buvimo žmogumi istoriją per pirmuosius 
kelerius trumpus savo gyvenimo metus? Lamarcko mintys 


412 JULIET MITCHELL 


apie kultūrinį paveldimumą siūlė Freudui galimą proble- 
mos sprendimą. Atmesdami kultūrinio paveldimumo idėją, 
Freudo oponentai gal atmetinėjo klaidingą sprendimą, bet, 
šitaip darydami, jie praleido klausimo svarbumą ir per tai 
nesugebėjo iškelti problemos, kaip vaikas taip anksti ir grei- 
tai įgyja žmogiškojo įstatymo žinojimą. Karen Horney „kul- 
tūralistinis“ akcentas - ji pabrėžė visuomenės įtaką —- buvo 
mėginimas sutvarkyti dalykus, bet jai nepavyko, nes reikė- 
jo implicitinės prielaidos, jog Žmogų galima atskirti nuo 
visuomenės ir kurti jį ne tik joje: vaikas ir visuomenė buvo 
atskiros esybės, abipusiškai veikiančios viena kitą. Horney 
vyrai ir moterys (berniukai ir mergaitės) jau yra čia, tad ji 
laiko savaime suprantamu dalyku kaip tik tai, ką siekia 
paaiškinti. 

Freudo kastracijos komplekso sąvoka visiškai pakeitė Edi- 
po komplekso implikacijas ir biseksualumo prasmę. Kol 
kastracijos kompleksui buvo suteikta jo visa reikšmė, at- 
rodo, jog Edipo kompleksas nyko natūraliai, kaip praei- 
nanti vystymosi pakopa. Vien jau tai, kad kartą kastracijos 
kompleksas buvo postuluotas, sugriauna Edipo komplek- 
są. Kastracijos kompleksas sukuria superego kaip savo re- 
prezentantą ir per tai - įstatymo reprezentantą. Kastraci- 
jos kompleksas kartu su organizuojančiu Edipo komplekso 
vaidmeniu dėl troškimo valdo kiekvieno asmens padėtį tri- 
kampyje: tėvas, motina ir vaikas; taip, kaip jis tai daro, jis 
įkūnija įstatymą, kuris grindžia pačią Žmogiškąją tvarką. 
Šitaip kastracijos, lyčių skirtumo, kaip skyrimosi rezultato, 
klausimas ir istorinės bei simbolinės tvarkos sąvoka - vis- 
kas pamažu pradeda sietis. Kaip tik jų tarpusavio priklauso- 
mybe Lacanas grindžia savo teorijas tolesniuose tekstuose. 

Kai Freudas pradėjo kelti kastracijos sąvoką į teorines 
aukštumas, sulaukė pasipriešinimo. Atrodo, kad vaikų sek- 
sualumas ir Edipo kompleksas buvo nemalonios idėjos dau- 
geliui nedalyvaujančių psichoanalitiniame judėjime, tačiau 

atrodytų, kad buvo kažkas dar labiau nepriimtina kastra- 
cijos komplekso sampratoje, pasak kurios mergaitė pavydi 
penio, net psichoanalitikams. Po šito Freudas pabrėžia kast- 
racijos komplekso svarbą remdamasis ne tik savo kliniki- 
niais stebėjimais, vis labiau suprasdamas savo darbų prieš- 
taravimus, domėdamasis žmonių istorijos pagrindais, bet ir 
tam tikru mastu atsižvelgdamas į savo kolegų darbą. 

Lou Andreas-Salomė, van Ophuijsenas, vėliau Karlas Ab- 
rahamas ir Auguste'as Starcke'as 1921 m. pradeda atsiliepti 
į šią sampratą. Franzas Alexanderis, Otto Rankas, Carlas 
Mūler-Braunschweigas ir Josine Mūler tęsė tai, kol trečiojo 
dešimtmečio viduryje ir ketvirtajame dešimtmetyje prie jų 
šiame kontekste prisidėjo žymesni vardai —- Karen Horney, 
Melanie Klein, Lampl-de-Groot, Helene Deutsch, Ernestas 
Jonesas. Įsitraukia kiti: Fenichel, Rado, Marjorie Brierley, 
Joan Riviėre, Ruth Mack Brunswick, bet apie 1935 m. po- 
žiūriai išryškėjo ir diskusijos dėl lyčių skirtumų terminai 
reikšmingai nepasikeitė, nors turinys, kuris plėtė ginčą, kei- 
tėsi. 

Karlo Abrahamo darbas yra lemiamas. Jis mirė prieš vi- 
siškai įsisiūbuojant didžiajam ginčui, bet jo idėjos, nors daž- 
nai nepripažintos, buvo šiam ginčui svarbiausios — gana 
smarkiai dėl to, kad dauguma Freudo oponentų tikėjo, jog 
Abrahamo pažiūros atstovauja Freudo pažiūroms. Kadangi 
Abrahamas tariamai plečia Freudo darbą ir rašo parem- 
damas kastracijos komplekso sąvoką, tai buvo suprantama, 
bet visiškai klaidinga prielaida. Freudas ir Abrahamas sa- 
vo laiškuose visada mandagiausiai sutinka vienas su kitu, 
todėl yra gana sunku nušviesti labai reikšmingus skirtu- 
mus tarp jų. Vienas iš skirtumų yra tas, kad Freudas teigia, 
jog mergaitės pavydi falo. Karlas Abrahamas tiki, kad abi 
lytys panašiu būdu bijo kastracijos, kurią jis aprašo kaip sek- 
sualinės potencijos stoką!?. Pasak Abrahamo tezės, berniukai 

ir mergaitės — kadangi jie jau yra skirtingi - kitaip reaguoja 
į vienodą patyrimą, o Freudo nuomone, tas pats patyrimas 
juos skiria. Abrahamo, bet ne Freudo, išvada yra ta, kad, 
esant kastracijos kompleksui, jau privalo būti „berniukai“ 
ir „Mergaitės“. Be šio svarbaus skyrimo, tikrąjį Abrahamo 
ir Freudo argumentų išsiskyrimą galima geriau įžvelgti ak- 
cento perkėlime. Abiejų autorių veikaluose kraujomaiša yra 
tabu („kastracija“), bet tiktai Freudui čia turi būti kažkas, 
kas ją uždraudžia: draudimas kybo ore. 

Freudo veikaluose, pabrėžiančiuose kastracijos kompleksą 
kaip įstatymo šaltinį, vaiko troškimams metaforiškai sako 
„ne“ tėvas, kuris jau turi motiną. Draudimas tampa pras- 
mingas vaikui tik todėl, kad čia yra žmonės - moterys, ku- 
rios buvo iškastruotos ypatinga prasme, nes jos yra be falo. 
Kitais žodžiais, tik dėl „uždelsto veikimo“ tampa reikšmingi 
tokie ankstesni patyrimai kaip moteriškųjų genitalijų vaiz- 
das. Taigi Freudui pačioje kastracijos komplekso samprato- 
je slypi teorija, kad kiti patyrimai ir suvokimai įgyja prasmę 
iš įstatymo, kurį jie simbolizuoja. Abrahamo veikaluose, 
priešingai, kastracijos grėsmė kyla iš realaus vaikiško mer- 
gaitės kūno suvokimo: niekas nesikiša, nėra draudžiančio 
tėvo, kurio grėsmė yra įstatymo ištartis, yra „realus“ mo- 
teriškųjų genitalijų nepilnavertiškumas, kuris, kartą supras- 
tas, sukelia kompleksą abiem lytims. 

Tačiau čia, Freudo kūryboje, mes susiduriame su kitu ir 
svarbiausiu prieštaravimu, kurį visiškai pašalinti jis netu- 
rėjo laiko. Tai yra prieštaravimas, kuris paaiškina vėlesnius 
Abrahamo ir Freudo kūrybos interpretavimus kaip sutam- 
pančius. Aišku, kad, pasak Freudo, berniuko kastracijos 
kompleksas atsiranda, kai per tėvo draudimą peniui yra 
suteikiama reikšmė, bet kartais Freudas teigia, kad mer- 
gaitiškas penio pavydas kyla iš paprasto suvokimo: ji mato 
tikrą penį, įsivaizduoja jį didesnį ir geresnį ir nori jį turėti. 

Aišku, kad toks nelygus mergaičių ir berniukų prasmės 
suvokimas yra nepagrįstas: kodėl mergaitės ryšys su kūno 
supratimu turėtų būti privilegijuotas? Iš tikrųjų yra aki- 
vaizdu, kad Freudas suvokė savo aiškinimo prieštaringumą, 
jo vieši pareiškimai yra greičiau trikdantys, tačiau laiške jis 
rašė: „Penio vaizdas ir jo šlapinimosi funkcija gali tik žadinti 
vaiko pavydą, bet negali būti motyvas. Tačiau niekas šito 
nepareiškė“"!. Nelaimei, nei Freudas, nei joks analitikas vė- 
liau aiškiai šito nesuformulavo savo paskelbtuose raštuose. 
Freudas apie Abrahamo straipsnį, aptariantį moteriškąjį 
kastracijos kompleksą, kalbėjo kaip apie „nepranokstamą“ 
(1920). Bet visiškai niekas teoriniuose Freudo raštuose nepa- 
tvirtino Abrahamo perspektyvos. Freudas, žinoma, kalba 
apie moters „organo nepilnavertiškumo“ jausmą, bet šis jam 
niekada nėra kastracijos komplekso bei Edipo komplekso 
išnykimo motyvas, todėl jis nėra moteriškojo seksualumo, 
moteriškumo ar neurozės priežastinis pagrindas. Freudui 
tai, jog moteris neturi penio, yra reikšminga tik dėl to, kad 
jis padaro prasmingą tėvišką kraujomaišiškų troškimų drau- 
dimą. Moters kūnas pats ir savaime nieko nerodo ir nesu- 
kelia. Kitaip akcentuojamos Freudo ir Abrahamo išvados 
yra labai toli siekiančios. Jeigu, kaip Abrahamo darbuose, 
tikras kūnas yra matomas kaip motyvas konstituotis vyriš- 
kajam ar moteriškajam subjekto seksualumui, tuomet isto- 
riniam ar simboliniam šio konstituavimosi matmeniui kelias 
yra užkirstas. Freudas ketino pagrįsti šį matmenį kaip žmo- 
giškojo subjekto konstravimo sine gua non. Šiuo matmeniu 
Lacanas grindžia visą savo lyčių skirtumo aiškinimą. 
Jeigu Freudas manė, kad tikras vaiko kūnas savaime 
yra nereikšmingas kastracijos kompleksui, tai jis taip pat 
nuolatos įtikinėjo, kad reali vaiko situacija, tėvo buvimas 
ar nebuvimas, realus draudimas masturbuotis ir taip to- 
liau gali būti nereikšmingi palyginti su neištrinamu buvimu 

simbolinės grėsmės („įvykio“), kuriai kiekvienas yra ne- 
išvengiamai pavaldus mokėdamas kainą už tai, jog yra žmo- 
gus. Kiti analitikai, nesugebėję perimti kultūrinio paveldi- 
mumo sampratos, sutikdami su Freudu, kad realus įvykis 
negali paaiškinti visur esančio kastracijos nerimo, kurį jie 
atrado dirbdami klinikinį darbą, privalėjo kur nors kitur 
ieškoti paaiškinimo. Visais atvejais jie manė, kad kastraci- 
jos kompleksas nėra kas nors svarbaus pačiam žnogiškojo 
subjekto konstravimui, tai yra tik baimė, kylanti iš vidinių 
patyrimų būtybės, kuri jau egzistuoja konstituota kaip sub- 
jektas, nors tik primityvia forma. Padarinys - jokioje iš šių 
alternatyvinių teorijų kastracija nėra fundamentaliai susijusi 
su lyčių skirtumu. 

Šitaip Starcke'as atrado, kad kastracijos nerimas papli- 
tes, kai iškrinta žindukas iš kūdikio burnos, tad kasdienis 
atpratinimas paaiškina komplekso visuotinumą. Kaip kitą 
pavyzdį jis pateikė pamažu atsirandantį kūdikio sugebėjimą 
pamatyti save kaip skirtingą nuo išorinio pasaulio: „Išorinio 
pasaulio formavimasis yra pradinis kastravimas, žinduko 
atėmimas formuoja pradinę šito užuomazgą“'*. Franzas Ale- 
xanderis ir Otto Rankas kastraciją grąžino į įsčių, kurios 
seniau buvo paties kūdikio dalis, praradimą. Freudas savo 
kolegos idėjomis apie atskyrimo nerimą (kaip jis tai pava- 
dino) labiausiai pasinaudojo veikale Draudimai, simptomai ir 
nerimas, parašytame 1925 m., tačiau dvejais metais anksčiau 
prie mažojo Hanso atvejo jis pridėjo šią išnašą: 

Pripažindamas visas šias komplekso šaknis, aš vis dėlto laikiausi 

požiūrio, kad terminą „kastracijos kompleksas“ dera apriboti tais 

sujaudinimais ir padariniais, kurie susiję su penio praradimu. Kiek- 
vienas, kuris, analizuodamas suaugusius, įsitikino nuolatiniu kastra- 
cijos komplekso buvimu, žinoma, susidurs su sunkumais priskir- 
damas jo ištakas atsitiktinei grėsmei — tokiai, kuri galų gale nėra 


toks visuotinis įvykis; jis bus priverstas tarti, kad vaikai susikuria 
šį pavojų sau iš menkiausių užuominų...“ 

Yra pamatinis skirtumas pripažinti, kad kastracijos komp- 
leksas gali rodyti buvusius atskyrimus ir iš tikrųjų matyti 
tuos atskyrimus kaip kastracijas. Freudo požiūriu kastraci- 
jos kompleksas išskyrė lytis ir šitaip žmogiškąją būtybę pa- 
darė žmogišką. Bet tai nepaneigia ankstesnių atsiskyrimų 
svarbos. Freudas pats teigė, kad nuosėdų palikimas sudaro 
galimybę retrospektyviniam ryšiui, kastracijos kompleksas 
galėjo panaudoti jį kaip modelį. Freudo aiškinimas yra ret- 
roaktyvinis: bijantis falo kastracijos vaikas gali „atsiminti“ 
ankstesnius praradimus, kastracija jiems suteikia svarbos. 
Kituose aiškinimuose kastraciją padaro svarbią šie atsky- 
rimai, čia schema yra perspektyvinė: ankstyvieji praradimai 
verčia vaiką bijoti būsimųjų. Freudui istorija ir psichoana- 
litinis patyrimas yra visada rekonstrukcija, retrospektyvinis 
aiškinimas: žmogiškasis subjektas yra šitos istorijos dalis. 
Kiti aiškinimai verčia jį augti vystantis. Jeigu pati kastracija 
nukeliama atgal iki įsčių, tai žmogiškasis subjektas buvo ten 
iš pradžių ir iš čia gali išplaukti tik tai, kad jį psichopatišką, 
neurotišką ar „normalų“ padaro koks nors šališkai atrinktas 
konstitucinis faktorius ar koks nors vienodai šališkas ap- 
linkos patyrimas. 

Lacanas dar kartą pabrėžia ir performuluoja Freudo po- 
žiūrį. Kastracijos kompleksas yra vaiko humanizavimo, jam 
lytiškai diferencijuojantis, atvejis. Žinoma, jis prisideda prie 
kitų ryšio nutraukimų, faktiškai suteikia jiems jų prasmę. 
Jeigu specifinis falo požymis, kurio nuslopinimas yra įsta- 
tymo institucija, nepripažįstamas, tada gali būti tik psicho- 
zė. Lacanui visos kitos hipotezės psichoanalizę paverčia 
nesąmone. Anot Lacano, jos vėl palieka neatsakytą klau- 
simą, iš kur atsiranda subjektas ir, klausia jis, kas atsitiko 
kalbai ir socialinei tvarkai, kurios skiria jį ar ją nuo kitų 
žinduolių — ar tai turi tik pagalbinį poveikį formavimuisi? 
Svarbiausia, kaip galima suprasti lyčių skirtumą tokioje 
vystymosi perspektyvoje? 

Jeigu yra aiškinama, kad nėra nieko specifiško falinės 
kastracijos grėsmėje, jeigu gimimas, atpratinimas, išorinio 
pasaulio formavimasis - viskas yra kastracijos, tuomet dar 
kažkas turi paaiškinti skirtumą tarp lyčių. Jeigu kastracija 
tėra vienas iš kitų atskyrimų arba yra tas pats kaip bendra 
vyrų ir moterų baimė prarasti seksualinį troškimą (Jone- 
so aphanisis), kas tada skiria dvi lytis? Visi svarbiausieji 
to laikotarpio šios srities indėlininkai — ar jie papildė, ar 
prieštaravo Freudui - paaiškinimą rado išankstiniame bio- 
loginiame polinkyje. Galime paminėti Freudo biologistinę 
gynėją H. Deutsch, kaip ir jo kultūralistinę oponentę K. Hor- 
ney. 

Lemiamo vaidmens atėmimas iš kastracijos komplekso 
konstruojant lyčių skirtumą ir vėlesnis pasikliovimas biolo- 
giniais aiškinimais lėmė tolesnius pokyčius. Trečiojo dešimt- 
mečio viduryje ginčo esmė pasikeitė ir prasidėjo nauja epo- 
cha. Kastracijos komplekso sąvokos krizė taip pat galėjo 
prisidėti prie akcento slinkimo nuo jos pačios prie susido- 
mėjimo moters seksualumu. Kai į diskusiją įsitraukė su ja 
susiję gerai žinomi vardai - Horney, Deutsch, Lampl-de- 
Groot, Klein, Jonesas, - jiems mažiau rūpėjo lyčių skirtumo 
konstravimas negu moters seksualumo prigimtis. Nuo šio 
laiko mes galime datuoti tai, kas tapo žinoma kaip „didysis 
ginčas“. Ginčas pasiekė kulminaciją 1935 m., kada Ernestas 
Jonesas, pakviestas į Vieną perskaityti keletą paskaitų, nu- 
šviečiančių greitai didėjančius skirtumus tarp britų ir Vienos 
analitikų, savo pirmąja ir, kaip pasirodė vėliau, vienintele 
tema pasirinko moters seksualumą. Nors moters seksua- 
lumas, žinoma, yra mūsų pagrindinė tema, mes galime ma- 
tyti, jog, pakeitus akcentą, buvo prarasta kažkas svarbaus. 
Retrospektyviai galima suprasti, kad nagrinėjamas daly- 
kas vis dar yra lyčių atsiskyrimas (kastracijos komplekso 
reikalas), tačiau daugiausia dėmesio skiriama moteriškojo 

seksualumo statusui ir prigimčiai. Dažnai atsitinka, jog jis 
nagrinėjamas izoliuotai, kaip kažkas nepriklausomo nuo 
jį sukuriančio atsiskyrimo. Šią tendenciją patvirtina Freu- 
dui prieštaraujančios teorijos. Freudo opozicija kastracijos 
komplekso sąvoką interpretavo kaip žeminančią moteris. 
Atmesdami ją, jie tikėjosi išaukštinti moterį ir paaiškinti, kas 
ją sudaro, - uždavinys, kurį Freudas laikė ne psichoanalizės 
dalyku. Bet nuo tada analitikai, atėję kaip Freudo šalininkai, 
irgi šitaip suprato savo uždavinį. Moterys, taip sakant, pri- 
valėjo turėti ką nors sava. Klausimas subtiliai pasislenka 
nuo to, kas skiria lytis, prie to, ką vertinga turi kiekviena 
lytis, kas būdinga tik jai. Šiame kontekste, kai kastracijos 
kompleksas nevaidina determinuojančio vaidmens, yra neiš- 
vengiamai grįžtama prie tų pačių biologinių aiškinimų, nuo 
kurių Freudas sąmoningai nutolo — kur dar buvo galima 
rasti šį kažką? 

Žinoma, Freudas niekada neteigė, kad anatomija ar bio- 
logija yra nereikšmingos, jam rūpėjo nustatyti jų vietą. Jis 
paskyrė joms vietą - anapus psichoanalitinio tyrimo lauko. 
Kiti jas tvirtai perkėlė į lauką. Taip Carlas Mūller-Braun- 
schweigas, manydamas, kaip ir kiti, kad egzistuoja įgimtas 
vyriškumas ir moteriškumas, kurie tiesiogiai atitinką bio- 
loginius vyrą ir moterį, rašė apie „vyriškąjį ir moteriškąjį 
id“. Dabar pripažįstamas ne tik prigimtinis vyriškumas ir 
moteriškumas, bet ir natūralus heteroseksualumas. 1926 m. 
Karen Horney kalbėjo apie „biologinį heteroseksualios trau- 
kos principą“ ir tuo pagrindu aiškino, kad vadinamoji mer- 
gaitės vyriškoji fazė yra gynyba nuo pirminio moteriško 
nerimo, jog jos tėvas išprievartaus ją. Melanie Klein su- 
formulavo vis labiau vyraujančią mintį, kad dėl savo pir- 
mykščio vaikiškai moteriško seksualumo mergaitė turi pasą- 
moningą vaginos suvokimą. Ši natūralistinė perspektyva, 
išplėtota Ernesto Joneso darbuose, teigia pirminį mergaitės 

moteriškumą, pagrįstą jos biologine lytimi, kuris vėliau pa- 
sikeičia dėl fantazijų žaismo prasidėjus mergaitės ryšiams 
su objektais. Šio požiūrio teoretikai neneigia Freudo minties, 
kad mergaitė turi falinę fazę, bet jie teigia, jog tai yra tik 
reakcijos prieš jos natūralų moterišką požiūrį formavimasis. 
Tai yra antrinis formavimasis, laikina būsena, kur pasineria 
mergaitė, kai jaučia pavojų savo moteriškumui. Kaip ber- 
niukas, natūraliai vyriškai vertindamas savo penį, bijo kas- 
tracijos, taip mergaitė su savo natūraliu moteriškumu bijos, 
kad išprievartaudamas tėvas suardys jos vidų. Ankstyvų va- 
ginalinių pojūčių buvimas ar nebuvimas tampa svarbiausiu 
klausimu šiame kontekste, kuriame patys impulsai tiesio- 
giniu būdu sukuria psichologines charakteristikas. Freudas 
uoliai prieštaravo šiam požiūriui. Mūller-Braunschweigui 
rašytame laiške, kuris, skaitomas šiame kontekste, nėra toks 
paslaptingas kaip atrodo iš pradžių, jis rašė: 
Aš prieštarauju visiems jums (Horney, Jonesui, Rado ir t.t.) tiek, kiek 
jūs griežčiau ir aiškiau neatskiriate to, kas yra psichiška, ir to, kas 
yra biologiška, kad jūs stengiatės pagrįsti griežtą jų paralelizmą ir 
kad jūs, skatinami tokio ketinimo, nemąstydami konstruojate neįro- 
domus psichinius faktus ir, tai darydami, privalote skelbti veikian- 
čiu prieš arba regresyviu daug ką, kas, be abejonės, yra svarbiausia. 
Žinoma, šie priekaištai privalo likti neaiškūs. Be to, aš norėčiau tik 
pabrėžti, kad mes privalome išlaikyti psichoanalizę atsietą nuo bio- 
logijos, kaip išlaikėme ją atsietą nuo anatomijos ir fiziologijos..." 
Tačiau buvo tokių Freudo požiūrio oponentų, kurie neno- 
rėjo pernelyg smarkiai ar aiškiai remtis biologiniu lyčių 
skirtumo aiškinimu, jie labiau pabrėžė psichologinio tapa- 
tinimosi mechanizmo, priklausančio nuo objekto, reikšmę. 
Freudo ir objekto santykių teoretikų koncepcijose pradin- 
gus Edipo kompleksui, kiekvienas vaikas viltingai tapatinasi 
su atitinkamos lyties gimdytoju. Paaiškinimai atrodo pana- 
šūs, bet kastracijos kompleksui suteikiamas vaidmuo dia- 
metraliai juos supriešina. Freudo schemoje po kastracijos 

komplekso berniukai ir mergaitės daugiau ar mažiau adek- 
vačiai perims atitinkamo gimdytojo seksualinį tapatumą. 
Bet, kaip seniau įrodė Doros „nederamas“ tėviškas tapati- 
nimasis, tai visada tėra perėmimas, be to, trapus. Freudui 
tapatinimasis su atitinkamu gimdytoju yra kastracijos kom- 
plekso, kuris jau suteikė lytinio skyrimosi požymį, rezul- 
tatas. Kitiems analitikams, apsieinantiems be lemiamo kas- 
tracijos komplekso vaidmens, tapatinimasis (su biologiniu 
ramsčiu) yra lyčių skirtumo priežastis. Pateikiant šiek tiek 
reduktyviai, šių teoretikų požiūrį galima nušviesti taip: bū- 
na laikotarpis, kai mergaitė nesiskiria nuo berniuko (Klein 
ir kai kuriems kitiems tai yra pirminė berniuko moteriškoji 
fazė), ir todėl abu myli ir tapatina save su savo pirmuoju 
objektu — motina; vėliau dėl savo biologinės lyties (moteriš- 
kumo) ir dėl to, kad jos meilė buvo sužlugdyta dėl biolo- 
ginio neadekvatumo (ji neturi ir niekada neturės falo savo 
motinai), maža mergaitė pasineria į savo Edipo kompleksą 
ir myli savo tėvą, paskui ji iš naujo visiškai susitapatina su 
motina ir pasiekia galutinį moterišką tapatumą. 

Iš to galima matyti, kad moters seksualumo klausimas 
buvo savaime lemiamas plėtojantis objekto santykių teorijai. 
Šis moteriškumo supratimas smarkiai sureikšmino pirmą 
motinišką ryšį, tas pats akcentas panašiai apibūdino visą 
tolesnį objekto santykių teorijos plitimą. Kai išgaravo „di- 
dysis ginčas“, objekto santykių teoretikai sutelkė dėmesį į 
motiną ir seksualiai nediferencijuotą vaiką, palikdami lyti- 
nio skyrimosi problemą kaip papildomą ir nesusijusią su 
pačiu subjekto formavimusi. Šitaip buvo sumokėta už per- 
siorientavimą į motiną ir tėvo ignoravimą, kurio draudimas 
Freudo teorijoje vienintelis dalykas, atskiriantis berniukus 
ir mergaites. Pati motina šiuose aiškinimuose paveldėjo di- 
dele ankstesnio dėmesio moteriškajam seksualumui dalį — 
jos pačios patyrimai buvo gerokai dokumentuoti, bet ji jau 

yra konstituota — su visu savo netikrumu — kaip moteriš- 
kasis subjektas. Tai parodo, kaip įdomiai vengiama lyčių 
skirtumo klausimo. 

Freudas pripažino savo rimtus trūkumus dėl motinos- 
vaiko santykio problemos. Faktiškai jo aklumą lėmė ne tiek 
asmeniniai polinkiai ar jo paties vyriškumas, kaip manė jis 
ir kiti, bet psichoanalizės, kaip jis ją suprato, prigimtis. Freu- 
dui psichoanalizė yra falocentrinė, taip yra todėl, kad jos 
suvokiama žmonių socialinė tvarka, perlūžtanti per indi- 
vidualų Žmogiškąjį subjektą, yra patrocentrinė. Iki šiol tėvas 
užima padėtį trečiojo, kuris privalo sudaužyti asocialią dvi- 
narę motinos ir vaiko vienybę. Mes galime matyti, kad šį 
trečiąjį visada turės reprezentuoti kažkas ar kas nors. Laca- 
nas grįžta prie problemos teigdamas, kad į motinos ir vaiko 
ryšį negalime žvelgti atsietai nuo struktūros, kurią sukuria 
tėvo pozicija. Pasak Lacano, teorija, kuri ignoruoja tėvą ar 
mato jį įkūnytą motinoje (Klein) arba jos akimis, yra ne- 
sąmonė. Negali būti nieko žmogiško, kas egzistuoja iš anksto 
ar egzistuoja anapus įstatymo, kurį reprezentuoja tėvas, yra 
tik arba jo neigimas (psichozė), arba sėkmingi ar nesėkmin- 
gi santykiai („normalumas“ ir neurozė) su juo. Galų gale 
objekto santykių teoretikams - Klein šalininkams ir prieši- 
ninkams (nepaisant didelių skirtumų tarp jų), lyčių skir- 
tumas nėra skilimo rezultatas, o jau esamas faktas, vyrai ir 
moterys, patinai ir patelės egzistuoja. Čia nėra nieko nuo- 
stabaus. 

Ginčas su kolegomis taip pat privertė Freudą kai ką iš 
esmės performuluoti. Galima vėl pasakyti, kad tai lėmė kas- 
tracijos komplekso sureikšminimas. Ne kartą paskutiniuo- 
se savo gyvenimo straipsniuose jis pabrėžė jo reikšmę. 
Apmąstydamas savo tikėjimą, kad tiek berniukas, tiek 
ir mergaitė turi falinę fazę, kuri pirminė, o ne, kaip teigė 

kiti, reaktyvinė ir antrinė, jis vėl pabrėžė, arba - o tai dar 
svarbiau — performulavo savo ankstesnes mintis. Edipo 
kompleksas, kaip iš pradžių Freudas jį suprato, atvedė jį 
prie to, ką jis laikė savo oponentų argumentų akligatviais 
ir klaidomis. Jo suponuojamas natūralus heteroseksualu- 
mas buvo nepagrįstas, bet paprastas jo apvertimas kartu 
išryškinant pirmąjį motinišką ryšį buvo tiek pat nepaten- 
kinamas. Toks požiūris nepaaiškina skirtumo tarp berniuko 
ir mergaitės, jeigu jis galų gale nesiremia biologiškai nu- 
lemta tapatinimosi prielaida. Lacanas aiškintų, kad šitoje są- 
sajoje Freudas — dabar matyti, kad ankstesnis jo požiūris 
nurodė klaidingas kryptis - iškelia troškimo sąvoką. „Ko, - 
klausia Freudas, — nori moteris (maža mergaitė)?“ Visi atsa- 
kymai į klausimą, taip pat ir „motinos“, yra klaidingi: ji 
tiesiog nori. Falas — kaip potencialiai nesantis —- pradeda 
simbolizuoti būtinai pasigendamą troškimo objektą lyčių sky- 
rimosi lygyje. Jeigu yra taip, Edipo kompleksas negali il- 
giau būti statiškas mitas, atspindintis realią tėvo, motinos 
ir vaiko padėtį, jis tampa struktūra, nuolat grąžinančia prie 
klausimo, kur asmuo gali būti pagal jo ar jos troškimą. Šį 
„Kur“ determinuoja kastracijos kompleksas. 

Savo 1933 m. esė „Moteriškumas“ Freudas iškelia savo 
oponentų išvadas moters seksualumo klausimu kaip dauge- 
lį klausimų. Jis klausia, „kaip [maža mergaitė] pereina iš 
vyriškos fazės į moterišką, kuriai ji yra biologiškai skirta“", 
ir, priešingai savo oponentų atsakymams, daro išvadą, kad 
„sąranga neprisitaikys savaime prie savo funkcijos be ko- 
vos“!* ir kad, nors „būtų idealiai paprastas sprendimas, 
jeigu galėtume tarti, jog nuo tam tikro amžiaus elementa- 
ri apibusės lyčių traukos įtaka priverčia save pajausti ir 
stumia mažą moterį prie vyro (...) mes neketiname manyti, 
kad viskas taip lengva...“ Biologinei patelei lemta tapti 

moterimi, bet klausimas, kurį sau turi skirti psichoanali- 
tikas, yra kaip, jeigu ji tai sugeba, tai turi atsitikti? Puikūs 
jo kolegų darbai apie ankstyvąjį motinišką ryšį psichoana- 
litiniu požiūriu palieka neatsakytą seksualinės diferencia- 
cijos klausimą. Kaip sako Freudas: „Kol mes negalime rasti 
to, kas yra būdinga mergaitėms ir kas nėra arba ne taip 
pat būdinga berniukams, mes nebūsime išaiškinę, kodėl 
išnyksta mergaičių prisirišimas prie motinos. Aš tikiu, kad 
mes radome šį ypatingą faktorių kastracijos komplekse“'!. 

Freudas baigė gyvenimą neužbaigtu straipsniu „Ego skili- 
nėjimas ginantis“". Jis yra apie kastracijos kompleksą ir jo 
padarinius subjekto konstravimui. Freudas aprašo ego for- 
mavimąsi pavojaus (gresiančio praradimo) momentu, kuris 
baigiasi pirmuoju skilimu, po kurio jis niekada neatsigauna. 
Kaip pavyzdinį šio skilimo atvejį Freudas aptaria reakciją į 
kastracijos kompleksą, kai iškeliamas fetišas kaip jo alter- 
natyva. Šiame straipsnyje mes galime aiškiai matyti Freudo 
koncepciją, prie kurios grįžta Lacanas. Iš pat pradžių suski- 
lęs subjektas reikalauja pradžioje prarasto objekto. Nors 
Freudas nekalba apie objektą kaip prarastą — tai daro La- 
canas, - jam visiškai aišku, kad psichologinė jo reikšmė ky- 
la iš jo nebuvimo, arba, kaip jis sakė esė „Moteriškumas'“, 
iš fakto, kad jis niekad nepatenkins: „...vaiko godumas sa- 
vo ankstyviausiam maistui yra visiškai nepasotinamas (...) 
jis niekada neįveikia skausmo, kad prarado savo motinos 
krūtį“. Net genties vaikas, maitinamas krūtimi ilgokai po 
kūdikystės, yra nepatenkintas: skausmas ir pasitenkinimo 
stoka yra postūmiai, kurie sukelia troškimą. 

Freudo paskutinieji rašiniai dažnai suvokiami kaip seno 
žmogaus nevilties atspindys. Bet Lacanui jų pesimizmas 
rodo teorijos gryninimą ir apibendrinimą, ojos išvados yra 
ir turi būti antihumanistinės. Moters seksualumo klausi- 
mas visada mus grąžina prie klausimo, kaip konstituojamas 

žmogiškasis subjektas. Freudo teorijose, kurias iš naujo iš- 
skleidžia Lacanas, kastracijos komplekso nulemtas lyčių 
skyrimasis ir skirtingos pozicijos, kurios vėliau turi būti 
užimtos, patvirtina, kad subjektas yra suskilęs, o objektas 
prarastas. Tai yra žmogiškosios būtybės širdies sunkumas, 
kurį liudija psichoanalizė ir jos tyrimo objektai - pasąmonė 
ir seksualumas. Anot Lacano, humanistinis požiūris siūlo 
tik apgaulingas viltis klaidingų teorijų pagrindu. 

Tai yra perspektyvos reikalas - ir Lacanas tvirtintų, kad 
pofroidinių analitikų perspektyva yra ideologinė, nes ji pa- 
tvirtina mūsų laikų humanizmą. Klein sekėjų ir kitų objekto 
santykių teoretikų požiūriu ir primityvaus ego, ir pradinio 
susiliejimo su motina, iš kurio pamažu atsiranda diferen- 
ciacija, atvejais perspektyva glūdi tapatinimesi su tuo, kas 
atrodo ar turi būti subjektas. Problema, į kurią atsigręžia 
šie teoretikai, yra tokia: ką kūdikis (asmuo) daro su savo 
pasauliu siekdamas, kad jis vystytųsi? Tada klausimas yra 
apverčiamas: ar žŽmogiškoji aplinka buvo pakankamai ge- 
ra, kad kūdikis sugebėtų daryti gerus dalykus? Šiuose aiš- 
kinimuose lyties tapatumas pirmiausia duotas biologiškai, 
o vėliau vystosi ir pasitvirtina (arba ne), kai subjektas auga 
sąveikaudamas su tikrais objektais ir savo fantazijomis apie 
juos savo komplikuotame kelyje į brandą. 

Lacanas renkasi priešingą perspektyvą: analizuojamojo 
pasąmonė atskleidžia fragmentuotą subjektą, kurio lyties 
tapatumas keičiasi ir yra netikras. Būti žmogiškam reiškia 
būti pavergtam dėsnio, kuris išcentruoja ir skaido: seksua- 
lumas yra sukuriamas skaidant, subjektas yra suskilęs, bet 
ideologinis pasaulis tai slepia nuo sąmoningo subjekto, iš 
kurio tikimasi, kad jis jausis vientisas ir tikras savo lyties 
tapatumu. Psichoanalizė turėtų siekti atskleisti šį slėpinį ir 
rekonstruoti subjekto konstravimą su visais jo skilimais. Tai 
gali būti tiksli teorija, tai yra tikrai trapus projektas. Šiai 

teorijai ir projektui —- suskilusio seksualinio subjekto istori- 
jai — atsiduoda Lacanas. 


Versta iš: Juliet Mitchell. Psychoanalysis and Feminism. - New York: Pantheon, 1974. 


Vertė VYTAUTAS RADŽVILAS 


HĖLĖNE CIXOUS 


Simone de Beauvoir savo gyvenimu ir darbu parodė, kad 
ir moteris gali būti pripažinta filosofijos pasaulyje, kuriame 
iki tol dominavo vyrai, o Hėlėne Cixous kūriniai ženklina 
visišką „postmodernaus feminizmo“ išsiveržimą iš tradi- 
cinių patriarchalinių mąstymo paradigmų ir naujų para- 
digmų ieškojimo bei kūrimo pradžią. Simone de Beauvoir 
nuostabiai atvirai bjaurėjosi moters (taip pat ir savo) kūnu, 
kurį ji laikė pagrindine kliūtim moterims siekiant laisvės ir 
transcendencijos. Kita vertus, Cixous tikslas - padaryti įma- 
nomą moters savimeilę ir troškimą. Ji tai daro pakeisdama 
perspektyvą, pagal kurią į moteris tradiciškai buvo Žvel- 
giama vyrų požiūriu. Ji sako: „Pakanka iš arti pažiūrėti į 
medūzą, ir pamatysi: ji neneša mirties. Ji graži, ji juokiasi“. 

Norint suprasti Cixous feministinės minties raidos kon- 
tekste, reikia atsižvelgti į tai, kad jos raštuose moteris, kurią 
Beauvoir pavadino kitas, galų gale susigrąžina savo balsą. 
Tas balsas, kuriuo moterys ima kalbėti ir rašyti, yra naujas, 
nes mes niekada jo negirdėjome; moterims tai reiškia, kad 
mes buvome kurčios pačios sau. Drauge su Cixous kita pra- 
byla apie savo subjektyvumą ir tapatumą aprašydama save 
ir aplinkinį pasaulį per iki tol suobjektinto ir egzaltuoto, 
pasibjaurėjimą keliančio ir mistifikuoto „amžinojo mote- 
riškumo“ prizmę. 

Cixous yra postmodernaus feminizmo šauklė. Mat ji skel- 
bia dviejų „pamatinių Vakarų kultūros pasakojimų“ mirtį — 
logocentrizmo, žodžio kaip tiesos indo ir metafizinės esaties 
kulto, ir falocentrizmo, falo kaip simbolinio socialinės ir kul- 
tūrinės galios šaltinio, privilegijavimo mirtį. (Logocentrizmo 
ir falocentrizmo sąmokslas prancūzų filosofo Jacgues'o Der- 
rida ir kitų yra apibūdintas kaip falogocentrizmas). 

Pasak Cixous, logocentrinio diskurso kertinis akmuo yra 
vertybių išskaidymas į dvinarių opozicijų, kylančią iš akty- 
vus/pasyvus, vyras/moteris priešpriešų, sistemą. Cixous 
siekia sugriauti šią vertybiškai sudarytą struktūrą, nes, jos 
nuomone, tokia struktūra turi daugiau implikacijų, ne vien 
metaforinių, - faktiškai ji yra mirtina moteriai: mat tokioje 
hierarchiškai sutvarkytoje opozicijų sistemoje moteris visuo- 
met yra negatyvi, silpnesnė, menkesnė, šitaip paneigiamas 
jos visas žmogiškumas ir subjektyvumas. Todėl tai mirtina 
ir Žmonijai. Moteris nutildyta ne tik metaforiškai, bet ir 
konkrečia fizine prasme, jos kūnas, troškimai ir gyvybinės 
jėgos yra įkalinti lygiai taip pat kaip ir jos siela. Toril Moi 
apibendrina Cixous teorinį projektą kaip „pastangas su- 
griauti šią logocentristinę ideologiją: paskelbti moterį gyve- 
nimo, galios ir energijos šaltiniu ir pasveikinti atsiradimą 
naujos, moterų, kalbos, kuri nepaliaujamai naikina šitas pat- 
riarchalines binarines schemas, sulydančias logocentrizmą 
su falocentrizmu, kad būtų nuslopintos ir nutildytos mote- 
rys“! 

Kaip išsigelbėjimą nuo to, ką ji laiko patriarchaline žo- 
džio, falo ir savybingumo sankaupa, Cixous siūlo tarpu- 
savyje susijusias „kito biseksualumo““, ėcriture feminine* ir 


* Ėcriture feminine (pranc.) - pažodžiui „moteriškas rašymas“. Daugelyje 
Cixous bei kitų prancūzų feminisčių veikalų vertimų ir analizių šis 
terminas paliekamas toks kaip originale, norint išsaugoti jo dvigubą - 
biologišką gimties ir socialinę ar kultūriškai sukonstruotą lyties — 
reikšme. 

jouissance* sąvokas. Priešingai tradicinei biseksualumo - in- 
divido dviejų prigimčių banalios sąjungos sąvokai, Cixous 
„kitą biseksualumą“ įsivaizduoja kaip nepabaigiamą lyčių 
(ir kitų) skirtumų dauginimą, „kaip troškimo įrašo visose 
mano kūno dalyse ir kitame kūne padarinius“?. Ėcriture 
feminine yra toks rašymo būdas, kuris įgyvendina Derrida 
diffėrence sampratą, išryškinančią skirtumą?, ir mėgaujasi 
juslišku tekstualumu. Nors pati Cixous itin nemėgsta etike- 
čių, nors ji pati primygtinai nurodo, kad toks rašymo bū- 
das neturi nieko bendra su biologine gimtimi, vis dėlto va- 
dina jį „moterišku“, nes tiki, kad dėl kultūrinių ir istorinių 
priežasčių šių dienų moterys kur kas labiau negu vyrai gali 
įsitraukti į tokį rašymą. Mat griežti falogocentrinio diskurso 
suvaržymai atmetami atvirų svarstymams lyties nulemtų 
teksto skirtingumų naudai. Geriausi tokio rašymo šiuolaiki- 
nėje Prancūzijoje pavyzdžiai yra Marguerita Duras, Colette 
ir Jean Genet. Pasak Cixous, toks rašymas yra moterų išsi- 
laisvinimo raktas: „Tik rašydama kaip moteris ir apie mo- 
terį, tik priimdama falo valdomo diskurso iššūkį, moteris 
teigs moterį remdamasi ne vien simbolika ir simbolikoje jai 
palikta vieta““. 

Galiausiai jouissance yra šio skirtumo patyrimas, ypač 
moterims atgaunant savo malonumą, savo seksualumą bei 
kūrybingumą. Šiek tiek išplėtojusi Rolando Barthes'o teksto 
malonumo sampratą, Cixous mėgina kartą ir visiems lai- 
kams įveikti vakarietišką sielos-kūno dualizmą, teigdama, 
kad moters kūnas yra tikroji moterų rašymo vieta. Taigi 
„Miegančiosioms gražuolėms“ Cixous taria: „Pabuskime! 


* Jouissance (pranc.) - stipriai jaučiamas malonumas, pradedant stipriu 
estetiniu mėgavimusi, baigiant seksualiniu orgazmu. Šį žodį vartojo 
Rolandas Barthes'as, aprašydamas juslinį-estetinį malonumą, kuris gali 
būti patirtas skaitant tekstą; jis taip pat dažnai neverčiamas (ypač 
angliškuose tekstuose), siekiant išlaikyti visą jo reikšmės lauką. 

Išeikime! Šiandien rašymas priklauso moterims““. Jouissance 
yra suvokiamas kaip egzistencinė, transcendentinė naujos 
rūšies patirtis, kai kūnas ir jo malonumai transcenduoja 
falocentrinės logikos apribojančią, slopinančią, demateriali- 
zuotą, „numarintą“ prigimtį ir kai ryšys su kitu kuria naują, 
biseksualų intersubjektyvumą. Vakarų filosofija yra apver- 
čiama aukštyn kojom. 

Ši ištrauka paimta iš garsiausios Cixous esė „Išėjimai“ 
(„Sorties“), kuri buvo paskelbta kartu su Catherine Clėment 
tekstu knygoje Atgimstanti (La jeune nėe) 1975 m., tuo metu, 
kai Prancūzijoje nepaprastai suklestėjo novatoriškas femi- 
nistinis rašymas. Cixous tekstas yra šių naujųjų prancūzų 
feministinių tekstų pavyzdys ir stiliumi, ir turiniu. Kūrinio 
„Išėjimai“ negalima priskirti vienam kuriam nors ar net 
keliems žanrams, nes čia derinama poezija ir proza, teorinė 
ir filosofinė refleksija, mito analizė ir perrašymas, autobio- 
grafija. 

Kaip Cixous atsisakydavo tiksliai apibrėžti, kas yra mote- 
riškas rašymas, ar save apibūdinti kaip „moterišką“ autorę, 
lygiai taip pat ji nuosekliai priešinosi „feministės“ etiketei. 
Tačiau, kaip pabrėžia Toril Moi, Cixous „neabejotinas atsi- 
davimas kovai už moterų išlaisvinimą Prancūzijoje, lygiai 
kaip ir jos griežta patriarchalinių mąstymo modelių kritika, 
padarė ją feministe““. Cixous taip pat neigia, kad jos rašy- 
mas yra teorinis, ir esė „Išėjimai“ netgi teigia, kad jos pozi- 
cija yra antiteorinė. Matyt, tai suteikia jai daugiau išraiškos 
laisvės ir pateisina jos tekste esančius prieštaravimus bei 
nenuoseklumus. Todėl ji gali viename puslapyje paneigti 
per daug griežtą lyčių skirtumų konstrukciją, o kitame - 
mistifikuoti tariamai biologistinį moteriškumą. 

Nors šie „Išėjimų“ prieštaravimai Cixous užtraukė teori- 
nių puristų kritiką, tačiau jos tekstams apie lytį labiausiai 
prieštaraujama dėl to, kad jie yra per daug teoriniai ir per 

daug literatūriniai, be to, nelabai naudingi ar visiškai ne- 
naudingi „realiai“ siekiančiai išsilaisvinti moteriai. Savoje 
knygos Atgimstanti dalyje Catherine Clėment, pavyzdžiui, 
oponuoja Cixous sakydama: „Jūsų aprašymo lygmuo yra 
toks, kad jame aš neatpažįstu nė vieno iš tų dalykų, apie 
kuriuos mąstau politinėmis kategorijomis“. 

Tačiau man atrodo, jog tokia kritika reikalauja, kad „Išė- 
jimai“ būtų tai, kas jie nėra, — viską apimančiu traktatu ar 
politiniu manifestu. „Išėjimai“ visų pirma yra nuostabus ir 
jaudinantis kūrybiško rašymo pavyzdys. Turtingas meta- 
forų ir filosofinės įžvalgos, jis yra toks išsamus moters aist- 
rų, sielvartų ir svajonių perteikimas, koks, ko gero, gali būti 
tik grožinės literatūros kūrinys. Šio kūrinio forma - tai šiuo- 
laikinio teorinio rašymo avangardas. Savo esme šis tekstas 
veikia toje pačioje plotmėje kaip ir mitas. 


KARLA GRUODIS 
Iš anglų k. vertė ZITA ČEPAITĖ 


IŠĖJIMAI 


HĖLĖNE CIXOUS 


Kur ji yra? 


Aktyvumas / Pasyvumas 
Saulė / Mėnulis 

Kultūra / Gamta 

Diena / Naktis 


Tėvas / Motina 

Protas / Jausmas 

Suprantamybė / Juntamybė 

Logos / Pathos 

Forma, iškila, eina, juda priekin, sperma, pažanga. 
Materija, įgaubta, žemė, į kurią remiasi ėjimas, talpykla. 


Vyras 
Moteris 


Visuomet ta pati metafora: ja sekama, ji yra visų savo 
formų pavidalu visur, kur kuriasi diskursas. Ta pati gija, 
arba dviguba pynė, mus veda, jeigu skaitome ar kalbame, 
per literatūrą, filosofiją, kritiką, reprezentacijos, apmąstymų 
amžius. 

Mintis visuomet iškildavo iš kokios nors priešpriešos: 


Žodis / Raštas 
Aukštas / Žemas. 

Iš binarinių, pagal hierarchiją susistemintų priešpriešų. 
Panašus /Pavaldus. Mitai, legendos, knygos. Filosofinės sis- 
temos. Visur, kur įsiterpia tvarka, dėsnis grupuoja tai, kas 
gali būti mąstoma, priešpriešomis (binarinėmis, nesutaiko- 
momis, arba priklausančiomis viena nuo kitos, dialektiško- 
mis). Ir visos priešpriešų poros yra poros. Ar tai ką nors 
reiškia? Logocentrizmas jungia mintį — visas sąvokas, kodus, 
vertes — į dvinarę sistemą, bet ar tai turi kokį nors ryšį su 
pora vyras / moteris? 


Gamta / Istorija 
Gamta / Menas 
Gamta / Siela 
Aistra / Veiksmas 


Kultūros teorija, visuomenės teorija, simbolinių sistemų 
visuma - menas, religija, šeima, kalba - viskas kuriasi išryš- 
kinant tas pačias schemas. Judesys, kuris formuoja prieš- 
priešą, kad atsirastų prasmė, kartu yra judesys, išardantis 
porą. Visuotinės kovos laukas. Kiekvieną kartą vyksta karas. 
Mirtis nepaliaujamai darbuojasi. 


Tėvas / sūnus Autoritetu, privilegijomis, 
prievarta paremti santykiai. 


Logika / raštas Santykiai: priešprieša, konfliktas, 
pavadavimas, grįžimas. 


Šeimininkas / vergas Smurtas. Represijos. 


Pasirodo, kad „pergalė“ nuolatos traktuojama vienodai — 
viskas susisteminama pagal hierarchiją. O egzistuojant siste- 
moms, visi sąvokų jungimo veiksmai priskiriami vyrui. Tai 
vyrų privilegija, kurią palaiko aktyvumo ir pasyvumo prieš- 
prieša. Tradiciškai lyties skirtumai tyrinėjami remiantis šia 
priešprieša: aktyvumas/pasyvumas. 

Tai daug ką parodo. Jei patyrinėsime filosofijos istoriją — 
kadangi filosofinis diskursas susistemina ir atkuria visą 
mintį, —- pamatysime, kad ji paženklinta absoliučia kons- 
tanta, verčių sistemintoja, o tai yra priešprieša aktyvumas / 
pasyvumas. 

Filosofijoje moteris visuomet yra pasyvi. Taip yra kiek- 
vieną kartą, kai paliečiamas jos klausimas, kai tyrinėjamos 
giminystės struktūros, kai svarstomas šeimos modelis, kai 
iškyla ontologinė problema, kai susimąstoma, ką reiškia 
klausimas „kas tai yra?“, kai tik yra norėjimas sakyti. Apie 
norą: svarstoma, kas tai yra troškimas, ieškoma autoriteto 
ir prieinama tiesiai... prie tėvo. Net nepastebima, kad to- 
kiuose svarstymuose visai nėra vietos moteriai. Iki tam tik- 
ros ribos „būties“ pasaulis gali gyvuoti atmesdamas motiną. 
Motina nebūtina - kad tik būtų motinystė, ir tuomet tėvas 
tampa - yra - motina. Arba moteris yra pasyvi, arba ji neeg- 
zistuoja. Nebesuprantama, kas iš jos lieka. Aišku, kad apie 
ją nemanoma, jog ji nėra priešpriešų narys, ji nesudaro po- 
ros su tėvu (šis poruojasi su sūnumi). 

Yra tragiška Mallarmė svajonė, tėvo aimana dėl tėvystės 
paslapties. Aimana, kurią poetui sukelia gedulas, visų di- 
džiausias gedulas dėl sūnaus mirties. Šis gedulas — tai ir 
svajonė apie jungtuves tarp tėvo ir sūnaus — sūnaus, o ne 
motinos. Vyro svajonė mirties akivaizdoje. Mirties, kuri jam 
grasina visuomet kitaip negu moteriai. 


„Santuoka Ir svajonė apie giminystės ryšį 
jungtuvės, prašmatnios, vyrišką, tai Dievo tėvo svajonė, 
— ir gyvenimas, sklindanti iš jo paties 

likęs manyje, į sūnų, —- 

aš juo pasinaudosiu taigi, nėra motinos. 

dėl... 


taigi, nėra motinos?“ 

Jos nėra, jos gali nebūti, bet reikia, kad jos šiek tiek būtų. 
Moteris, nuo kurios jis nebepriklauso, jam palieka tiktai 
skaisčią erdvę, materiją, pavaldžią jo troškimams. 

Patyrinėję literatūros istoriją, pamatysime tą patį. Viskas 
traktuojama per vyrą, per jo kančią, per jo troškimą būti 
pradžia. Per tėvą. Yra vidinis ryšys tarp filosofiškumo ir 
literatūriškumo (jeigu literatūra ką nors reiškia, tai tik dėl 
savo filosofiškumo), ir falocentrizmo. Moters pažeminimas 
tą filosofiškumą ir skatina. Moteriškumo pajungimas vyriš- 
kumui iškyla kaip viso mechanizmo veikimo sąlyga. 

Šiandieną būtina svarstyti ryšį tarp logocentrizmo ir falo- 
centrizmo, nes tai ir moters likimo, jos neįvertinimo klausi- 
mas, nes turi būti išjudintas vyriškos struktūros stabilumas, 
kuris atrodė amžinas ir natūralus skatinant iš moteriškumo 
pozicijų hipotezes, apmąstymus, būtinai griaunančius tokį, 
iki šiol dar autoritetingą bastioną. Kas liks iš logocentrizmo, 
didžiųjų filosofinių sistemų ir visos pasaulio tvarkos, jei 
kertinis jų bažnyčios akmuo sutrupės? 

Jei vieną dieną paaiškės, kad logocentrizmas visada gė- 
dingai troško pagrįsti falocentrizmą, garantuoti vyriškajai 
giminei pagrindą, tolygų pačiai istorijai? 

Tuomet reikėtų visas istorijas perpasakoti kitaip, ateitis 
būtų nenumatoma, pasikeistų istorijos varomųjų jėgų ir ran- 
kos, ir kūnas; kita, dar neįsivaizduojama mintis transfor- 
muotų visos visuomenės funkcionavimą. Taigi mes iš tiesų 
gyvename epochoje, kai po konceptualiu tūkstantmetės kul- 
tūros pamatu ima raustis milijonai dar niekada neregėtos 
rūšies kurmių. 

Kai jos pabus tarp mirusių, būdamos tarp žodžių, nelie- 
čiamos įstatymų. 


Gyveno kartą... 


Iš tolesnio tokios istorijos pasakojimo dar negalime 

pasakyti: „tai tik istorija“. Ši pasaka šiandieną atrodo tiesą. 
Dauguma pažadintų moterų prisimena miegojusios, buvų- 
sios užmigdytos. 


Gyveno kartą... ir dar kartą... 


Gražuolės miega laukdamos, kad atėję princai jas paža- 
dins. Savo lovose, savo stiklo karstuose, savo vaikystės gi- 
riose kaip mirusios. Gražios, bet pasyvios, taigi geidžiamos: 
iš jų sklinda paslaptis. Su lėlėmis mėgsta žaisti ne moterys, 
o vyrai. Tai žinoma nuo Pigmalijono laikų. Jų sena svajonė - 
būti dievu, t.y. motina. Geriausia motina, antrąja, ta, kuri 
antrąkart pagimdo. 

Ji miega, neliečiama, amžina, absoliučiai bejėgė. Jis neabe- 
joja, kad jinai visada jo laukė. 

Jam išsaugoto grožio paslaptis - tobulumas viso, kas turi 
pabaigą. To, kas neprasidėjo. Tačiau ji kvėpuoja. Gyvybės 
lygiai tiek, kiek reikia, ir ne per daug. Tada jis ją pabučiuos. 
Pabučiuos taip, kad, atmerkdama akis, jinai išvys tiktai jį, 
jį vietoje visumos, jį — visumą. 

— Ši svajonė tokia priimtina! Kas ją sukuria? Kokį troškimą 
ji patenkina? 

Jis pasilenkia virš jos... Vaizdas nutrūksta. Pasaka baigta. 
Uždanga. Pažadinus susikurtų visai kita istorija. Gal tuomet 
joje jau būtų du asmenys. Niekada nežinai, ką moterys gali 
iškrėsti. Ir nebeliktų geidulingo išankstinių sąlygų papras- 
tumo. 

Harmonija, troškimas, žygdarbis, ieškojimas - visi šie pro- 
sesai vyko anksčiau už moters atėjimą. O tiksliau - jos at- 
sikėlimą. Jinai guli, jis stovi. Ji atsikelia — baigiasi sapnas — 
tęsinys jau priklauso sociokultūrinei sričiai, jis jai pridaro 
daug vaikų, ji praleidžia savo jaunystę begimdydama; iš 
lovos į lovą, iki to amžiaus, kai moteris jau nebe moteris. 

„Bridebed, childbed, bed of death“: vestuvių lova, gim- 

dyvės lova, mirties patalas — tai moters kelionė, ji patenka 
tokiu būdu (iš lovos į lovą) į Joyce'o Ulisą. Tai Uliso Bloom 
plaukimas stačiomis aplink pasaulį, be perstojo keliaujant 
skersai Dubliną. Žygis, žvalgyba. Tai Penelopės-Visamo- 
ters kelionė apie pasaulį: skausmo patalas, kuriame nuolat 
bemirštanti motina, ligoninės lova, kurioje nuolat begim- 
danti ponia Purefoy, Molly, ir žmonos, ir svetimautojos 
lova, nesiliaujančių erotinių svajonių aplinka, prisiminimų 
kelionė aplink žemę. Ji klajoja, tačiau gulėdama. Svajonėse. 
Pergalvoja. Kalbasi su savimi. Tai moters kaip kūno kelio- 
nė. Tarsi atskirtai nuo išorės, kur vyksta kultūriniai mainai, 
nuošaly nuo socialinės scenos, kur rutuliojasi Istorija, jai 
skirta būti, vyrams taip padalijus, ne-socialine, ne-politine, 
ne-žmogiškąja gyvosios struktūros dalimi, aišku, kaip visa- 
da, gamtiškąja puse, nuolat besiklausančia to, kas dedasi jos 
viduje, jos pilve, jos „namuose“, jaučiant tiesioginį ryšį su 
savo apetitu, savo būsenomis. 

Ir kai jis (šiaip taip) imasi rizikos bei atsakomybės būti 
veikėju viešosios scenos, kurioje vyksta pasikeitimai, jinai 
įkūnija abejingumą arba pasipriešinimą šiam aktyviam lai- 
kui, ji visada yra tam tikra prasme to paties, kasdienio ir 
amžino pastovumo principas. 


Vyro svajonė: aš ją myliu nesančią, taigi geidžiamą, neeg- 
zistuojančią, priklausomą, taigi žavingą. Mat jos nėra ten, 
kur ji yra. Tol, kol jos nėra, kur ji yra. Tuomet kaip jis į ją 
žiūri! Kai jos akys užmerktos, kai jis ją visiškai supranta; 
tuomet yra tik ši jam sukurta forma - kūnas, išsitenkantis 
jo Žvilgsnyje. 


O moters svajonė? Tai tik svajonė. Aš miegu. Jei nemie- 
gočiau, jis manęs neieškotų, nepereitų savo puikių, o mano 
klampių dirvonų, idant mane pasiektų. Kad tik kas manęs 
nepažadintų! Koks nerimas! Gal reikia, kad jį priviliočiau, 

gulėti kape? O jei jis mane pabučiuotų? Tas bučinys, kaip 
jo įsigeisti? Ar aš noriu? 

Ko ji nori? Miegoti, gal sapnuoti, būti mylima sapne, kad 
jis prisiartintų, paliestų, beveik rasti pasitenkinimą. Tačiau 
nevisišką pasitenkinimą — antraip pabusi. Bet ji rado pasi- 
tenkinimą sapnuodama, gyveno kartą... 

Buvo dar sykį ta pati istorija, ilgainiui kartojanti įsimylė- 
jusios moters likimą, žiaurią jos mistifikacijos schemą. Ir 
kiekviena istorija, kiekvienas mitas jai byloja: „Mūsų vals- 
tybiniuose reikaluose tavo troškimui nėra vietos“. Meilė — 
tai savotiškas slenkstis. Mums, vyrams, sukurtiems skinti 
sėkmę, kopti socialiniais laiptais, pagunda yra gera, jeigu 
kursto, stumia pirmyn, tenkina mūsų ambicijas. Tačiau išsi- 
pildymas yra pavojingas. Nereikia, kad troškimas dingtų. 
Jūs, moterys, mums įkūnijate amžiną pavojų, anti-kultūrą. 
Mes neliekame jūsų namuose, mes neliksime jūsų lovose. 
Mes klajojame. Viliokite mus, jaudinkite mus - tai visa, ko 
iš jūsų prašome. Nedarykite iš mūsų glebių, tysančių lovose 
moteriškų būtybių, nesirūpinančių laiku ir pinigais. Meilė, 
kaip jūs ją suprantate, mums reiškia mirtį. Slenksčio pras- 
mė - tai laukimas, tas nuolat atidedamas „tuojau“. O už 
ribos - nuosmukis: vieno vergavimas kitam, prijaukinimas, 
įkalinimas šeimoje, socialiniame vaidmenyje. 

Tolydžio skaitydama šią istoriją-kuri-gerai-baigiasi, ji su- 
žino apie kelius, vedančius į „netektį“, o tai jos likimas. Ne- 
didelė išdaiga, o paskui jis išeina. Bučinys, ir jis išeina. Jo 
trapus troškimas, palaikomas stokos, minta nebuvimu: vy- 
ras veikia toliau. Tarsi jam nesisektų gauti to, ką turi. Kur 
ji, Moteris, visose erdvėse, per kurias jis keliauja, visose 
scenose, kurias jis stato literatūros užtvaro viduje? 

Yra daug atsakymų, jie žinomi: jinai - šešėlyje. Jo šešėlyje. 


Naktis jo dienai - amžinai gyvas toks vaizduotės žaismas. 

Juoda spalva jo baltumui. Pašalinta iš jo sistemos erdvės, 
jinai yra nuslopinta, o tai laiduoja sistemos veikimą. 

Atitolinta tam, kad jį tenkintų dviprasmiški distancijos 
privalumai, kad nutolusi ji išlaikytų gundymo paslaptį, pa- 
laimingą gundymo pavojų, išlikdama „kerėtoja“ Elena, tai 
yra tam tikra prasme „už ribos“. Bet šiame „užribyje“ ji 
negali jaukiai jaustis (retai kada drįsta net to norėti): tai jo 
užribis, nors ir ne absoliutus, antraip tos svečios šalies ji 
visiškai neperprastų. Taigi ji lieka namų užribyje. 

Kerėtoja pati užkerėta — ji yra ne tik keistoji pusė savo 
pasaulyje, atspindinčiame nerimą ir troškimus. Visa savo 
struktūra ji - keistenybė, kurią jis mėgsta pasisavinti. Su ja 
dargi elgiamasi kaip su „juoduoju kontinentu“: ją buvo 
nutolinę nuo jos pačios, jai leido pamatyti (ne-pa-matyti) 
moterį tokią, kokią vyras nori matyti, tai yra beveik jokią; 
ji net nebegali skelbti savo pavardės, išdidžiai kabindama 
„užrašą virš savo durų“, o juk nuo to prasidėjo trubadūrų 
poezija. Ji nebegali, kaip anksčiau, sušukti: 


Gyvenu savam name, 
Niekad nieko nemėgdžiojau... 


Nei „nuosavame“ name, nei net savo kūne ji negalėjo 
apsigyventi. Iš tiesų galima įkalinti, siaubingai sulėtinti, 
pernelyg ilgai ir sėkmingai vykdyti apartheidą - betgi tik 
tam tikrą laiką. Galima ją išmokyti, kai tiktai pradeda tarti 
žodžius, kartu su savo vardu įsiminti tai, kad jos sritis juo- 
doji: kadangi tu esi Afrika, tu esi juoda. Tavo kontinentas 
juodas. Juoda spalva pavojinga. Tamsoje tu nieko nematai, 
tau baisu. Nejudėk, nes gali kristi. O tamsos siaubas mu- 
myse giliai. Jų regos lauke jų pačių nebuvo. Jos atidžiai 
neapžiūrėjo savo namų. Jų lytis dar ir dabar jas gąsdina. Jų 
kūną, kuriuo jos nedrįso džiaugtis, kolonizavo. Moteris bijo 
moters ir bjaurisi ja. 

Jie padarė didžiausią nusikaltimą prieš moteris: klastingai 
ir šiurkščiai jiems pavyko jas įtikinti nekęsti moterų, suprie- 
šinti pačias su savimi, paversti savo vyriško triūso įrankiais. 

Joms buvo primestas anti-narcisizmas! Narcisizmas, kai 
save myli už tai, ko neturi! Jie sukurpė nedorą anti-meilės 
logiką. 

„Juodasis kontinentas“ nėra nei juodas, nei neištiriamas: iki 
šiol jis dar neištirtas tik todėl, kad mus nori įtikinti, jog yra 
pernelyg juodas, kad jį būtų galima tirti. Mus nori įtikinti, 
kad tik baltasis kontinentas su savo Stygio monumentais 
mus domina. Ir mes patikėjome. Mus įšaldė tarp dviejų siau- 
bingų mitų: medūzos ir prarajos. Būtų kuo prajuokinti pusę 
pasaulio, jeigu tai nesitęstų. Mat pamaina falogocentriz- 
mui čia pat: ji kaunasi už savo būtį, atgamindama senąsias 
schemas ir paskendusi kastracijos dogmoje. Jie nieko nepa- 
keitė, o tik suteorino savosios realybės troškimą! Tegu dreba 
šventikai, mes jiems parodysime savo pamaldas! 

Tuo blogiau jiems, jeigu smunka taip žemai, jog pripažįs- 
ta, kad moterys nėra vyrai ar kad motina neturi vyriškumo. 
Bet argi tokia baimė jiems nėra patogi? O ar nebūtų, ar is 
tiesų nėra blogiausia tai, kad moteris neiškastruota, kad jai 
pakanka nebeklausyti sirenų (o sirenos buvo vyrai) — ir isto- 
rija pakeistų prasmę? Pakanka iš arti pažiūrėti į medūzą, ir 
pamatysi: ji neneša mirties. Ji graži, ji juokiasi. 

Jie sako, kad yra du dalykai, kurių negalima atvaizduo- 
ti, — tai mirtis ir moters lytis. Mat jiems reikia, kad mote- 
riškumas asocijuotųsi su mirtimi; jiems įvyksta erekcija iš 
baimės! Jų pačių labui! Jiems reikia mūsų bijoti. Žiūrėk, 
virpantys Persėjai eina į mus, apsišarvavę apotropais, atbuli! 
Gražios nugaros! Nebegalime gaišti nė minutės. Išeikime. 

Jos sugrįžta iš toli: iš visados; iš „užribio“; iš smėlėtų ly- 
gumų, kur tebegyvuoja raganos; iš apačios; iš anapus „kul- 
tūros“; iš savo vaikystės, kurią priversti jas pamiršti buvo 

nelengva ir kurią jie pasmerkia in pace. Užmūrytos mažos 
mergaitės „prastai išauklėtais“ kūnais. Išlikusios, savęs ne- 
palietusios, veidrodyje. Frigidiškos. Bet koks ten apačioje 
sambrūzdis! Kokių vis naujų ir naujų pastangų jiems, sekso 
policininkams, prireikia, kad užkirstų kelią grėsmingam 
sugrįžimui. Ir vienos, ir kitos pusės jėgos taip pasiskirstė, 
kad ilgainiui kova sustojo virpančioje mirties taško pusiau- 
svyroje. 


Mes, priešlaikinės, išstumtos iš kultūros, gražiomis už- 
kimštomis burnomis ir nuo žiedadulkių uždususios, mes - 
labirintai, kopėčios, sutremptos erdvės, skrydžiai, mes esa- 
me „juodosios“ ir mes esame gražios. 


Moters atėjimas į raštą: 

Kuri 

Nematoma, keista anoniminė, pavogta, paslaptinga, juo- 
da, uždrausta. 

Ar aš esu... 


Ar tai aš, šis aprengtas ne-kūnas, apsiaustas šydais, rūpes- 
tingai nutolintas, nuošaly nuo Istorijos, pasikeitimų, pri- 
lygintas nuliui, laikomas scenos pakraštyje, toje pusėje, kur 
virtuvė arba lova? 

Ar dėl tavęs? 

Ar tai aš, vaiduokliška lėlė, „dėl kurios gražių akių“ vyrai 
audžia, pasak Freudo, dieviškas svajones, nugali ir griauna? 
Ne dėl „manes“, aišku. O dėl mano „akių“, kad aš į tave 
žiūrėčiau, kad į jį būtų žiūrima, kad jis matytų save tokį, 
koks nori būti. Arba koks jis bijo nebūti. Taigi aš - niekas 
arba motina, į kurią Amžinas Vyriškumas nuolatos grįžta 
tam, kad juo būtų žavimasi. 

Jie sako, kad dėl jos graikai paleido į jūrą tūkstantį lai- 
vų, naikino, žudė, dešimt kartų per dešimt metų kėlė 


442 HĖLĖNE CIXOUS 


legendinius karus, tarp vyrų! Dėl jos, tenai, pagrobtos, pa- 
slėptos, pamestos dievaitės. Tai dėl jos ir be jos jie švenčią 
ilgą mirties šventę, kurią vadina savo gyvenimu. 


Kito žudymas: 

Pasak biografijos, aš pradedu jau vaikystėje nuo maiš- 
to, nuo greito, audringo ir kamuojančio atsisakymo to, kas 
vyksta scenoje, kurios pakraštyje atsidūriau po istorijos įvy- 
kių kombinacijos. Mane lydėjo ši keista „sėkmė“: keletas 
laimingų atsitiktinumų, susitikimas tarp dviejų diasporos 
trajektorijų ir gale šių trėmimo ir išsklaidymo kelių, kurie 
nužymi per žydų migracijos laiką Rytų istorijos vyksmą, aš 
krentu, pasirodau pačiame pavyzdinės scenos viduryje - 
nuogas, netašytas paties šio vyksmo modelis: aš išmokau 
skaityti, rašyti, šūkauti Alžyre. Šiandieną aš žinau iš patir- 
ties, kad to negalima įsivaizduoti - reikia patirti, išgyventi 
tai, kas buvo prancūzų Alžyras. Matyti „prancūzus“ jų im- 
perialistinio apakimo „viršūnėje“ elgiantis taip, lyg Žmonių 
apgyvendintoje žemėje veistųsi ne Žmonės, 0 gimę vergai. 
Šis pirmas spektaklis mane išmokė visko: mačiau, kaip bal- 
tasis pasaulis („prancūziškasis“), aukščiausia civilizuota 
plutokratija, įtvirtindavo savo galybę, išstumdamas popu- 
liacijas, staiga tapusias „nematomas“, tokias kaip proletarai, 
darbininkai imigrantai, mažumos, neturinčios geros „spal- 
vos“. Moterys. Nematomos kaip žmogiškos būtybės. Tačiau, 
aišku, suvokiamos kaip įrankiai: nešvarūs, kvaili, tingūs, 
veidmainiški ir pan. Visa tai dėl dialektiškos naikinimo ma- 
gijos. Mačiau, kaip didžiosios „pažangios“ šalys apsime- 
tinėjo, kad šalina keistumą, išvaro, tačiau ne per toli: pri- 
verčia jį vergauti. Banalus Istorijos gestas: reikia, kad būtų 
dvi rasės - šeimininkų ir vergų. 

Žinome, kokia ironija slypi šeimininko ir vergo dialek- 
tikoje: nereikia, kad keistumas kaip kūnas dingtų, tačiau 

reikia, kad jo galia būtų sutramdyta, kad ji priklausytų šei- 
mininkui. Reikia, kad būtų švaru ir nešvaru; švaru — taigi 
nešvarųu; turtinga — taigi neturtinga ir t.t. 

Taigi įsivaizduoju, kad man treji ar ketveri metai; pir- 
miausia jau gatvėje aš pastebiu, kad pasaulis padalintas į 
dvi dalis, susistemintas pagal hierarchiją, ir šį suskirstymą 
išlaiko jėga. Matau, kad yra elgetaujančių, kenčiančių ba- 
dą, vargą, neviltį ir yra užgauliojančių, pertekusių turtų, 
puikybės, pastarieji pučiasi, traiško, žemina. Užmušinėja. Ir 
vaikštinėja užgrobta žeme, lyg jų sielos akys būtų išdurtos. 
Nepastebėdami, kad ir kiti yra gyvi. 

Ir aš jau viską Žinau apie „realybę“, palaikančią Istorijos 
vyksmą: ilgainiui viskas grindžiama mano, Nuosavo, taigi 
gerovės atskyrimu nuo to, kas ją riboja, vadinasi, to, kas 
gresia mano gerovei (taigi gerovė visada suvokiama kaip 
tiktai tai, kas yra-man-gerai), o tai yra kito atskyrimu. Kas 
yra tas kitas? Jei jis iš tiesų visai kitas, tai nebėra ką sakyti, 
tai nesuteorinama. Kitas nuo manęs pasprunka. Jis kitur, iš- 
orėje: absoliučiai kitas. Jis neapibrėžiamas. Tačiau Istorijoje 
yra aišku, kas vadinama kitu: tai iškylantis skirtingumas, 
įeinantis į dialektikos ratą; jis yra kitas hierarchiniame san- 
tykyje arba tas pats, kuris valdo, įvardija, apibrėžia, paskiria 
„Savo“ kitą. Ir su siaubingu paprastumu, reguliuojančiu 
Hegelio susistemintą judėjimą, visuomenė prieš mano akis 
stumiasi priekin, tobulai atkurdama mirtinos kovos me- 
chanizmą — „asmens“ pajungimą kito pozicijai, žiaurią ra- 
sizmo mMachinaciją. Reikia, kad būtų kitas, nėra šeimininko 
be vergo, nėra ekonominės-politinės galios be išnaudojimo, 
nėra viešpataujančios klasės be uždėto galvijams jungo, nėra 
„prancūzų“ be arabų, nėra nacių be žydų, nėra Nuosavybės 
be kito nušalinimo, nušalinimo, turinčio savo ribas ir lai- 
komo dialektikos dalimi. Jeigu nebūtų kito, jį išrastų. Beje, 
štai kaip elgiasi šeimininkai: jie pasidaro vergus pagal savo 

mastą. Tikslių tiksliausiai. Montuojama ir vėl gaminama 
mašina, atkurianti visas priešpriešas, kurios suaktyvina eko- 
nomiką ir mintį. 

Aišku, paradoksalu, bet tai, kas skirtinga, nė vienu istori- 
jos momentu nėra toleruojama. Kitas yra čia tik tam, kad 
būtų vėl pritaikytas, sugautas, sunaikintas. Net išimtis nė- 
ra išimtis. Alžyras nebuvo Prancūzija, bet jis buvo „prancū- 
ziškas“. 


Mane taip pat apgaudinėja dėl „mūsų protėvių galų“. Bet 
aš gimiau Alžyre, o mano protėviai gyveno Ispanijoje, Maro- 
ke, Austrijoje, Vengrijoje, Čekoslovakijoje, Vokietijoje, mano 
kraujo broliai yra arabai; tad kur mes esame istorijoje? Aš 
esu paniekintų, kolonizuotų pusėje. (Ne)esu arabė. Kas esu? 
Aš „kuriu“ Prancūzijos istoriją. Aš — žydė. Į kokį getą per 
savo karus ir revoliucijas mane įginėte? Aš noriu kautis. 
Koks mano vardas? Kur mano vieta? Ieškau. Rausiuosi vi- 
sur. Skaitau, klausinėju. Pradedu kalbėti, o kuri manoji kal- 
ba? Prancūzų? Vokiečių? Arabų? Kas man kalbėjo per kartų 
kartas? Man sekasi. Tai nuotykis! Gimti ne Prancūzijoje, ne 
Vokietijoje, o Alžyre; panašiai kaip vieni mano giminės, aš 
šiandien nerašysiu savo pavardės, o liksiu neįvardyta amži- 
nybėje, Osvencimo pusėje. Sakiau sau: būtų pavykę, jei bū- 
čiau gimusi prieš šimtą metų, tuomet būčiau dalyvavusi 
Komunoje. Kaip? — Tu? Kur tie mano mūšiai? ginklo drau- 
gai? Ką jums pasakysiu, mano ginklo draugės? 

Ieškau visur. Esu atsitiktinumo produktas. Jei taip metai 
anksčiau. Stebuklas, aš jį pripažįstu, bet ir nekenčiu: galėjau 
likti visam laikui mirusi. Kas aš galėjau būti vakar? Ar galiu 
bent įsivaizduoti save kitados? 

— Su šiuo žinojimu aš atkuriu visą savo vaikystę: daugelį 
kartų patyriau stebuklą. Prieš šimtą metų manęs nebuvo. 
O šio maišto esmė —- man neįmanoma gyventi, kvėpuoti, 

valgyti pasaulyje, kur maniškiai nekvėpuoja, nevalgo, yra 
naikinami, žeminami. Maniškiai - tai visi, kurių vietoje esu 
aš, tokia pati kaip ir jie. Istorijos pasmerktieji, pavergtieji, 
sudegintieji. 

Taip, Alžyre gyvenimas nepakenčiamas. O apie Prancū- 
ziją geriau nekalbėkime. 

Vokietija! Sąmokslininkė Europa!.. 

— Turi būti kita šalis, - sakau sau. Visi žino, jog tam, kad 
nukeliautume kitur, yra išrasti perėjimai, ženklai, „žemė- 
lapiai“ — tyrinėjimams, navigacijai. Tai knygos. Visi žino, 
jog yra vieta, ekonomiškai ir politiškai laisva nuo niekšybės 
ir kompromisų. Neįpareigota būtinai atgaminti sistemą. Tai 
raštas. Jei yra šalis, sugebanti išvengti pragariško kartojimo, 
tai į ją kelias vienas: rašant, svajojant, išrandant naujus pa- 
saulius... 

Stūmiausi pirmyn per visą mitinį ir istorinį laiką. 

Taigi, kuo aš būčiau buvusi? Kas? Šis klausimas man tik 
vėliau iškilo. Tą dieną, kai pasijutau prastai kailyje visų tų, 
kuriais aš buvau vienoje ar kitoje epochoje. 

Iš tiesų Homero laikais aš buvau Achilas. Žinau kodėl. 
Buvau antikaralius. Ir buvau pati aistra. Mane ištikdavo 
pykčio priepuoliai, kurie supainiodavo Istoriją. Man buvo 
nusispjauti į hierarchiją, vadovavimą. Aš išmokau mylėti. 
Stipriai mylėjau moteris ir vyrus: suvokiau unikalios būty- 
bės vertę, jos grožį, švelnumą. Nekėliau sau jokių miesčio- 
niškų problemų, nepažinojau ribų, mėgavausi savo bisek- 
sualumu be jokio nerimo: tai, kad dvi giminės manyje dera, 
atrodė visai natūralu. Net nemaniau, kad gali būti kitaip. 
Argi aš negyvenau ilgai tarp moterų? O tarp vyrų nepra- 
radau nė kiek moteriško švelnumo. Draudimai manes ne- 
lietė. Buvau virš kvailų prietarų, bereikalingo padalijimo. 
Mylėjau visuomet visa širdimi: kiek jėgos leido, dievinau 
Patroklį; kaip moteris, buvau jo sesuo, meilužė, motina, o 

kaip vyras - jo brolis, tėvas, sutuoktinis ir jis pats. Ir mo- 
kėjau mylėti moteris geriau nei vyras, juk tiek ilgai buvau 
jų draugė ir sesuo. Aš mylėjau, ir mylėjau meilę. Niekada 
nepasidaviau... 

Kuo būti? Veltui naršau po man pasiekiamą laiką ir pasa- 
kojimus, nerandu moters, kurioje norėčiau įsikūnyti. Ir vis 
dėlto jai priklauso mano simpatija, mano švelnumas, mano 
liūdesys. Tačiau ne aš, ne mano gyvenimas. Tiesa, yra tenai 
kai kas — tai Jeanne d" Arc, bet ji - netinkama buveinė man, 
žydei, įtariai Žžiūrinčiai į visa, kas siejasi su bažnyčia ir jos 
ideologine viešpatyste. Tačiau dėl kitko - jos tvirtumo, uni- 
kalios valios jėgos, nuogo jos veiklos paprastumo, aiškaus 
santykio su vyrais, teismo proceso ir laužo - čia taip, aš esu 
su ja. Išskyrus ją, taip aš niekada niekuo ir nebuvau. Ilgai 
dar slapčia likau savotiškas Achilas, naudojausi seksualine 
jo dviprasmybe, įteisinančia mano padėtį. 

Betgi nebūsi kasdien Achilas. Aš noriu tapti moterimi, 
kurią galėčiau mylėti. Ir noriu sutikti save mylinčių, gyvy- 
bingų moterų, kurios nėra pažemintos, paslėptos, sunaikin- 
tos. Aš manau, kad dabar man būtinai reikia patikrinti, ar 
kur kitame pasaulio krašte nėra tarp būtybių tokio ryšio, 
kuris vienintelis vertas meilės vardo. Mane skatina kelios 
idėjos ar gal, tiksliau - įsitikinimai, nuojautos, kurių aš ne- 
teorinu ir kurios net gan ilgai išlieka daugiau mažiau ne- 
sąmoningos. Visur tarp individų regiu vykstant tą pačią 
kovą dėl valdžios, siautėjančią tarp klasių, tautų ir t.t. Ar- 
gi sistema neturi įtrūkių? Argi ji negali būti apeinama? Ka- 
dangi turiu savo troškimų, įsivaizduoju, kad yra ir kitų 
troškimų, panašių į manuosius. Jei mano troškimas įmano- 
mas, vadinasi, sistema praleidžia ir kažką kitką. Visi poetai 
žino: tai, ką pajėgiame įsivaizduoti, yra realu; tokią mintį 
kelia ir Williamas Blake'as. Ir tai tiesa. Turi būti kitų santy- 
kių būdų, nepanašių į vyriško valdymo įteigtą tradiciją. Tai- 
gi aš ieškau primygtinai ir vis labiau nerimastingai scenos, 

kurioje susikurtų kitoks mainų tipas; ieškau troškimo, netu- 
rinčio nieko bendra su senąja mirties istorija. Šis troškimas 
išrastų Meile, vienintelę, kuri nesidangstytų meilės žodžiu 
priešingai prasmei nuslėpti, - nebeįkliūtume į dialektinį fa- 
talizmą, kuris nesitenkina kito pažeminimu. Priešingai, at- 
sirastų kito pripažinimas, ir tai įvyktų per intensyvų ir aist- 
ringą pažinimą: kiekvienas pagaliau surizikuotų būti kitu, 
skirtybe, nejausdamas to kitoniškumo grėsmės, o džiaug- 
damasis tuo nepažįstamu, kurį atskleidžia, gerbia, globoja, 
remia... 


Freudo tyrimų išeities taškas - anatominis skirtumas tarp 
lyčių. Žinome, kaip jis tai regi: kaip skirtumą tarp falo turėji- 
mo/neturėjimo. Kaip skirtumą šių brangių kūno dalių at- 
žvilgiu. Tai, kas Lacano dėka išryškės kaip transcendentalus 
signifikantas. 

Betgi skirtumas tarp lyčių nėra determinuotas vien haliuci- 
nuoto ryšio su anatomija, kuri daugiausia remiasi vaizdų; 
taigi, keistai didelė reikšmė seksualumo teorijoje teikiama 
išorei ir atspindėjimui. Tai iškrypėlio teorija, aišku. 

Ne, skirtumas glūdi malonumo lygyje, ir jį, man regis, 
aiškiausiai galime įvertinti tuo mastu, kuriuo vyro orga- 
nizmas stokoja informacijos apie moters juslinę struktūrą, 
todėl jinai jam lieka nepažini. 

Man klausimas „ko ji nori?“, užduodamas moteriai, - tai 
klausimas, kurį moteris išties sau kelia, nes jis jai keliamas, 
nes tikrai yra tiek maža vietos jos norams visuomenėje, kad 
ji nebežino, ką su jais daryti, nebežino, kur juos dėti, o jei 
turi kokį norą, tai jį nuslopina pačiu staigiausiu ir skubiau- 
siu klausimu: „Kaip aš patiriu malonumą?“ Kas tai yra — 
moteriška malonumo patirtis, kur tai įvyksta, kaip tai deri- 
nasi su jos kūnu, su jos pasąmone? Taigi, kaip derinasi?.. 

Kiekvienas būdas kitaip mąstyti apie valdžios, nuosa- 
vybės, vyrų dominavimo, valstybės struktūros, ideologijos 

aparato istoriją yra veiksmingas. Tačiau kitimas istorijoje 
nekeičia „pradžios“ klausimo esmės. Visur yra falocent- 
rizmo. Istorija tik tai gamino, tik tai registravo. Tai nereiškia, 
kad ši forma nulemta arba natūrali. Falocentrizmas yra prie- 
šas. Visų. Vyrai, jam esant, irgi praranda, kitaip, bet taip pat 
pavojingai kaip ir moterys. Laikas keisti. Išrasti kitą istoriją. 

Nebėra „likimo“ kaip „prigimties“ ar esmės, bet yra gyvos 
struktūros, kartais sustingdytos istorinėse-kultūrinėse srity- 
se; jos susijusios su Istorijos scena ir ilgai buvo neįmanoma, 
o ir dabar sunku mąstyti ar net įsivaizduoti jas kitur. Dabar 
gyvename pereinamuoju periodu - kai klasikinė struktūra 
pasirodo esanti trapi. 

Numatyti, kokie bus skirtumai tarp lyčių kitame laike (po 
dviejų ar trijų šimtų metų?) neįmanoma. Tačiau neapsiri- 
kime: moterys ir vyrai yra įtraukti į tūkstantmečių, labai 
sudėtingų ir praktiškai neanalizuotinų kultūrinių apibrėži- 
mų tinklą — nebegalima kalbėti apie „moterį“ ar „vyrą“ 
neįsiskverbus vidun ideologinio teatro, kur daugybė spek- 
taklių, vaizdų, atspindžių, mitų, sutapatinimų pertvarko, 
deformuoja, nuolatos iškraipo kiekvieno vaizduotę ir pasen- 
dina iš anksto visas besiformuojančias sąvokas. 

Niekas neneigia, kad įmanomos radikalios permainos elg- 
senos, mentaliteto, politinės ekonomijos srityse - viso to 
duokime visuotinį visų struktūrų: mokymo, auklėjimo, kad- 
rų rengimo, taigi gamybos, ideologinių veiksnių pasikeitimą 
vienu metu ir įsivaizduokime realų seksualumo išlaisvini- 
mą, kai pasikeistų kiekvieno iš mūsų santykis su savo kūnu 
(ir su kitu kūnu), tada galėtume bent apytikriai įvertinti, 
kokį milžinišką materialų organinį juslinį pasaulį mes suku- 
riame; aišku, tai negalėtų įvykti be tokių pat radikalių poli- 
tinių pasikeitimų, tik įsivaizduokime! Tuomet visai kitokie 
būtų „moteriškumo“ ir „vyriškumo“ skirtumų padariniai, 
kitokia šių dviejų tipų struktūra, kitokie santykiai su eikvo- 

jimu, trūkumu, dovana. Tai, kas šiandien atrodo „mote- 
riška“ ar „vyriška“, nebegrįžtų. Visuotinė skirtingumo logi- 
ka nebebūtų tvarkoma pagal šiandien dar dominuojančią 
priešpriešą. Skirtingumas būtų naujų skirtumų puokštė. 

Bet mes dar klampojame - su retomis išimtimis - seno- 
vėje... 


Aš sakyčiau: šiandieną rašymas - moterims. Tai ne provo- 
kacija, tai reiškia, kad moteris pripažįsta kito egzistavimą. 
Ji nenustelbė, tapdama moterimi, latentinio biseksualumo, 
kuris būdingas tiek mergaitei, tiek berniukui. Moteriškumas 
ir biseksualumas būna kartu; šis derinys kinta priklausomai 
nuo individo ir yra įvairaus intensyvumo, tam tikrais savo 
istorijos momentais teikdamas privilegiją vienam ar kitam 
komponentui. Vyrui kur kas sunkiau jausti savyje kito eg- 
zistavimą. Rašymas - tai perėjimas, įėjimas, išėjimas, buvi- 
mas manyje kito, kuriuo aš esu ir nesu, kuriuo aš nemoku 
būti, bet kurį aš jaučiu praeinant, kuris mane verčia gyven- 
ti, - mane drasko, kelia nerimą, mane klastoja, kas? - viena, 
vienas, vieni? daugelis, ir iš tos nežinios, kuri man tikrai 
sukelia norą pažinti, iš kurios išsiveržia gyvybė. Šis kito 
buvimas nesuteikia nei poilsio, nei saugumo jausmo, jis 
trikdo santykį su „realybe“, sukelia netikrumo veiksnius, 
kliudančius subjektui tapti visuomenės nariu. Tai kelia neri- 
mą, sekina. Vyrams šis pralaidumas, negalėjimas to kito 
atsikratyti — tai per didelė grėsmė, tai nepakeliama. 

Aš čia kalbu apie moteriškumą kaip išsaugantį tą gyvy- 
bingą kitą, kuris ja pasitiki, ją lanko, kurį ji gali mylėti kaip 
kitokį. Mylėti, nes jis kitoks, kitas, ir nebūtinai save pačią 
pažeminant. 

O pasyvumo perteklius ją sieja su mirtimi. Tačiau gelbsti 
jos ne-uždarumas, o tai yra ne pasidavimas, bet priešingai — 
pasitikėjimas, supratimas, ne griovimo, o stebuklingo išsi- 
plėtojimo situacija. 

Taigi, rašyti - tai veikti, būti veikiamam (viduje), klau- 
sinėti (leistis klausinėjamam); tai to paties i7 kito procesas, 
be kurio nėra gyvybės; o tikslas — suardyti mirties darbą 
trokštant vieno-ir-kito darnos; ši darna yra visuomet dina- 
miška dėl nuolatinių mainų tarp vieno ir kito dar nepa- 
žįstamų esybių, pradedančių susipažinti iš labai toli - nuo 
savęs, nuo kito, nuo to kito manyje. Besiplečiantis maršrutas 
su daugybe transformacijų. 

Neapsieinama be jutimų, laiko, orientacijos eikvojimo. 

Bet ar tai vien tik moteriška? Paradoksalią besaikio eik- 
vojimo logiką išrado, aprašė, suteorino vyrai. Tai ne kokia 
priešprieša, tai mums leidžia spręsti apie jų moteriškumą. 
Reta vyrų, besiryžtančių siekti ribos, už kurios rašymas jau 
yra laisvas nuo įstatymo, atsikratęs mastelio, įveikęs falinę 
instanciją, kur jau pasireiškęs subjektyvumas feminizuojasi. 

Kur rašant prasismelkia skirtingumas? Jeigu skirtingumas 
yra, tai jis glūdi eikvojimo būduose, liečia tai, kas sureikš- 
minama kaip nuosava, liečia sugebėjimą ar nesugebėjimą 
mąstyti ne apie save. Apskritai sugebėjimą mąstyti apie kokį 
nors „santykį“, jei suvokiame šį žodį „grįžtamojo pelno“, 
kapitalizavimo prasme. 

Dar šiandien vyriškumo santykis su tuo, kas Nuosava, 
yra vienpusiškesnis ir atšiauresnis nei moteriškumo. Vis- 
kas vyksta taip, lyg tai, kas ne jo, vyrui keltų kur kas dides- 
nę grėsmę nei moteriai. Paprastai tokį kultūros produktą 
psichoanalizė apibūdina šitaip: kažkas, dar turintis kažką 
prarasti. Troškimo judesyje, mainų metu jis yra imantysis: 
praradimas, išeikvojimas įeina į komercinę operaciją kaip 
sudedamoji dalis; tai, kas dovanojama, paverčiama dovana- 
kuri-i1ma. Dovana duoda pelno. Kreivės gale praradimas 
virsta savo priešybe ir sugrįžta kaip laimėjimas. 

O ar moteris šios grįžtamumo taisyklės išvengia? Ar ga- 
lima kalbėti apie kitokį išeikvojimą? Tiesą sakant, nėra 
„neapmokamos“ dovanos. Niekada neduodama už nieką. 

Skirtingas yra dovanojimo pagrindas, tas „kodėl“ ir „kaip“, 
skirtingos vertės, kurias davimo gestas teigia, paleidžia į 
apyvartą, skirtingas naudos tipas, kurį davėjas gauna iš 
dovanos, ir skirtingas gauto pelno panaudojimas. Šis skir- 
tingumas, kodėl ir kaip jis iškyla? 

Kai duodama, kas duodama sau? 

Ką jis, tradicinis vyras, nori gauti? O ji? Pirmiausia jis 
nori, kad kultūriniai ar asmeniniai mainai būtų susiję su 
kapitalu arba stipriomis emocijomis (ar meile, malonumu) - 
visu tuo, kas jam sugrįžta kaip vyriškumo papildymas, o 
tai yra vyriškumo, autoriteto, valdžios, pinigų ar patirto 
malonumo pridedamoji vertė, tuo pat metu sustiprinanti jo 
falocentrinį narcisizmą. Beje, visuomenė tam sukurta, tuo 
gyva, ir vyrai nedaug ką begali čia pakeisti. Nepavydėtinas 
likimas, kurį jie sau susikūrė. Vyras yra nuolatos išban- 
domas, reikia, kad jis „pasirengtų“, kad kažką įrodytų ki- 
tiems. Vyriškosios giminės laimėjimai beveik visada susipi- 
na su socialiai apibrėžta sėkme. 

O kaip duoda ji? Koks jos santykis su išsaugojimu ar iš- 
eikvojimu, atsarga, gyvenimu, mirtimi? Dovanodama ji taip 
pat dovanoja ir sau - malonumo patirtį, laimę, išaugusią 
vertę, tauresnį savo pačios paveikslą. Tačiau nesistengia 
„padengti išlaidų“. Ji gali nebegrįžti į save, nebeprisiže- 
minti, o skleistis, dosniai save dalyti eidama visuomet į kitą. 


Taip, ji nevienalytė, jos privilegija ir laimė - tai, kad ji 
dirgina ir jaudina; ir ne save pačią jinai brangina, ši oro 
plaukikė, ši vagilė. Išsklaidoma, švaistūnė, svaiginanti, gei- 
džianti ir sugebanti būti kitu, kita, būsima moterimi, ne 
savimi, juo, tavimi. 


Versta iš: La jeune nėe. Par Hėlėne Cixous et Catherine Clėment. - Paris: Editions Inėdit, 
1975. 
Vertė NIJOLĖ KAŠELIONIENĖ 

Feminizmo ir postmodernizmo ryšys yra sudėtingas ir pa- 
radoksalus. Pastaruoju dešimtmečiu šis ryšys tapo viena iš 
svarbiausių feministinių veikalų ir dialogų problemų dau- 
giausia todėl, kad jis duoda vieną iš naudingiausių pers- 
pektyvų, padedančių suprasti feminizmo reikšmę postmo- 
derniame pasaulyje, kuriame mes gyvename. 

Manyčiau, jog šių dviejų diskursų ryšys gali būti supran- 
tamas dvejopai. Pirmiausia, neredukuojant jo į kokį nors 
atskirą diskursą, galima sakyti, jog feminizmas kaip „epis- 
teme“ pačiu savo apibrėžimu yra postmodernus. Knygoje 
Postmodernus būvis! prancūzų filosofas Jean-Francois Lyo- 
tard'as postmodernizmą apibrėžia kaip modernybės „pama- 
tinių pasakojimų“ (grand rėcit) atsisakymą, t.y. atsisakoma 
humanistinių ir Švietimo epochos pasakojimų apie racio- 
nalizmą, pažangą ir individualizmą. Šie pasakojimai api- 
brėžė modernybės epochą. Postmodernybės filosofai juos 
laiko žlugusiais arba išsisėmusiais, nes besitęsiantis Vaka- 
rų civilizacijos destruktyvumas ir iracionalumas, kolekty- 
viai patirtas kaip Pirmojo pasaulinio karo barbariškumas, 
holokaustas, užsitęsę karai ir ekologinis savęs naikinimas 
rodo, kad žmogus ilgiau negali būti įsivaizduojamas kaip 
autonomiškas, racionalus ir iš prigimties laisvas subjektas. 
Į feminizmą galima žvelgti kaip į postmodernų, nes iš pat 
pradžių jis abejojo šių modernybės idealų universalumu ir 
pakankamumu. 

Feminizmo postmodernumas akivaizdus net ir tokiuose 
ankstyvuose kūriniuose kaip Christine de Pisan raštai XV a. 
Prancūzijoje. Mano manymu, Christine de Pisan Damų mies- 
tas yra vienas iš ankstyviausių feministinio mąstymo ma- 
nifestų. Atskleisdama, kad jos amžininkai savo raštuose 
klaidingai supranta protą, o moterį vaizduoja kaip paval- 
džią arba apskritai ją ignoruoja, Christine parodė, jog 
humanistų skelbiamos vertybės automatiškai negarantuoja 
moterims individualios laisvės ir saviraiškos kaip kad ga- 
rantuoja vyrams. Siekdama apginti moterų žmogiškumą, ji 
pati vadovavosi šiomis vertybėmis (pirmiausia protu), kartu 
parodė, kad humanizmas — tai diskursas, sugalvotas vy- 
riškosios žmonijos dalies, ir dargi išrinktųjų grupės, naudai. 
Taigi galima sakyti, kad ši ankstyvoji feministė metė iššūkį 
dviem pasakojimų tipams, kuriais pagrįstas Švietimo projek- 
tas ir kuriuos postmodernybės filosofai, tokie kaip Jacgues 
Derrida, praėjus 500 metų, paskelbs mirusiais, - tai falocent- 
rizmas ir logocentrizmas. Įsitvirtindama tarp humanistų 
tam, kad galėtų humanizmą kritikuoti, Christine, kaip mote- 
ris/kita, remiasi labai postmodernia idėja, jog diskursai, 
kurie vienu ar kitu laikotarpiu dominuojančių diskursų at- 
žvilgiu yra marginaliniai, turėtų būti pripažinti teisėtais ir 
galėtų būti reikšmingi kaip juos išstūmusių diskursų ko- 
rektyvos. Pagaliau, remdamasi savo asmenine patirtimi ir 
įžvalgomis kaip svaria ir vertinga medžiaga savo argu- 
mentams, Christine numato dar vieną svarbų postmodernų 
tropą. Gerokai anksčiau, negu postmodernizmas buvo api- 
brėžtas, rašytojos, pradedant Chritine de Pisan ir baigiant 
Virginia Woolf, siūlė alternatyvų — integralų, nehierarchi- 
nį — daugiabalsį, intersubjektyvų mąstymo būdą, kuriuo 
mąstytina ne vien apie lytį, bet apskritai apie žmonių san- 
tykius ir subjektyvumą. 

Kitas būdas, padedantis išryškinti feminizmo ir postmo- 
dernizmo ryšį, - tai tam tikrų feministinės mąstysenos rai- 
dos pakopų ar lygmenų nustatymas. Liberalusis feminizmas 
yra švietėjiškų bei liberalių idėjų taikymas įtvirtinant vyrų 
ir moterų lygybę, radikalusis feminizmas yra su vyriškumu 
tapatinamų vertybių atmetimas iškeliant moteriškąsias, o 
postmodernus feminizmas yra mėginimas lyčių skirtumą su- 
vokti nehierarchinėmis metafizinėmis binarinėmis kategori- 
jomis. Pirmą kartą šios idėjos iškilo baigiantis septintajam 
šio amžiaus dešimtmečiui. Tada šiuolaikinio moterų judė- 
jimo „antroji banga“ savo tikslą - visiškai išlaisvinti moteris 
kaip individus —- formulavo sąvokomis, pasiskolintomis iš 
jų kritikuojamos kultūros, ypač iš liberaliojo individualiz- 
mo, kuriuo paremta modernioji vakarietiška savęs paties 
samprata. Tačiau labai greit tapo aišku, jog, šitaip iš pra- 
džių apibūdinant tikslus, labai supaprastinamos problemos, 
su kuriomis susiduria moterys, ir supaprastinamas pasaulio, 
kuriame jos gyvena, sudėtingumas ir įvairovė. Kaip aiškina 
Amerikos feministė ir politikos teoretikė Marion Smiley, 
šiuolaikiniu feministiniu projektu buvo suabejota dviem 
požiūriais. Pirma, postmodernios teorijos požiūriu anksty- 
voji lyčių santykių analizė atrodė kaip ideologizuota, reduk- 
cionistinė, stokojanti teorinės savirefleksijos ir kaip pasenęs 
mėginimas plėtoti totalizuojančias socialines ir kultūrines 
teorijas. Bet dar daugiau kritikos jos sulaukė iš spalvotųjų 
moterų, teigusių, jog kaip tik baltosios viduriniosios klasės 
moterys, judėjimo pradininkės, universalų moteriškumą api- 
brėžė remdamosi savo pačių patirtimi ir poreikiais*. Ame- 
rikos juodaodė feministė rašytoja Audre Lorde šią situaciją 
apibūdino šitaip: 

Šiuolaikiniame moterų judėjime baltosios moterys daugiausia dė- 


mesio skiria savo kaip moterų priespaudos problemai ir ignoruoja 
rasinius skirtumus, seksualines preferencijas, klasę ir amžių. Čia 

pretenduojama į patirties homogeniškumą, pridengiamą žodžiu 
„seserystė“, kuri iš tikrųjų neegzistoja (...) Rasinių moterų skirtumų 
nepaisymas ir šių skirtumų nulemti padariniai kelia didžiausią grės- 
mę siekiant sutelkti bendras moterų jėgas. Kadangi baltosios mo- 
terys nekreipia dėmesio į įgimtas savo, kaip baltųjų, privilegijas ir 
apibrėžia moterį remdamosi vien savo pačių patirtimi, spalvotosios 
moterys tampa „kitomis“, autsaiderėmis, kurių patirtis ir tradicijos 
yra pernelyg svetimos, kad būtų suprantamos (...) Moteris atskiria 
ne mūsų skirtumai, bet mūsų nenoras pripažinti tuos skirtumus ir 
pašalinti iškraipymus, kurie atsirado ignoruojant ar klaidingai įvar- 
dijant skirtumus“. 


„Tapatumo krizė“, kuri ištiko feministinę teoriją dėl šių 
postmodernios teorijos ir spalvotųjų moterų mestų iššūkių, 
galėjo baigtis jos, kaip diskurso, žlugimu. Jeigu nebegalima 
buvo toliau nekritiškai vartoti sąvokos „moteris“ interpre- 
tuojant lyčių santykius, kuo dar buvo galima grįsti femi- 
nizmo teorinį ir politinį projektą? Nors ši krizė feminizmo 
teorijoje ir moterų judėjime iš tikrųjų sukėlė dideles abejo- 
nes ir įtampas, greit paaiškėjo, kad feminizmas, kaip „epis- 
teme“, išeitį iš šitos tariamos aklavietės randa pats savaime, 
pasinaudodamas skirtumo sąvoka, arba, tiksliau sakant, skir- 
tumo rekonceptualizacija. Taigi feministiniame mąstyme ir 
politikoje įvyko didelis poslinkis. Pradinį domėjimąsi skir- 
tumais tarp vyrų ir moterų (o tai neišvengiamai sukūrė bina- 
rinę skirtumo koncepciją) pakeitė domėjimasis skirtumais 
tarp moterų. Šis „skirtumo redefinavimas“ buvo paremtas 
suvokimu, kokia nepaprastai įvairi yra įvairių kultūrų, sub- 
kultūrų, istorinių periodų ir ekonominių klasių moterų pa- 
tirtis. 

Nors šis naujasis feminizmas necentristiniu, netotalizuotu, 
kultūriškai reliatyvistiniu požiūriu yra aiškiai postmoder- 
nus, nuo postmodernaus mąstymo jis skiriasi keletu esminių 
aspektų. Pirma, nors feminizmas pripažįsta dviprasmybę ir 
atmeta ideologiją, jis ir toliau pabrėžia politinės ir istorinės 

moterų patirties analizės svarbą ir todėl nuosekliai reika- 
lauja plėtoti naują etikos ir teisingumo sampratą, kuri ap- 
rėptų egzistuojančius skirtumus ir šitaip visiems žmonėms 
garantuotų lygias teises. Antra, jis atmeta daugelio post- 
modernių filosofų teiginius, kad pats subjektas yra iš esmės 
suskilęs ir neturi pastovaus branduolio. Jane Flax pabrėžia, 
kad toks visiškai suskilęs subjektyvumas psichologiškai ne- 
įmanomas; ji taip pat pažymi, kad moterys tik dabar pra- 
deda atkurti save, savo atmintį ir istoriją, todėl joms būtų 
pernelyg anksti nekritiškai perimti asmenybės modelį, kurį 
sukūrė išrinktųjų grupė - baltieji vakariečiai vyrai — post- 
modernūs filosofai. 

Moterys (ar bent jau feministės) turi kitų rimtų priežasčių 
skeptiškai vertinti dominuojančias postmoderniojo mąstymo 
sroves. Nors feminizmas akivaizdžiai susijęs su postmo- 
derniuoju mąstymu (t.y. pirminiu paties feminizmo „post- 
modernumu“), šio ryšio postmodernizmo teoretikai ilgai 
neįžvelgė. Nė vienas iš „didžiųjų“ postmodernistų nekrei- 
pė dėmesio į tą pažangą, kurią pasiekė feministinė teorija, 
plėtodama savikritišką kito diskursą. Iš tikrųjų net post- 
moderniausi filosofai laiko moterį kitoniškumo, skirtumo, 
troškimų, simbolinės tvarkos ardymo simboliu. Jacgues'o 
Derrida nuostatos yra galbūt geriausias tokio mąstymo pa- 
vyzdys. Kaip nurodė Flax ir kitos feministės, Derrida pateik- 
ta moters dekonstrukcija atkuria vakarietiškos filosofijos 
tradiciją, kur moteris suprantama kaip ženklas (kaip prieš- 
prieša ženklų kūrėjui) ir toli gražu neįgyvendina jo preten- 
zijos išlaisvinti moterį. Jane Flax Apmąstymų fragmentuose 
rašo: 


Postmodernistai, nors ir skelbia retorines frazes „interpretuoti kaip 
moteriai“ ar „atsisakyti falocentrizmo“, nėra suvokę juose pačiuose 
giliai slypinčios lytiškos prigimties, kuri pasireiškia ir jiems iš naujo 
skaitant ir interpretojant Vakarų istoriją, ir jų strategijose, kurias jie 

priešpriešina pamatiniams pasakojimams. Postmodernistai vis dar 
garbina Žmogų/ Vyrą kaip vienintelį šių pasakojimų autorių ir pa- 
grindinį veikėją, netgi tada, kai šis Žmogus/Vyras miršta, kai jo 
laikas jau baigiasi. Šiuolaikinę Vakarų istoriją jie perpasakoja kaip 
trijų mirčių - Vyro, (jo) istorijos ir (jo) metafizikos — istoriją. Ką 
šiame laike (jau tampančiame praeitimi) veikė moterys pagal (jų) 
istorijos pasakojimo konvencijas - lieka „anapus“ šios definicijos. 

(...) Moterys kaip įsikūnijusios, turinčios troškimus konkrečios ir 
skirtingos būtybės vis dar „nėra“ įtrauktos (joms tai uždrausta) į 
kultūrą, kalbą, valdymą ar mąstymą savo pačių kategorijomis, o ne 
kaip vyro kita, ne kaip jo „aistros objektas“ ar lingvistinis konst- 
ruktas. „Postmodernistinė“ moteris tebėra tokioje pat situacijoje kaip 
Rousseau Emilio Sophie. Sophie yra gera todėl, kad ji yra anapus 
politikos, ir jos „gerumas“ (anapusiškumas) yra būtinas, kad būtų 
išsaugota kultūros ir vyro savastis. Svarbiausias skirtumas tarp 
Rousseau ir Derrida požiūrių yra tai, kad pastarasis nori susitapa- 
tinti, panašiai manyti, tapti ar (galiausiai) atvirai pavydi moteriai 
tokiai, kaip jis ją apibūdino. Jis vis dar nenori, kad ji pati kalbėtų arba, 
kaip nurodo Irigaray, kalbėtų pati su savim, arba moterys kalbėtųsi 
tarp savęs be jo“. 


Tai, ką postmodernusis feminizmas siūlo kaip alternaty- 
vią „episteme“, apytikriai sudaro šie elementai: 

1) pažinimo forma, pripažįstanti racionalumo ir objek- 
tyvumo vertingumą, tačiau perspėjanti apie jų ribas ir pri- 
menanti tas pažinimo formas ir tuos sąmonės lygmenis, 
kuriuos modernizmo diskursai buvo nuslopinę, t.y. intui- 
ciją, pasąmonę, tai, ką Foucault vadina „pavergtuoju paži- 
nimu“ tų, kurie atsiduria kito padėtyje; 

2) kvietimas iš esmės peržiūrėti mūsų teisingumo ir eti- 
kos sampratas ir kurti alternatyvią etiką, kuri pripažintų ir 
atsižvelgtų į nepanaikinamus Žmonių skirtumus ir kuri taip 
išplėstų teisingumą, kad jis nereikštų tik privilegijuotos gru- 
pės teisių; 

3) savęs supratimo būdas, t.y. toks subjektyvumo mode- 
lis, kai pripažįstamas sąmonės ribotumas ir įgimtas jos su- 
skilimas tuo pat metu pripažįstant ir mūsų, emocionalių 

būtybių, psichologinį bei kultūrinį poreikį turėti santykinai 
pastovų tapatumo branduolį. 

Jane Flax yra viena iš griežčiausių ir iškalbingiausių šios 
postmodernios feministinės pozicijos gynėjų. Apmąstymų 
fragmentuose, naujausioje savo knygoje, ji parodo postmo- 
dernios feministinės teorijos sugebėjimą peržengti radikalų 
postmodernizmo dekonstruktyvizmą, peržengti nesugebėji- 
mą tapti kuo nors daugiau negu kritine aprašomąja teorija. 
Nuosekliai atsisakydama pateikti kokias nors absoliučias 
išvadas, Flax atskleidžia, kaip svarbu feministams sukurti 
alternatyvias savojo „aš“ sampratas, kurios galėtų suderinti 
gausybę skirtumų. Ji taip pat pradeda rodyti, į ką galėtų būti 
panašus šis postmodernus feministinis subjektyvumas. Flax 
rašo: 


Kitaip negu postmodernistų vizija, toks savasis „aš“ neturėtų porei- 
kio atmesti logiką, racionalų mąstymą ar objektyvumą, nes jis galėtų 
jais žaisti. Šitas „aš“ taip pat neprarastų savęs ir neįsivaizduotų, jog 
„aš“ tėra vien mąstymo ar kalbos rezultatas, o ne šių dalykų prie- 
žastis. Jis taip pat žinotų esąs socialus ir priklausomas nuo kitų. Bet 
tuo pat metu jis patirtų save kaip turintį vidinį pasaulį, kuris niekad 
nėra visiškai toks pat kaip kito vidinis pasaulis. Jis vertina tą faktą, 
kad kiti irgi turi tokį pasaulį. Jis pripažintų savo troškimų seksualinį 
aspektą ir kartu savo objektų autonomiškumą ir jų troškimus". 


KARLA GRUODIS 
Iš anglų k. vertė ZITA ČEPAITĖ 


POSTMODERNIZMAS IR LYČIŲ SANTYKIAI 
FEMINISTINĖJE TEORIJOJE 

(Filosofija) pradeda mąstyti apie pasaulį tik po to, kai tik- 
rovės formavimosi procesas yra visiškai pasibaigęs... Kai 
filosofija ima tapyti savo pilkdrobėje, gyvenimo forma pa- 
sensta. Tapant pilka spalva pilkoje drobėje, jaunystės grą- 
žinti neįmanoma, tegalima suprasti. Minervos pelėda savo 
skrydį pradeda tik sutemose (G.W.F. Hegel. Teisės filosofija. 
Įvadas). 


Atrodo, vis labiau tikėtina, kad Vakarų kultūroje vyksta es- 
minė transformacija: sensta „gyvenimo forma“. Retrospek- 
tyviai Žvelgiant, ši transformacija gali būti tokia pat radikali 
(bet ir tokia pat nuosekli) kaip ir perėjimas iš viduramžių į 
modernią visuomenę. Todėl šiam Vakarų istorijos momen- 
tui būdingas gelminis, dar menkai įsisąmonintas kitimas, 
netikrumas, prieštaringumas. Ši tarpinė būsena vienas mąs- 
tymo formas padaro galimas ir būtinas, o kitas atmeta. Tai 
sukuria problemas, kurias, pasirodo, vienos filosofijos ge- 
riau išmano ir sprendžia negu kitos. 

Manyčiau, kad šiuo metu geriausiai mūsų laiko dvasią 
išreiškia trys mąstymo būdai: psichoanalizė, feminizmo teo- 
rija ir postmodernizmo filosofija. Šie mąstymo būdai atspin- 
di iki šiol dar Vakarų (ypač Amerikos) kultūroje paplitusias 
Švietimo epochos pažiūras ir yra iš dalies jų suformuoti. 
Tuo pačiu metu jų siūlomos idėjos ir įžvalgos yra įmano- 
mos kaip tik todėl, kad Švietimo epochos pažiūros žlunga 

neišlaikydamos spaudimo tokių istorinių įvykių kaip ato- 
minės bombos išradimas, holokaustas bei karas Vietname!. 

Kiekvienas iš šių mąstymo būdų savo tyrinėjimo objektu 
laiko bent jau vieną iš problemiškiausių mūsų tarpinės būse- 
nos klausimų - kaip, nesigriebiant linijinio, teleologinio, 
hierarchinio, holistinio arba binarinio mąstymo ir buvimo 
būdų, suprasti ir perdaryti savąjį „aš“ (the self), lytį, žino- 
jimą, socialinius santykius ir kultūrą. 

Čia aš daugiausia nagrinėsiu vieną iš šių mąstymo būdų — 
feministinę teoriją. Remdamasi paskutinių penkiolikos metų 
Vakarų feministinio teorizavimo praktika, aš aptarsiu, kas 
ji galėtų būti, ir pasamprotausiu, kokie jos tikslai, logika ir 
problemos. Taip pat atskleisiu šio teorizavimo socialinį ir 
filosofinį kontekstus, kuriuos kritikuoja ir kuriems kartu at- 
stovauja feministinė teorija. 

Aš neketinu tvirtinti, kad feministinė teorija yra unifikuo- 
tas ar homogeniškas diskursas. Nepaisant gyvų ir intensy- 
vių ginčų tarp tų, kurie laiko save praktikais, dėl objekto, 
tinkamos metodologijos ir siektinų feministinio teorizavimo 
išdavų, vis dėlto yra įmanoma nustatyti bent kai kuriuos iš 
mūsų pagrindinių tikslų, uždavinių ir sudedamųjų objektų. 

Pamatinis feministinės teorijos tikslas yra (ir privalo būti) 
analizuoti vyriškosios ir moteriškosios lyčių santykius: kaip 
susiformuoja lyčių tarpusavio santykiai ir kaip jie patiria- 
mi, kaip mes apie juos mąstome arba - tai lygiai tiek pat 
svarbu — nemąstome*. Lyčių santykių tyrinėjimas apima, 
bet neapsiriboja tuo, kas laikoma tik feminizmui būdingais 
klausimais: moterų padėtis bei vyrų dominavimo analizė. 
Feministinė teorija turi (bent jau implicitiškai) preskriptyvi- 
nių elementų. Tyrinėdami lytį, mes tikimės iš kritinio atstu- 
mo pažvelgti į egzistuojančius lyčių santykius. Toks kritinis 
atstumas gali padėti išvalyti erdvę, kur būtų galima iš naujo 
įvertinti nusistovėjusius santykius tarp lyčių ir juos keisti. 

Viena pati feministinė teorija nepajėgia šito atlikti. Be po- 
litinių feministų veiksmų teorijos yra neadekvačios ir ne- 
veiksmingos. Vis dėlto aš įsitikinau, kad tolesnė feministi- 
nės teorijos raida (vadinasi, ir aiškesnis lyties supratimas) 
taip pat priklauso ir nuo mūsų teorizavimo vietos plates- 
niuose filosofijos kontekstuose bei sąmoningo rėmimosi 
šiais kontekstais, kuriems jis priklauso ir kuriuos kritikuoja. 
Kitais žodžiais tariant, mums reikia daugiau mąstyti apie 
tai, kaip mes mąstome apie lyčių ar apie kokius nors kitus 
socialinius santykius, ir apie tai, kaip kiti mąstymo būdai 
gali padėti arba trukdyti mūsų diskursams plėtotis. Šiame 
straipsnyje aš judėsiu pirmyn ir atgal — nuo mąstymo apie 
lyčių santykius prie mąstymo apie tai, kaip aš apie juos 
mąstau arba galėčiau mąstyti. 


Metateorija: mąstymas apie mąstymą 


Feministinė teorija, man regis, telpa dviejose platesnėse itin 
artimose kategorijose: socialinių santykių analizėje ir post- 
moderniojoje filosofijoje?*. Lyčių tarpusavio santykiai yra 
visais atžvilgiais sudedamoji žmogiško patyrimo dalis. Savo 
ruožtu kiekvieno asmens lyčių santykių patyrimą ir lyties 
kaip socialinės kategorijos struktūrą nulemia lyčių santykių 
ir kitų socialinių santykių, pavyzdžiui, klasės ir rasės, sąvei- 
ka. Taigi lyčių santykiai neturi fiksuotos esmės, jie, laikui 
bėgant, kinta. 

Kaip postmoderniosios filosofijos tipas feministinė teori- 
ja atskleidžia Vakarų intelektualų sluoksniuose didėjantį 
netikrumą dėl žmogiškojo patyrimo tinkamo pagrindimo 
bei aiškinimo metodų ir/arba interpretavimo. Šiuolaikiniai 
feministai prisideda prie kitų postmodernių filosofų, kel- 
dami svarbius metateorinius klausimus apie galimą paties 
teorizavimo prigimtį ir statusą. Turint galvoje išskydusią ir 

supainiotą Vakarų savimonės padėtį, net neaišku, kas būtų 
pagrindas ieškant priimtinų atsakymų į visuotinai pripažin- 
tus feministinės (ir kitų socialumo formų) teorijos klausi- 
mus. 

Visi postmodernūs diskursai yra dekonstruktyvūs, nes 
siekia atitolinti ir skeptiškai nuteikti mus dėl nūdienėje Va- 
karų kultūroje savaime suprantamomis laikomų ir ją įtei- 
sinančių pažiūrų į tiesą, žinojimą, jėgą, savąjį „aš“, kalbą. 

Postmodernūs filosofai siekia priversti iš esmės suabejoti 
šiomis kultūroje (o ypač Amerikos) įsigalėjusiomis, nors iš 
Švietimo epochos paveldėtomis pažiūromis: 

1. Egzistuoja pastovus ir nuoseklus savasis „aš“. Šio Švie- 
timo epochos savajam „aš“ būdingoms savybėms priklauso 
ir proto forma, sugebanti įžvelgti savo pačios procesus ir 
„gamtos dėsnius“. 

2. Protas ir jo „mokslas“ - filosofija - gali duoti objektyvų, 
patikimą ir universalų žinojimo pagrindą. 

3. Žinojimas, įgytas teisingai naudojantis protu, bus „tie- 
sa“ — pavyzdžiui, toks Žinojimas atskleidžia tai, kas mūsų 
prote ir/arba natūralaus pasaulio struktūroje yra tikra ir 
nekintama (universalu). 

4. Protas pats savaime turi transcendentalinių ir univer- 
salių savybių. Jis egzistuoja nepriklausomai nuo savojo „aš“ 
atsitiktinių egzistavimo sąlygų (t.y. fizinis, istorinis ar socia- 
linis patyrimas nepaveikia proto struktūros arba jo suge- 
bėjimo kurti antlaikinį žinojimą). 

5. Protą, autonomiją ir laisvę sieja sudėtingi tarpusavio 
ryšiai. Visi reikalavimai tiesai ir teisėtai valdžiai turi pa- 
klusti proto teismui. Laisvė yra paklusnumas įstatymams, 
kurie atitinka būtinus teisingo naudojimosi protu rezultatus. 
(Taisyklės, kurios man, kaip protingai būtybei, yra teisingos, 
bus neišvengiamai teisingos ir kitoms tokioms pat būty- 
bėms.) Paklusdamas tokiems įstatymams, aš paklūstu savo 

paties geriausiai antistorinei daliai (protui) ir šitaip naudo- 
juosi savo paties autonomija bei patvirtinu savo - laisvos 
būtybės - egzistavimą. Šiais veiksmais aš išvengiu determi- 
nuotos ar tik atsitiktinės egzistencijos. 

6. Konfliktus tarp tiesos, žinojimo ir jėgos galima įveikti 
tik pagrindžiant jėgos pretenzijas protu. Tiesa gali tarnauti 
jėgai be deformacijos, savo ruožtu žinojimo panaudojimas 
jėgos labui garantuos ir laisvę, ir pažangą. Žinojimas gali 
būti ir neutralus (t.y. grindžiamas universaliu protu, o ne 
daliniais „interesais“), taip pat ir socialiai naudingas. 

7. Mokslas, kaip teisingo proto panaudojimo pavyzdys, 
taip pat yra viso teisingo žinojimo paradigma. Mokslas yra 
neutralus savo metodais bei turiniu, bet socialiai naudin- 
gas — savo rezultatais. Jo atskleidžiamus „gamtos dėsnius“ 
mes galime panaudoti visuomenės labui. Vis dėlto, kad 
mokslas pažangėtų, mokslininkai privalo būti laisvi ir va- 
dovautis proto taisyklėmis, o ne būti suvaržyti „interesų“, 
atsirandančių iš išorinio racionalaus diskurso. 

8. Tam tikra prasme kalba yra suprantama. Visai kaip 
teisingas proto panaudojimas gali suteikti žinojimą, repre- 
zentuojantį tikrovę, taip kalba yra tas tarpininkas, kuriame 
ir per kurį įvyksta ši reprezentacija. „Žodis“ ir „daiktas“ 
(kaip ir taisyklingas tiesos teiginys ir tikrovė) atitinka vienas 
kitą. Objektai nėra lingvistiškai (arba socialiai) sukonst- 
ruojami, jie reprezentuojami sąmonėje įvardijant juos ir tai- 
syklingai vartojant kalbą. 

Feministinio teorizavimo santykis su postmodernaus de- 
konstruktyvizmo projektu yra, be abejo, ambivalentiškas. 
Švietimo epochos filosofai, pavyzdžiui, Kantas, kalbėdami 
apie tradicinių valdžios formų teikiamą laisvę, neturėjo gal- 
voje moterų. Tačiau nėra neprotinga, kad asmenys, kurie 
buvo apibūdinti kaip negalintys emancipuotis, primygti- 
nai reikalautų, jog tokios sąvokos kaip proto autonomija, 

objektyvi tiesa, mokslinių atradimų teikiama pažanga galėtų 
apimti ir būti pritaikomos tiek moterų, tiek ir vyrų suge- 
bėjimams ir patyrimams. Nuostabu, kad apeitieji tikisi, jog 
protas triumfuos, - kad tie, kurie skelbia šias idėjas kaip 
objektyvius dalykus, atsilieps į racionalius argumentus. Jei 
nėra objektyvaus pagrindo atskirti teisingas ir klaidingas 
viltis, tai atrodo, jog tik jėga nulems konkuruojančių preten- 
zijų į tiesą baigtį. Neturintiems jėgos (arba engiamiems) tai 
yra gąsdinanti perspektyva. 

Vis dėlto, nepaisant suprantamos traukos prie (tariamai) 
logiško ir tvarkingo Švietimo epochos pasaulio, feministi- 
nė teorija ir tikrųjų labiau priskirtina postmoderniajai fi- 
losofijai. Feministų savojo „aš“, žinojimo, tiesos sampratos 
pernelyg nesuderinamos su tomis pačiomis Švietimo sam- 
pratomis, kad tilptų tarp jo kategorijų. Feminizmo ateities 
negalima sieti su švietėjišku asmens ar žinojimo koncepcijų 
atgaivinimu arba jų parėmimu. 

Feminizmo teoretikai įsilieja į postmodernius diskursus 
ir juos pamėgdžioja, kai mes pradėjome dekonstruoti proto, 
žinojimo ar savojo „aš“ sampratas ir ėmėmės atskleisti už 
jų neutralių ir universalių fasadų? slypinčių lyčių santykių 
padarinius. Kai kurie feminizmo teoretikai, pavyzdžiui, pra- 
dėjo jausti, kad Švietimo epochos motto sapere aude (turėk 
drąsos pasinaudoti savo paties protu)“ - iš dalies remiasi 
giliai lytyje įsišaknijusiu savęs bei savęs apgaudinėjimo su- 
pratimu. Samprata, jog protas yra atskirtas nuo „tik atsi- 
tiktinės“ egzistencijos, vis dar dominuoja šiuolaikinėje Va- 
karų mintyje ir dabar, atrodo, slepia savojo „aš“ įsikūnijimą 
socialiniuose santykiuose ir priklausomybę nuo jų, taip pat 
kaip ir šio savojo „aš“ egzistavimo šališkumą bei istorinį 
specifiškumą. Tai, ką Kanto savasis „aš“ vadina „savo“ pro- 
tu, ir tie metodai, kuriuos naudojant paaiškėja proto turi- 
niai arba tampa „akivaizdūs“, dabar pasirodo buvę ne ką 

laisvesni nuo empirinio atsitiktinumo negu vadinamasis 
fenomenalinis „aš“ (phenomenal self)". 

Iš tiesų feministai, kaip ir kiti postmodernistai, pradėjo 
įtarinėti, kad visos šios transcendentalinės pretenzijos at- 
spindi ir įtvirtina nedaugelio patyrimą - daugiausia baltųjų 
vakariečių vyrų. Šios antistorinės pretenzijos atrodo mums 
įtikimos iš dalies, nes jos atspindi svarbius patyrimo as- 
pektus tų, kurie viešpatauja mūsų socialiniame pasaulyje. 


Feminizmo problematika 


Po šio ekskurso į metateoriją vėl sugrįžkime prie mano 
straipsnio pradžios — prie to, kad svarbiausias feministi- 
nės teorijos tikslas yra analizuoti, kaip mes mąstome arba 
nemąstome, arba vengiame mąstyti apie lytį. Kad supras- 
tume feministinės teorijos tikslus, aišku, turime apsvarstyti 
pagrindinę jos temą - lytį. Bet čia mes tiesiog įklimpstame 
į sudėtingą ir pilną prieštaringumų liūną, nes net ir femi- 
nizmo teoretikai anaiptol neranda vieno atsakymo į tokį 
(tarsi) elementarų klausimą: kas yra lytis? Kaip ji yra susi- 
jusi su anatominiais lyčių skirtumais? Kaip susiformuoja 
lyčių santykiai ir kaip jie palaikomi vieno individo gyve- 
nime ir daug bendresniu požiūriu — kaip socialinis patyri- 
mas laikui bėgant? Koks lyčių santykių ryšys su kitų rūšių 
socialiniais santykiais, pavyzdžiui, klasėmis arba rasėmis? 
Ar lyčių santykiai turi istoriją (ar istorijas)? Kodėl lyčių 
santykiai kinta laikui bėgant? Kaip tarpusavyje susiję lyčių 
santykiai, seksualumas ir asmens tapatumo jausmas? Kokie 
yra ryšiai tarp heteroseksualumo, homoseksualumo ir ly- 
čių santykių? Ar yra tik dvi lytys? Koks yra vyrų domina- 
vimo formų santykis su lyčių santykiais? Ar galėtų išnykti 
ir ar išnyktų lyčių santykiai egalitarinėse visuomenėse? Ar 

mąstymo būdams ir socialiniams santykiams būdingas koks 
nors vyriškumas arba moteriškumas? Jei taip, tai ar šios 
ypatybės yra įgimtos ir/ar socialiai susiformavusios? Ar 
lyčių skirtumai yra socialiniu požiūriu naudingi ir/ar rei- 
kalingi? Jei taip, kokias reikia padaryti išvadas turint galvoje 
feminizmo tikslą — pasiekti teisingumą tarp lyčių. 
Susidūrus su tiek painių klausimų, nesunku išleisti iš akių 
faktą, kad socialinėje teorijoje įvyko pamatinė permaina. 
Nepaprastai svarbus feminizmo teorijos laimėjimas yra tai, 
kad lyčių santykių egzistavimas buvo pripažintas problema. 
Nebegalima toliau lyties laikyti vien paprastu natūraliu fak- 
tu. Kaip dabar galime matyti, prielaida, kad lyčių santykiai 
yra natūralūs, atsirado dėl dviejų sutampančių aplinkybių: 
dėl to, kad gimčių (anatominiai) skirtumai buvo tapatinami 
ir painiojami su lyčių santykiais, ir dėl to, kad nebuvo akty- 
vaus feministinio judėjimo. Vėliau šiame straipsnyje aš dar 
grįšiu prie lyčių santykių ir biologijos sąsajų. 
Šiuolaikiniai feminizmo judėjimai iš dalies remiasi so- 
cialinio patyrimo permainomis, kurios išklibino plačiai 
paplitusias socialinės reikšmės ir aiškinimo kategorijas. 
Jungtinėse Valstijose tokios permainos palietė ekonomikos, 
šeimos struktūras, pakeitė JAV vietą pasaulinėje sistemoje, 
sumažino kadaise įtakingų socialinių institucijų autorite- 
tą, leido atsirasti politinėms grupėms, vis labiau išsiski- 
riančioms teisingumo, lygybės, socialinio teisingumo ir tik- 
rojo valstybės vaidmens idėjomis ir reikalavimais. Tokiame 
„decentruotame“ ir nestabiliame pasaulyje, atrodo, įmano- 
ma suabejoti vienu iš natūraliausių Žmogaus egzistavimo 
aspektų - lyčių santykiais. Kita vertus, dėl šio nestabilumo 
patrauklesnės atrodo senosios socialinių santykių formos. 
Naujieji dešinieji ir Ronaldas Reaganas atspindi troškimą su- 
grįžti į tuos laikus, kai žmonės ir šalys turėjo savo „deramą“ 
vietą, ir ragina tai daryti. Konfliktai, susiję su nusistovėjusiais 

lyčių santykiais, kelia ir simbolizuoja susirūpinimą įvairiau- 
siomis socialinėmis politinėmis idėjomis, iš kurių tik nedau- 
gelio šaknys iš tikrųjų siekia santykius tarp lyčių“. 

Tokių socialinių permainų ir visuomeninių judėjimų ko- 
egzistavimas leidžia vis radikaliau ir socialiau sąmoningai 
kvestionuoti anksčiau netyrinėtus „faktus“ bei „aiškinimus“. 
Taigi feministinė teorija, kaip ir visos kitos teorijų formos 
(taip pat ir lyties atžvilgiu šališkos), priklauso nuo tam tikrų 
socialinių patyrimų ir juos atspindi. Ar gali ir kokiu mastu 
gali feministinė teorija būti „geresnė“ nei jos kritikuojamos 
lyties atžvilgiu šališkos teorijos - tai klausimai, kurie jaudina 
daugelį autorių“. Aptardami tokius klausimus, feminizmo 
teoretikai neišvengiamai patenka į epistemologijos sritį, ku- 
rią iš dalies dalijasi su kitomis postmoderniomis filosofi- 
jomis. Aš noriu šiuos klausimus trumpam atidėti į šalį, kad 
galėčiau nuodugniau pasamprotauti apie pagrindinę femi- 
nistinės teorijos kategoriją — lyčių santykius. 


Mąstymas santykiais 


„Lyčių santykiai“ yra kategorija, kuria norima aprėpti sudė- 
tingą socialinių santykių visumą atsižvelgiant į istorinę so- 
cialinių procesų kaitą. Ir kaip analitinė kategorija, ir kaip 
socialinis procesas, lytis yra santykinis dalykas. Vadinasi, 
lyčių santykiai yra sudėtingi ir nepastovūs procesai (arba, 
kalbant dialektikos kalba, laikini „totalumai“), susidedantys 
iš tarpusavyje susijusių dalių. Šios dalys yra viena nuo kitos 
priklausomos, t.y. nė viena iš jų neturi prasmės ir negali 
egzistuoti be kitų. 

Lyčių santykiai yra diferencijuotas, vadinasi, ir asimet- 
riškas žmogiškų savybių ir sugebėjimų padalijimas ir pri- 
skyrimas. Lyčių santykiai sukūrė du asmenų tipus: vyrą ir 

moterį. Vyras ir moteris yra viena kitą išskiriančios kate- 
gorijos. Galima būti tik vienos lyties ir niekuomet —- kitos 
ar abiejų. Tikrasis buvimo vyru arba moterimi turinys ir 
pačių kategorijų griežtumas labai įvairuoja kultūrų ir laiko 
atžvilgiais. Vis dėlto lyčių santykiai, kiek mes pajėgėme juos 
suprasti (daugiau ar mažiau), buvo dominavimo santykiai. 
Vadinasi, santykius tarp lyčių (daugiausia) apibrėžė ir (ne- 
vykusiai) kontroliavo vienas iš tarpusavio santykio veiks- 
nių - vyras. 

Šie dominavimo santykiai ir pats lyčių santykių egzis- 
tavimas buvo įvairiausiais būdais slepiami, taip pat ir api- 
būdinant moterį kaip „klausimą“, kaip „lytį“ ar kaip „kito- 
kią“"', o vyrą - kaip universalų (ar bent jau neturintį lyties). 
Įvairiose kultūrose ir diskursuose vyrus linkstama matyti 
kaip laisvus arba nepriklausomus nuo lyčių santykių ar jų 
nedeterminuojamus. Todėl, pavyzdžiui, mokslininkai aiškiai 
netyrinėja vyrų psichologijos ar vyro istorijos. Mokslininkų 
vyrų nejaudina, kaip buvimas vyru gali iškreipti jų intelek- 
tualinę veiklą, o į moteris, tyrinėjančias lyčių santykius, 
žiūrima su nepasitikėjimu (įtariant jas jei ne tendencingu- 
mu, tai trivialumu). Tik ne taip seniai mokslininkai prakalbo 
apie galimas bent tris kiekvienos kultūros istorijas: „jo“, 
„jos“ ir „Mūsų“. Paprastai „jo“ ir „mūsų“ sutapatinama, 
nors pastarojo meto darbuose šiek tiek pripažįstama egzis- 
tuojant tą nukrypėlę moterį (t.y. moters istoriją)". Vis dėlto 
dar reta, kad mokslininkai, jausdami pareigą, tyrinėtų visus 
kultūros aspektus persmelkiantį lyčių santykių poveikį taip, 
kaip kad tyrinėja valdžios santykių arba gamybos organi- 
zavimo įtaką. 

Tiek, kiek feministinis diskursas apibrėžia savo proble- 
matiką kaip „moters“, tiek, jei paironizuosime, vyrai gauna 
privilegijų būti neproblema arba nebūti determinuojami ly- 
čių santykių. Žvelgiant iš socialinių santykių perspektyvos, 

ir vyrai, ir moterys yra lyties belaisviai, tiesa, tapę tokie itin 
skirtingais, nors tarpusavyje susijusiais būdais. Tai, jog vy- 
rai atrodo ir daugeliu atvejų yra socialinio pasaulio valdovai 
ar bent jo globėjai, neturėtų mūsų stulbinti tiek, kad ne- 
bematytume, jog ir juos valdo lyties dėsniai. (Čia nenorima 
paneigti, kad labai svarbu - pavieniams vyrams, moterims, 
kartais su jais susijusiems vaikams ir tiems, kuriems rūpi 
teisingumas, - kaip vyrai ir moterys pasiskirstę socialinėse 
hierarchijose“.) 


Feministinis teorizavimas ir dekonstrukcija 


Lyčių santykiai turi būti nagrinėjami mažiausiai dviem ly- 
giais: analizuojant lytį kaip minties konstruktą ar kategoriją, 
padedančią įprasminti konkrečius socialinius pasaulius ir 
istorijas, ir analizuojant lytį kaip socialinį santykį, kuris 
įeina į visus kitus socialinius santykius ir veiklas ir iš dalies 
juos konstituoja. Lytį, kaip praktinį socialinį santykį, galime 
suprasti tik nuodugniai išsiaiškinę „vyriškumo“ ir „mote- 
riškumo“ reikšmes bei tuos padarinius, kuriuos sukelia jų 
priskyrimas vienai arba kitai lyčiai konkrečioje socialinėje 
praktikoje. 

Aišku, kad kultūros, amžiaus, klasės, rasės bei laiko at- 
žvilgiais šios reikšmės ir praktikos skirsis. Mes negalime a 
priori numanyti, kad kurioje nors atskiroje kultūroje bus 
viena lyčių santykių sąlyga ar priežastis, juo labiau iš anksto 
pasakyti, kokia tai galėtų būti priežastis (arba priežastys). 
Feminizmo teoretikai yra pasiūlę įvairių įdomių priežas- 
čių aiškinimų, kurie apima ir „gimties/lyties“ sistemą, ga- 
mybos organizavimą arba darbo pasidalijimą pagal lytį, 
vaikų auginimo praktiką, reikšmės suteikimo procesus, arba 
kalbą. Visa tai teikia naudingų hipotezių konkrečiam lyčių 

santykių tyrinėjimui atskirose visuomenėse, tačiau visos šios 
aiškinimo schemos taip pat atrodo man ydingos, neadekva- 
čios ir pernelyg deterministinės. 

Pavyzdžiui, Gayle Rubin lyčių sistemas kildina iš „grynos 
biologinės gimties transtormavimosi į lytį“**. Tačiau Rubin 
gimties ir lyties atskyrimas savo ruožtu remiasi daugeliu 
priešpriešų, kurios man atrodo labai problemiškos, taip pat 
ir „gryno biologinio seksualumo“ ir socialumo priešprieša. 
Ši priešprieša atspindi Freudo, Lacano ir kitų veikaluose do- 
minuojančią idėją, kad asmuo yra valdomas impulsų ir troš- 
kimų, kurie yra nekintantys ir būtinai asocialūs. Kultūros 
ir „natūralaus“ lytiškumo skilimas iš tikrųjų gali kilti iš 
nusistovėjusių santykių tarp lyčių ir juos atspindėti. 

Aš jau esu kitur" įrodinėjusi, kad Freudo troškimų teorija 
iš dalies atspindi pasąmonės motyvą - neigti ir slopinti tuos 
vaikiško patyrimo aspektus, kurie yra santykiniai (t.y. vaiko 
prieraišumas ir priklausomybė nuo pirmojo jo globėjo, kuris 
beveik visuomet būna moteris). Todėl vartodami Freudo 
sąvokas, mes privalome atkreipti dėmesį tiek į tai, ką jos 
atskleidžia, tiek ir į tai, ką jos slepia, - ypač į nepripažintą 
nerimo dėl lyties įtaką jo tariamai lyties požiūriu neutra- 
lioms koncepcijoms (pavyzdžiui, troškimų teorijai). 

Socialistiniai feministai pagrindine egzistuojančių lyčių 
santykių priežastimi laiko gamybos organizavimą arba dar- 
bo pasidalijimą pagal lytis. Tačiau šiai aiškinimo sistemai 
taip pat būdingi istoriniai ir filosofiniai marksistinės anali- 
zės trūkumai. Kaip įtikinamai parodo Balbus!“, marksistai 
(taip pat ir socialistiniai feministai) nekritiškai pritaiko vi- 
soms Žmogaus gyvenimo sritims ir visiems istoriniams pe- 
riodams Marxo kategorijas, kurias jis išvedė apibūdindamas 
specifinę prekių gamybos formą. Socialistiniai feministai 
elgiasi analogiškai — ypač išskiria gamybą ir darbo pasi- 
dalijimą bei apskritai patį darbą laiko pagrindiniu dalyku. 

Darbas vis dar laikomas istorijos ir žmogaus būties esme. 
Tokios pažiūros neatitinka kapitalistinės visuomenės gyven- 
senos ir, be abejo, visoms kitoms kultūroms nėra priim- 
tinos". 

Socialistinių feministų pastangos „išplėsti“ gamybos są- 
voką, įtraukiant į ją daugumą žmogaus veiklos formų, gali 
pailiustruoti tas problemas, kurios iškyla nekritiškai varto- 
jant marksizmo sąvokas. Jų argumentuose vengiama atsa- 
kyti į esminį klausimą: kam reikia „plėsti“ gamybos sąvoką, 
užuot išstūmus ją arba kokią nors kitą perdėm sureikšmin- 
tą sąvoką iš šios autoritetinės pozicijos? 

Šis klausimas ima dar labiau badyti akis, kai paaiškėja, 
kad marksistinės darbo ir gamybos sąvokos, nepaisant di- 
džiausių socialistinių feministų pastangų, nuolat iškreipia 
arba atmeta daugelį veiklos rūšių, taip pat ir tas, kurios tra- 
diciškai moteriškos. Nėštumas ir vaikų auginimas ar šeimos 
narių tarpusavio santykiai apskritai negali būti suprantami 
tik kaip veikiantys „nuosavybės santykiai“!*. Seksualumas 
negali būti suprantamas kaip „apsikeitimas“ fizine energija, 
kai „perteklius“ potencialiai liejasi į „eksploatatorių“". To- 
kios sąvokos ignoruoja arba daro neaiškų ir kitų asmenų 
egzistavimą bei veiklą, taip pat ir vaikų, kurių, bent jau 
dalies, besiformuojantis patyrimas neturi nieko bendra su 
gamyba. 

Tačiau vaiko auginimo praktikos struktūra taip pat negali 
būti lyčių santykių pagrindas.Taip traktuojant, be daugybės 
kitų problemų, negalima paaiškinti ir to, kodėl moterims 
tenka pirminė atsakomybė už vaiko auginimą, - galima pa- 
aiškinti tik kai kuriuos iš šio fakto išplaukiančius pada- 
rinius. Kitaip tariant, vaiko auginimas, jei laikysime jį prie- 
Zastimi, jau suponuoja socialinius santykius, kuriuos mes 
kaip tik stengiamės suprasti: lytimi pagrįstą žmogaus veik- 
los pasidalijimą, taigi ir egzistuojančią socialiai susidariusią 


POSTMODERNIZMAS IR LYČIŲ SANTYKIAI 473 


lyčių santykių sistemą bei pačios gimties išskirtinumą (ypa- 
tingą ir reikalingą paaiškinimo). 

Problemiškas taip pat atrodo ir (ypač) prancūzų feminis- 
tų pabrėžiamas kalbos (t.y. reikšmių, ženklų ir simbolių 
grandinių) vaidmuo formuojantis lyčiai*?. Problema yra ta, 
kad, kai mąstoma apie tekstus, ženklus arba reikšmę (arba 
tik jų požiūriu), jie linkę tapti pernelyg savarankiški arba 
atstoti pasaulį, kaip kad teigiant, jog niekas neegzistuoja už 
teksto, visa tėra kito teksto komentaras arba jo perkėlimas, 
tarsi modali žmogaus veikla yra literatūros kritika (arba 
veikalas). 

Šis požiūris aptemdo jo paties aktyvumo projekciją į pa- 
saulį ir neigia egzistuojant įvairias konkrečias socialines 
praktikas, kurios yra sudedamoji kalbos dalis ir atsispindi 
pačios kalbos sandaroje, t.y. gyvenimo būdas konstituoja 
kalbą ir tekstus tiek, kiek kalba konstituoja gyvenseną. Ne- 
kreipiant dėmesio į konkrečius socialinius santykius, taip 
pat ir į valdžios pasidalijimą, dominavimo santykiai tampa 
neaiškūs, kaip yra Lacano darbe. Tuomet linkstama šiuos 
santykius (taip pat ir lyčių) apgaubti neišvengiamybės aura 
ir prilyginti kalbai ar kultūrai (Tėvo įstatymas). 

Prancūzų literatūroje (taip pat feministinėje), atrodo, irgi 
radikaliai atskiriamas (veikiau netgi ontologiškai, o ne socia- 
linės struktūros atžvilgiu) ženklas /protas / vyras / pasaulis 
nuo kūno/gamtos/moters*!. Turint galvoje tokio pobūdžio 
dekartišką disjunkciją, kai kurių prancūzų feministų ragini- 
mai atgaivinti (ar rekonstituoti?) moterišką patyrimą - „kū- 
nišką rašymo būdą“ - atrodo nenuoseklūs. Jei „kūnas“ yra 
ikisocialus ir ikilingvistinis, tai ką jis galėtų pasakyti? 

Visos šios socialinės praktikos, kai jomis norima paaiškinti 
lyčių santykius, gali būti daugiau ar mažiau svarbios, viena 
su kita susijusios arba pačios iš dalies susidariusios dėl lyčių 
santykių, priklausomai nuo konteksto. Kaip ir kiekviena 

socialinės analizės forma, lyčių santykių tyrinėjimas būti- 
nai atspindės socialines praktikas, kurias siekiama paaiš- 
kinti. Negali būti ir nereikėtų tikėtis, kad būtų feministinis 
(dirbtinai suvisuotinto) marksizmo ekvivalentas; iš tikrųjų 
feminizmo epistemologija užkerta kelią tokio pobūdžio pre- 
tenzijoms, taip pat ir feministinėms*. 

Metateorinis lygmuo yra kaip tik tas lygmuo, kur post- 
modernios žinojimo filosofijos gali padėti tiksliau įsisąmo- 
ninti mūsų teorizavimo prigimtį. Mes negalime vienu metu 
teigti, kad (1) protas, savasis „aš“ ir žinojimas yra socialiniai 
dariniai ir kad socialinės praktikos ir kontekstai nulemia tai, 
ką mes galime pažinti, ir kad (2) feministinė teorija gali 
atskleisti visą tiesą kartą ir visiems laikams. Jei egzistuotų 
tokia absoliuti tiesa (t.y. visus santykius tarp lyčių visais 
laikais paaiškina x...), tai būtinai turėtų egzistuoti ir „Ar- 
chimedo taškas“, esantis už visumos ir ne mumyse, iš kurio 
mes galėtume matyti (ir reprezentuoti) visumą. Suvokimas 
ir mūsų matymo perdavimas kalba neturėtų transformuoti 
to, ką regime ir perteikiame. Matomas objektas (socialinė 
visuma ar lyčių santykiai) turėtų būti suvokiamas švariu 
(neistoriniu) protu ir tobulai perteikiamas suprantama kal- 
ba. Postmodernių filosofų dekonstrukcijos visų šių sąlygų 
egzistavimo galimybę padarė itin abejotiną. 

Toliau turėtume apsistoti prie (be kitų) Foucault darbuose 
aptariamo sąryšio tarp žinojimo pretenzijų (ypač pretenzijų 
į absoliutų arba neutralų žinojimą) ir valdžios. Ieškodami 
„Archimedo taško“, galime paslėpti ir užtemdyti mūsų sun- 
kumus dėl episteme, kur tiesos pretenzijos (truth claims) gali 
būti tik tam tikrų formų, bet ne kitokių". Kiekviena epistermne 
reikalauja, kad būtų nuslopinti diskursai, kurie grasinasi 
skirtis nuo dominuojančiojo arba smukdyti jo autoritetą. 
Todėl, ieškant pačioje feministinėje teorijoje visumą api- 
brėžiančios temos arba feministinio požiūrio, gali prireikti 

nuslopinti svarbius, bet „nepatogius“ balsus tų, kurių paty- 
rimas kitoks nei mūsų. Regis, šių balsų nuslopinimas yra 
būtina (tariamo) mūsų autoriteto nuoseklumo ir univer- 
salumo sąlyga. 

Taigi pats lyčių santykių (arba siauresne prasme vyrų 
dominavimo) šaknų arba priežasties ieškojimas gali iš dalies 
atspindėti mąstymo būdą, kuris pats remiasi specifine lyčių 
(ir/arba kitokių) santykių forma, kuriai būdingas domi- 
navimas. Turbūt tikrovė gali turėti struktūrą tik klaidingai 
suvisuotinus dominuojančios grupės požiūrį. Tai yra tikrovė 
pasirodys valdoma vienokių normų arba esanti sudaryta iš 
vienokių privilegijuotų socialinių santykių tik tiek, kiek 
vienas asmuo arba grupė dominuoja visumos atžvilgiu. Tik 
nuslopinus arba paneigus „kitų“ patyrimus, galima pasiekti 
tokių teorijos konstravimo kriterijų kaip ekonomiškumas ar 
paprastumas. 


Natūrali kliūtis 


Taigi, kad lyčių santykiai būtų naudingi kaip socialinės 
analizės kategorija, privalome būti kiek įmanoma socialiai 
kritiški ir savikritiški analizuodami tas reikšmes, kurios 
paprastai priskiriamos šiems santykiams ir mąstymo apie 
juos būdams. Kitaip mes rizikuojame kopijuoti tuos socia- 
linius santykius, kuriuos stengiamės suprasti. Mes privalo- 
me pajėgti išsiaiškinti, kokios socialinės ir filosofinės kliūtys 
trukdo suprasti santykius tarp lyčių. 

Viena svarbi kliūtis, trukdanti mums suprasti lyčių san- 
tykius, — tai, kad sunku suprasti, koks yra ryšys tarp ly- 
ties (gender) ir gimties (sex). Šiame kontekste gimtis reiš- 
kia anatominius vyrų ir moterų skirtumus. Jei pažvelgsime 
iš istorinės perspektyvos, tai (bent jau pradedant Aristote- 
liu) šie anatominiai skirtumai būdavo priskiriami biologijos 

„natūralių faktų“ klasei. Savo ruožtu biologija buvo tapati- 
nama su ikisocialiais arba nesocialiais dalykais. Lyčių san- 
tykius imta traktuoti taip, tarsi juos sudarytų du priešingi 
nariai arba skirtingų tipų būtybės — vyras ir moteris. Jei vy- 
ras ir moteris laikomi opozicija arba iš esmės skirtingomis 
būtybėmis, lytis negali būti santykinė. Jei lytis yra tokia na- 
tūrali ir tokia esminė mūsų dalis kaip ir genitalijos, su ku- 
riomis gimstame, vadinasi, būtų kvaila (o gal net žalinga) 
bandyti arba keisti lyčių santykius, arba nepaisyti jų kaip 
atribojančių žmogaus veiklas. 

Nors feministinė teorija daugiausia dėmesio skyrė lyties 
„denatūralizavimui“, feministams, kaip ir nefeministams, 
sunkiai sekasi mąstyti gamtiškumo sąvokai priskiriamomis 
reikšmėmis ir vartojant šias sąvokas**. Kas gi pagaliau yra 
„gamta“ Žmogaus pasaulio kontekste?" Daugelį mūsų įkū- 
nytumo ar biologijos aspektų galėtume aiškinti kaip žmo- 
gaus veiklos apribojimus, kuriuos Vakarų medicina ir moks- 
las nedvejodami peržengia. Pavyzdžiui, nedaug vakariečių 
atsisakytų skiepytis nuo ligų, kuriomis mes natūraliai esa- 
me linkę sirgti, nors kai kuriose kultūrose į tokius veiks- 
mus būtų žiūrima kaip į natūralios tvarkos ardymą. Vakarų 
mokslas stengiasi „atkerėti“ gamtinį pasaulį“. Vis mažiau 
ir mažiau „gamtiškumas“ egzistuoja kaip „kultūriškumo“ 
ir socialumo priešprieša. Gamta tampa Žmogaus veiklos 
objektu ir produktų; ji praranda savo nepriklausomą eg- 
zistenciją. Galima paironizuoti, kad juo daugiau tokių kerų 
išsklaidoma, tuo labiau, atrodo, žmonėms reikia, jog liktų 
kažkas, ko nepaliečia mūsų galios. Iki šiol vyrų ir moterų 
anatominiai skirtumai?', regis, buvo viena iš tokių nelie- 
čiamų sričių. Todėl, norėdami „išgelbėti“ gamtą (nuo savęs 
pačių), daugelis dabarties vakariečių sugretina gimtį/bio- 
logiją/gamtą/lytį ir priešpriešina jas kultūriškumui/socia- 
lumui/žmogiškumui. Tada gimties/lyties sąvokos tampa 

sudėtingomis ambivalentiškos žmogaus veiklos gamtiniame 
pasaulyje, su gamtiniu pasauliu ir kaip gamtinio pasaulio 
dalies metaforomis. 

Bet savo ruožtu, vertinant lytį kaip tokio ambivalentiš- 
kumo metaforą, toliau blokuojamas jos tyrinėjimas, nes šie 
sugretinimai iš tikrųjų socialiai artikuliuojami ne tokia for- 
ma, kaip pateikiau aukščiau, o veikiau taip: gimtis/bio- 
logija/gamta/moteris - kultūriškumas/socialumas/vyras. 
Nūdienos Vakarų pasaulyje moterys tampa paskutiniu prie- 
globsčiu ne tik nuo „beširdžio“ pasaulio, bet taip pat ir nuo 
vis labiau mechanizuoto ir sufabrikuoto pasaulio“. Šiuose 
mąstymo būduose nutylima, kad mūsų biologijos/gamtos 
sąvokų šaknys gali būti socialiniuose santykiuose ir kad jos 
nevisiškai atspindi pačią realybės struktūrą. 

Todėl, norint suprasti lytį kaip socialinį santykį, femi- 
nizmo teoretikams reikia toliau dekonstruoti tas reikšmes, 
kurias priskiriame biologijai /gimčiai /lyčiai / gamtai. Šis jų 
dekonstravimo procesas toli gražu nėra užbaigtas ir, be abe- 
jo, nelengvas. Iš pradžių kai kurie feministai manė, kad ga- 
lime tik atskirti „gimties“ ir „lyties“ sąvokas. Kai pradėjome 
labiau domėtis sąvokų socialinėmis istorijomis, paaiškėjo, 
jog tokia (numanoma) disjunkcija, nors politiškai būtina, 
remiasi problemiškomis ir kultūriškai specifiškomis prieš- 
priešomis, pavyzdžiui, „gamtos“ ir „kultūros“ ar „kūno“ ir 
„proto“. Kai kurie feministai mėgino naujai pažvelgti į šias 
„opozicijas“, ir tada iškilo nauji klausimai: ar tikrai anato- 
mija (kūnas) neturi tokio ryšio su protu? Kaip mano socia- 
linį patyrimą paveikia tai, kad aš turiu būdingą moterišką 
kūną? 

Nepaisant to, kad mūsų klausimai kaskart darosi vis pai- 
nesni, daugelis feministų nesiliauja atkakliai tvirtinę, jog 
lyčių santykiai nėra (arba nėra vien tik) anatomijos atitik- 
muo ar jos padarinys. Kiekvienas sutiks, kad vyrų ir moterų 


478 JANE FLAX 


anatomija skiriasi. Šiuos anatominius skirtumus, atrodo, vi- 
sų pirma reiktų sieti su nevienodu vyrų ir moterų įnašu į 
bendrą biologinį būtinumą, fizinį žmonių rūšies daugini- 
mąsi. 

Vis dėlto jau vien šių anatominių skirtumų egzistavimas 
yra aprašomasis faktas, viena iš daugelio fizinių žmonių 
charakteristikų. Biologijos / gimties /lyties / gamtos reikšmės 
dekonstravimo problemos dalį sudaro tai, kad gimtis/lytis 
buvo viena iš nedaugelio sričių, kur (nemoksliniuose) Vaka- 
rų diskursuose apskritai būdavo kalbama apie kūniškumą 
(paprastai moterų). Yra daug kitų mūsų kūniškumo aspek- 
tų, kurie atrodo lygiai taip pat nepaprasti bei įdomūs — 
pavyzdžiui, neįsivaizduojamai sudėtinga mūsų smegenų 
struktūra bei veikla arba visiškas ir santykinai ilgas fizinis 
žmogaus naujagimio bejėgiškumas palyginti su kitų rūšių 
(net ir susijusių) naujagimiais, arba tas faktas, kad kiek- 
vienas iš mūsų mirs. 

Be to, fiziškai vyrai ir moterys daugeliu atžvilgių daug 
labiau panašesni negu skiriasi. Tie mūsų panašumai ypač 
įspūdingi, kai palygini žmogų, tarkime, su rupūžėmis arba 
medžiais. Kodėl gi tada anatominiai vyrų ir moterų skir- 
tumai yra tokie svarbūs suvokiant save kaip asmenis? Kodėl 
tokios sudėtingos žmogiškos socialinės reikšmės ir struk- 
tūros turi būti grindžiamos arba įteisinamos remiantis paly- 
ginti siaura anatominių skirtumų sritimi? 

Vienas iš galimų atsakymų į šiuos klausimus yra tas, kad 
anatominiai vyrų ir moterų skirtumai yra susiję su viena iš 
svarbiausių rūšies funkcijų ir iš dalies jos nulemti — fizine 
jos reprodukcija. Taigi mes galime aiškinti: kadangi daugi- 
nimasis yra itin reikšmingas žmonių gyvenimo aspektas, tai 
su juo siejamos charakteristikos mums reikš kur kas dau- 
giau nei, tarkime, plaukų spalva arba ūgis. 

Į šiuos klausimus galima atsakyti ir kitaip: žmonių giminei 

pratęsti būtini lytiniai santykiai. Mūsų anatominiai skirtu- 
mai daro įmanomą (ir fizinei reprodukcijai būtiną) būdingų 
vyriškų ir moteriškų organų tam tikrą atitikimą. Kai ku- 
riems Žmonėms šis „atitikimas“ yra dar ir itin trokštamas 
bei malonus. Taigi atrodo, kad mūsų anatominiai skirtumai 
yra neišpainiojamai susipynę su seksualumu (ir tam tikru 
atžvilgiu jo nulemti). 

Vadinasi, egzistuoja kompleksas santykių, kurie susiejo 
šias reikšmes: penis ar klitoris, vagina ir krūtys (suprask 
atitinkamai: vyro kūnas arba moters kūnas), seksualumas 
(suprask: reprodukcija — gimdymas ir vaikai), savęs kaip 
ypatingos ir kitos lyties — arba (ir tik) vyriškosios, arba 
moteriškosios - asmens suvokimas (suprask: lyčių tarpu- 
savio santykiai kaip „natūrali“ skiriančioji kategorija). Tad 
mes esame įsitikinę, jog yra tik du žmonių tipai ir kiek- 
vienas iš mūsų galime būti tik vienas iš jų. 

Problema čia yra ta, kad visos šios tartum aiškios asocia- 
cijos suponuoja kaip tik tai, ką būtina paaiškinti —- lyčių 
santykius. Mes gyvename pasaulyje, kur lytis yra formuo- 
jantis socialinis santykis ir kur lytis yra taip pat ir domi- 
navimo santykis. Todėl ir vyrų, ir moterų anatomijos, biolo- 
gijos, kūniškumo, seksualumo, dauginimosi supratimas yra 
iš dalies nulemtas prieš tai buvusių santykių tarp lyčių, juos 
ruožtu lyčių santykių egzistavimas padeda mums sutvar- 
kyti ir suprasti žmogaus egzistavimo faktus. Kitaip tariant, 
lytis gali tapti biologijos metafora, kaip kad biologija gali 
tapti lyties metafora. 


Lyties belaisviai: feministinės teorijos dilemos 


Kadangi santykiai tarp lyčių neabejojamai susiję su tokiais 
svarbiais Žmogaus egzistavimo aspektais kaip gimimas, 

dauginimasis, seksualumas, galima tiek susieti gamtiškumą 
su socialumu, tiek i7 pernelyg radikaliai juos atskirti. Šiuo- 
laikinėje Vakarų kultūroje, o kartais ir feministų teorijose 
tai, kas „gamtiška“, ir tai, kas „socialu“, susiejama „moters“ 
sampratoje. Nefeministų ir kai kurių feministų darbuose 
apie vyrus dažnai tai, kas „gamtiška“, radikaliai atskiriama 
nuo to, kas „socialu“. Moterys paprastai atstovauja arba 
simbolizuoja kūną, „kitoniškumą“, konkretumą. Šios savy- 
bės, pasak kai kurių feministų, o ir nefeministų autorių, taip 
pat nutvieskia/apibrėžia tas veiklos rūšis, kurios labiausiai 
asocijuojasi su moterimis: maitinimą, motinystę, rūpinimąsi 
kitais, susietumą su kitais, „saugojimą“?. Taip pat dažnai 
samprotaujama, kad moterų protai atspindi mūsų stereo- 
tipiškai moteriškų veiklos formų ir kūnų ypatybes. Net ir 
feministai kartais aiškina, jog moterys protauja ir/arba rašo 
kitaip negu vyrai ir turi kitokių nei jie interesų bei motyvų“. 
Vyrai neva labiau suinteresuoti pritaikyti abstraktaus pro- 
to (minties) galią, jie trokšta valdyti gamtą (taip pat ir kū- 
nus), linkę būti agresyvūs ir karingi. 

Tokių samprotavimų galima išgirsti net iš kai kurių fe- 
ministų, ir tai reikia toliau analizuoti. Ar tai reiškia, kad pra- 
sideda tikras vertybių pervertinimas ir/ar traukiamasi at- 
gal — prie tradicinių lyčių skirtumais grindžiamų pasaulio 
supratimo būdų? Mūsų pastangos koreguoti šališkus (ir 
lytimi grindžiamus) skirtumus paprastai baigiasi tuo, kad 
feministai juos atgamina. Feministinis diskursas kupinas 
prieštaringų ir nesutaikomų socialinių santykių prigimties, 
vyrų ir moterų, stereotipiškų vyriškos ir moteriškos veiklos 
formų vertės ir pobūdžio koncepcijų. Kai šios koncepcijos 
imamos laikyti vienintele „teisinga“ (arba tikrai feministi- 
ne) perspektyva, tai, be kitų dalykų, atsiskleidžia tai, kad 
feministinė teorija pati yra įkūnyta socialiniuose procesuo- 
se, kuriuos mes mėginame kritikuoti, ir kad mums reikia 
sistemiškesnės ir sąmoningesnės teorinės praktikos. 

Kaip galima spręsti iš dabartinės feministinio teorizavi- 
mo praktikos, mes, regis, užmirštame, kad kiekviena mūsų 
praktinių (motinystės) koncepcijų užčiuopia tik sudėtin- 
gos ir prieštaringos socialinių santykių visumos aspektą. 
Susidūrę su sudėtingais ir kintančiais santykiais, mėgina- 
me juos redukuoti į paprastą, vieningą ir nediferencijuotą 
visumą. Mes stengiamės užbaigti ginčus arba norime surasti 
teisingą atsakymą, arba išsiaiškinti, kas yra vyrų domina- 
vimo istorijos „variklis“. Mūsų klausimų painumą bei jų 
traktavimo įvairovę ir kai kurie feministai, ir nefeministai 
traktuoja veikiau kaip silpnumo ar nesugebėjimo įveikti 
ankstesnių teorijų susiaurinimus, požymius, o ne kaip ly- 
čių santykių persmelkiamumo ir skvarbumo bei naujoviško 
teorizavimo poreikio požymius. 

Kai kurie redukciniai veiksmai, kuriuos aš turiu omeny- 
je, susiaurina „įkūnytumą“ iki išskirtinai moteriškų mūsų 
anatomijos aspektų šlovinimo?!. Ši redukcija neleidžia ap- 
tarti daugelio kitų būdų, kuriais patiriame savo įkūnytumą 
(t.y. neseksualiniai malonumai ar brendimo procesai, ar 
skausmas). Ir vėl moteris prilyginama kūnui - tarsi vyrai 
jo neturėtų! Yra alternatyvi tenderlcija tiesiog neigti arba 
ignoruoti kokio nors kūniško patyrimo reikšmę ar svarbą 
tiek moterų, tiek ir vyrų gyvenime arba traktuoti jį kaip 
„gamybinius santykius“ (arba reprodukciją). 

Kartais pačiame feminizmo diskurse moteris, atrodo, tam- 
pa tik įkūnytumo ir skirtingumo „nešėja“. Todėl mes sutin- 
kame su argumentais, kai įrodinėjama, jog būtina išsaugoti 
lytimi grindžiamą darbo pasidalijimą kaip paskutinį prie- 
globstį nuo nuasmeninančios ir skaidančios valdžios?*. Ši- 
tokiuose argumentuose šeima regima it intymi, emocionali 
natūralių santykių — giminystės ryšių, pirmiausia tarp mo- 
terų, vaikų ir moters giminės — sritis, kuri priešpriešina- 
ma beasmenėms valstybės ir darbo (vyrų pasaulio) sritims. 

Kitais atvejais feministai visiškai neigia kokius nors reikš- 
mingus skirtumus tarp moterų ir vyrų, o pripažįstant jų 
egzistavimą, moterims siūloma supanašėti su vyrais (arba 
imtis vyriškos veiklos). Arba šeima suprantama tik kaip 
lyčių kovos arena ir asmenų „reprodukcija“ - tarsi minia- 
tiūrinė politinė ekonomija su savuoju darbo pasidalijimu, 
pridedamojo produkto šaltiniu (moters darbas) ir produktu 
(vaikai ir darbininkai)“. Sudėtingi vaizdiniai ir prieštaringi 
troškimai bei išgyvenimai, kurie moterims asocijuojasi su 
šeima /namais, dažnai lieka neišreikšti ir nesuprasti. Ka- 
dangi tokios savianalizės trūksta, feministams sunku surasti 
kai kuriuos mūsų ypatingumų šaltinius arba sutikti su tuo, 
kad mus nebūtinai sieja ta pati praeitis arba nūdienos po- 
reikiai““. 

Kartais moters seksualumas aiškinamas kaip vyrų domi- 
navimo išraiška, kaip kad Catherine MacKinnon sako: „ly- 
ties socializavimas yra toks procesas, kurio metu moterys 
ima tapatinti save su seksualinėmis būtybėmis, egzistuo- 
jančiomis vyrams“. Šis apibrėžimas, be daugelio kitų klau- 
simų, taip ir nepaaiškina, kaip kartais moterys galėtų geisti 
kitų moterų, ir daugelio kitų jausminių išgyvenimų, kuriuos 
moterys, jų tvirtinimu, patiria, pavyzdžiui, masturbuoda- 
mosi, maitindamos krūtimi ar žaisdamos su vaikais. Teigia- 
ma ir kitaip, t.y. kad moters seksualumo „esmės“ reikia 
ieškoti kvazibiologiniuose pirminiuose motinos ir dukters 
saituose““. 

Kai kurių teoretikų nuomone, mūsų fantazija ir vidiniai 
pasauliai išreiškiami tik simboliais, o ne realiais sociali- 
niais santykiais. Iris Young, pavyzdžiui, įrodinėja, kad lyčių 
diferencija, kaip kategorija, yra susijusi tik su „idėjomis, 
simboliais ir sąmonės formomis“*'. Fantazija, vidiniai pa- 
sauliai, seksualumas, pasak šio požiūrio, gali formuoti in- 
tymius vyrų ir moterų santykius namie, tačiau labai retai 

pagalvojama, kad jie veikia darbo ir valstybės struktūrą bei 
yra jų dalis. Šitaip feministinė teorija atgaivina savo pačios 
skilimo į viešumą / privatumą versiją. Kitokios yra radika- 
liai feministinės nuomonės: įgimti vyriški stimulai, ypač ag- 
resyvumas ir dominavimo poreikis, yra tas variklis, kuris 
valdo istorijos substanciją ir teleologiją““. 

Feminizmo teoretikai yra nusakę, kaip įvairiais būdais 
motinystė kuria moterų sąmonę, tačiau tėvystę dažnai dar 
mes suvokiame taip, tarsi ji būtų neesminis dalykas vyrų ir 
vaikų sąmonei“. Feministinėje teorijoje išryškinama vaiko 
auginimo metodų reikšmė moters statusui bei moters ir 
vyro savęs supratimai; vis dar tebekuriame socialinę teo- 
riją, kur kiekvienas yra laikomas suaugusiu. Pavyzdžiui, 
dviejuose pastarojo meto feministinės teorijos rinkiniuose, 
skirtuose motinystei ir šeimai“, beveik nediskutuojama apie 
vaikus kaip apie žmogiškas būtybes arba apie motinystę 
kaip apie asmenų tarpusavio santykį. Modalusis „asmuo“ 
feministinėje teorijoje tebėra savimi pasitikįs suaugęs in- 
dividas. 

Šie mąstymo sunkumai turi ir socialinių, ir filosofinių 
priežasčių, kurioms reikia priskirti ir dominavimo santy- 
kių egzistavimą, ir dabartinių vaiko auginimo metodų psi- 
chologinius padarinius. Norint dominuoti, reikia neigti tai, 
kad viena grupė su kita yra tarpusavyje susijusios ir viena 
nuo kitos priklausomos. Ryšiai gali būti įžiūrimi tik tol, kol 
jie nepradeda darytis politiškai pavojingi. Pavyzdžiui, keli 
baltieji feministai paaiškino, kaip mūsų lyčių santykių ir 
savęs supratimą bei teoriją iš dalies suformavo patirtis, su- 
kaupta gyvenant kultūroje, kur asimetriniai rasių santykiai 
yra pagrindinis visuomenę organizuojantis principas*!. 

Be to, kaip esami santykiai tarp lyčių sukuria vyrus, kurie 
vargiai pripažįsta ryšį tarp žmogaus ir patyrimo, lygiai taip 
pat jie sukuria moteris, kurioms sunku pripažinti, kad šie 

santykiai yra skirtingi. Socialiniai santykiai suformuoja tiek 
vienos, tiek ir kitos lyties nusiteikimą traktuoti patyrimą 
taip, tarsi jis visas būtų vienoks arba kitoks, ir netoleruoti 
skirtingumų, dviprasmybės ir konflikto. 

Feministinė teorija kupina pagundų ir spąstų. Kadangi 
moterys yra visų visuomenių dalis, tai mūsų mąstymas ne- 
gali būti laisvas nuo kultūriškai apibrėžtų savęs supratimo 
būdų. Kaip ir vyrai, mes internalizuojame dominuojančios 
lyties vyriškumo ir moteriškumo sampratas. Kol suvoksime 
lytis veikiau kaip socialinį santykį, o ne kaip iš prigimties 
skirtingų būtybių opoziciją, tol neįstengsime nustatyti skirt- 
ingų moterų (arba vyrų) galių ir priespaudos tam tikroje 
visuomenėje įvairovės ir apribojimų. Feministai susiduria 
su keturgubu uždaviniu. Mums reikia: (1) aiškiai nurody- 
ti feministinius požiūrius į socialinius pasaulius, kuriuose 
gyvename; (2) apmąstyti, kaip šie pasauliai mus paveikė; 
(3) apsvarstyti, kaip tai, ką mes apie juos manome, gali bū- 
ti įtraukta į egzistuojančius valdžios /žinojimo santykius; 
(4) numatyti, kaip šie pasauliai turi/gali būti transformuoti. 

Kadangi šiuolaikinėse Vakarų visuomenėse lyčių santy- 
kiai buvo dominavimo santykiai, feministų teorijos turėtų 
turėti tiek kritinį, tiek ir kompensacinį aspektus. Vadinasi, 
mums būtina susigrąžinti ir ištirti tuos socialinių santykių 
aspektus, kurie buvo nutylimi, neišsakomi arba neigiami 
dominuojančių (vyrų) požiūrių. Turime susigrąžinti ir para- 
šyti moterų ir mūsų veiklos istorijas, panašias į kultūrų 
istorijas. Dar mums reikia pagalvoti, kad vadinamąją mote- 
rų veiklą iš dalies formuoja jų vieta kiekvieną visuomenę 
apraizgančiame socialinių santykių tinkle. Tai yra mums 
reikia sužinoti, kaip daroma įtaka šiai veiklai, taip pat ir tai, 
kaip ji daro įtaką ar įgalina, ar kompensuoja vyrų veiklos 
padarinius, be to, kokia reikšmė klasės ir rasės santykiams. 

Taip pat reikia pervertinti vertybes - iš naujo apmąstyti, 

kas, mūsų akimis, yra žmogiškai puiku, vertinga arba mo- 
ralu. Tai reikia daryti atsargiai - kad nepradėtume teigti tik 
priešybės pranašumo. Pavyzdžiui, kartais feminizmo teore- 
tikai bando supriešinti autonomiją su buvimu susisaisčius. 
Toks supriešinimas nepaaiškina suaugusių buvimo susisais- 
čius formų, kurios gali būti klaustrofobiškos be autonomi- 
jos - autonomijos, kuri be buvimo susisaisčius gali lengvai 
išsigimti į viešpatavimą. Moterys šioje kultūroje auklėjamos 
taip, kad dažnai skatinamos neigti daug subtilių agresijos, 
kurią gali sukelti ir lemti artimi santykiai su kitais, formų. 
Pavyzdžiui, daugumoje mūsų diskusijų apie motinystę ir 
išskirtinius moteriškus dalykus stengiamasi išvengti aptari- 
nėti moterų pyktį ir agresiją: kaip mes tai internalizuoja- 
me ir išreiškiame, pavyzdžiui, santykiuose su vaikais arba 
su savo vidiniu „aš“**. Turbūt moterys nė kiek ne mažiau 
agresyvios už vyrus, tik išreiškia savo agresiją kitokiais, 
kultūriškai sankcionuotais (ir iš dalies slepiančiais ar nei- 
giančiais) būdais. 

Kadangi mes gyvename visuomenėje, kurioje vyrai turi 
didesnę valdžią negu moterys, yra prasmės manyti, kad 
vertingesnėmis laikomos su vyrais asocijuojamos savybės. 
Kaip feministės, mes turime teisę įtarti, kad net ir moters 
„gyrimas“ gali būti (bent iš dalies) motyvuotas noro išlaikyti 
moteris ribotoje (ir apribojančioje) vietoje. Iš tikrųjų domi- 
navimo santykių apraiškų ir padarinių reikia ieškoti visuose 
visuomenės aspektuose (taip pat ir feministinėje kritikoje). 
Mums reikia primygtinai tvirtinti, kad visi šie santykiai yra 
socialiniai, t.y. jog jie susidarė ne dėl to, kad asmenų tipai 
turi nevienodų prigimtinių savybių. 

Atkakliai tvirtindamos, kad tokie dominavimo santykiai 
egzistuoja ir turi galią, vis dėlto neturėtume vaizduoti mote- 
rų, savęs pačių, visiškai nekaltomis ir pasyviomis būtybė- 
mis. Toks požiūris neleistų pamatyti tų gyvenimo sričių, kur 

moterys turi įtakos, kur esame ne taip priklausomos nuo 
kito (kitų) valios ir kur kai kurios iš mūsų turi ir įgyvendina 
valdžią ir toji valdžia iš tikrųjų valdo kitus (t. y. įvairios 
rasės, klasės, seksualinės pirmenybės, amžiaus ar vietos 
pasaulio sistemoje privilegijos). 

Kiekvienas feministinis požiūris neišvengiamai bus ša- 
liškas. Galvojimas apie moteris gali nušviesti tam tikrus 
visuomenės aspektus, kuriuos anksčiau dominuojantis po- 
žiūris buvo nuslėpęs. Tačiau niekas iš mūsų negali kalbėti 
„Moters“ vardu, nes toks asmuo neegzistuoja - nebent spe- 
cifinėje santykių (iš anksto grindžiamų lytimi) sistemoje — 
„Vyrui“ ir daugybei konkrečių ir skirtingų moterų. 

Iš tikrųjų feministinis požiūris, kuris yra teisingesnis už 
ankstesniuosius (vyriškus), atrodo, remiasi daugeliu prob- 
lemiškų ir nepaaiškintų prielaidų. Joms priklauso ir opti- 
mistiškas įsitikinimas, kad žmonės elgiasi protingai, nes 
jiems patiems tai naudinga, o tobulas protas (kartą išto- 
bulintas) gali atskleisti tikrovės sandarą. Abi šias prielaidas 
savo ruožtu nulėmė anksčiau mūsų aptartų Švietimo epo- 
chos idėjų nekritiškas perėmimas. Be to, remiantis šiuo po- 
žiūriu, manoma, kad engiamųjų socialinė patirtis iš esmės 
jiems žalos nedaro. Priešingai, tariama, kad jų santykis su 
„ne čia“ esančia ir mūsų reprezentavimo laukiančia tikrove 
ir sugebėjimas ją suprasti esąs privilegijuotas (ne tik kitoks). 
Ši pozicija taip pat suponuoja lytimi grindžiamus sociali- 
nius santykius, kur yra kategorija būtybių, kurios dėl jų 
gimties yra iš esmės tokios pat — tai yra pripažįstamas vy- 
rų moterims priskiriamas kitoniškumas. Šis požiūris taip 
pat leidžia manyti, kad, kitaip nei vyrai, moterys gali būti 
laisvos, kad jų nedeterminuoja jų pačių dalyvavimas tuo- 
se dominavimo santykiuose, kurie kyla iš socialinių rasės, 
klasės arba homofobijos santykių??. 

Priešingai, aš esu įsitikinusi, kad „už“ socialinių santykių 

ir veiklos (t. y. istorijos, proto, pažangos, mokslo, tam tikros 
transcendentalinės esmės) nėra jėgos arba tikrovės, kuri 
išgelbėtų mus nuo šališkumo ir skirtingumų. Mes savo gy- 
venimus siejame ir dedamės prie tų, kurie stengiasi toliau 
decentruoti pasaulį, nors mums reiktų pasilaikyti sau teisę 
abejoti jų motyvais ir įžvalgomis“. Kaip ir kitos postmo- 
dernizmo formos, feministinės teorijos turėtų paskatinti mus 
toleruoti ir interpretuoti ambivalentiškumą, dviprasmybę, 
įvairumą bei parodyti mūsų tvarkos ir struktūros poreikių 
šaknis, kad ir kokie šališki ir slopinantys jie būtų. 

Jei mes gerai atliksime savo darbą, „tikrovė“ pasirodys 
esanti dar nestabilesnė, dar sudėtingesnė, dar netvarkin- 
gesnė, negu atrodo dabar. Šia prasme Freudas turbūt nekly- 
do sakydamas, jog moterys yra civilizacijos priešai“. 


Versta iš: Jane Flax. „Postmodernism and Gender Relations in Feminist Theory“. In 
Signs (Summer 1987). 
Vertė VILIJA POVILIŪNIENĖ 


JULIA KRISTEVA 


Recenzuodamas Julios Kristevos pirmąją knygą Sėmėiotikė 
(1969), Rolandas Barthes'as, jos pagrindinis dėstytojas ir ar- 
timas draugas, rašė: 
Už daug ką esu jai dėkingas ir jutau dėkingumą iš pat pradžių. Ir 
dabar aš buvau iš naujo priverstas pajusti — šiuo kartu visą - jos 
darbo jėgos apimtį. Toji jėga - tai galia trikdyti. Julia Kristeva meta 

mūsų manymu, atrodė patenkinama, kuria mes netgi galėjome di- 
džiuotis; ji trikdo tai, kas jau pasakyta, kitaip sakant, signifikato 
reikalavimus, ji griauna monologiško ir sūniško mokslo autoritetą. 
1966 m. dvidešimt penkerių metų Julia paliko gimtąją 
Bulgariją ir išvyko į Paryžių rašyti daktarės disertacijos iš 
kalbotyros. Ji pateko į patį struktūralizmo sūkurį ir iš karto 
įsitraukė į naujų teorijų debatus; nepraėjus metams, jau 
spausdino straipsnius svarbiausiuose Žurnaluose, taip pat 
Tel Ouel, kurio redakcinės kolegijos nare ji tapo 1970 m. 
Barthes jai suteiktas vardas „L'Ėtrangere“ (Svetima) iki 
šių dienų geriausiai apibūdina jos vaidmenį tarp Paryžiaus 
intelektualų. Jos tiek kalbos teorijos ir semiotikos, tiek psi- 
choanalizės teorijos ir kultūros kritikos darbus jungia vienas 
bendras siekis — išanalizuoti ir sutrikdyti visas kultūrinės 
galios struktūras ir diskursus: nuo humanistinio tikėjimo 
visagaliu integraliu subjektu iki patriarchalinės ideologijos, 
čia pat kuriant naują diskursą, atskleidžiantį kalbos ir sub- 
jekto paradoksus. Kristevos tikslai aiškiai radikalūs, tačiau 

ji siekia jų labai tikslingai ir netiesmukiškai, atsiribodama 
nuo besąlygiškų griovimo strategijų, kurios tapo tokios ma- 
dingos postmodernistinėje filosofijoje ir kritikoje. Anksti 
numačiusi būsimas poststruktūralizmo tendencijas, Kristeva 
pačią semiotiką, ženklų mokslą, įsivaizdavo kaip „vietą, 
kurioje griežtieji mokslai miršta“, ir teigė, kad šitos mirties 
pažinimas yra kartu ir moksliškumo atgaivinimas (Sėmėio- 
tikė). 

Atvirai prieštaraudama dekonstruktyvizmo filosofo Jac- 
gues'o Derrida tekstualiniams ekscesams, Kristeva domėjosi 
ne pačiu tekstu, bet signifikacijos subjektu, t.y. kalbančiuoju. 
Tai Žinant, nesunku įsivaizduoti, kodėl ją traukė psichoana- 
lizė kaip būdas etines implikacijas įpinti į tekstų ir kultūros 
analizę. Baigusi daktarės disertaciją („La rėvoliution dans 
le langage poėtigue“, kuri išspausdinta 1974 m. ir už kurią 
jai suteiktas lingvistikos profesorės laipsnis Paris VII univer- 
sitete), Kristeva ėmėsi rengti psichoanalizės specialistus ir 
psichoanalitikus garsiojo Freudo įpėdinio Jacgues'o Lacano 
mokykloje. Nuo to laiko psichoanalitinė teorija ir praktika 
(ji turi privačią klientūrą) neatskiriamos nuo kitų Kristevos 
veiklos sričių. Pasak Kristevos, klausimas, ar Švietimo epo- 
chos subjektas yra miręs, ar ne, nėra esminis, šiandien bū- 
tina iš naujo suprasti patį subjektą. Jos manymu, į subjektą 
reikia Žiūrėti ne kaip į fiksuotą būtybę, bet kaip į tam tikrą 
proceso subjektą, kuris yra atsidūręs tam tikroje simbolinės 
tvarkos vietoje ir turi tam tikrą santykį su kalba, su įvairiais 
diskursais bei Tėvo įstatymu. (Įstatymas — Lacano kategori- 
ja, apibrėžianti kultūrinėje-psichologinėje realybėje vyrau- 
jantį principą, t.y. froidiškojo Tėvo autoritetą.) Svarbu įsidė- 
mėti, jog nei Freudas, nei Lacanas, nei Kristeva nemano, kad 
tokia tvarka biologiškai nustatyta arba neįveikiama. Šių 
teorijų tikslas — tik konstatuoti tai, kas mūsų vakarietiškoje 
kultūroje yra, nes tik tokiu būdu įmanoma ir pačiam save, 

ir vienam kitą suprasti, kitam padėti ir ypatingais atvejais 
(pvz., psichologinį ligonį) gydyti. 

Kūrinys „Stabat Mater“, pirmą sykį publikuotas 1977 m. 
žurnale Tel Ouel pavadinimu „Meilės eretika“ („Hėretigue 
de V'amour“), yra geras Kristevos teorinės minties pavyzdys 
ir kartu parodo, kokį svarbų vaidmenį ji vaidino vakarietiš- 
ko feminizmo judėjime. Savo pirmajame romane (jai paran- 
kus ir šis žanras!) Les Samourais (1990) Kristeva rašo, kad 
„Prancūzijoje 1968-1988 m. buvo didžiulės intelektualinės 
avantiūros metas“. Tai metas, kai modernizmo idėjas pra- 
lenkė postmodernizmas, kai nei kalba, nei kultūra, nei sub- 
jektas nebeliko šventi, kai Foucault ir kiti rašytojai filosofai 
suformavo naują, išlaisvinantį požiūrį į kūną, kai pagaliau 
buvo atvertos begalinės tekstų ir reikšmių galimybės. Į šį 
vakarietiško mąstymo perversmą įsitraukė nemaža mote- 
rų — rašytojų ir teoretikių - epistemologiškai radikaliausio 
feminizmo atstovių, kurios teigė, kad istorijoje vyravęs mo- 
terų aktyvumo slopinimas joms teikia privilegijuotą kritinę 
poziciją. Šio „naujojo feminizmo“ kontekste J. Kristeva vėlgi 
pasirodė kritiškesnė ir originalesnė už kitus. Pripažinda- 
ma, kad jos moteriškumas turi įtakos jos teoriniam darbui, 
Kristeva aiškiai suvokia epistemologinį teorinį feminizmo 
potencialą. „Ko gero, beveik būtina būti moterimi, kad ban- 
dytum kelti pernelyg didelį racionalų projektą, atvedantį iki 
kraštutinės ribos“, - rašė ji 1980 m. savo straipsnių rinkinio 
anglų kalba Desire in language įvade. 

Savotišką J. Kristevos požiūrį į feminizmą iš dalies rei- 
kia suprasti kaip oponavimą arba reakciją į vieną ryškiai 
prancūziškojo feminizmo srovę, griežtai teigiančią moterų 
esminį skirtingumą, dėl kurio neva egzistuoja vos ne biolo- 
giškai pagrįsta specifinė moterų kūryba. 1980 m. straipsnyje 
„Moterų laikai“ („Le temps des femmes“) Kristeva aiškina, 
kad ją feminizmas, kaip kultūros reiškinys, domina tik tada, 

kai jis atveria naują signifikavimo erdvę, kurioje vyriškumo 
ir moteriškumo priešprieša atmetama dėl to, kad tasai dua- 
lizmas iš tiesų priklauso metafizikai. Neneigdama didžiulių 
skirtumų tarp vyrų ir moterų Vakarų kultūrinėje sąrangoje, 
Kristeva nuolat primena, jog lyčių diferenciacija egzistuoja 
tik susijusi su kalba, su reikšme. Moteriškumas - kultūrinis 
konstruktas, ir moteris kaip subjektas egzistuoja tam tik- 
rame diskurse, tam tikroje simbolinės tvarkos vietoje ir turi 
tam tikrą santykį su patriarchaliniu įstatymu. „Jeigu mote- 
riškumas egzistuoja, jis egzistuoja vien tik ženklų sistemos, 
arba signifikavimo proceso, lygmenyje, vien tik reikšmės ir 
prasmės santykyje kaip besaikis, ribas peržengiantis kitas, 
tai, kas egzistuoja, kalba, mąsto ir rašo abiem lytim.“ 

„Stabat Mater“ — vienas lyriškiausių, lengviausiai skaito- 
mų Kristevos tekstų. Itin originali jo forma: puslapiai išskai- 
dyti fragmentais, į teorinę dalį įterpiami trumpi poetiniai 
subjektyvių išgyvenimų aprašymai, kurie grįsti pačios auto- 
rės motinystės patyrimu (Kristevos sūnus gimė 1974 m.). 

Pagrindinė straipsnio mintis tokia: religijos, kaip viską 
apimančio diskurso, silpnėjimas Vakarų kultūroje yra pali- 
kęs pavojingą vakuumą ten, kur egzistavo įtaigus diskursas 
apie motinystę. Grįžti prie katalikų Mergelės-Motinos kul- 
to — ne išeitis: tasai mitas nebepatenkina moters žmogiškų- 
jų troškimų, nes, akcentuodamas Mergelės įvaizdį, draudžia 
jai ir seksualumą, ir mirtingumą. Kristeva nagrinėja Mer- 
gelės kulto istoriją ir prieina prie išvados, kad verkiant rei- 
kalingas postmergeliškas motinystės diskursas, kad reikia 
diskurso, ir moterims, ir vyrams suteikiančio naują etiką, 
kurią ji vadina „eretika“ ir kuri aprėptų ir reprodukciją 
(gyvybę), ir mirtį. Tai būtų, sako Kristeva, ir naujas meilės 
diskursas, kuriame Motina - „fons amoris“, betgi kartu toji 
motina būtų ir visapusiškai žmogiška asmenybė. 

Be jokios abejonės, „Stabat mater“ mintys kartu su mo- 

tinystės skausmą, meilę ir sąmoningumą apibūdinančiom 
poetinėm meditacijom - vienas pirmųjų bandymų išreikšti 
motinos-moters-vaiko „inter-subjektivitė“; tai tikrai naujo 
ir reikalingo diskurso pradžia ir aiškus feministinių idėjų 
kūrybinio episteminio potencialo pavyzdys. 


KARLA GRUODIS 


STABAT MATER 


JULIA KRISTEVA 


Ir vienas, ir antra ieškojo kalboje skurdo. Šiuo požiūriu jie 
sutarė. Jai visada būdavo per daug žodžių, net vieno žodžio 
būdavo per daug, tuo labiau per daug įmantrių ir iškal- 
bingų žodžių. Nors ji, atrodo, buvo nelabai mokyta, tačiau 
labiau mėgo abstrakčius, neišraiškingus žodžius. Galbūt ji, 
o kartu ir jis stengėsi apsiginti šioje istorijoje nuo kažko, 
ką pati istorija vilioja. Buvo akimirkų, kai jis tuo tikėjo, ir 
sakinių, kurie jį vertė tikėti (Maurice Blanchot. „L'Attente 
Voubli“, p. 19). 


Paradoksas: 
motina ar pirminis narciziškumas 


Jeigu neįmanoma apie moterį pasakyti, kas ji yra (nes pa- 
sikėsintume į jos skirtingumą), tai gal įmanoma ką nors pa- 
sakyti apie motiną, nes motinystė yra vienintelė „kitos lyties“ 
funkcija, kurią be išlygų pripažįstama? Bet ir šiuo atveju mes 
vis vien susiduriame su paradoksu. Pirma, mes gyvename 
civilizacijoje, kur šventoji (religinė ar pasaulietiška) mote- 
riškumo reprezentacija išreiškiama per motinystę. Bet, ati- 
džiau pažvelgus, tokia motinystė yra fantazija, kurią puo- 
selėja „prarastosios žemės“ suaugusieji, vyrai ir moterys, 
maža to, - tai ne tiek idealizuota archajiškoji motina, kiek 
paties ryšio, siejančio mus su tąja, kurią sunku apsakyti, idea- 
lizavimas — pirminio narcisizmo idealizavimas. Dabar, kai 

feminizmui reikia naujos moteriškumo išraiškos, jis, atrodo, 
sutapatina motinystę su tuo idealizuotu nesusipratimu, betgi 
atmeta patį įvaizdį bei jo iškraipymus ir kartu ignoruoja 
tikrą patirtį, kurią užtemdo tas idealizavimas. Kas iš to? — 
Motinystės neigimas ar jos atsisakymas, būdingas kai ku- 
rioms avangardo feminisčių grupėms. Arba - sąmoningas 
ar ne - pritarimas tradicinėms motinystės reprezentacijoms, 
kurios įprastos daugumai žmonių —- moterų ir vyrų. 
Krikščionybė, be abejo, yra rafinuočiausias simbolinis 
konstruktas, kur moteriškumas, kiek jis persmelkia ją - o 
tai vyksta nuolatos, - sutelktas motinystėje!. Pavadinkime 
„Motinišku“ ambivalentinį principą, kuris susijęs su rūšimi, 


FLASH - tai, kas tampa 
laiko arba belaikio sapno 
pakaitalu; sąlyčio, vizijos, 
dar beformio, neįvardyto 
embriono neišmatuojamai 
išplėsti atomai. Epifani- 
jos. Nuotraukos to, kas 
dar neįžvelgiama, apie 
ką kalbama tarsi iš tolo, 
užuominomis. Žodžiai 
visada pernelyg tolimi, 
pernelyg abstraktūs šiam 
požeminiam sekundžių 
kurios sluoksniuojasi įsi- 
vaizduojamose erdvėse, 
vibždynui įvardyti. Jų 
aprašymas, kaip ir meilė, 
yra išbandymas. Kas mo- 
teriai yra mylėti? Tas 
pat, kas rašyti. Juoktis. 


kita vertus, išauga iš tapatumo ka- 
tastrofos, kai Vardas riboja ir gau- 
bia tai, kas neįvardijama ir kas 
yra įsivaizduojama kaip moteriš- 
kumas, ne-kalba arba kūnas. Tad 
Kristus, žmogaus sūnus, teapibrė- 
žiamas kaip „žmogiškas“ tik per 
savo motiną, tarsi Kristaus arba 
krikščioniškasis humanizmas gali 
būti tik materializmas (kai kurios 
pasaulietiškesnės, ezoteriškos sro- 
vės to, beje, nenustoja akcenta- 
vusios). Tačiau Mergelės-motinos 
žmogiškumas nėra visada akivaiz- 
dus, ir mes matysime, kaip, būda- 
ma nenuodėminga, ji išsiskiria iš 
žmonijos. Bet lygia greta stipriau- 
sias Dievo paslapties atskleidimas 
pasiekiamas mistikoje tik tam, ku- 
ris laiko save „motinišku“. Šv. Au- 
gustinas, Šv. Bernardas Klervietis, 

Neįmanoma. Flash - virš metras Eckhartas, paminint tik kai 
neįvardijamumo, suplėšy- kuriuos iš jų, save įsivaizdavo 


tas abstrakcijų audinys. = kaip Tėvo mergeles sutuoktines; 
Tegul kūnas pagaliau Šv. Bernardas net gavęs tiesiai į 
ryžtasi, išėjęs iš savo lūpas merginos pieno lašų. Taigi 


priebėgos po žodžių šydu, laisvė su pagarbiai apibrėžta mo- 
rizikuoti prasme. ŽODIS  tinystės teritorija tampa pjedesta- 
FLESH?. Iš vieno į kitą, lu, ant kurio iškyla Dievo meilės 
per amžius, suskaidytos statinys. Šitaip mistikai, tie „lai- 
vizijos, nematomos mingieji rašytojai“, nušviečia keis- 
metaforos. ta šviesa psichotišką modernumo 

žaizdą, kuri atsiveria kaip moder- 
niųjų kodų nepajėgumas prijaukinti motiniškumą, t.y. pir- 
minį narciziškumą. Retos ir „literatūrinės“, ir visados šiek 
tiek rytietiškos, jeigu ne tragiškos, yra jų šiandieninės rep- 
likos - Henry Milleris, kuris sakėsi esąs nėščias, Artaud, 
kuris įsivaizdavo save „savo dukterimis“ arba „savo mo- 
tina“... Ortodoksinė krikščionybės šaka, bylojanti, be kitų, 
ir Jono Chrizostomo „aukso burna“, sankcionavo šią per- 
einamąją motinystės funkciją, vadindama Mergelę „ryšiu“, 
„Viduriu“, „intervalu“ ir taip atverdama galimybę mažiau 
ar daugiau eretiškai tapatinti ją su Šventąja Dvasia. 

Šitaip moteriškumą ištirpinti motinystėje būdinga dau- 
geliui civilizacijų, tačiau krikščionybė savotišku būdu pa- 
siekė apogėjų. Ar tai negalėtų būti paprasčiausiai vyriškas 
motinystės, kuri, pasak mūsų hipotezės, tėra fantazija, 
maskuojanti pirminį narciziškumą, pasisavinimas? O gal 
įmanoma čia kitais atžvilgiais atskleisti platesnį mįslingos 
sublimacijos mechanizmą? Vyriškos sublimacijos mechaniz- 
mą? Galbūt. Vis dėlto sublimacijos, jeigu tiesa, kad Freudui, 
įsivaizduojančiam Leonardą da Vinci, o ir pačiam Leonardui 
toksai Motinystės, arba pirminio narciziškumo, prijaukini- 
mas yra meninės, literatūrinės ar tapybinės realizacijos 

sąlyga. Deja, šioje perspektyvoje, be kitų, dar du svarbūs 
klausimai lieka be atsakymo: kas motinystėje apskritai ir 
ypač jos krikščioniškajame mergystės variante yra tai, kas 
sugeba sumažinti socialinį įniršį ir patenkinti patiną; kas yra 
tai, kas patenkina ir moterį taip, kad būtų įtvirtintas bendru- 
mas tarp lyčių nepaisant jų akivaizdaus nesuderinamumo 
ir nuolatinės kovos? Šiame Motiniškume yra tai, kas šian- 
dien iškyla net virš socialinių ir politinių reikalavimų ir 
atveda gerai žinomą mūsų civilizacijos „nepasitenkinimą“ 
į tą tašką, kurį net Freudas vengė nagrinėti, - rūšies nepa- 
sitenkinimą. 


Pasąmonės triumfas 
monoteizme 


Atrodytų, kad Marijos pažyminys „mergelė“ - vertimo klai- 
da, semitišką terminą, reiškiantį jaunos netekėjusios moters 
visuomeninį teisinį statusą, vertėjui pakeitus graikišku žo- 
džiu „parthenos“, kuris, antra vertus, nurodo fiziologinę ir 
psichologinę būseną - nekaltybę. Tačiau abejotina, ar tai 
vienaprasmiškas ir naivus lingvistinis nukrypimas. Čia ga- 
lima iššifruoti Dumezilio išanalizuotą indoeuropietišką ža- 
vėjimąsi nekalta mergele kaip tėviškos valdžios saugotoja, 
taip pat Deivės Motinos, jos ypatingo dvasingumo ir po juo 
glūdinčio matriarchato, su kuriuo turėjo kovoti graikų kul- 
tūra ir žydų monoteizmas, ambivalentišką sąmokslą. Vakarų 
krikščionybė įveikia šią „vertimo klaidą“, projektuodama čia 
savas fantazijas ir šitaip sukurdama vieną stipriausių vaiz- 
dinių-konstruktų. 

Krikščioniškojo nekaltybės kulto istorija faktiškai yra pa- 
goniškas šaknis turinčių tikėjimų primetimas oficialios Baž- 
nyčios dogmoms, o dažnai joms ir prieštaraujantis. Tiesa, 

kad Evangelijose jau kalbama apie Mariją, bet jos tik labai 
diskretiškai teigia nekaltą Kristaus prasidėjimą, nieko ne- 
pasako apie Marijos praeitį ir mini ją labai retai - kartu su 
jos sūnumi arba jo nukryžiavimo metu. Taip Matas 1, 20 
(...„per sapną jam pasirodė Viešpaties angelas ir tarė: „Juo- 
zapai, Dovydo sūnau, nebijok parsivesti į namus savo žmo- 
nos Marijos, nes jos vaisius yra iš Šventosios Dvasios“) ir 
Lukas 1, 34 („Marija paklausė angelą: „Kaip tai įvyks, jeigu 
aš nepažįstu vyro?“) atveria vartus į ankštą būstą, kuris 
apokrifiniuose intarpuose netruks išsiplėsti į nelytinę kon- 
cepciją, pasak kurios, moteris, apsisaugojusi nuo vyro įsi- 
terpimo, pastoja pati nuo „trečiojo asmens“ ne-asmens — 
Dvasios. Tie reti Jėzaus motinos pasirodymo Evangelijose 
atvejai tik pabrėžia, kad sūniški ryšiai yra ne nuo kūno, bet 
nuo vardo, arba, kitaip tariant, rodo kiekvieno matrilinea- 
riškumo pasmerkimą ir teigia, kad vienintelis simbolinis ry- 
šys tėra tvarus. Apie tai kalba Lukas 2, 48-49 (... „motina jam 
tarė: „Vaikeli, kam mums taip padarei? Štai tavo tėvas ir aš 
su sielvartu ieškome tavęs“. O jis atsakė: „Kam gi manęs 
ieškojote? Argi nežinojote, kad man reikia būti savo Tėvo 
reikaluose?“) ir Jonas 2, 3-4 (... „Jėzaus motina jam sako: „Jie 
nebeturi vyno“. Jėzus atsakė: „O kas man ir tau, moterie? 
Dar neatėjo mano valanda“), 19, 26-27 („Pamatęs stovinčius 
motiną ir mylimą mokinį, Jėzus tarė motinai: „Moterie, štai 
tavo sūnus!“ Paskui tarė mokiniui: „Štai tavo motina!“ Ir 
nuo tos valandos mokinys pasiėmė ją pas save“). Remiantis 
šia gana šykščia pirmine medžiaga, kuri nėra gausi, buvo 
kuriamas vaizdinys, kuriam būdingi trys esminiai dalykai. 
Pirma, brėžiama paralelė tarp Motinos ir Sūnaus plėtojant 
nekalto prasidėjimo premisas, sukuriant Marijos biografi- 
ją, analogišką Jėzaus biografijai, taip atpalaiduojant ją nuo 
nuodėmės ir išlaisvinant nuo mirties: ji apleidžia šį pasaulį 

miegodama, ji paimama į Dangų. Antra, jai garantuojamas 
kilmingumas, t.y. valdžia, kuri, nors bus vykdoma tiktai 
anapus, vis dėlto yra politiška, nes Marija turėjo būti pa- 
skelbta karaliene, apdovanota karališkumo atributais ir 
puošmenomis ir lygia greta paskelbta dieviškosios insti- 
tucijos žemėje - Bažnyčios — Motina. Galiausiai ryšys su 
Marija ir iš Marijos bus iškeltas kaip meilės ryšio prototipas 
ir iš to susiformuos du pagrindiniai vakarietiškos meilės 
kodai: kurtuazinės meilės ir meilės vaikui kodai, apimantys 
visą gamą nuo sublimacijos iki asketizmo ir mazochizmo. 


Nei lytis, nei mirtis 


Marijos gyvenimas, pavaizduotas pagal Jėzaus gyvenimo 
modelį, atrodo, bus buvęs apokrifinės literatūros vaisius. 
Jos pačios stebuklingo, vadinamojo „nekalto prasidėjimo“ 
istorija, Onai ir Joachimui ilgai gyvenus nevaisingoje san- 
tuokoje, ir jos, pamaldžios jaunos merginos, biografija pa- 
sirodo apokrifiniuose šaltiniuose nuo I amžiaus pabaigos. 
Šių žinių visumą galime rasti Jokūbo knygoje, taip pat ir 
pseudo Mato Evangelijoje (kuri, pavyzdžiui, įkvėpė Giot- 

to freskas). Šiuos duomenis citavo 


Galva atlošta, pakaušis Klemensas Aleksandrietis ir Ori- 
pagaliau ilsisi, oda genas, bet jie nebuvo oficialiai pri- 
kraujas - nervai įšilę; pažinti, ir nors Rytų Bažnyčia juos 
švytintis žiedas: plačiai toleravo, į lotynų kalbą jie 
juodmedžio, nektaro buvo išversti tik XVI amžiuje. Ta- 
plaukų srautas, smooth. "čiau Vakarai ne itin vėlavo savo- 
darkness through her mis priemonėmis, nors visados su 
fingers*, medus, ortodoksiška intonacija, pašlovinti 


kibirkščiuojantis po bičių. Marijos gyvenimą: pirmasis loty- 
sparnais, sparkling niškas eiliuotas kūrinys „Maria“, 

strands burning bright"... 
šilkas, gyvsidabris, tąsus 
varis: sušildyta užšalusi 
šviesa po pirštais... 
Žvėries kailis - voverės, 
arklio ir beveidės galvos 
laimė, aklas lytėjimo 
narcizas, žvilgsnis 
ištirpęs raumenyse, 
gauruose, sunkiose, glot- 
niose taikingose spalvose. 
Mama: anamnezė. 


Įtemptas litauras nuraško 
garsą nuo slogios tylos. 
Vėjas tarp žolių, tolimas 
žuvėdros klyksmas, 
bangų, klaksonų, balsų 
aidai ar nieko? Ar to, 
kuris apalpo tuštumos 
spazmu, virkavimai? Aš 
daugiau nieko negirdžiu, 
tačiau litauras nenustoja 
perdavęs tą skambų 
svaigulį į mano kaukolę, 
plaukus. Mano kūnas 
daugiau nebe mano; jis 
raitosi, kenčia, kraujuoja, 
sloguoja, griežia dantimis, 
kosti, jį išberia spuogais, 
jis juokiasi. Tačiau kada 
jo, mano kūdikio, 
džiaugsmas grįžta man, jo 

pasakojantis apie Marijos gimimą, 
yra parašytas vienuolės Hrotswith 
iš Gandersheimo, dramaturgės ir 
poetės, kuri mirė prieš 1002-uosius. 
IV amžiaus asketizmas, kurį išplė- 
tojo Bažnyčios Tėvai, buvo įdiegtas 
į šią apokrifinę ataugą siekiant iš- 
plėtoti ir racionalizuoti postulatą 
apie nekaltą prasidėjimą. Įrodymas 
pagrįstas paprastu loginiu ryšiu — 
implikacija tarp lytiškumo ir mir- 
ties. Dėl to, kad jie implikuoja vie- 
nas kitą, negalima išvengti vieno 
nepašalinus kito. Asketizmą, taiko- 
mą abiem lytims, tvirtai suformu- 
lavo Šv. Jonas Chrizostomas (Apie 
Nekaltybę: „Kadangi ten, kur yra 
mirtis, yra taip pat lytinė jungtis, ir 
ten, kur nėra mirties, nėra ir lytinės 
jungties“), ir nors buvo puolamas 
Šv. Augustino ir Šv. Tomo, jis ne 
mažiau prisidėjo prie krikščioniš- 
kosios doktrinos. Štai Šv. Augus- 
tinas pasmerkė gašlumą (epithumia) 
ir teigė, kad Marijos nekaltybė iš 
tikro tėra loginė išankstinė Kris- 
taus skaistumo sąlyga. Ortodoksų 
Bažnyčia, neabejojamai paveldėjusi 
matriarchatą, kuris buvo stipresnis 
Rytų Europos visuomenėse, aiš- 
kiau pabrėžė Marijos nekaltybę: 
Marija priešpriešinama Ievai, gyve- 
nimas — mirčiai (Šv. Jeronimas, 22 


šypsena skalauja vien 
akis. Bet skausmas, jo 
skausmas - jis atkeliauja 
iš vidaus, jis niekad 
nelieka atskirtas, kitas, jis 
įsiliepsnoja many tuoj pat, 
nedelsdamas nė sekundės, 
tarsi aš būčiau jį, tą 
skausmą, kuris, nenorė- 
damas atsiskirti, gyvena 
many visą laiką, pagim- 
džiusi ir paleidusi į 
pasaulį. Ne sopuliuos 
gimdoma, gimdomas 
sopulys: jį reprezentuoja 
vaikas, ir nuo šiol jis 
įsitvirtina visam laikui. 
Žinoma, jūs galite 
užmerkti akis, užspausti 
akis, skaityti paskaitas, 
keliauti, tvarkytis 
namuose, galvoti apie 
objektus, subjektus. Bet 
motina visuomet pažymė- 
ta skausmo žyme. „Ir 
kalavijas pervers tavo 
sielą...“ 


Sapnas be šviesos, be 
garso, raumenų sapnas. 
Juoda grįžtė, nugaros, 
rankų, šlaunų skausmai — 
gniaužtuvai, tapę 

Laiškas: „Mirtis atėjo per Ievą, bet 
Marija davė gyvenimą“, Irenėjus: 
„Marijos dėka žaltys tapo balan- 
džiu, ir mes išsilaisvinome iš mir- 
ties grandinių“). Kilo net karšti 
debatai siekiant įrodyti, jog Ma- 
rija buvo nekalta net po gimdymo 
(Antrasis Konstantinopolio susirin- 
kimas 381 m., veikiamas arianizmo, 
pabrėžė nekaltos Mergelės vaidme- 
nį, palyginti su oficialia dogma, ir 
paskelbė amžiną Marijos nekalty- 
bę; 451 m. susirinkimas ją pavadino 
Aeiparthenos - Amžinąja Mergele). 
Tokiam požiūriui įsigalėjus, Marija 
gali būti paskelbta ne tik žmogaus 
ar Kristaus Motina, bet ir Dievo 
Motina — Theotokos. Labai greitai 
painiame Kristaus ir jo Motinos 
tarpusavio sąryšyje, kur Dievo ir 
žmonijos, vyro ir Moters, sūnaus 
ir motinos santykiai susimezga į 
vieną mazgą, atsiskleis nauja - lai- 
ko problema, panaši į priežasties 
problemą. Jeigu Marija yra pir- 
mesnė už Kristų ir jis gimsta iš jos, 
tai ar jau vien jo žmogiškumo po- 
žiūriu pačios Marijos prasidėjimas 
irgi neturėjo būti nekaltas? Kaipgi 
būtybė, pradėta nuodėmėje ir to- 
liau nuodėminga, galėtų pagimdyti 
Dievą? Kai kurie apokrifų autoriai 
daug nedvejodami teigė nuodėmės 

skaidulomis, žarijomis 
žėrinčios gyslos, 
akmenimis sudaužyti 
kaulai: tūrių, plotų, erd- 
vių, taškų sangrūda. Kiek 
žodžių, dabar ar kitados 
matytų vaizdų paženklina 
tylos žvangesį, kuris visur 
kelia skausmą. Tarsi 
geometrijos vaiduoklis 
kentėtų, įsiskverbdamas be 
triukšmo į sumaištį... Bet 
akis nieko nesugauna, 
ausis lieka kurčia. Tačiau 
tat knibžda ir griūva, tat 
rangosi, dūžta - sangrūda 
tesiasi... Tada lėtai kau- 
piasi šešėlis, atitrūksta, 
rudėja, aiškėja - ten, kur 
turėjo būti mano galva, 
išniro kairioji mano 
dubens pusė. Kaulėta, 
glotniai geltona, 
iškraipyta, nenatūraliai 
išsišovusi mano kūno 
dalis - nesimetriška, bet 
įpjauta: atplėšto žvyno pa- 
viršius, O po juo - nepro- 
porcingai išsidraikiusios 
kaulų smegenų skaidulos. 
Sustingus placenta, gy- 
va Skeleto šaka, pabaisiš- 
kas gyvenimo įskiepis į tą 

nebuvimą Šv. Onai pradedant Ma- 
riją, bet Bažnyčios Tėvai buvo at- 
sargesni. Šv. Bernardas nenoriai 
išaukština Marijos prasidėjimą iš 
Šv. Onos, mėgindamas pristabdy- 
ti Marijos tapatinimą su Kristumi. 
Tačiau Dunsas Škotas abejonę dėl 
Deivės motinos išaukštinimo krikš- 
čionybėje pakeičia logine prob- 
lema, taip išsaugodamas jas abi: 
Didžiąją Motiną ir logiką. Jis nag- 
rinėja Marijos gimimą kaip praere- 
demptio, kaip sutapimo atvejį: jei 
tai, kad Kristus savo mirtimi ant 
kryžiaus atperka Žmoniją, yra tik- 
ra, tai Mergelė, kuri jį pagimdė, 
turi būti apsaugota nuo nuodėmės 
„rekursyviai“ — nuojos pačios pra- 
sidėjimo iki atpirkimo. 

Pasisakant už ar prieš, pasitel- 
kiant dogmas ar logines gudrybes, 
kova dėl Mergelės įsiplieskė tarp 
jėzuitų ir dominikonų, bet Kontr- 
reformacija, kaip yra gerai žino- 
ma, sutaikys priešininkus ir nuo to 
laiko katalikai ją tiesiog garbins. 
Liaudies spaudimo procesą Jėzaus 
draugijai pavyko užbaigti patris- 
tiniu asketizmu ir be ryškaus prieš- 
taravimo ar brutalaus atmetimo 
asimiliuoti tą Motinystės (aukščiau 
pateikta prasme) dalį, kuri padeda 
išlaikyti tam tikrą pusiausvyrą tarp 


gyvą numirėlę - mane. 
Gyvenimas... mirtis... 
nenuspręsi. Gimdant 
kartu su placenta išslinko 
ir kaulų smegenys, kurie 
kaip įskiepis - žeidžia, 
tačiau palaiko. Para- 
doksas: vaiko gimimas — 
netektis ir laimėjimas. Bet 
ramybė galiausiai 
nusileidžia ant skausmo, 
ant siaubo, ant šios sausos 
šakos, kuri atgimsta, nors 
nukirsta, sužeista, 
nubrozdinta žieve. Kito 
gyvenimo ramybė, 
gyvenimas to kito, kuris 
keliauja, o aš nuo šiol 
lieku it griaučiai. Negyva 
gamta, nature morte, štai 
jis, kūnas, kuris dar vakar 
buvo mano. Taigi mirtis... 

abiejų lyčių. Keista, bet neišven- 
giama, kad kaip tik tuo metu, kai 
XIX amžiuje šiai pusiausvyrai kilo 
grėsmingas pavojus, Katalikų Baž- 
nyčia (dialektiškesnė ir subtilesnė 
už protestantizmą, jau sukūrusį 
pirmąsias sufražistes) 1854 m. Ne- 
kaltam prasidėjimui suteikė dog- 
mos statusą. Beje, dažnai teigiama, 
kad protestantiškose šalyse femi- 
nizmas suklestėjo todėl, jog mo- 
terims ten buvo suteikta didesnė 
laisvė socialinėje ir ritualinėje plot- 
mėse. Tebūnie leista paklausti, ar 
šio suklestėjimo nelėmė pagarbos 
motiniškumui stoka protestantų re- 
liginėje struktūroje, tos pagarbos, 
kuri katalikybėje, atvirkščiai, yra 
itin rafinuota, jėzuitams uždėjus 
paskutinį potėpį, ir dėl kurios ka- 
talikybė vis dar labai sunkiai ana- 
lizuojama. 

Pilnatvė, kuri yra vadinama Ma- 


rijos vardu ir kuri yra moters ir Dievo visuma, galiausiai 
pasiekiama pašalinant mirtį. Dėl to Mergelės-Motinos liki- 
mas net didingesnis negu jos sūnaus ji nekentėjo Kalvarijų, 
neturi kapo, nemiršta, todėl jai nereikia prisikelti iš mirusių- 
jų. Marija nemiršta, bet, tarsi atliepiant rytietiškus, tarp jų 
ir daosistų tikėjimus, pasak kurių, žmonių kūnai keliauja iš 
vienos vietos į kitą amžinoje tėkmėje - motiniškosios talpyk- 
los kalkinėje kopijoje, - ji tiesiog perkeliama. 

Rytų Bažnyčioje šis perėjimas yra pasyvesnis: tai yra Mie- 
gas (Koimesis), kurio metu, pagal kai kuriuos ikonogratinius 

atvaizdus, Marija virsta maža mergaite savo sūnaus, nuo šiol 
tapusio jos tėvu, rankose. Tokiu būdu jos, kaip Motinos, 
vaidmuo išvirkščiai pakeičiamas Dukters vaidmeniu - dide- 
liam Freudo „Trijų dėžučių temos“ mėgėjų džiaugsmui. 

Iš tikrųjų savo sūnaus Motina ir jo Duktė. Marija yra kartu 
ir sutuoktinė ir realizuoja trigubą moters metamorfozę pačio- 
je glaudžiausioje giminystės sistemoje. Nuo 1135 m., trans- 
ponuodamas Giesmių giesmę, Bernardas Klervietis šlovina 
Mariją ir kaip mylimąją bei sutuoktinę. Tačiau jau Šv. Kot- 
ryna Aleksandrietė (nukankinta 307 m.) regėjo save gau- 
nančią sutuoktuvių žiedą iš Kristaus padedant mergelei, o 
Šv. Katarina Sienietė (mirė 1380 m.) kėlė su juo mistiškas 
vestuves. Ar ne Marijos, kaip Kristaus mylimosios ir žmo- 
nos, funkcijos poveikis lėmė Marijos kulto suklestėjimą Va- 
karuose po Šv. Bernardo ir cistersų dėka? „Vergine Madre, 
figlia del tuo figlio“, — sušunka Dante, turbūt geriausiai 
kondensuodamas šias tris moters funkcijas (duktė-žmona- 
motina) į vieną visumą, kurioje jos dingsta kaip specifiniai 
kūnai, bet išlaiko savo psichologines funkcijas. Jų ryšys 
įtvirtina nekintamo ir nelaikiško dvasingumo pagrindą: „su- 
stingdyta dieviškojo piešinio linija“, kaip byloja Dante Die- 
viškojoje komedijoje. 

Vakaruose perėjimas perkeliant Marijos kūną ir sielą į ki- 
tą pasaulį yra aktyvesnis - tai Dangun Ėmimas. Ši šventė, 
Bizantijoje švęsta nuo IV amžiaus, Galiją pasiekia VII am- 
žiuje dėl Rytų Bažnyčios įtakos, tačiau pirmosios vakarietiš- 
kos Mergelės dangun ėmimo vizijos, moterų vizijos (kaip 
antai Elizabeth von Schonau, kuri mirė 1164 m.) datuojamos 
tik nuo XII amžiaus. Dangun Ėmimas tapo Vatikano dogma 
tik 1950 m. - kokiam mirties nerimui numaldyti? 

Kalbant apie „viešpatavimą“, prisimintina, kad Marijos Ka- 
ralienės įvaizdis pasirodo VI a. Romos Santa Maria Antigua 
bažnyčios paveiksluose. Įdomu pabrėžti, kad kaip tik ji, mo- 
teris ir motina, pašaukta reprezentuoti aukščiausią žemišką 
valdžią; Kristus yra karalius, tačiau nei jis, nei jo Tėvas nėra 
vaizduojami su karūnomis, diademomis, brangiomis puoš- 
menomis ir kitokiais išoriniais žemiškų gėrybių ženklais; 
visa tai, pažeidžiant krikščioniškąjį idealizmą, puošia Mer- 
gelę Motiną. Vėliau ji įgis Notre Dame titulą, ir tai bus analo- 
giška žemiškajai kilmingos feodalės damos valdžiai Vidur- 
amžių rūmuose. Ši Marijos - valdžios turėtojos - funkcija, 
nors vėliau atsargios Bažnyčios pristabdyta, vis dėlto nenu- 
nyko liaudies ir tapybos kūriniuose, tai liudija įspūdingas 
Piero della Francesca paveikslas „Madonna della Miseri- 
cordia“, kurio tuo laiku atsižadėjo katalikų autoritetai. Ir vis 
dėlto ne vien pontifikatas, stiprindamas Vatikano galią val- 
dyti miestus ir bendruomenes, vis labiau ir labiau garbina 
Kristaus motiną; jis labai akivaizdžiai savo instituciją tapa- 
tina su Mergele - Mariją oficialiai Karaliene paskelbia Pijus 
XII 1954 m. ir Mater Ecclesiae - 1964 m. 


Eia Mater, fons amoris! 


Vakarietiškos meilės pagrindiniai aspektai galiausiai nu- 
krypsta į vieną tašką — Mariją. Iš pradžių tikrai atrodo, kad 
Marijos kultas, tapatinantis Mariją su Jėzumi ir skleidžiantis 
didžiausią asketizmą, supriešinamas su meile kilmingai da- 
mai, kuri, socialiniu požiūriu reikšdama pažeidimą, neturi 
jokios fizinės ar moralinės nuodėmės. Tačiau nuo šios labai 
dar kūniškos „kurtuazijos“ pradžios Marija ir Dama turi 

Pieno kvapas, rasota žalu- 
ma - rūgšti ir skaidri - oro, 
vėjo, dumblių dvelksmas, 
tarsi kūnas gyventų 
nesieikvodamas - įslysta 
po mano oda, neužsilieka 
nei burnoje, nei nosyje, bet 
glamonėja venas, atskiria 
odą nuo kaulų, išpučia 
mane kaip ozono balioną, 
ir aš sklendžiu - sklendžiu 
tvirtai stovėdama ant 
žemės, nes reikia jį laikyti, 
sklendžiu pasitikinti savi- 
mi, tvari, neišraunama, 
tuo tarpu jis spurda mano 
pakaklėje, banguoja su 
mano plaukais, ieško švel- 
naus tai kairio, tai dešinio 
peties, slips on the breast, 
swingles, silver vivid 
blossom of my belly“ ir 
galiausiai nuskrenda virš 
mano bambos į savo sapną, 
nešamas mano rankų. 
Budėjimo naktis, išblaš- 
kytas miegas, vaiko mie- 
lumas, šiltas gyvsidabris 
mano rankose, elamonė, 
švelnumas, bejėgis jo ar 
mano kūnelis, priglobtas, 
globojamas. Banga nuvil- 
nija, kai jis užmiega, po 

vieną bendrą bruožą - jos yra vy- 
rų troškimų ir aspiracijų židinys. 
Negana to, savu unikalumu paša- 
lindamos visas kitas moteris, abi 
jos - Dama ir Mergelė - įkūnijo ab- 
soliučią valdžią, kuri tuo patrauk- 
lesnė, kad atrodė nepanaši į tėviš- 
ką griežtumą. Ši moteriška valdžia 
turėjo būti patiriama kaip nepri- 
pažinta, malonesnė priimti, nes ji 
buvo archajiška ir antrinė, slapta 
atviros falinės valdžios antrininkė. 
Nuo XIII amžiaus, įsitvirtinus as- 
ketiškajai krikščionybei, ir ypač po 
1328 m., viešai paskelbus Lex sali- 
ca, atėmus iš merginų paveldėji- 
mo teisę, mylimoji tapo labai pa- 
neįmanomybės atspalvius. Mari- 
jos ir kurtuazijos srautai susilieja. 
Pasak Blanche de Castille (mirė 
1252 m.), Mergelė tapo neabejo- 
jamu kurtuazinės meilės pamatu, 
susiejančiu geidžiamos moters ir 
šventosios motinos savybes į vie- 
ną visumą, tokią pat tobulą kaip ir 
nepasiekiamą. Dėl jos kankinasi 
kiekviena moteris, apie ją svajoja 
kiekvienas vyras. Miracle de Notre 
Dame rasime istoriją apie jaunuolį, 
palikusį savo sužieduotinę dėl 
Mergelės, kuri jam pasirodė sapne 
priekaištaudama, kam ją apleido 
dėl „žemiškos moters“. 


mano oda - pilvu, 
šlaunimis, kojomis: vien 
raumenų, ne sąmonės 
miegas; būdraujantis 
suvokimas prisimena 
kitą atsiradimą, manąjį, 
tą sunkį, pumpuruojantį 
gelmėj lovos, daubos, 
jūros... Vaikystė atrasta, 
išsvajota ramybė atkurta, 
tos kibirkštys ląstelių 
flash, juoko žiežirbos, 
šypsena sapno 
juodumoje, naktį; tas 
neperregimas džiaugs- 
mas, kuris įšaknija mane 
mano vaikystės lovoje, 
mano motinos lovoje ir 
tarsi nurodo ateisiant jį, 
sūnų, drugelį, geriantį 
rasą iš rankos, ten, visai 
šalia, nakty. Vieni. 


Jis grįžta iš nosies 
gelmių, iš balso stygų, 
iš plaučių, persmelkia 
apmuturiuotą ligos 
tvarstį ir atsiveria akyse. 
Miegančio veido 
švelnumas, rausvo 
nefrito reljefas - kakta, 
antakiai, šnervės, 
skruostai, praviros 

Tačiau greta šio idealaus visuo- 
tinumo, kurio jokia individuali mo- 
teris negali įkūnyti, Mergelė taip pat 
tampa atsparos tašku Vakarų huma- 
nizavimui apskritai ir ypač meilės 
humanizavimui. Tame pačiame XIII 
amžiuje Šv. Pranciškaus Asyžiečio 
dėka ši tendencija sukuria Marijos — 
vargšės, kuklios ir nuolankios - 
nuolankumo madonos ir kartu atsi- 
davusios švelnios motinos vaizdinį. 
Garsusis Piero della Francesco pa- 
veikslas „Gimimas“ Londone, ku- 
riame Simone de Beauvoir pernelyg 
greitai įžvelgė moters pralaimėjimą, 
nes motina atsiklaupusi prieš ką tik 
gimusį sūnų, iš tikrųjų kondensuo- 
ja šį naują humanistinio jautrumo 
kultą, kuris didelį dvasingumą, asi- 
miliuojantį Mergelę su Kristumi, pa- 
keičia visiškai žmogišku motinos 
suvokimu. Šis motiniškas nusižemi- 
nimas, vulgariausių dievobaimingų 
paveikslų šaltinis, priartėja prie „gy- 
venimiškos“ moterų patirties labiau 
negu ankstesni vaizdavimai. Taip, 
tai tiesa, kad jis integruoja tam tik- 
rą moterišką mazochizmą, betgi taip 
pat išryškina ir jo antrininką — 
pasitenkinimą, jouissance. Tikra tai, 
kad šis galvos nulenkimas prieš sa- 
vo sūnų kartu yra ir nenusakomo 
pasididžiavimo tos, kuri Žino taip 

burnos kontūras, trapus, 
kietas, kampuotas 
smakras - jokios raukš- 
lės, jokio šešėlio: nei 
būtybė, nei tas, kas negi- 
mė, nei dalyvis, nei tas, 
kurio stinga, tačiau 
realus, realus nepa- 
siekiamas nekaltumas, 
saistantis svarumas ir 
angeliškas lengvumas. 
Vaikas - Angelas, 
itališkų drobių šviesa, 
nejudrus, taikingas 
sapnas — Viduržemio 
jūros žvejų narkotikai. 
O vėliau prabunda lašas 
perlamutro, guvus 
gyvsidabris. Blakstienų 
plastelėjimas, vos 
pastebimas antakių 
trūktelėjimas, virpanti 
oda, neramūs atšvaitai — 
ieškantys, žinantys ir iš 
savo žinojimo grįžtantys 
prie mūsų nežinojimo: 
trumpalaikė vaikiško 
švelnumo ironija, kuri 
prabunda prasmei, ją 
viršija, peržengia, 
priverčia mane sklandyti 
muzikoje, šokyje. Neįti- 
kimas rafinuotumas, 

pat esanti jo Žmona ir duktė, iš- 
raiška. Ji žino, kad jai pažadėta 
amžinybė. Kiekviena motina nesą- 
moningai šitą žino. Tad motiniškas 
atsidavimas ir savęs aukojimas, pa- 
lyginti su tuo, kas pažadėta, ir 
žinant kitų žmonių santykių aki- 
vaizdų paviršutiniškumą, atrodo 
menka kaina, kurią reikia sumokė- 
ti. Pranciškoniškasis Marijos vaiz- 
davimas išryškina daug esminių 
motinystės psichologijos aspektų, 
kurie lemia žmonių antplūdį į 
bažnyčias ir skatina nepaprastą 
Marijos kulto klestėjimą — bažny- 
čios pavadinamos jos vardu: Notre 
Dame etc. Šis krikščionybės huma- 
nizavimas per motinos kultą iškelia 
ir tėvą-vyrą: „šventosios šeimos“ 
celebracija nuo XV amžiaus su- 
reikšmina ir Juozapą. 


Koks kūnas 


Tėra įvardytos tik šios Mergelės 
kūno dalys: ausis, ašaros ir krūtinė. 
Tai, kad moters lytinis organas yra 
pakeistas nekalta kriaukle, garso 
indu, gali eventualiai erotizuoti 
klausą, balsą ir netgi patį suvo- 
kimą. Šitaip seksualumas nužemi- 
namas iki sous entendu. Tad moters 
lytinė patirtis susiejama su garso 


subtilus paveldėtų genų 
šėlsmas, kol suvokimas 
dar nepašoko jų atakuoti, 
grūdinti, brandinti. 
Užsispyręs, išdykęs 
pirmosios nugalėtos ligos 
švelnumas, nekalta 
pirmojo įveikto 
išbandymo išmintis, dar 
pilnas vilties priekaištas 
dėl kančių, į kurias tave 
panėriau kviesdama, 
geisdama, kurdama... 
Švelnumas, išimtis, 
priekaištas: tavo veidas 
jau žmogiškas, liga tave 
sujungė su mūsų 
paderme, tu kalbi be 
žodžių, tačiau tavo burna 
daugiau nečiauškia - ji 
kartu su manim klausosi 
prasmingos gimusiojo 
tylos, kuri mano ašaras 
paverčia šypsena. 

Stoka — užmaršties, 
lyčių malonumo ir 
jausmo, kad nieko 
netrūksta. Jokios 
reprezentacijos, 
priminimo. Tuštumos 
žarijos. Tada vėl grįžta 
užmarštis, bet šį sykį 
kaip kritimas - švino — 

universalumu, nes garsas ir dvasia 
vienodai duoti visoms moterims ir 
visiems vyrams. Tad moteriai be- 
lieka rinktis, ar savo gyvenimą nu- 
gyventi hiperabstrakčiai („betarpiš- 
kai universaliai“, - sakė Hegelis), 
tuo nusipelnant dievišką malonę ir 
homologizaciją su simboline tvar- 
ka, ar tapti tuo, kas išskirtina, kita, 
kas yra nuopuolis („betarpiškai at- 
sietai“, - sakė Hegelis). Tačiau ji 
neįgis nei daugialypės būtybės su- 
dėtingumo, nei heterogeniškumo, 
nieko, kas sudaro kiekvienos bū- 
tybės tragiškąją klostę („niekada iš- 
skirtinai“, — sakė Hegelis). 

Po plačia žydra suknia pastebi- 
mos tik motinos krūtys, tuo tarpu 
veidu, pamažu švelninančiu bizan- 
tiškų ikonų griežtumą, teka ašaros. 
Nuo XI amžiaus ši Mater Dolorosa, 
kurios išskirtiniai simboliai — pie- 
nas ir ašaros, užplūdo Vakarų pa- 
saulį, savo apogėjų pasiekdama 
XIV amžiuje. Tačiau ir vėliau šie 
simboliai ilgą laiką išliko tų mote- 
rų ir vyrų (dažnai vaikų), kuriuos 
kankina motinystės frustracija bei 
sielvartas, regėjimuose. Atsižvel- 
giant į tai, kad orališkumas - in- 
fantilinės regresijos slenkstis yra 
krūtų srityje, o erotizmo praslin- 
kimo spazmos išsilieja ašaromis, 

pilko, bekvapio, neper- 
matoma. Arba - vatos, 
akinančių, švelniai 
gožiančių putų. Kaip 
rūkas, kuris man bere- 
gint praryja parką, 
šakas, žalią rūdijančią 
žemę. 

Stoka, žarijos, 
užmarštis, švino vata. 

Alkis įsitaiso širdies 
vietoje. Tai spazmas, 
kuris plinta, perbėga 
gyslomis iki krūtų 
spenelių, iki pirštų galų. 
Pulsuoja, perveria 
tuštumą, išdildo ją ir 
pamažu apsistoja - di- 
džiulė tvinksinti žaizda. 

Nerimas, kaltė. Freudo 
Akropolio Vaterkomp- 
lex. Netgi daugiau, 
kažkas kita - negalėjimas 
gyventi be įprastų, 
įteisinančių dalykų (be 
knygų, vyro, šeimos). 
Negalimybė - „pažei- 
dimo“ sugniuždyta 
galimybė. 

Arba nuslopinimas, 
kai AŠ perduodu Kitam 
tą, ko pati noriu. 

Arba šis tuštumos, 

neįmanoma nuslėpti, ką bendra tu- 
ri pienas ir ašaros: jie yra kalbos 
„semiotikos“, kurios lingvistinė ko- 
munikacija nepaaiškina, metaforos. 
Šitaip Motina ir jos atributai tampa 
„to, kas buvo nuslopinta, grąžini- 
mo“ reprezentantais monoteizme; 
jie atgaivina tai, kas neverbalizuo- 
jama, ir apima tą signifikacijos mo- 
dalumą, be kurios Šventosios Dva- 
sios kompleksiškumas būtų buvęs 
pažeistas. Kita vertus, per Mergelę 
Motiną jie randa savo išraišką me- 
ne - tapyboje ar muzikoje, - Mer- 
gelė būtinai bus šių menų globėja 
ir kartu privilegijuotas objektas. 
Pamažėl aiškėja, kaip vakarie- 
tiškoje simbolikoje ši „mergeliškos 
motinystės“ funkcija įgyja tam tik- 
rą formą pradedant pačia aukš- 
čiausia krikščioniška sublimacija, 
kurios ji siekia ir kurią dažnai 
peržengia, baigiant neįvardijamo- 
mis ekstralingvistinėmis sritimis. 
Mergelės Motinos įvaizdis užima 
didžiulę teritoriją, kuri driekiasi 
abipus kalbos ženklų. Krikščioniš- 
kajai trejybei ir Žodžiui, apibrė- 
žiančiam šią sąsają, Motina sugrą- 
žina išganingąjį heterogeniškumą. 
Motiniškojo libido suvaldymas 
pasiekia savo apoteozę mirties 
temoje. Mater Dolorosa nepažįsta 


atviros žaizdos širdy, 
kuri man tėra skaistykla, 
alsavimas. 

Aš trokštu Įstatymo. 
O kadangi jis nėra 
sukurtas vien man, aš 
rizikuoju geisti už jo 
ribų. Tada narciziškumas 
taip pat prisikelia, 
narciziškumas, kuris 
siekia lyties, kuris 
klajoja, klaidžioja, kuris 
nenumaldomas, kadangi 
vien tik įstatymas 
sustato viską į savo 
vietas. Kas vadina šią 
kančią jouissance? Tai 
pasmerktųjų malonumas. 

kitokio vyro kūno, išskyrus savo 
mirusio sūnaus kūną, ir jos vie- 
nintelė beribė emocija, kuri kon- 
frontuoja su švelnių, truputį iš- 
siblaškiusių, krūtimi maitinančių 
madonų giedra, yra rauda dėl ne- 
gyvo kūno. Kadangi prisikėlimas 
garantuotas, niekas nepateisintų 
šios Marijos skausmo krizės par- 
klupus kryžiaus papėdėje, jei tai 
nebūtų noras savo kūnu patirti 
mirtį, nuo kurios jos moteriška lem- 
tis ją apsaugojo. Ar negali būti, kad 
raudotojų meilė taip pat neįmano- 
ma kaip amžinoji, yra gimininga 
tam pačiam moters geismui, kurio 
niekas neįstengia patenkinti - geis- 
mui patirti grynai vyrišką skaus- 
mą, kuris jouissance sąskaita išgy- 


venamas kiekvieną akimirką ir kuris įkyriai primena jo 
paties mirtį? Tačiau Marijos skausmas neturi nieko bendra 
su tragišku protrūkiu: džiaugsmas, net tam tikras triumfas 
po ašarų tarsi iracionalus, tačiau nepajudinamas motinos 
įsitikinimas, jog mirtis neegzistuoja, turi grįsti prisikėlimo 
principą. Šis įtemptas prieštaravimas tarp geismo vyro la- 
vonui ir mirties paneigimo (į paranojinę jo logiką būtina 
atsižvelgti) meistriškai pavaizduotas garsiojoje Stabat Ma- 
ter giesmėje. Panašu, kad visi tikėjimai prisikėlimu turi šak- 
nis mitologijose, kur tvirtai dominuoja deivė motina; tiesa, 
krikščionybė randa savo pašaukimą šį biomotinišką deter- 
minizmą pakeisdama postulatu, kad nemirtingumas iš es- 
mės yra duotas Tėvo, bet jai nepasiseka to įtvirtinti nepasire- 
miant grynai moterišku tikėjimu biologišku nemirtingumu. 

Tikėjimas motina kyla iš 
baimės, bejėgiškumu 
užburtos: kalbos bejė- 
giškumu. Jei kalba man 
neleidžia išsakyti kitam, 
kur ir kas aš esu, aš 
noriu tikėti, kad yra 
kažkas, kas šį bejėgiš- 
kumą kompensuoja. 
Kažkas, kas neišsakoma, 
kas yra iki pačios kalbos 
man nustatytų ribų, 
kalbėjimo akcentų ir 
kalbos sūkurių. Nors 
tvirtinama, kad iš 
pradžių buvo žodis, 
krikščionims turėjo būti 
gana sunku tikėti šiuo 
postulatu ir dėl visa ko 
subtiliai jį papildė 
permanentiniu 
pamušalu: motinystės 
talpykla. Kitaip negu 
skylėtas ženklų tinklas, 


ąloba ir meilė negniuždo. 


Šiuo atžvilgiu kiekvienas 
tikėjimas apibrėžtas 
nerimą keliančia 
definicija - tai kalbos 
bejėgiškumo baimė. 
Kiekvienas Dievas, taip 
pat ir žodžio Dievas, 
pasikliauja Deive- 

Argi ne moterys užtiko tuščią Kris- 
taus kapą? Ar ne Marija paneigė 
mirtį? Šią temą mums perduoda 
gausios Stabat Mater variacijos, ku- 
rios pagal Jacopone da Todi pri- 
skiriamą tekstą svaigina mus ir 
šiandien Palestrinos, Pergolesi'o, 
Haydno, Rossini'o muzika. 
Pasiklausykime nemirtingos ba- 
rokiškos jaunojo Pergolesi'o gies- 
mės, kurią jis parašė mirdamas nuo 
džiovos. Žinoma, jo kūryba, kuri 
per Haydną vėliau nuaidės Mo- 
zarto Muzikoje, yra vienintelis jo 
nemirtingumas. Bet kai, kalbant 
apie Mariją sūnaus mirties aki- 
vaizdoje, išsiveržia šūksmas „Eia 
Mater, fons amoris!“ („Sveika mo- 
tina, meilės šaltini!“), ar tai galime 
pavadinti vien tik epochos reliktu? 
Vyras nugali mirties neįtikėtinumą, 
primygtinai reikalaudamas ir mir- 
tį, ir mintį pakeisti motiniška meile. 
Ši meilė, iš kurios ne visada įtiki- 
namai kildinama dieviškoji meilė, 
psichologiškai galbūt yra archajiš- 
ko prieglobsčio, kuris laiduoja, jog 
naujagimis išliks, prisiminimas; lo- 
giškai kalbant - tai sielvarto ir neri- 
mo banga, kylanti suirus minties ir 
gyvo kūno tapatumui, nušluojanti 
komunikacijos galimybę, paskuti- 
niąja atrama tepasilikdama subti- 


Motina. Krikščionybė yra 
galbūt taip pat paskutinė 
iš religijų, aiškia šviesa 
apnuoginusi šią bipolia- 
rinę tikėjimo struktūrą: 
iš vienos pusės - sunki 
žodžio patirtis - aistra, 
iš kitos pusės - ikiverba- 
linio motinos miražo 
saugus apvalkalas — 
meilė. Štai kodėl atrodo 
esąs tik vienas, daugiau 
ar mažiau slaptas būdas 
peržengti žodžio religiją 
ir su juo susijusį motinos 
kultą - tai „menininko“ 
būdas. Kalbos skurdo 
svaigulį jie kompensuoja 
ženklų sistemos persoti- 
nimu. Šiuo požiūriu visi 
menai yra kontrreforma- 
cijos atmaina, įsiparei- 
gotas barokizmas. Ar 
nebus tiesa tai, kad, jeigu 
jėzuitai po puritoniškojo 
Reformacijos posūkio 
priėmė į oficialią 
Bažnyčią Mergelės kultą, 
ši dogma iš tikro tebuvo 
pretekstas ir jos veiks- 
mingumas buvo kitas: 

ji tapo ne motinos kulto 
priešingybe, bet pakeitė 

lią achajiškiausių garsinių, takti- 
nių, vizualinių pėdsakų punktyrą. 
Visiškai normalu, kad motinišku- 
mo vaizdas įsitvirtins vietoj šio 
prislopinto nerimo, vadinamo mei- 
le. Niekas to neišvengia. Išskyrus 
galbūt tik šventąjį, mistiką arba ra- 
šytoją, kuris kalbos priemonėmis 
negali pasiekti nieko daugiau, vien 
išardyti motinos — meilės garanti- 
jos fikciją, pats susitapatindamas 
su ta meile ir sutapatindamas su 
ja tai, kuo jis pats iš tikrųjų yra, — 
ugningą kalbėjimą. Ar modernusis 
menas tiems nedaugeliui, kurie 
prie jo yra prisirišę, nebus šios mo- 
tiniškos meilės įsikūnijimas — mir- 
tį dengiantis šydas vidury mirties 
arenos, iki galo suvokiant visa ko 
priežastis? 


Pagirta tarp moterų 


Freudas, be kitų meno ir archeolo- 
gijos dalykų, turėjo dar ir daugybę 
deivę motiną vaizduojančių statu- 
lėlių.Tačiau šis pomėgis tik labai 
diskretiškai atsispindi psichoanali- 
zės pradininko darbuose. Nagrinė- 
damas Leonardo da Vinci meninę 
kūrybą ir homoseksualumą, jis čia 
įžvelgia archajiškosios motinos 

ją baroko ženklų gausa. 
O pastarasis tikėjimą 
Motina pavertė nenau- 
dingu, savo puošniu 
diskursu užgoždamas 
silpnumą simbolikos, 
kur ji randa prieglobstį, 
atskiriantį ją nuo 
istorijos. 

Neišmatuojamas, ne- 
lokalizuojamas motinos 
kūnas. 

Pirmiausia - perdaliji- 
mas, kuris yra pirmesnis 
nei nėštumas, tačiau ku- 
rį tik nėštumas atsklei- 
džia ir įtvirtina. 

Iš vienos pusės - du- 
buo, svorio centras, 
nepajudinama žemė, 
solidus cokolis, sunkis 
ir svarumas, prie kurių 
prisijungia šlaunys, nuo 
to karto nebebūsiančios 
jautrios. Iš kitos pusės — 
krūtys, kaklas, rankos, 
galva, veidas, blauzdos, 
pėdos: begalinis judru- 
mas, ritmas ir kaukė, 
kurie aistringai siekia 
kompensuoti likusios 
dalies nejudrumą. Mes 
gyvename ant šios ribos: 

dominavimą, jos poveikį vyrui ir 
ypač tai keistai jo funkcijai kartais 
keisti kalbas. Analizuodamas mo- 
noteizmo atsiradimą ir transtorma- 
cijas, Freudas pabrėžia, kad krikš- 
čionybė suartėja su pagoniškaisiais 
mitais ir nutolsta nuo atšiauriojo 
judaizmo integruodama pasąmo- 
ningą motiniško moteriškumo pri- 
pažinimą. Tačiau tarp Freudo ty- 
rinėtų pacienčių veltui ieškosime 
motinų su jų problemomis: tikėti- 
na, kad motinystė yra neurozių 
sprendimas, kuris pašalina psicho- 
analizę kaip galimą kitokį spren- 
dimą. Ar šioje srityje psichoanalizė 
atveria kelią religijai? Paprasčiau 
kalbant, vienintelis dalykas, kurį 
Freudas mums pasako apie moti- 
nystę, yra tai, kad troškimas turėti 
vaiką yra penio pavydo arba ana- 
linio potraukio transformacija. Tai 
leidžia jai atrasti neurotinę lygtį: 
vaikas —- penis — išmetimas. Taigi 
aiškėja esminis vyriškų fantazijų 
apie vaiko gimimą aspektas, lygiai 
kaip ir moteriškų vaizdiniai - tiek, 
kiek jų isteriniai labirintai susilie- 
čia su vyrų vaizdiniais. Vadinasi, 
kadangi motiniška patirtis sudėtin- 
ga ir pilna žabangų, Freudas siūlo 
masyvų nieką, kuris norintiems ką 
nors suprasti primins vieną Freudo 


mes — kryžkelės būtybė, 
nukryžiuota būtybė: nei 
klajoklis, nei patino 
kūnas, kuris kūniškas 
tesijaučia tik vėlesnėje 
Kristaus pasijoje, bet 
permanentinis padali- 
jimas, kūno perskyrimas. 
Tad ir kalbos perskyri- 
mas — visiems laikams. 
Yra dar viena praraja, 
kuri atsiveria tarp kūno 
ir to, kas buvo jame: 
praraja tarp motinos ir 
vaiko. Koks gali būti 
ryšys tarp manęs ar, 
kukliau tariant, mano 
kūno ir šio vidinio 
raukšlėto įskiepio, kuris, 
nukirpus bambagyslę, 
yra nepasiekiamas, kitas. 
Mano kūnas ir... jis. 
Jokio ryšio. Nieko. Ir tat 
pasireiškė daug anksčiau, 
negu jo asmenybė tapo 
mano priešingybe, nuo 
pirmųjų judesių, riksmų, 
žingsnių: jis arba ji yra 
kitas. Kad neegzistuoja 
seksualiniai ryšiai, tatai 
tėra silpnas argumentas, 
palyginti su blyksniu, 
kuris mane apžilpina, kai 

motinos jam virtuvėje pasakytą pa- 
stabą, kai ji įrodinėjo, kad kūnas 
neturi nieko nemirtingo ir iškep- 
tų kaip tešla; arba toji gaiži ponios 
Marthos, Freudo žmonos, nuotrau- 
ka - ištisa nebyli istorija... Pasekė- 
jams teliko ištirti visiškai tamsų 
žemyną, į kurį Jungas įsibrovė pir- 
mas ir nusidegino savo ezoteriš- 
kus pirštus, bet atkreipė dėmesį į 
kai kuriuos su motinyste susiju- 
sių vaizdinių dar besipriešinančių 
analitiškajam racionalumui, skau- 
dulius. Be abejo, būtų įmanoma 
pradėti tirti tą neaiškią sritį, kas 
pačios moters požiūriu yra moti- 
nystė, atidžiai išklausant šiandie- 
nos motinų, kurios nepaiso ekono- 
minių sunkumų ir kaltės jausmo, 
suteikto joms pernelyg egzisten- 
cialistinio feminizmo, ir kalba apie 
savo sunkumus, nemigas, pykčius, 
viltis, skausmus ir džiaugsmus... 
Nuodugniai reikėtų ištirti neįtiki- 
mą „motinystės“ konstruktą, ku- 
rį Vakarai išplėtojo per Mergelės 
kultą ir kurį aptardami mes pami- 
nėjome keletą tos nesibaigiančios 
istorijos epizodų. 

Kas gi šioje motinystės reprezen- 
tacijoje, šioje vienintelėje, kuri pa- 
neigia abi lytis, turi galią sukelti 
tiek moterų troškimą susitapatinti, 

bandau įveikti prarają 
tarp to, kas buvo mano, 
ir to, kas nuo šiolei yra 
neatitaisomai svetimas. 
Bandymas mąstyti apie 
šią prarają - haliuci- 
nuojantis svaigulys. 
Tapatybė nepasiekiama. 
Motinos tapatumą 
palaiko tik gerai žinomas 
sąmonės ribotumas, 
kuris reiškiasi nejaut- 
rumu, - taip moteris 
apsisaugo nuo ribos, 
kertančios jos kūną ir 
atskiriančios nuo jos 
vaiką. O blaivumas — 
priešingai - dalija ją į 
dvi dalis, svetimas viena 
kitai, - tai palanki dirva 
kliedesiui. Bet motinystė 
mums Skiria ir bepro- 
tišką malonumą, kurį 
teįmanoma palyginti su 
žinduklio juoku saulės 
nutviekstuose okeano 
vandenyse. Koks ryšys 
tarp jo ir manęs? Jokio 
ryšio, nebent šis per 
kraštus besiliejantis 
juokas, kuriame, švelniai 
sūpuojamas bangų, 
suyra visoks tapatumas. 

tiek ir labai subtilų kišimąsi tų, ku- 
rie turėtų saugoti simbolinę ir so- 
cialine tvarką? 

Leiskite iškelti hipotezę, kad ši 
mergeliška motinystė yra ne pats 
blogiausias būdas susidoroti su 
moteriška paranoja. 

Mcrgelė įkūnija moteriškąjį kitos 
lyties (vyro) atsisakymą, įveikia jį 
priešindama jam kitą, trečiąjį as- 
menį, tą, kuris teikia nekaltą (be 
vyro, vadinasi, be sueities) pradė- 
jimą, tačiau vis dėlto Dievo, kurio 
egzistencijai moteris tikrai turi 
reikšmės, jeigu ji sutinka būti pa- 
valdi, pradėjimą. 

Mergelė įkūnija paranojišką val- 
džios troškimą; ji paverčiama Dan- 
gaus Karaliene ir žemiškųjų insti- 
tucijų (Bažnyčios) Motina, bet čia 
pat toji didybės manija sėkmingai 
malšinama parklupdant ją prieš 
vaiką-dievą. 

Mergelė išdildo aistrą žudyti ar- 
ba naikinti stipriu oraliniu inves- 
tavimu (krūtys), skausmo (rauda) 
sureikšminimu ir raginimu turintį 
lytį kūną pakeisti supratimo ausi- 
mi. 

Mergelė įkūnija paranojišką laiko 
ir mirties įveikimo fantaziją Miego 
arba Dangun Ėmimo įvaizdžiu. 

Galiausiai Mergelė mielai sutin- 


Iš to kvapnaus, šilto, 
švelnaus paliesti vaikys- 
tės meto aš saugau vien 
erdvės prisiminimą. Jokio 
laiko. Medaus kvapas, 
formų apvalumas, šilkas 
ir aksomas po mano pirš- 
tais, ant mano žandų. 
Mama. Beveik jokio regė- 
jimo - vien šešėlis, kuris 
tamsėja įsiurbdamas 
mane arba dingsta kaip 
žaibas. Beveik bebalsis šis 
flegmatiškas buvimas. 
Išskyrus galbūt, bet tai 
vėliau, barnių aidą - jos 
neviltį, jos „man jau 
gana“, jos neapykantą. 
Niekad tiesmukiška, 
visad santūri neapykan- 
ta, nors ir užsipelnyta 
užsispyrusio vaiko, yra 
tarsi ne jam skirta. 
Neapykanta be adresato 
arba, tikriau, kurios 
adresatas nebuvo joksai 
„aš“ ir kuri nuslopinta 
pripažinimo stokos, 
sušvelnėja iki ironijos ir, 
nepasiekusi tikslo, virsta 
sąžinės graužimu. Ki- 
toms šis pasibjaurėjimas 
gali sukelti spazmą kaip 

ka su kitos moters išsižadėjimu 
(tai, be abejo, yra moters-motinos 
nepripažinimas), siūlydama Vienos 
Vienintelės moters įvaizdį: vienin- 
telės tarp moterų, vienintelės tarp 
motinų, vienintelės tarp Žmonių, 
nes ji be nuodėmės. Tačiau šis uni- 
kalumo ilgesio pripažinimas yra 
tuoj pat pažabojamas postulato, 
kad unikalumas pasiekiamas vien 
per mazochizmą: moteris, verta 
moteriškojo idealo, kurį Mergelė 
įkūnija kaip nepasiekiamą ypa- 
tingumą, gali būti tiktai vienuolė, 
kankinė arba, jeigu ji yra ištekėjusi, 
gyvendama taip, kad pasitrauktų 
iš „žemiškųjų“ sąlygų ir pasiauko- 
tų pačiai aukščiausiai sublimacijai, 
kuri svetima jos kūnui. Išmintingai 
balansuojanti tarp moteriškosios 
paranojos atoslūgių ir paūmėji- 
mų, ši nekaltos motinystės repre- 
zentacija, atrodo, vainikuoja visuo- 
menės pastangas sutaikyti, viena, 
socialines matrilinijiškumo lieka- 
nas bei nesąmoningus pirminio 
narciziškumo poreikius ir, antra, 
naujos visuomenės, pagrįstos pre- 
kių mainais ir augančia gamyba, 
reikalavimus — visuomenės, kuriai 
reikia superego duoklės ir kuri re- 
miasi simboliniu tėvystės faktoriu- 
mi. 

vėluojantis orgazmas. 
Ko gero, moterys 
tarpusavyje atkuria tą 
keistą užmirštų kūniškų 
sąlyčių su motina gamą. 
Sąmokslas be žodžių, 
neišsakomas atlaidumas 
akies mirksny, balse, 
judesy, kvape - mes ten, 
pametusios savo asmens 
pažymėjimus ir savo var- 
dus, - ten, preciziškumo 
vandenyne, neįvardija- 
mumo informatyvume. 
Jokio individų bendra- 
vimo, vien tomų, mole- 
kulių, žodžių skaidulų, 
sakinių lašų sąsajos. 
Atvirkščiai, kai kita 
moteris dedasi esanti 
pati savaime, t.y. 
unikali, ir save priešprie- 
šina kitoms, aš esu taip 
apstulbinta, kad aš nebe- 
suvokiu, kas čia dedasi. 
Lieka tada du būdai, 
rodantys, kad kita 
moteris pripažįstama 
pati savaime. Arba, 
nenorėdama jos pažinti, 
aš, „vienintelė tarp 
moterų“, ją ignoruoju ir 
jai draugiškai atsuku 

Tačiau šiandien, kai ši sumani 
pusiausvyros konstrukcija berods 
irsta, iškyla klausimas, į kokius 
moters psichinio gyvenimo aspek- 
tus ši motinystės reprezentacija ne- 
atsako arba, tiksliau, teduoda vieną 
atsakymą, kurį XX amžiaus mote- 
rys jaučia kaip pernelyg prievar- 
tinį? 

Tai, kas neatsakyta, be abejo, pir- 
miausia visu svoriu slegia moters 
kūną, ir jokiu signifikatu negalima 
to išreikšti, nes signifikatas visada 
yra reikšmė, komunikacija arba 
struktūra, tuo tarpu moteris, kaip 
motina, kultūrą paverčia gamta, 
kalbėjimą - biologija. Nors tas pa- 
sakytina apie kiekvienos moters 
kūną, šis signifikatu nenusako- 
mas daugialypiškumas įnirtingai 
sprogsta nėštumo (tai slenkstis tarp 
kultūros ir natūros) metu ir gimus 
vaikui, kuris ištraukia moterį iš 
jos vienumos ir atveria galimybę 
(bet jos negarantuoja) siekti kito — 
tai yra etikos. Šios motiniško kūno 
ypatybės padaro moterį „būties ka- 
tastrofos“ dalyve, tragiška būty- 
be - šito nesugeba apimti Trejybės 
ir jos papildymų dialektika. 

Tylėjimas slegia ne tik dėl kūniš- 
kų ir psichinių gimdymo kančių, 
bet visų pirma dėl to anonimiško 


nugarą - ir ta neapy- 
kanta, neturėdama verto 
adresato, virsta abejingu 
nepriešiškumu. Arba, 
užgauta jos, kitos užsi- 
spyrimo, jos įsitikinimo, 
kad ji unikali, aš dėl to 
įtūžtu ir neatsikvėp- 
dama kertu neapykantos 
kirčius - aklus, bukus, 
bet atkaklius; matau ne 
ją pačią, bet unikalumo 
pretenziją, neleistiną 
siekį būti kitkuo - ne 
moteriškosios lyties 
vaiku, ne plazmos 
raukšle, kuri mus sudaro, 
ne aidu to kosmoso, kuris 
mus vienija. Kas per 
nesuprantama 
unikalumo ambicija — 
nenatūrali, nors žmo- 
giška. Unikalumo manija 
(„yra tik viena moteris“), 
kurią tegalima paneigti 
vien ją kaltinant „vyriš- 
kumu“... Šiose keistose 
svarstyklėse, kurios 
„Mane“ priverčia 
svyruoti nuo 
neįvardijamųjų bend- 
rijos iki unikaliųjų 
rungties, neramu 

pasiaukojimo, reikalingo tam, kad 
iš kartos į kartą būtų perduota so- 
cialinė norma, kurios galima atsi- 
sakyti savo paties atžvilgiu, tačiau 
į kurią privalu įtraukti vaiką, idant 
jis būtų auklėjamas kartų grandi- 
nėje. Tai kančia, lydima pasitenki- 
nimo —- mazochizmo antrininko, 
kurio dėka moteris, šiaip jau gana 
atspari perversijai, faktiškai įkūni- 
ja iškreiptą koduotą, fundamenta- 
lų elgesį, kuris yra didžiausia so- 
cialumo garantija ir be kurio vi- 
suomenė nesugebės reprodukuotis 
ir neišsaugos standartinio šeimos 
pastovumo. Moters perversija nė- 
ra geismo objektų porcijavimas 
ar donžuaniškas jų dauginimas; 
ji mazochistiškai tuoj pat legali- 
zuojama, jei ne paranojizuojama: 
visi lytiniai „palaidumai“, netruk- 
dantys vaikui, bus leistini ir to- 
dėl nereikšmingi. Moteriška „per- 
versija“ (pėre-version)', susipynusi 
su troškimu daugintis ir įteisinti 
tai kaip pagrindinį įstatymą, iškelia 
moteriškąjį mazochizmą į struktū- 
ros stabilizatoriaus rangą; laidavi- 
mas, kad motina tokiu būdu gali 
įsijungti į žmogiškąją valią peržen- 
giančią visuotinę tvarką - tai atly- 
gis, suteikiantis pasitenkinimą. Šią 
užkoduotą perversiją, šį motiniško 

ištarti „aš“. Didžiųjų, 
kadaise matrilinijinių 
civilizacijų kalbos turi 
išvengti ir išvengia 
asmeninių įvardžių: jos 
palieka kontekstui teisę 
išskirti protagonistus ir 
slepiasi pustoniuose, kad 
būtų atrastas transver- 
balinis, povandeninis 
kūnų ryšys. Tai yra 
muzika, nuo kurios per 
žudynes, smurtą, kraujo 
klanus staiga nudres- 
kiama vadinamoji 
rytietiška darna. Ar toks 
būtų ir moterų diskur- 
sas? Ar krikščionybė irgi 
nesiekė paraližuoti šį 
svyravimą? 

mazochizmo sąlytį su įstatymu vi- 
sų laikų totalitarinės valdžios pa- 
naudodavo, kad motinas patrauktų 
savon pusėn, ir, žinoma, tai leng- 
vai pavykdavo. Tačiau neužtenka 
smerkti reakcingų motinų, tarnau- 
jančių „viešpataujančiai vyrų val- 
džiai“, vaidmens. Reikėtų ištirti, 
kaip šis vaidmuo atliepia motiniš- 
kumo biosimboliniams slėpiniams 
ir, tuo remiantis, pasistengti su- 
prasti (mat mitas apie Mergelę šių 
dalykų visai neapima arba jau ne- 
beapima), kaip visa tai padaro mo- 
terį parankią baisiausioms mani- 
puliacijoms, o ką jau kalbėti apie 
pažangiųjų aktyvisčių, kurios atsi- 
sako šiuos dalykus tyrinėti, aklu- 
mą. 

Tarp daugybės kitų dalykų, ku- 
rių neaprėpė Mergelės mitas, yra 
ir dukters bei motinos kova, pa- 


mokomai, tačiau pernelyg greitai užbaigta Marijos, kaip 
universalios ir nepaprastos, visada savitos, „vienintelės tarp 
moterų“, išaukštinimu. Ryšys su kita moterimi mūsų kul- 
tūroje ypač per pastaruosius šimtą metų smarkiai auga ir 
skatina performuoti meilės ir neapykantos vaizdavimus, 
paveldėtus iš Platono Puotos, trubadūrų ar Notre Dame. 
Šiame plane irgi tik motinystė atveria akiratį: moteris retai 
(nors nebūtinai) patiria savo aistrą (meilę ir/ar neapykan- 
tą) kitai moteriai neužimdama jos motinos vietos, pati ne- 
tapdama motina ir ypač ilgai nesimokydama skirti tokias 
pat būtybes - tai ją verčia daryti buvimas akis į akį su savo 
dukra. 


Dievo meilė ir meilė Die- 
vui turi spragą: suaižyta 
erdvė, kurią, iš vienos 
pusės, išryškina nuodėmė, 
iš kitos - tai, kas anapus. 
Nutrūkstamumas, trū- 
kumas ir savavališkumas: 
ženklo, simbolinio ryšio 
topografija, teigianti visą 
kitoniškumą esant neįma- 
nomą. Čia meilė - tik tai, 
kas neįmanoma. 

Motinai, priešingai, 
nors tai ir keista, kito 
(vaiko) savavališkumas 
yra savaime suprantamas. 
Dėl jos - neįmanoma, kad 
yra kaip tik taip, kad tatai 
darosi nepermaldaujama. 
Kitas yra neišvengia- 
mas, — tarsi sako ji, - pa- 
darykite iš jo Dievą, jei 
norite, visai nesupranta- 
ma, nes tasai kitas vis vien 
jau yra išėjęs iš manęs, 
kuri nebesu tik aš, o nesi- 
baigiančių germinacijų 
srautas, amžinas kosmo- 
sas, kitas yra taip susijęs 
su savimi ir manimi, kad 
galop jis nebeegzistuoja 
pats sau. Šisai motiniš- 
kosios sielos „vis vien“ su 

Galiausiai kitos lyties (vyriško- 
sios) atsižadėjimas ilgiau nebeatro- 
do įmanomas po trečiojo asmens, 
t.y. vaiko, egida: „nei tu, nei aš, bet 
jis — vaikas, trečiasis, ne-asmuo, 
Dievas - paskutinioji instancija... 
Kadangi atsižadėjimas egzistuo- 
ja, ir jeigu moteriška būtybė dėl jo 
kovoja ir toliau kovos, tas atsiža- 
dėjimas nuo šiol reikalingas ne tre- 
Ciojo, vardan kurio atsižadama, 
sudievinimo, bet tvirtų vertybių, 
tvirtų galios ekvivalentų kontrain- 
vestavimų: moteriška psichozė 
šiandien išsilieja į politikos, moks- 
lo, meno aistrą... Modalumas, ku- 
ris dar skleidžiasi apie motinystę, 
turbūt lengviau negu kitais atvejais 
galėtų būti išnagrinėtas tada, kai 
atmetama kita lytis. Dėl ko? Aišku, 
ne dėl kažkokio „seksualinių part- 
nerių“ susitarimo pirmapradžiame 
androginiškume siekti išankstinės 
harmonijos, bet dėl to, kad nesu- 
prantami, nesutaikomi dviejų lyčių 
interesai būtų pripažinti patvirti- 
nant jų skirtumus, ieškant kiekvie- 
nam - ypač moteriai - tinkamos 
realizacijos. 

Štai kokie, be kitų, motinystės 
klausimai šiandien, kalbant apie 
Mergelę, tebėra neaptarti. Jie pri- 
mena apie etikos būtinumą šiai 

didesniu užsispyrimu 
negu filosofinė abejonė 
graužia santykio su kitu 
simbolikos visagalybę. Jis 
išvengia perversiško nei- 
gimo („Aš žinau, bet vis 
vien“) ir sudaro bendro 
socialinio ryšio pagrindą 
tuo, kad „panašus į kitus 


ir galų gale - į savo rūšį . 


Toks požiūris gąsdina, jei 
manysime, kad jis naikina 
viską, ką kitas - vaikas — 
turi specifiškai nepakei- 
čiama. Šis motiniškos 
meilės modelis gali tapti 
ir švino gobtuvu, užtem- 
dančiu visus individua- 
lybės skirtumus. Bet kal- 
banti būtybė randa išeitį, 
kai įskyla jos simbolinis 
kiautas ir pasirodo ta ke- 
tera, kur kalbėjimas pri- 
verčia išryškėti biologiją: 
aš galvoju apie ligų laiką, 
apie seksualines-intelek- 
tualines-fizines pasijas, 
apie mirtį... 

„antrajai lyčiai“, kuri, kaip tvirti- 
nama, atgimsta. 

Tačiau niekas nemano, kad 
galima moteriška etika, ir Spinoza 
(tegu sveikas protas jį saugo) išjos 
išskyrė moteris kartu su vaikais 
ir bepročiais. Taigi, jei šiuolaikinė 
etika daugiau nebetapatinama su 
morale, jei etikos esmė nėra visuo- 
menei nepatogios, tačiau neišven- 
giamos sąrėdos saugojimas, bet kū- 
no kalbos ir jouissance jai (etikai) 
suteikimas, jos performulavimas 
neapsieis be moterų dalyvavimo, 
neapsieis ypač todėl, kad jos gali 
suteikti dauginimosi (stabilumo) 
geismą ir galimybę pakęsti mirtį 
šiai kalbančiai rūšiai, kuri žino 
esanti mirtinga. Kadangi eretiška 
etika, atskirta nuo moralės, - ereti- 
ka - turbūt yra tai, kas gyvenimiš- 
kuosius ryšius, mintį ir būtent min- 
tį apie mirtį padaro pakenčiamus: 
ji - meilė, (ne)mirtis... Eia Mater, 
fons amoris... Dar kartą pasiklausy- 
kime Stabat Mater... Muziką, pir- 
miausia muziką. Ji praryja deives 
naikindama jų būtinumą. 


Versta iš: Julia Kristeva. „Hėrethigue de V/amour“. In Tel Ouel, 74. - Paris: Hiver, 1977. 


Vertė RAMŪNAS KASPARAVIČIUS 


LUCE IRIGARAY 


Prancūzų feministės filosofės Luce Irigaray tekstas - pasku- 
tinis šioje antologijoje, nes plačiai pripažįstama, kad kaip 
tik jos filosofiniai lyčių skirtumo klausimo tyrinėjimai yra 
toliausiai pažengę. Įvairūs mąstytojai ir mąstytojos pateikė 
lyčių skirtumo „problemų“ sprendimų, nagrinėdami šį klau- 
simą kartu su kitais klausimais (pavyzdžiui, postmoderniz- 
mo prigimties), kurie atrodo daugiau ar mažiau svarbūs 
mūsų laikais. Tačiau Irigaray įrodinėja, kad lyčių skirtumo 
klausimas yra ne tik filosofinė problema, bet kad besikei- 
čiantis mūsų šio klausimo supratimas priartina naują - nau- 
jos etikos ir meilės sampratos - epochą. 

Praktikuojanti psichoanalitikė, lingvistikos ir filosofijos 
mokslų daktarė Luce Irigaray dažnai minima kaip viena žy- 
miausių dabarties Vakarų mąstytojų. Bet kaip atsitiko Sok- 
ratui ir kitiems mąstytojams pradininkams, taip ir Irigaray 
tapo radikaliai priešiška ir kritiška tradicijos atžvilgiu. Iš 
tikrųjų vienas dramatiškiausių Irigaray biografijos įvykių 
buvo tas, jog, jai paskelbus daktarinę filosofijos disertaciją 
Spėculum de Vautre femme (1974), ji buvo išmesta iš Ecole 
Freudienne (Jacgues'o Lacano psichoanalizės mokykla) ir at- 
leista iš Paris Vincennes universiteto dėstytojos pareigų. 
Irigaray ryšys su filosofija yra, aišku, problemiškas: kaip 
moteris, ji iš dalies išstumta iš filosofijos, bet yra pasiryžu- 
si įsiveržti į filosofiją kaip tik todėl, kad ši yra „pagrindinis 

diskursas“. „Kaip tik filosofinį diskursą kiekvienas turi 
kvestionuoti ir ardyti, kadangi jis visiems kitiems nustato 
taisykles ir sudaro diskursų diskursą“!. 

Pradedant Spėculum, filosofinis Luce Irigaray užmojis bu- 
vo dvigubas: pirma, pateikti griežtą patriarchalinio šališku- 
mo, kuris persmelkia visą Vakarų filosofiją, kritiką; antra, 
ištirti sąlygas, kurioms esant moterys gali įsitraukti į filoso- 
finį diskursą ir jį kurti. Daug kas Irigaray teorijoje priklauso 
nuo vaizdinių (pasąmonės, fantazijos srities) ir simbolių 
(konstrukcijos, kurios sudaro kultūrinę sąrangą) skyrimo. 
Pasak Margaret Whitford, kuri parašė nuodugniausią studi- 
ją apie Irigaray kūrybą, jos metodas - „psichoanalizuoti“ 
filosofus. Todėl Irigaray susidomi pačios filosofijos vaizdi- 
niais, nes jai rūpi atskleisti pasąmonės elementus, kurie 
išlaiko vaizdinių ir simbolių sistemą. Veikale Spėculum Iriga- 
ray iš naujo interpretuoja Vakarų filosofiją nuo Freudo atgal 
iki Platono ir atskleidžia, jog šioje tradicijoje moteris yra 
pamatas, kuriuo ir prieš kurį filosofas (t.y. vyriškosios gimi- 
nės subjektas) grindžia savo tariamai universalias teorijas. 
Bet ji žengia kur kas toliau negu Simone de Beauvoir, kuri 
teigė, kad moteris vyrui yra kitas. Irigaray aiškinimu, vyriš- 
kojo šališkumo šaltinis yra ne gelminė žmogaus sąmonės 
struktūra, kaip teigė Beauvoir, bet vyro vaizduotė, kuri, jos 
manymu, kyla iš vyro kūno pavidalo ir dinamiškumo. Vyro 
kūno „morfologijoje“ dominuoja falas, įkūnijantis stabilumą, 
tapatumą ir nuoseklumą. Vakarų filosofija, vyrą/kultūrą/ 
dvasią priešpriešindama moteriai/gamtai/kūnui, atėmė iš 
moters galimybę pasiekti visišką subjektyvumą egzistuo- 
jančioje simbolinėje sąrangoje. Šitaip filosofija paaukojo fi- 
ziškumą, tapatinamą su moteriškumu. Pasak Irigaray, tokiu 
būdu Vakarų filosofija tapo „une affaire de mort" (mirties rei- 
kalu). Vakarų filosofijos diskursas, pradedant Platonu, yra 
spekuliatyvus, t.y. sudarytas pagal modelį, kai mąstytojas 

reflektuoja savo paties būtį, regėdamas tai, kas yra tapatu. 
Šitoje „tapatumo logikoje“ moteris niekuomet negali būti 
reprezentuojama. Kaip pabrėžia Toril Moi, Irigaray požiūriu, 
„Moteris nėra vien kitas, kaip manė Simone de Beauvoir, ji 
yra ypatingasis vyro kitas“. 

Irigaray psichoanalitiškai tyrinėja filosofus (psichoanaliti- 
kus taip pat, nes ji įtraukia ir Freudą), siekdama atskleisti 
jų diskursų nenuoseklumus, prieštaravimus ar paslėptas 
reikšmes. (Šiuo aspektu jos požiūris į tekstą yra, aišku, per- 
imtas iš Jacgues'o Derrida.) Pavyzdžiui, interpretuodama 
Platono olos mitą, Irigaray nagrinėja „detales, neatitikimus, 
netikslumus iš psichoanalitinės perspektyvos ir traktuoja 
juos kaip visiškai reikšmingus dalykus naujai interpretuo- 
dama filosofijos istoriją“?. Toks požiūris suteikia Irigaray 
galimybę olos įvaizdyje įžvelgti kur kas daugiau negu aki- 
vaizdžią įsčių reprezentaciją. (Šis skyrius knygoje Spėculum 
yra pavadintas „Platono Hystera“ — tai žodžių žaismas, re- 
miantis žodžio „isterija“ kilme.) Platono mite įsivaizduo- 
jamiems motinai ir tėvui atitinkamai atstovauja ola ir Idėja; 
Irigaray manymu, kalinio traukimasis nuo šešėlių karalystės 
į šviesą yra kelias tolyn nuo motinos. Whitford rašo: 

Tai, ką šiame mite įžvelgia Irigaray, yra įsivaizduojama pirminė 
scena (t.y. sufantazuota tėvo ir motinos kopuliacija), iš kurios sten- 
giamasi išstumti motiną (...) Irigaray įrodinėja, kad Platono Idėja 
yra visiškai kuriantysis pradas. Tai, kad moteris taip pat kuria, buvo 
ištrinta iš reprezentacijos scenos, atskiriant jusliškumą nuo pro- 
tingumo. Rezultatas tas, kad vyro veikla ima viršų ir apima visas 
moters funkcijas, o moteris paliekama šalia scenos, bet ją išlaikant 
kaip reprezentacijos sąlygą. Olos vaizdinys vaizduoja, nors nuty- 
lėdamas, šį procesą“. 

Pasak Irigaray, idealistinė Platono metafizika savo kilme 
yra vyriška metafizika, sukurta susvetimėjimo tam, kas ma- 
terialu, kas motiniška /moteriška, pagrindu. Analizuodama 
Freudo veiklą, knygoje Spėculum Irigaray parodo, jog netgi 

psichoanalizėje, toje mąstymo sistemoje, kuri siekia integ- 
ruoti tai, kas kūniška, ir tai, kas dvasiška, spekuliatyvi ta- 
patumo logika tebevaidina savo vaidmenį. Irigaray nuo- 
mone, ši spekuliatyvi logika stipriai prasiveržia, kai Freudas 
primygtinai pabrėžia, kad moterį reikia suprasti vyriškojo 
seksualumo požiūriu, ir nesugeba moteriškojo seksualumo 
suvokti paties savaime. Teigdamas, kad mergaitės klitoris 
yra ne kas kita kaip miniatiūrinis penis, Freudas atsisako 
matyti moterį kitokią negu vyras; jam moteris iš esmės yra 
tokia pat. Irigaray didžiai ironiškai aptaria Freudo moters 
seksualumo teoriją: 

Taigi mes turime pripažinti, kad MAŽA MERGAITĖ NUO ŠIOL 

YRA MAŽAS VYRIUKAS. Mažas vyriukas, kuris skausmingiau ir 

sudėtingiau vystysis negu mažas berniukas, kad taptų normalia 


moterimi. Mažas vyriukas su mažesniu peniu. Nenusisekęs mažas 
vyriukas. 


Būdama psichoanalitikė, Irigaray šioje logikoje įžvelgia 
vieną tiesą: Freudo ir kitų filosofų spekuliacijos apie lyčių 
skirtumą yra iš esmės narciziškos?. Freudas nepajėgia pama- 
tyti kito ir visų jo/jos savitumų, nes yra nugrimzdęs pats į 
save. 

Pasak Irigaray, kadangi moteris su visu jos lyties savitu- 
mu nėra pripažinta simbolinėje tvarkoje, ji yra išstumta ir 
iš socialinės sąrangos. Irigaray pabrėžia ryšį tarp simboli- 
nio ir socialinio pradmenų teigdama, kad moteris ir iš filo- 
sofijos, ir iš graikų polio buvo išstumta tuo pačiu judesiu. 
Nors Platonas savo Valstybėje leido moterims vykdyti tas 
pačias funkcijas kaip ir vyrams, Irigaray primena mums, 
kad šią teisę jos gavo ne kaip moterys, bet būdamos tokios 
pat kaip ir vyrai (Prudence Allen tai vadina „lyčių vieny- 
bės“ požiūriu). Tam tikra prasme Irigaray teorija yra stip- 
riausias iššūkis liberaliajam feminizmui, ginančiam moterų 
teises jų panašumo į vyrus pagrindu. Nors akivaizdu, kad 

lygybės argumentas padėjo moterims iškovoti daugelį svar- 
bių teisių ir laisvių, Irigaray pabrėžia, kuo toks raciona- 
lumas pavojingas - jis įamžina Vakarų kultūros nenorą 
simboliškai perteikti ir suteorinti moteriškumą ir visą jo 
sudėtingumą. Vienas iš moteriškosios patirties aspektų, ku- 
ris buvo labiausiai ignoruojamas Vakarų simbolikoje, yra 
motinos ir dukters ryšys. Irigaray savo knygoje Kūnas prie 
kūno su motina“ rašo: „Visa mūsų vakarietiška kultūra yra 
susijusi su motinžudyste“. Irigaray nuomone, motinišku- 
mo/moteriškumo simbolizavimas kelia grėsmę patriarcha- 
linei simbolikai, nes kaip tik pirmosios neigimas yra tas 
neįvardintas pamatas, ant kurio suręsta patriarchalinė sim- 
bolika. Tai reiškia ne vien tai, kad šioje simbolikoje atmes- 
tas bet koks moters autoritetas; paneigiant motiniškumo 
simbolizavimą, paneigiamas jo tapatumas tikrąja šio žodžio 
prasme. Kadangi moterų ego neturi aiškių ribų (motinos ir 
dukters bei apskritai moterų tarpusavio santykiuose), jos 
„Kenčia dėl nepajėgumo individualizuotis“. 

Irigaray požiūriu, vienintelis šios dilemos sprendimas — 
pačioms moterims kurti galingą moterišką simboliką. Ir tai 
yra antras ir už pirmąjį net ambicingesnis jos filosofinio 
užmojo aspektas. Stengdamasi nustatyti sąlygas, kurios bū- 
tų palankios kurti moterišką simboliką, Irigaray vėl renkasi 
dvigubą strategiją. Pirma, Irigaray, kaip moteris, kuriai pa- 
vyko įsiterpti į filosofinį diskursą, parodo naikinamąją galią 
tų dviejų būdų, kuriais moterys tradiciškai naudojosi, kad 
prieitų prie simbolikos, - tai misticizmas ir mimikrija. Kaip 
rodo tai, kad istorijoje buvo proporcingai daug moterų mis- 
tikių, misticizmas ilgą laiką traukė moteris. Tai vienintelė 
„Vieta visoje Vakarų istorijoje, kur moterys taip viešai kalba 
ir veikia“, ir mistinė patirtis nurodo moterims būdą, kaip 
pabėgti nuo savo skausmingos padėties, panaikinant sub- 
jekto-objekto priešpriešą, ir, pasitelkiant mistinę galią, gauti 

malonumo iš pažeminimo““. Mimikrija siūlo moteriai kitą 
alternatyvą. Nors moteris simbolinėje tvarkoje yra nustumta 
į nuošalę, Irigaray parodo, kaip moteris, stengdamasi įsikišti 
į „pagrindinį filosofijos diskursą“, vis dėlto gali jį imituoti 
ir galbūt gali jį sugriauti. Toril Moi paaiškina Irigaray me- 
todą šitaip: 

Irigaray metodas knygoje Spėculum tampa sąmoningu isterinės (mi- 
mikrinės) padėties, skirtos visoms moterims patriarchalinėje siste- 
moje, suvaidinimu. Perimdama tai, kas vis dėlto yra neišvengiama 
mimikrija, Irigaray sugrąžina ją atgal, šitaip parazitizmą pakeldama 
antruoju laipsniu. Čia panaudotas teatrinis pantomimos efektas: 
imituodama moteriai primestą imitaciją, Irigaray subtiliu veidrodi- 
niu judesiu (jos mimikrija atspindi visoms moterims būdingą mi- 
mikriją) siekia sunaikinti falocentrinio diskurso padarinius, juos 
tiesiog perdėdama. Tai iš esmės paradoksali strategija, atspindinti 
mistikos strategiją: mistikės nusižeminimas tampa jos išsilaisvinimo 
momentu, o Irigaray siūlomas būdas pasikasti po patriarchalizmo 
pamatais perdėtai pamėgdžiojant jo diskursą gali būti vienas iš 
būdų, kaip pabėgti iš falocentrizmo tiesiosios“. 

Irigaray pastangos tampa kūrybiškiausios (ir įkvepia daug 
skaitytojų), kai ji ieško moteriškosios simbolikos šaltinių 
moters kūne ir vaizduotėje. Priešindamasi tam, ką ji traktavo 
esant vyrišku simbolizmu, kuris persmelkia visą Vakarų 
filosofiją, Irigaray tyrinėja moters kūno mortologiją. Mąs- 
tytoja įtikinėja, kad moters seksualumas gali būti apibū- 
dinamas kaip daugialypis seksualumas, kurio negalima su- 
sieti su atskira moters kūno dalimi. Kaip simbolinę tokio 
moters seksualumo formą Irigaray nurodo dvi moters kūno 
lūpų poras. Irigaray nuomone, moters seksualumas negali 
būti sutapatinamas su pavieniu organu ar veiksmu, kadangi 
moters abiejų porų lūpos nuolat liečia viena kitą, atspindė- 
damos autoerotizmą, kuris išsilieja po visą moters kūną. 
Pasak Irigaray sistemos, ši morfologija įkvepia moters vaiz- 
duotę, 0 po to ir moters ryšį su kalba ir simbolika. Garsiojoje 
savo esė „Lytis, kuri nėra viena“ Irigaray rašo: 

Bergždžias darbas bandyti įsprausti moteris į tikslų jų reikšmės 
apibrėžimą, priversti jas pakartoti save taip, kad viskas taptų aišku; 
šiame diskursyviniame mechanizme jos jau yra visur, kur jūs tikė- 
jotės jas užklupti. Jos savyje grįžta. Bet tai neturi būti suprasta kaip 
grįžimas į save. Jos neturi vidaus pasaulio, kokį turite jūs, ir manote, 
kad jos irgi galbūt turi. Savyje - reiškia šio tylaus, daugialypio, difuzi- 
nio sąlyčio intymume. Ir jeigu jūs primygtinai teirautumėtės, ką jos 
galvoja, jos tegalėtų atsakyti: Nieko. Viską'“. 

Kadangi Irigaray itin pabrėžia moters kūno specifiškumą, 
nė kiek nenuostabu, kad ji dažniausiai kritikuojama už tai, 
jog ji esanti biologinio esencializmo šalininkė. (Pavyzdžiui, 
Toril Moi kaltina ją esencializmu, neistoriškumu ir apoli- 
tiškumu.) Bet kaip įtikinamai įrodė Margaret Whitford, Iri- 
garay moteriškumo apibendrinimus pripažinti tiesiogiai — 
vadinasi, visiškai jos nesuprasti. Pasak Whitford, Irigaray 
turėtų būti interpretuojama remiantis jos „dviguba sintak- 
se“, kuri atitinka jos dvigubą filosofijos kritikos ir kūrimo 
užmojį. Vadinti Irigaray esencialiste - vadinasi, nepamatyti 
taip pat ir pagrindinės jos tezės ašies, t.y. kad šiame mūsų 
istorinės raidos etape mums gyvybiškai svarbu pergyventi 
lyčių skirtumą iki tol, kol galėsime teigti, jog pasiekėme eta- 
pą, kai jis yra įveiktas. Šiuo savo teiginio aspektu Irigaray 
itin išsiskiria iš daugelio feminizmo ir postmodernizmo teo- 
retikų, kurie seka Derrida, skelbdami neribotą seksualinę 
įvairovę. Irigaray nuomone, ši neapibrėžtos seksualinės įvai- 
rovės samprata neliečia tos svarbiausios problemos, su kuria 
susiduria moterys: tai - motiniškumas ir moteriškumas, 
kuriems nėra suteiktas simbolinis statusas mūsų kultūroje. 
Todėl Irigaray poetiniai ir dažnai radikalūs teiginiai apie 
moters savitumą labiau suprantami kaip išankstinės pa- 
stangos suteikti moteriškumui naują pavidalą — pavidalą, 
paremtą moterų patirtimi ir padėsiantį joms įprasminti save, 
vienoms kitas ir savo troškimus. 

Luce Irigaray moteriškumo tyrinėjimą taip pat reikėtų in- 
terpretuoti ir etikos, į kurią ji vis dažniau krypsta, atžvilgiu. 

Vienas etinis aspektas Irigaray veikaluose matyti iš pirmo 
žvilgsnio: turi būti sukurtos sąlygos, kad moterys galėtų 
pasiekti visišką subjektyvumą. Tačiau įsigilinus į šią tezę, 
paaiškėja, jog Irigaray siūlo iš naujo permąstyti etiką. Iri- 
garay visais atžvilgiais įrodinėja, kad to, kas materialu, nei- 
gimas ir susvetimėjimas yra Vakarų civilizacijos patologijos 
šaltinis. Kūniškumo susvetimėjimas baigėsi tuo, kad buvo 
prarastos neribotos galimybės skleistis kūrybingumui ir vai- 
singumui tarpasmeniniuose, ypač vyro ir moters, santy- 
kiuose. Knygoje Lyčių skirtumo etika, iš kurios ir paimtas 
toliau pateikiamas tekstas, Irigaray ragina atgaivinti ryšius 
tarp epistemologijos ir etikos ir kurti naują etikos - kūniš- 
kumo, lyčių etikos — sampratą. Irigaray trokšta užgrįsti mil- 
žinišką prarają, atskyrusią Vakarų mąstyme ir kultūroje 
vyriškumą ir moteriškumą, racionalumą ir iracionalumą, 
kūniškumą ir transcendentalumą. Kad tai padarytų, ji var- 
toja „jusliško transcendentalumo“ sąvoką kaip „kitą sim- 
bolinės tvarkos klausimo formulavimo būdą, kaip kitą ra- 
cionalumo problematikos ir skirtingų lyčių poreikio tapti 
subjektais formulavimo būdą“. Irigaray įtikinėja, kad, užuot 
įsivaizdavus simbolinę tvarką, pagrįstą auka (motinos), eti- 
nius ryšius tarp individų galima įsivaizduoti kaip „kūry- 
bišką santykį“, kaip „meilingus mainus“ - vaisingumo ryšį. 
Stichinėse pasijose V, savo meilės odėje, Irigaray šį ryšį su kitu 
(lyties požiūriu) aprašo šitaip: 

Meilė gali būti tapsmo variklis, skatinanti kiekvieno augimą (...) ir 

kiekvienas privalo išlaikyti savo kūną nepriklausomą. Nė vienas 

neturėtų būti kito šaltiniu. Du gyvenimai galėtų apsikabinti vienas 
kitą, kai kita būtybė nėra iš anksto numatyta kito tikslu!?. 

Šioje antologijoje pateikiamas Irigaray tekstas buvo pa- 
sirinktas todėl, kad jis parodo jos mąstyseną kaip visumą, 
ir kartu todėl, kad tai vienas iš gražiausių jos tekstų. Pra- 
dėjusi nuo Spėculum, Irigaray ištobulino stilių, atitinkantį jos 
vizijinę mMmąstyseną, kuri neigia skirtumą tarp poezijos ir 

filosofijos, meno ir tiesos. (Margaret Whitford pažymi, kad 
ir Irigaray utopizmas, ir jos stilius, derinantis racionalius ir 
iracionalius elementus, gali būti palygintas su Rousseau 
stiliumi.) Šioje, kaip ir kitose esė, aprašydama savąją meilės 
viziją, Irigaray vartoja sąvokas, susijusias su moters kūno 
morfologija. „Slenkstis“ nurodo moterų kūno atvirumą. Į jį 
galima įeiti (sueities metu) ir išeiti (gimdant). „Įerdvinimas“ 
ir „viduje-tarp“ sukelia tai, ką Irigaray laiko moteriškąja 
erdvės-laiko pajauta, kuri neturi aiškių ribų. „Gleiviškumas“ 
reprezentuoja tai, kas, kaip ir moteriškumas, yra nesude- 
rinta ir neapmąstyta mūsų kultūros tradicijoje ir ką Iriga- 
ray bando susimbolinti. „Apvalkalas“ — tai vaidmuo, kurį 
moteris tradiciškai vaidino būdama vyro tapatumo indu, 
vaidmuo, kurį vyrai jos atžvilgiu atsisakė vaidinti“. Skaitant 
Irigaray, svarbu atsiminti, kad ji neperša šių sąvokų ar sim- 
bolių kaip naujų sustabarėjusių absoliutų, bet siūlo kaip itin 
reikalingus mitus, kurie padėtų suprasti save ir savo san- 
tykius. Tai nėra „teorijos“ tradicine prasme, bet „kalba arba 
šnekėjimo apie moterį būdas, kurio reikia jos atvirumui 
palaikyti, o ne ją uždaryti, kuris visų pirma leistų moteriai 
būti paslankiai, gyvai, besisukančiai apie savo ašį““*. Ange- 
las yra mąstymą ir jausmus labiausiai žadinantis Irigaray 
lyčių skirtumo etikos, arba, Whitford žodžiais tariant, „mo- 
teriškume glūdinčios filosofijos“ simbolis. Įveikiantis visas 
ribas, nuolat judantis angelas yra idealus mediatorius — 
tarpininkas tarp dangaus ir žemės, Dievo ir žmogaus, mo- 
ters ir vyro. 

Irigaray mąstymas kartais vadinamas utopiniu ir atmeta- 
mas kaip tolimas kasdieniam gyvenimui. Tačiau kaip poezi- 
jajis turi teisę būti vizija. Kaip tikrai filosofijai, jam pavyksta 
užčiuopti gyvą Žmogaus patirtį ir sąmonę — tą mūsų kūnų 
ir mūsų gyvenimų audinį, kurio, mes manėme, neįmanoma 
užčiuopti. 

KARLA GRUODIS 
Iš anglų k. vertė ZITA ČEPAITĖ 


LYČIŲ SKIRTUMAS 


LUCE IRIGARAY 


Lyčių skirtumas iškyla kaip viena aktualiausių arba mąs- 
tytinų mūsų epochos problemų. Kiekviena epocha, anot 
Heideggerio, turi vieną mąstytiną problemą. Tik vieną. Mū- 
sų epochoje tai tikriausiai būtų lyčių skirtumas. Ar tai laik- 
mečio problema, kurios išsprendimas mus „išganytų“? 

Tačiau, mano galva, tiek filosofija, tiek mokslas, tiek reli- 
gija šią vis aktualesnę problemą nuolat nutyli, neakcentuoja. 
Tokios problematikos nagrinėjimas galėtų pristabdyti dau- 
gybę pasaulio destrukcijos formų - tą nihilizmą, kuris nieko 
neteigia, o tik reiškiasi jau egzistuojančių vertybių neigimų; 
abejotinų vertybių gausėjimą - tebūnie tai vadinama varto- 
tojų visuomene, kalbos aptakumu —- šiaip ar taip, tai yra 
vėžinės mūsų epochos ligos; žodžių nepatikimumas, filoso- 
fijos baigtis, religinė neviltis arba nuosmukis į davatkiš- 
kumą, mokslo ar technikos dominavimas, nepaisantis gyvo 
subjekto, ir t.t. 

Lyčių skirtumas taptų dar neįsivaizduojamo derlingumo 
pasaulių horizontu. Bent jau Vakaruose, - ir neapsiribojant 
tiek gyvų kūnų, tiek daiktų gausia reprodukcija. Gimimų 
gausa ir mylinčių partnerių atgimimas, taip pat ir naujos 
epochos mąstymo, meno, poezijos, kalbos produkavimas... 
Naujos poetikos-etikos kūrimas. 

Visa priešinasi šio atėjimo, šio įvykio atsiradimui, įsitvir- 
tinimui. Ir teoriškai, ir praktiškai. Teoriškai filosofija nori 

būti literatūra arba retorika ir siekia atsiriboti nuo onto- 
logijos. Grįžta į ontologiją, bet ar ji kyla iš tos pačios dirvos 
ir tų pačių „pirminės filosofijos“ rėmų? Siekia ją suskaidyti, 
bet ar pateikia sąlygas, kurios lemtų kitą pamatą ir kitus 
kūrinius? 

Politikoje atsiranda galimybių moterims, bet jos dalinės, 
lokališkos; jos yra kaip egzistuojančios valdžios nuolaidos, 
bet ne kaip naujų vertybių įtvirtinimas. Per mažai pačių 
moterų, pasitenkinančių vien kritiškumu, apmąstytos ir pa- 
tvirtintos. Ar dėl to nesudaromas naujas pamatas, skirtingas 
nuo vyrų pasaulio, — ir tai kelia grėsmę jų pačių laimėji- 
mams? O dėl psichoanalitinės teorijos ir terapijos — paties 
seksualumo veiksmo vietos, tai jos dar kol kas toli gražu 
nepakito. O seksualinė praktika, išskyrus retas išimtis, šian- 
dien skyla į dvi lygiagrečias dalis: vyrų pasaulį ir moterų 
pasaulį. Netradicinis vaisingumo santykis tarp abiejų lyčių 
beveik neegzistuoja. Ir viešai nereiškia savo reikalavimų. 
Išskyrus kai kurias tylas, kai kurias polemikas. 

Iš tikrųjų, norint, kad atsirastų lyčių skirtumo kūrinys, 
reikia mąstymo ir etikos revoliucijos. Visa —- santykius tarp 
subjekto ir kalbos, subjekto ir pasaulio, subjekto ir kosmoso, 
mikrokosmoso ir makrokosmoso — visa reikia interpretuoti 
naujai, pirmiausia dėl to, kad subjektas, netgi norėdamas 
būti universalus arba neutralus, visuomet suvokiamas kaip 
vyriškos giminės: „žmogus“ (I! hHomme), nors žmogus, bent 
jau prancūzų kalboje, nėra neutralus, bet visada žymi lytį?. 

Žmogus (I'/homme) buvo diskurso subjektas: ir teorijoje, 
ir moralėje, ir politikoje. O Vakaruose Dievas, kiekvieno 
subjekto ir diskurso sargas, visuomet buvo vyras — tėvas, 
vyriškos giminės. Moterims lieka vadinamieji mažesnie- 
ji menai: virtuvė, mezgimas, siuvinėjimas, siuvimas; kaip 


* Pranc. k. I'homme - 1) žmogus; 2) vyras (vert. past.). 

išimtis dar poezija, tapyba, muzika. Šie menai, kad ir kokie 
svarbūs būtų, šiandien nedaro įtakos, bent viešai. 

Beje, matome tam tikrą vertybių pasikeitimą vietomis: 
rankų darbas vėl vertinamas, menas - taip pat. Bet niekuo- 
met šių menų ryšys su lyčių skirtumu nėra realiai apmąs- 
tytas arba tiksliai padalytas. Esant progai, tai priskiriama 
klasių kovai. 

Norint šį skirtumą apmąstyti ir įgyvendinti, reikia iš naujo 
nagrinėti visą erdvės ir laiko problematiką. 

Pradžioje buvo erdvė ir erdvės sukūrimas, kaip teigia 
kiekviena teogonija. Dievai ar Dievas visų pirma sukūrė 
erdvę. O laikas beveik tarnauja erdvei. Pirmą dieną ar pir- 
momis dienomis dievai ar Dievas tvarko pasaulį — atskiria 
elementus. Paskui šį pasaulį apgyvendins, įves ritmišką 
tvarką tarp pasaulio gyventojų. Pats Dievas tampa laiku — 
jis kyla ir išoriškai reiškiasi veikimu erdvėje ir vietoje. 

Filosofija garantuos dievų ar Dievo darbų genealogiją. 
Laikas taps paties subjekto vidumi. Erdvė - jo išore (ši prob- 
lematika išplėtota I. Kanto Grynojo proto kritikoje). Subjek- 
tas, esantis šalia akimirkos ir amžinybės, laiko šeimininkas, 
tampa pasaulio tvarkos ašimi, - tai Dievas. Jis yra perėjimas 
tarp laiko ir erdvės. 

Kas yra kitaip lyčių skirtingume? Čia moteriškumas pati- 
riamas kaip erdvė, bet dažnai su prarajos ir tamsos kono- 
tacijomis (Dievas — erdvė ir šviesa), o vyriškumas — kaip 
laikas. 

Keičiantis epochoms, kyla reikalas iš naujo apmąstyti ir 
suvokti erdvę ir laiką, vietos apgyvendinimą, tapatumo apval- 
kalus. Tai reikia daryti ir dėl formų evoliucijos arba trans- 
formacijos, ir dėl santykio tarp medžiagos ir formos bei dėl 
intervalo tarp: dėl trimačio vietos konstatavimo. Kiekviena 
epocha nubrėžia šios trejopos konfigūracijos ribą: medžia- 
ga, forma, intervalas arba jėga, aktas, intervalas-tarpininkas. 

Geismas užima arba nurodo intervalo vietą. Geismą galu- 
tinai apibrėžti - tai jį užgniaužti. Geismas sukelia potraukį: 
intervalo pokytį, subjekto arba objekto vietos kitimą, jiems 
artėjant arba tolstant. 

Epochos permainas lydi geismo ekonomijos kitimas. Kiek- 
viena epocha reiškia skirtingus ryšius tarp: 

— žmogaus ir Dievo(-ų), 

— Zmogaus ir Žmogaus, 

— Žmogaus ir pasaulio, 

— vyro ir moters. 

Mūsų laikais, kai geismo problematika suaktualinta, jis 
dažnai yra teorizuojamas remiantis išskirtinio įtampos mo- 
mento istoriniu stebėjimu, o tuo tarpu geismas turėtų būti 
suprantamas kaip dinamika, kurios schemos kinta - jos gali 
būti aprašytos praeityje, kartais dabartyje, bet niekada ne- 
gali būti galutinai numatytos ateityje. Mūsų epocha nesu- 
voks visų geismo dinamikos galimybių, nebent jos būtų 
siejamos su „intervalo“ ekonomija. Tas pat jei jos būtų su- 
sidariusios traukose, įtampose, veiksmuose tarp formos ir 
materijos, taip pat likutyje, kuris lieka po kiekvienos kūrybos 
arba kūrinio, tarp to, kas jau yra identifikuota ir kas dar 
neidentifikuota, ir t.t. 

Norint įsivaizduoti tokią geismo ekonomiją, reikia nau- 
jai interpretuoti tai, ką Freudas vadina sublimacija. Reikia 
pažymėti, kad jis nekalba nei apie genitalijų sublimaciją (iš- 
skyrus reprodukcijoje? Bet jeigu būtų vykusi sublimacija, tai 
Freudas nebūtų toks pesimistas dėl tėvų sėkmės auklėjant 
vaikus), nei apie dalinę moteriškų pulsacijų sublimaciją. Jis 
turi omenyje jų represiją (mergaitės kalba greičiau ir gud- 
riau negu berniukai, jos geriau integruotos į visuomenę ir 
t.t.; šios savybės ir polinkiai išnyksta be pėdsakų, ir ta su- 
kaupta energija sunaudojama tik tam, kad ji taptų moteri- 
mi — traukos objektu?). 

Šioje ne-sublimacijoje, kuri glūdi moteryje ir veikia per 
ją, moteris visuomet tiesiasi link, niekada neatsigręždama į 
save kaip pozityvaus pasireiškimo vietą. Šiuolaikinės fizikos 
terminais galima būtų sakyti, kad ji - kaip elektronas - kartu 
su viskuo, ką tai jai, vyrui ir jų susitikimui reiškia. Jeigu 
nėra abipusio geismo, teigiamas ir neigiamas poliai pasis- 
kirsto tarp dviejų lyčių, užuot sukūrę chiazmą arba dvigubą 
žiedą, kuriame jie galėtų vienas kitą pasiekti ir grįžti į save. 

Be šių „+“ ir „— “viename ir kitame, visuomet traukia tas 
pats, kol kitas tik juda, bet neturi “savo“ vietos. Nėra dvi- 
gubo traukos ir išlaikymo poliaus, kuris pašalintų atostūmį 
arba atmetimą, trauką ir susiskaidymą vietoj šio atsisky- 
rimo, kuris pabrėžia susitikimą ir susitikimus, įteisina kalbą, 
pažadą, sąjungą. 

Norint nutolti, ar reikia mokėti imti? Arba pasakyti? Tai 
beveik tolygu. Norint imti, ar būtina turėti stabilią vietą ar 
indą? Sielą? Galbūt dvasią? Sunkiausia gedėti tuštumos. 
Gedėti savęs kitame yra beveik neįmanoma. Ieškau savęs 
tarp to, kas asimiliuota. Turėčiau atstatyti save pradėdama 
nuo disimiliacijos... Atgimti pradėdama nuo kultūros pėd- 
sakų, kito sukurtų kūrinių. Turėčiau ieškoti, kas ten yra ir 
ko nėra, sužinoti, kas tai lemia ir kas nelemia, kokios to 
buvimo ar nebuvimo sąlygos. 

Moteris turėtų atrasti save, beje, iš tų jau istorijos paliktų 
jos vaizdų, iš tų Žmogaus kūrinių atsiradimo sąlygų, o ne 
iš tų pačių kūrinių ar jų genealogijos. 

Jeigu tradiciškai moteris - ir kaip motina, - vyrui reiškia 
vietą, tokia riba ją paverčia daiktu, patiriančiu atsitiktinius 
pokyčius įvairiose istorinėse epochose. Ji jaučiasi apibrėžta 
tarsi daiktas. Motinystė-moteriškumas tarsi apvalkalas, ku- 
riuo žmogus/ vyras riboja savo daiktus. Ryšys tarp apvalkalo 
ir daiktų sudaro vieną iš pagrindinių aristotelizmo ir iš jo 
išplaukiančių filosofinių sistemų sunkumų. 

Mūsų terminija, kylančia iš šio mąstymo ekonomijos, bet 
ir prisotinta nežinančio savo ištakų psichologizmo, pavyz- 
džiui, sakoma, kad moteris-motina yra kastruotoja. Tai reiš- 
kia, kad jos statusas kaip apvalkalo ir daikto(-ų) dar nebu- 
vo išaiškintas, ji lieka neatskiriama nuo vyro kūrinio arba 
veiksmo - jis ją apibrėžia ir per ją arba per šitokį jos būtybės 
apribojimą identifikuoja save. Kad vis dėlto išgyventų, ji be 
perstojo griauna jo darbą, atsiskirdama ir nuo apvalkalo, ir 
nuo daikto, tuo būdu kurdama begalinius intervalus, žai- 
dimus, judesius, ne-ribas, kurie sutrikdo jo perspektyvą, jo 
pasaulį ir jo ribas. Bet, užuot suteikęs jai subjekto gyveni- 
mą ir užuot buvęs kartais jos daiktu ir vieta dinamiškame 
inter-subjektyvume, vyras neperžengia šeimininko-vergo 
dialektikos. Pagaliau jis yra Dievo, kuriam jis suteikia abso- 
liutaus viešpačio savybes, vergas. Paslapčia arba nejučiom 
jis yra motinystės-moteriškumo galios, kurią jis mažina arba 
naikina, vergas. 

Motina-moteris lieka vieta, atskirta nuo „savo“ vietos, netu- 
rinti „savo“ vietos. Ji yra arba be perstojo tampa vieta kitam, 
kuris negali nuo tos vietos atsiskirti. Nežinodama to ir neno- 
rėdama, ji grasina savo trūkumu: „savo“ vietos stoka. Rei- 
kėtų, kad ji apvilktų pati save bent du kartus: ir kaip mo- 
teris, ir kaip motina. Tai pakeistų visą mūsų erdvės ir laiko 
ekonomiją. 

Tuo tarpu šis etinis klausimas turi nuogumo ir ištvirkimo 
aspektą. Neturėdama paskirtos vietos ir negalėdama pasi- 
likti „savo“ vietoje, moteris bus nuoga. Jos drabužiai, dažai, 
papuošalai yra tai, kuo ji bando susikurti apvalkalą ar ap- 
valkalus. Neturėdama to apvalkalo, kuris yra ji pati, privalo 
susikurti dirbtinį. 

Freudo teiginys, kad jos pakopa - oralinė, yra reikšmin- 
gas, bet vis dėlto tai ją ištremia iš jos archaiškiausios vie- 
tos. Nėra abejonės, kad oralumas yra būdas ją apibrėžti: 

morfologiškai jinai turi dvi burnas, dvi poras lūpų. Tačiau 
ji negali įveikti šios morfologijos, sukurti iš jos ką nors, 
nebent išsaugoti savo ryšį su erdve ir embrionu. Tai yra di- 
mensijos, kurių jai reikia sukurti savo erdvę (ir, be kita ko, 
išlaikyti vietą priimti kitą) ir kurios iš jos tradiciškai atimtos, 
kad būtų sudarytos sąlygos vyro nostalgijai ir viskam, ką 
jis stato šiai pirmai ir paskutinei buveinei atsiminti. Ne- 
aiškus minėjimas... Galbūt praeis šimtmečiai, kol žmogus 
galės paaiškinti savo kūrybos ir kūrinių prasmę: sukurti 
amžinus savo buvimo iki gimimo buveinės pakaitalus. Nuo 
žemės gelmių iki dangaus aukštumų - nuolat atimdamas 
iš moters jos erdviškumo audinį, arba medžiagą. Mainais — 
nors tai nėra mainai - jis nuperka jai namą, uždaro ten ją, 
nubrėžia jai ribas, prieštaraujančias neribotai situacijai, ku- 
rioje jis ją palieka. Jis apsupa ją sienomis, nors tuo tarpu 
save ir savo daiktus jis apsupa jos kūnu. Šių apvalkalų pri- 
gimtis nėra vienoda: viena vertus, neregėtai gyvi, bet užtat 
vos juntamų ribų; kita vertus, akivaizdžiai riboti, apgau- 
biantys, bet rizikuojantys būti kitam kalėjimu ir žudantys, 
jeigu slenkstis neperžengiamas. 

Todėl būtina persvarstyti visą mūsų vietos suvokimą, kad 
pereitume į kitokią epochą (nes kiekvieną intelektualinę 
epochą atitinka meditacija apie skirtumą) ir sukurtume aist- 
rų etiką. Būtina pakeisti santykius tarp formos, medžiagos, 
intervalo, ribos. Tai niekuomet nebuvo formuluota taip, kad 
tai padarytų galimą santykį tarp dviejų skirtingų lyčių my- 
linčių subjektų. 

Anksčiau egzistavo apgaubiantis kūnas ir apgaubtas kū- 
nas. Pastarasis — judresnis, turintis daugiau galimybių persi- 
kelti (atseit motinystė neturinti didelių „persikėlimo“ suge- 
bėjimų). Tas, kuris kelia geismą arba jį skatina, leidžia kitam 
persikelti. Ir jį apgaubia. Ir tampa apimantis. Tačiau iškyla 
pavojus, jeigu nėra trečio termino. Ir ne tiktai apribojimo - 

šis trečias terminas gali būti apgaubiančiajame kaip pas- 
tarojo santykis su savo paties ribomis: ryšys su dieviškumu, 
mirtimi, visuomene, kosmosu. Jeigu nėra trečio termino ap- 
gaubiančiajam ir apgaubiančiajame, jis arba ji tampa visa- 
galiais. 

Tuo būdu iš moterų —- vieno iš lyčių diferencijos polių - 
atimti trečią terminą prilygsta suteikti joms viską galinčių 
padėtį, pavojingą vyrų atžvilgiu, - panaikinti dvigubo įėji- 
mo intervalą tarp vieno įėjimo-išėjimo iš apvalkalo abiem. 
(Ir drauge kyla grėsmė apvalkalą pragręžti arba padaryti 
panašų į medžiagų apykaitą.) Taikaus nejudrumo galimybė, 
nerizikuojant užsidaryti, abiejų laisvo judėjimo galimybė. 


Norint priartėti prie lyčių skirtumo etikos kūrimo, reikia 
bent jau atsigręžti į pirminę, anot Descartes'o, aistrą - nuo- 
stabą. Ši aistra niekam nei priešinga, nei prieštaringa ir vi- 
suomet egzistuoja pirmą kartą. Todėl vyras ir moteris, mo- 
teris ir vyras visuomet susitinka pirmą kartą, nes jie negali 
užimti vienas kito vietos. Niekuomet aš nebūsiu vyro vie- 
toje, vyras niekuomet nebus mano vietoje. Kad ir kiek būtų 
identifikavimosi galimybių, niekuomet vienas neužims kito 
vietos — jie vienas su kitu nesukeičiami. 
Kada pirmasis kai kurių objektų susitikimas mus stebina, laikome 
jį nauju arba labai skirtingu nuo to, kurį anksčiau pažinojome, arba 
nuo to, koks, mūsų manymu, turėtų būti, todėl žavimės ir stebimės; 
ir kadangi prieš mums sužinant, ar šis objektas mums tinka, ar ne, 
man atrodo, jog susižavėjimas yra pirmoji iš aistrų ir neturinti jokio 
priešingumo dėl to, kad jeigu pateikiamas objektas neturi savyje 
nieko, kas mus stebintų, mes nė trupučio nesižavime ir stebime jį 
be aistros (Descartes. Passions de V ūme. Str. 53). 


Koks yra kitas, kas yra kitas, aš niekuomet nežinau. Bet 
kitas, niekuomet man nepažįstamas, - tai kitas, kuris lytimi 


540 LUCE IRIGARAY 


skiriasi nuo manęs. Ši nuostata, gėrėjimasis ir žavėjimasis 
nepažįstamuoju turėtų grįžti į savo vietą: į lyčių skirtumo 
vietą. Aistros buvo arba sutramdytos, nuslopintos, sumen- 
kintos, arba išlaikytos vien Dievui. Kartais žavėjimosi erdvė 
paliekama meno objektui. Bet jis niekuomet neatsiranda 
tarp vyro ir moters. Tą vietą užpildo potraukis, godumas, pa- 
sisavinimas, naudojimasis, bodėjimasis ir t.t. Tai nėra tas 
žavėjimasis, kuris atsiranda visuomet ką nors matant pir- 
mą kartą ir kuris neužvaldo kito kaip savo objekto. Ste- 
binčiajam šis objektas lieka neužimamas, nepasisavinamas, 
nepakeičiamas, o jam paliekamas subjektyvumas, laisvė? 

Tai niekuomet neegzistavo tarp lyčių. Išlaikant tarp jų 
laisvą ir patrauklią erdvę, išsiskyrimo ir susijungimo gali- 
mybes, žavėjimasis jiems leistų išlaikyti savo skirtingumą 
ir nepakeičiamumą. 

Tai, kas įvyktų per pirmą susitikimą, netgi prieš sužie- 
duotuves, liktų tarsi jų skirtybės įrodymu. Niekuomet ne- 
būtų peržengtas intervalas. Niekuomet neišsipildytų, nes tai 
būtų apgaulė. Viena lytis niekada nebūtų kitos praryta. Vi- 
suomet lieka likutis. 

Šis likutis iki šiol buvo patikėtas arba skirtas Dievui. Kar- 
tais vieną dalį įkūnydavo vaikas. Arba buvo laikoma neut- 
rum. Šis neutrum (nors ne tokio pobūdžio kaip vaikas ir 
Dievas) atstovauja susitikimui, kuris nuolat atidėliojamas, 
nukėlinėjamas toliau, net jeigu tai būtų poveikis po veiks- 
mo. Visuomet likdamas per neįveikiamą atstumą, kaip koks 
nors gerbiantis ar žudantis n0 man's land: susijungimas ne- 
įvyksta, šventės nebūna. Greito susitikimo sunaikinimas 
arba delsimas ateityje, kurios niekuomet nebus. 

Beje, neutrum galėtų reikšti alchemišką „genitalijų“ subli- 
mavimo vietą, atgaminimo galimybę, įvairių giminių kūri- 
mą ir kūrimą tarp jų. O reikėtų, kad jis priimtų skirtybės 
atėjimą, kad suvoktų save laukiantį šiapus skirtingumo, o 

ne anapus, - būtent etiškume. Dažniausiai žodis yra pri- 
klauso dabarčiai, bet nutolina šventę. Nėra ir nebus laiko 
žavėjimuisi vestuvėmis, ekstazei, tetrunkančiai akimirką. Pa- 
galiau Dievas gali išjudinti žodžio yra dabartiškumą, bet jis 
vis dėlto nesudarys pagrindo lytiniam vaisingumui. Tik kai 
kurios rytietiškos tradicijos skelbia sueities akto energetinį, 
estetinį, religinį vaisingumą. Dvi lytys viena kitai atiduoda 
gyvybės ir amžinybės sėklą, vienos ir kitos kartos vysty- 
mąsi, tarp vienos ir kitos. 

O mūsų istoriją reikia visapusiškai išnagrinėti, kad su- 
prastume, kodėl šis lyčių skirtingumas neturėjo galimybių 
klestėti nei empiriškai, nei transcendentiškai. Kodėl jis ne- 
teko savo etikos, estetikos, logikos, religijos, mikrokosminės 
ir makrokosminės pradžios arba likimo realizacijos. 

Tai tikriausiai susiję su sielos ir kūno, lytiškumo ir dva- 
singumo atskyrimu, dvasiai, Dievui neturint perėjimo tarp 
vidaus ir išorės, išorės ir vidaus ir šių elementų pasidalijimo 
tarp lyčių lytinio akto metu. Viskas sudaryta taip, kad šios 
realybės liktų atskirtos, net priešingos viena kitai. Kad jos 
nesusijungtų, nesusimaišytų, nesusituoktų. Jų vestuvės vi- 
suomet nukeltos į anapus, būsimą gyvenimą arba nuver- 
tintos, jaučiamos ir laikomos esant ne tiek kilniomis, pa- 
lyginti su jungtimi tarp dvasios ir Dievo transcendencijoje, 
kur nutraukti ryšiai su juslumu. 

Lieka lytinio akto neįvykdymo komplikacijos. Jų daug. 
Pačios gražiausios, kurias reikėtų panagrinėti erdvės ir laiko 
atžvilgiu, yra angelai. Šie pasiuntiniai, niekuomet nesantys 
uždaryti vienoje vietoje, nenustygstantys. Tarp Dievo - to- 
bulai nejudraus veiksmo, vyro - apsupto, t.y. uždaryto savo 
darbo pasaulyje, ir moters, kurios uždavinys išsaugoti pri- 
gimtį, gimdyti vaikus, juda angelai, tarpininkai tarp to, kas 
dar nesužlugo, kas dar įvyks, kas dar skelbiama. Nuolat at- 
veriantys pasaulio, pasaulių, tapatybių, veiksmų ir istorijos 
pertvaras. 

Angelas yra tas, kuris nuolat perkerta apvalkalą, apvalkalus, 
keliauja iš vienos pusės į kitą, atidėlioja bet kokius termi- 
nus, bet kokį sprendimą, išvengia bet kokio kartojimosi. Jis 
sunaikina bjaurumą, tai, kas trukdo naujoms epochos gali- 
mybėms, jis praneša apie naujo gimimo, naujo ryto atėjimą. 

Jis nėra nesusijęs su lytimi. Žinoma, Gabrielis yra Ap- 
reiškimo angelas. Bet kiti angelai skelbia vestuvių išsipildy- 
mą - būtent Apokalipsės ir daugelis Senojo Testamento angelų. 
Tarsi angelas būtų dar niekuomet neįkūnyto seksualumo 
pavaizdavimas. Lengvų dieviškų judesių (arba žygdarbių), 
dar nesubrendusio, neišsiskleidusio kūno. Visada krite arba 
laukiantys Kristaus antrojo atėjimo. Meilės, nukankintos 
tarp čia ir kitur, likimas. Ar ne pirmosios meilės nuodėmės 
rezultatas, nuo pirmojo sodo, prarastojo daugaus rojaus 
laikų? Kūno likimas, dėl kurio, beje, kaltinamas Dievas! 
(Plg. „Laiškas paskutiniams krikščionims“. Amante marine. 
Ed. de Minuit, 1980.) 

Angelai — labai vikrūs pasiuntiniai, ir šiuo vikrumu jie 
sulaužo visas užtvaras, nutiesia kelią tarp Dievo ir pasaulio 
apvalkalų, mikrokosmoso arba makrokosmoso. Jie praneša, 
kad šitas kelias galimas žmogaus — ypač moters - kūnui. 
Jie vaizduoja kitą įsikūnijimą ir praneša apie jį, apie antrąjį 
kūno atėjimą. Nepasiekiami filosofijai, teologijai, moralei, 
angelai pasirodo pasiuntiniai tos etikos, kuriai atstovauja 
menas - skulptūra, tapyba arba muzika, - nors apie tai ga- 
lima kalbėti tik kaip apie judesį, kuris juos reprezentuoja. 

Jie kalba kaip pasiuntiniai, bet judesys išduoda jų „pri- 
gimtį“. Judėjimas, kūno laikysena, ėjimas ten ir atgal tarp 
jųdviejų. Jie juda, pažadina iš kūno, sielos, pasaulio paraly- 
Žiaus, apatijos; jie suteikia muziką arba harmonizuoja tran- 
sus, konvulsijas. 

Jų prisilietimas — kai jie liečia — tarsi dievų. Didingi dėl 
savo malonės - kartu nepastebimi. 

Vienas iš daugelio klausimų apie juos: ar jie gali būti 
kartu toje pačioje vietoje? Tradicinis atsakymas - ne. Šis 
klausimas, panašus į klausimą apie kūnų buvimą kartu toje 
pačioje vietoje ir priešingas jam, siejasi su seksualinės etikos 
klausimu. Gleiviškumas, be abejonės, įsivaizduojamas ar- 
timas angelui; kūno, kuris atskirtas nuo gleiviškumo, ir su 
juo siejamo judesio inercija artimesnė pasenusiam kūnui 
arba lavonui. 

Seksualinė, arba kūniška, etika reikalautų, kad galėtų kar- 
tu būti angelas ir kūnas. Pasaulis, kurį reikėtų sukurti ar 
pertvarkyti... Nuo mažiausios iki didžiausios, nuo inty- 
miausios iki politiškiausios prasmės, meilės tarp lyčių ge- 
nezė dar neįvyko. Tai yra pasaulis, kurį reikia sukurti ir 
pertvarkyti tam, kad vyras ir moteris vėl galėtų arba pa- 
galiau galėtų gyventi kartu, susitikti ir kartais apsigyventi 
toje pačioje vietoje. 


+*1+14 


Ryšys, jungiantis, vėl jungiantis vyrišką ir moterišką pradus, 
turi būti ir horizontalus, ir vertikalus, ir žemiškas, ir dan- 
giškas. Kaip rašo vienas iš daugelio - Heideggeris — turi 
įvykti sąjunga tarp to, kas dieviška ir kas mirtinga. Lyčių 
susitikimas — šventė, šventimas, o ne ryšys, slaptas arba 
ginčytinas, kaip valdovo ir vergo. Ne susitikimas šešėlyje 
arba globoje Dievo Tėvo, kuris vienpusiškai sukurtų tvarką, 
būtų kurios nors vienos lyties nuolatinis atstovas. 

Beje, pati kategoriškiausia pažanga ir nuosmukis Dievo 
vardu. Siekti absoliuto ar regresuoti iki begalybės aš galiu 
tik turėdamas Dievo buvimo garantiją. Taip mus moko tra- 
dicija, jos imperatyvai dar nėra nugalėti: jų griovimas veda 
į baisias paleistuvystes ir patologijas, išskyrus ypatingų 
įsimylėjusių partnerių atvejus. Ir vis dėlto... Nelaimė kartais 

tuo neišvengiamesnė dėl to, kad trūksta dieviškumo, dievų 
į anapus atverto horizonto, tiek pat kaip ir ribos, kurią ki- 
tas gali arba negali peržengti. 

Kaip pažymėti šią vietos ribą, jeigu ne lyčių diferencija? 
Tačiau norint įveikti jos etiką, reikia sudaryti kiekvienai 
lyčiai, kiekvienam kūnui, kiekvienai materijai galimą apsi- 
gyvenimo vietą. To reikia dėl praeities prisiminimo, ateities 
vilčių. Atminties, kuri lemia ryšį su dabartimi ir sutrikdo 
atspindžio simetriją, galinčią sunaikinti tapatumo skirtumą. 

Reikia ir erdvės, ir laiko. Galbūt mes vėl gyvename epo- 
chą, kurioje laikas turėtų perskirstyti erdvę. Naujas pasaulio 
rytas? Imanencijos ir transcendencijos perdirbimas, niekuo- 
met netyrinėtas šiuo aspektu - kaip slenksčiu: moters lyti- 
mi. Perėjimo prie xleiviškumo slenkstis. Perėjimas visuomet 
pravertas — anapus klasikinių prieštaravimų tarp meilės ir 
neapykantos, beformio skysčio ir ledo. Tai lūpų slenkstis: 
jos svetimos binariškiems prieštaravimams. Jos prispaustos 
viena prie kitos, tačiau jų niekuomet negalima susiūti. Bent 
jau realiai jos nesugeria pasaulio į save arba per save, ne- 
bent tapusios neteisėtai vartojamais daiktais. Jos priima, 
modeliuoja priėmimą, bet nei priima, nei redukuoja, nei pra- 
ryja. Tarytum durys į geidulingumą. Nenaudingos, nebent 
tik kaip vietos nuoroda: kaip įprasta, netgi paties nenau- 
dingumo vieta. Tiksliau tariant, netarnaujančios nei pra- 
dėjimui, nei malonumui. Moteriško tapatumo paslaptis? 
Susimąstymo apie save? Šios labai keistos tylos kalba?.. 
Pasikeitimo slenkstis ir sutikimas. Išminties užrakinta pa- 
slaptis? Tikėjimo ir pasitikėjimo kiekviena tiesa? 

(Šios dvi poros lūpų sudėtos sudaro kryžių, tarsi kryž- 
kelės tarp prototipas. Burnos ir lyties lūpos ne tos pačios 
krypties. Jos išsidėsčiusios atvirkščiai negu lauktume: „apa- 
tinės“ — vertikalios.) 

Šiuo požiūriu kūno kraštai susijungia glėbyje, kuris per- 
žengia visas poringo vaisingumo ribas ir kuris nerizikuoja 
paskęsti bedugnėje, - čia, jausmo kraštutinumuose (jie eg- 
zistuoja tiktai ateityje), kiekvienas save atranda erdvėje, apie 
kurią neįmanoma kalbėti, bet kuri sudaro ir gyvenimo, ir 
kalbos lankstų pamatą. 

Tam reikia „Dievo“ arba meilės, kuri tokia rūpestinga, nes 
dieviška. Kokios iki šiol niekuomet nėra buve? Tokia meilė 
savo transcendencija nurodo ne čia ir ne šiuo metu, nebent 
kai kuriuose Dievo patyrimuose. Toks geismas nepakanka- 
mai įveikia kūnų proporcingumą ir neapima intymiausio 
gleivių kontakto. Šis pasikeitimas yra toks subtilus, kad tik 
didelis atkaklumas apsaugos jį nuo užmiršimo, sporadiš- 
kumo, gedimo, ligos arba mirties. 

Ši jungtis dažnai yra pavesta vaikui - sąjungos simboliui. 
Tačiau, be vaiko, yra ir kitų sąjungos ženklų, kuriuose my- 
lintieji atiduoda vienas kitam gyvybę arba mirtį. Atgimimas 
arba išsigimimas — galimi abu, kai susiję abiejų partnerių 
geismo intensyvumas ir giminystė. 

O jeigu dieviškumas liudija šios paslapties jungtį — šio 
lyčių skirtumo yra ir būti, - ar geismas galėtų įveikti genea- 
loginio likimo metamorfozes? Ir kaip? Kokios galios ji tikisi? 
Mat vis dėlto ji - įkūnyta. Kaip rasti tarp negimusio kūno, 
kuris neištikimas savo gimimui, idealistinio lankstumo ir 
genetinio apibrėžtumo matą meilei, kuria mes pereiname 
nuo mirtingųjų į nemirtinguosius? Kai kurie dievų, tapusių 
žmonėmis, Dievo, tapusio žmogumi, ir antrą kartą gimu- 
siųjų figūros mums nurodo tam tikrą meilės kelią. 

Ar kokia dalis lyčių skirtumo įvykdymo nebuvo nei iš- 
reikšta, nei perduota? Gal ji glūdi moteriškumo istorijos 
tyloje? Kokioje nors būsimoje moterų energijoje, morfolo- 
gijoje, augime, žydėjime. Jau dabar ir visam laikui atvertoje 

ateityje? Kol kas pasaulis skeptiškas šiam neįprastam ad- 
ventui. 


Versta iš: Luce Irigaray. L'ethigue de la diffėrence sexuelle. - Paris: Minuit, 1984. 

Tačiau 1906 m. Dictionnaire de philosophie apibrėžė feminizmą kaip 


556 PAAIŠKINIMAI 


palankų požiūrį į moterų teises (p.521). Ellen Dubois savo tyrinėjime 

patinus ir pateles į „vyrus“ ir „moteris“ („The Traffic in Women“. In 
Toward an Anthropology of Women. Ed. Rayna Reiter Rapp. - New York: 
Monthly Review Press, 1975, p. 159; 179). 


Du pagrindiniai faktoriai, galų gale nulėmę beginiško gyvenimo žlugi- 
mą, buvo 1) bažnyčios kaltinimai religine erezija ir amoralumu ir, net 
dar svarbiau, 2) tiek bažnyčios, tiek valstybės uždėtos ekonominės sank- 
cijos. Nors beginės naudojosi bažnytine globa ir pasaulietinėmis privile- 
gijomis, tokiomis kaip specialios teisės, žemės dovanojimai ir laisvė nuo 
tam tikrų mokesčių, tokios privilegijos nebuvo besąlygiškos. Gausūs 
įstatymai mėgindavo koreguoti privilegia beguinalia ekonomiškai apri- 
bodami begines. (Pavyzdžiui, 1287 m. Liege Sinodas išaiškino, kad tokios 
privilegijos skirtos tik toms beginėms, kurios uždirbdavo mažiau nei 
dešimt markių.) Daugelis įstatymų buvo tiesioginis gildijų skundų re- 
zultatas, ypač šilko verpėjų ir lino bei vilnos audėjų, kurie piktinosi 
ekonomine beginių konkurencija. Varžantys XIV ir XV amžių įsakai 
nustūmė begines į ypatingą padėtį: viena vertus, iš jų laukta ir jos buvo 
skatinamos užsidirbti pragyvenimui ir jos paprastai imdavosi tokios 
veiklos kaip audimas, verpimas, karšymas, siuvimas, skalbimas, auk- 
lėjimas ir vaikų mokymas siekdamos išlaikyti save. Antra vertus, buvo 
piktinamasi ir trukdoma jų pastangoms tapti ar išlikti ekonomiškai 
savarankiškoms. Jų ekonominė padėtis toliau sunkėjo ar buvo žlugdoma, 
kai kaltinimai erezija teisino bažnyčios įvykdytą beginių nuosavybės 
užgrobimą. Žr. Ernest W.McDonnell. The Beguines and Beghards in 
Mediavel Culture, with Special Emphasis on the Belgian Scene. - New 
Brunswick, N.J.: Rutgers University Press, 1954. Įdomų, bet šiek tiek 
romantizuotą viduramžių beginiško gyvenimo aprašymą žr. Gertrude 
Robinson. „The Beguines: A Study in the Vocations of Uncloistered 
Women“. In Dublin Review 160 (London, 1917), p. 215-233. Naujesnė 
studija — Jean Claude Schmitt. Mort d'une heresie (Paris, 1978). 


Rowbotham. Women, Resistance and Revolution, p. 21-30; Keith Thomas. 
„Women and the Civil War Sects“. In Past and Present (April 1958): 42-62; 

Christopher Hill. The World Turned Upside Down. - New York: Viking 
Press, 1972, p. 247-261. 


Adrienne Rich sukūrė terminą nurodyti įvairioms moterų pasipriešinimo 
vyrų tironijai formoms, kurios „dažnai, nors ne visada, be teorijos“ turi 
būti atrandamos kiekvienoje kultūroje ir laikotarpyje. „Compulsory 
Heterosexuality and Lesbian Existence“. In Signs 5, no. 4, Summer 1980, 
p. 652. 

Kai kurios septyniolikto šimtmečio sektantės, tokios kaip anglų 
kvakerės Margaret Fell Fox, Elizabeth Hooton ir Elizabeth Bathurst, yra 
žinomos savo rašiniais bei savo visuomenine veikla ir laikėsi tvirtų 
feministinių pažiūrų. Tačiau aš tvirtinčiau, kad jų feministinėms idėjoms 
vis dar būdingas religinis sektantiškumo kontekstas. Apskritai anksty- 
vosios feministinės veikėjos sprendė reikalus, kurie apėmė moterų in- 
teresus, tuo tarpu teoretikes įkvėpdavo tikrai feministinis reikalas, bet 
jos nematė, kaip jį galėtų spręsti socialinis judėjimas ar visos moterys. 


10 Dvi ryškios buržuazinės ar aristokratinės daugumos ankstyvųjų femi- 


1 


1 


nisčių teoretikių kilmės išimtys yra pseudonimiškos veikalo The Women's 
Sharpe Revenge (London, 1640) autorės Mary Plepė ir Joane Mušeika, 
kurios teigia esančios verpėjos (bet žr. žemiau, išnašą 30, dėl galimos 
vyriškos šio veikalo autorystės). Taip pat Mary Collier, kuri parašė The 
Woman's Labour: An Epistle to Mr. Stephen Duck (London, 1739), buvo 
skalbėja. 


Jacobui Burckhardt'ui, Renesanso istorikų seniūnui, Petrarca buvo 
„Vienas pirmųjų tikrai modernių žmonių“ (The Civilization of the Renais- 
sance in Italy, 1860. - London: Phaidon Press, 1950, p. 179). Taip pat žr. 
Pierre de Nolhac. Petrargue et U'humanisme, vol. 2. - Paris, 1907. Vėlesni 
vertinimai laiko jį pereinamąja figūra, draskoma dėl modernių, pasau- 
lietiškų idėjų ir pažiūrų, kurias jis patyrė ir išreiškė. Pvz., žr. Ernst Cas- 
sirer. The Individual and the Cosmos in Renaissance Philosophy. - New York: 
Harper and Row, 1963, p. 15, 37-38; Paul Oskar Kristeller. Eight Philoso- 
phers of Italian Renaissance. - Stanford, Ca.: Stanford University Press, 
1964, p. 13: „Petrarca buvo tiek viduramžiškas, tiek šiuolaikiškas, ir, kaip 


prie dviejų šalių sienos“. 


12 „Ką graikai vadino „paideia“, mes vadiname „studia humanitatis“, nes 


dorybingas mokymas ir auklėjimas yra būdingi žmogui, todėl mūsų 


1 


Lė] 

protėviai romėnai vadino juos „Humanitas“. Battista Guarino. De ordine 
docendi et studendi. In: William Harrison Woroward, ed. Vittorino de Feltre 
and Other Humanist Educators. - New York: Columbia University, Teach- 
ers College, 1963, p. 177. Taip pat žr. įžangą. 


Boccaccio. Concerning Famous Women, išversta ir įžanga Guido Guarino 
(New Brunswick, N.J.: Rutgers University Press, 1963), p. xxxvii, 87, 
131, 217. 


Apie barningas moteris žr. Allison Heisch. „Oueen Elizabeth I and the 
Persistence of Patriarchy“. In Feminist Review (February 1980): 45-46. 
Taip pat žr. Margaret King. „Thwarted Ambitions: Six Learned Women 
of the Italian Renaissance“. In Soundings: An Interdisciplinary Journal 59, 
no. 3 (Fall 1976): 280-304; „The Religious Retreat of Isotta Nogarola 
(1418-1466)“. In Signs 3, no. 4 (Summer 1978): 807-822; „Book Lined 
Cells“. In Petricia Labalme, ed. Beyond Their Sex: Learned Women of the 
European Past. - New York: New York University Press, 1980, p. 66-90. 


Christine de Pisan. The City of Women, I. 3, 4; II. 53. Originali Livre de la 
citė des dames (1404) tebėra nepaskelbta iki šios dienos nepaisant jos 
didelio paplitimo ir poveikio. Aš naudojuosi Brian Anslay vertimu The 
Boke of the Cyte of Ladys (London, 1521). Aš sumoderninau rašybą ir, 
kur būtina, šio teksto žodžius, kaip kad dariau su kitais ankstyvaisiais 
angliškais rašiniais, kuriuos cituoju. 

Standartinė Christine biografija yra kn. Marie-Joseph Pinet. Christine 
de Pisan, 1364-1430: Ėtude biographigue et litėraire. — Paris, 1927. Glaustą 
šiuolaikinį jos kūrybos vertinimą žr. Susan Groag Bell. „Christine de 
Pizan: Humanism and the Problems of a Studiuos Women“. In Feminist 
Studies 3, nos. 2-4 (Spring/Summer 1976): 173-184. Aš nepasinaudojau 
jos teisinga Christine pavardės rašyba, nes jos prancūziška versija yra 
tokia žinoma, nors ir verčia klaidingai manyti, jog Christine kilusi iš 
Pisa. Taip pat žr. Rose Rigaud. Les idėes fėministes de Christine de Pisan. - 
Neuchatel: Attinger Frėre, 1911. 


Christine vaidmuo nėra deramai įvertintas literatūroje apie guerelle 
pirmiausia todėl, kad šie darbai daugiausia dėmesio skiria autoriams 
vyrams. Hinman Dow žvelgė į Damų miestą kaip į „moteris ginančios 
literatūros pradžią, kuri turėjo patvirtinti naują susidomėjimą senu 
klausimu“, bet ji nepagrindė savo nuomonės. (The Varying Attitude to- 
ward Women in French Literature of the Fifteenth Century. - New York: 

Institute of French Studies, 1936, p. 128). Emile Telle taip pat pažymėjo, 
kaip Christine perorientavo viduramžišką bažnytinį ginčą apie vedybas 
į ginčą apie moteris; L'Oeuvre de Marguerite d'Angoulėme, Reine de Navarre 
et la Ouerelle des Fermmes. - Geneva: Slatkine Reprints, 1969, p. 9—43. 


Be to, kas išdėstyta aukščiau apie ankstyvąją guerelle istoriją žr. 
Richardson. Forerunners of Feminism, ir Francis Lee Utley. The Crooked 
Rib: An Analytical Index to the Argument about Women in English and Scots 
Literature to the End of the Year 1568. - Columbus: Ohio State University 
Press, 1944. Ruth Kelso aprėpia daug Italijos ir šiek tiek Europos ir 
Anglijos Renesanso literatūros darbe Doctrine for the Lady of the Renais- 
sance. - Urbana: University of Illinois Press, 1956. Be Fergusono First 
Feminists, apie vėlesniąją anglišką literatūrą žr. Caroll Camden. The Eliza- 
bethan Woman. - Houston: Elisevier Press, 1952; The Cambridge History 
of English Literature 3: 99-102; Doris May Stenton. The English Woman in 
History. - New York: Schocken Books, 1977, p. 127-151, 205-208, 292- 
298. Puikią socialinę XVII a. guerelle Prancūzijoje analizę žr. Carolyn 
Lougee. Le Paradis des Femmes: Women, Salons, and Social Stratification in 
Seventeenth-Century France. - Princeton: Princeton University Press, 1976. 
Katharine Rogers darbe The Troublesome Helpmate: A History of Misogyny 
in Literature. — Seattle: University of Washington Press, 1966 aprėpia 
antikos, viduramžių ir naujųjų amžių mizoginiją, taigi didelę ginčo 
mizoginiškosios pusės dalį. 


17 Christine de Pisan. Oeuvres Poėtigues , ed. M.Roy. - Paris: Sociėtė des 
Anciens Textes Francaises, 1886-1896, 2: 1—27. Adrienne Block parodė, 
kad panašiai plėtojosi prancūziškos dvaro dainos, kuriose riteriškus 
jausmus penkioliktame ir šešioliktame šimtmečiuose išstūmė šiurkščiai 
perteikiamos prievartavimo ir gundymo temos, perimtos iš liaudies 
dainų („Images of Women in Sixteenth-Century French Popular Songs“ 
rankraštis). 


!š Apie guerelle de la Rose žr. Charles F.Ward. The Epistles on the Romance of 
the Rose and Other Documents in the Debate. - Chicago: University of Chi- 
cago Press, 1911. Taip pat Dow. The Varying Attitude toward Women, ir 
Richardson. Forerunners of Feminism. 


5 Epitre au Dieu d'Amours iš Oeuvres Poėtigues, 2: 1-27. Geras tokių 
klerikalinių atkalbinėjimų, kurių daugelis rėmėsi Teofrasto De nuptiis , 
pavyzdys buvo tai, ką rašė Florencijos humanistas Leonas Battista 

Alberti: „Niekada negalima jos [moters] mylėti be kartėlio, baimės, 
nelaimės ir rūpesčio. Piktdžiugiškas padaras, duotas mums gamtos 
pernelyg gausiai, tad jokios vietos nėra be jų; jeigu mylėsite jas, jos kan- 
kins jus ir mėgausis išlaikydamos jus sau, atplėšusios jus nuo jūsų pačių 
ir jūsų dvasios“. Tai yra Walterio Mapo dvylikto šimtmečio kūrinio Dis- 
suasio Valerii atpasakojimas kn. Leon Battista Alberti: Opere volgari, ed. 
C.Grayson (Bari: Laterza, 1966), 2: 372. Alberti taip pat parašė vieną iš 
žinomiausių vedybas ir šeimą garbinančių traktatų, kuriame klasikinės 
mizoginijos formos sustiprina ir suteikia naują pavidalą viduramžiš- 
kiems požiūriams. 


20 Sunku įvertinti Christine įtaką, kol neatliktas platus guerelle tyrimas. 


21 


22 


Tačiau jos argumentai ir istorinis veikalo Damų miestas turinys įvairuoda- 
mas iš naujo pasirodo beveik visuose moterų ir vyrų autorių vėlesniuose 
gynimuose. 


Martin Le Franc citavo Christine kaip moters pavyzdį savo labai 
įtakingame darbe Le Champion des dames (1440-1442). Tą patį veikale La 
louange du mariage et des femmes vertueuses (1534) darė Pierre Monnier 
de Lesnauderie, aiškiai rekomenduodamas jos Damų miestą. Panašiai kaip 
Christine, Francois de Billon statė „tvirtovę“ moterims, panaudodama 
garsias moteris kaip savo „bokštus“ veikale Le Fort inexpugnable de 
Uhonneur du sexe fėminin (1555), taip pat moteris paskelbė žemdirbystės, 
karybos, literatūros ir t.t. išradėjomis. Apie šiuos darbus žr. Richardson. 
Forerunners of Feminism, p. 38—42, 64-65, 90-100. Citadelės, arba tvirtovės, 
idėja taip pat įkvėpė Daniel Tuvil parašyti Asylum Veneris: or, A Sanctu- 
ary for the Ladies (London, 1616). 


„Sophia“, Man Superior to Woman. In Beauty s Triumph; or, The Superior- 
ity of the Fair Sex Invincibly Proved (London, 1751). Tai yra feministinės 
literatūros kūrinys, apimantis mizoginiškas banalybes. 


Apie tokios literatūros pasikartojamumą ir pyktį nuo graikų ir romėnų 
per viduramžius ir ankstyvuoju naujųjų amžių laikotarpiu (taip pat ir 
devynioliktame bei dvidešimtame šimtmečiuose) žr. Rogers. The Trouble- 
some Helpmate. Šioje literatūroje apstu cinizmo, pradedant tokiais 
pagarsėjusiais autoriais kaip Benas Jonsonas bei Pope ir baigiant tokiais 
nešvankiais pamfletistais kaip Josephas Swetnamas. Pateikdamas tik 
vieną pavyzdį, po keturių su puse puslapio apie moterų ištvirkimą ir 
kitus nusikaltimus Restauracijos autorius Robertas Gouldas priduria: 

„Ir dabar, jeigu tiek daug Pasauliui yra atskleista, 

Pagalvok apie didžiules Talpyklas, kurios yra paslėptos, 

Kada į savo Tualetus jos pasišalina, 

Kur liepsnojantis Dirgintuvas sužadina geismą 

Ir paklusnūs kambariniai šunys ėda meilės ugnį...“ 

Po to nesustojant iki neišvengiamų įsčių, „godžių kaip žiojėjantis 
kapas“, kuris priima „žmones, šunis, liūtus, lokius, visokį šlamštą, / 
Tačiau jis niekada nešauks - užtenka“ (Love Given O're, 1682). Tai yra 
satyra prieš moteris, kuri išprovokavo Sarah Fyge Field Egerton parašyti 
The Female Advocate (1687). Abu kūriniai yra kn. Satires on Women. Au- 
gustan Reprint Society, no. 180 (Los Angeles: University of California, 
1976). 


23 Pavyzdžiui, Gratian du Pont. Controverses des sexes masculins et feminin 
(1534), ir Acidalius Valens. Dissertation paradoxale, ou Von essaye de prouver 
gue les femmes ne sont pas des crėatures humaines (1595). Abu šie pagrin- 
diniai guerelle kūriniai apibendrinti Richardsono Forerunners of Feminism, 
p. 66-71, 143-145. 


24 Tai yra įprastas požiūris literatūros istorijose. Emilie Telle, pavyzdžiui, 
nerado „tikros“ mizoginijos nei klerikalinėse bjaurėjimosi moterimis ir 
vedybomis išraiškose, nei guerelle (L'Oeuvre de Marguerite d Angoulėme). 
Net ankstyvojo guerelle tyrinėtoja moteris smarkiai teisino jo mizoginiją 
kaip „konvencinį pritarimą populiariai madai“ ir „literatūrinę pozą“ 
(Dow. The Varyinę Attitude toward Women, p. 114, 115). Nėra būdo 
ginčytis su šia nuostata, išskyrus paklausti, ką galvotų vyrai, jei moterys 
porą šimtmečių kurtų literatūros rinkinį, skleidžiantį pasibjaurėjimą 
vyrais ir vedybomis, po to modifikuotų jį į apibendrintą paniekos 
vyrams išraišką dar keturiems šimtmečiams. Ar tai būtų „tik literatūros“ 
reikalas? 


25 Rachel Speght. A Muzzle for Melastomus (London, 1617), p. 23. 


26 Agrippa įteikė savo De nobilitate Austrijos princesei Margaritai 1529 m., 
nors parašė jį keleriais metais anksčiau. Jį Mediči dvare 1599 m. išplatino 
Ludovico Domenichi, ir šią versiją savo ruožtu Williamas Bercher- 
Barkeris įtraukė į savo Nobylytte of Woman, dedikuotą 1559 m. karalienei 
Elizabeth. Italijoje Eleonora Aragonietė, kaip Feraros hercogienė, 
paskatino ankstyvą De laudibus mulierum XV a. devintajame dešimt- 
metyje. Werneris L.Gundersheimeris pateikia gerą šio kūrinio turinio ir 

šaltinių apibendrinimą savo veikale „Bartolommeo Goggio: A Feminist 
in Renaissance Ferrara“. In Renaissance Ouarterly 33, no. 2 (Summer 1980): 
175-200. Nelaimei, jis nelygina jo su Christine kūriniu Citė des Dames, 
kuriuo jis, atrodo, smarkiai remiasi, tik daro išvadą (neteisingai), kad 
Goggio yra „pažangesnis“ savo feminizmu negu ji. Tasso sukūrė panašų 
kūrinį Mantua hercogienei, garbindamas jos ir kitų moterų valdovių 
„Vyriškas“ dorybes. Karalienė Ona Bretanietė paskatino keletą pran- 
cūziškų moterų apgynimų šešioliktojo amžiaus šešto dešimtmečio 
pradžioje, taip pat ir Boccaccio knygos apie garsias moteris vertimą, o 
Margarita Navarietė vėliau šiame šimtmetyje paskatino daugiau tokių 
darbų. 


27 Apie Goyshnhill žr. Camden. The Elizabethan Woman, p. 241-271. 


28 Trys Sophia kūrinio dalys yra Woman Not Inferior to Man (1739), Man 
Superior to Woman (1739), kuri paneigia pirmąją, ir Woman's Superior 
Excellence over Man (1740), kuri yra labai įtikinantis tos pozicijos 
pateikimas, argumentuojamas sąmojingai ir aistringai. Trys dalys 
sujungtos į Beauty's Triumph (London, 1751). 
juos atsakytų savo Muzzle for Melastomus (1617), už tai, jog ji taip daro 
kituose dviejuose atsakymuose Swetnamui, ją kritikavo feministės „Es- 
ter Sowernam“ ir „Constantia Munda“. Patricia Gartenberg nurodė man, 
kad Speght gynėsi nuo kaltinimų, jog kartoja šmeižtus apie moteris, 
vėlesniuose rašiniuose neigdama taip padariusi. 


2 Marie de Romieu. Brief discours, gue Uexcellence de la femme surpasse celle 
de /homme (Paris, 1591). Žr. Richardson. Forerunners of Feminism, p. 123- 
125. 


30 Galima tyrinėti kai kurių pseudonimiškų atkirčių vyrišką autorystę, 
tokių kaip ankstyviausiojo angliško pavyzdžio Jane Anger Her Protec- 
tion for Women (London, 1589) ir 1640 m. apsišaukusių verpėjų Mary 
Plepės ir Joane Mušeikos The Women's Sharpe Revenge. Pasak Utley The 
Crooked Rib, p. 314, Jane Anger traktatas buvo taip pat atsakas į dingusį 
pamfletą. „Senmergės“ nukreipė savo kūrybą prieš Johną Taylorą, „kuris 
paskaitomis“. 

Dėl bibliografijos apie abu kūrinius ir dėl Tayloro kaip galimo The 
Women's Sharpe Revenge autoriaus žr. Ferguson. First Femninists. Aš mačiau 

tik nepilnas šio kūrinio kopijas, jis nutrūksta 214 puslapiu. Aišku, kad 
autorius (ai?) šiek tiek mokėjo lotyniškai, bet kartu paprastos metaforos 
ir pagyrūniška kalba atitinka jų tariamą lygį. Jane Anger vardas 
nebūtinai pseudonimiškas. Tuo laiku gyveno pora Jane Anger, bet buvo 
įrodyta, kad kūrinį parašė vyras parodistas, galbūt Johnas Lyly. Žr. 
Helen Andrews Kahin. „Jane Anger and John Lyly“. In Modern Lan- 
guage Ouarterly 8, no. 1 (March 1947): 31-35. 


31 Rachel Speght. A Muzzle for Melastomus and Certain Oueries to the Baiter 
of Women (London, 1617). Apie jos gyvenimą ir kūrybą žr. DNB 18, p. 
429, ir Ferguson. First Feminists. 

Ester Sowernam parašė Ester hath hang'd Haman (London, 1617), o 
Constantia Munda - The Worming of a Mad Dogge (London, 1617). Apie 
Swetnamo ginčą žr. Camden. The Elizabethan Woman, p. 241-271; Stenton. 
The English Woman in History, p. 204-208. 


32 Joseph Swetnam. The Araignment of Lewde, Idle, Froward and Inconstant 
Women (London, 1615), p. 40. Swetnamo Araignment buvo labai populia- 
rus, nuo 1615 iki 1690 m. išėjo jo dvylika leidimų. Londone net buvo 
pastatyta, galbūt Th. Heywoodo (1620), pjesė, pavadinta Swetnam the 
Woman-Hater, Arraigned by Women. 


33 Ester Sowernam. Ester hath hang d Haman, p. 44—45. 
34 Constantia Munda. Worming of a Mad Dogge, p. 1-5. 


35 „Eugenia“, The Female Advocate (1699). Žr. Stenton. The English Woman 
in history, p. 204-208. 


36 Mary Chudleigh. „To the Ladies“. In First Feminists. Sprintas buvo 
nekonformistinis dvasininkas. Jo pamokslas buvo paskelbtas metais 
vėliau negu The Bride-Woman's Counsellor (London, 1700). Ledi Chud- 
leigh atsakas yra The Ladies Defense; or, a Dialogue between Sir John Brute, 
Sir William Loveall, Melissa, and a Parson (London, 1700). 


37 Daugumos britų feministinių autorių ištraukas, analizę, biografines 
apybraižas žr. Ferguson. First Feminists. 


38 Laura Terracina. Discorse sopra tutti li primi canti d' Orlando Furioso (1550). 
Žr. Kelso. Doctrine for the Lady of the Renaissance, p. 5-37. 


3? Lucrezia Marinella cituoja Moderatos Fonte II merito delle donne (1600) 
keletą kartų, bet atmeta jos argumentą už lygybę dėl moters pranašumo 

prieš vyrus. (La Nobilta et Ueccellenza delle donne co“ diffetti, e mancamenti 
de gli huomini. - 1600; Venetia, 1621). Biografinę apybraižą žr. Enciclopedia 
e Biografica e Bibliografica Italiana 2, ser. 6: 9-10; Antonio Belloni. II 
Seicento: Storia letteraria d'Italia. - Milan: Vallardi, 1958,9: 198-199. 


40 Marinella. La Nobilta delle donne, p. 161-180. 


*1 Margarita Navarietė sudarė laiškų knygą, „kad apgintų savo lytį nuo 
neteisėtos paniekos“, kuri dingo, bet buvo apibendrinta vėlesniame kū- 
rinyje. Gabrielle Suchon visiškai feministinės pažiūros yra išdėstytos 
jos Traitė de la Morale et de Politigue (Paris, 1693) ir kūrinyje, labai pa- 
našiame į Mary Astell to meto darbą Reflections upon Marriage, Du Cėlibat 
Volontaire ou la vie sans engagements (Paris, 1700), kuriame Suchon gina 
vienišą moterų gyvenimą. 


Richardson. Forerunners of Feminism, ir Kelso. Doctrine for the Lady of 
the Renaissance cituoja kaip promoteriškas rašytojas poetę Louise Labė, 
Hėlinsenne de Crenne, pirmojo autobiografinio romano Epistres Familiers 
(Paris, 1538), Epistre III, autorę už jos vyro pažiūrų kritiką; Madeleine 
Des Roches Oeuvres (1579), „Epistre aux dames, Ode 3“ už raginimą 
moteris rašyti, ypač prieš jų kaltintojus; Charlotte de Brachart už jos 
nuomonę 1604 m. veikale Harengne, jog vyrai atima iš moterų išsi- 
lavinimą, kad išpūstų savo laimėjimus. Pastaroji nuoroda yra nepilna, 
ir aš nesugebėjau jos atsekti. Be abejonės, yra daug kitų dar nežinomų 
moterų, kurios įsitraukė į guerelle, kai kurios iš jų yra minimos mums 
žinomų moterų raštuose. 


*2 Marie de Gournay. Grief des Dames (1676), kn. La Fille d'alliance de 
Montaigne: Marie de Gournay, ed. Mario Schiff. - Paris: Librarie Honore 
Champion, 1910, p. 89-91, 94-95. Marie de Gournay leidėjas ir biografas, 
rašydamas 1910 m., vis dar sakė „tai tik moteris“. Jis pasijuto „nekantriai 
šaukiantis“ su jos amžininkais; jis pripažino, kad „ši mergaitė laikosi 
išdidžiai kaip vyras (!), bet galų gale ji įkvepia... tam tikrą pagarbą“. 
Tačiau ne per daug pagarbos. Profesorius Schiff jautėsi priverstas 
nurodyti, kad panelės de Gournay mokymosi kaina buvo tai, kad ji 
nepažino nei jaunystės, nei grožio. Ji buvo skolinga už savo „mažą 
nemirtingumą“ veikiau draugystei su Montaigne'u negu tam, ką nuveikė 
pati. Net jos nesėkmės (kaip galime įtarti) nepriklausė jai asmeniškai. 
Polemikoje „ištikima savo lyties taktikai, ji remiasi jausmais kaip įrodymais 
ir simpatijomis kaip argumentais“ (ibid., p. 45, I, 8, 25; kursyvas - J.K.). 

43 Catherine Macaulay. Letters on Education (Dublin, 1740), p. 130-131. 


44 Constantia Munda. Worming of a Mad Dogge, p. 16; Speght. Dedicatory 
Epistle. 


* Mme Galien, de Chateau-Thierry. Apologie des Dames appuyče sur Uhistoire 
(Paris, 1737). Marrie Armande Jeanne Gacon-Dufour. Mėmoire pour le 
sexe fėminin, contre le sexe masculin (London, Paris, 1787). Mme de Coicy. 
Les Fermmes comme il convient de les voir, ou Appergu de ce gue les fermmes 
on ėtė, de ca gu elles sont, et de ce gu'elles pourroient ėtre (London and 
Paris, 1785). Žr. Abensour. Histoire gėnėrale du fėminisme, p. 175. 


46 Mary Hays. Appeal to the Men of Great Britain in Behalf of Women (1789, 
New York: Garland Publishing, 1974). Mary Wollstonecraft. A Vindica- 
tion of the Rights of Women (1792, New York: W. W. Norton and Co., 
1967). 


47 Christine de Pisan. The City of Women, I, 1. 
48 Ibid., III. 1. 


* Ibid., I. 2, II. 13. Niekas nepralenkė Christine aprašymo, kaip pereinama 
prie feministinės sąmonės, iki pat galingų Mary Daly formuluočių mūsų 
dienomis, ypač kn. Beyond God the Father. - Boston: Beacon Press, 1973, 
p. 13-55. Remdamasi teologine, egzistencine tradicija, Daly rašo apie 
judėjimą per abejonę ir „suskilusią sąmonę“ prie feministinės pozicijos 
ir apie „drąsą būti“, reikalingą laikantis tos vietos ant vyrų dominuojan- 
čios kultūros ir visuomenės „ribos“. 


50 Christine de Pisan. The City of Women, I. 9, 13. 


31 Mary Astell. Some Reflections upon Marriage, with Additions, 4th ed. (Lon- 
don, 1730), p. 74. 


32 Drake. An Essay in Defence of the Female Sex, p. 20-25; Anna Maria van 
Schurman. The Learned Maid; or, Whether a Maid May be a Scholar? (Lon- 
don, 1659), p. 23—41; Marinella. La Nobilta delle donne, p. 181-182; Sophia. 
Woman Not Inferior to Man, p. 28. 


53 Schurman. „Letter to John Beverovicius“. In The Learned Maid, p. 38-39. 


34 „Desideranto alcuno di adempire le sue sfrenate voglie, et non potendo per la 
temmperantia, et continentia di guelle, subito si sdegna, et adira: e adirato dice 
tutti guei mali, che son possibili a ritrovarsi, si come di cosa odiosa, et pessima“ 
(Marinella. La Nobilta delle donne, p. 145). 

55 Ibid., p. 40, 146-147. 


5 Women's Sharpe Revenge, p. 109. Derėtų įvertinti didesnį moters pozicijos 
abstraktumą. Jos kaip valdinės galėjo pažinti ir pulti priespaudos 
struktūras, o ne tik asmenis kaip jų prispaudėjus. 


57 Astell. Some Reflections upon Marriage, p. 120. 


58 „Mat moteris yra tarsi nepilnavertis vyras“ (De Generatione Animalium, 
II, 3 (737A25-30). „Moteris yra tarsi vyras impotentas (...), nes ji verda 
katameniją [menstruacines išskyras], o ne sėklą“ (ibid., I, 20 [728a18-— 
20]. Žr. The Works of Aristotle, ed. W. D. Rosee (Oxford: Clarendon Press, 
1908-1931). Žr. Maryanne Horowitz studiją apie šias ir susijusias 
Aristotelio ištraukas, kur jis prilygina moteris eunuchams. „Aristotle 
and Woman“. In Journal of the History of Biology 9, no. 2 (Fall 1976): 183— 
213. 


9? Female Rights Vindicated; or, the Eguality of the Sexes Morally and Physi- 
cally Proved (London, 1758), p. 114-120. 


60 Mary Astell. A Serious Proposal to the Ladies, for the Advancement of their 
True and Greatest Interest, I dalis (1694; 2d ed. corrected., London, 1659), 
p. 48. 


61 Sophia. Woman Not Inferior to Man, p. 20. Taip pat žr. Sophia atpasako- 
jimą. In Female Rights Vindicated, p. 47, 51. 


62 Astell. Some Reflections upon Marriage, p. 76. 
63 Marinella. La Nobiltū delle donne, p. 47-48. 


6 Christine rėmėsi Šventųjų gyvenimais, taip pat Boccaccio moterų 
pagonių biografijomis. Pats Boccaccio daugiausia rėmėsi Valerijumi 
Maksimu, Livijumi Higinu ir Tacitu (Guarino. Įvadas į Concerning Fa- 
mous Women, p. xxix). Jo De claris mulieribus pradėjo moterų istorinių 
biografijų tradiciją - nebūtinai feministinę, - kuria galėjo remtis ir rėmėsi 
vėlesni gynėjai, einantys Christine taku. Vespasiano, didis penkioliktojo 
šimtmečio biografas, parašė panašų į Boccaccio kūrinį apie moteris, kuris 
kol kas nepaskelbtas. Ferraroje 1497 m. Fra Jacopo de Bergamo paskelbė 
rinkinį pasakojimų apie senovės ir to meto moterų gyvenimus. Anglijoje 
Thomas Heywoodas parašė dvi tokias moterų istorijas septynioliktojo 
amžiaus penktajame dešimtmetyje. George'as Ballardas, skųsdamasis, 
kaip neprisimenami didžiausieji moterų laimėjimai, sudarė garsų 
Anglijos moterų nuo 1400 iki 1752 m. biografijų rinkinį (dabar išleistas 

65 


iš naujo Ruth Perry). Moterys taip pat prisidėjo prie šio žanro, į kurį, 
suderintą su feministine perspektyva, kilusia iš gynimų, galima žiūrėti 
kaip į ankstyviausią moterų istorijos formą. Kaip tik tokie darbai yra 
Mary Scott. The Female Advocate (London, 1744) ir Mary Hays. Female 
Biography, 6 vols. (London, 1803). Beveik visi šie kūriniai vis dar yra 
geri šaltiniai moterų istorikams. Apie „gerbtinų moterų“ biografijas kaip 
moterų istorijos pirmtakes žr. Natalie Zemon Davis. „Women's History 
in Transition: The European Case“. In Feminist Studies 3, nos. 3 - 4 
(Spring /Summer 1976): 83-103. 


Sophia. Women's Superior Excellence, p. 110. 


66 Astell. Some Reflections upon Marriage, p. 121. Autoriai vyrai, sako Fernalle 


Rights Vindicated autorė, yra „iš anksto nusistatę savo naudai, jų lyties 
dorybės ir pranašumai visur perdedami; moterų nuopelnas yra nuver- 
tinamas ir nužeminamas dėl priešingo intereso“ (p. 48). 


67 Ibid. 


68 Puikų Boccaccio ir Christine palyginimą žr. „Christine de Pizan“. 


6? Christine de Pisan. The City of Women, I. 


70 Dėl pasakojimų apie amazones ir kaip jais buvo remiamasi, žr. Abby 


71 


Kleinbaum. The War against the Amazons. - New York: McGraw Hill, 
1983. Kaip nurodo šis darbas, Christine rekonstravo aštuonių šimtmečių 
amazonių tautos istoriją savo kūrinyje apie visuotinę istoriją, tvirtin- 
dama, jog ši seniausia žinoma valstybė įrodo, kad moterys gali gerai 
valdyti. Žr. Christine keturtomį Le Livre de la Mutacion de Fortune, ed. 
Susan Solente (1403; Paris: Picard and Co., 1959-1966), ypač vol. 3, p. 
5-19. Taip pat žr. The City of Women, I. 19. 


Apie Christine 1429 m. poemą žr. Ditiė de Jehanne d Arc, ed. A.J. Kennedy 
and K. Barty (Oxford: Society for the Study of Medieval Languages and 
Literature, 1977). Apie panelės de Gournay poemą žr. Schiff. La Fille 
d'alliance, p. 35. Cituodama savo Eneidų vertimą, ji nurodo Jeanne d'Arc 
kaip „cette illustre Amazone instruicte aux soins de Mars/... Vierge elle 
ose affronter les plus fameux guerriers“ (Egalitė des Hommes et des 
Fermmes. In Schiff, p. 74, 71). 


72 Ester Sowernam. Ester hath hang'd Haman, p. 19. Puikią lingvistinę / 


istorinę studiją apie Boadicea atminties išsaugojimą dviprasmiškame 

„dyke“ arba „bull-dyke“ termine, žr. Judy Grahn. „The Oueen of 
Bulldikery“. In Chrysalis 10 (1980): 35-42. 


73 Apie Christine ir kitas pirmąsias moteris istorikes žr. Natalie Zemon 
Davis. „Gender and Genre: Women as Historical Writers“. In Beyond 
Their Sex: Learned Women of the European Past, p. 153-182. 


“4 Ester Sowernam. Ester hath hang'd Haman, p. 19-21. 
75 Christine de Pisan. The City of Women, I. 13. 


76 Jos knyga apie karybą išversta į anglų kalbą tokiu pavadinimu: The Book 
of Faytes of Arms and Chivalrie; žr. Bell. „Christine de Pizan“, p. 180. 


77 Apie Italijos moteris žr. mano „Did Women Have a Renaissance?“, 
aukščiau minėtas 2 sk. Apie Anglijos ir Prancūzijos aristokratiškas 
moteris atitinkamai žr. Stenton. The English Woman in History, p. 251- 
252 passim, ir Abensour. Histoire gėnėrale du fėminisme, p. 147-151. Apie 
moteris kaip europietiškų armijų dalį, ne tik kaip stovyklų sekėjas ir 
pagalbininkes, bet kaip kovotojas, žr. Barton Hacker. „Women and Mili- 
tary Institutions in Early Modern Europe: A Reconnaissance“. In Signs 
6, no. 4 (Summer 1981): 643-671. 


78 Kn. Mahl and Koon. The Female Spectator. Aristokratiško pasipiktinimo 
moters pašalinimu „iš visos Galios ir Valdžios“ pavyzdžius žr. Caven- 
dish kreipimąsi į Cambridge'ą ir Oxfordą, reikalaujantį lygaus išsimoks- 
linimo moterims, ir jos „Female Orations“ kn. Philosophical and Physical 
Opinions (London, 1655) bei Orations of Divers Sorts (London, 1662). Apie 
Cavendish žr. DNB 3: 7-9 ir Ferguson. First Feminists. 


" Marie de Gournay. Egalitė, p. 66ff. 


$0 Laiškas The Women's Sharpe Revenge. Apie Megę žr. Patricia Gartenberg. 
„An Elizabethan Wonder Woman: The Life and Fortunes of Long Meg 
of Westminster“. In Journal of Popular Culture 17 (Winter 1983): 49-59. 


$! Feminisčių požiūrį, kad karingos moterys ir moterys valdovės pačiu 
savo egzistavimu paneigia „prigimtinį“ moters nesugebėjimą valdyti, 
iš karto įvertino ir ryžtingai paneigė vėlesniame komentare vienas iš 
guerelle mokslininkų vyrų. Remdamasis, kaip ir jos, amazonėmis, jis 
manė, kad „moterų gynėjai, atrodo, norėjo suteikti moterims kai kuriuos 
iš bruožų, kurių natūralus paveldėtojas yra lytis“ (Utley. The Crooked 
Rib, p. 51). 

92 Tuo tarpu, kai religinės kalvinistinės Ženevos institucijos pozityviai 
tarnavo moterims, pavyzdžiui, jos respublikoniškos institucijos smarkiai 
jas ribojo. Žr. E. William Monter. „Women in Calvinist Geneva, 1550- 
1800“. In Signs 6, no. 2 (Winter 1980): 189—209. 

Knygos apie šeimą ir elgesio knygos moterims yra geri šių viduri- 
niosios klasės ir klasikinių respublikoniškų pažiūrų šaltiniai. Viduram- 
žių elgesio knygomis buvo siekiama paversti vyrus riteriškais ir 
„kilniais“ aristokratiškoms damoms, o tryliktojo amžiaus pabaigoje jos 
pradėtos skirti mergaičių ir moterų pratinimui prie šeimos gyvenimo, 
pritariant buržua bei kilmingiems vyrams. Žr. Thomas F. Crane. Italian 
Social Customs of the Sixteenth Century. - New Haven: Yale University 
Press, 1920, p. 358-360. Vienas žinomiausių šio žanro pavyzdžių 
penkioliktojo šimtmečio Florencijoje yra Leono Battista Alberti kūrinys 
Della Famiglia (1434). Savo skyriaus apie namų ekonomiją modeliu 
Alberti paėmė Ksenofonto Atėnų šeimos galvos paveikslą, ypač jo vaiko- 
nuotakos pratinimą paklusti savo vyrui ir šeimos galvai. Bet jo nukry- 
pimai nuo Ksenofonto Oeconomicus taip pat yra pamokantys. Alberti 
pažiūros yra labiau paniekinančios, derinančios dvasininko ir ankstyvojo 
kapitalisto požiūrius. Jis itin griežtai kalba apie erotinę meilę ir 
tinginystę, kurias abi projektuoja į moteris ir supranta kaip grėsmę 
„vyriškam darbui“. Žr. mano apžvalgas leidiniuose: Italica 53, no. 2 
(1976) ir Renaissance Ouarterly 20, no. 4 (Winter 1967): 483—-484. Puikų 
vertimą žr. The Albertis of Florence: Leon Battista Alberti's Della Famiglia, 
trans. Guido A. Guarino. - Lewisburg, Pa.: Bucknell University Press, 
1971. 

Šios rūšies angliški namų traktatai, kylantys iš apeliavimo į pirklių ir 
amatininkų klasę, remiasi Wyclifu, kuris, kaip tikima, buvo XIV a. 
traktato Of Weddid Men and Wifis and of Here children autorius. Populia- 
riausias iš angliškų darbų apie moterų šeimyninės pareigas buvo Gen- 
tian Hervet išverstas Ksenofonto Treatise of Housholde (London, 1532), 
kurio iki 1573 išėjo šeši leidimai. Žr. Louis B. Wright. Middle-Class Cul- 
ture in Elizabethan England. - Ithaca, N.Y.: Cornell University Press, 1935, 
p. 201-227. Puritonai smarkiai prisidėjo prie šio žanro plėtojimosi 
Anglijoje XVI ir XVII a. Apie puritoniškus traktatus žr. Camden. The 
Elizabethan Woman. 


83 Labai reikia studijos apie valstybės formavimosi ryšį su moterų padėtimi 
ankstyvųjų naujųjų amžių Europoje. Pavyzdžių galima rasti kelių rūšių 

darbuose. Apie moteris, darbą ir šeimą žr. Natalie Zemon Davis. Soci- 
ety and Culture in Early Modern France. - Stanford, Ca.: Stanford Univer- 
sity Press, 1975; Joan Kelly. „Family Life: A Historical Perspective“. In 
Household and Kin; Louise A. Tilly and Joan W. Scott. Women, Work, and 
Family. - New York: Holt, Rinehart and Winston, 1978, - visi turi nuoro- 
das į tolesnius darbus. Lawrence Stone. The Family, Sex, and Marriage in 
England, 1500-1800. - New York and London: Harper and Row, 1977, 
plačiai apžvelgia Anglijos politikos ir šeimos raidą ir turi turtingą 
bibliografiją. Apie vienišų moterų, gyvenančių visuomenės paribyje, 
persekiojimą dėl raganavimo žr. E. William Monter. „Pedestal and Stake: 
Courtly Love and Witchcraft“. In Becoming Visible: Women in European 
History, ed. R. Bridenthal and C. Koonz. - Boston: Houghton Mifflin, 
1977, p. 119-136; taip pat jo biografinę esė „The Historiography of Eu- 
ropean Witchcraft: Progress and Prospects“. In Journal of Interdiscipli- 
nary History 2 (1972): 435-—451. Apie ekonominę ir socialinę istoriją — 
Carlo Cipolla. Before the Industrial Revolution: European Sociaty and 
Economy, 1000-1700, 2d ed. - New York.: W. W. Norton and Co., 1980, 
su tolesnėmis nuorodomis. Apie teisę - Frederick Pollock and Frederick 
W. Maitland. The History of English Law (Cambridge: Cambridge Uni- 
versity Press, 1898); J. Bellamy. Crime and Public Order in England in the 
Later Middle Ages. - London: Routledge and Kegan Paul, 1973; Michael 
R. Weisser. Crime and Punishment in Early Modern Europe. - Sussex, En- 
gland: Harvester Press, 1979. 


* Camden. The Elizabethan Woman, p. 254. 
85 Spenser. The Faerie Oueen, V. 5, 25. 


86 Zr. Allison Heisch puikų Elizabeth kaip „garbingo vyro“ atskleidimą 
darbe „Oueen Elizabeth I and the Persistence of Patriarchy“. In Femi- 
nist Review (February 1980): 45-46. Kaip barningos moters sąvoką 
naudojo Renesanso humanistai ir apie jos destruktyvų poveikį moky- 
toms moterims žr. King. „The Religious Retreat of Isotta Nogarola“. 


87 Violet A. Wilson. Society Women of Shakespeare's Time . - New York: E. 
P. Dutton, 1925, p. 177. 


88 Stenton. The English Woman in History, p. 142. 


8? Dėl jo reikšmės šį epizodą dar reikia gerai išstudijuoti ar išanalizuoti. 
Apie tai galima rasti: Wright. Middle-Class Culture, p. 492-493; Camden. 

91 


92 


93 


94 


95 


The Elizabethan Woman, p. 263; Willson. Society Women of Shakespeare 's 
Time, p. 176-177, 206-208, 211, 214-215, 220-222; David Harris Wilson. 
Kinę James VI and I. - New York: Oxford University Press, 1956, p. 304. 

Patricia Gartenberg įdomiai pamini ginkluotas ir kitais atžvilgiais 
„Vyriškas“ paskutinių dviejų šešioliktojo šimtmečio dešimtmečių 
triukšmingas mergaites, pavadintas pagal Thomaso Middletono pjese 
The Roaring Girl (1611). Žr. „Shakespeare's Roaring Girls“. In Notes and 
Oueries 27, no. 2 (April 1980): 174-175. Ji domisi Mege iš Westminsterio 
ir tokiomis moterimis, kurios buvo smuklininkės, skalbėjos ir t. t. 
Septynioliktojo šimtmečio trečiajame dešimtmetyje Jamesui rūpėjo 
„vyriškos“ aukštuomenės moterys. Žemiau cituojami Chamberlaino 
pranešimai ir pamfletai primena tai nurodydami jų liberalias nuolaidas, 


pavyzdžiui, skundai, kaip moterų drabužis paslepia rango skirtumus. 
V. A. Wilson ir D. H. Wilson taip pat žvelgia į Jameso kampaniją kaip 
į pastangą pažaboti dvaro damų prie Elizabeth turėtą galią. 


Johnas Chamberlainas, Jameso I dvaro istorikas, kn. Three Pamphlets of 
the Jacobean Antifeminist Controversy. - Delmar, N.Y.: Scholars' Facsimi- 
les and Reprints, 1978. Žr. Barbara J. Baines įžangą, p. vii. 


Mažiau nei po mėnesio Jameso dvaro istorikas pranešė: „Mūsų 
pamokslininkai nuolatos griaudėja apie moterų įžūlumą ir begė- 
diškumą, kad padėtų reikalui, artistai panašaus ėmėsi darbo, taip pat 
baladės ir baladžių dainininkai... ir jeigu visa tai nepadės, Karalius 
grasina užsipulti jų vyrus, tėvus ir draugus, kurie turi ar privalėtų turėti 
joms valdžią, ir priversti juos už tai mokėti“ (ibid., p. vii). 


Autorius rašo apie plačiakraštę skrybėlę ir „lengvabūdišką“ plunksną; 
apie prancūzišką švarką, „visą atsegiotą iki pagundos, vientisą, kad 
paslėptų nukrypimus, ir itin trumpą liemenę, kad padarytų lengviausią 
kiekvieną pasimėgavimo veiksmą“. Šios moterys taip pat demonstravo 
„Šiurkščiausių trumpų garbanų gėdą“; jos nešiojo kardus vietoj virbalų 
ir žirgliojo ne „kukliais mostais, bet priminė milžinų manierą“ (Hic 
Mulier. In Three Pamphlets, A4v). 


William Prynne. The Unloveliness of Love-Locks (1628), cituojama Camden 
kn. The Elizabethan Woman, p. 226. 


Wilson. Society Women, p. 4. 
Apie šią madą žr. Camden. The Elizabethan Woman, p. 224. 

* Lillian Faderman aprašo moterų transvesticizmą ankstyvųjų naujųjų 
amžių Europoje kn. Surpassing the Love of Men. - New York: William 
Morrow, 1981:, p. 47-62. Apie kai kurias mišraus rengimosi simbolines 
prasmes ir panaudojimą ankstyvųjų naujųjų amžių Europoje žr. Natalie 
Zemon Davis. „Women on Top“. In Society and Culture, p. 121-151. 
Derėtų prisiminti kaip mišraus rengimosi istorijos dalį ir jo keliamą 
grėsmę, kad šeštame šio amžiaus dešimtmetyje per reidus po Niujorko 
(linksmybių) barus moterys būdavo areštuojamos, jeigu nedėvėjo bent 
jau dviejų moteriškos aprangos detalių. 


97 Chamberlain. Hic Mulier, B. 2. 

98 Chamberlain. Haec Vir, B4v. 

*? Chamberlain. Mulde Sack, Bv-B2. 
10 Chamberlain. Hic Mulier, C2v. 


101 Apie Jameso kuklios moters idealą ir jo prabangą reguliuojantį įstaty- 
mą prieš abiejų lyčių nešiotą geltoną apykaklę žr. Willson. King James, 
p. 303-304. Apie Anne Turner žr. Edward Francis Rimbault, ed. The 
Miscellaneous Works in Prose and Verse of Sir Thomas Overbury. - Lon- 
don: J. R. Smith, 1856, p. xxxvii, xxxix, ixiii, Wilson. Society Women, p. 
200-205. 


102 Apie šį epizodą žr. Ballard. Memoirs, p. 445—460; Stenton. The English 
Woman in History, p. 220-28. 


103 Turtingos moterys užsisakydavo moterų knygas ir užsakydavo jas 
moterims, ir tai buvo kitas būdas jas šelpti XVIII a. Anglijoje (Stenton. 
The English Woman in History, p. 241). Fergusono First Feminists šiek 
tiek nušvies moterų tinklus ankstyvųjų naujųjų amžių laikotarpiu 
Anglijoje, bet reikia daug darbo atskleidžiant paramos ryšius tarp 
feminisčių. Mes bent jau žinome, kad, pavyzdžiui, Christine rašė apie 
moterų grupes, su kuriomis ji kalbėjosi „kaip moteris“, o Constantia 
Munda minėjo grupę moterų, su kuriomis ji aptarinėjo savo kūrybą. 
Daugelis ankstyvųjų feminisčių pažinojo viena kitą asmeniškai; jos rašė 
dedikacijas viena kitos knygoms, kaip Marry Astell - ledi Wortley 
Montague; jos susirašinėjo, kaip Bathsua Makin ir Anna Maria van 
Schurman, ir jos paminėdavo viena kitos mokymus savo gynimuose, 
kaip Lucrezia Marinella minėjo Moderatą Fonte, o Sophia - Lucrezią 
Marinella. 

Essay in the Defence of the Female Sex (London, 1696), kadaise priskirtas 
Mary Astell, buvo ginčijamas kaip jos, ir iš tiesų jis nesiderina su jos 
tonu ir keliomis jos idėjomis. Moira Ferguson tarp kitų priskiria jį Judith 
Drake. 


Astell. Some Reflections upon Marriage, p. 71. 
Ibid., p. 136-137, 146-147. 


Astell užbaigė savo knygos apie vedybas priedą prašymu karalienei 
Anne suteikti laisvę moterims, visiškai sujaudinta vizijos, ką tai sukeltų: 
„Moterys surastų kelią į garbę, kuriuo eitų tik paniekinti ir nusižeminę“. 
Karalienės Anne vadovavimas galėtų atverti kelią tūkstantmečiui, kai 
tironiškas viešpatavimas, kurio niekad nenumatė prigimtis, nebepavers 
ilgiau nenaudingais, jei ne žalingais, pusės žmonijos darbštumą ir 
protą!“ (ibid., p. 178-180). 


Būtų naudinga žinoti feminisčių raštų leidimų skaičių ir nustatyti, kurių 
autores įtraukė vėlesnieji rašytojai arba kuriuos nurodydavo moterys 
skaitytojos. Šie kūriniai neabejojamai parašyti moterų naudai, ir, juos 
skaitydama, aš jutau, kad jie buvo taip pat parašyti moterims, bet mums 
reikia atskleisti, kas iš tikrųjų buvo jų skaitytojai ir kokie buvo tinklai 
moterų, rėmusių tokius projektus. 


Harriet Taylor. „Enfranchisement of Women“ (1851). In Essays on Sex 
Eguality: John Stuart Mill and Harriet Taylor Mill. Ed. Alice S. Rossi. — 
Chicago: University of Chicago Press, 1970, p. 102; Mary Beard. Woman 
as Force in History: A Study in Traditions and Realities. - New York: Collier 
Books, 1962, p. 287-295; Helen Diner. Mothers and Amazons: The First 
Feminine History of Culture. - Garden City, N.Y.: Anchor Press, 
Doubleday, 1965; Elizabeth Gould Davis. The First Sex. - Baltimore, 
Md.: Penguin Books, 1971. 


Abensour. Histoire gėnėrale du fėminisme, p. 180ff; Ruth Graham. „Loaves 
and Liberty: Women in the French Revolution“. In Bridenthal and 
Koonz. Becoming Visible, p. 236-254; Elizabeth Racz. „Women's Rights 
in the French Revoliution“. In Science and Society 16, no. 1 (Spring 1952): 
151-74. 


1 

CHRISTINE DE PISAN 


Toks Marijos traktavimas, pagrįstas jos - Dangaus karalienės ir 
Bažnyčios autoriteto žemėje simboliu, aptartas Marinos Wasner knygoje 
Alone of All Her Sex: The Myth and the Cult of the Virgin Mary (London: 
Picador, 1976, 1990). Žr. Julios Kristevos esė „Stabat Mater“ šioje 
knygoje, kur Marija traktuojama kaip moteriškos, nepatriarchalinės 
galios simbolis. 


Žr. Prudence Allen straipsnio įvadą. 


MARY WOLLSTONECRAFT 


Robert Filmer. Patriarcha and Other Political Works. Ed. Peter Laslett. — 
Oxford: Basil Blackwell, 1949. Cituota iš: Melissa Butler. „Early Liberal 
Roots of Feminism“. In Feminist Interpretations and Political Theory. Ed. 
Mary Lyndon Shanley and Carole Pateman. - Pennsylvania: Pennsyl- 
vania University Press, 1991, p. 81. 


Dž. Lokas. Esė apie tikrąją pilietinės valdžios kilmę, apimtį ir tikslą (vertė 
A. Degutis) - V.: Mintis, 1992, p. 15. 


Butler, op. cit., p. 83. 
Lokas, op. cit., p. 73. 
Butler, op. cit., p. 81. 


MOTERŲ TEISIŲ APGYNIMAS 


Charles Maurice de Talleyrand-Perigord (1754-1838) - įžymus prancūzų 
diplomatas, savo aiškaus proto ir lankstumo dėka sugebėjęs pasitarnauti 
Prancūzijos politikai vienu iš audringiausių jos gyvavimo etapų. 


1791 m. sausio mėnesį jis atsisakė Autuno vyskupijos, motyvuodamas 
tuo, kad dėl politinės veiklos negalėjo jai skirti pakankamai laiko ir per 
visą vyskupavimo laikotarpį tesilankė vieną kartą. 1791 m. balandžio 

mėnesį jis oficialiai buvo ekskomunikuotas, nes, jau atsisakęs vyskupys- 
tės, dar įšventino tris naujus vyskupus. 


Talleyrand'o pranešimas Steigiamajame susirinkime apie visuomeninį 
švietimą Rapport sur UInstruction Publigue, fait au Nom du Comitė de Con- 
stitution (Paris, 1791). Dabartinis Prancūzijos privalomas nemokamas 
švietimas iš esmės remiasi prieš 150 metų Talleyrand'o pasiūlytu 
modeliu. 


Kai kurios 1791 m. Prancūzijos Konstitucijos dalys buvo ratifikuotos 
dar 1789 m. Užsakymas ją parašyti buvo duotas po to, kai 1789 m. bir- 
želio 20 d. Nacionalinis susirinkimas vadinamąja Teniso Korto priesaika 
įsipareigojo nesiskirstyti tol, kol nebus priimta naujoji Konstitucija. 


Wollstonecraft turbūt turi galvoje Paryžiaus salonus, kuriuose šeimi- 
ninkavo inteligentiškos ir įtakingos moterys. Jos, pasak Duffo Cooperio, 
„buvo ne tik elegancijos, bet ir etikos, politikos bei visų menų autoritetai. 
Nė vienas vyras negalėjo iškilti neremiamas salono, kuriame viešpatavo 
moterys“ (Talleyrand. - New York, 1932, p. 19). 


Daroma aliuzija į seksualinę ištikimybę ar net monogamiją, nes gyvuliai 
paprastai turi vieną partnerį, bent jau tol, kol užaugina jauniklius. Pran- 
cūzai nebuvo tokie skrupulingi. 


Turbūt tai laisvas vertimas iš Talleyrand'o Rapport: „sur guel principe 
V'un des deux pourroit-il en ėtre dėsheritė par la Societė protectrice des 
droits de tous?“ (op. cit., p. 9). 


Pagal 1791 m. Prancūzijos Konstituciją piliečiais buvo laikomi tik vyrai, 
sulaukę 25 metų amžiaus. Moterys balsavimo teisę gavo tik 1944 metais. 


Graikų mitologijoje Pandora buvo pirmoji moteris. Iš smalsumo ji atidarė 
skrynią, kurioje slypėjo visos žmonijos blogybės, ir išleido jas į pasaulį. 
Lk 16, 8: „Šio pasaulio vaikai apsukresni tarp panašių į save negu šviesos 
vaikai“. 


10 Pasak Mahometo, moterys neturi sielos ir pomirtinio gyvenimo. 


'! Pirmojoje redakcijoje parašyta: „... moteris apskritai žemesnė negu vyras. 
Vyras siekia jos, moteris paklūsta — tai yra gamtos dėsnis, ir neatrodo, 
kad jis būtų laikinai sustabdytas ar panaikintas moters labui. Šio fizinio 
pranašumo negalima nuneigti - tai yra kilni prerogatyva!“ 

12 Thomas Day Sandford and Merton (London, 3 tomai, 1786-1789) pasakoja 
apie Tomuką Mertoną, išlepintą, turtingą vaiką, kurį Heris Sandfordas, 
neturtingas, bet principingas vaikinukas, laiko savo draugu. Juos 
mokydamas, misteris Barlow dažnai pasakoja įvairias istorijas moralės 
temomis. Vieną iš jų palankiai mini Wollstonecraft trečiame skyriuje. 


13 Žodis „natūraliausia“ čia reiškia, kad vidurinioji klasė yra nesugadinta 
titulų, turtų, nuosavybės ir todėl, kaip tvirtina ir Addison bei Steele, 
labiausiai pasiduoda lavinimui ir auklėjimui. 


14 Formuluodama ilgus sakinius. 


15 Hamletas sako Ofelijai: „Jūs muistotės, strypinėjate, šveplenate, visaip 
pravardžiuodamos dievo sutvėrimus, ir savo ištvirkavimą dangstote 
neišmanymu“ (V.Šekspyras. Dramos. Sonetai - V.: Vaga, 1986, p. 399). 


16 „Žaismingas rašytojas - aš neatsimenu jo pavardės - klausė, ką gali 
veikti moteris, sulaukus keturiasdešimties?“ [Wollstonecraft pastaba]. 
Autorė turbūt daro aliuziją į lordo Mertono žodžius Fanny Burney 
populiariame romane Evelina: „Aš nesuprantu, dėl ko gyvena moteris, 
turinti daugiau nei trisdešimt metų: jinai tiktai trukdo žmonėms“. 


17 Čia jinai turi omeny Jean-Jacgues'o Rousseau Emilis, arba Traktatas apie 
švietimą ir dr. John Gregory Tėvo palikimas, skirtas savo dukroms. 


JOHN STUART MILL 


1 Žr. „Marital Slavery and Friendship“. In: Feminist Interpretations and 
Political Theory. Ed. M.L. Shanley, Carole Pateman. - Pennsylvania: Penn- 
sylvania University Press: 1991, p. 165. 


Public Man, Private Woman: Women in Social and Political Thought. - 
Princeton: Princeton University Press, 1991. 


Shanley, op. cit., p. 173. 
Žr. Prudence Allen teksto apie Šv. Augustiną įvadą. 
Shanley, op. cit., p. 177. 

GEORG SIMMEL 


Simmelio cit., Claude Javeau. „Georg Simmel: un apercgu“. Cahiers du 
GRIF-Georg Simmel, no 40. - Paris: Editions Tierce, 1989. 


2 Žr. David Frisby. Georg Simmel. - London: Tavistok, 1984. 

3 GRIF, op. cit.; Introduction, 40, p. 5. 

Georg Simmel. On Women, Sexuality and Love. - New Haven: Yale, 1984. 
> GRIF, op cit., 63. 


Jagues Lagueur. Making Sex: Body and Gender from the Greeks to Freud. - 
Cambridge, Mass.: Harvard, 1990. 


7 Ibid., p. 154. 
5 GRIF, op. cit., p. 81-82. 


SIMONE DE BEAUVOIR 


Simone de Beauvoir. Le deuxiėme sexe. - Paris: Gallimard, 1949. - Vol. I, 
p. 14. 


2 Žr.: Michaell Walzer. Kritikų draugija (vertė L. Jonušys). - V. ALK /Pra- 
dai, 1992. 


MITAI 


„„„„Moteris — tai ne tuščias vyro pakartojimas, bet užburta terpė 
gyvybingai vyro ir gamtos sąjungai. Ji išnyktų - ir vyrai liktų vieniši, 
svetimšaliai be dokumentų atšiauriame pasaulyje. Ji pati žemė, iškelta į 
gyvenimo viršūnę, žemė, virtusi jautria ir džiaugsminga; žemė be jos 
vyrui kurčia ir negyva“, - rašo Michel Carrouges veikale „Moters galia“ 
(„Les pouvoirs de la femme“. In Cahiers du Sud, no 292). 


Gyvenimo Kelio etapai. 


„Dainuosiu žemę, visuotinę motiną, rymančią ant tvirtų pamatų, 
garbingą pramotę, kuri maitina savo dirva visa, kas gyva“, - sakoma 

Homero himne. Eschilas taip pat šlovina žemę, kuri „gimdo visas 
būtybes, jas maitina, paskui vėl gauna vaisingą sėklą“. 


Tiesiogine prasme moteris yra Izidė, vaisinga gamta. 


Žr. toliau mūsų studiją apie Montherlantą, kuris įkūnija pavyzdinį tokio 
elgesio variantą. 


Demetra - mater dolorosa tipas. Bet kitos deivės - Astartė, Artemidė - 
žiaurios. Kali laiko rankoje kaukolę, pripiltą kraujo. „Ką tik nužudytų 
tavo sūnų galvos kybo lyg vėrinys ant tavo kaklo... Tavo siluetas gražus 
kaip lietaus debesų, tavo kojos nudažytos krauju“, - sako indų poetas. 


Libido metamorfozės. 
Skirtumas tarp mistinių bei mitinių tikėjimų ir įsigalėjusių individualių 
įsitikinimų matyti, beje, iš šio fakto: Lėvi-Straussas nurodo, kad „jauni 


Nimebago vyrai lanko savo meilužes, naudodamiesi paslaptimi, kuriai 
jas pasmerkia izoliacija menstruacijų metu“. 


Šero gydytojas man nurodė, kad regione, kur jis gyvena, negaluojan- 
čioms moterims draudžiama įeiti į pievagrybių veisyklą. Dar ir šiandien 
diskutuojama, ar šie prietarai turi kokį nors pagrindą. Vienintelis faktas, 
kurį gydytojas Binet priskiria jų naudai, yra Schinko pastebėjimas (Vigny 
cituotas). Schinkas matęs, kaip negaluojančios tarnaitės rankose nuvy- 
tusios gėlės; pyragėliai su mielėm, kepti šios moters, pakilę tik tris cen- 
timetrus vietoj penkių kaip paprastai. Šiaip būtų ar taip, šie faktai gana 
skurdūs ir gana neaiškiai nustatyti, jeigu atsižvelgsime į svarbą ir 
universalumą šių tikėjimų, kurių kilmė aiškiai mistinė. 

10 Cit. iš C. Lėvi-Strauss. Les Structures ėlėmentaires de la Parentė. 


'! Mėnulis - vaisingumo šaltinis. Jis pasirodo kaip „moterų valdovas“; 
dažnai tikima, kad, pasivertęs vyru ar žalčiu, poruojasi su moterimis. 
Žaltys yra mėnulio epifanija; jis išsineria iš savo odos ir atsinaujina, jis 
nemirtingas, tai jėga, dalijanti vaisingumą ir žinojimą. Tai jis saugo 
šventuosius šaltinius, gyvybės medį, jaunystės versmę ir t. t. Bet jis taip 
pat yra atėmęs iš žmogaus nemirtingumą. Pasakojama, kad jis poruojasi 
su moterimis. Persų, taip pat ir rabinų aplinkos tradicija teigia, kad 
menstruacijos atsirado po pirmosios moters santykių su žalčiu. 


'2 Rabelais vyriškąją lytį vadina gamtos artoju. Matėme religinę ir istorinę 
falo-norago, moters-vagos sugretinimo kilmę. 

B Iš čia kyla galia, kovose priskiriama skaistuolėms, pavyzdžiui, valkiri- 
joms, Orleano mergelei. 


SHERRY ORTNER 


1 Žr.: Michelle Z. Rosaldo. „Moral/ Analytic Dilemmas Posed by the In- 
tersection of Feminism and Social Science“. In Interpretive Social Science. 
Ed. P. Rabinov and W.S. Sullivan. - Berkeley: University of California 
Press, 1983. 


Ž Simone de Beauvoir. Le deuxiėme sexe. - Paris: Gallimard, 1949, p. 109. 


3 Claude Lėvi-Strauss. In Les structures ėlėmentaires de la parentė. - Paris: 
PUF, 1949. 


* Woman, Culture and Society. Ed. by Michelle Z. Rosaldo and Louise 
Lamphere. - Stanford: Stanford University Press, 1974. 


5 Žr.: Sex and Temperament in Three Primitive Societes. - New York: New 
American Libray, 1935. 


6 Women of the Forest. - New York: Columbia University Press, 1974. 
7 Rosaldo and Lamphere, op. cit., p. 14. 


AR MOTERS IR VYRO SANTYKIS TOKS KAIP 
GAMTOS IR KULTŪROS? 


! R.G.H. Siu. The Man of Many Oualities. - Cambridge, Mass., 1968, p. 2. 


2 Žinoma, yra tiesa, kad IN, moteriškasis pradas, turi neigiamą valentin- 
gumą. Bet vis tiek daosizme yra absoliutus in ir jang papildomumas, 
pripažinimas, kad pasauliui išlikti reikia abiejų pradų lygiaverčio 
veikimo ir sąveikos. 


Kai kurie antropologai gali laikyti šį įrodymo tipą (socialiniai-struk- 
tūriniai dariniai, kurie aiškiai, arba de facto, neįsileidžia moterų į tam 
tikras grupes, atima iš jų vaidmenis ar visuomeninę padėtį) antro įro- 
dymo tipo potipiu (simboliniai nepilnavertiškumo formulavimai). Aš 

sutikčiau su šiuo požiūriu, nors dauguma socialinių antropologų 
tikriausiai išskirtų du tipus. 
* Robert Lowie. The Crow Indians. - New York, 1935, p. 61. 
> Ibid. p. 44. 
6 Ibid. p. 60 
Kol mes kalbame apie įvairių rūšių neteisingumus, galėtume pažymėti, 
kad Lowie slapta pirko šią iškamšą, patį švenčiausią genties daiktą, iš 
jos sargo, Susiraukšlėjusio veido, našlės. Ji paprašė 400 dolerių už 
iškamšą, bet ši kaina buvo „toli gražu ne pagal Lowie lėšas“, ir galiausiai 


jis gavo ją už 80 dolerių (Robert Lowie. The Crow Indians. - New York, 
1935, p. 300). 


Su visa reikiama pagarba Lėvi-Straussui (1969, a, b ir passim). 


* Sherry B. Ortner. „Sherpa Purity“. In American Anthropologist 75 (1973), 
p. 49-63. 


10 Simone de Beauvoir. The Second sex. - New York, 1953, p. 60. 

!! Ibid., p. 24. 

12 Ibid., p. 24-27. 

3 Ibid., p. 239. 

14 Ibid., p. 58-59. 

15 Ibid. 

16 Claude Lėvi-Strauss. The Elementary Structures of Kinship. Trans. J.H. Bell 
and J.R. von Sturmer; ed. R. Needham. - Boston, 1969, p. 496. 

17 Beauvoir, op. cit., p. 59. 

18 Semantinė teorija vartoja reikšmės motyvacijos sąvoką, aprėpiančią 
įvairius būdus, kuriais reikšmė gali būti priskiriama simboliui dėl tam 
tikrų objektyvių to simbolio savybių, o ne dėl šališkos asociacijos. Tam 
tikru atžvilgiu visas šis straipsnis yra moters kaip simbolio reikšmės 
motyvacijos tyrinėjimas, klausiant, kodėl moteriai gali būti nesąmoningai 
priskiriama kaip artimesnės gamtai prasmė. Trumpą įvairių reikšmės 
motyvacijų tipų išdėstymą žr.: Stephen Ullman. „Semantic Universals“. 


In Joseph H. Greenberg ed. Universals of Language. - Cambridge, Mass., 
1963. 

1? Situacija, kuri dažnai padaro ją pačią labai vaikišką. 


20 David M.Schneider (asmeninis pranešimas) yra pasirengęs įrodinėti, kad 
kraujomaišos tabu nėra universalus, remdamasis medžiaga iš Okeanijos. 
Tada šiuo atžvilgiu sakykime, kad jis yra iš esmės universalus. 


2! Lėvi-Strauss, op. cit., p. 479. 


2 Aš prisimenu, kad turėjau pirmą vyrą mokytoją penktoje klasėje, 
prisimenu, kad džiaugiausi tuo - jaučiausi labiau suaugusi. 


23 Zr. Claude Lėvi-Strauss. The Raw and the Cooked. Trans. J. and D. 
Weightnman. - New York, 1969. 


24 Rae Carlson. „Sex Differences in Ego Functioning: Exploratory Studies 
of Agency and Communion“. In Journal of Consulting and Clinical Psy- 
chology 37 (1971), p. 270. 


25 Women, Culture and Society. M.Z. Rosaldo and L. Lamphere, eds. - 
Stanford: Stanford University Press, 1974, p. 43. 


26 Ibid. p. 44. 

2 Ibid., p. 51. 

28 Ibid., p. 49 

2 Ibid., p. 28-29; 58. 

3 Ibid., p. 51. 

31 Ibid., p. 29. 

32 David Bakan. The Duality of Human Existence. - Boston, 1966, p. 55. 


33 Niekas, atrodo, per daug nesirūpina dėl sesers nužudymo - tai klausi- 
mas, kuris turi būti ištirtas. 


34 Pati Ingham diskusija yra gana dviprasmiška, kadangi moterys yra taip 
pat siejamos su gyvūnais: „Kontrastai vyras /gyvūnas ir vyras /moteris 
yra aiškiai panašūs... Medžioklė yra priemonė įsigyti moteris kaip ir 
gyvūnus“ (John M. Ingham. „Are the Sirionė Raw or Cooked?“ In Ameri- 
can Anthropologist 73, 1971, p. 1095). Kruopšti duomenų analizė rodo, 
kad šioje tradicijoje ir moterys, ir gyvūnai yra tarpininkai tarp gamtos 
ir kultūros. 


33 Julian Pitt-Rivers. People of the Sierra. - Chicago, 1961, ir Rosaldo, op. cit. 

Laura Mulvey. Visual and Other Pleasures. - Bloomington: Indiana Uni- 
versity Press, 1989, p. 113. 

Kaplan, op. cit., p. 24. 
Mulvey, op. cit., p. 39. 
Ibid., 119. 

Kaplan, op. cit., p. 174-179. 


Judith Mayne cit. pgl. Teresa de Lauretis. Technologies of Gender. - 
Bloomington: Indiana University Press, 1987, p. 117. 


Ibid., p. 109. 
Ibid., p. 116. 


10 Ibid., p. 123. 


TORIL MOI 


Woolf esė yra išversta į lietuvių kalbą ir išspausdinta Proskynoje, 1991 / 
9 (18) ir 1992/1 (19), ši esė aptariama ir bendrajame šios antologijos 
įvade. 


Toril Moi. Sexual/Textual Politics. - London: Methuen, 1985, p. xiii. 
Kate Millett. Sexual Politics. - New York: Doubleday, 1969. 

Moi, op. cit., p. 45. 

Ibid., p. 50. 


Elaine Showalter. A Literature of Their Own. - Princeton: Princeton Uni- 
versity Press, 1979; Sandra Gilbert and Susan Gubar. The Madwoman in 
the Attic. - New Haven: Yale University Press, 1979. 

objektyvus, net socialiai naudingas /galingas (arba destruktyvus), tai 

73-90; Helen Longino and Ruth Doell. „Body, Bias, and Behavior“: A 
Comparative Analysis of Reasoning in Two Areas of Biological Science: 

ily in Political Thought (Amherst: University of Massachusetts Press, 

phor in Cixous, Irigaray, and Kristeva“. In The Poetics of Gender. Ed. 
Nancy Miller (New York: Columbia University Press, 1986). 


Catherine MacKinnon straipsnyje „Feminism, Marxism, Method, and 

1958) ir Max Horkheimer and Theodor W. Adorno. Dialectic of Enlight- 
enment (New York: Herder and Herder, 1972). 


27? Kadangi medicina pasiekė tokių dalykų kaip „lyties pakeitimo“ ope- 
racijos ir nauji pastojimo bei embrioninio apvaisinimo metodai, sakau 
„iki šiol“. 

28 Kaip ir Christopherio Lascho darbe Haven in a Heartless World (New 
York: Basic Books, 1977), Lascho darbe iš esmės pakartojamos tos idėjos, 
kurias anksčiau skelbė Frankfurto mokyklos atstovai, ypač Horkheimeris 
ir Adorno. Žr., pavyzdžiui, esė „The Family“. In Aspects of Sociology. 
Frankfurt Institute for Social Research (Boston; Beacon Press, 1972). 


29. Palyginkite Saros Ruddick esė „Maternal Thinking“ ir „Preservative 

Love and Military Destructions on Mothering and Peace“. In Trebilcot, 
ed. (žr. išnašą 2). 


30 Apie moterų „kitoniškumą“ žr. esė Eisenstein and Jardine, eds. (žr. 
išnašą 2); Marks and de Courtivron (žr. išnašą 8); taip pat Carol Gilligan. 
In a Different Voice (Cambridge, Mass.: Harvard University Press, 1982) 
ir Stanton (žr. išnašą 21). 


31 Pavyzdžiui, Hėlėne Cixous. „Sorties“. In The Newly Born Woman, ed. 
Hėlėne Cixous and Catherine Clement (Ithaca, N.Y.: Cornell University 
Press, 1986). 


32 Žr., pavyzdžiui, Elshtain (žr. išnašą 25) ir Elshtain, ed. (žr. išnašą 16), 
7-30. 


33 Tai, atrodo, būtų iš esmės būdinga socialistų feministų diskusijai apie 
šeimą. Žr., pavyzdžiui, A.Fergusono (žr. išnašą 19) ir Kuhno (žr. išnašą 
18) esė. 


34 Žr., pavyzdžiui, Barbaros Smith „namų“ reikšmių aptarimą jos darbe 
„Introduction“. In Home Girls (žr. išnašą 2). Smith pateikiamas apibū- 
dinimas smarkiai prieštarauja kai kurių viduriniojo sluoksnio baltųjų 
moterų „namų“ sąvokos apibrėžimui ir vartojimui. Žr., pavyzdžiui, Mi- 
chele Barret and Mary McIntosh. The Anti-social Family (London: Verso, 
1983) ir Heidi I-Hartmann. „The Family as the Locus of Gender, Class, 
and Political Struggle: The Example of Housework“. In Signs 6, no. 3 
(Spring 1981): 366-394. 


35 MacKinnon (žr. išnašą 22), 531. 


36 Atrodo, tai Adrienne Rich teiginys iš „Compulsory Heterosexuality and 
Lesbian Existence“. In Signs 5, no. 4 (Summer 1980): 631-160. Žr. taip 
pat Stanton (žr. išnašą 21). 


37 Iris Young. „Is Male Gender Identity the Cause of Male Domination?“ 
In Trebilcot, ed. (žr. išnašą 2), 140. Šiame esė Young dar kartą akcentuoja 
giminystės /lyties /superstruktūros ir klasės /gamybos /pagrindo skili- 
mą, apie kurį kalbama Juliet Mitchell Psychoanalysis and Feminism (New 
York: Pantheon Books, 1974). 


38 Kaip kad Shulamith Firestone knygoje The Dialectic of Sex (New York: 
Bantam Books, 1970), and MacKinnon (žr. išnašą 22). 


39 Šiuo klausimu žr. Nancy Chodorow and Susan Contratto. „The Fantasy 

of the Perfect Mother“. In Rethinking the Family, ed. Barrie Thorne with 
Marilyn Yalom (New York: Longman, Inc., 1983). 


40 Trebilcot, ed. (žr. išnašą 2) ir Thorne and Yalom, eds. 


*1 Bet atkreipkite dėmesį į dialogą tarp Gloria I. Joseph ir Jill Lewis. Com- 
mon Differences: Conflicts in Black and White Feminist Perspectives (New 
York: Doubleday and Co., 1981) ir Marie L.Lugones and Elizabeth 
V.Spelman. „Have We Got a Theory for You“. In Woman and Values, ed. 
Marilyn Pearsall (Belmont, Calif.: Wadsworth Publishing Co., 1986), ir 
Palmer (žr. išnašą 13). Spalvotosios moterys atkakliai laikėti šio požiūrio 
ilgą laiką. Palyginkite B.Smith, ed. (žr. išnašą 2); Moraga and Anzaldua, 
eds. (žr. išnašą 2). Žr. taip pat Audre Lorde. Sister Outsider (Trumans- 
burg, N.Y.: Crossing Press, 1984). 


42 Palyginkite Trebilcot (žr. išnašą 2) motinystės apibrėžimus, ypač 
Whitbeck ir Ruddick esė. 


3 Dėl priešingų argumentų žr. Jaggar (žr. išnašą 10) bei Hartstock „The 
Feminist Standpoint“ (žr. išnašą 7). 


*4 Postmoderniosios filosofijos lyties šališkumą (gender biases) ir neatitiki- 
mus aš aptariu straipsnyje „Freud's Children“ (žr. išnašą 1). Taip pat 
žr. Naomi Schor. „Dreaming Dissymmetry: Barthes, Foucault, and Sexual 
Difference“ (straipsnis perduotas Boston Area Colloguium on Feminist 
Theory, Northeastern University, Fall 1986). 


45 Sigmund Freud. Civilization and Its Discontents. - New York: W.W.Norton 
and Co., 1961, p. 50-51. 


JULIA KRISTEVA. STABAT MATER 


' Šis straipsnis inspiruotas Marinos Warner. Alone of All Her Sex. The Myth 
and Cult of the Virgin Mary. - London:Weidenfeld and Nicolson, 1976, 
ir Ilse Barande. Le Maternel singulier. - Paris: Aubier-Montaigne, 1977, 
idėjų. 

2 Flash (angl. - blyksnis. 


3 Flesh (angl.) - mėsa, raumuo, mėsinėti. 

Kibirkščiuoja ryški šviesa (angl.). 
Miega ant krūtinės, gyvsidabris ant mano pilvo (angl). 


Jungas taip pat pabrėžė „hierogaminius“ ryšius tarp Marijos ir Kristaus, 
keistą Marijos antiprotekciją įgimtos nuodėmės atžvilgiu, leidžiančią jai 
begalinį humaniškumą, ir labai stengėsi, kad Dangun Ėmimą Vatikanas 
pripažintų dogma, šiame fakte matydamas vieną iš katalikybės pra- 
našumų prieš protestantizmą (C.G. Jung. Rėponse d Job. 1964). 


Kaip sako Caelius Sedulius, kurį cituoja Marina Warner: „Jai ne į porą 
nei su pirmąja, nei su kokia kita moterim. Ji vienintelė tarp moterų. Ji 
labiausiai patiko Dievui.“ 


Žodžių žaismas: pėre (pranc.) - tėvas. 


LUCE IRIGARAY 


Luce Irigaray. Spėculum de Uautre femme. - Paris: Minuit, 1974, p. 72. 
Toril Moi. Sexual/Textual Politics. - London: Methuen, 1985, p. 133. 
Whitford, op. cit., p. 106. 

Ibid., p. 106. 

Moi, op. cit., p. 132. 

Luce Irigaray. Corps-4-corps avec la mėre. - Montrėal: Pleine lune, 1981. 
Spėculum, p. 238. 

Moi, op. cit., p. 136-137. 

Ibid., p. 140. 


10 Luce Irigaray. „This Sex Wich Is Not One“. Trans. by Catherine Por- 


ter. - Ithaca, New York: Cornell University Press, 1985. 


"! Luce Irigaray. Passions ėlėmentaires. - Paris: Minuit, 1982. 
12 Ibid., p. 166. 

13 Ibid., p. 159. 

